
Skiriu Jonui Thurley ui, padėjusiam savo patarimais, 
geranoriškumu, viltimi, o visų svarbiausia — 
tikėjimu. 


Prologas 


Holivudo memorialinio parko kapinės, Los Andželas, 1996-ieji. 


Nuo neblėstančios miesto žiburių pašvaistės buvo gerokai švie- 
siau nei vyrų trijulė norėjo. Jie vylėsi, kad bus tamsu, tačiau juos pasi- 
tiko neoninė prieblanda. 

Vienas iš jų rankose laiko lagaminą ir faksogramos fotokopiją, 
kitas — Žibintuvėlį, o dar kitas — du juostele tampriai surištus kastu- 
vus. Jiems nederėtų čia būti ir jie nervinasi; yra visiškai kitaip nei jie 
įsivaizdavo. Vyras su lagaminu sumanesnis už savo kolegas ir jis su- 
pranta: niekada nebūna taip, kaip mes įsivaizduojame. 

Jie sukorė ilgą kelią; ši vieta juos baugina; mintis apie tai, ką 
ketina daryti, baugina dar labiau. Tačiau labiausiai baugina žmogus, 
nusamdęs juos šiam darbui. 

Du iš jų niekada nėra jo matę, tik girdėję pasakojant apie jį, bet 
savo vaikams tokių dalykų jie niekada nepasakotų. Girdėtos istorijos 
sukasi jų galvose ir dabar, uždegdamos tokį pasiryžimą, kokio dar nie- 
kuomet nebuvo pajutę. Sakytum jie stovėtų ant palaikio sielio, kurį 
būtų įsukęs sraunus verpetas, o to sielio pavadinimas — „Baimė su- 
klysti. 

Žibintuvėlio spindulys, aptikęs antkapį, nubraukia nuo jo tamsą, 
nelyginant senovės dulkių sluoksnį. Pasirodo graviruoti žodžiai. Se- 
niai miręs mylimasis; ne tas. Jie toliau traukia lygiu žemės paviršiumi, 
praeina pro medžių guotą ir nedidelę dirbtinai suformuotą kalvą. 

Kitas antkapis; vėl ne tas, kurio reikia. Jie stabtelėja, pasitikslina 
sunkiai įžiūrimame faksogramos tekste. Paskui apsidairo, nužvelgia 
marmurinius obeliskus, onikso angelėlius, granito plokštes, porfyro 
urnas, akmenyje iškaltus meilius žodžius, citatas, eiles. Tačiau šie vy- 
rai nėra poezijos mylėtojai, ir žodžiai tamsoje neprasiskverbia iki jų 
širdžių. 

— Betgi mes visai ne toje eilėje, subingalviai jūs. Štai toji eilė, 
priešais. Tik pažiūrėkite — nurodyta aiškiai: trečia eilė. O mes atėjome 
tik iki antros. 

Trijulė suranda reikiamą eilę. Paskui ir reikiamą antkapį. 


HANA KATRINA ROUZVEL 
1892-1993 
MYLIMA ŽMONA IR MOTINA 


Vyras pasitikslina faksogramoje, sunkiai įskaitydamas neaiškų 
tekstą, o tada dar kartą įdėmiai perskaito užrašą antkapyje. Jis įpratęs 
veikti griežtai pagal planą. Galų gale pritariamai linkteli. 

Abu jo kompanionai atsargiai pjauna velėną ir nuvynioja ją 
tartum kilimą. Paskui jiedu ima kasti, o vyriškis su faksograma stebi, 
klausosi kastuvų džerškėjimo, automobilių ūžesio Saulėtekio bulvare, 
anapus užrakintų kaltinių geležies vartų, stebi judančius šešėlius ir 
kontūrus figūros, kurios jis, lankydamasis čionai pastarąjį kartą, ne- 
pastebėjo. Naktis šilta, o dirvožemis sausas, prisotintas kalcio iš senų 
kaulų, sutrupėjusių jau prieš daugybę metų. 

Kastuvas dzingtelėja užkliudydamas akmenį, ir šiltos drėgnos 
nakties tamsoje pasigirsta pašnibždom ištrūkęs keiksmas. Netrukus 
vyrai trumpam pertraukia darbą, kad atsigertų vandens iš gertuvės. 

Jie triūsia veik tris valandas, iki ilgainiui pasirodo visas karsto 
dangtis. Jis gerai išsilaikęs, lakuotas palisandras vis dar blizga; čia tai 
prabanga — atogrąžų girioje augęs medis karstui suteikė gyvybę. 

Du vyrai, stovintys ant dangčio, paguldo savo kastuvus ant žemės 
ir atsitiesia. Abu gauna po nailoninę virvę su apkaba, kurią užkabina 
už rankenos savo pusėje, paskui išsiropščia iš kapo duobės ir vėl atsi- 
tiesia, pajusdami palengvėjimą. Vienas iš jų palaižo delne pritrintą 
pūslę ir apvynioja delną nosine. 

Nors darbuojasi trise, karsto iškėlimas pareikalauja iš jų kelių mi- 
nučių ir didelių, varginančių pastangų, bet galiausiai jiems pavyksta, ir 
tasai aptvarstyta ranka tuojau pat, visiškai išsekęs, atsisėda tiesiai ant 
jo. Jie vėl atsigeria vandens ir nerimaudami įdėmiai žiūri į naktį. Pro 
šalį pralekia mažas graužikas, kurį tuojau praryja tamsa. 

Taigi karstas iškeltas, ir juos ką tik vijusi skuba jau išblėso. Vyrai 
kelioms akimirkoms atsitraukia nuo karsto, žiūri į varines rankenas ir 
vienas į kitą, kiekvienas slapčia svarsto, kaip galėtų atrodyti lavonas po 
trejų žemėje praleistų metų. 

Po kurio laiko ima knebinėtis prie sraigtų, atsuka juos ir įsideda 
į kišenes. Dvejoja. Tie, kurie atkasė kapą, stveria dangtį ir bando jį 
nukelti, bet jis laikosi labai tvirtai. Jie įsiręžia dar labiau, tarpiklis pa- 
siduoda, pasigirsta šūvio garsą primenantis pokštelėjimas ir dangtį 
viename gale pavyksta kilstelėti keletą colių. 

Tą pačią akimirką jie jį paleidžia ir svirduliuodami pasitraukia į 
šalį. 

— Fe, Jėzau! — ištrūksta vyrui su aprišta ranka. 

Smarvė. 

Niekas jiems nė neužsiminė apie smarvę. Sakytum po jais būtų 
išlietas septinis bakas. 

Jie traukiasi dar toliau, tačiau dvokas sklinda visur, galima pa- 
manyti, kad dvokia net pati naktis. Vyras su Žibintuvėliu rankoje 
žiaukčioja, paskui nugurkia vėmulį. Vilkdami kojas jie atsitraukia dar 
toliau. 

Ilgainiui smarvė ganėtinai susilpnėja, ir vyrai gali grįžti atgal prie 
karsto. Šįsyk jie pasirengia ir, prieš kilstelėdami ir nukeldami dangtį, 
giliai įkvepia. 

Viduje — dailus dygsniuotas baltas satinas; balta — mirties spal- 
va. Senolės plaukai irgi balti, išretėję, kuokštuoti, tokio pat atspalvio 
kaip ir satinas, tik nebelikę jų blizgesio; jos veidas rudas, oda tarytum 
aptrinta, pro ją vietomis matyti kaulai, o grimasa išsišiepę dantys at- 
rodo it būtų ką tik išvalyti. Velionės palaikai taip gerai išsilaikę dėl 
kokybiško karsto ir sauso Kalifornijos klimato; gulėdama drėgnesnėje 
žemėje ir pigesniame karste ji neatrodytų taip gerai. 

Smarvė jau nebe tokia stipri, ją atskiedė grynas oras, lavonas ku- 
rio nejuto trejus metus. Vyras su faksograma rankoje žiūri į laikrodį 

ir supranta, kad jiems liko truputį mažiau kaip trys valandos tamsos. 
Jis skaito instrukcijas lapo apačioje, nors jau yra gerai įsidėmėjęs jas 
atmintinai, mat pastarąją savaitę galvojo apie jas dieną ir naktį. 

Jis atidaro atsineštą lagaminą, ištraukia iš jo žirkles, peilį mėsai 
nuo kaulų atskirti ir nedidelį šaltkrepšį. Paskui greitais judesiais nu- 
kerpa mirusiosios plaukų kuokštą, išpjauna iš krūtinės kūno kvadra- 
tėlį ir amputuoja dešiniosios rankos smilių; iš žaizdos nepasirodo joks 
skystis, pirštas sausas, diržingas, nelyginant senovinis kaištis. Vyriškis 
sudeda savo trofėjus į šaltkrepšyje iš anksto paruoštus atskirus sky- 
rius, dar kartą pasitikslina nurodymus faksogramoje, o tada mintyse 
pažymi juos varnele. 

Jie vėl uždengia karstą dangčiu, nuleidžia jį atgal į duobę ir ima 
kasti ant jo žemes. Darbas einasi greičiau nei prieš tai. Tačiau ne per 
greičiausiai. 

Rytą pro šalį praeina vienas iš ginkluotų apsaugininkų; jis nepa- 
stebi, kad kas nors būtų ne taip; tam nėra jokios priežasties. 


— Bet čia nėra garažo, — pastebėjo Džonas. 

— Aš galiu išsiversti ir be jo. Ar daug namų Londone turi garažus? 

Džonas linktelėjo galva. Ji buvo teisi — galbūt tai visai neesminis 
dalykas. 

— Man jis patinka, o kaip tau? 

Džonas, išsiblaškęs, paskendęs mintyse, žvilgtelėjo į skelbimą 
„Parduodamas“, tada ėmė tyrinėti rankose laikomą detalią informaci- 
ją apie namą, paskui pakėlė akis į kolonomis dabintą prieangį, tokiam 
namui atrodantį kone absurdiškai prašmatnų, į raudono mūro sienas, 
maskuojamas gebenių ir raganių, o galiausiai žvilgsnis vėl užkliuvo 
už bokštelio. Jį labiausiai domino, tiesiog nedavė ramybės būtent šis 
bokštelis. 

Paauglystėje Džonas svajojo būti architektu, ir jeigu jis būtų gy- 
venęs praeitame amžiuje, greičiausiai būtų suprojektavęs labai panašų 
namą. Tai atskiras trijų aukštų pastatas, vienintelis toks visoje gatvėje, 
atskirtas nuo kitų statinių, užsiglaudęs už Viktorijos stiliaus raudonų 
plytų terasos, o savitumo, reikšmingumo ir ekscentriškumo jam dau- 
giausia suteikė kaip tik šis bokštelis. 

Nekilnojamojo turto agentas Darenas Morisas — Džono many- 
mu, jam galėjo būti apie dvidešimt — strikinėjo aplink pačiame jo 
periferinio vaizdo kamputyje, žiaumodamas kramtomąją gumą atvira 
burna, kuri kartu su priekin sušukuotais kirpčiais, pakumpusia nugara 
ir ištįsusiomis galūnėmis darė jį panašų į neandertalietį; atrodė, dabar 
jam reikia būti kažkur kitur — jis aiškiai skubėjo, o savo skleidžiamais 

fluidais leido suprasti, kad jie užlaiko jį nuo neatidėliotino reikalo. 
Džonas kurį laiką manevravo už agento nugaros, paskui, dantimis įsi- 
kandęs namo aprašymą, ėmė mėgdžioti pažastis besikasančią gorilą. 

Siuzana greitai nukreipė žvilgsnį į šalį, tačiau nepajėgė nuslėpti 
šypsulio. Nekilnojamojo turto agentas apsigręžė, bet išvydo tik įdė- 
miai namą apžiūrinėjantį Džoną. 

— Sodas pietinėje pusėje, — paaiškino Darenas Morisas, jau tre- 
čią ar net ketvirtą kartą pabrėždamas šį reikšmingą, anot jo, faktą. 

Džonas nekreipė į tai dėmesio, toliau atidžiai tyrinėjo pastatą ir 
bandė įsidėmėti jo vidų. 

Pro erkerį į svetainę krintančius saulės spindulius, gracingumo, 
šilto kolorito ir erdvumo kombinaciją. Puikius kambarius aukštomis 
lubomis. Gilų prieškambarį, į kurį įėjęs iškart pasijunti čia laukiamas. 
Valgomąjį, kuriame lengvai galėtų tilpti dvylika Žmonių, tačiau tai 
jokia problema (tiek daug svečių vienu metu pas juos dar niekada 
nėra lankęsi, bet kas žino?). Šalia valgomojo mažą kambarėlį su langu 
į sodą; Siuzana iš anksto šį užsiėmė, pareiškusi, kad tai bus jos darbo 
kambarys. Rūsį, kurį jis vieną gražią dieną pavers vyno saugykla. 

Džonas vėl pakėlė akis į bokštelį. Ten, aukštai, esantis kambarys, 
iš kurio matosi viskas aplink, galėtų būti nuostabus miegamasis. Pir- 
mame ir antrame aukštuose buvo dar keturi kambariai; viename jis 
galėtų įsirengti jaukų darbo kambarį, o kituose būtų miegamieji sve- 
čiams, be to, buvo dar ir palėpė, į kurią jie kol kas neįkėlė kojos. 

— Man labai patinka šis sodas, — pratarė Siuzana. — Kaip Lon- 
donui jis labai didelis. 

Džonui jis taip pat patiko, ypač jo nuošalumas ir kitapus tvoros 
gražus parkas su teniso kortais, tvenkiniu ir pieva, kurios paviršiuje 
šįryt Žaižaravo šalna. Į šį namą reikėjo įdėti nemažai pinigų, ir tai buvo 
vienintelė aplinkybė, verčianti prieš jį įsigyjant gerai pagalvoti. Stogas 
atrodė ne itin tvarkingas, tą patį galima pasakyti ir apie elektros insta- 
liaciją bei apie vandentiekio sistemą, ir tik vienas Dievas žino, kokios 
senų namų bėdos čia dar slypi. Jam reikėtų gerokai pasistengti, kad 
sukrapštytų prašomą kainą, o ką jau kalbėti apie remonto darbus ir 
atnaujinimą. 

Džono dėmesį vėl patraukė bokštelis — jis negalėjo atitraukti 
nuo jo akių ir ūmai pajuto nenumaldomą akstiną apsigyventi name 

su bokšteliu. Tiesa, tai buvo ne tik bokštelis. Tai buvo pirmas kartas 
gyvenime, kai jis, įėjęs į namą, akimirksniu pagalvojo, kad jame galėtų 
praleisti visą likusį savo gyvenimą. Šis namas dvelkė didingumu, bet 
kartu ir bohemiška dvasia, naujoviškumu ir elegancija, trumpai ta- 
riant, turėjo savo stilių. Būtų nuostabu, jeigu čia jis galėtų priimti savo 
klientus, mąstė Džonas. Tai buvo vieta, kuri bylojo: Dėmesio! Atvyko 
Džonas Karteris! 

Deja, čia nebuvo garažo. 

Staiga Džonas, visuomet svajojęs apie namą su garažu, suprato, 
kad garažas jam nėra būtinas. Prie namo buvo nedidelė išbetonuo- 
ta aikštelė, joje išsitektų vienas automobilis. Ir daug vietos medžiais 
apsodintoje gatvėje. Tai buvo rami, tyli vieta, atokiau nuo Londono 
triukšmo. Oazė. 

Jis įsivaizdavo, kaip mylisi su Siuzana bokštelyje įrengtame mie- 
gamajame; paskui ėmė galvoti, kaip būtų gera mylėtis su ja savo sode, 
šviečiant saulei, vasarą, kuri jau ne už kalnų. Ėjo paskutinė vasario 
savaitė, ir iki to laiko jie jau galėtų įsikelti. 

— Man čia patinka, — prabilo jis. 

— Aš myliu tave, — tarė ji, apkabindama jį ir stipriai spausdama 
prie savęs. — Myliu labiau už viską pasaulyje. 

Paskui Siuzana ilgesingai pažvelgė už jo, į namą, ir suspaudė jį dar 
stipriau. Ji žvelgė į savo išsvajotos Anglijos dalelę. Šis namas mintyse 
sužadino vaizdus, aprašytus jos skaitytose knygose — Osten, Hardžio, 
Dikenso, Trolopo, Tekerėjaus, Forsterio, Grino. Vienas po kito vaiz- 
duotėje atgimė elegantiškų Londono namų ir vasarnamių aprašymai. 

Jos vaikystė praėjo Kalifornijoje, dažniausiai panirus į knygas, 
svajojant apie Angliją, persikūnijant į knygų herojus, mintyse galbūt 
rengiant ištaigingus pokylius arba einant pas kažką į svečius, kur pasi- 
tinka mandagus liokajus, o gal paprasčiausiai skubant, lietui merkiant, 
per Londoną. 

— Ir aš tave myliu, — atsakė Džonas. 

Nekilnojamojo turto agentas pasitraukė į šalį ir ėmė lūkuriuoti 
prie savo automobilio, paskui dar sykį dirstelėjo į rankinį laikrodį 
ir susikišo rankas į kišenes. Visi ėjo iš proto dėl šio namo, visi jį pa- 
mačiusieji norėdavo įsigyti, bet to niekada nepadarydavo — jiems 
sutrukdydavo siaubingas dvidešimt devynių puslapių aprašymas su 

išvardytomis visomis namo problemomis. Jos kartu su prašoma kai- 
na — gerokai per didele, tačiau dėl jos pardavėjai neketino nusileisti 
— šią vietą pavertė aklaviete. 

zana Karter, sprendžiant iš jos akcento, buvo amerikietė, bebaigianti 
trečią dešimtį, pečius siekiančiais rusvais, madingai kirptais plaukais, 
ilgu kupranugario vilnos paltu, o iš po jo matėsi džinsinės kelnės ir 
batai. Moteris jam priminė aktorę iš filmo „Gorilos rūke, ir jis stengėsi 
prisiminti aktorės pavardę. Galiausiai prisiminė: Sigurnė Viver. Taip, 
jam atrodė, kad ir jo klientei būdingas tas pats dailios išvaizdos ir 
ryžtingumo derinys. Galimas dalykas, ji buvo kažkuo panaši ir į Skali 
iš „X failų“. O, taip. Įdėmiau pažvelgęs į šią moterį dar kartą, jis išvydo 
dar daugiau Skali bruožų. 

Džonas Karteris buvo anglas, truputį vyresnis už žmoną, gal tik 
pradėjęs, o gal jau įpusėjęs ketvirtą dešimtį, mąstė agentas. Elegan- 
tiškas puošeiva, vilkįs neperšlampamą apsiaustą, „Boss“ kostiumą, 
apsiavęs batus su sagtimi, jis atrodė panašus į žiniasklaidos atstovą, 
dirbantį greičiausiai reklamos srityje. Tiesūs juodi plaukai ir dailus iš- 
puoselėtas veidas darė jį panašų į skaistaveidį berniuką, tačiau geriau 
įsižiūrėjęs jame galėjai pastebėti ir tvirto, ryžtingo vyro bruožų. Jis už- 
metė akį į Karterio juodą BMW M3. Nepriekaištingai švarus, tviskan- 
tis automobilis dera prie pono Džono Karterio Skaistuolio įvaizdžio, 
pamanė agentas, tačiau nustebo, kai valstybinio numerio skydelyje 
neišvydo asmeninių inicialų, o tik tai, kad automobilis yra ketverių 
metų. Pamaivos automobilis. 

Vis dar apsikabinusi Džoną ir žiūrėdama į namą, Siuzana tyliai, 
leisdama pro burną šiltą garą, pasiteiravo: 

— Ar mes galėtume sau tai leisti? 

— Ne, tikriausiai negalėtume. 

Ji atsilošė, o jos mėlynos akys, paliestos ryto saulės spindulių, su- 
spindo it lazuritas. Tai buvo akys, kurias Džonas įsimylėjo prieš septy- 
nerius su puse metų ir tebemylėjo iki šiol. Ji vyptelėjo. 

— Taigi? 

Jie išgirdo, kad buvusieji namo savininkai išvyko gyventi į užsie- 
nį. Namas tuščias, tačiau jo išlaikymas jiems kainuoja, kas žino, galbūt 
jie nuleis kainą, norėdami jį greičiau parduoti? 

Džonas, atsakydamas jai, irgi be didelio noro šyptelėjo. Jis žadino 
neįgyvendinamas viltis ir jai, ir sau pačiam. Pirkdamas šį namą jis pa- 
sielgtų beatodairiškai, betgi šitaip elgėsi visą gyvenimą. 


Žmogus, kurio bijojo daugelis, oriai, demonstruodamas rafinuo- 
tą laisvumą, sėdėjo savo erdviame kabinete. 

Aristokratiški veido bruožai per daug metų buvo kiek sunykę, ta- 
čiau jo gymyje vis tiek išliko specifinis, turtingos šeimos palikuoniams 
būdingas blizgesys. Jo pilkoms linksmoms akims, kurių žvilgsnis vis dar 
buvo skvarbus ir pastabus, nereikėjo nei akinių, nei lęšių. Tamsūs plau- 
kai, dailiai paliesti šarmos, buvo šauniai sušukuoti nuo smilkinių atgal. 

Jis vilkėjo „Savile Row“ kostiumą, ryšėjo elegantišką kaklaraištį, 
o juodi bateliai, kurių nesimatė iš po stalo, blizgėjo it veidrodėliai; ilgi 
grakštūs pirštai, sklaidantys kompiuteriu spausdintų lapų pluoštą, 
buvo nepriekaištingai prižiūrimi. Visos manieros bylojo apie pasitikė- 
jimą savimi. Šis vyras galėjo būti dar tik įpusėjęs šeštą dešimtį. 

Tai buvo Emilis Sarocinis. 

Šis vardas jau tapo legenda. Apie jo asmeninį gyvenimą ir ryšius 
su pokario garsenybėmis sklido legendos: buvo pasakojama, kad jis 
lankosi Prancūzijos Rivjeroje, dalyvauja Dokerų jachtoje Kanuose, va- 
karieniauja su Bardo Sent Tropeze, pietauja su Grimaldžiais Monake, 
yra lankęsis Jungtinėse Valstijose, kur asistavo Mansfild ir Monro, o ir 
pats buvo pagerbtas tokių aristokratų kaip Vanderbiltai, Rokfeleriai ir 
Melonai. Sklido gandai, kad Varholas jam nutapė visą paveikslų ko- 
lekciją, kurią ponas Sarocinis visiems laikams uždraudė demonstruoti 
viešai. Pašnibždomis pasakota, kad Profumo skandalo metu nuo be- 
reikalingų kalbų jį saugojo patys Astorai. 

Apie šį žmogų buvo galima išgirsti ir kur kas nemalonesnių isto- 
rijų, ir nuo jų klausytojus ne juokais krėsdavo šiurpas. Pasitaikydavo ir 
tokių nutikimų, apie kuriuos priklausantys jam artimų žmonių ratui 
nedrįso nė prasižioti, mat sklido kalbos, kad ponas Sarocinis turėjo 
daug ausų, o nelojalumo jis netoleravo. 

Gandai gaubė visas jo gyvenimo sritis ne mažiau nei jo amžių, 
kuris vieniems buvo tuščių spėliojimų objektas, o kitiems — nerimą 
kelianti mįslė. Tie, kas pas jį dirbo, nebuvo tokie naivūs, kad nieko 
nežinotų apie pono Sarocinio reputaciją. Ji veikė it magnetas: vertė 
atsitraukti, bet tuo pat metu ir traukė artyn. Teigiamai ir neigiamai. 
Intrigos, paslaptys ir spėlionės nelyginant šešėlis lydėjo poną Sarocinį 
visą jo gyvenimą. Ir tik nedaugelis sugebėjo atsispirti jo apžavams. 

Žmogus, dabar skubantis pas jį su svarbia informacija, žinojo 
apie poną Sarocinį turbūt daugiau nei bet kuris kitas visame pasaulyje. 
Tačiau dėl šios priežasties ir bijojo jo labiau nei visi kiti. 

Kiundzas atidarė apmuštas dvigubas duris ir pateko į laukiamąjį, 
kuriame sėdėjo sekretorė. Ji sergėjo poną Sarocinį, galėjo įleisti pas 
jį arba ne, ir tik saujelei išrinktųjų per visą laiką pasisekė įkelti koją į 
sekretorės šventovę. Tačiau į Kiundzą ji žvilgtelėjo tik akies krašteliu. 

Ponas Sarocinis buvo matomas pro praviras duris, tiesiai jai už 
nugaros, tarytum Egipto dievas savo hipostilyje. Didesnė jo kabineto 
dalis skendėjo tamsoje, tik nuo paauksuotos stalinės lempos sklindan- 
ti ryški šviesa apšvietė čia pat ant stalo, šalia užrašų knygos odiniu 
viršeliu, tvarkingai į šūsnį sukrautus popieriaus lapus. Kabinete buvo 
didelis langas, tačiau žaliuzių juostos pakreiptos taip, kad nepraleistų į 
vidų vėlyvo ryto saulės spindulių. 

Kiundzas buvo šešių pėdų šešių colių ūgio vyras plačiais it 
amerikietiškojo futbolo žaidėjo pečiais, trumpai kirptais plaukais ir 
suplotu boksininko veidu. Jis vilkėjo vieną iš savo įprastinių viens- 
palvių kostiumų — šiandien šis buvo tamsiai mėlynas — be lieme- 
nės, ryšėjo prie jo kruopščiai priderintą kaklaraištį ir avėjo skru- 
pulingai išblizgintus batelius. Kostiumus jam siuvo pono Sarocinio 
siuvėjas, ir nors medžiagos buvo brangios, o kostiumai rūpestingai 
primatuoti, jais vilkėdamas Kiundzas niekuomet nesijautė patogiai. 
Jo nepažįstantis pašalietis Kiundzą galėjo palaikyti naktinio klubo 
apsaugininku arba pasiskolintais civiliniais drabužiais apsirengusiu 
atostogaujančiu kariu. 

Prieš įkeldamas koją jis nurijo seiles, pačiupinėjo kaklaraiščio 
mazgą, dirstelėjo į batelius, užsisegė švarką. Kiundzas žinojo, kad 
garderobu nusileidžia ponui Sarociniui. Tačiau kitais atžvilgiais jis di- 

džiavosi viskuo, ką buvo perėmęs iš savo mokytojo, ir ištikimai vykdė 
jo nurodymus. 

Tai ponas Sarocinis padarė jį tuo, kuo jis yra dabar, tačiau Kiun- 
dzas suprato, kad jo šeimininkas gali bet kada viską atimti, ir ši baimė 
nuolat kurstė jo vergišką atsidavimą. 

— Nagi? — pasiteiravo ponas Sarocinis viltingai šypsodamas, 
Kiundzui besiartinant prie jo stalo. 

Šypsena nuramino Kiundzą, o jo meilė šiam žmogui buvo tokia 
stipri, kad norėjo persisverti per milžinišką stalą ir jį apkabinti, deja, to 
padaryti negalėjo. Ponas Sarocinis prieš daugelį metų uždraudė tokį 
fizinį kontaktą. Todėl Kiundzui nebeliko nieko kito, kaip tik įteikti 
voką ir stovėti lyg įbestam, sakytum išgirdusiam komandą „ramiai“. 

— Gali prisėsti, Stefanai, — tarė ponas Sarocinis, iškratydamas 
voko turinį ir tą pačią akimirką į jį įsigilindamas. 

Kiundzas atsisėdo, įsitempęs, ant paties krašto krėslo, kadaise pri- 
klausiusio osmanų princui, kurio vardo jis negalėjo prisiminti. Nors 
pono Sarocinio kabinete netrūko brangenybių ir antikvarinių verty- 
bių, vis dėlto čia buvo ir kažkas tokio, ko vien tik pinigais negalėtum 
sukurti, ir tai buvo stiprus galios pojūtis. 

Kiundzas jautėsi kaip toji maža mergaitė, Alisa, atsidūrusi pa- 
saulyje, kuriame visi daiktai buvo gerokai didesni. Jis sėdėjo užgožtas 
didžiulių baldų, ant sienų kabančių paveikslų, dydžio sulig aukštais 
namais, į jį iš viršaus šnairakiuojančių skulptūrų, biustų ir statulėlių, 
lentynose išrikiuotų sunkių knygų odiniais viršeliais, besišaipančių iš 
visų, savo išsilavinimu neprilygstančių jų šeimininkui. Jis pakėlė akis 
į poną Sarocinį. 

Išskaityti jo veido išraišką buvo sudėtinga. 

Kambaryje kvepėjo išsivadėjusiais cigaro dūmais, bet vienintelė, 
krištolinė, peleninė ant pono Sarocinio stalo buvo švari. Kiundzas ži- 
nojo, kad ponas Sarocinis griežtai laikosi savo įpročių, todėl jau turėjo 
būti surūkęs savo pirmąjį dienos „Montecristo“, bet antrojo neprisi- 
degs tol, kol nepraeis valanda. 

Savo ilgais kaulėtais pirštais, apžėlusiais švelniais plaukeliais, po- 
nas Sarocinis laikė ploną dokumentą, kurį sudarė vos šeši puslapiai. 
Jis nepratarė nė žodžio, kol nebaigė skaityti, o kai perskaitė, jo veido 
raumenys susitraukė iš nepasitenkinimo. 

— Tai ką man dabar daryti su tuo, Stefanai? | 

Tai Kiundzą pribloškė. Tiesa, iš savo ilgametės patirties jis žino- 
jo, kad ponui Sarociniui ne visuomet reikalingi aiškūs atsakymai. Jis 
luktelėjo, kaip ponas Sarocinis jau seniai jį buvo išmokęs, ir neskubėjo 
atsakyti. 

— Viskas jūsų valioje, — galų gale atsakė. 

Pono Sarocinio veide pasirodė kažkas panašaus į įniršį, o sutrikęs 
Kiundzas ne juokais išsigando. 

— Bet juk tai — pirkinių sąrašas, Stefanai, sąrašas, kuris pra- 
verstų bakalėjos parduotuvėje. Paklausyk, kas čia rašoma: „Dvylika 
riestainių, du litrus lieso pieno, sviesto, džiovintų abrikosų, saliamio.“ 
Kuriems galams man jį atnešei? 

Kiundzas karštligiškai mąstė. Tai neįmanoma, iš tikrųjų jis ne- 
galėjo, negalėjo suklysti, ne, jokiu būdu. Iš kur atsirado šis sąrašas? 
Jis nesiliovė svarstęs, prisiminė žmogų, įžymų genetikos specialistą, iš 
kurio ir gavo šį dokumentą. Gal šis kuoktelėjęs mokslininkas padavė 
jam visiškai ne tai, ką turėjo duoti? 

Ne, tai neįmanoma. Jis juk patikrino, o paskui — ir pakartotinai. 

Galiausiai pono Sarocinio veido išraiška pasikeitė — pyktis virto 
geraširdiška šypsena. 

— Viskas gerai, Stefanai, nesijaudink. Atsipalaiduok. Aš tik juo- 
kauju. Tau būtų pats laikas suprasti juokus. 
tikėtis toliau. 

— Tai gerai, — tęsė ponas Sarocinis, tapšnodamas per dokumen- 
tą. — Tai labai gerai. 

Kiundzas stengėsi neparodyti palengvėjimo — jis jau buvo iš- 
mokęs niekada nedemonstruoti ponui Sarociniui savo silpnumo. O 
dėkingumas buvo silpnumas. Juk jis turėjo žinoti, kad dokumentas 
geras, nieko kito iš jo nebuvo tikimasi; o reakcija buvo nereikalinga. 
Tarnaudamas ponui Sarociniui jis kantriai ėjo išminties taku, ir tam 
nesimatė galo, bet su tuo buvo priverstas taikstytis beveik visą savo 
gyvenimą. 

Jis nuleido akis į švelnią persiško kilimo vilną, nenorėdamas 
žvilgsniu išsiduoti ką jaučiąs, ir ėmė tyrinėti jo raštą; visi persiški kili- 
mai pasakoja kokią nors istoriją, tačiau suprasti šio kilimo vaizdinius 


PETER JAMES * TIESA 19 


buvo per daug sudėtinga. Kiundzas nukreipė mintis į Klaudiją, sutelkė 
"visą savo dėmesį į ją, spėliodamas, ar šįvakar ji leisis jo surišama ir 
nuplakama. Nusprendė Klaudijos atsiklausti, tačiau jeigu ji ir priešta- 
rautų, jis vis tiek savo pasiektų. 

Nuo jo odos sklido jos kvapas; Kiundzas vaizduotėje regėjo jos 
gaktos plaukų ruoželį, ir baimė, kurią jautė ponui Sarociniui, aki- 
mirksniu virto susijaudinimu, kurį sužadino mintis apie Klaudiją. 
Paskui vėl grįžo baimė. 

Kiundzas pakėlė akis į paveikslą ant sienos tiesiai virš pono Sa- 
rocinio — tai buvo šiuolaikinės dailės kūrinys, abstraktus, o jis tokios 
dailės nesuprato, netgi nežinojo, ar tai geras paveikslas, ar blogas, nu- 
tuokė tik tiek, kad kabojimas čionai šiam paveikslui suteikia neįkai- 
nojamą vertę ir yra labai reikšminga meno pasauliui. Jo apmąstymus 
pertraukė pono Sarocinio balsas. Jis, kaip paprastai, kalbėjo neprie- 
kaištinga vokiečių kalba, nors, Kiundzas gerai žinojo, tai nebuvo pono 
Sarocinio gimtoji kalba. 

— Prireikė trisdešimties metų. Taip ilgai mes ieškojome. Trisde- 
šimt metų, Stefanai. Ar supranti, ką tai reiškia? 

Kiundzas suprato, tačiau tylėjo. 

— Ar tu turi kokią nors silpnybę, Stefanai? 

Klausimas Kiundzą nustebino. Jis delsė, gerai žinodamas, kad 
šiam žmogui negalima meluoti. 

— Visi turi silpnybių. Tai devynioliktoji taisyklė, — atsakė jis. 

Ponas Sarocinis atrodė patenkintas atsakymu. Jis atitraukė rašo- 
mojo stalo stalčių, išėmė iš jo voką ir ištiesė Kiundzui. 

"Viduje Kiundzas rado vyro ir moters fotografijas. Vyras galėjo 
būti įpusėjęs ketvirtą dešimtį, tamsiaplaukis, ryškių, gal net bernio- 
kiškų veido bruožų. Moteris atrodė keleriais metais jaunesnė, rausvais, 
pečius beveik siekiančiais plaukais; dailus veidas; atrodo šiuolaikiškai. 

Voke buvo dar viena nuotrauka, kurioje moteris vilkėjo beran- 
kovius marškinėlius su petnešėlėmis ir trumpą sijonėlį. Ji buvo liekna, 
turėjo gražias, turbūt saikingai raumeningas kojas, ir Kiundzas pajuto, 
kad šios jį jaudina; krūtys po marškinėliais atrodė standžios ir taip 
pat sujaudino. Jis ėmė spėlioti, ar ji kvepia taip skaniai kaip Klaudija; 
paskui nutarė, kad mielai ją surištų ir atsakančiai nuplaktų. Galbūt 

sceną stebint jos vyrui vaikišku veidu, tik surištomis rankomis. Ponas 
Sarocinis vėl pertraukė jo mintis: 

— Ponas ir ponia Karteriai. Džonas Karteris ir Siuzana Karter. 
Gyvena Pietų Londone, visiškai neseniai įsigytame name. Jis yra ver- 
slininkas, dirba multimedijos srityje, ji — leidyboje. Vaikų neturi. Iš- 
siaiškinsi Džono Karterio ir Siuzanos Karter silpnąsias puses ir man 
praneši. Ar viską supratai? 

matyti Siuzanos Karter kojos ir krūtys, ir svarstė, ar jos gaktos plaukai 
irgi raudoni. Jis tikėjosi, kad taip. 

Ponas Sarocinis buvo davęs jam Klaudiją kaip dovaną už gerą 
tarnybą. Kas žino, galbūt ponas Sarocinis, jeigu jis ir toliau jam įtiksiąs, 
duosiąs ir šią moterį? 

— Viskas aišku, — atsakė Kiundzas. 


Džonui Karteriui skubant prie pagrindinio įėjimo į banką, ėmė 
stipriai drebėti kinkos. Jis buvo išmuštas prakaito ir negalėjo prisi- 
minti, kada pastarąjį kartą teko panašiai jaustis — galbūt tik mokyklos 
laikais, kai būdavo kviečiamas į direktoriaus kabinetą. | 

Marškiniai prilipo prie nugaros, galva nedirbo, atrodė tartum 
sudaužyta. Jis stumtelėjo duris, nors lentelė aiškiai bylojo TRAUKTI, 
tačiau būdamas pernelyg susijaudinęs jis net nesumišo. 

Perėjęs fojė, jausdamasis dar labiau panašus į išsigandusį mokinį, 
pažvelgė į nusidriekusias prie kasininkų langelių eiles, tada greitai su- 
siorientavo ir patraukė prie langelio su iškaba INFORMACIJA. 

Jam užteko vien banko tarnautojos, sėdinčios už stiklinės per- 
tvaros, žvilgsnio, kad pasijustų nejaukiai, sakytum duomenys su jo pa- 
varde ir išvaizdos aprašymu būtų buvę slapta išplatinti visiems banko 
darbuotojams. Saugokitės šio žmogaus. 

— Atvykau į susitikimą su ponu Kleiku, — silpstančiu balsu, 
tarytum neryžtingai savo prekę siūlantis prekeivis, tarė jis tarnautojai 

negyvomis akimis, kurios nepalankus žvilgsnis privertė suabejoti, ar 
"jis teisingai pasakė valdytojo pavardę. — Ar aš teisingai ištariau? 

Ji linktelėjo, bet žvilgsnis liko toks pat akmeninis kaip ir prieš tai. 

Džonas buvo apsirengęs savo kukliausią, konservatyviausio kir- 
pimo tamsiai mėlyną eilutę, baltus medvilninius marškinius, pasirišęs 
neryškų kaklaraištį ir avėjo juodus tvirtus raštuotos odos suvarstomus 
batus, mūvėjo raudonos ir baltos spalvų taškuotas trumpikes, kurias 
maudavosi, kai jam labai reikėdavo sėkmės. Ir iš vakaro, ir šįryt su Siu- 
zana aptarė, ką jam derėtų rengtis, išbandė tris skirtingus kaklaraiščius 
bei keturias poras batų, kol ji galiausiai liko patenkinta jo išvaizda. Jis 
atrodąs dailiai, paaiškino ji, ir nerėžiąs akies. | 

Jis galvojo apie poną Kleiką, jau turbūt šimtąjį kartą svarstė, koks 
jis turėtų būti žmogus. Galvojo apie jį jau dvidešimt keturias valandas, 
nuo pat pono Kleiko sekretorės telefoninio skambučio vakar. Galvojo 
ir apie savo automobilį, stovintį dviguba geltona juosta pažymėtoje 
vietoje, gatvėje netoli banko; galbūt jam pasiseks ir ratų neužblokuos, 
bet jam dabar ne tai rūpėjo. Jis neturėjo pasirinkimo — laisvos vietos 
automobiliui pastatyti nebuvo, o į susitikimą vėlavo jau penkiolika 
minučių. 

Džonas netikėtai prisiminė kadaise girdėtą anekdotą. Žmogus 
pasakoja draugui apie savo banko valdytoją, kurio viena akis yra 
stiklinė. Draugas teiraujasi, kaip jis galįs pasakyti, katra akis stiklinė, o 
katra tikra. „O, tai visai paprasta, — atsako šis. — Stiklinė akis atrodo 
šiltesnė.“ 

Anekdotas jau nebeatrodė juokingas. Džonas išsitraukė nosinę ir 
tapšnodamas ja nusišluostė kaktą, tokią šlapią, kad atrodė, jog jo kūne 
būtų trūkęs vandentiekio vamzdynas. Adrenalinas šiuo atveju nebuvo 
naudingas. Prieš penkiasdešimt tūkstančių metų jis padėjo urviniams 
žmonėms gelbėtis nuo kardadančių tigrų. Tačiau dabar Džonui adre- 
nalinas nebuvo reikalingas. Dabar jam nereikėjo, kad liaukos išskirtų 
šią medžiagą, stiprintų raumenų tonusą, plėstų akių vyzdžius, o pra- 
kaito liaukos taptų hidrantais. Jam derėjo nurimti, deja, evoliucija ne- 
buvo parūpinusi tam reikalingų priemonių. 

Jis vėl nusišluostė kaktą; sprandas buvo lipnus, prakaitas pylė dar 
labiau. Ne, ne pylė, ūmai toptelėjo jam. Prakaitas pila arklius, moterys 
Jaučia karštį, o vyrai prakaituoja. 

Džono galvoje mintys vijo viena kitą, jis neįstengė sutelkti dė- 
mesio. Umai supanikavo dėl savo automobilio. Įdomu, ar ilgai jis gali 
stovėti dviguba geltona linija pažymėtoje zonoje, Pikadilyje? Dešimt 
minučių? Dvidešimt? 

— Jei neprieštarausite, galiu jus palydėti. 

Jis stabtelėjo žvilgtelėti į savo atvaizdą veidrodyje, lengvai, vienu 
pirštu pataisė kelis atsiskyrusius nuo visų plaukus, ištiesino kaklaraiš- 
tį, paskui giliai įkvėpė. Savitvarda. Per visus darbo metus jį gelbėjo 
savitvarda. Džonas žinojo, kaip sužavėti Žmones: jis meistriškai ma- 
nipuliavo žmonėmis ir buvo sužavėjęs pirmesnį banko valdytoją, Bilą 
Viljamsą. Jam tereikėjo išlikti ramiam, būti mandagiam, draugiškam, 
padėti šiam ponui Kleikui suprasti, kokia graži žadėjo būti ateitis. 

Jis nusekė paskui asistentę pro duris. Kabinetas atrodė kaip ir 
anksčiau — vienodas mėlynas kilimas, tamsus medis, išskyrus vieną 
detalę. Ponas Kleikas vietoje Bilo Viljamso. 

Bilas Viljamsas negalėjo gyventi be technologijų, ir Džonas sep- 
tynerius metus palaikė jo gyvybę. Jie Žaidė virtualų golfą, sėdėdami 
savo kabinetuose, o Džonas kartkartėmis jį nusiveždavo į savo klubą 
Ričmonde, kur žaisdavo tikrą golfą. Džonas buvo išmokęs jį naršyti 
internete, parodęs, kur galima rasti nepadorių nuotraukų, — Bilas 
vadino jas pupytėmis, — ir paslėpti jas tarp daugybės rinkmenų slap- 
tažodžiu apsaugotame kompiuterio standžiajame diske. 

Džonas buvo išmokęs Bilą Viljamsą kompiuterijos gerokai dau- 
giau nei jam reikėjo išmanyti, todėl Bilas atsilygindamas teikė viską, 
ko jo klientui reikėjo iš banko, ir dar daugiau, arba, kaip jis juokauda- 
vo, buvo užnėręs Džonui ant kaklo tokią ilgą virvę, kad šis galėtų ne 
sykį pasikarti. 

Iš Bilo Viljamso buvo likusi tik istorija. Jis pirma laiko išėjo į pen- 
siją. Žaibiškai. Bilas paskambino jam vos prieš savaitę ir sielvartingu 
balsu pareiškė, kad viską paaiškins vėliau, bet šiuo metu jis negalįs to 
padaryti, nes yra pernelyg suvaržytas. Atsiprašinėjo, sakė, kad dėl to 
labai apgailestaująs, tačiau patikino Džoną, jog viskas bus gerai. Jie 
susitarė kada nors pažaisti golfą, bet datos nenumatė. Bankas ir toliau 
pasirūpinsiąs Džono reikalais, jam nėra dėl ko nerimauti, jis esąs gero- 
se rankose. Vis dėlto Bilo balsas skambėjo neužtikrintai. 


PETER JAMES * TIESA 23 


O ir pono Kleiko rankos paspaudimas neatrodė itin draugiškas. 
"Dar mažiau draugiška atrodė jo veido išraiška. Naujojo valdytojo gal- 
va buvo plika it kiaušinis, burna mažytė ir nukrypusi nuo centro, o 
kvadratiniai akiniai jam akivaizdžiai netiko. 

— Pone Karteri, gražu iš jūsų, kad taip greitai atvykote. 

Jis kalbėjo kaip pilvakalbys, siauros asimetriškos lūpos veik ne- 
judėjo, sakytum dantimis būtų sukandęs smeigtuką. 

Jie susėdo. Ponas Kleikas pasilenkė į priekį, per atverstą segtuvą 
su keliais kompiuteriu spausdinto teksto lapais. Džonas, jų net neskai- 
tęs, spėjo, kad tai — jo verslo finansinės echoskopijos duomenys. Šalia 
jų ant stalo stovėjo nuotrauka, kurioje, jo manymu, buvo pono Kleiko 
žmona ir vaikai. Džonas tyrė jo žmonos veidą. Ji atrodė miela moteris 
— ką gi, Kleikas bent jau esąs žmogus, pagalvojo jis, jausdamas vilties 
spindulį. 

— Jūs verčiatės multimediniais žaidimais, — informavo jį ponas 
Kleikas. 

Džonas linktelėjo ir prikando lūpą. Pono Kleiko kūno kalba jį 
vertė velniškai įsitempti ir jam nepatiko tai, kaip šis ištarė multimedi- 
niais žaidimais. 

— Taip, technologijomis. 

Ponas Kleikas švokšdamas įkvėpė ir pažvelgė žemyn, į spausdin- 
tą medžiagą. 

— Technologijomis. 

Tai ištaręs jis šyptelėjo. Jo šypsena atrodė lyg tolimo degtuko 
blyksnis neapmatomoje, šalčiu dvelkiančioje erdvėje. Džonas prabė- 
gomis pagalvojo apie savo automobilį, svarstydamas, ar ponas Kleikas 
nusiteikęs ilgai jį užlaikyti, tačiau ne automobilis dabar buvo svarbu. 
Jis sukoncentravo dėmesį į šį susitikimą, mintyse pasikartojo visus iš 
anksto parengtus atsakymus į klausimus, kurių tarėsi sulauksiąs. 

— Aš ne kompiuterių specialistas, — tarė ponas Kleikas, prisi- 
spaudęs prie stalo. — Nematau reikalo tomis technologijomis per 
daug žavėtis. Žinoma, jos vaidina tam tikrą vaidmenį, ir man visiškai 
suprantama tai, kad jūs įžvelgiate jų potencialą. 

Džonas dirstelėjo į pono Kleiko stilingą kostiumą, į jo pasipūtusį 
veidą ir pajuto, kaip viduje kyla pyktis, nelyginant tirštas dusinantis 

rūkas. Kaip galima šiuolaikiniame banke einant tokias pareigas, ko- 
kias eina ponas Kleikas, daryti panašias netaktiškas pastabas? 

Paskui jo žvilgsnis užkliuvo už kažkokio daikto ant plyno stalo 
paviršiaus, kurio anksčiau nebuvo pastebėjęs. Geriau įsižiūrėjęs Džo- 
nas negalėjo patikėti savo akimis. Tai buvo Biblija. Ponas Kleikas ant 
savo darbo stalo demonstratyviai laikė Bibliją. Kas jis toks, iš kur jis čia 
atsirado, mąstė Džonas. 

— Penkerių metų prognozė, — vėl tarė ponas Kleikas. — Kas ją 
parengė? 

Kleikas greičiausiai turėtų būti vienas iš naujo atgimusių krikš- 
čionių, nusprendė jis. Geriau įsižiūrėjus šio žmogaus laikysenoje gali- 
ma pastebėti kažką dievobaiminga, kažką šventeiviška ar netgi preten- 
dento į mesiją bruožų. Kas Žino, gal ponas Kleikas dalyvauja kryžiaus 
žygyje, gelbstinčiame pasaulį nuo technologijų? 

Jausdamas, kaip jį apleidžia drąsa, Džonas stengėsi išlikti šaltak- 
raujis ir bent jau išoriškai atrodyti nuoširdus, mandagus ir pagarbus. 
Jis ėmė raustis savo lagamine, paskui ištraukė iš jo nešiojamąjį kom- 
piuterį ir jį įjungė. 

Pono Kleiko veide pasirodė susierzinimas, o Džono pasiaiškini- 
mas, kad kompiuteris naudoti bus parengtas jau maždaug po minutės, 
jį tik dar labiau suerzino. Džonas stipriai jaudindamasis svarstė, ką 
būtų galima pasakyti ir taip nutraukti slegiančią tylą, kaip atrasti kokį 
nors bendrą sąlyčio tašką. | 

— Arjūs... gal žaidžiate golfą? — nerišliai pasiteiravo jis. 

Kleikas atsakė papurtydamas galvą. - 

— Ar ilgai... ar jūs... jau seniai... dirbate... banke? 

— Keturiolika metų. O ar ilgai užtruks ta jūsų mašina? 

— Jau beveik baigiau. 

Džonas smaksojo į ekraną, labiausiai už viską norėdamas, kad 
jis jau veiktų. Po akimirkos, kai kompiuterio įkrovimo ciklas baigėsi, 
Džonas vėl pasidomėjo: 

— Planą? Penkerių metų planą ar penkerių metų prognozę? 

— Prognozę. Jau sakiau. 

Atrodė, kad pono Kleiko mandagumo atsargos baigia išsekti. 
Džonas spustelėjo porą klavišų, ir kompiuteris staiga išsijungė. 

Paraudęs ir gausiai prakaituodamas Džonas buvo priverstas kar- 
toti pradinę įkeltį. Jis jautė, kad viskas, visa tai, dėl ko jis dirbo, slysta 
jam iš rankų. Gąsdino tai, kad jis jau nebekontroliuoja susitikimo 
eigos, o pasitikėjimas savo jėgomis, kurios leistų perimti iniciatyvą į 
savo rankas, sparčiai nyko. 

Jo mintys nuskriejo pas Siuzaną, pagalvojo apie tai, kokia ji lai- 
minga naujajame name ir kiek jie gali prarasti, jei tik Kleikas įširstų. 
Ir jo partneris, Garetas, kuriam prieš aštuonerius metus pradėdamas 
savo verslą pasiūlė tapti dalininku, ir jų darbuotojai, šešiasdešimt 
žmonių, kurių daugelis atėjo pas jį dirbti iškart po koledžo. 

Jis pasielgė neapgalvotai, kai pastaruoju metu priėmė į darbą tiek 
daug naujų žmonių, įsigijo daug įrangos, perkėlė visa tai į naujas pa- 
talpas, pirkosi namą, tačiau iki šiol jiems neįtikimai gerai sekėsi ir jis 
buvo kupinas pasitikėjimo. Dabar Džonui žūtbūt reikėjo perduoti šį 
pasitikėjimą Kleikui, deja, jis baigė Džoną apleisti. 

Jis nervingai nusišypsojo Kleikui. 

— Arjūs? Visą laiką? Gyvenote čia, Londone? 

Džonui jo paties balsas nuskambėjo taip, lyg kas nors būtų ne- 
tinkamu greičiu leidęs magnetofono įrašą. 

Ponas Kleikas neatsakė; jis įdėmiai studijavo spausdintą medžia- 
gą. Neatrodė patenkintas. 


4 


— Kaip jūs manote, kur geriau jį pastatyti? 

Haris, dažytojas, pažvelgė į Siuzaną didelėmis liūdnomis akimis. 
Jis buvo su palinkusiais ūsais, todėl jai priminė Meksikos banditą ka- 
daise matytame vesterne, galbūt filme „Blogas, geras ir bjaurus“, tiesa, 
ji nebuvo tuo tikra, bet tai nereikšminga detalė. 

Jos mintys skrajojo po namą, užuot krypusios ten, kur turėjo 
būti, tai yra į rankraštį, jos parsineštą dirbti namie. Jautė, kaip:sunku 
sutelkti dėmesį į darbą, nerimaujant dėl Džono susitikimo banke. 

Jai buvo gerokai lengviau stebėti dirbantį Harį, galvoti apie spal- 
vų parinkimą namui dažyti, žiūrėti į audinių ir tapetų rietimus, vaikš- 
tinėti po kambarius, žymėti kryželiais sienas tose vietose, kur turės 

būti įtaisyti kištukiniai lizdai ir tvirtinami radiatoriai, o ne skintis kelią 
per knygos skyrių, pilną lygčių, aiškinančių sunkio jėgos teoriją. 

Džonas buvo žadėjęs paskambinti iškart po susitikimo ir papa- 
sakoti, kaip sekėsi. Susitikimas jau turėjo būti pasibaigęs, tačiau jis vis 
dar neskambino. Gal tai ir geras ženklas, mąstė Siuzana, nors protu 
suvokė, kad šitaip save tik apgaudinėja. Jei susitikimas būtų buvęs 
sėkmingas, jis būtų tučtuojau paskambinęs. Labai knietėjo pačiai jam 
paskambinti, tačiau susilaikė, nes nenorėjo daryti spaudimo. 

Šįryt ją išgąsdino Džono būklė. Jis nebuvo iš lengvai pasiduodan- 
čių nerimui, priešingai — problemas sprendė ramiai ir pasitikėdamas 
savimi, bet kartu su didžiuliu, jokių kliūčių nepaisančiu veržlumu; šios 
savybės ją labiausiai prie jo ir traukė. Džonas visada žinojo, ko nori ir 
kaip tą pasiekti. Per pirmąjį jųdviejų pasimatymą sausakimšame bare 
Vestvude šaukdamas, kad būtų išgirstas per triukšmą, jis pareiškė keti- 
nąs ją vesti, o kai ji nusikvatojo, jo akyse žybtelėjo užsispyrimas, veidas 
bylojo ryžtą ir to užteko Siuzanai susijaudinti taip, kaip dar niekada 
nebuvo jaudinusis. 

Ji buvo turėjusi daugybę vaikinų, bet vienintelis Džonas norėjo 
jos taip, kaip niekas kitas. Kitą rytą jos darbo kabinete buvo tiek daug 
gėlių, kad ji vos įėjo pro duris. 

Būdama su juo Siuzana visada jautėsi saugi, apsaugota: jis nie- 
kada nebuvo pažadėjęs to, ko negalėtų ištesėti, niekada nebuvo įsi- 
pareigojęs ko nors tokio, ko neįvykdytų. Iki šiol jis dėl nieko per daug 
nesijaudino. Per keletą savaičių ji paliko viską, ką turėjo Kalifornijoje, 
ir persikėlė į Londoną. Jis buvo tapęs jos pasauliu. 

Tačiau šįryt buvo neatpažįstamai pasikeitęs — blaškėsi aplink, 
traukė iš spintos vis naujus marškinius, kaklaraiščius, kojines, matavo- 
si juos, keitė kitais, iki ji, apimta nevilties, nurodė, ką rengtis, ir kone 
išvedė į kiemą, o tada ūmai pasijuto esanti labai pažeidžiama. 

Siuzana visada manė, kad jiedu atviri vienas kitam, bet tik šįryt, 
auštant, po kelių valandų bemiegio blaškymosi ir vartymosi lovoje, 
jis prisipažino, kad su banku yra susaistytas daug stipriau negu buvo 
anksčiau pasakojęs. O ir dėl ieškinio, kurį kompanijai iškėlė kompozi- 
torius, iš tikrųjų jis susirūpinęs labiau nei anksčiau jai buvo sakęs. 

Ji įtarinėjo, kad pastaraisiais mėnesiais reikalai sekėsi prasčiau 
nei jis pasakodavo, bet Džonas jos įtarinėjimus visada įtikinamai pa- 

neigdavo. Be to, anksčiau jam yra tekę patirti ne vieną sunkesnį iš- 
"bandymą ir jis visada nugalėdavo. Jis ir šįkart turėtų rasti išeitį; toks 
jau jis Žmogus. 

O jeigu ne? Ar jos pajamų užtektų šiam namui išlaikyti? Paskolos 
įmokoms galbūt užtektų, bet ne daugiau. Britanijos leidyklos, mokė- 
damos atlyginimus darbuotojams, dosnumu nepasižymėjo, be to, kaip 
tik šiuo metu virš jos darbovietės kabojo juodas debesis: vienas ame- 
rikiečių Žiniasklaidos gigantas, perėmęs didelės leidyklos Londone 
valdymą, pretendavo įsigyti ir jų įmonės kontrolinį akcijų paketą. 

Šiaip ar taip, išsekus jų pajamoms, tektų susidurti su dar didesne 
problema. Kaip reikėtų išlaikyti jos jaunesniąją seserį Keisę? 

Siuzana stebeilijo pro švieslangį į sodą, su kuriuo siejo tiek daug 
planų. Jiedu labai džiaugėsi šiuo namu; nejaugi gali taip atsitikti, kad 
jis bus iš jų atimtas nesuspėjus jo netgi perdažyti? 

Nuostabus buvo ne tik namas. Ne mažiau nuostabi atrodė ir 
kaimynystė. Jai patiko tyrinėti naująjį pasaulį. Per pastarąsias dvi sa- 
vaites, tai yra nuo tada, kai jiedu čia apsigyveno, vos už poros minučių 
kelio Siuzana atrado kepyklą, dėl kurios nebūtų gaila atiduoti ir savo 
gyvybę, vyno pirklį, tikrą šios srities žinovą, taip stipriai traukiantį 
Džoną, kad jį buvo sunku sulaikyti, taip pat puikų mažą tailandiečių 
restoraną, kurio savininkas be paliovos tiekė jiems įvairius patiekalus 
ir neimdavo nė penso — mat naujieji kaimynai jam labai patiko. 

Siuzana buvo sutvarkiusi virtuvę, iš naujo apklijavusi lentynas, 
pastačiusi į vietą dėžutę prieskoniams ir popierinių rankšluosčių lai- 
„kiklį, todėl dabar jautėsi patenkinta, kad taip meistriškai pasinaudojo 
Džono įrankių komplektu. Ji parašė laišką savo tėvams, 0 prie jo pri- 
dėjo ir namo nuotraukas. Namą nufotografavo iš vidaus ir iš išorės 
(ant nuotraukos, kurioje matyti namo vidus, ji buvo aiškiai nurodžiusi 
IKI REMONTO!!!) taip pat ir Keisei, kartu su nuotraukomis. Žinoma, 
nesitikėjo, kad sesutė kada nors jas pamatys arba perskaitys jos laiš- 
ką, bet ne tai buvo svarbiausia. Siuzanai Keisė visais atžvilgiais buvo 
svarbus asmuo. 

Haris neskubėjo atsakyti, galvojo. Jis įmerkė volelį į dažus, paskui 
vėl prispaudė prie sienos ir ėmė dažyti vienodais vertikaliais mostais, 
aukštyn žemyn. Svetainė, buvusi nešvaraus smėlio spalvos, tiesiog jos 

akyse virto „Dulux negrynai balta“. Ji ir norėjo būtent „negrynai bal- 
tos“, kad kontrastuotų su atlasiškai juoda medžio dirbinių spalva. 

Pavakario saulė savo šviesa užliejo plikas ąžuolines grindis; sode 
žydėjo vyšnia. Kambariai buvo labai erdvūs, ir nei ji, nei Džonas, ku- 
rio nuomonė daugeliu klausimų sutapo su jos nuomone, nenorėjo jų 
užgriozdinti. Jie buvo sutarę išlaikyti erdvumo, atvirumo ir šviesos 
pojūtį. 

Haris stūmė volelį aukštyn, priešindamasis sunkio jėgai, pas- 
kui traukė žemyn, tik jau padedamas jos, galvodamas, kaip atsakyti 
į namo šeimininkės klausimą. Iš jo veido išraiškos Siuzana matė, kad 
jam labiau patinka traukti volelį žemyn negu stumti aukštyn, ir svars- 
tė, ar jis supranta, kad traukti įrankį žemyn padeda sunkio jėga. 

Dabar ji buvo didelė sunkio jėgos specialistė, mat jau dešimt pas- 
tarųjų dienų redagavo knygą šia tema. Nors Siuzana neblogai išmanė 
fiziką, sunkio jėgos teorija jai visada sukeldavo daug vargo, tačiau, kaip 
ji prisipažino Džonui, guodė faktas, kad su ja nemažai vargo turėjo ir 
Einšteinas, tiesa, gal mažiau nei ji. 

Reikalą dar labiau apsunkino knygos autorius Fergiusas Donliva- 
jus, vienas mėgstamiausių jos autorių ir labiausiai nusisekęs jos įgiji- 
nys „Magellan Lowry“ leidyklai, bet šioje savo knygoje jis stengėsi būti 
pernelyg gudragalvis ar bent jau taip atrodė ir jai, ir nepriklausomam 
skaitytojui. 

— Štai čia, prie prancūziškų langų, — pagaliau ištarė jis. — Pa- 
statykite čia. 

Paskui jis dar kažką sumurmėjo apie gerą fengšui, bet ji gerai 
nenugirdo. 

Siuzana atitempė Viktorijos laikų stovą su vazonu prie langų- 
durų. Haris buvo teisus, vazonas čia labai tiko. Abudu sustoję apžiūrė- 
jo, gėrėdamiesi meno kūriniu, kurį Siuzana praėjusią savaitę nusipirko 
senienų krautuvėje už kelių gatvių. Paskui ji užplikė puodelį arbatos 
Hariui, sau pasidarė kavos ir nuėjo į gretimą mažą kambarėlį, kurį 
buvo pavertusi savo darbo kambariu. Atsisėdo prie stalo, tiesiai prie- 
šais atvirą langą, išeinantį į sodą, ir vėl nukreipė dėmesį į rankraštį. 

Prisivertė peržiūrėti tris lygtis, bet ilgesniam laikui neleido su- 
sikaupti sodo kvapais dvelkiantis šiltas vėjelis. Oras jai priminė Kali- 

forniją, vaikystę, prabėgusią Marinoje del Rej, ir studentiškas dienas 
" Vestvude įsikūrusiame UCLA* miestelyje. Įvairūs prisiminimai buvo 
persipynę, džiaugsmingi sumišę su liūdnais. Jos rūpestingų, mylinčių 
tėvų neišsipildžiusios gyvenimo svajonės. Keisę ištikusi tragedija, dar 
ir šiandien atsiliepianti visai jų šeimai. 

Ji gurkštelėjo kavos, pažvelgė į žydinčią vyšnią, į medinį suolelį 
ir į nedidelį išmūrytą vidinį kiemą su jame stovinčia kepsnine bei 
staleliu iškyloms ir trumpam užsisvajojo apie dulsvus vakarus kieme, 
su atšaldyto šviesiai raudono vyno taure rankoje. Paskui vėl nukreipė 
dėmesį į rankraštį, pasiraitojo senų Džono marškinių, dabar jos dėvi- 
mų ant džinsų, rankoves, paėmė nuo stalo pieštuką ir, pakramčiusi jo 
galą, susikaupė darbui. 


Laikas yra kreivė, o ne tiesi linija. Linijinis laikas tėra iliuzija; mes 
egzistuojame erdvėlaikio aplinkoje; jūsų rankinis laikrodis kalno 
viršūnėje rodo laiką lėčiau nei kalno papėdėje. Tai neturi nieko 
bendra su sunkio jėga, o tik su reliatyvumu, tačiau abu šie reiški- 
niai yra susiję. 


Tai buvo vienas iš kertinių Fergiuso gvildenamų klausimų, bet 
jeigu ši knyga skirta neprofesionalams, jis nepakankamai jį išaiškino. 
Netgi ji jautėsi sutrikusi. 

Po valandėlės į duris pabeldęs Haris atsisveikino iki rytojaus 
ryto. Ji pamojavo ranka, linkėdama jam labos nakties, nė nepakėlusi 
akių nuo rankraščio, išgėrė paskutinius atšalusios kavos lašus ir pa- 
Žymėjo įtrauka naują pastraipą. Per pievelę šokavo juodasis strazdas, 
it prisukamas žaisliukas trūkčiodamas galvele ir atsidurdamas tai vie- 
noje, tai kitoje pusėje šešėlių, kuriuos ant nepjautos žolės metė anapus, 
parke, augantys medžiai. Ji stebėjo paukštį, kol šis, sakytum jausdamas 
jos žvilgsnį, purptelėjo šalin. | 

Džonas vis dar neskambino. Nepajėgdama ilgiau suvaldyti savo 
nerimo, Siuzana nukėlė telefono ragelį, ir kaip tik tuo metu suskambo 
durų skambutis. 

Ji nuėjo prie pagrindinių durų ir jas atidarė. Už jų stovėjo vyras 


* Kalifornijos universitetas Los Andžele (University of California, Los Angeles). 

rudu kombinezonu; jam už nugaros, gatvėje, buvo matyti vanas su 
„Britanijos telekomo“ ženklais. 

— Tikiuosi, per daug nepavėlavau? — pasiteiravo vyriškis. — UŽ- 
trukau kitoje vietoje. Mano įstaiga jums skambino? 

— Ne, niekas neskambino, — atsakė Siuzana, galvodama ne tiek 
apie svečią, kiek apie Džoną ir rankraštį. — Tačiau tai ne bėda. 

Atrodo, atvykėliui palengvėjo. Vienoje rankoje jis laikė įrankių 
dėžę, o kitoje — elektros laidų ritinį, pritvirtintą prie matavimo įren- 
ginio. Vyriškis buvo aukštas, o savo sudėjimu priminė futbolo puolėją 
nenuovokaus žmogaus veidu ir trumpai kirptais plaukais. Jis buvo 
labiau panašus į emigrantą iš Rytų Europos, nors kalbėjo Šiaurės Lon- 
dono tartimi, o kalbos maniera leido įtarti jį esant šiek tiek mulkį. 

— Jeigu per vėlu, galiu atvykti ryt. 

— Ne, viskas gerai. O ko jums iš tikrųjų reikia? 

— Atvykau patikrinti jūsų linijų. Keturios linijos plius ISDN, 
tiesa? 

— Taip, — patvirtino Siuzana. — Užeikite. 

Vyriškis žvilgtelėjo į ją; tikrovėje ji atrodė netgi dailesnė nei nuot- 
raukoje, pagalvojo jis. Paskui atidžiai dirstelėjo į antakius. Kas jau kas, 
bet antakiai niekada neapgauna. Jie buvo rusvi, kaip ir plaukai. 

Dabar jis jau žinojo, kad gaktos plaukai po jos džinsais taip pat 
rusvi. Ir tai jį sujaudino. 


— Kas čia per velniava? 

— Tai telefonas, — ramiu balsu atsakė Džono Karterio sekretorė. 

Džonas pažvelgė į ją taip, tarytum ši būtų planktonas kibirėlyje. 

— Ir pats suprantu, Stela. Aišku? Tik noriu žinoti, kodėl dabar 
ant mano stalo stovi šis telefonas, o ne tas, kurį palikau čia šįryt, prieš 
išvykdamas? 

Kalčiausias dėl Džono nuotaikos buvo ponas Kleikas, tačiau ją 
sugadino ir eismo inspektorius, pasirūpinęs užblokuoti jo automobi- 
lio ratus, ir advokato, su kuriuo jam teko praleisti didesnę popietės 
dalį, pranešta naujiena. Tačiau Kleikas sugadino visą dieną. Vis dėlto 

šią akimirką Džonas buvo labiau sutelkęs dėmesį į tviskantį pilką „BT 
" CallMaster“ telefoną. Prieš keletą valandų ant darbo stalo jo dar ne- 
buvo. 

— Jį pakeitė „Britanijos telekomas. Buvo atvykęs jų darbuoto- 
jas — sakė, kad paslauga nemokama. Jis pakeitė visus „CallMaster“ apa- 
ratus, — paaiškino Stela. — Jie lygiai tokie patys kaip ir anie, — pridūrė 
ji, jau įpratusi prie Džono nuotaikų ir paprastai gebanti jį nuraminti. 

Džonas pakėlė ragelį, nuspaudė mygtuką, bet išgirdęs laisvos lini- 
jos signalą suabejojo. Jis buvo Siuzanai pažadėjęs paskambinti po susi- 
tikimo su Kleiku ir ji dabar, nesulaukdama jo skambučio, greičiausiai 
nerimauja. O vis dėlto ką, velniai rautų, jis ketinąs pasakyti? 

Padėjęs ragelį atgal ant svirtelės, užmetė savo švarką ant kėdės 
atkaltės ir atsisėdo. 

— Norėčiau, Stela, kad artimiausią valandą manęs niekas ne- 
trukdytų, — šūktelėjo jis ir užsimerkė, jausdamas vis stiprėjantį galvos 
skausmą. — Septintą turėčiau žaisti skvošą su Arčiu Varenu. Ar galė- 
tum jam paskambinti ir atšaukti? 

— Gal pageidautumėte dar ko nors? Kavos? 

Jis papurtė galvą, išgirdo uždaromų durų garsą ir kurį laiką sėdė- 
jo nejudėdamas. Jo viduriai buvo susisukę į kietą gumbuotą kamuolį, 
pykino. Džonas visą laiką bijojo aukščio ir panašiai — nežmoniškai 
persigandęs ir bejėgis jausdavosi stovėdamas balkone arba keltuvo 
kabinoje. 

Reikėjo suvaldyti savo padrikas mintis, gerai viską apgalvoti ir 
kokiu nors būdu rasti dviejų šiandien jį užgriuvusių problemų spren- 
dimus. Sučireno naujasis telefonas, informuojantis apie vidaus ryšio 
skambutį; jis nekreipė dėmesio. Palei pastato sieną dardėjo krovininis 
sunkvežimis. 

Džonas niūriai spitrijo priešais save. O į jį žvelgė jo gyvenimas. 
Prie sienų pritvirtinti įrėminti blizgantys programinių įrangų paketai. 
Kaip žaisti bridžą... Kaip auginti vaistinguosius augalus... Kaip sukons- 
truoti raketą... Kaip instaliuoti elektros laidus... Kaip teisingai mylėtis... 
Kaip sveikai maitintis... 

Džono verslas buvo pagrįstas visiškai paprasta idėja. Jo kompa- 
nija kūrė kompiuterines programas, mokančias žmones, kaip daryti 
tai, ką jie nori daryti, ir teikiančias informaciją mainais į klaviatūros 

paspaudimus. Jie pradėjo nuo pastoviosios atminties kompaktinių 
diskų, tačiau dabar jų paslaugos buvo teikiamos daugiausia internetu, 
tiesiogiai prisijungus prie daugialypės terpės. Didžiausias jo pastarųjų 
dvejų metų pasiekimas buvo medicinos paslaugos internetu, o ypač 
„Virtualusis ginekologas“. 

Jam nusišypsojo laimė įkalbėti Harvį Adisoną, populiariausią 
Londono ginekologą, dalyvauti šioje programoje, prie kurios prisi- 
jungusios moterys galėtų užduoti jas dominančius klausimus ir gauti 
tariamai tiesioginę informaciją, nors iš tiesų tai neįtikimai išmani 
programinė įranga, naudojanti iš anksto nufilmuotus ir įrašytus at- 
sakymus į visus galimus klausimus, sukurianti iliuziją, kad Harvis 
Adisonas joms atsakinėjąs tiesiogiai. Žmonės, be abejo, suprato, kad 
ryšys nėra tiesioginis, vis dėlto moterims tai patiko. Vos už porą svarų 
jos galėdavo kreiptis į tokį žymų specialistą ir gauti išsamų atsakymą 
net neišeidamos iš savo namų! 

„DigiTrak“ buvo labai pavykęs projektas. Ant sienų puikavosi 
įrėminti auksiniai kompaktiniai diskai. Statulėlės, lentelės. Apdovano- 
jimų už inovacijas jo kompanija yra gavusi iš specializuotų kompiute- 
rijos ir medicinos žurnalų bei televizijų. Jos prekės garsėjo kokybe ir 
buvo gerai vertinamos. 

Ir visa tai Džono dėka. Jis turėjo išradingų idėjų, mokėjo pa- 
sirinkti sumanius specialistus ir tinkamai panaudoti jų savybes. Iš 
šešiasdešimties darbuotojų dauguma buvo diplomuoti kompiuterinių 
technologijų specialistai, jie arba tobulino jau sukurtas programas, 
arba kurdavo naujas. Jis rūpinosi savo darbuotojais, dosniai mokėjo. 
už darbą ir juos skatino. O pastaraisiais metais surado tiesiog idealias 
patalpas, kadaise buvusias dideles arklides pačiame Pietų Kensingto- 
no centre, prieš tai glaudusias reklamos agentūrą. Čia buvo daug atvi- 
rų plotų, pastatas įrengtas nevienodo aukščio plokštumose, jas jungė 
statūs spiraliniai laiptai. Kompanijos personalui patiko čia dirbti, o 
klientai mielai lankydavosi. Naująsias patalpas Džonas išdidžiai pa- 
vadino „DigiTrack“ rūmais. 

Vienintelis pastovus galvos skausmas buvo nuolatinė grynųjų sto- 
ka. Plėsdamasi „Digi Track“ rijo pinigus greičiau nei juos uždirbo, todėl 
jie sukosi tam tikrame užburtame rate. Džonas nebuvo vienas, nes su 
šia problema susiduria visos sparčiai augančios komercinės įmonės. 

Tačiau šiuo metu jis buvo vienišas. 

Visada jį globodavęs Bilas Viljamsas pasitraukė ir dabar vietoje jo 
dirbo ponas Kleikas. O Kleikas nenorėjo jo nė klausytis. Po metų, o gal 
ir greičiau, turint omenyje jų augimo tempą, jiems atsivers galimybė 
siūlyti savo kompanijos akcijas. Analitikas apskaičiavo, kad jei Džonas 
pateiks teisingus skaičiavimus, parduodami kompaniją jie gali tikėtis 
maždaug dvidešimties milijonų svarų. Tačiau dabartį nuo ateities sky- 
rė Žiojinti praraja. 

Džonas nudelbė akis į jo laukiančius darbus ant stalo. Dar ne- 
skaityti laiškai, taip pat laiškai, laukiantys jo parašo, patvirtinimo rei- 
kalaujantis pirkinių sąrašas, čekiai, kuriuos jis turėjo kontrasignuoti. 
Džonas palietė klaviatūrą, monitorius atgijo. Pasirodė piktograma, 
informuojanti apie gautą naują elektroninį laišką. Jis dar kartą palietė 
klaviatūrą. Septyniolika naujų elektroninių laiškų. 

Iš nuotraukos ant stalo į jį įdėmiai žiūrėjo Siuzana, o plati, nuo- 
širdi šypsena bylojo: Aš dievinu tave! Jis irgi ją dievino, ir jos jam dabar 
reikėjo labiau nei bet kada anksčiau. Siuzana buvo sumani, niekada 
nepametanti galvos, ji turėdavo gerų idėjų ir niekada nepanikuodavo. 
Ji yra nuostabi, jausdamas kartėlį mąstė Džonas, ir nusipelniusi dau- 
giau negu jo nesėkmė. 

Nuspaudęs naujojo telefono mygtuką, išklausė vienuolika balso 
pašto pranešimų, tada pasižymėjo bloknote tuos, į kuriuos vėliau, kai 
grįš entuziazmas, turėtų atsakyti. 

Dievas težino, kada tai bus. 

Jis užsidengė galvą rankomis ir, bandydamas numalšinti skaus- 
mą, ėmė žnaibyti tarpuakį, paskui keletą minučių sėdėjo nieko neveik- 
damas, tik galvodamas, mintyse sudarinėdamas sąrašą visų pažįstamų, 
dirbančių bankininkystės sektoriuje, visų, galinčių prieiti prie investi- 
cinių lėšų, tačiau galvoti sekėsi labai sunkiai. Paskui atsistojo ir ėmė 
vaikštinėti po kabinetą, apžiūrinėdamas lenteles su kompanijos pava- 
dinimu ir sertifikatus, nukabino nuo sienos įrėmintą auksinį kompak- 
tinį diską, pirmąjį jo sukurtą „Namų gydytoją, ir į jį įsistebeilijo. 

Štai kuo mes verčiamės, pone Kleikai, piktai pagalvojo Džonas. 
Tai geriausia. Mūsų produkcija geresnė už konkurentų, kadangi mums 
rūpi tai, ką darome. Kiekvienam mūsų kompanijos darbuotojui rūpi. 
Galite šaipytis iš technologijų, bet moterims, kurioms parodėme, kaip 

pasitikrinti, ar krūtyse nėra gumbų, ir išgelbėjomė joms gyvybę, tai 
visiškai nejuokinga. 

Džonas, apimtas baisaus, nevaldomo nusivylimo, pakabino įrė- 
mintą diską atgal į vietą ir apsižvalgė po kabinetą, klausdamas savęs, ar 
jis ir po mėnesio galėsiąs čia įeiti. Klausdamas savęs, ar jis po mėnesio 
apskritai dar ką nors turėsiąs. 

Jis pakėlė žaliuzių skersines juostas ir žvilgtelėjo pro langą. Kaž- 
kas bandė pravažiuoti pro sunkvežimį ir netekęs kantrybės įnirtingai 
trimitavo automobilio garso signalu. Turėjo būti puikus vakaras. Jiedu 
su Siuzana labai laukė šios vasaros naujajame name. Kaip, velniai rau- 
tų, reikės jai pranešti, kad jį, galimas dalykas, teks parduoti? 

Be to, jie gali netekti ir Siuzanos pajamų, jei tik pasikeis leidyklos, 
kurioje ji dirba, savininkas. 

Velniai griebtų! 

Džonas mąstė apie namą. Jam patiko grįžti į jį po darbo, bet 
kaskart, kai tik sustodavo šalia jo, tekdavo save įtikinėti, kad tai ne 
sapnas, kad šis namas yra jo. Dabar jis mąstė apie atvirukus, kuriuos 
jie išsiuntinėjo informuodami apie adreso pakeitimą, ir apie draugus, 
kuriems jau aprodė savo naują gyvenamąją vietą. Šis namas patiko 
visiems, visi kartojo, kokie jie esą laimingi. Jie atrodytų tikrai kvailai, 
jeigu staiga tektų išsikelti. Džonas pagalvojo ir apie savo kompanijos 
personalą. Kaip pažvelgs jiems į akis? Kaip jausis, atleisdamas juos iš 
darbo? O kaip jie jausis? | 

Jis atsisėdo ant sofos, po dideliu vazoniniu augalu svyrančiomis 
šakomis, ir vėl užsimerkė. Privalau išlaikyti pasitikėjimą savimi. Išeitis 
turi būti. Tu visada randi išeitį. Prisimink, ką visada kartodavai ki- 
tiems. Geriausia keršto forma yra sėkmė. Nugalėk Kleiką savo sėkme. 

Ėmė čirenti naujasis telefonas — kažkas vėl skambino vidaus 
ryšiu; Džonas nekreipė į tai dėmesio; telefonas toliau čireno; jis vis tiek 
nekreipė dėmesio. Paskui atsistojo ir nuėjo prie „vienarankio bandito“, 
originalaus mechaninio lošimų aparato, prieš metus įsigyto antikva- 
riate, įkišo į jį monetą, patraukė svirtį, ir iš jo išdardėjo vyšnia, citrina 
ir apelsinas. 

Į langą vėl tėkštelėjo mėsinė musė. Ji bandė ištrūkti, deja, buvo 
patekusi į aklavietę. Jis žinojo, ką tai reiškia. Jis irgi buvo patekęs į 
aklavietę. Mėsinės musės dar vadinamos mėšlinėmis, prisiminė jis. 

Mėšlinės musės ėda lavonus. Džonas prisiminė jo kompanijos sukurtą 
"kompaktinį diską „Kaip mumifikuoti lavoną . Diskas turėjo labai dide- 
lę paklausą; dar ir dabar jį buvo galima įsigyti internetu. 

Telefonas vėl ėmė čirenti. Lauke girdėjosi automobilio garso si- 
gnalas. Mintys sukosi greitai, tačiau bergždžiai, tarytum ratai be su- 
kibimo. Džonas suprato, kaip turėjo pasielgti; jis turėjo važiuoti Žaisti 
skvošą su Arčiu Varenu, o pažaidęs būtų pasijutęs tikriausiai bent kiek 
geriau, nors šįvakar ir nebuvo nusiteikęs įveikti savo varžovo. Arčis 
buvo labiausiai pasiturintis iš visų jo draugų, bet labai mėgo pasi- 
rodyti, išsiskirti iš kitų, ir Džonas nuolat pagaudavo save saldžialie- 
žuvaujant, esą kaip gerai, kad „DigiTrak“ palaiko su juo tokius gerus 
santykius. Tačiau šįvakar jis ir gražbyliauti nebuvo nusiteikęs. 

Džonas pagaliau apsisprendė. Jis išvyks iš darbo anksčiau, nusi- 
pirks mėsinėje, už pirmo posūkio nuo buvusių arklidžių, porą mėsos 
gabalų, paskui sustos nusipirkti poros butelių geresnio vyno iš to 
prekiautojo, kurį Siuzana atrado netoli nuo jų namo, ir užkurs ugnį 
kepsninei. Tada jiedu galės ramiai sėdėti išmūrytame vidiniame kieme 
ir apgirtę kalbėtis apie viską, kas tik jiems rūpi. 

Pagalvojęs apie alkoholį, Džonas nudžiugo. Jis atsistojo, įlindo į 
švarką ir, uždaręs savo „PowerBook“ lagaminėlyje, jau ėjo iš kabineto 
atsisveikinti su Stela iki rytojaus, bet koridoriuje prie jo pristojo kolega 
Garetas Noisas. Jis norėjo pasikalbėti su Džonu. Nedelsdamas. Džonas 
taipogi norėjo su juo pasikalbėti, tačiau tik ne dabar. Jis neketino da- 
lintis naujienomis su kolega, jei tai nebuvo būtina, mat Garetas ne per 
geriausiai susidorodavo su įtampa. O ir bendrauti su žmonėmis jam 
nekaip sekėsi. Tačiau jeigu duodavai jam kompiuterį, bet kokį, nors ir 
blogiausios būklės, nors ir visiškai palaikį, tokį, kuris dėjęs ant gyveni- 
mo, praeidavo vos kelios minutės ir įrenginys pamėgdavo Garetą, tarsi 
šis būtų buvęs jo mylimiausias dėdė, ir duodavo Garetui viską, ko tik 
pastarajam reikėdavo. Tačiau žmonių jis taip nežavėjo. 

Garetas buvo aukštas, laibas it kartis, o plaukai, nors jis teturėjo 
trisdešimt vienerius, visą laiką, kiek tik Džonas jį pažinojo, buvo žili. 
Veido spalva priminė intensyviosios terapijos skyriaus pacientą, o 
žiūrėdamas į jo dėvimus drabužius galėjai pamanyti, kad Garetas visą 
naktį linksminosi ir nesuspėjo persirengti. 

— Klausyk, — kreipėsi jis į Džoną, — mums reikia pasikalbėti. 

Džonas, nors ir nenoromis, nusekė paskui Garetą į jo apgrioz- 
dintą kabinetą ir atsisėdo. Džonas suprato, kad kaip verslo partneris 
privalo papasakoti Garetui apie susitikimą su Kleiku, o vėliau apie po- 
kalbį su advokatu, tačiau kolegos supratimas apie pinigus buvo labai 
naivus, todėl žinia jį tik išgąsdintų ir nieko daugiau. Garetas gyveno 
visiškai kitoje nei Džonas planetoje, su kitu realybės poaibiu. Tai buvo 
viena iš jų sėkmingos partnerystės priežasčių. Džonas buvo atsakingas 
už finansinius reikalus ir rinkodarą, o Garetas — už techninę dalį. Jų 
keliai nesikirsdavo. 

Garetas kalbėjo taip greitai, kad Džonui buvo per sunku supras- 
ti ką nors daugiau nei pagrindinę mintį. Problema susijusi su jų šiuo 
metu kuriamu žaidimu. Staigus gedimas. Tai buvo svarbu Garetui, bet 
ne Džonui, kuris niekuo negalėjo padėti, be to, ši problema buvo nie- 
kas, visiškai niekas, palyginti su problemomis, dabar neišeinančiomis 
Džonui iš galvos. 

— Juk tai susiję su konfigūracijos parametru, tiesa? — paklausė 
Garetas. — Bet ne tik konfigūracijos, ar ne? Tai tikriausiai programi- 
nių įrangų kolizija... O, Dieve, turiu omenyje tai, kad „Microsoft“... 

Garetas leidosi į ilgą nuobodų monologą, kuriame vyravo tech- 
ninis Žargonas, supainiojęs Džoną per keletą sekundžių, tačiau jis 
kalbėjo ir kalbėjo, kaip buvo įpratęs, nekreipdamas dėmesio į tai, kad 
Džonas visiškai nesupranta, ką jis sako. 

Džonas mintyse išjungė garsą. Jis leido kolegai kalbėti, stebėda- 
mas, kaip šis surūko vieną po kitos dvi cigaretes. Dūmai varė Džoną 
iš proto. Jis pajuto tokį stiprų norą užsirūkyti, kad jau ketino kaulyti. 
vienos, tik galiausiai šiaip ne taip susitvardė. Džonas prieš trejetą metų 
buvo metęs rūkyti ir tvirtai laikėsi Siuzanai duotai pažado. Pagaliau, 
kažkuriuo metu, gerai nesuprasdamas, ar Garetas jau baigė, ar tik nu- 
sprendė atsikvėpti, Džonas atsistojo. 

— Man reikia eiti. Pasikalbėsime apie tai iš ryto. 

— Ar supranti, kad tokiu atveju mums gali tekti atidėti pietus? — 
niūriai tarė Garetas. 

— Aha, bet mes negalime nieko imtis, pirmiau neišsprendę šios 
problemos. 

— Aš manau, kokia nors išeitis vis tiek yra, — pridūrė Garetas, 
kai Džonas jau buvo prie durų. 

Džonas laukė, ką partneris dar pasakys. 

— Aha, — tęsė Garetas, tik jau pralinksmėdamas, — aha, aš jau 
žinau, ką reikia daryti. Neimk į galvą, palik šį reikalą man. 

Džonas taip ir padarė, paliko. Jis nusileido liftu į vestibiulį, sva- 
jodamas, kaip gerai būtų surasti išeitį iš aklavietės, į kurią jį įstūmė 
ponas Kleikas, taip pat lengvai, kaip Garetas rado išeitį jam rūpimu 
programinės įrangos klausimu. 

— Štai čia — pagrindinis miegamasis. Jame yra vienas telefo- 
nas, — parodė Siuzana. 

Ji jautėsi netgi išdidi, vedžiodama atvykėlį po savo namą, kuris 
jai vis dar tebebuvo naujiena, ir ji džiaugėsi juo, kaip vaikas džiaugiasi 
nauju žaislu. O labiausiai jai patiko atvesti svečius į apskritą kambarį 
namo bokštelyje su atsiveriančiu į visas keturias puses vaizdu. 

Kiundzas akimis nusekė šeimininkės pirštu parodyta kryptimi 
ir prie pat lovos išvydo telefoną. Įsidėmėjo truputį virš grindjuostės 
įrengtą pagalbos mygtuką, tačiau jį labiausiai domino kambario kva- 
pai. Jis rūšiavo kvapus, kuriuos šiame kambaryje skleidė moteris ir 
kuriuos buvo palikęs jos vyras. 

Ore tvyrojo stiprokas muskusinis makšties syvų kvapas ir speci- 
finis, it metalo, dar neišsivadėjęs jos vyro spermos tvaikas. Galbūt jie 
mylėjosi dar šįryt, o jei ne, tai tikrai praėjusią naktį. 

— Į šį telefoną ateina dvi linijos, — kalbėjo ji. 

Dvi linijos, jis gerai išgirdo. Prie trečios buvo prijungtas fak- 
sas jos darbo kambaryje. Ketvirta skirta signalizacijos įtaisui. Name 
įrengti keturi pavojaus mygtukai. Kiundzas jau buvo juos matęs prie 
pagrindinių ir užpakalinių durų, šalia lovos ir virtuvėje, prie sienoje 
įtaisyto belaidžio telefono; jis tiksliai prisiminė jų 22 ISDN 
buvo skirtas pono Karterio elektroniniam paštui. 

Jo mintys nukrypo į palėpę. Buvo pastebėjęs dureles Idksių aikš- 
telėje, ir jį sujaudino vien tik mintis apie jas, tiesa, ne taip stipriai kaip 
Siuzanos makšties kvapas arba jos gaktos rusvų plaukų po džinsais 
vaizdas, vis išnyrantis jo mintyse, tačiau ganėtinai stipriai. Kiundzas 

jautė širdyje dėkingumą ponui Sarociniui už leidimą jam dabar čionai 
atvykti. Jam atrodė, kad ponas Sarocinis visada žino, kas jį labiausiai 
jaudina. 

Jiedu sustojo laiptų aikštelėje. Jis parodė pirštu į dureles. 

— Ar tai vienintelis priėjimas? 

— Manau, kad taip. 

— Ar kur nors yra kopėčios? 

— Štai ten, — Siuzana stebėjo šį keistai kalbantį milžiną, bandy- 
dama atspėti, ar jam patinka jo darbas. 

Ji nebūtų galėjusi pagrįsti savo spėjimo, bet jai atrodė, kad šis 
žmogus daro visai ne tai, ką jam derėtų daryti, kad šis darbas jam 
netinka. Galbūt jis negavo norimo darbo, mąstė ji, ir tai, kuo užsiėmė 
dabar, paprasčiausiai buvo geriau nei nieko nedirbti. Mat jis, kaip ir 
daugelis kitų žmonių, atrodė apimtas desperacijos. 

Siuzana pirma ėmė lipti kopėčiomis aukštyn. Kiundzas liko sto- 
vėti apačioje. Jis baisiai kankinosi: stovėdamas čia jautėsi permerktas 
moters kvapų, o jai kopiant aukštyn jos kojos šmėžavo tiesiai jam prieš 
akis. Siuzanai statant koją ant aukštesnio skersinio, Kiundzas paste- 
bėjo iš po jos džinsinių kelnių trupam pasirodžiusią nuogą kulkšnį. 
Kulkšnis jo dar niekuomet nebuvo sujaudinusi — jam tai buvo nauja 
patirtis. 

Kiundzui dar niekada nebuvo tekę mylėtis su moterimi rusvais 
gaktos plaukais. Jis galvojo apie jos vyro spermą, spėliodamas, ar ten, 
įsiskverbus į ją, labai slidu. 

Stovėdama virš jo, Siuzana atidarė dureles į palėpę ir įjungė šviesą. 

Kiundzas persimetė matavimo įrenginius sau per petį ir, rankoje 
tvirtai laikydamas mėlyną metalinę įrankių dėžę, ėmė lipti aukštyn. 


Automobilių srautas lėtai slinko į pietus nuo upės. Džonas sėdėjo 
savo juodame dviviečiame BMW atidarytu stogu, tyliai grojo Brubekas. 

Jo nedžiugino nei šilti vasariško oro verpetai, nei dabar klausoma 
muzika, nors vylėsi, kad ji nuramins. Umai sukilus nekantrumui, Džo- 
nas spustelėjo akceleratoriaus pedalą, stebėdamas, kaip tachometro 
rodyklė šokteli iki raudono brūkšnio, paskui it vaikas vėl pakartojo 
tą patį. Priekyje važiuojančio automobilio vairuotojas dirstelėjo į jį 

veidrodėlyje: jis negalėjo niekuo padėti, jie stovėjo kelių sankirtoje, o 
prieš jį — dar keturi automobiliai. 

Džonas dabar pyko ant savęs už tai, kad lengvai atidėjo šį vakarą 
numatytą skvošo partiją su Arčiu Varenu. Juk žaisdamas būtų atsipa- 
laidavęs, o dar svarbiau, kad Arčis, sėkmingai dirbantis „City“ preky- 
bos brokeriu, turėjo begalę pažinčių. Tai buvo vienas iš tų žmonių, 
kurie pažįsta visus. Džonas kadaise yra pajuokavęs Siuzanai apie Arčio 
ryšius: jei kada nors užsigeistum susitikti su popiežiumi, pirmiausia 
pasakyk apie tai Arčiui. 

Jis žvilgtelėjo į laikrodį prietaisų skydelyje. Šešios trisdešimt. 
Automobilyje įmontuotu telefonu surinko Arčio mobiliojo telefono 
numerį, bet jau po pirmo signalo įsijungė atsakiklis. Bandė skambinti 
į Arčio kontorą — jei tik paskubėtų, dar galėtų suspėti į „Hurlingham“. 
Deja, įsijungė Arčio balso paštas. Džonas nusivylęs padėjo telefono 
ragelį į vietą, nesivargindamas nė palikti žinutės. 

Ant akinių nuo saulės buvo nusėdusios dulkės; Džonas juos nu- 
siėmė ir jas nupūtė. Kitoje gatvės pusėje, ant šaligatvio, tiesiai priešais 
barą, stoviniavo žmonės su taurėmis rankose. Jų diena jau ėjo į pabai- 
gą, ir Džonas, išvydęs jų nerūpestingumą, pajuto pavydą. 

Būrelis buvo susispietęs aplink naujutėlį „Porsche“ nudengiamu 
stogu, demonstratyviai pastatytą dviem ratais ant šaligatvio krašto, ir 
Džonas paniuro pagalvojęs, kad jis pats dar ilgai negalės įsigyti naujo 
automobilio. Jo senstančio BMW kilometražo skaitiklis rodė 90 000 
mylių, tačiau apie automobilio keitimą šiuo metu negalėjo būti nė 
kalbos. 

Eismas pajudėjo, Džonas perjungė perdavimo mechanizmą 
dviem pavaromis Žemiau, stipriai nuspaudė akceleratoriaus pedalą 
ir aplenkė priekyje važiavusį automobilį. Nekreipdamas dėmesio į 
mirksinčias šviesas ir įnirtingai spaudomus automobilių garso signa- 
lus, įlindo į neegzistuojantį tarpą. Jis lygiai taip pat aplenkė dar vieną 
automobilį, o paskui ir dar vieną. 

Važiavo nemažindamas greičio ir tik sustojęs šalikelėje prie 
namo prisiminė, kad užmiršo nupirkti vyno. 

Džonas pastebėjo prie namo stovintį „Telekomo“ vaną. Siuzana, 
prižiūrėdama darbininkus ir stebėdama, kaip jos sumanymai įgauna 
konkretų pavidalą, jautėsi it žuvis vandenyje. Ji pasižymėjo neeiliniu 

dekoratorės talentu. Ne mažiau talentingai ji mokėjo leisti pinigus, 
tačiau dabar, kai juos, atrodo, ištiko finansinis hemorojus, pinigų jie 
jau nebeturi. 

Jis valandėlę sėdėjo ir žiūrėjo į namą, o širdis blaškėsi, tai šok- 
telėdama aukštyn, tai ūmai nusileisdama, tarytum bangų blaškomas, 
inkarą nuleidęs laivas. Kaip jai pasakys, kad reikia nutraukti visus 
numatytus darbus? Kaip pasakys, kad jie privalo atšaukti įkurtuvių 
vakarėlį? Ji jau buvo sudariusi svečių sąrašą, beliko tik išspausdinti 
kvietimus. Jie nusprendė pasikviesti savo kaimynus, nors ir negalėjo 
būti tikri dėl gyvenančių arčiausiai, dėl Merimanų, jau pakankamai 
senyvo amžiaus. Senukas, atsargos majoras, atrodantis kvaištelėjęs, 
esant gražiam orui sėdėdavo savo sode, užsimaukšlinęs ant galvos 
plačiakraštę skrybėlę nuo saulės, ir žiūrėdavo įsmeigęs žvilgsnį kažkur 
į priekį, kartkartėmis kažką šūktelėdamas medžiams. Ne dažniau už jį 
į kiemą, įsitvėrusi į vaikštynę, iškėblindavo jo žmona, o senis, vos tik 
ją išvydęs, imdavo šūkauti įvairius nurodymus, todėl senutė tuojau pat 
svirduliuodavo atgal į vidų. 

Džonas paerzino Siuzaną, esą šie senukai, jo manymu, galėtų 
visai neblogai pasilinksminti, bet ši sudraudė jį, kad nebūtų toks ciniš- 
kas, nes ateis laikas ir jie patys bus senukai. 

Jos žodžiai palietė opią vietą. Kai tau trisdešimt ketveri, iki se- 
natvės, atrodo, dar toli, o vis dėlto, susirūpinęs pagalvojo jis, arčiau 
nei kadaise. Niekas nestovi vietoje — šis suvokimas Džonui dar. nie- 
kuomet nebuvo toks aiškus kaip dabar. Tavo gyvenimas gali pasikeisti 
per keletą sekundžių. 

Tik viena nesikeitė — Siuzana. Ji buvo tokia pat tvirta, graži 
mergina kaip ir jų pažinties dieną. Ištekėdama už Džono ji turėjo su- 
sitaikyti su daugeliu dalyku — išsikeldinimu iš gimtinės, iš tėvų lizdo, 
ir persikėlimu į kitą šalį, kurioje nieko daugiau nepažinojo, vien tik jį. 
Tačiau Džoną dar labiau sužavėjo jos gebėjimas įsikurti naujoje vie- 
toje, užkariauti visų jo draugų širdis, susirasti puikų darbą ir tvarkytis 
namie. Visi, kas tik su Siuzana susipažindavo, pamėgdavo ją — ji buvo 
linksma, geros širdies ir nemokėjo pykti. 

Džonas nerimavo tik dėl vieno: dėl to, kaip ji sutiko su jo pasi- 
ryžimu niekada neturėti vaikų, kurį jis atskleidė Siuzanai dar jų pa- 
žinties pradžioje, prieš jai pasipiršdamas. Jis buvo ne kartą pastebėjęs, 

kokiomis akimis ji žvelgia į jų draugų vaikus arba į atsitiktinai sutiktą 
"kūdikį maitinančią motiną. Džonas buvo tikras, kad tokiomis akimir- 
komis jai suskausdavo širdį. Tačiau ji pati apie tai neužsimindavo. 

Yra buvę atvejų, kai jis vakarėlių metu nugirsdavo ką nors pa- 
siteiraujant Siuzanos, kada ji su Džonu ketina susilaukti šeimos, o ji 
visada maloniai paaiškindavo, kad jie nusprendė neturėti vaikų. Jos 
tonas, kuriuo ji nuginkluodavo klausiantįjį ir leisdavo suprasti, jog po- 
kalbis šia tema baigtas, tarytum tokį sprendimą ji pati būtų pasiūliusi, 
o ne su juo sutikusi, kankinama dviprasmiškų jausmų, visuomet leido 
Džonui ja didžiuotis. 

Siuzana nusipelniusi geresnės dalies nei ponas Kleikas. 

Jo akyse ėmė tvenktis ašaros. Tegul niekas nė nesikėsina atimti 
šio namo iš jo ir Siuzanos. Joks plinkantis keturakis kreivaburnis, ban- 
ko valdytoju prisistatantis šliužas, sau po nosimi ant stalo pasidėjęs 
Bibliją, nesužlugdys gyvenimo, kurį jie patys sau susikūrė. 

Jis apsisuko automobiliu aplink ir nuvažiavo pas vynininką. 


Kadaise čia kažkas buvo atlikęs palėpės izoliavimo darbus. Kiek- 
vienas, net menkiausias, plyšys buvo užkimštas absorbuojančia gel- 
tona medžiaga, ir Kiundzui, kai jis atsargiai rinkosi kelią tarp sijų, tai 
patiko. Jis pasuko už kampo, perlipo per sudžiūvusį pelės skeletą spąs- 
tuose, kuriuos kažkas buvo čia padėjęs, o paskui pamiršęs; reti kailio 
lopinėliai kur ne kur dar laikėsi prie griaučių, tačiau irimo smarvė jau 
senų seniausiai buvo išsivadėjusi. 

Tačiau palėpėje buvo juntami kiti kvapai — negyvo paukščio 
kažkur visai arti, specifinis vandens rezervuaro skleidžiamos drėg- 
mės ir trūnijančių sijų, tikriausiai toje vietoje, kur ties sujungimu 
tarp dūmtraukio ir stogo buvo silpna hidroizoliacija. Tačiau Kiundzui 
rūpėjo tik vienas kvapas ir eidamas pirmyn jį godžiai gaudė. Tai buvo 
Siuzanos Karter kvapas, nuo kurio jam darėsi vis sunkiau susikoncen- 
truoti. | 

Sutelkti dėmesį padėjo tik visur lydinti mintis apie poną Sarocinį. 
Mintis apie tai, ką jam padarytų ponas Sarocinis, jeigu jis suklystų. 
Kiundzas retsykiais svarstydavo, kiek laiko tektų kentėti skausmą, kurį 
sukeltų ant jo įpykęs ponas Sarocinis. Iki šiol šeimininko jam sukeltos 

kančios tęsdavosi ne ilgiau kaip keletą dienų. Tačiau jis yra matęs, kaip 
kankinasi kiti pono Sarocinio nubausti žmonės. Jie klykė ir maldavo, 
kad jiems leistų numirti, bet būdavo priversti kentėti ištisas dienas, 
savaites, mėnesius. 

Žmonės dažnai kalba apie pragarą žemėje — šį posakį Kiundzas 
žino iš knygų ir filmų, jis taip pat Žino, kad tai tik metafora. Tačiau net 
tarp išgyvenusiųjų holokaustą tik nedaugeliui teko patirti tokį praga- 
rą, kokį teko iškęsti supykdžiusiems poną Sarocinį. 

Siuzana Karter buvo tiesiai jam už nugaros. Ji sekė paskui Kiun- 
dzą į akliną tamsą už kampo, bet neišskyrė jokio baimės kvapo. Ji pa- 
sitikėjo juo, ir tai buvo puiku. 


Džonas sėdėjo savo automobilyje, šalia vyninės, ir nykščio nagu 
baksnojo celofanu aptrauktą „Silk Cut“ pakelį. Netrukus, pašalinęs 
įvynioklį, atidarė atverčiamą dangtelį, nuplėšė aukso spalvos foliją ir 
ištraukė cigaretę. Sauso kedro kvapas akimirką priminė jam vaikystę. 
Mokykloje, stalčiuje, po kojinėmis slepiamas cigaretes, kurios būdavo 
rūkomos palėpėje arba apleistoje priešlėktuvinėje slėptuvėje, jau už 
mokyklos teritorijos ribų. 

Prisidegęs cigaretę automobiliniu žiebtuvėliu, giliai įkvėpė. Paju- 
to nemalonų kraujo samplūdį į galvą ir lengvą svaigulį. Įkvėpęs antrą 
kartą, apsvaigo dar stipriau, išmušė šaltas prakaitas. 

Pasišlykštėjęs Džonas atidarė automobilio dureles, išmetė cigare- 
tę į nutekamąjį griovelį, paskui, jausdamasis prasikaltęs, pažvelgė į ati- 
darytą pakelį ant gretimos sėdynės. Tada išlipo, įmetė pakelį, celofaną 
ir auksinę foliją į šiukšlių dėžę, o į burną įsidėjo „Doublemint“ kram- 
tomosios gumos plytelę. Paskui įsėdo atgal ir atsilošė, jautėsi baisiai. 
Jis dar negalėjo važiuoti namo, negalėjo susitikti su Siuzana, prieš tai 
neišgėręs. Truputį toliau, kitoje gatvėje, buvo baras. Džonas užvedė 
automobilio variklį ir nuvažiavo. 


Laukimas. Kiundzas jau žinojo, kad laukimas dažnai būna geriau 
už jį lydintį malonumą. Dvidešimt pirmoji tiesa bylojo, kad malonu- 

mas yra tik išlaisvinimas iš laukimo. Tačiau jis nemanė, kad taip būtų 
"ir šiuo atveju, tik ne su šia moterimi. Jis buvo tikras, kad malonumas, 
kurį jis patirtų su Siuzana Karter, būtų stipresnis netgi už laukimą. 

— Ar aš jums dar reikalinga? — staiga pasiteiravo ji. 

Jis neatsakė. Jam patiko tai, kad ji dabar yra kartu su juo, tamsoje, 
ir tai sukūrė intymumo pojūtį. 

Po akimirkos ji paklausė dar kartą: 

— Ei? Ar aš jums vis dar reikalinga? 

Jam patiko pasikeitęs moters balso tonas, šis erzinimas tyla buvo 
smagus pokštas, ir jis jautėsi patenkintas. Dar truputį luktelėjęs, pa- 
galiau atsiliepė: 

— Ne, visa tai, ko man dabar reikia, yra čia, palėpėje, ačiū jums. 

Kiundzas akimis palydėjo namo šeimininkę, sukančią už kampo, 
pašviesdamas žibintuvėliu kelią, žiūrėdamas, kaip ji lenda pro dureles 
lubose, su pasimėgavimu ryte rydamas jos skleidžiamus kvapus. 

Paskui nuėjo gilyn į palėpę ir sutelkė dėmesį į pirmąjį darbą, kurį 
privalėjo čionai atlikti. Pasidėjo įrankių dėžę, priklaupė ir iš viršutinio 
skyriaus išėmė mažytę, dviejų colių ilgio ir vieno colio pločio, metali- 
nę dėžutę. Išsiėmė ir namo plano kopiją, kurią buvo gavęs Planavimo 
departamente. Priešais veidą siūbavo voratinklis. 

Neskubėdamas, atsargiai pavaikščiojęs po palėpę, nustatė opti- 
maliausią vietą, paskui prisuko dėžutę prie izoliacine medžiaga pri- 
dengtos sijos krašto, kur būtų saugiausia ir niekas negalėtų aptikti. 
Dėžutė priims signalus, siunčiamus mikrofonų siųstuvų, kuriuos jis 
įtaisys į kiekvieną šiame name esantį telefoną, ir transliuos juos į žema 
orbita skriejantį palydovą. 

Būdamas bet kurioje pasaulio vietoje Kiundzas galės girdėti 
kiekvieną šiuose namuose ištartą žodį, ar tai būtų pokalbis telefonu, ar 
pašnekesys bet kuriame kambaryje. Šią sistemą jis buvo prijungęs prie 
namo elektros maitinimo tinklo, tačiau pasirūpino ir autonominiu 
maitinimu, jei staiga nutrūktų elektros energijos tiekimas. Reikalui 
esant, jis turėtų grįžti čionai kartą per trejus metus pakeisti metalinėje 
dėžutėje esančios nikelio ir kadmio baterijos. Jis pasižymėjo datą. 

Tikrindamas, kaip atliktas darbas, Kiundzas nutaikė matavimo 
prietaisą, kurį buvo pasiėmęs su savimi, į dėžutę ir liko patenkintas 

jo rodmeniu. Nudžiugo ir atlikęs bandomąją transliaciją — signalas 
buvo stiprus. 

Taigi jis atliko pirmąjį savo darbą, dėl kurio lipo į palėpę. Kitas 
darbas užtruks ilgiau, jo apytiksliais skaičiavimais — mažų mažiausiai 
dvi dienas. Tačiau darbuotis čia, panirus į Siuzanos Karter kvapus, jai 
nuolat sukiojantis aplinkui, Kiundzui buvo vienas malonumas. Jis pa- 
galvojo apie Aštuonioliktosios tiesos išmintį: Viskas, apie ką įmanoma 
svajoti, gali tapti tikrove. 

Nuo to karto, kai ponas Sarocinis jam parodė Siuzanos Karter 
nuotrauką, Kiundzas kas vakarą svajodavo apie ją. Jis kartais stebėda- 
vosi ponu Sarociniu. Ponas Sarocinis visada tiksliai žinojo, kas Kiun- 
dzui patiktų. Be abejo, už tai visada reikėdavo sumokėti atitinkamą 
kainą. Tačiau jis neprieštaravo. Už Siuzaną Karter jokia kaina nebus 
per aukšta. 

Kiundzas uždarė dureles ir kopėčiomis leidosi žemyn. Liko dar 
vienas smulkus darbelis, ir bus galima išvažiuoti. Jis žinojo, kad pirmą 
kartą apsilankius svečiuose nedera piktnaudžiauti svetingumu. Galės 
džiaugtis ja visą likusį gyvenimą. 


7 


Siuzana buvo virtuvėje, kai išgirdo atidarant namo duris. Ji su- 
nerimusi išskubėjo į prieškambarį. Vaiduokliškai baltas Džono veidas 
pasakė viską, užteko į jį tik užmesti akį. 

— Brangusis, — prabilo ji išsigandusi, ištraukdama lagaminėlį iš 
jo rankos ir statydama jį ant grindų. 

Apsikabinusi jį abiem rankomis pabučiavo. Jokio atsako, it būtų 
apglėbusi statulą. Džonui iš burnos sklido cigarečių ir alkoholio kva- 
pas, o juk jis nerūkęs ištvėrė net trejus metus. 

— Mielasis, — dar labiau išsigandusi kreipėsi Siuzana, — kas atsi- 
tiko? Ar gali papasakoti? 

Ji tvirtai laikė Džono veidą prispaudusi prie savojo ir jautė, kad jo 
įtampa šiek tiek, nors ir nelabai, atslūgsta. 

— Norėtum išgerti? Viskio? 


PETER JAMES * TIESA 45 


Bandydama atlaisvinti jo kaklaraištį, Siuzana pastebėjo linktelė- 
"jimą. 

— Tuojau paruošiu, — tarė ji girdėdama, kaip virpa jos pačios 
balsas, ir nežinodama, kaip toliau elgtis, ką jam pasakyti. Atrodė, tai 
ne Džonas, o kažkas kitas. 

Virtuvėje ji kliustelėjo į stiklinę „Macallan“, įmetė keturis ledo 
kubelius ir įpylė filtruoto vandentiekio vandens. Norėjo įsipilti sau 
taurę raudonojo vyno, bet nusprendė, kad ir jai reikia ko nors stipres- 
nio, todėl taip pat įsipylė viskio. 

— O, „Telekomas“... Jie čia buvo? — suglumęs pasidomėjo Džo- 
nas, Žiūrėdamas į projekto kopiją ant stalo. 

— Taip, iOŽimie rius Jis ką tik išvyko. Įtaisė T konver- 
Džona: 

Jis gūžtelėjo pečiais. Bet kurią kitą dieną būtų užsiminęs apie te- 
lefonų meistro apsilankymą darbovietėje, jau vien todėl, kad Siuzana 
ėjo iš proto dėl sutapimų, bet dabar jam tai nerūpėjo. 

Nors ji nekantravo išgirsti apie susitikimą banke, tačiau dabar 
kažkaip keistai panoro uždelsti šį pokalbį, jausdama, kad to paties 
norėtų ir Džonas. 

— Jis rytoj atvažiuos įvesti tau ISDN linijos, — paaiškino ji, — ir 
Žada nutiesti naujus laidus likusiai sistemai. 

— Gerai, — atsakė Džonas išsiblaškiusiu balsu. — Nepasakyčiau, 
kad ryšys būtų buvęs geras. Traškantis. Leidai patikrinti telefonus? 

— Aha. Atrodo, jis labai kruopštus. 

Pokalbis nutrūko. 

Džonui palenkus stiklinę, garsiai subarškėjo ledo kubeliai. Jis ap- 
sisuko, nuo Siuzanos nusigręždamas į langą. 

— Banke ne per geriausiai. Naujasis valdytojas... — jis nusivaipė, 
be didelio noro gurkštelėjo gėrimo, paskui, viena ranka atsargiai laiky- 
damas stiklinę, atsirėmė alkūnėmis į pušinį stalviršį. — Jis yra subin- 
galvis, visiškas subingalvis. Aš... Aš negaliu patikėti... 

Siuzana apglėbė Džoną abiem rankomis ir švelniai SBinauis 
jo veidą arčiau, nenuleisdama nuo jo sunerimusio žvilgsnio. Jo balsas 
virpėjo — Džonas tramdė ašaras. Ji dar niekada nebuvo mačiusi jo 
verkiant. 

— Brangusis, vargšeli mano, — kreipėsi paimdama iš jo dreban- 
čios rankos stiklinę, o paskui dar tvirčiau jį apkabindama. — Meile 
mano, tai visiškai neturi reikšmės; man daugiau niekas nesvarbu, iš- 
skyrus mus abu. 

Džonas išsitraukė savo nosinę, nusišluostė akis, išsišnypštė nosį. 
Jis nepratarė nė žodžio. 

— Ir ką gi naujasis valdytojas tau pasakė? — paklausė ji. 

— Jis davė man mėnesį grąžinti kredito perviršiui. 

Džonas vėl ėmė šnirpšti, paskui nutilo, bet po kurio laiko labai 
tyliai tarė: 

— Jei ne, jie visiškai nutrauks paramą. 


Už trijų mylių nuo Karterių namo Kiundzas pasuko „Telekomo“ 
vaną iš kelio, nuvažiavo kelis šimtus jardų palei nenaudojamos gele- 
žinkelio atšakos iškasą ir sustojo prie tam reikalui išsinuomoto mėly- 
no „Ford“ automobilio. 

Jam nepatiko vairuoti šį vaną, tačiau per daug nenorėjo ir per- 
sėsti atgal į fordą. Ponas Sarocinis praeitų metų spalį jo trisdešimtojo 
gimtadienio proga jam padovanojo puikų juodą sportinį „Mercedes 
SL600“ juodomis odinėmis sėdynėmis, su „Blaupunkt“ dešimties 
kompaktinių diskų automatiniu keitikliu, dvidešimties juostų grafiniu 
ekvalaizeriu ir atskiru stiprintuvu su žemų dažnių garsiakalbiu. Auto- 
mobilis dabar stovėjo Ženevoje, po jo namu įrengtame požeminiame 
garaže, ir Kiundzui jo labai trūko. Vairuodamas jį visada jausdavosi 
kietas, to nepasakytum apie jo būseną, kai vairavo išsinuomotą fordą. 
Tačiau jeigu tai yra viena iš aukų, kurių už Siuzaną Karter reikalauja 
ponas Sarocinis, jis gali ją aukoti. 

Kiundzas iš kišenės išsitraukė storą penkiasdešimties banknotų 
pluoštą ir ištiesė jį „Telekomo“ technikui, tysojusiam vano gale taip, 
kad nepastebėtų pašalinė akis, ir įdėmiai, sugauto kiškio žvilgsniu 
stebeilijusiam į jį. 

— Čia avansas, — prabilo Kiundzas. — Likusią dalį gausi, kai 
darbas bus baigtas. 

Technikas, smulkaus sudėjimo, beveik pensinio amžiaus vyras, 
paėmė pinigus; jis atrodė velniškai išsigandęs. 

— Aš labai tikiuosi, kad viską atlikote kaip pridera, — ištarė jis. 

Kiundzas jį patikino, kad viskas gerai, bet ne todėl, kad šiam 
žmogui tai būtų turėję kokią nors reikšmę. Po kelių dienų technikas 
iššoks pro daugiaaukščio pastato langą. Jei Karterių namuose įreng- 
tame telefoninio ryšio tinkle kada nors ir bus atrasta keistų dalykų, 
tai kaltė bus suversta jam, nes dirbo būdamas sutrikusios dvasinės 
pusiausvyros. 

Jau sėdėdamas forde Kiundzas įjungė savo palydovinį imtuvą, 
įtaisytą mobiliojo telefono karkase, ir paruošė balsu įjungiamą skait- 
meninį garso įrašymo įrenginį. Pakėlęs imtuvą prie ausies, spustelėjo 
kanalų paieškos mygtuką ir ėmė klausytis. Užteko vieną kartą nežy- 
miai pakoreguoti nustatymą ir pasigirdo tiesiog idealiai aiškus Siuza- 
nos Karter balsas. 

Užteko jį išgirsti, ir Kiundzas tą pačią akimirką susijaudino. Jos 
kvapas, stipriai įsigėręs į jo drabužius, pasklido automobilio salone. Jis 
delsė nusirengti techniko jam „paskolintą“ uniformą. Galimas dalykas, 
kad pasiliks ją sau. 

Siuzana Karter paklausė: 

— Kaip tai? Kaip jie gali taip pasielgti? Džonai? Kaip jie gali? 


— Jiems galima viskas, ko tik užsimano, — atsakė Džonas. — Tai 
kvaila, žinau, bet pinigai yra jų ir jie gali daryti ką tik nori. 

Siuzana tikėjosi, kad bankas su juo elgsis griežtai, bet ne taip 
kietaširdiškai. 

— Jie negali taip elgtis su žmonėmis, — pareiškė ji. 

Džonas vėl siurbtelėjo viskio, gailėdamasis išmetęs cigaretes. 

— Jie taip elgiasi visada, šiais laikais. 

Siuzana įsipylė į viskį vandens ir gurkštelėjo. Ji norėjo pasakyti 
bent ką pozityvaus. Juk turėtų būti kokia nors išeitis, išeitys visada 
būna, reikia tik išlaikyti šaltą protą ir nepanikuoti. Ir pasitikėti savimi. 
Jei atrodai pasitikintis savimi, tai ir žmonės pasitikės tavimi. Neryžtin- 
gumas akyse atbaido Žmones. 

— Išsineškime gėrimus į sodą, atsipūskime ir pasikalbėkime. Jei 
nori, galėtume nueiti į tajų restoraną, — pasiūlė ji. 

— Aš... automobilyje palikau kepsnius. 

— Kepsnius? 

Džonas linktelėjo. 

— Ir vyną. aš... galvojau... aš... iškepsiu mėsos. 

Siuzana jam švelniai nusišypsojo. 

— Puiku. Ar tu norėtum? Galėčiau orkaitėje iškepti keletą bulvių 
su lupenomis. 

Jis patraukė pečiais. 

— Geriau imkim taupyti, o ne išlaidaukim. 

Džonas atidarė bufeto dureles ir dirstelėjo į vidų. Paėmė stiklinį 
indą su etikete „Fortnum 8 Mason“ ir ėmė tyrinėti. 

— Kas tai? 

— Pesto padažas. 

— Ą. 

— Jis buvo dengtoje pintinėje, kurią Arčis mums atsiuntė įkur- 
tuvių proga. 

Džonas nenuleido nuo indo akių, sakytum tikėdamasis kur nors 
etiketėje rasti savo problemų sprendimą. 

— Mums nereikėjo čia keltis, štai kur šuva pakastas, — pratarė jis. 

Siuzana vėl gurkštelėjo viskio ir įsmeigė žvilgsnį į sodą. Apšvies- 
tas švelnių vakarėjančios saulės spindulių jis atrodė nuostabiai, ir ji 
pagalvojo, kaip reikėtų jaustis vėl sugrįžus į ankštą namelį, pavyzdžiui, 
į tokį, kokiame jie gyveno prieš tai, arba į butą. Tačiau jeigu reikėtų, tai 
jie ir persikeltų, ir pasistengtų, kad jiems būtų kuo geriau, o galbūt po 
kelerių metų, reikia tikėtis, susitaupytų pakankamai pinigų ir galėtų 
įsigyti ką nors geresnio. 

Tik ar jie kada nors dar ras ką nors panašaus į šį namą? 

— Gal kalbėjaisi su Bilu Viljamsu? — paklausė Siuzana. — Jis pa- 
sibaisėtų, jei tik sužinotų, kas dedasi. 

— Bilas jau praeitis. Dabar jis jaučiasi labai vienišas. Vaikšto kur 
nors golfo aikštelėje. 

— Žinau, bet jis buvo tavo draugas. Mes pasikviesdavome jį va- 
karienės, veždavomės į teatrą, į Glaindborną, į Askotą. Aš buvau pri- 
versta taikstytis su jo siauraprote žmona. Bilas tikrai galėtų kuo nors 
padėti. Jis tau skolingas. 

Džonas pastatė indą atgal į bufetą ir vėl kilstelėjo savo stiklinę. 

— Nemanau, kad Bilas galėtų ką nors padaryti — juk jį išspyrė 

dėl manęs. Gal ne vien dėl manęs, bet vis tiek. Aš išskaičiau tai Kleiko 
"veide, — jis išgėrė savo viskį ir ėmė piltis dar. 

Siuzana nieko nekomentavo: galbūt šįvakar jam tai buvo geriau- 
sia išeitis — šiaip ar taip, bet išgėręs Džonas paprastai tapdavo romus 
ir visiškai neagresyvus, kaip ir jos tėvas. Galbūt jiems abiem šįvakar 
geriausia būtų pasigerti. 

— O kątas ponas Kleikas turi prieš tave? Tu juk geras klientas. Aš 
nesuprantu, kodėl bankas taip staiga sugriežtino sąlygas? 

— Oficialiai? Kleikas sako, kad bankas technologijų srityje perne- 
lyg rizikuoja. Jie jau nudegė pirštus su keliomis aukštųjų technologijų 
kompanijomis, iš kurių kelios buvo Bilo Viljamso numylėtinės. Mūsų 
balansas neatrodo labai geras, ir jie netiki mūsų perspektyvomis. Jie 
nemano, kad mes būsime pajėgūs padengti paskolą, todėl nusprendė 
pasitraukti, kol dar nevėlu. 

— O kokios neoficialios priežastys? 

— Kleikas yra atsivertęs į tikėjimą uolus Biblijos skelbėjas. Tech- 
nofobas. Technologijas laiko šėtono išmone — pati Žinai, ką turiu 
omenyje. 

Džonas visada būdavo atsargus kalbėdamas su Siuzana religi- 
nėmis temomis, nes ji buvo tikinti. Vedybinio gyvenimo pradžioje ji 
gana dažnai lankydavosi bažnyčioje. Keletą kartų ir jis buvo drauge 
nuėjęs, dar tuomet, kai jie buvo susižadėję, tiesa, nenoriai, tik tam, kad 
prieš vedybas nuramintų kunigą, tačiau vėliau kategoriškai atsisakė 
lankytis bažnyčioje. O pastaruoju metu ir ji retai benueidavo. 

Siuzana įsivaizdavo Kleiką esant nepriekaištingai susišukavusį 
vyrą blyškiu it lavono veidu, žilais plaukais ir pilku kostiumu. Nors ji 
niekuomet to Žmogaus nebuvo mačiusi, staiga išsigando — jo galios, 
jo įtakos jų atžvilgiu. Siuzana šiurpulingai aiškiai prisiminė tą vakarą, 
kai jie dar gyveno Fulhame ir pas juos atsiprašinėdamas užsuko Bilas 
Viljamsas su lagaminėliu, pilnu įvairių blankų. Jis tąsyk paaiškino, kad 
jai neteks ilgai būti laiduotoja, jis asmeniškai tuo pasirūpinsiąs, tik ke- 
letą mėnesių, kol pagerės „DigiTrack“ finansiniai rodikliai. 

Pagaliau rodikliai ėmė gerėti, tačiau tuomet jie nusipirko šį namą 
ir Džonas jai paaiškino, kad bankas nori, kad ji dar kurį laiką būtų 
laiduotoja ir taip užtikrintų Bilo vyresnybei ramybę. 

Siuzana pakankamai gerai išmanė įstatymą, todėl suprato, kad 

jeigu ji kartu su Džonu nebūtų pasirašiusi dokumentų, bankas jų 
namo nebūtų galėjęs net paliesti. 

Bilas Viljamsas žaidė golfą, turėjo krūvą pinigų, gavo didelę pen- 
siją, o aplinkinis pasaulis jo nedomino. Ji pajuto, kad iš visų jėgų neap- 
kenčia šio žmogaus, nes per jį atsidūrė nepavydėtinoje padėtyje. 


Tuo tarpu Kiundzas, vairuodamas fordą ir klausydamasis palydo- 
vinio kilnojamojo radijo telefono, suprato, kad juos ištiko problema. O 
tai yra gerai, pagalvojo jis. Ponas Sarocinis bus labai juo patenkintas. 

Prieš kelerius metus ponas Sarocinis dideliame Škotijos dvare 
mokė jį žvejoti lašišas. Ponas Sarocinis įbruko jam į rankas ilgą lanks- 
čią rankų darbo meškerę su dailiai pagaminta rite, kelias valandas 
kantriai lūkuriavo su Kiundzu ant upės kranto ir aiškino, kaip kuo 
toliau nusviesti valą. 

Galų gale, kai ponas Sarocinis liko patenkintas, jis padavė muselę, 
kurią Kiundzas jo vadovaujamas pririšo prie valo galo, ir leido Kiun- 
dzui pirmą kartą savarankiškai užmesti meškerę. 

Kiundžzas iki šiol nepamiršo tos akimirkos. Virš juodo putojančio 
Di vandens vinguriuojančio valo, dirbtinės muselės kryčio į upę, po 
kelių akimirkų staiga į visas puses tyškančių sidabrinių purslų ir ne- 
įtikimai stiprios meškerykočio vibracijos. 

Tas pats virpulys, lygiai toks pat, kokį Kiundzas patyrė anuomet, 
perbėgo jo kūnu ir dabar. 

Jis vos galėjo patikėti savo sėkme. 


— Kokią sumą tau reikia surinkti? — pasiteiravo Siuzana. — Tavo 
kredito perviršis yra maždaug penki šimtai tūkstančių, ar ne? 

Džonas rankose lingavo krištolinę stiklinę. 

— Bilas prieš kelis mėnesius padidino jį iki septynių penkiasde- 
šimties. Be to, turime paėmę ketvirčio milijono terminuotą paskolą, 
kuri yra atlygintina — Bilas bus ją pratęsęs. O prie viso to — dar šio 
namo įkaitinis raštas. 

Siuzana susinervino, bet nutylėjo. O, Dieve, juk tai dar blogiau 
nei ji tikėjosi. Staiga ją išgąsdino garsus trakštelėjimas. 

Džono rankose suskilo stiklinė. 

Apstulbusi Siuzana atšoko atgal, ledo kubeliams ir blizgančioms 
šukėms krintant ant grindų. Iš Džono delno, toje vietoje, kur įsmigo 
stiklas, veržėsi kraujas. Jis ištraukė šukę ir kurį laiką stovėjo ramus it 
vaikas, gerai nesuprantąs, ką padarė. 

Siuzana apžiūrėjo delną, norėdama įsitikinti, kad žaizdoje nebe- 
liko stiklų, paskui prispaudė drėgną rankšluostį ir pasivedėjusi jį į šalį 
pasodino į kėdę. 

— Mielasis, pabandyk nusiraminti. Pasėdėk čia, o aš tuo tarpu 
viską sutvarkysiu. 

— Aš nenoriu vėl būti vargšas, — tarė Džonas. — Nė už ką. Ne, 
atgal tikrai negrįšiu. 

— Mes nebūsime vargšai, — skubiai atsiliepė ji, atsinešdama ke- 
letą skudurėlių, semtuvėlį ir šepetį. — Mes rasime kokią nors išeitį. Aš 
nuvyksiu ir pasikalbėsiu su tavo ponu Kleiku. 

Džonas šykščiai šyptelėjo. Jis įsivaizdavo, kaip Siuzana, būdama 
karšto temperamento, kamuoliniu žaibu įsiveržia į jo kabinetą. 

— O jeigu pabandytum pasikalbėti su sėdinčiais aukščiau už 
poną Kleiką? Ar banko direktoriai apie tai žino? Nejaugi jie bus pa- 
tenkinti, kai praras vieną ištikimiausių savo klientų? 

— Jei jie atleido Bilą, nes jis man per daug skolino, tikriausiai bus 
patenkinti. 

Siuzana priklaupė ir ėmė tvarkyti duženas. 

— Šiandien tu patyrei didelį šoką ir dabar esi per daug įsitempęs, 
todėl negali blaiviai mąstyti. Ar nenorėtum persirengti — galėtume 
pasėdėti kieme, užkaisti ant ugnies kepsninę ir truputį atsipalaiduoti? 
Gerai? 


Po dvidešimties minučių, persirengęs patogesniais drabužiais — 
senais džinsais ir medvilniniu sportiniu nertiniu, Džonas jau žiūrėjo, 
kaip nuo vienodai degančių medžio anglių kylančios liepsnos lyžčioja 
kepsninę. Jis buvo įsitaisęs ant suolelio ir iš naujos stiklinės siurbčiojo 
viskį. Siuzana atnešė dubenį su salotomis ir stalo įrankius, padėjo juos 
ant stalo ir prisėdo šalia Džono. 

Kitoje tvoros pusėje pasigirdo kaimynystėje gyvenančio senuko 
balsas: 

— Nešdinkis, moterie! 

Parke ėmė skalyti suerzintas šuo. Stipriai sudundėjo, sakytum 
griaustinis. Džonas pakėlė akis ir išvydo didelį keleivinį reaktyvinį 
lėktuvą, artėjantį Hitrou oro uosto link — orlaivis atrodė esąs baugi- 
namai arti ir žemai. 

Nors oras buvo šiltas, jis drebėjo. Būdamas vargšas negali skrai- 
dyti lėktuvais. Būdamas vargšas esi it musė nelaisvėje, ropojanti tuš- 
čiame stiklainyje ir mintanti neišlaižytais uogienės likučiais, nesirūpi- 
nanti — ištrūksi iš jo ar ne. 

Jo motina buvo jo tėvo nelaisvėje, o paskui, pagimdžiusi Džoną, 
pateko į dar vieną nelaisvę. Jį augindama motina labai stengėsi nors 
kiek prisidurti prie bedarbio pašalpos ir kol sūnus būdavo mokykloje, 
uždarbiaudavo, tiesa, darbai būdavo ne iš maloniųjų. Jei esi vargšas, 
visas pasaulis gali tavęs nekęsti, tave koneveikti, o tu niekuo negali 
atsikirsti. Jo motina neturėjo kuo atsikirsti socialinės rūpybos darbuo- 
tojoms, norėjusioms atimti iš jos Džoną. Ji neturėjo kuo atsikirsti jo 
tėvui. 

O dabar jis neturėjo kuo atsikirsti Kleikui. Džonui atrodė, kad 
jis, visą gyvenimą sliuogęs ilga slidžia kartimi aukštyn, buvo jau veik 
pasiekiąs savo tikslą, tik staiga Kleikas, įsitaisęs pačiame viršuje, iš visų 
jėgų pastumia jį, ir jis krenta aukštielninkas žemyn, tiesiai į dvokiančią 
kloaką. | 

— Mielasis tu mano, — švelniai pratarė Siuzana, — juk „DigiTrak“ 
dirba sėkmingai, tiesa? Turiu omenyje užsakymus ir reputaciją. 

Džonas dvejojo. 

— Žinoma. 

— Vadinasi, turėtų būti ir bankai, kurie norėtų dalyvauti tavo 
versle? 

Džonas į tai neatsakė. Reaktyvinio lėktuvo gausmas silpnėjo. 
Dangus dažėsi tamsaus kobalto spalva, ji atrodė neįtikimai ryški. Džo- 
nui ji priminė spalvotą teatro atpakalį. 

— Taip, jeigu nebūtų iškeltas ieškinys, — atsiliepė jis. 

— Dėl kompozitoriaus? Zako Dencigerio? Aš maniau, jums pa- 
vyko susitarti ir jis atsisakė pretenzijų. 

— Ir aš tikėjausi, — atsakė Džonas. — Tonis Veiras irgi. Buvome 
sutarę dėl autorinio honoraro, kuris priklausytų nuo pardavimų. 

Tonis Veiras buvo Džono advokatas. „DigiTrak“ savo programai 
„Šeimos gydytojas“ naudojo Gareto atrasto jauno kompozitoriaus, su 
kuriuo buvo sudarytas sutartis, muziką, deja, vėliau paaiškėjo, kad 
dalis šios muzikos, galimas dalykas, yra plagiatas ir pažeidžia vieno 
iš brangiausiai apmokamų Britanijos kompozitorių Zako Dencigerio 
autorines teises. 

„DigiTrak“ kompozitorius kategoriškai neigė plagijavęs Dencige- 
rio kūrinį, bet vieną po kitos išklausius abi melodijas panašumai buvo 
akivaizdūs. „DigiTrak“ teko gintis nuo pareikšto kaltinimo, o šansai 
atgauti pinigus iš jaunojo muziko buvo labai maži. 

— Kas atsitiko? — susirūpinusi pasiteiravo ji. 

— Kažkas rekomendavo Dencigeriui apsukrų teisininką, galintį 
atstovauti jam teisme. Šis jam paaiškino, kad iš mūsų galima išpešti 
nuo trijų iki penkių milijonų. Mūsų sudarytos profesinės civilinės 
atsakomybės draudimo sutartyje numatytas vieno milijono limitas, 
o vien tik teismo išlaidos gali sudaryti pusę šios sumos. Nedaugelis 
drįstų su mumis susidėti, žinodamas, kad gresia penkių milijonų ieš- 
kinys. 

Džonas atsistojo ir paniuręs pataisė anglis po kepsnine. Jo liū- 
desio nepajėgė išsklaidyti net kvapas, kuris jam paprastai patikdavo. 
Pabaksnojęs kepsnius, mirkytus į jo paties pagamintame pikantiška- 
me marinate su aštriais prieskoniais, pasėmė keletą pilnų šaukštų ir 
užpylė ant kepamos mėsos. 

— Ką gi, — prabilo Siuzana, — tau duotas mėnuo. Šiaip ar taip, 
bet mes turime laiko. 

Viduje suskambo telefonas. Džonas krūptelėjo, tačiau tuojau pat 
susivaldė. 

Siuzana taip pat buvo besirengianti eiti. 

— Nueisiu aš, mielasis. 

Tačiau ją sulaikė šiurkštus Džono riktelėjimas: 

— Ne! Velniop, palik tą sumautą telefoną ramybėje. Tam yra at- 
sakiklis. 

Siuzana taip ir padarė, o telefonas po penkto signalo nutilo. 

— Gal turi kokių naujienų iš darbo? — pasidomėjo jis. 

— Ne. 

Siuzana dirbo samdoma mokslinės literatūros redaktore „Magel- 
lan Lowry“, rimtoje, patikimoje kompanijoje, be to, dar ir nepriklauso- 
moje, o tokių leidybos srityje buvo likusios vos kelios. 

— Po Peterio Traubės pastarojo apsilankymo ir patikinimo, kad, 
„Media International Communication Group“ įsigijus kontrolinį akcijų 
paketą etatai redakcijoje nebūtų mažinami, nieko naujo, — pridūrė ji. 

— Tas Traubė — turbūt didelis viršininkas? 

Ji linktelėjo. 

— Generalinis direktorius. 

— Ojis laikosi duoto žodžio? 

Siuzana susimąstė ir tik paskui atsakė: 

— Ne, nemanau. 

Džonas vėl išgėrė viskio ir apsidairė — sodo gale augantys me- 
džiai ir parkas už jų tamsėjo, kaip ir siluetai dangaus fone. Jis mintyse 
karštligiškai ieškojo šiaudo, į kurį galėtų įsitverti. Bankas tikriausiai 
uždės areštą pajamoms iš turto vertės padidėjimo, tačiau kadangi 
Siuzana gaus atlyginimą, o jis galės disponuoti pensijų fonde sukaup- 
tomis lėšomis, turimomis akcijomis ir vertybiniais popieriais, jie kurį 
laiką tikriausiai pajėgs mokėti būsto paskolos įmokas. Deja, buvo dar 
viena problema, apie kurią nė vienas iš jų kol kas neužsiminė. Siuza- 
nos jaunesnioji sesuo Keisė. 

— Tebūnie, — tarė Siuzana, — tu skolingas šią sumą, bet nepa- 
miršk, kad turi šiokį tokį turtą, kurį gali panaudoti skoloms išmokėti. 
Įrašai užsakymų knygoje byloja, kad verslas klesti, tau priklauso visa 
kompiuterinė ir biuro įranga, dalį patalpų nuomoji, o tai greičiausiai 
irgi duoda pajamas... 

— Įsigydami patalpas už jas gerokai permokėjome, — įsiterpė 
Džonas, — o naudota įranga ne kažin kiek verta. Daugelį automobilių 
mes nuomojamės. 

Jis susimąstė, paskui piktai pridūrė: 

— Galėtume nebent viską pigiai parduoti. Tačiau naudos iš to ne 
per daugiausia. 

— Mielasis, — tarė Siuzana, — nepamiršk, kad turiu šiek tiek 
pinigų juodai dienai Valstijose. Beveik dešimt tūkstančių dolerių, ir tu 

gali jais naudotis, jei tik reikia. Be to, galiu parduoti savo papuošalus, 
nors jų ir ne kažin kiek. 

Ji pasilenkė į priekį, paėmė jo aptvarstytą ranką ir švelniai pa- 
bučiavo pirštus. 

Džonas papurtė galvą. Kalifornijoje, tėvų namuose, ištikta komos 
gulėjo Keisė. Nelaimė ją ištiko prieš devynerius metus, ir tokios vege- 
tacinės būsenos ji gali gyventi dar labai ilgai. 

— Šie pinigai yra Keisei. Jų reikės, kai baigsis draudimo išmo- 
kos, — atsakė jis. 

— O Arčis Varenas? — prisiminė Siuzana. — Ar negalėtum su 
juo pasikalbėti? 

— Būtinai tai padarysiu. 

— Šiandien antradienis — ar šįvakar neturėjai žaisti su juo skvošo? 

— Atidėjau, nekaip jaučiausi. 

— Esu tikra, kad Arčis galės padėti. 

Siuzana perėjo per kiemelį, atsisėdo Džonui ant kelių ir pažvelgė 
jam į akis. Jos buvo tamsaus riešuto rudumo, kartais atrodydavo netgi 
tokios kietos kaip riešuto kevalas, vis dėlto iš jų nė akimirkai nepra- 
dingdavo nuoširdumo ir gerumo kibirkštėlės. 

— Išgyvensime, — tarė ji. — Matysi, atrasime išeitį. O jei ir ne, tai 
mes juk turime vienas kitą. Jeigu jau teks parduoti namą, parduosime. 
Juk mes dar jauni, — tiek jau to, apyjauniai, — todėl galime pasiten- 
kinti kuklesniu būstu, o jei reikės — nedideliu butu, ir vėl viską pradėti 
iš naujo. Ne tokia jau didelė bėda. 

— Ne tokia didelė, — aidu atkartojo Džonas. 

Jis išvydo Kleiko veidą, jo kreivą šypsnį ir Bibliją ant stalo. Norėjo 
sutikti su Siuzana, deja, negalėjo. Tai buvo labai didelė bėda, milžiniška. 

Jam tai reiškė viską. 


— Taigi? — pratarė Arčis Varenas. — Ką tu manai? 

Jie važiavo Arčio „Aston Martin Virage Volante“ Falhamo keliu. 
Automobilis buvo visiškai naujas, pristatytas jam tik šįryt, todėl hodo- 
metras rodė tik septyniolika mylių. Stogas buvo nudengtas, ir Džonas 


56 PETER JAMES * TIESA 


sėdėjo atvirame salone, susmigęs į kreminės spalvos „Connolly“ oda 
trauktas sėdynes raudonais apvadais. Automobilyje kvepėjo it odinių pa- 
kinktų parduotuvėje. Išmetamojo vamzdžio dundesys akompanavo Dr. 
Hook'ui, iš garsintuvų plyšaujančiam „Im rich and I'm having a ball“*. 

Arčis Varenas iš tikrųjų šėlo. 

Tačiau Džonui, kuris paprastai irgi šiek tiek mėgo pasipuikuoti, 
šiandien tai nerūpėjo. Šioje spindinčioje, praeivius kurtinančioje pa- 
baisoje jis jautėsi susidrovėjęs, o kartu ir pavydėjo. 

Prieš atsakydamas į Arčio klausimą, Džonas pagalvojo, kad šitaip 
važiuodamas jo draugas atrodo panašus į poną Todą**. Tačiau garsiai 
to nepasakė. 

O kuo atidžiau žiūrėjo, tuo labiau jis priminė Todą. Arčio plau- 
kai buvo šviesūs, retėjantys, nelyginant sėdynės plaukeliai, tačiau po 
kelerių metų tikriausiai neliksią nei jų, ir jo pakaušis, galimas dalykas, 
būsiąs visiškai plikas. Jis ryšėjo šilkinį rėžiančių akį spalvų kaklaraištį, 
vilkėjo dryžuotą kostiumą ir buvo užsidėjęs siaurus ovalius akinius 
nuo saulės, su kuriais atrodė ne tik šauniai, bet ir grėsmingai. 

Arčis buvo trisdešimt ketverių ir pilvotas it vietnamietiška kiaulė. 
Vis dėlto jis dažniausiai laimėdavo prieš Džoną ir skvošą, ir tenisą, be 
to, plaukdavo daug greičiau už Džoną ir iš baseino išlipdavo mažiau 
uždusęs. Tačiau Džonas labiausiai ėjo iš proto dėl to, kad Arčis buvo 
pranašesnis prieš jį, nors surūkydavo dvidešimt, o gal ir trisdešimt 
cigarečių per dieną. 

Džonas visada buvo vienišius, besivadovaujantis ambicijomis, 
nutolęs netgi nuo kelių vaikystės draugų. Baigęs mokyklą jis įstojo į- 
technikos koledžą studijuoti architektūros, o vėliau, po dviejų mėnesių 
darbo kompiuterinio projektavimo srityje, atrado savo nišą sudėtingos 
ir informatyvios programinės įrangos namų kompiuteriams rinkoje. 

Nuo to laiko svarbiausią vietą jo gyvenime užima „DigiTrak“, ir 
visi, išskyrus Arčį, jo dabartiniai draugai — ne pasirinkti sąmoningai, 
o todėl, kad taip lėmė likimas— buvo vienaip ar kitaip susiję su jo 
verslu. Siuzanos draugės ir draugai buvo iš knygų leidybos pasaulio. 


* „Aš turtingas, aš šėlstu.“ (Angl.) 
** Angl. Toad — rupūžė, čia — sužmogintos rupūžės populiarus animacinio filmo per- 
sonažas. 

Arčis jam labiausiai patiko turbūt dėl to, kad buvo visiškai kitoks 
"nei jis, be to, su juo visada būdavo linksma. Džoną jis žavėjo ir savo 
išsiauklėjimu, gautu privilegijuotoje privačioje vidurinėje mokykloje, 
O ypač įgimtomis aristokratiškomis manieromis. 

Jie pirmą kartą susitiko slidinėjimo trasos keltuve Šveicarijoje, 
maždaug prieš septynerius metus; abu nusiteikę labai ambicingai, 
mėgstantys gero gyvenimo teikiamus malonumus. Nors Arčis pri- 
klausė visuomenės sluoksniui, kuriame daug medžiojama ir Žžvejoja- 
ma, tačiau pinigus jis užsidirbdavo, o ne paveldėjo. Jis puikavosi pora 
„Purdey“ šratinių šautuvų, įsigytų aukcione už daugiau kaip penkias- 
dešimt tūkstančių svarų sterlingų — Džonas ne juokais apstulbo, kai 
sužinojo iš Arčio jų kainą. Turėjo įspūdingą dvarą, vilą Prancūzijoje, 
nedidelį lėktuvėlį ir visa kita. 

Arčis Londone prekiavo konvertuojamomis japonų obligacijo- 
mis ir jų kuponais ir uždirbdavo nežmoniškai didelius pinigus. Jei 
metai nenusisekdavo, gaudavo milijoną iki atskaitant mokesčius, o 
sėkmingais metais — gerokai daugiau. Pinigus leido neskaičiuodamas, 
dalį jų — merginoms, mat vis dar nebuvo vedęs, tačiau daugiausia 
— įvairiems niekučiams ir maistui. 

Restorano, į kurį jis nusivežė Džoną pietų, darbuotojai atrodė 
laimingi, kad gali patenkinti jo užgaidą patuštinti piniginę. Firminis 
patiekalas, assiete de fruits de mer, buvo patiektas smulkintuose ledo 
kubeliuose ir išdėstytas keturiais aukštais, o prie jo — chirurginių ins- 
trumentų rinkinys. Be jokio apetito imdamas įrankius, Džonas jautėsi 
nelyginant archeologas, staiga atsidūręs priešais krioniniu būdu už- 
šaldytą gyvąjį paveikslą iš kažkurios senovės civilizacijos. 

Arčiui perskeliant krabo žnyples, gyvio syvai užtiško Džonui 
ant skruosto, tačiau Arčis to nepastebėjo — jis įnirtingai kramtė jūrų 
sraigės likučius, nuskalavo juos „Chablis“ taure ir taikėsi į krabieną. 
Džonas atsargiai, nenorėdamas atkreipti į save dėmesio, servetėle nu- 
sišluostė skruostą. 

— Šios jūrų sraigės yra tavo, — tarė Arčis, rodydamas į lėkš- 
tę. — Ir vėžys. 

— Dėkoju. 

Džonas nutraukė krevetei kojas. Jis turėjo milijoną klausimų ir 
šiandien pat norėjo juos užduoti Arčiui, tačiau kol kas jo draugui la- 

biau rūpėjo naujasis automobilis, taip pat šis restoranas, apie kurį jis 
visiškai neseniai išgirdo, nei patarimai Džonui, į ką šis galėtų kreiptis 
pagalbos dėl finansavimo. Ir Džono užuomina, gal Arčis norėtų inves- 
tuoti į „DigiTrak“, paprasčiausiai nebuvo išgirsta. Jis pats kaltas, kad 
toks nekantrus. Reikėjo išlaukti palankesnio momento, kuris galbūt 
kaip tik dabar ir atėjo. 

Jie buvo bepradedą antrą butelį po to, kai Arčis kone vienas iš- 
tuštino pirmąjį. 

— Numanau daugybę kandidatų, — ūmai pareiškė Arčis. — Tai 
ne problema. Tačiau, prieš vykdamas pas juos, turėsi atsikratyti tau 
pareikšto ieškinio. 

— O kaip, tavo manymu, tą padaryti? 

Prieš imdamasis krabo, Arčis paskubomis įsidėjo į burną krevetę. 
Jam kalbant, gyvio uodega kyšojo pro jo lūpas, pamažu trumpėdama, 
ko! galiausiai visai pradingo. 

— Susitark taikiu būdu. 

— Neturiu tiek pinigų, o be to... 

— Suprask, Džonai, niekas nenorės nė pažiūrėti į tavo pusę, jeigu 
tau grės teismo procesas. Štai kur tavo didžiausia problema, dėl kurios 
visada būsi dulkinamas. 

Džonas paėmė siaurą nerūdijančio plieno įrankį su kabliu gale. 
Jis patapšnojo aštrius jūrų ežio spyglius, tačiau jo nevalgė. Pusė visų 
šių priešais jį esančių gyvių galėjo likti vandenyno dugne, pagalvojo 
jis. Jie labiau priminė genofondo reliktus, o ne organizmus, galinčius 
pretenduoti į žmogaus mitybos grandinę. 

Jūrų krabo akys klaikiai spoksojo tiesiai į jį. 

— Mes turime patyrusį advokatą, — atsakė Džonas. 

Arčis nutraukė galvą dar vienai krevetei, numetė ją į lėkštę atlie- 
koms, o likusią dalį pamirkė majoneze. 

— O ką, jei sukandęs dantis leistum „DigiTrak“ bankrutuoti, 
tada, gavęs finansavimą, pradėtum iš naujo? 

— „DigiTrak“ nėra ribotos atsakomybės bendrovė, ji veikia pagal 
partnerystės principą. Jeigu ji žlugs, kartu su ja žlugsiu ir aš. Mes ne- 
teksime namo ir viso kito. 

— Tai velnias. 

— Yra dar viena problema. 

Arčis teikėsi liautis kramtęs. 

— Siuzanos jaunesnioji sesuo Keisė. Atrodo, esu tau apie ją pa- 
sakojęs? 

Arčis suraukė kaktą. 

— Ta, kuri prikaustyta prie lovos? 

— Taigi. Jos slauga atsieina tūkstantį dolerių per mėnesį, o rugsė- 
jį bus nutrauktos draudimo išmokos. 

Arčis švilptelėjo. 

— Krūva pinigų. O tu žadi mokėti už ją? 

— Dviese, kartu su Siuzana. Ji nusiteikusi padėti sesei. 

— Ojos tėvai, gyvenantys Los Andžele? 

Džonas jam nusišypsojo ir papurtė galvą. 

— Jie neturi nė sudilusio skatiko. Patys vos suduria galą su galu, 
apie pagalbą kam nors kitam nėra nė kalbos. 

Kelneris pripildė Arčio taurę ir simboliškai įpylė šlakelį į vis dar 
pilną Džono taurę. Šis paprašė dar mineralinio vandens. Bičiulis link- 
telėjo galvą vėžiagyvių kaugės pusėn. 

— Pirmyn, tu vėluoji. 

Džonas išsirinko omarą; tai buvo vienas iš jo mėgstamiausių pa- 
tiekalų, tačiau kramtydamas pirmą kąsnį buvo per daug paskendęs 
mintyse, kad pajustų jo skonį. 

— Jei aš bankrutuočiau, Siuzanai tektų sunki našta — betrūktų 
tik jai pačiai viską prarasti. 

Arčis linktelėjo. 

— Popiet paskambinsiu keliems pažįstamiems, — pažadėjo jis, 
įsidėdamas sau į lėkštę didelį krabą. 

Slopindamas sukilusį pasididžiavimą, Džonas paklausė: 

— Aš... Aš norėjau pasiteirauti, Arči, gal ir pats norėtum inves- 
tuoti į „DigiTrak“? Tai rimtas verslas... Mes labai rimtai svarstome ga- 
limybę per artimiausius dvejus metus pasiūlyti mūsų akcijas biržoje. 

Arčis papurtė galvą. 

— Pažiūrėsiu, tačiau nepažadu. Nieko asmeniška, tik aš papras- 
čiausiai esu prekybininkas, o ne investuotojas. Per pastaruosius kele- 
rius metus sukišau nemažai pinigų į kokį pustuzinį bendrovių, kurios 
verčiasi vyno darymo įrangos pristatymu į namus, prekyba automo- 
bilių padangomis ir teikia mobiliojo ryšio paslaugas. Atvirai kalbant, 

įsigydamas rūmus užmiestyje, užsinėriau sau ant kaklo velniškai dide- 
lės paskolos kilpą, o ir investavęs patyriau nemažus nuostolius. Todėl 
niekaip nesukrapštyčiau tau reikalingos sumos grynaisiais. 

Tai taręs jis draugiškai nusišypsojo Džonui. 

— Bet jeigu pakliūtum į visišką bėdą, duok žinią. Paskolinčiau 
tau nors šiek tiek. 

— Ačiū, esu dėkingas, — atsakė Džonas, — bet aš to nenoriu. 

Arčis, per visą savo gyvenimą niekuomet nedaręs to, ko pats ne- 
norėjo, perskėlė krabo pilvą ir tarė: 

— Kartais mums visiems tenka daryti tai, ko nenorime. 


— Puiku. O štai kaip aš suprantu, — tarė Siuzana. — Užšaldžius 
vandenį, jis pavirsta ledo kubeliais. Juos atšildžius, jie vėl pavirsta 
vandeniu. Molekulių būsena pakinta, tačiau šis pokytis vis tiek vyksta 
linijiniame laike. 

Ji sukiojo rankoje etiketę, prikabintą prie naujo telefono aparato, 
iš pat ankstaus ryto, dar prieš jai atvykstant į darbą, įrengto jos ka- 
binete. Matyt, jos senasis telefonas jau gedo, nors ji pati ir nebuvo to 
pastebėjusi. 

Fergiusas Donlivajus savo veido išraiška pasakė maždaug tiek 
pat, kiek būtų pasakęs, jeigu žaisdamas pokerį būtų gavęs niekam 
tikusias kortas. Sulinkęs it stalinė lempa, jis dabar sėdosi į vienintelį 
fotelį priešais stalą ankštame ir beviltiškai užgriozdintame Siuzanos 
kabinete, o pro. nešvarų jo langą buvo matyti tik Kovent Gardeno 
stogo viršus. 

Jis vilkėjo senu tvido švarku, šiltais languotais marškiniais, mū- 
vėjo aptemptais džinsais ir avėjo juodais batais. Jo žilstantys ilgi ir 
banguojantys plaukai buvo netvarkingai išsidraikę. Veidas, pailgas ir 
liesas, atrodė savotiškai dailus, sakytum iš „Marlboro Country“ rekla- 
mos, 0 Siuzanai jis visada toks ir atrodė — pagyvenęs kaubojus. 

Penkerius pastaruosius metus dirbdama jo redaktore Siuzana 
labai pamėgo šį Žmogų; jai jis atrodė neginčijamas autoritetas. Fergiu- 
sas buvo pirmasis, kuriam ji paskambino, kai su Džonu nutarė pirkti 

namą, O jis pritarė jų pasirinkimui dėl gyvenamojo rajono ir pridūrė, 
"kad prieš porą dešimtmečių ši vieta nebuvo tokia tinkama įsikurti. 

— Verdant kiaušinį, — prabilo jis tyliu, šnabždesį primenančiu 
balsu, — jau nebeįmanoma ką nors pakeisti, kad jis vėl būtų žalias. 
Spermatozoidas apvaisina kiaušinėlį, ir jau nebeįmanoma jo sugrąžin- 
ti į ankstesnę būseną. Šiuo atveju kalbame apie linijinį laiką, tačiau tai 
yra cheminiai reiškiniai, o ne fizikiniai. 

Fergiusas kalbėjo lakoniškai, kaip žmogus, matęs gyvenime ir šil- 
ta, ir šalta, vis dėlto jis dar nebuvo persisotinęs gyvenimu ir dar jautė 
gyvenimo skonį. 

— Siuzana, aš noriu, kad skaitytojai įsivaizduotų laiką kaip tą 
vandenį. Jis gali būti skystas, skysčio būsenos, tačiau gali būti ir kietas, 
tai yra ledas, trimatis. Viskas priklauso nuo to, kaip mes jį suvokiame 
tam tikru metu. Laikas yra ir linijinis, ir statiškas. Tai panašu į Šriodin- 
gerio katę, bangą ir dalelę... 

Siuzana tuojau pat pertraukė jo dėstymą. 

— Fergiusai, jei jūsų įrodymas sunkiai įkandamas man, susipa- 
žinusiai su fizikos pagrindais, tai kaip turėtų jaustis eilinis skaitytojas 
be mokslinio išsilavinimo? 

Ji dvi pastarąsias savaites grūmėsi su jo rankraščiu. Desperatiškai 
jaudindamasi dėl Džono ir „DigiTrak“ problemų, iš kurių išeities dar 
nesimatė, visomis išgalėmis stengėsi sutelkti dėmesį į savo darbą ir 
nesiblaškyti, o nuojauta kuždėjo, kad dabartinio, rankraščio, pavidalo 
veikalas yra per daug sudėtingas. Tai būdavo labai akivaizdu baigian- 
tis darbo dienai. 

Siuzana gurkštelėjo kavos iš geltonojo puodelio, kurį jai gimtadie- 
nio proga prieš dvejus metus padovanojo Džonas. Juodomis paryškin- 
tomis raidėmis ant jo buvo užrašyta: TAU GERIAU NEŽINOTI, KĄ AŠ 
GALVOJU. 

— Fergiusai, kai Einšteinas paskelbė savo reliatyvumo teoriją, 
visame pasaulyje buvo gal tik penki žmonės, kurie ją suprato. | 

Daktaras Fergiusas Donlivajus, Londono universiteto koledžo 
fizikos profesorius, nusišaipė: 

— O aš girdėjau, kad iš tikrųjų buvo šeši. 

— Tiek jau to, mes norėtume, kad jūsų knyga būtų perkama ge- 
riau už „Trumpą laiko istoriją , bet tai pavyks tik tuo atveju, jei žmo- 

nės supras, apie ką joje kalbama, bent jau iš dalies. Aš kritikuoju ne 
jūsų tezę, o tai, kaip jūs ją perteikiate. 

Fergiusas susimąstęs pažiūrėjo į ją. 

— Ar jums nerimą kelia septynioliktas skyrius? 

Siuzana nuoširdžiai tikėjo, kad ši knyga gali tapti perkamiausia 
tarptautiniu mastu. Fergiusas Donlivajus buvo kvalifikuotas šios sri- 
ties specialistas, o knyga turėjo sudominti savo turiniu. Taip atrodė 
perskaičius jo paties parašytą šešių puslapių santrauką. O dabar ant 
jos stalo gulėjo tūkstantis šimtas puslapių, kuriuos įveikti buvo be- 
maž neįmanomas dalykas. Knygos autorius turėtų šešiems mėnesiams 
mesti visus pradėtus darbus ir ją perrašyti. Ji stengėsi išlikti taktiška 
ir: vylėsi sugebėsianti ramiai įtikinti profesorių ir šis pakeis savo nuo- 
monę, tačiau kol kas jos pastangos buvo bevaisės. 

Siuzana jautė didelę atsakomybę už šią knygą: juk tai ji pasiūlė 
Fergiusui knygos idėją, pristatė jos metmenis leidyklai, o galiausiai 
pavedė jam realizuoti sumanymą. Jos idėja buvo labai kilni: Fergiusas 
turėjo pateikti fizikinius argumentus, įrodančius Dievo ar bent jau 
Aukštesnės išminties egzistavimą. Jis turėjo įrodyti, kad visatą sukūrė 
kažkokia už žmones protingesnė būtybė. 

Šioje knygoje Fergiusas sukritikavo Didžiojo sprogimo teoriją. Jis 
paneigė darvinizmą kaip priemonę žmonijos egzistavimui paaiškinti. 
Jis paaiškino, kaip įmanoma judėti didesniu nei šviesos greičiu. Jis tu- 
rėjo nenuginčijamą įrodymą, patvirtinantį, kad Žemė nėra žmogaus 
tėvynė, o pirmieji žmonės pateko į ją iš kito visatos kampelio. 

Jos mintys trumpam sugrįžo prie Džono. Šiandien jis turi kitą. 
susitikimą, kitame banke, į jį Džoną nukreipė Arčis Varenas, o paskui 
jis vyks pas Arčį. Džonui buvo kilusi mintis sukviesti rėmėjų konsor- 
ciumą, kuriame dalyvautų ir žmonės, asmeniškai suinteresuoti „Di- 
giTrak“ veikla, kaip antai ginekologas Harvis Adisonas, dalyvavęs jų 
populiariausioje programoje, tačiau jie didelio entuziazmo neparodė. 

Didžiausia kankynė — ieškinys. Džonui buvo įteiktas raštiškas 
teismo dokumentas dėl Zako Dencigerio pateikto ieškinio, o tai ne- 
žadėjo nieko gero. Nors Džonas stengėsi atrodyti šaltakraujiškas, ji 
suprato, kad pasirinkimo jis beveik neturi. Prie viso to prisidėjo dar 
ir vis augantis „Magellan Lowry“ darbuotojų nerimas dėl artėjančio 
įmonės savininkų pasikeitimo. 

Arčis buvo pakvietęs ją ir Džoną rytoj į Askotą, ir ji vylėsi, kad 
"tai bus gera proga atitrūkti nuo rūpesčių. Arčis kasmet įspūdingai mi- 
nėdavo Askoto žirgų lenktynes — rezervuodavo ložę ir sukviesdavo 
aibę įtakingų asmenų. Galbūt Džonas susitiks ką nors, kas norės eiti 
lažybų. Vis dėlto labiau tikėtina, kad jis pats, statydamas už žirgus, pra- 
loš vieną kitą šimtą svarų. 

Šiaip ar taip, tačiau Arčio draugijoje turėtų būti smagu. Siuzanai 
jis patiko, nes mokėjo pralinksminti. 

Beje, šis vakaras irgi masino galimybėmis. Jie buvo pakviesti į 
oficialų pobūvį Rotušėje. Nei ji, nei Džonas negalėjo pasakyti kodėl. 
Kvietimas atėjo tik prieš savaitę, tarytum jie į dalyvių sąrašą būtų buvę 
įtraukti pavėluotai. Ji spėjo, kad tai kažkaip susiję su kadaise jos reda- 
guota knyga apie Rytų senienas, tačiau nebuvo tuo tikra. 

Kvietimas buvo pasirašytas pono ir ponios Karmaiklų. Pavardė 
padarė įspūdį, Siuzana žinojo, kad Valteris Tomas Karmaiklas yra vie- 
nas turtingiausių žmonių Amerikoje, filantropas ir meno mecenatas. 
Iš pradžių Džonas neparodė didelio entuziazmo, bet vis dėlto Siuzana 
jį įkalbėjo, sakydama, kad pobūvyje dalyvaus turtingi žmonės ir jis 
galbūt susipažinsiąs su kuo nors, kas galėtų jam padėti. 

Siuzana pasikvietė Fergiusą Donlivajų pietų, nes tai, jos manymu, 
buvo nekalčiausias būdas pranešti žinią, kad jis turėsiąs perrašyti visą 
knygą. Erdviame restorane už Kovent Gardeno jie užsisakė vytinto 
tuno, kurį užgėrė „Sancerre“, ir įsileido į pašnekesį įvairiomis temomis, 
tik ne apie knygą. Fergiusas papasakojo, kad jo dukra iš vienintelės, 
prieš keletą metų nutrūkusios, santuokos rudenį įstojo į Diuko uni- 
versitetą Kalifornijoje studijuoti psichologijos. 

— O gal dabar, kai persikėlėte į didelį namą, planuojate šeimos 
pagausėjimą? 

— Ne. 

Pastebėjusi, kad Fergiusas išsigando, jog bus palietęs jai opią vie- 
tą, Siuzana suskubo gelbėti jį iš keblios padėties: 

— Mes nusprendėme neturėti vaikų. Ar aš nebuvau minėjusi? 

Fergiusas atsipjovė tuno gabalėlį ir ėmė vedžioti jį po sultis, ta- 
čiau nevalgė. Pasigirdo keistas garsas, sklindantis iš jo gerklės, kuris 
galėjo reikšti tiek pritarimą, tiek nepritarimą. Kai Fergiusas prabilo, jo 
veido išraiška atrodė griežta, tačiau balsas buvo švelnus. 

— Tai buvo anksčiau, — jis kilstelėjo antakius. — Sakėte, Džonas 
nenori vaikų dėl to, kad jo vaikystė buvusi labai sunki. Buvau susida- 
ręs įspūdį, kad susitaikėte su tokiu jo pasirinkimu, bet tikėjotės vėliau 
jį perkalbėti. 

— Ne, — staiga atkirto ji, nes jis vis dėlto užmynė jai ant žaiz- 
dos. — Tai... persikėlimas į naują vietą nieko nekeičia. 

— Gerai, kad jūsų santuoka tokia tvirta. 

Siuzana turėjo ištempti ausis, kad išgirstų jo tylų balsą klegesio 
fone. 

— Iš tikrųjų, — atsakė ji beveik taip pat tyliai. 

Fergiusas pažinojo begalę žmonių. Ji svarstė, ar jam papasakoti 
apie Džono problemas. Galiausiai nutarė — nors jų santykiai ir drau- 
giški, toks elgesys prasilenktų su profesine etika. Ji atėjo pietauti su 
Fergiusu, tikėdamasi pasikalbėti apie jo knygą, todėl neturėjo to pa- 
miršti. 

— Daugelis susituokusių žmonių augina vaikus todėl, kad nebe- 
turi ką pasakyti vienas kitam. Jeigu jūs ir po septynerių metų vis dar 
turite ką pasakyti, jums tikriausiai taip nenutiks. 

— O jūs ir jūsų Žmona jau nebeturėjote ką pasakyti vienas ki- 
tam? — paklausė ji. 

Fergiusas įsidėjo į burną žuvies gabalėlį ir ėmė lėtai kramtyti. 
Atsinaujinus senai žaizdai, jis atrodė nusiminęs. 

— Tam buvo įvairių priežasčių, — jis ūmai nutilo. 

Siuzana išgėrė vyno, norėdama nutraukti šią temą. 

— Aš jau seniai norėjau paklausti, — tarė Fergiusas, — kaip jūs 
susitvarkote su biologiniu motinystės instinktu? O gal jo visiškai ne- 
jaučiate? 

Siuzana apsidairė aplink, tikrindama, kas sėdi netoliese. Tai buvo 
asmeniškas pokalbis, todėl ji nenorėjo, kad jį nugirstų kas nors iš jos 
bendradarbių. Prie gretimo staliuko karštai diskutavo jų leidyklos rek- 
lamos direktorius ir trys jai nepažįstami vyrai. 

— Žinoma, kad jaučiu, bet neleidžiu jam lemti mano gyvenimo. 

Fergiusas gurkštelėjo vyno, pastatė taurę, o jo gerklėje, giliai, kaip 
ir prieš tai, vėl pasigirdo tas pats keistas garsas. 

— „Žvaigždės valdo žmones, o išminčiai valdo žvaigždes.“ 

— Gili mintis. Kieno ji? 


PETER JAMES * TIESA 65 


— Fransio Bareto, „Magas“. 

— Nežinojau, kad nusimanote apie magiją. 

Jis nulenkė galvą. 

— O jūs ar gerai mane pažįstate? 

— Nepažįstu, — atsakė ji. — Iš tikrųjų. Jau senokai esame drau- 
gai, bet jūsų nepažįstu. 

Jis santūriai šyptelėjo. 

— O ar gerai pažįstate kitus žmones? 

— Ką turite omenyje? 

— Kaip artimai pažįstate savo vyrą? Ar tikrai gerai jį pažįstate? 
Ar pažįstate save? Ar tikrai save pažįstate? 

Siuzana iškėlė abi rankas. 

— Aš... galvoju, kad pažįstu, bet... manau, negaliu būti užtikrinta. 

— Nė vienas nežinome, ką mes galime, kol netenka tai daryti. 

Fergiusas pakėlė citrinos gabaliuką virš lėkštės krašto ir ant tuno 
likučių išspaudė paskutinius lašus. 

— Aš maniau, kad jūs mokslininkas, — tarė ji. — Magija juk yra 
iš antgamtinės srities. Kaip jūs tai suderinate? 

— Artūras Č. Klarkas kadaise yra pasakęs, kad „magija — tai pa- 
žangesnė technologija“. Man atrodo, jis teisus. Antgamtiniais vadina- 
me visus reiškinius, kuriems mokslas dar nerado paaiškinimo. 

— Ir jūs tikrai tuo tikite? 

— Taip, — atsakė jis. 

— Manote, kada nors mes galėsime viską paaiškinti? 

— Taip. Tik nežinau kada. 

— O gal — kokie bus tie paaiškinimai? 

Jis patraukė pečiais. 

— Klarensas E. Luisas yra pasakęs: „Mes negalime a priori būti 
tikri, kad tiesa, kai ją sužinosime, bus labai įdomi.“ 

Siuzana nusišypsojo. 

— Tikiuosi, jis klydo. 

Fergiusas pažvelgė į ją kažkaip keistai. 

— Aš manau, visiškai galimas dalykas, kad klydo. 

Ji pakėlė savo taurę. 

— Vadinasi, jei nė vienas nežinome, kam esame pajėgūs, tai, anot 

jūsų, tik vienetai atliks tai, ką jiems yra skyręs likimas, nes mes jo ne- 
suvokiame? 

Valandėlę buvo tylu. Paskui Fergiusas tarė: 

— Jūs atliksite. Jūs atliksite tai, ką jums skyrė likimas. 

Jis atrodė toks rimtas, kad ji vos nesusijuokė, tačiau vargais ne- 
galais susitvardė, nes jis atrodė labai rimtas. Netrukus ji pasijuto labai 
pačią gelmę. O tai, ką jis išvydo, jį giliai sukrėtė. Galėjai pamanyti, kad 
jis išsigandęs. 

Siuzana staiga pajuto kiaurai košiant ledinį šaltį. 

— Kas tai? Į ką jūs žiūrite? — paklausė ji. 

Tačiau jo ankstesnė išraiška buvo dingusi. Veide pasirodė šypse- 
na, ir jis pakeitė pokalbio temą. 


10 


Džonas nepastebėjo vaiko su dviračiu. 

Važiuodamas penkiasdešimties mylių per valandą greičiu, jis 
dar stipriau spaudė akceleratoriaus pedalą, nors leistinas greitis buvo 
trisdešimt. Pasirinko šią gatvelę trumpindamas kelią. Jis dažnai taip 
darydavo grįždamas iš darbo ir norėdamas išvengti spūsties. Kadangi 
kelias vedė per gyvenamąjį rajoną, Džonas įprastai važiuodavo -atsar- 
giai, bet šįvakar jis pernelyg skubėjo. 

Išgėręs tokį kiekį alkoholio, jis išvis neturėjo vairuoti. Jiedu su 
Arčiu buvo susitikę pavalgyti priešpiečių. Pradėję sumuštiniais, jie 
baigė austrėmis, kurias užgėrė šampanu ir „Guinness“, Arčiui tuo tar- 
pu dalijantis slegiančiomis naujienomis apie tai, kad jis jau nebežino, 
ko griebtis, kaip surasti investuotojų konsorciumui. 

Iki šiol tik vienintelis Harvis Adisonas buvo tvirtai apsisprendęs 
investuoti dvidešimt penkis tūkstančius svarų sterlingų, jeigu tik jie 
gaus likusius reikalingus pinigus. 

Ieškinys. Zakas Dencigeris, štai kas buvo didžiausia problema. 
Arčis ir šiandien per priešpiečius priminė Džonui, kad šį nelemtą 
klausimą būtina išspręsti taikiai. O Džonas per pastarąsias dvi savaites 
visomis išgalėmis stengėsi tą padaryti. Jie netgi buvo nuvykę į susi- 

tikimą Dencigerio advokato kontoroje, kur Džonui teko tvardytis, kad 
tik nesmogtų šitam pasipūtusiam kompozitorėliui. Dencigeris įėjo iš- 
didžia eisena, pavėlavęs visą valandą; jo šiurkštūs, žele sutepti plaukai 
buvo sušukuoti atgal, į vėduoklišką uodegą, žiurkišką veidą dengė 
trumpi šeriai, o džinsinis kostiumas buvo puoštas dirbtinų deimantų 
smeigėmis; jis nesiliovė vadinęs Džono mėšlu, vagimi ir kapitalistiniu 
šūdžiumi. 

Džonas papasakojo Arčiui, kad jo advokatas mano, jog Denci- 
gerio pozicijos, jei vertintume jas iš šalies, atrodo tvirtos, bet iš tik- 
rųjų turi spragų. Anot jo, visiškai tikėtina, kad Dencigeris galų gale 
tai supras ir, kol dar nepašoko kaina už teismo išlaidas, jiems pavyks 
susitarti be teismo, tai yra sumokėti kelių šimtų tūkstančių svarų 
kompensaciją, neviršijančią draudimo išmokos ribų. O jei Dencigeris 
vis dėlto nesutiktų išspręsti klausimo taikiu būdu, atsakydamas pasi- 
teiravo Arčis. 

Vėliau, kai Džonas grįžo atgal į biurą, jį prie sienos prirėmė Ga- 
retas. Akivaizdžiai blogai besijaučiantis verslo partneris, drebėdamas 
nuo nervinės įtampos, kuri bet kada, kaip jau ne kartą yra buvę, galėjo 
virsti ūmiu susierzinimo priepuoliu, pareiškė Džonui esąs dėl jo rim- 
tai susirūpinęs. 

Buvo keista girdėti tokią pastabą iš Gareto — kaip tik jo nepasto- 
vus elgesys nuolat kėlė susirūpinimą Džonui, o ypač tais atvejais, kai 
kolegai prisieidavo savarankiškai bendrauti su kuriuo nors iš svarbes- 
nių klientų. Tačiau šiandien Džonui teko įsiklausyti į Gareto nuomonę 
ir pripažinti šio teisumą. Buvo akivaizdu, kad visas pardavimo skyrius 
skundžiasi tuo, jog Džonas atrodo it kvaištelėjęs. Neatsiliepęs į telefo- 
no skambučius, vėliau jis neatskambina, neatsako nei į elektroninius, 
nei į paštu gaunamus laiškus. 

Ir tai buvo tiesa, jausdamasis kaltas pagalvojo Džonas. Pastarą- 
sias dvi savaites jis tik teikė pasiūlymus bankams ir potencialiems 
rėmėjams, be perstojo skambino telefonu visiems, kuriuos buvo. kada 
nors sutikęs ir kurie galėjo arba patys tapti investuotojais, arba tokių 
pažinoti, ir nuolat lakstė į susitikimus, kuriuose dažniausiai išgirsdavo 
tą patį: „Stipri kompanija, aukštos kokybės produkcija, bet pirmiau 
susitarkite su ieškovu, o tada sugrįžkite ir kalbėsimės.“ 

Džonas vis dar neatskleidė Garetui tiesos, suprasdamas, kad ko- 
lega ne tik labai susijaudins, bet ir nedelsdamas pasidalins naujiena 
su visais pažįstamais, nes buvo beviltiška tikėtis, jog jis moka saugoti 
paslaptis. Gareto psichinė ir emocinė branda įvairiais atžvilgiais pri- 
lygo septynerių metų vaiko brandai. Visi genijai turi savo trūkumų, ne 
išimtis ir Garetas. 

Džonas baiminosi, kad užtektų tik vieno žodžio, ir visi dar- 
buotojai imtų ieškotis naujo darbo. Konkurentai suskubtų tykoti lyg 
plėšrūs maitvanagiai. Jo moralinė pareiga buvo informuoti visus savo 
darbuotojus kaip galima greičiau, o ne likus kelioms valandoms iki at- 
leidimo, bet jis negalėjo prisiversti tai padaryti, bent jau kol dar buvo 
šiokia tokia viltis. O ji buvo, ji turi būti. Važiuodamas namo, po to, kai 
su Garetu ištuštino dar porą, o gal ir trejetą, pintų gero alaus, Džonas 
vėl pajuto atgimstant optimizmą. 

Harvis Adisonas buvo pažadėjęs dvidešimt penkis tūkstančius, 
o juk jie nepakankamai naudojosi jo vardu. Argi Džonui nevertėtų 
pasinaudoti Harvio įsipareigojimu, siekiant padrąsinti kitus galimus 
investuotojus? Juk ginekologas buvo pakankamai garsus: jis vedė labai 
populiarią laidą BBC1 televizijoje dienos metu. Vairuodamas automo- 
bilį Džonas mąstė, kaip išpešti iš Harvio daugiau naudos. 

Į priekinį stiklą it vabzdys atsimušė vienišas lietaus lašas, pri- 
versdamas jį krūptelėti. Dangus buvo tamsus, niūrus, debesys sunkūs. 
Jiedu šįvakar turėjo važiuoti į kažkokį ištaigingą oficialų priėmimą, 
susijusį su Siuzanos darbu, deja, nieko konkretaus jis neprisiminė. 
Alus dabar veikė visu stiprumu, Džonas jautėsi girtas ir priekyje, už 
BMW variklio dangčio, nematė nieko daugiau kaip tik neryškius kon- 
tūrus. Pastebėjo palei šaligatvio kraštą stovintį gremėzdišką kampuotą 
sunkvežimį. Artėdamas jo link, spidometrui rodant šešiasdešimt my- 
lių, išvydo silpną blykstelėjimą, kažką raudoną, žvilgų staiga išnyrant 
tiesiai priešais jo automobilį. 

Tai buvo priekinis dviračio ratas. 


Siuzana susirūpinusi žvilgčiojo į laikrodį. Buvo be dvidešimt 
septynios, o jiems pusę aštuntos reikia būti Londone, tai yra už pusva- 

landžio kelio. Džonas buvo pažadėjęs grįžti namo laiku, kad nereikėtų 
skubėti, deja, jo vis dar nebuvo. 

Ji gniaužė pirštus ir nekantriai baksnojo krumpliais į krumplius. 
Nagi, greičiau, mielasis. Norėjo nuvažiuoti anksčiau, nes būtent prieš 
vakarienę, kai galima vaikščioti su taure gėrimo nuo vieno žmogaus 
prie kito, yra daugiausia šansų susipažinti su tais asmenimis, kuriuos 
jie galėtų sudominti „DigiTrak“ veikla, juoba kad jie jau buvo sumanę 
ir taktiką, kaip elgtis atvykus į vietą. 

Siuzana, ne tokia drovi kaip Džonas, pobūviuose jausdavosi gana 
laisvai ir nesunkiai susipažindavo su žmonėmis. Jos užduotis buvo 
bendrauti su kuo didesniu skaičiumi pakviestųjų, o suradus tarp jų 
finansininką, duoti ženklą Džonui, kuriam prisiartinus beliktų juodu 
supažindinti. Paskui ji vėl eitų tolyn, medžiodama kitus galimus kan- 
didatus. 

Ji jau buvo persirengusi ir vilkėjo juodą šilkinę suknią; šia buvo 
apsirengusi jau pernelyg daug kartų ir, Siuzanos nuomone, ji buvo be- 
veik senamadiška, nors tokia ir neatrodė; beliko tikėtis, kad nė viena iš 
pobūvio viešnių nebus anksčiau jos pastebėjusi. Šiaip ar taip, Siuzana 
netgi nebuvo tikra, ar jie apskritai pažins ką nors iš priėmimo dalyvių. 

Norėdama sužavėti savo garderobu, ji jau keletą kartų keitė aus- 
karus, vėrinius, seges ir batelius, kol galiausiai liko patenkinta — at- 
rodo klasiškai, bet akies nerėžia. 

Paskubėk, Džonai, brangusis. Greičiau! 

Siuzana bandė skambinti į jo mobilųjį telefoną, bet šis buvo iš- 
jungtas, todėl ėmė svarstyti, galbūt paskambinti į biurą. Betgi jis tokiu 
metu tikriausiai jau išvykęs? 

Ji atsisėdo ant sofos svetainėje, priešais marmurinį židinį, ir ėmė 
grožėtis vykusiai parinktomis spalvomis bei dažais. Siuzanai labai pa- 
tiko švelni, šilta „negrynai balta“, nes kartu su jai kontrastuojančiomis 
juodomis medinėmis pastato dalimis atrodė nepaprastai elegantiškai. 
Kai tik bus iškabinti piešiniai ir tapybos darbai, o jie planavo tą padaryti 
ateinantį savaitgalį, ir pakabintos užuolaidos pilkais ir baltais dryžiais, 
kurias žadėjo atvežti po sekmadienio, kambarys turėtų labai atgyti. 

O jeigu jau tektų parduoti šį namą, gailiai pagalvojo ji, tai jis at- 
rodytų tikrai puikiai. Tačiau Siuzana dabar nenorėjo apie tai galvoti. 
Džonui reikėjo, kad ji pasitikėtų savimi, o ir jai pačiai to reikėjo. Jei 

tvirtai kuo nors tiki, tai tau greičiausiai pasiseks. Jeigu ji ir Džonas 
parodys žmonėms, kad jie tiki „DigiTrak“ ateitimi, jiems tikrai gali 
pavykti. 

Ji paėmė į rankas pastaruosius Publishing News ir Bookseller nu- 
merius, kurie pasiekdavo jos stalą tik praėjus kelioms dienoms po to, 
kai juos pristatydavo į „Magellan Lowry“, ir permetė akimis „Kom- 
panijos naujienų“ ir „Paskyrimų“ skiltis, tikėdamasi sužinoti ką nors 
nauja apie numatomą savininkų pasikeitimą arba apie pažįstamų 
žmonių paaukštinimą, vildamasi, kad šie vėliau, ištikus krizei, galėtų 
pasiūlyti jai darbą. 

Paskui Siuzana prisiminė, kad ketvirtadienį ryte surenkamos ir 
išvežamos buitinės atliekos, todėl skubiai ištuštino šiukšlių dėžes, su- 
pildama jų turinį į didelį juodą plastikinį maišą, ir šį išnešė pro šoni- 
nes virtuvės duris. 

Lauke ją nustebino pakilęs vėjas ir keli lietaus lašai. O galvoje vėl 
aidėjo Fergiuso Donlivajaus žodžiai, ištarti prie pietų stalo. Jie nedavė 
jai ramybės visą popietę. 

„Jūs atliksite. Jūs atliksite tai, ką jums skyrė likimas.“ 

Likimas. 

Nors Fergiusas, kaip jai pasirodė, jį regėjo, tačiau atsisakė paaiš- 
kinti, koks gi tas jos likimas. Jis nepratarė šia tema nė žodžio daugiau, 
išskyrus patikinimą, kad tai nieko nereiškia, visiškai nieko, todėl būtų 
geriausia visa tai pamiršti. | 

Tačiau Siuzana negalėjo pamiršti. Ji jautė, kad Fergiusas antgam- 
tiniais reiškiniais domisi labiau negu leido žinoti. Siuzana vis dar jautė 
ją iš vidaus krečiantį stiprų šaltį, o bloga nuojauta kankino dar labiau. 

Pakėlus šiukšlių konteinerio dangtį, vėjas į veidą bloškė nedide- 
lį popieriaus lapelį, kuris tuojau pat nukrito ant žemės. Paėmusi jį, 
Siuzana išvydo, kad tai yra loterijos bilietas su užpildytomis visomis 
septyniomis eilutėmis. Norėdama įmesti jį atgal pastebėjo, kad bilietų 
yra ir daugiau. Kelios dešimtys. 

— O, Jėzau... 

Ji išsėmė visą saują. Iškrito kiaušinio lukštas. Ant visų buvo pra- 
ėjusio šeštadienio data. Skubėdama Siuzana apytiksliai suskaičiavo 
apie keturiasdešimt bilietų. Vienas bilietas kainavo septynis svarus, 

vadinasi, Džonas loterijai buvo išleidęs daugiau kaip du šimtus pen- 
kiasdešimt svarų ir nieko jai apie tai nepasakė. 

Siuzana sunerimusi ėmė svarstyti, ar tik jis nebus įnikęs ir į azar- 
tinius lošimus. Pirmais ir antrais jų santuokos metais Džonas regulia- 
riai, kartą per savaitę, lankydavosi pokerio mokykloje, tačiau vėliau, 
visiškai paniręs į darbą „DigiTrak“, liovėsi. Siuzana žinojo, kad jos 
vyras kartkartėmis lošia su savo draugais iš neįtikimai didelių pinigų 
šeštadienio rytais, kai susitinka žaisti golfo. 

Ūmai šmėkštelėjo įtarimas: gal Džonas jai meluoja apie finansi- 
nes problemas? Gal jos kilo visai ne dėl verslo reikalų, o dėl to, kad jis 
prasilošė? | 

Ne, tai atrodė absurdiška. Ji per daug gerai pažinojo Džoną: tiesa, 
jis mėgo lažybas, bet priklausomas nebuvo. 

Tačiau tuo metu prisiminė dar vieną pokalbio su Fergiusu, įvy- 
kusio prie pietų stalo, detalę ir vėl pajuto nerimą. 

O ar gerai pažįstate kitus žmones? Kaip artimai pažįstate savo 
vyrą? Ar tikrai gerai jį pažįstate? Ar pažįstate save? 

Ji suprato, kad Fergiusas buvo teisus. Ji nepažinojo Džono, ji ne- 
galėjo pasakyti, kad gerai jį pažįsta, o jis tikriausiai gerai nepažinojo 
jos. Jie žinojo vienas apie kitą tik nedideles atskiras detales, nelyginant 
dėlionės fragmentus, pamažu atskleidžiančius vis didesnę paveikslo 
dalį, kuri didėja priklausomai nuo to, kiek laiko būnate kartu. Įdomu, 
svarstė ji, ar visos poros tokios — du nepažįstamieji, taip ir nesupratę, 
kad yra nepažįstamieji. 

Trinktelėjo virtuvės durys, ir Siuzana apsidairė prasikaltusio 
žmogaus žvilgsniu, it būtų sugauta šniukštinėjant, — o ji, tiesą sakant, 
taip ir jautėsi, — užkėlė juodą maišą su šiukšlėmis ant bilietų, paskui 
sandariai uždarė konteinerio dangtį. 

Eidama į vidų ji vėl spėliojo, kodėl Fergiusas Donlivajus atrodė 
toks keistas, toks išsigandęs. Kas žino, galbūt jis tik žaidė jos mintimis, 
bet ji nebūtų tuo patikėjusi. Fergiusas nebuvo iš tų žmonių, kuriam 
patiktų maišyti žmonėms protus. 

O galjis aiškiaregis? Siuzana negalėjo pamiršti jo veido išraiškos. 
Atmintyje kuo ryškiausiai įstrigo vaizdas, kaip jis žiūri į ją ir kažką 
mato. 

Gal jos likimą? 


72 PETER JAMES * TIESA 


Kad ir kaip jis būtų neigęs, Fergiusas kažką išvydo. 
O tai buvo kažkas bloga. 


Džonas pamatė vaiko veidą. Tai buvo mergaitė, trumpais švie- 
siais plaukais ir kirpčiukais, bet ji nematė jo. Ji vis dar nematė jo. 

Koja spaudė stabdžių pedalą iki pat dugno, o automobilis, stab- 
džių antiblokavimo mechanizmui sukimbant ir atsileidžiant, smarkiai 
vibravo ir džeržgė. Džonas bandė rasti garso signalą, deja, nesėkmin- 
gai, ranka tuščiai spausdamas vairaračio iškilimą. 

O ji, mindama pedalus, vis labiau artėjo iš už sunkvežimio, už- 
blokavusio Džonui kelią. 

Sunkvežimis jau užėmė visą priekinį stiklą. 

Džonas neturėjo kada svarstyti, jis tik automatiškai reagavo į si- 
tuaciją, jo ausys buvo apkurtusios nuo padangų, sukibusių su asfaltu, 
cypimo. Kitoje gatvės pusėje jis pastebėjo atliekų konteinerį, prigrūstą 
tinko plokščių nuolaužų. 

Mergaitė pamatė jį. Ji išsižiojusi stebeilijo į jį, stabdydama dvi- 
ratį, galiausiai sustabdė ir nuleido vieną koją ant asfalto. Netekusi žado 
mergaitė staiga atsidūrė tiesiai priešais jį. 

Traukis greičiau... 

Džonas tuojau pat susuko vairą, automobilis metėsi į šalį. Kon- 
teineris pradingo iš regėjimo lauko, tačiau netrukus vėl pasirodė, čia 
pat, pernelyg arti, ir akimirką atrodė, kad jis it įbestas sėdi vietoje, o 
metalinė dėžė slysta tiesiai į jį. 

Smūgį pajuto pirmiau nei išgirdo trenksmą, pirmiau nei būtų 
suspėjęs dar kartą pasukti vairą. BMW net šoktelėjo aukštyn, panašiai 
kaip elektriniai atrakcionų automobiliukai, susidūrę su kliūtimi, su- 
drebėjo, paskui pasigirdo baisus metalo trenksmas. 

Stojo tyla. 

Džonas sėdėjo drebėdamas, nesuprasdamas, į kurią pusę jis atsi- 
sukęs, desperatiškai bandydamas susiorientuoti. Stengdamasis pama- 
tyti mergaitę. 

O, Kristau, kurgi ji? 

Tada išvydo ją tiesiai už savęs. Ji buvo nušokusi nuo dviračio, 
kurį dabar prilaikė rankomis, ir nustėrusiomis akimis žvelgė į jį. Jos 

veide Džonas nepastebėjo jokios išraiškos — nei išgąsčio, nei paleng- 
vėjimo, net nuostabos, nieko. Jokios išraiškos. 

Jis neatsitrenkė į ją. 

Ji buvo gyva ir sveika. 

Tačiau jis trenkėsi į konteinerį. 

Mintys galvoje vijo viena kitą, rankiodamos informacijos nuo- 
trupas. Triukšmas. Žmonės turėjo išgirsti triukšmą. Bet kurią akimir- 
ką jie išbėgs į lauką. Tačiau niekas neskubėjo. Nieko panašaus neatsi- 
tiko. Vien tyla ir mergaitė, be jokios išraiškos spoksanti į jį. 

Tada Džonas prisiminė, jį staiga apėmė panika dėl alkoholio 
kiekio kraujyje. 

Turiu kuo greičiau išlipti ir įsitikinti, kad ji visiškai sveika, pa- 
galvojo jis. Tačiau pabandęs atidaryti dureles suprato, kad jų užraktas 
užsikirtęs. Atsisegė saugos diržą, trūktelėjo rankenėlę ir visu svoriu 
užgulė dureles. Atsidarė. 

Džonas linkstančiomis kojomis atsistojo ant kelio. Mergaitė su 
raudonu dviračiu vis dar buvo toje pačioje vietoje ir stebeilijo į jį. Jis 
atsirėmė į automobilio šoną, pajutęs, kad truputį pykina, ir išsigandęs 
pažvelgė į įlenktą, stipriai aplamdytą ir suskilinėjusį laužą toje vietoje, 
kur buvo BMW vairuotojo pusė. 

Išorinė durelių skarda buvo nuplėšta nelyginant skardinės dang- 
telis, iš po jos kyšojo laidai ir dalis lango mechanizmo. 

— Ar gerai jautiesi? — šūktelėjo jis mergaitei. 

Ji, netekusi žado, skubiai linktelėjo. 

Užpakalinis buferis it lėktuvo sparno skydelis buvo pakrypęs 
įkypai. Džonas pabandė jį grąžinti atgal, tačiau buferis jo neklausė. Al- 
"koholis, pagalvojo jis. Reikia kuo greičiau sprukti iš čia. Vėl pamėgino 
stumtelėti buferį, bet ir šįsyk nesėkmingai. Išsigandęs Džonas stum- 
telėjo jį dar stipriau ir šis sugrįžo į vietą, tiesa, nevisiškai idealiai, bet 
pakankamai. Kažkas bėgo prie jo. 

Džonas irgi ryžosi bėgti. Jam žūtbūt reikėjo išsinešdinti anksčiau, 
nei atvyks policija. 

Dirstelėjo pro aprūdijusį konteinerį, įsiropštė atgal į BMW ir už- 
vedė variklį. 

Automobilio veidrodėlyje išvydo, kaip vyras, kuris dar ką tik 
bėgo, sustojo, žvilgtelėjo į jį ir įkišo į kišenę ranką, ieškodamas galbūt 
užrašų knygelės, o gal mobiliojo telefono. 


74 PETER JAMES + TIESA 


Džonas staigiu judesiu niūktelėjo pavarų svirtį ir nurūko grei- 
čiau nei buvo ketinęs. 


11 


Džonas, įėjęs pro priekines duris, atrodė kaip vaiduoklis. 

Siuzana užuodė alkoholio kvapą per atstumą. Jis nerangiai nu- 
svirduliavo tiesiai į jos glėbį, ir jai teko atsitraukti per žingsnį atgal, 
kad abu nepargriūtų. 

— Ašiprašau... vėluoju, — ištarė jis. 
 „Apkabindama jį Siuzana pastebėjo, kad jo veidas šaltas ir drėgnas 
nuo prakaito. 

— Mylimasis, — prabilo ji. — Brangusis mano... 

Jai buvo skaudu matyti savo vyrą, kuriuo taip didžiavosi, girtą ir 
susitaršiusį. Šis vaizdas ją baugino. Šis tvirtumo įsikūnijimas, kuriuo ji 
pasikliovė, dabar žlugo, o kartu su juo žlugo ir ji. 

Kažin ar jis daug išgėrė, spėliojo Siuzana. 

— Mielasis, ar tu jautiesi gerai? Ar galėsi vykti? 

Jis nepratarė nė žodžio. 

— Aš padėjau tavo smokingą ir marškinius ant lovos, taip pat ir 
lakuotus batelius, ir kojines. 

Džonas išsilaisvino iš jos glėbio, atsisėdo ant apatinio laiptelio ir 
rankomis susiėmė galvą. Kurį laiką tylėjo. Paskui, slopindamas jaudulį, 
ištarė: 

— Aš vos neužmušiau vaiko. 

Siuzanai iš baimės pašiurpo oda. 

— Ką nori tuo pasakyti? Kas atsitiko? Kada? Kaip? 

— Tai buvo ką tik... Per greitai važiavau. Kvailys. 

— O kaip vaikas? Viskas gerai? 

— Taip. 

— Tu nesužeidei jo... jos? 

— Ne. 

— Brangusis, — švelniai tarė ji, — privalai suimti save į rankas. 
Mums turi pavykti, mes vis tiek išsikapstysime. 

Džonas pakėlė akis aukštyn tarsi vaikas ir linktelėjo. 

Siuzana nusprendė, kad jis nėra toks girtas, kaip jai iš pradžių 
pasirodė. Buvo ne tik išgėręs, bet dar ir sukrėstas. Ją ūmai išgąsdino 
mintis, kad užtektų leisti jam rasti dingstį niekur šįvakar nevažiuoti ir 
su niekuo nesusitikti, ir viskas nueitų šuniui ant uodegos. Jis privalo 
suimti save į rankas, ir ji jautėsi esanti vienintelis žmogus, galintis jį 
priversti. ' 

— Tu labai norėjai dalyvauti tame priėmime šįvakar, sakei, kad 
jame galbūt pavyktų susipažinti su reikalingais žmonėmis... 

— Žinau, — jis pertraukė Siuzaną. — Aš tik... 

— Mes pranešėme apie dalyvavimą, todėl turime vykti. 

— Man būtinai reikia išsimaudyti. 

Ji pažiūrėjo į savo rankinį laikrodį. 

— Nebėra laiko. Apsiprausk veidą vandeniu ir persirenk. Grei- 
čiau, esame pakviesti abu. 

— Aš negaliu vairuoti... per daug išgėręs... Aš... Nenori iškviesti 
taksi? 

— Galėčiau vairuoti ir aš, — atsakė ji. — Mums reikia taupyti. 
Esu tikra, jeigu kontroliuosime išlaidas, nemažai sutaupysime. 

— Pederastas... 

— Greičiau lipk į viršų! Juk neketini leisti tam veikėjui, Kleikui, 
pribaigti mus, ar ne? 
paminėti Kleiko pavardę ir jo akyse įsižiebė pasiryžimas. 

— Betgi dabar tu kaip tik tai ir darai. Leidi Kleikui tave nugalėti. 
O juk privalai kautis. Ir neužmiršk: net jeigu mes prarasime verslą, 
namą, viską, ką tik turime, vis tiek neleisime jam nugalėti, nes mes ir 
toliau nesiliausime mylėję vienas kitą, ir ko jau ko, bet to jis iš mūsų 
nepajėgs atimti. Niekada. Tiesa? 

— Aš... aš ašiprašau, — vebleno Džonas. — Diena buvo nežmo- 
niškai sunki. Nieko nebus. Bergždžias reikalas. 

— Apie tai galėsi papasakoti automobilyje, — atsakė ji. 


Po penkiolikos minučių ji paėmė automobilio raktelius, kuriuos 
jis buvo palikęs prieškambaryje ant staliuko. 

— Važiuokime tavo automobiliu, — skubėdamas pasiūlė Džonas. 
Jo tarsena dar buvo neaiški, bet ne tokia jau bloga. — Lengviau pa- 
statyti aikštelėje. 

Siuzana nusistebėjo, kodėl jis nelinkęs važiuoti savo automobi- 
liu, tačiau praeidama pro jo BMW iš vairuotojo pusės suprato tikrąją 
priežastį. 

— Kas atsitiko? 

Pakeliui Džonas papasakojo visą istoriją. Ji išklausė ramiai, įkal- 
binėdama jį snustelėti nors keletą minučių, teigdama, kad taip jis pasi- 
jusiąs geriau, kai jie nuvyksią į vietą, ir kaip įmanydama slėpdama savo 
susirūpinimą. Ji nutarė neužsiminti apie loterijos bilietus. Peikdama jį 
arba smalsaudama nieko nelaimėtų. Be to, ji daug tikėjosi iš pobūvio, 
į kurį dabar važiavo, mat gavusi kvietimą pajuto nuo jo sklindančius 
teigiamus virpesius. 

Galimas dalykas, jie buvo pakviesti vėliau nei kiti svečiai, o galbūt 
ir apskritai per klaidą; vis dėlto Siuzana buvo pasiryžusi pasinaudoti 
kiekviena, net menkiausia, galimybe. O ką jie gali prarasti? 


Siuzana lėkė automobiliu pramuštgalviškai ir į Rotušę jie nuva- 
žiavo pavėlavę vos dvidešimt minučių, o tai, pasak Džono, buvo veik 
padoru. 

Įėję į vidų, jie pateikė savo bilietus livrėja vilkinčiam ceremoni- 
meistrui, o šis pranešė apie jų atvykimą visą patalpą jau užpildžiu- 
siems, ištaigingai pasipuošusiems priėmimo svečiams, nors jie į tai. 
visiškai nekreipė dėmesio. Ponas ir ponia Karmaiklai greičiausiai irgi 
buvo šioje erdvioje elegantiškoje menėje, išpuoštoje spindinčiais siety- 
nais, puikiomis statulomis, skydais ir medžio raižiniais. 

Apstulbinta prabangos Siuzana valandėlei neteko viso savo pa- 
sitikėjimo. Kone viši čia esantys atrodė esą vyresni už ją ir už Džoną, 
ir ji pasijuto taip, tartum būtų atvykusi į klubą, kuriame visi, išskyrus 
juos, buvo artimai pažįstami. 

Džonas buvo pavargęs. Išgerto alkoholio ir patirto sukrėtimo po- 
veikis silpo, tik ne galvos skausmas ir troškulys. Prie jų priėjo padavėja 
su padėklu, ant kurio stovėjo taurės su šampanu arba mineraliniu 
vandeniu. Džonas suprato, kad jam reikia išsiblaivyti, todėl protin- 

giausias pasirinkimas būtų buvęs vanduo, tačiau jis paėmė šampano 
taurę. Padavėjai nespėjus nueiti, jis ištuštino savo taurę ir paėmė dar 
vieną. 

— Džonai... — pratarė Siuzana. 

Jis dabar jautėsi labiau pasitikintis ir šiek tiek atbukęs. 

— Nevykęs šou, jei šeimininkai nesiteikia sutikti savo svečių. Aš 
vis dar nesuprantu, kuriems galams mes čia atsidūrėme? 

Siuzana žvilgsniu tyrė menę. Vylėsi, kad į priėmimą pakviestas 
tos knygos apie retus rytietiškus senovės radinius, kurią ji prieš šeše- 
rius metus redagavo „Magelan Lowry“ leidyklai, autorius. Ji atsigręžė 
į Džoną. | 

— Man atrodo, netrukus ir vakarienė. Gal pamėginkime su kuo 
nors susipažinti? 

Jis išmaukė beveik visą šampaną. 

— Žinoma, eikime. 

Jiems beeinant pobūvio svečių link, Džonas padarė lankstą ir 
prisiartinęs prie padėklo, prikrauto sumuštinių, paskubomis susigrū- 
do į burną vieną paskui kitą tris į sūdytą bekoną susuktus eskalopus. 
Kai apsidairė, Siuzana buvo kažkur dingusi. Išgėręs šampano likučius, 
pastebėjo į jį nukreiptą aukšto, išvaizdaus ir laisvai besijaučiančio vy- 
riškio žvilgsnį. 

Šis nusišypsojo Džonui. 

— Puiki vieta, — prabilo Džonas. 

— Taip, labai maloni, — mandagiu tonu atsakė užkalbintas vyras; 
jo balse buvo girdėti labai nežymus akcentas. 

Renginys vyko galbūt gražiausioje visoje Britanijoje pokylių sa- 
lėje, — joje mėgo valgyti karalienė motina, — bet Džonas pašnekovo 
tone nugirdo kažką panašaus į norą pažeminti, tarytum jam ši patalpa 
būtų buvusi per maža, tarytum jis įprastai pietautų nepalyginti didin- 
gesnėje menėje. 

Džonas vargais negalais, nors jam tai nebuvo įprasta, stengėsi 
suregzti dar vieną kitą žodį. Jis pažiūrėjo į šio Žmogaus veidą, bandy- 
damas nustatyti jo amžių, — tikriausiai bebaigiąs šeštą dešimtį, o gal 
ir vyresnis. Dailus, truputį ištįsęs akivaizdžiai aristokratiškų bruožų 
veidas, juodi, palei smilkinius elegantiškai žilstelėję, bet dar jaunuoliš- 
kai atrodantys, tvarkingai sušukuoti atgal plaukai. 

Jo pilkose ir žvitriose akyse žybčiojo nuotaikingos liepsnelės, o 
veido išraiška išdavė jį esant bon viveur, kuris neužmiršta pasirūpinti 
savo išvaizda, ir bylojo apie šiek tiek senamadę rafinuotą eleganciją. 
Vyriškis vilkėjo aksomu siuvinėtą smokingą, — Džonas akimirksniu 
įsigeidė tokio paties, — o jo varlytė padarė gėdą Džono mažai juodai 
prisegamai peteliškei. | 

— Ar jūs — Karmaiklų draugas? — išdrįso pasiteirauti Džonas, 
imdamas nuo padėklo dar vieną šampano taurę. 

— Mes draugaujame nuo senų laikų, — atsakė pašnekovas man- 
dagiai, bet kartu ir ganėtinai santūriai, akimis be perstojo klaidžioda- 
mas po salę, sakytum ieškodamas įdomesnės kompanijos. 

— A! 

Džonas atsispyrė pagundai išmaukti visą taurę ir tik truputį 
gurkštelėjo. Jis suprato, kad reikėtų išsiaiškinti, ką šis vyras veikia, deja, 
jo kompaniono dėmesys klaidžiojo kažkur kitur. 

Vis dar susierzinusiam dėl neseniai įvykusios avarijos Džonui 
sunkiai sekėsi sugalvoti dingstį, leidžiančią mandagiai pasišalinti. Jis 
pasidairė, tikėdamasis pastebėti Siuzaną. 

— O jūs? — pasidomėjo pašnekovas tokiu pat oficialiu tonu. — 
Ar jūs artimas Valterio ir Šarlotės draugas? 

— Aš...a... ne. Mano žmona dirba leidyboje... Jos autorius... Seno- 
vės Rytai. Taip mes ir... gavome kvietimą... — Džonas užsikirto. 

Vyriškis nulenkė galvą ir mandagiai nusišypsojęs atsiprašė: 

— Labai malonu susipažinti. Jums leidus, norėčiau iki vakarienės 
dar su kai kuo šnektelėti. 

Jam nuėjus į žmonių būrį, Džonas mintyse nusikeikė. Kur, velniai 
rautų, Siuzana? 

Jis atidžiai apžvelgė veidų jūrą, bet žmonos nepastebėjo. Pamė- 
gino įsibrauti į tirštą minią, deja, kelią užblokavo aklina į pokalbį įsi- 
traukusių Žmonių siena. Džonas porą minučių pastovėjo prie vienos 
grupelės, bandydamas sugauti žvilgsnį kurio nors iš trijų vyrų, gyvai 
diskutuojančių apie kainas fondų biržoje, tačiau nesėkmingai. 

Besigręždamas į kitą pusę, Džonas atkreipė dėmesį į salės pa- 
kraštyje sustojusius pobūvio svečius, kurie kažką skaitė. Priėjęs arčiau 
išvydo, kad jie studijuoja svečių susodinimo planą. Valandėlę pasi- 

stumdęs, prisiyrė ganėtinai arti, kad rastų savo ir Siuzanos vietas. Jie 
"turėjo sėdėti prie skirtingų stalų ir jam tai patiko, nes teikė daugiau 
galimybių susipažinti su žmonėmis. 

Jam buvo skirta sėdėti prie ketvirtojo stalo. Iš vienos pusės turėjo 
sėdėti ledi Trouton, iš kitos — ponas E. Sarocinis. Pavardės nebuvo 
girdėtos. Džonas jau norėjo tęsti Siuzanos paieškas, bet tuo metu iš- 
girdo tris kartus garsiai pabeldžiant ir griausmingą balsą, skelbiantį, 
kad vakarienė jau patiekta. 

Pagal planą ketvirtasis stalas stovėjo tolimajame krašte. Ledi 
Trouton jau sėdėjo savo vietoje; ji atrodė labai sena, buvo su tamsiais 
akiniais ir neatsakė į Džono pasveikinimą. Nieko gera nežadanti pra- 
džia, dingtelėjo jam, kai žvelgė į tuščią kėdę iš dešinės ir vylėsi, kad 
joje sėdėsiantis asmuo, nesvarbu, kas jis toks, būtų daugiau žadantis 
pašnekovas. 

Džonui pasilenkus į priekį žvilgtelėti į meniu, priešais sėdintis 
orus vyras linktelėjo galvą, tuo pat metu gyvai šnekučiuodamasis su 
šalia jo sėdinčia moterimi plieno spalvos plaukais. Paėmęs nuo stalo 
meniu, ėmė jį nagrinėti. Jame buvo išvardyta keletas puikaus vyno 
rūšių, išsamiai apibūdinti šeši patiekalai su pikantiškaisiais „Angelais 
raiteliais“ sąrašo gale. Vakaro programoje nebuvo numatyta jokių kal- 
bų, todėl vienintelis raktas, leidžiantis nuspėti vakarienės tikslą, buvo 
meniu išspausdinti paauksinti žodžiai: VAKARIENĖ SURENGTA PONO 
VALTERIO TOMO IR PONIOS ŠARLOTĖS KARMAIKLŲ. 

Dėdamas valgiaraštį atgal ant stalo, Džonas pajuto, kad kažkas 
sėdasi greta jo. Atsigręždamas susipažinti su vakarienės kaimynu, jis tą 
pačią akimirką turėjo prisiversti išspausti šypseną, idant užmaskuotų 
savo nusivylimą. 

— Ką gi, atrodo, mes ir vėl susitikome, — tarė ponas Sarocinis, 
įdėmiai žiūrėdamas į kortelę su Džono pavarde. — Ponas Karteris. 
Labai malonu. 

Prieš valgį buvo sukalbėta malda. 

Džonas padėjo ledi Trouton atsisėsti, tačiau ši nė nepadėkojo, o 
kai jis vėl pabandė prisistatyti, įtartinai jį nužvelgė. 

— Ar jūs esate Valterio ir Šarlotės draugas? — pasidomėjo ji su 
balse girdima pranašesniojo panieka. 

— Ne, — atsakė Džonas. — O jūs? 

Buvo patiektos rūkytos lašišos, meniškai išdėstytos aplink putė- 
sius. Pirštinėta ranka į vieną Džono taurę įpylė baltojo vyno. Įnešus 
pintinę su bandelėmis, ledi Trouton mostelėdama ranka jų atsisakė ir 
atsigręžė į Džoną. 

— Sakykite, — prabilo ji, — ką jūs manote apie nedarbą. 

Staiga užkluptas Džonas išvyniojo sviesto gumulėlį, svarstyda- 
mas, kaip atsakyti į jam užduotą klausimą. 

— Nedarbas ir toliau augs, — atsakė jis. — Technologijos... 

Ji pakėlė ranką nutildydama Džoną. 

— Atleiskite, mielasis, man sunku vienu metu kalbėti ir valgyti. 

Džonas pilna burna ėmė kramtyti lašišą, užgerdamas ją baltuoju 
vynu, „Batard Montrachet 1982“, kaip buvo nurodyta valgiaraštyje. 
Pažvelgė į poną Sarocinį, kuris dar nebuvo palietęs savo maisto. 

Nežiūrėdamas į jį, kaimynas pasidomėjo: 

— Jūs čia vienas ar su žmona? 

Džonas apsidairė, rado stalą, prie kurio sėdėjo Siuzana, ir parodė 
ją greta sėdinčiam vyriškiui. 

— Daili jauna moteris, — tarė ponas Sarocinis. 

— Ačiū. 

— Ar ilgai esate vedę? 

— Septyneri metai. 

Vėl stojo tyla. 

Valandėlę jie valgė nekalbėdami, paskui Džonas pratarė: 

— Ojjūs? Ar jūs vedęs? 

Ponas Sarocinis lėtai palenkė galvą. 

— Taip. 

— Ar jūsų Žmona čia? 

— Gaila, ne, — jo akyse buvo matyti liūdesys. 

Džonas jautė, kad jo kaimynas nenori kalbėti apie žmoną. Galbūt 
jie išsiskyrę, o gal ji mirusi. Jam pagailo šio vyro. 

— Ar turite vaikų? 

Ponas Sarocinis atsilaužė bandelės ir kruopščiai tepėsi sviestą. 
Jo rankos ilgais dailiais pirštais nežymiai drebėjo ir iš jų buvo galima 
spręsti, kad jis yra vyresnis nei atrodo iš veido. 

— Ne. Nė vieno, — jo pilkos akys apniuko. — O jūs turbūt esate 
laimingas tėvas? 

— Ne. Ir negalėčiau pasakyti — laimė jie ar vargas! 

Ponas Sarocinis visiškai nesureagavo. Džonas negrabiai pakėlė 
vyno taurę, bet priglaudęs prie lūpų suprato, kad ji jau tuščia. Jis nė 
nepajuto, kad geria taip greitai. 

Žvilgtelėjo į ledi Trouton, kuri įnikusi smulkiais kąsneliais pjaus- 
tė lašišą. 

— Dėl to kalti spalvotieji, — netikėtai pareiškė ji. 

Džonas kurį laiką spėliojo, į ką moteris kreipėsi, bet galiausiai 
suprato, kad ji kalba su juo. 

— Atsiprašau? 

— Mes niekada neturėjome jiems leisti vairuoti autobusų, turiu 
omenyje šeštą dešimtmetį. O jie užgrobė viską, argi ne tiesa? Jūs tik 
pagalvokite, ką Indijai pažadėjo Mountbatenas! Dabar iš baltojo negali 
nusipirkti net laikraščio. 

Džonas vėl pažvelgė į ją, tarsi nesuprasdamas, ar jie abu gyvena 
toje pačioje planetoje. Žinoma, kad taip, ir tai labiausiai kėlė nerimą. 

Ponas Sarocinis dabar gyvai šnekučiavosi su jam iš dešinės sė- 
dinčiu vyriškiu. Džonas tylėdamas valgė savo lašišą, o ledi Trouton ne- 
natūraliai susikaupusi toliau pjaustė žuvį kvadratėliais ir suvalgydavo 
tik vieną kitą kąsnelį. 

— Laimė, — tarė ponas Sarocinis, apstulbindamas Džoną. — Vai- 
kai neabejotinai yra palaima. 

Sidabrinėje sriubinėje buvo patiekta sriuba. Ponas Sarocinis pa- 
laukė, kol bus įpilta ir Džonui, tada paragavo ir, kaip pasirodė iš šalies, 
liko nusivylęs. Jis kramsnojo skrebutį. 

— Taigi vaikai. Mes visi aliai vienas, pone Karteri, turėtume at- 
minti, kad žemę ne paveldėjome iš savo protėvių, o pasiskolinome iš 
savo vaikų. 

Džonas pajuto jam šiokį tokį prielankumą. 

— Ar galėčiau jūsų pasiteirauti — mudu su Žmona iki šiol gerai 
nesupratome: koks šio pobūvio tikslas? 

— Karmaiklai paprasčiausiai yra be galo svetingi žmonės, — at- 
sakė ponas Sarocinis. — Būdami Londone jie visuomet surengia nedi- 
delį savo draugų susitikimą. Be abejo, jie šiuo metu yra čia, nes atvyko 
į Askoto savaitę. Juk žinote, — jis kalbėjo toliau, — jie ne iš tų, kuriems 
reikia įvairių dingsčių, kad galėtų surengti iškilmingą vakarienę. 

— Tai tiesa, — sutiko Džonas, stengdamasis sudaryti įspūdį, kad 
jis nėra pašalinis Karmaiklų stratosferoje. 

— Ar jūs mėgstate Žirgų lenktynes? — pasiteiravo ponas Sarocinis. 

— Taip. Man labiau patinka lygiosios lenktynės. 

— Žinoma. Kliūtinis jojimas... — jis mostelėjo ranka, lyg norėda- 
mas pasakyti, kad šia tema neverta diskutuoti, — kaip čia man geriau 
pasakius? Trumpai tariant, ganėtinai neskoningas. Ar jūs šiandien 
buvote Askote? 

— Ne, aš vyksiu ten ryt, — Džonas buvo dėkingas Arčiui už pa- 
kvietimą. 

Į stalą buvo patiekta ėrienos šoninė. Pokalbio tema tapo kelionės: 
ponas Sarocinis turėjo namus Šveicarijoje, Amerikoje, Anglijoje. Jis 
gerai žinojo Kaliforniją ir puikiai orientavosi Los Andželo Venecijos 
paplūdimio rajone, kur buvo užaugusi Siuzana. 

— Kur jūs susipažinote su savo žavingąja žmona? — pasidomėjo 
ponas Sarocinis. 

— UCLA miestelyje, Vestvude, — atsakė Džonas. — Vienoje 
konferencijoje skaičiau pranešimą apie internetinę leidybą, o Siuzana 
dirbo vieno iš „Time Warner“ atstovų asistente. 

— Tai bent sinchroniškumas, — tarė ponas Sarocinis, pašaipiai 
stebeilydamas į jį. — Galimas dalykas, jūs buvote suvesti. Taip buvo 
lemta. 

— Mano žmona yra didelė Jungo gerbėja. Ji tiki sinchroniškumu. 

— Ar esate girdėjęs seną kinų patarlę: „Girdžiu ir pamirštu, ma- 
tau ir prisimenu, darau ir suprantu ? 

— Ne, — atsakė Džonas, — tačiau patiko. 

— Ojūsų žmona? — paklausė ponas Sarocinis. — Tikriausiai jai 
taip pat patiktų? 

— Taip, tikiuosi, kad patiktų, — klausimas Džoną truputį nu- 
stebino. 

Jis atsipjovė ėrienos gabalėlį, sukramtė, o paskui nuplovė gurkš- 
niu „Mouton Rothshild '66“. Jo taurė buvo akimirksniu pripildyta. 

Atrodė, Džonui šįvakar visiškai nė motais tai, kiek jis geria, alko- 
holis jam tik padėjo jaustis vis žvalesniam ir energingesniam. Pagaliau 
pokalbis su ponu Sarociniu ėmė patikti, jie susidraugavo, tačiau nė 
vienas nepaklausė, kuo užsiima kitas. Džonui stiprėjo nuojauta, kad 

jeigu jis tik elgsis tinkamai, ponas Sarocinis, galimas dalykas, bus kaip 
"tik tas, kuris jam pagelbės, todėl sąmoningai vengė temos apie verslą, 
nenorėdamas pasirodyti esąs landus. 

— O kaip jūsų Žmona, — netikėtai paklausė Sarocinis, — ar jai 
kartais nebūna sunku dėl to, kad neturite vaikų? Ar pobūviuose, pa- 
našiuose kaip šis, ji nesutinka Žmonių, užduodančių netaktiškus, ją 
skaudinančius klausimus? 

— Taip. Tačiau ji laikosi labai šauniai. 

— Ir nėra jokios biologinės priežasties, neleidžiančios pastoti? 

— Mes niekada nesitikrinome. 

Džonas metė žvilgsnį į ledi Trouton. Ji, giliai susimąsčiusi, pjaustė 
savo ėrieną mažais kvadratėliais. 

— Atleiskite man už per didelį asmeniškumą, — tarė ponas Saro- 
cinis. — Tai mano kaltė. 

— Nieko tokio, — nusišypsojo Džonas. — O jūs su žmona irgi 
sąmoningai apsisprendėte neturėti vaikų? 

Po šio klausimo pono Sarocinio veide vėl pasirodė liūdesys, ir 
Džonas pasigailėjo jį uždavęs. 

— Taip, — atsakė ponas Sarocinis. — Taip, sąmoningai apsi- 
sprendėme, — it aidas atkartojo jis, o jo veidas ūmai persimainė taip, 
sakytum būtų pasenęs visu dešimtmečiu. 

Į stalą pateikiant tarte tatin, ponas Sarocinis galų gale pasidomė- 
jo Džono verslu. Pirmiausia apibūdinęs jį bendrais bruožais, po kiek 
laiko, įsitikinęs, kad pašnekovas klauso susidomėjęs, papasakojo šiek 
tiek daugiau. O paskui ir dar daugiau. Tuo metu, kai buvo pilamas 
-portveinas ir atneštas sūrių rinkinys, Džonas smagino poną Sarocinį 
išsamiu pasakojimu apie savo susitikimą su Kleiku. 

O ponas Sarocinis atrodė stebėtinai palankus jo atžvilgiu ir net 
prisipažino jaučiąs panieką didiesiems bankams. 

— Žinote, — kreivai šypsodamas tarė jis Džonui, — tokie bankai 
suteiks jums paskolą tik tuo atveju, jei galėsite jiems įrodyti, kad ji 
jums visiškai nereikalinga. 

Džonas nusišypsojo ir įsidrąsinęs paklausė: 

— Ojjūs ką dirbate? 

Ponas Sarocinis atsakė jam taip pat šypsodamas: 

— Aš bankininkas. 

Džonas turėjo kaip reikiant pasistengti, kad nei veidu, nei balsu 
neišduotų savo pakilios nuotaikos. 

— O, iš tikrųjų? — tarė jis. — Kokiame... kokiame banke? 

Ponas Sarocinis jam ištiesė vizitinę kortelę. Joje buvo išspausdin- 
ta: E. Sarotzini. Director. Vorn Bank. 

Žemiau nurodytas pašto dėžutės numeris Ciuriche. 

Džonas atidžiai tyrinėjo kortelę. Joje kažko trūko. 

— Nėra telefono numerio? — paklausė jis. 

— Mes mieliau patys renkamės, su kuo mums kalbėti, pone Kar- 
teri. Esame išrankiausi. Mus domina daugelis kompanijų iš technologi- 
jų ir biotechnologijų sektorių. Galbūt mes dar pasikalbėsime apie tai? 

Džonas išsiėmė savo kortelę. 

— Taip, — atsakė jis. — Ačiū jums. Labai norėčiau. 


12 


Karterių name buvo tylu. Kiundzas, užsidėjęs ausines, kaip visada 
spragsėjo kanalų selektoriumi. Jis girdėjo šaldytuvo gausmą Siuzanos 
virtuvėje, bet visuose kituose kambariuose viešpatavo tyla. 

Tačiau netgi klausydamasis šios tylos jis jautė malonumą, nes tai 
buvo Siuzanos Karter tyla. 

Karteriai šįvakar dalyvavo iškilmingoje vakarienėje pas poną ir 
ponią Karmaiklus, ir jam buvo smalsu, kaip jiems ten sekasi. Vakarie- 
nėje dalyvavo ir ponas Sarocinis, o Kiundzas gerai nežinojo dienot- 
varkės. Būdavo, kad ponas Sarocinis jam neatskleisdavo visų detalių, 
palikdavo jį iš dalies nežinioje, sakytum norėdamas paerzinti; atrodo, 
ponui Sarociniui tai teikė malonumą — žaisti su juo. Tačiau Kiundzas 
tam neprieštaravo. Jis iš patirties žinojo, kad ponas Sarocinis nieko ne- 
daro be priežasties, kuri anksčiau ar vėliau, bet visada paaiškėdavo. 

Jis toliau klausėsi Siuzanos Karter tylos, įsivaizduodamas tikslią 
padėtį visų daiktų, esančių apskritame miegamajame bokštelyje, pri- 
sotintame jos kvapų. 

Taip pat tylu buvo ir Kiundzo bute mansardoje, Pembroko gat- 
vėje, Grafo dvaro rajone. Sienos, grindys ir lubos čia buvo jo paties 

išklotos garso nepraleidžiančia medžiaga. Patalpa pastogėje, kur jis 
dabar sėdėjo, tai yra klausymosi kambarys, buvo visiškai saugus, be 
langų, jame tvyrojo tokia tyla, kokia būna tik kape. 

Be to, šis kambarys buvo ir toks pat nuošalus kaip kapas. Londone 
Kiundzas jautėsi vienišas. Jis ilgėjosi savo apartamentų Ženevoje, — tai 
buvo vienintelis nuosavas jo namas, — o būdamas taip toli nuo pono 
Sarocinio jautėsi labai nesaugiai. Nors iš tikrųjų jis niekada nebūdavo 
toli nuo pono Sarocinio. Fizinis atstumas nieko nereiškė, nes, kad ir kur 
jis būtų, ponas Sarocinis visą laiką būdavo su juo, prisijungęs prie jo 
minčių, skaitė jo mintis, kartais leido jam vadovautis savo protu, o kai 
išeiti, būdamas bet kurioje pasaulio vietoje, ir manipuliuoti juo. 

Kiundzas tam neprieštaravo. Ponas Sarocinis visuomet jam pa- 
tardavo ir niekuomet nesuklysdavo. Kiundzas suprato, kad visas jo gy- 
venimas turi būti tarnavimas ponui Sarociniui, ir su tuo besąlygiškai 
sutiko. 

Jis buvo rengiamas šiam vaidmeniui nuo pat pirmųjų savo sąmo- 
ningos atminties dienų chūteau* šalia Ženevos ežero, kurioje ponas 
Sarocinis jį tada ir įkurdino ir iš kurios Kiundzas vaikystėje iškeldavo 
koją tik tais retais atvejais, kai tekdavo lydėti poną Sarocinį jo kelio- 
nėse. Šeimininkas jam nuo pat mažų dienų įskiepijo įsitikinimą, kad 
jis, priešingai nei eiliniai mirtingieji, siųstas į šį pasaulį dėl kilnesnio 
tikslo, ir Kiundzas nedvejodamas su tuo sutiko. 

O dabar, būdamas Londone, Kiundzas baiminosi, kad vykdyda- 
„mas šią ypač svarbią misiją poną Sarocinį gali apvilti. Jam labiausiai 
kėlė nerimą ne kančia, kurią galėtų sukelti ponas Sarocinis. Kiundzas 
labiausiai bijojo būti jo atstumtas. 

Tačiau kol kas čia, Londone, viskas ėjosi sklandžiai, ponas Sarocinis 
buvo patenkintas pirmaisiais rezultatais, labiau patenkintas negu Kiun- 
dzas išdrįso tikėtis. Dabar jis jautė, kad ponas Sarocinis yra kartu su juo 
šiame kambaryje: ponas Sarocinis pobūvyje galvoja apie jį. Kiundzas 
sužadino teigiamas mintis ir pasijuto ne toks vienišas; jis buvo dėkingas 
ponui Sarociniui už šį tegul ir nedidelį geranoriškumo gestą. 


* Pilyje (pranc.). 

Kiundzas pabandė išsiųsti atgal dėkingumo signalą. Ponas Saro- 
cinis jam buvo aiškinęs, kad įmanoma perduoti mintis, o pakankamai 
stipriai susikoncentravus galima daryti įtaką kitų mintims. 

Jis spėliojo, ar jo pasiųstas signalas pasiekė poną Sarocinį. Taip 
pat spėliojo, ar ponas Sarocinis esąs arti Siuzanos Karter, ar jis galįs 
užuosti jos kvapą. Paskui paėmė knygą, Homero „Iliadą“ graikų kalba 
— ponas Sarocinis jį buvo mokęs, kad knygas reikia skaityti originalo 
kalba, o ne jų vertimus — ir ėmė skaityti. 

Londone Kiundžzas ilgėjosi ir dar vieno dalyko: jo knygų. Didžiu- 
lė biblioteka pono Sarocinio namuose buvo jo pradinis taškas, kur, 
globojamas pono Sarocinio, jis skaitė visas iš eilės knygas. O ir paties 
Kiundzo apartamentuose apstu knygų, ir jam buvo labai gaila jas pa- 
likti. Jis vertino knygas labiau nei žmonių draugiją, nes jos padėjo su- 
prasti pasaulį, jo praeitį, dabartį ir ateitį, ir pagal jas jis formavo savo 
paties požiūrį. 

Kartais jis išreikšdavo savo požiūrį įmantriais piešiniais dažų 
purkštuvu. Kiundzas buvo puikus dailininkas; ponas Sarocinis dažnai 
girdavo jo darbus, ir jis tuo labai didžiavosi. 

Jis pasigedo ir sporto salės, kurioje kasdien treniruodavosi, ir 
specialaus javainių su šilauogėmis mišinio, kurį valgydavo pusryčiams 
Rue de la Confėdėration įsikūrusioje konditorei, taip pat gaivaus leng- 
vo vėjelio, dvelkiančio nuo ežero, ir savo juodojo „Mercedes SL600“, 
tačiau suprato, kad turėdamas visa tai jis būtų buvęs pernelyg pastebi- 
mas, o Londone jam reikėjo susilieti su aplinka. 

Jis pasigedo ir savo drabužių spintos. Joje kabojo daugybė ranko- 
mis siūtų kostiumų iš aukščiausios kokybės vilnos, šilko ir lino, lenty- 
nos buvo prigrūšstos rankų darbo marškinių, ilgomis eilėmis rikiavosi 
rankų darbo batai. Ponas Sarocinis išmokė jį vertinti kokybę netgi 
smulkmenose. Visi Kiundzo drabužiai ir apavas buvo geriausi, kaip ir 
lagaminai, kuriuose jis gabendavo savo mantą, pagaminti iš puikiau- 
sios odos, apsiūti rankomis, priderinti vienas prie kito. 

Anąsyk, likęs vienas Siuzanos Karter miegamajame, naršydamas 
po stalčius ir garderobą, jis pastebėjo, kad Džono Karterio kostiumai 
ir marškiniai yra garsių firmų: „Boss“, „Armani“, „Conran“, tačiau ne- 
siųti specialiai jam. Kiundzui buvo skaudu pagalvojus apie tai, kad į 

Siuzaną Karter įsiskverbia vyras, kuris perkasi gatavus drabužius. Ji 
nusipelniusi daug geresnio. Kiundzas prisiminė Dvidešimt trečiąją tie- 
są: „Vidutinybė nepripažįsta aukštesnio už save, o talentas akimirks- 
niu atpažįsta genijų.“ 

Pas poną Sarocinį į jo chūteau atvykdavo svečiai iš viso pasaulio 
— tai buvo aukščiausi valstybių vadovai, ministrai, senatoriai, kara- 
liškųjų šeimų nariai, kino žvaigždės, mokslininkai, pramonininkai. 
Ponas Sarocinis buvo įpratinęs jį įsivaizduoti visus šiuos Žmones 
sėdinčius tualete, besituštinančius ir besišluostančius savo užpakalius. 
Jis norėjo, kad Kiundzas suprastų, jog titulas, laipsnis, garbinga kilmė 
ar bet kokia įmanoma šlovė išskiria žmogų iš kitų tik tam tikrais at- 
žvilgiais, bet jokiu būdu ne visais. 

Siuzana Karter buvo kitokia. 

Ji buvo tikrai kitokia. 

Kiundzas pajuto galvojąs apie Klaudiją ir susimąstė: nejaugi po- 
nas Sarocinis įpiršo jam šią mintį, norėdamas atitraukti jo dėmesį nuo 
Siuzanos Karter. Kartais būdavo sunku atskirti, kuri mintis yra jo pa- 
ties, o kurią jam į galvą įdiegė ponas Sarocinis. 

Klaudija. Dabar jis įsivaizdavo esąs savo namuose ir kartu su ja 
užsiimąs kuo nors nepadoriu; ji mėgo tai, kas nepadoru. Prieš patekda- 
mas pas Siuzaną Karter į namus, kol dar nebuvo atsistojęs priešais ją ir 
užuodęs jos kvapo, Kiundzas ilgėjosi Klaudijos. Tačiau dabar ne. 

Ant mažo šalia stovinčio staliuko gulėjo vokas su bilietu į „Don 
Žuaną“ Glaindborne šį sekmadienį. Tai buvo pono Sarocinio atpildas 
jam už gerai atliktą darbą. Jis geidė pasikviesti Siuzaną Karter į spek- 
taklį, o paskui pasimylėti su ja, jausti, kaip iš jųdviejų kūnų veržiasi 
jaudinanti muzikos energija. 

Tačiau tai neįmanoma. 

— Siuzana, — tyliai sušnabždėjo jis. 

Siuzana žvelgė į jį nuo kiekvienos sienos. Iš nuotraukų, kurias 
jis buvo padaręs miniatiūriniu fotoaparatu, paslėptu po „Britanijos 
telekomo“ emblema, per tas tris nuostabias dienas, kai lankėsi pas ją 
namuose. 

Vaizdas nuotraukose atrodė neryškus, ir tai jį erzino. O ir ji pati 
atrodė negyva, todėl ir tai jį erzino. Kiundzas norėjo matyti, kaip Siu- 

zana Karter juda, kaip ji nusirengia, jis norėjo matyti, kaip ji dulkinasi 
su savo vyru. 

Jam reikėjo, nors ir nebūtinai, preteksto, kuris leistų neapkęsti jos 
vyro dar labiau nei dabar. 

Kiundzas perjungė kitą kanalą ir įsiklausė į garsus savo namuose 
Ženevoje. Jis girdėjo balsus, sklindančius iš svetainės, tai buvo televi- 
zorius. Paskui, pakoregavus triukšmo filtrą, iš televizoriaus sklindantis 
garsas nutilo. Tada ėmė klausytis, gal išgirs balsą ar kitą garsą, iš kurio 
būtų galima numanyti, kad pas Siuzaną svečiuojasi koks nors vyras. 

Miegamajame nesigirdėjo nieko įtartina. Kiundzas, taukštelėjęs 
kompiuterio klavišais, įvedė duomenis. Ekranas atgijo. Jame pasirodė 
spalvota Klaudijos nuotrauka, kurią jis labiausiai ;/mėgo: ji nuoga, iš- 
skėtusi kojas, sėdi ant kėdės ir Žiūri tiesiai į objektyvą. Jis dabar įsi- 
vaizdavo, kad tai ne Klaudija, o Siuzana Karter. 

Paėmė telefoną ir nuspaudė mygtuką. Atsiliepė Klaudija. Jis įsi- 
vaizdavo girdįs Siuzanos Karter balsą. 

— Ką veiki? — pasiteiravo jis. 

— Žiūriu televizorių. 

— Ką apsirengusi? 

— Ne kažin ką, — juokdamasi atsakė ji. 

— Kuo kvepi? 

— Tavimi. 

— Noriu tave pamatyti, — tarė jis. 

— Ir aš noriu pamatyti tave. 

Taukštelėjęs klavišais, Kiundzas prisijungė prie interneto. Ekrane 
pasirodė naujas vaizdas: priešais vaizdo kamerą stovi tuščia kėdė. Tą 
pačią akimirką jis išvydo į ją sėdančią nuogą Klaudiją. Technologija 
dar nebuvo tobula. Jis stebėjo ją realiu laiku, bet jos judesiai, vaizdui 
laidais keliaujant iš Ženevos į Londoną, trūkčiojo nelyginant sulėtin- 
tame kine. 

Jis stebeilijo į gyvą Klaudijos atvaizdą — ji buvo nuoga, o ilgi rudi 
plaukai krito jai ant pečių. Žiūrėjo tiesiai į jį, žinodama, kad jis žiūri 
į ją. Tačiau nežinojo, kad vaizduotėje jis mato jau nebe ją, o Siuzaną 
Karter. 

— Paliesk save, — tarė Kiundzas. 


w-- oo 

duotę. Stebėjo, kaip ji susikiša sau pirštus. Matė, kaip kinta jos veido 
išraiška. Judant pirštams, veido bruožai švelnėjo, tarytum ji butų 
svajojusi, ir Kiundzas ėmė svarstyti, ar Siuzana Karter irgi panašiai 
atrodytų. 

Sujudėjo Klaudijos lūpos, ji kažką sakė. Taip, kalbėk su manimi, o, 
mano Siuzana, kalbėk su manimi. 

— O dabar leisk man pamatyti tave, — paprašė ji. 

Džoną pykino, jis jautėsi pervargęs, nežmoniškai skaudėjo galvą. 
Portveinas jam visada sukeldavo tokias pasekmes, o vakarykščių vai- 
šių metu Džonas maukė jį it galvą pametęs. 

Savo buhalterio pamokytas Džonas buvo susitikęs su bankroto 
administratoriumi ir dabar kalbėjosi su juo telefonu. Bankui atsisakius 
teikti paskolą, jis ne kažin ką galėtų padėti Džono verslui išgelbėti. Jei 
Džonas prieš metus būtų numatęs, kas jo laukia, būtų galėjęs steigti 
naują kompaniją ir į ją palaipsniui perkelti visą savo verslą. Tačiau 
nieko panašaus jis nesitikėjo. 

Stipriai sunerimęs Džonas padėjo telefono ragelį atgal į vietą. 
Sekretorė jam atnešė antrą kavos puodelį ir keistai pasižiūrėjo, sukel- 
dama įtarimą, ar tik nebus nugirdusi šefo pokalbį. Stela nebuvo kvaila, 
ji žinojo, kad kažkas ne taip, tačiau kaip paprastai taktiškai nieko ne- 
klausinėjo. 

Ji dirbo su Džonu nuo pat pirmų dienų, dar nuo tada, kai jis 
darbavosi ankštoje kontoroje virš naminių gyvūnėlių parduotuvės 
Merilbone, o Garetas, kaip kompiuterinės grafikos specialistas, uždar- 
biavo architektų firmoje. Stela buvo sumani, Žvitri, daili ir elegantiška 
mergina trumpais rudais plaukais, ji draugavo su įkyriu vaikinu, dar 
jį ir išlaikė, — nuolat dykaduoniaujančiu aktoriumi, kurio savimeilės 
dydis prilygo Atlanto vandenynui. Ji greitai gautų kitą darbą — ją be- 
matant nutvertų kiekvienas sveiko proto turintis darbdavys, — tačiau 
jos netektis būtų stiprus smūgis. 

Šiaip ar taip, jis jau greitai turės viską papasakoti Garetui ir ki- 
tiems darbuotojams. Kol kas vienintelis viską žinantis žmogus kompa- 

nijoje buvo finansų kontrolierė, rami, stropi ir sąžininga moteris, Dža- 
neta Penington. Ji atliko skaičiavimus dokumentams, kuriuos Džonas 
teikė įvairiems bankams ir institucijoms, todėl jis galėjo pasitikėt, kad 
ši moteris niekam nieko neišplepės. 

Iki Kleiko nurodyto galutinio termino liko trylika dienų. O vakar 
pasirodė nedidelė vilties prošvaistė — šveicaras bankininkas keista 
pavarde. 

— Kaip galva? — paklausė Stela. 

— Blogai. 

Galvos skausmas jam buvo tapęs kone kasdienine būsena, bet 
šiandien skaudėjo kaip niekada stipriai. 

— Prieš jums išvykstant aš duosiu dar dvi paracetamolio tabletes. 

Buvo be penkiolikos dešimta. Per valandą jam reikės grįžti namo, 
apsirengti dieninį fraką ir su Siuzana važiuoti į Askotą, kur jų lauks 
Arčis su savo kompanija. 

Džonas džiaugėsi, kad šiandien galės ištrūkti iš darbo, — da- 
bartinė būsena jam niekaip neleido sutelkti dėmesio, — o ir Siuzana 
buvo teisi: kažkas juk turėtų surizikuoti ir investuoti į „DigiTrak“. Be 
to, bankininkas, su kuriuo vakar susipažino, davė jam porą patarimų. 
Rytiniame laikraštyje Džonas pasižymėjo du žirgus, ir abu jie nebuvo 
priskiriami prie favoritų. Jis nusprendė statyti už juos nemenką sumą. 

Galva įsiskaudo dar stipriau, ir Džonas, bandydamas apmalšinti 
skausmą, krumpliais suspaudė smilkinius. Paskui, neryžtingai pakėlęs 
akis į Stelą, paprašė: 

— Būk gera, nupirk man kolos, ne dietinės. 

— Būtinai. 

Ji užjaučiamai nusišypsojo, iš patirties žinodama, kad Džonas 
tikrai prastos formos, jei jau prašo kokakolos, nes tai buvo paskutinė 
priemonė, kurios jis griebdavosi prieš pagirias, kai niekas kitas jau ne- 
bepadėdavo. | 

Panaršęs savo piniginėje, Džonas rado bankininko vizitinę korte- 
lę. E. Sarocinis. Jis pabandė sudėti mintyse laišką, paskui paėmė į ran- 
ką diktofoną. Tą pačią akimirką suskambo jo telefonas. Tai buvo Stela: 
jam skambina ponas Sarocinis, ar Džonas norėtų su juo kalbėti? 

Ponas Sarocinis kalbėjo mandagiai, bet kur kas santūriau nei va- 
kar, tarytum būtų persijungęs iš laisvalaikio į dalykinį režimą. 

— Buvo labai miela su jumis susipažinti, — tarė jis. 

Džonas prisiminė, kaip šis žmogus ištarė žodį „miela“ — išdi- 
džiai, globėjišku tonu vertindamas pokylių salę — ir mažumėlę nu- 
siminęs susirūpino, ar tai nereiškia, kad bankininko akyse jis esąs tik 
vidutinybė. 

— Ir man taip pat. 

— Gal šiandien pasimatysime Askote? 

Iš to, kaip ponas Sarocinis pasiteiravo, buvo aišku, kad tai tėra 
mandagybė, o ne rimtas kvietimas pasimatyti. 

— Aš jūsų pasidairysiu. Dabar kaip tik prisiminiau jūsų duotus 
patarimus. 

— Milijonieriumi gal ir netapsi, — tarė ponas Sarocinis, — bet 
šiek tiek surizikuoti verta. 

Pašnekovo balse Džonas išgirdo kažką tokio, kas jį įtikino statyti 
už tuodu žirgus dar daugiau negu jau buvo ketinęs. 

Po trumpos pauzės ponas Sarocinis tęsė: 

— Savaitgalį turiu grįžti į Šveicariją. Norėčiau pasiteirauti, pone 
Karteri, gal kartais galėtumėte ryt su manimi papietauti? 

Džonas pažiūrėjo į savo užrašų knygutę su kalendoriumi. Birželio 
aštuonioliktoji, penktadienis. Jis buvo numatęs pietauti su buhaltere. 

— Taip, — atsakė Džonas. — Galėsiu pakoreguoti savo dienot- 
varkę. 

— Atvyksiu pas jus į kontorą vidurdienį. 

— Puiku. 

— Būtų labai gerai, jei man parengtumėte pastarųjų trejų metų 
revizuotas sąskaitas, ateities projektus, dokumentus, iš kurių būtų ma- 
tyti pinigų cirkuliacija, ir... kitų penkerių metų planą. 

Džonas valdėsi, kad tik kalbėdamas neišduotų savo susijaudinimo. 


14 


Garbusis daktaras Evanas Fryras, Londono universiteto sistema- 
tinės teologijos profesorius ir Oksfordo arkidiakonas emeritas, buvo 
protingiausias ir įtakingiausias iš visų Fergiuso Donlivajaus pažįstamų 
dvasininkų. 

Fergiusas atsisėdo, nekreipdamas dėmesio į sulūžusią spyruoklę 
po savimi, ant senovinio odinio krėslo Fryro rezidencijos universitete 
svetainėje. Tai buvo viengungio kambarys su išklerusiais baldais, apsi- 
trynusiais kilimais, įlinkusiomis knygų lentynomis ir nedideliu atviru 
židiniu; pro atvirą pakeliamąjį langą į vidų iš parko plūdo malonus ką 
tik nupjautos žolės kvapas. 

Jis atsikando trupininio pyragaičio, gurkštelėjo kavos, mėgauda- 
masis vėsuma, į kurią pateko tiesiai iš kepinančio birželio karščio. Jie- 
du su Fryru buvo seni draugai ir dabar bandė suskaičiuoti, kiek metų 
praėjo nuo tos dienos, kai paskutinį kartą matėsi arba kalbėjosi. 

Kol jie, bandydami atsigriebti už prarastą laiką, klausėsi vienas 
kito naujienų, Fergiusas laukė tinkamo momento. Jis pareiškė bičiu- 
liui, kad bažnyčia neleidžianti šiam pasenti (tačiau nė žodžiu neužsi- 
minė apie tai, kad bičiulis atrodė gerokai papilnėjęs, o ir žili plaukai 
vertė sunerimti); juoda sutana vilkintis Eryras, išgirdęs komplimentą, 
nusijuokė ir atsakė norintis atrodyti toks tvirtas kaip Fergiusas. 

Jei ne šis pašaukimas ir ne celibato įžadai, kuriuos turėjo duoti 
kaip brolijos narys, Eryras būtų buvęs neeilinis moterius. Jis buvo iš- 
vaizdus vyras, o dėl savo tamsaus pietietiško gymio daugeliui, taip pat 
ir Fergiusui, atrodė panašus į Robertą de Niro. 

Fryras pasidomėjo Fergiuso apie jo knygas ir apie tai, ką jis rašo 
šiuo metu. Fergiusas truputį pritilo. | 

— Panašu į Stiveno Hokingo „Trumpą laiko istoriją“, — paaiški- 
no jis. — Tik aš einu daug toliau. 

— Kada ji turi pasirodyti? 

Fergiusas patraukė pečiais. Kai ką teks perrašyti iš naujo, o tai 
tikra kankynė, paaiškino jis. 

Fryras savo ruožtu draugui papasakojo apie knygą, kurią jis pa- 
rašė prieš porą metų, — tai buvo egzorcizmo Britanijoje istorija, — ir 
redaktorius jam nurodė perrašyti didesnę jos dalį. Jie abu pripažino, 
kad redaktoriai yra bjaurybės. 

Fergiusas įmerkė gabalėlį pyragaičio į kavą, nukratė lašelius ir 
suvalgė. 

— Ta nelemta moteris, Siuzana Karter, — tarė jis, — visai nieko, 
protinga, ir ji man patinka, bet kartais varo į neviltį. Ji nemano, kad 

eiliniai skaitytojai yra tokie gudrūs kaip aš, todėl spaudžia mane rašyti 
vaikams suprantama kalba. 

Fryras šyptelėjo. 

— Tačiau tu pasitiki jos nuomone? 

— Taip, manau, kad taip. Žinoma, pasitikiu, — Fergiusas vėl 
gūžtelėjo pečiais. — Man tai įgriso iki gyvo kaulo, bet tai mano paties 
problema. 

Jis išsitraukė cigaretes ir pasiūlė kunigui. 

Fryras papurtė galvą. 

— Mečiau — tik retsykiais užsirūkau pypkę. Peleninė šalia tavęs. 

Dvasininkas atsilošė krėsle ir viltingai šypsodamas laukė, kol 
svečias prisidegs cigaretę. Jis žinojo, kad tai nėra tik šiaip sau apsi- 
lankymas. 

— Taigi? — pridūrė jis. 

Fergiusas giliai užsitraukė, atlošė galvą ir išpūtė dūmą tiesiai į 
lubas. 

— Nyčė yra sakęs, kad kartais, kai tu įsistebeiliji į bedugnę, ji pati 
stebeilija į tave. 

Fryras, įsmeigęs savo romias, gyvas akis į Fergiusą, linktelėjo. 

— Sakyk, Evanai, ar tau nėra tekę pajausti, kad kažkam nutiks 
bloga? 

— Turi omenyje nuojautą? Kažką panašaus į perspėjimą? 

— Ne, daug daugiau. Nežinau, kaip tau paaiškinti. Tarkime, na, 
noriu pasakyti, tiek jau to, gerai — mes abu pripažįstame, kad Jėzus 
tikrai kažkokiu būdu gimė, nors žvelgiame į tai iš skirtingų pozicijų, 
tiesa“ 

Evanas Fryras klausiamai žvelgė į draugą, negalėdamas užčiuopti 
minties gijos. 

— Trys išminčiai, — tęsė Fergiusas. — Magai. Jie išvydo ryškią 
šviesą danguje, tiesa? Žvaigždę, taip? Jie suprato, kad gimė Mesijas. 
Tiesa? 

Fryras linktelėjo, vis dar nenutuokdamas, kur šis lenkia. 

Fergiusas mostelėjo ranka priešais save; cigaretės dūmai nuvin- 
guriavo nelyginant siūlai. 

— Na, aš tikiu, kad „žvaigždė“ buvo kosminis laivas, atgabenęs 
Jėzų iš kitos, protingesnės, civilizacijos. Tu patikėjai, kad jis gimė iš 

mergelės. Tačiau svarbu visai ne tai. Svarbiausia štai kas: kaip, tavo 
manymu, anie trys išminčiai jautėsi, matydami žvaigždę? 

— Jie jautė, kad vyksta kažkas tikrai nepaprasta. 

— Ir tai, kad ir kas ten buvo, jie jautė kaip gėrį? 

Fryras nusišypsojo. 

— Manęs ten nebuvo. Tačiau manau, jie jautė ir tai. 

— O dabar baigiasi tūkstantmetis ir daugybė Žmonių jaučia, kad 
įvyks kažkas bloga. Apie tai byloja ir aibė pranašysčių, siekiančių toli- 
mus laikus. 

Dvasininkas įpylė daugiau kavos. 

— Kiek toli? Nostradamas? Biblija? 

— Galbūt dar toliau. 

Fergiusas atsistojo, apėjo kambarį, paskui atsirėmė į palangę ir pa- 
žvelgė žemyn, į daržą. Vyras į uodegą surištais plaukais ravėjo lysvę. 

— Patikėk, Evanai, aš kalbu visiškai rimtai. 

— Niekada tavimi neabejoju, Fergiusai. Netgi gyniau tavo 
straipsnį, išspausdintą Nature. 

Fergiusas atsigręžė, jis atrodė apstulbęs. 

— Tu skaitei jį? Tai buvo prieš šešerius metus. 

— Žinoma. Apie žmonių auras. Tu vis dar tiki, kad jas turime? 

— Tai nėra tikėjimo dalykas. Tai — moksliškai pagrįstas faktas. 

— Ir tu šiose aurose gali skaityti žmonių ateitį? 

— Ne, negaliu. Tai nesusiję su regėjimu ir neturi nieko bendra su 
fiziniu pasauliu. Nujaučiu tai. 

— Ir daug kartų esi tą jausmą patyręs? 

— Keletą kartų gyvenime. Pirmą kartą prieš savo motinos mirtį, 
ir jaučiau labai aiškiai: sapnuose vis regėdavau autoavariją, o mano 
motiną supo mirties aura. Po kiek laiko viskas įvyko būtent taip, kaip 
buvau matęs sapne. 

— O dabar tave vėl aplankė toks pat jausmas? 

Fergiusas atsisėdo, užgesino cigaretę ir papasakojo viską kaip 
buvo, ką jis pajuto ir ką, jo manymu, tai reiškia. Fryras klausė tylė- 
damas, nieko neklausinėdamas. Baigęs pasakoti Fergiusas iš kunigo 
išraiškos nesuprato, ar šis patikėjo juo, ar ne. 

— Sakyk, Fergiusai, — kreipėsi Fryras, — ar tavo nuojautos daž- 
nai išsipildo? 


PETER JAMES * TIESA 95 


— Visada. 

Fergiusas ilgai mąstė. Paskui pasiteiravo: 

— Ar nenorėtum apie tai papasakoti jai pačiai? 

— Bet aš juk nieko nemačiau. Neturiu ką papasakoti. 

— Tai gal už ją pasimelskime? 

Fergiusas prieš kelerius metus nustojo melstis. Tačiau dabar, 
esant pas kanauninką Evaną Fryrą, atrodė, kad kitaip ir būti negali. 

Jie atsiklaupė ir balsiai pasimeldė „Tėve mūsų“. Paskui Fryras 
pridūrė: 

— Viešpatie, sergėk šią moterį. 

O Fergiusas į sudėtus maldai delnus sušnabždėjo: 

— Siuzana, kad ir ką ketintumei daryti, nedaryk to. Prašau, ne- 
daryk to. 


15 


Trikampė žvaigždė ant pono Sarocinio seno juodo „Mercedes 
Pullman“ radiatoriaus grotelių gracingai, bet klaikiai, tarytum taikinio 
ieškantis šautuvo taikiklis, slinko pirmyn, vairuotojui automatiškais 
judesiais plukdant limuziną Londono gatvėmis. 

Džonas, įsitempęs ir susirūpinęs, žvelgė pro dulsvą priekinį auto- 
mobilio stiklą. Prieš trisdešimt metų tokią transporto priemonę būtų 
mielai įsigijęs kokios nors naujai atsiradusios trečiojo pasaulio šalies 
diktatorius, siekdamas pademonstruoti savo statusą. Tačiau tiek metų 
išlaikyto automobilio išvaizda dabar atrodė daugiau nei įspūdingai 
— didingai. 

Žvaigždė pakibo ties taksi, paskui nuslinko prie motociklininko, 
kurio veidą dengė kaukė nuo smogo, o po kurio laiko atsidūrė ties 
šviesoforu. Į kitą gatvės pusę ėjo dailiai apsirengusi moteris, nuo pe- 
čių besiplaikstančiu šaliku. Rytas buvo sausas, bet stipriai apniukęs, 
o sėdint už tamsintų stiklų jis atrodė dar niūresnis, be to, atšalo.-Oro 
kondicionieriui veikiant pernelyg stipriai, automobilyje buvo šalta it 
žiemą. 

Ponas Sarocinis atrodė visiškai nepanašus į tą žmogų, šalia kurio 
Džonas sėdėjo per vakarienę. Tiesa, jis ir šiandien išsiskyrė savo iš- 

vaizda, pabrėžiančia jo statusą, buvo apsirengęs taip pat nepriekaištin- 
gai — puikiai pasiūtą pilką vilnonį kostiumą, ryšėjo geltoną „Hermės“ 
kaklaraištį, o iš švarko kišenės kyšojo prie kaklaraiščio priderinta 
geltona nosinaitė. Pasikeitusi buvo jo išraiška. 

Vakarienės metu jis žavėjo bon viveur, laisvo, niekuo per daug 
nesirūpinančio Žmogaus dvasia. Tačiau šiandien atrodė griežtas ir 
atšiauriai santūrus, laikėsi atitinkamos distancijos. Nuoširdumo, kurį 
Džonas dar prisiminė, ir trykšte trykštančios energijos nebuvo likę nė 
žymės, o jo pastangos pralaužti ledus buvo pasmerktos nesėkmei. Jis 
pamėgino dar kartą. 

— Pamenate tuos du patarimus, kuriuos man davėte? — prabilo 
jis. — Aš iš tiesų esu nustebintas. 

Ponas Sarocinis žvelgė pro šoninį stiklą, — taip jis sėdėjo mažne 
visą kelionę, — savo ilgus, liaunus pirštus sunėręs ant kelių. O ir jo 
balsas šiandien skambėjo kitaip. Vakarienės metu jam kalbant buvo 
aiškiai girdimas žavus itališkas akcentas, tačiau jį dabar pakeitė tokia 
pat taisyklinga, tik atšiauresnė gomurinė germaniška tarsena. 

— Žirgų lenktynės, pone Karteri, yra karalių ir kvailių sportas. 
Jeigu kas nors duoda patarimą ir tas patarimas praverčia, priskirkite 
tai prie atsitiktinumų arba korupcijos, nei daugiau, nei mažiau. 
priskirti šį atvejį. Abu pono Sarocinio spėjimai pasitvirtino, lažybų 
koeficientų santykis buvo atitinkamai 20 ir 1 bei 15 ir 1. Džonas abu 
kartus statė po du šimtus svarų, be to, pridėjo penkiasdešimt už pir- 
mos ir antros vietų spėjimą, ir laimėjo dvylika tūkstančių svarų. 

Tačiau, užuot susijaudinęs kaip Siuzana, kuri palaikė šį įvykį pra- 
našingu ženklu, Džonas pyko ant savęs už tai, kad nestatė didesnės su- 
mos. Jeigu būtų buvęs drąsesnis (ir, žinoma, turėjęs atliekamų pinigų, 
nors to, deja, nebuvo), šiais dviem spėjimais būtų išsprendęs visas savo 
finansines problemas. Tiesa, tokios didelės rizikos jis nebūtų galėjęs 
prisiimti. 

— Savo balanse jūs nurodote keturiasdešimt aštuonių tūkstančių 
septynių šimtų penkiasdešimt vieno svaro sterlingo nuostolį, kurių 
dengimas atidedamas dvejiems metams į priekį. Gal galėtumėte tai 
paaiškinti? — pasiteiravo ponas Sarocinis. 

— Taip, Žinoma... — Džonui teko pasukti galvą. — Mes taip įver- 
tinome kompiuterinės grafikos įrangos, įsigytos iš bankrutavusios fir- 
mos, vertės sumažėjimą. Tuo pat metu įsigijome jos akcijų ir tai mums 
leido perkelti nuostolių dengimą į vėlesnius metus. 

— O praėjusių metų buhalterinėse knygose mačiau nepriklauso- 
mo tikrintojo pastabą apie trisdešimt penkių tūkstančių šešių šimtų 
aštuoniasdešimt septynių svarų sterlingų pervedimą į sąskaitą „Credit 
Suisse“ banke, kuris įsikūręs Ciuriche. Nesupratau, kam šie pinigai 
pervesti. 

Džonas trumpam sumišo, nors ir tikėjosi, kad ponas Sarocinis, 
kaip Šveicarijos bankininkas, atkreips dėmesį. | 

— Tai viena iš sąlygų, numatytų mūsų sutartyje su ginekologu 
Harviu Adisonu. Šis žmogus mums yra labai svarbus — jis veda mūsų 
sėkmingiausią internetinę laidą. Tačiau sutarėme, kad dalies jo atly- 
ginimo mes nerodysime, tai yra ją nuslėpsime, pervesdami į sąskaitą 
užsienio banke. 

Džonas vis labiau stebėjosi pono Sarocinio gebėjimu prisiminti 
tiek daug detalių. Bankininkas neturėjo jokių užrašų, o Džono konto- 
roje atidžiai tyrinėdamas jam pateiktus skaičius jis praleido mažiau 
nei pusvalandį, tačiau dabar galėjai pamanyti, kad visa informacija 
buvo išsaugota jo galvoje. 

— O kaip reikalai dėl to kompozitoriaus, — tęsė ponas Saroci- 
nis, — dėl Zako Dencigerio? Kaip jūs manote, ar įmanomas greitas 
taikos susitarimas? 

Prieš atsakydamas Džonas gerai pagalvojo ir nutarė, kad būtų iš- 
mintingiausia sakyti tiesą. 

— Ne, nemanau. Geriausiu atveju, jei ir pavyktų susitarti, tai jis 
užsiprašytų didelės sumos. 

Džonas buvo taip sutelkęs dėmesį į jam užduodamus klausimus, 
kad nepastebėjo, kada automobilis sustojo. Jie išlipo ir įėjo į vieną iš 
Meifero klubų, kuris atrodė niekuo neišsiskiriantis. Tai buvo karalių 
Jurgių epochos statinys šalutinėje Kezono gatvėje, jame matėsi tam 
tikras didingumas, bet kartu ir tai, kad išorei jau būtini dažai. Čia 
nebuvo nei durininko, nei pavadinimo, vien tik durų skambutis ir 
skaičius „3“ ant jų. 

Įėjus į pastato vidų ir išvydus itin pagarbų elgesį, tapo aišku, kad 

ponas Sarocinis čia gerai žinomas, o ir jis pats labai šiltai sveikinosi su 
kiekvienu personalo darbuotoju, visus juos vadino vardais. Praėję pro 
šveicorių, jie pateko į didelę, plokštėmis apmuštą salę su daugybe pa- 
veikslų ant sienų ir žalia gelumbe aptrauktomis skelbimų lentomis. 

Personalą sudarė jau pagyvenę darbuotojai, tačiau visi jie Džono 
atžvilgiu elgėsi pataikaujamai mandagiai, — reikia manyti, pagalvojo 
Džonas, jie taip pat elgiasi su visais savo lankytojais, — tarytum jis 
būtų buvęs svarbiausias pro šį įėjimą kada nors įkėlęs koją asmuo. 
Tačiau iš stojusios tylos, kai jis sekė paskui poną Sarocinį pro duris 
ir ėjo į kitą salę, Džonui susidarė įspūdis, kad jie visi atidžiai stebi ir 
vertina jį. 

Svetainėje vyravo barokinė prabanga — auksuotos kolonos, kriš- 
toliniai sietynai, — bet vis dėlto ji nebuvo tokia didelė, kad stokotų 
jaukumo. Kaip ir visa kita šiame klube, patalpa atrodė šiek tiek nu- 
gyventa. Tinkuotos lubos, ne vienerius metus skendėjusios nikotino 
dūmuose, buvo netolygiai išmargintos geltona, į ochrą panašia spalva, 
žalios aksominės užuolaidos stipriai išblukusios, o kilimo pūkas gero- 
kai aptrintas. Pablukę atrodė ir keletas čia pietaujančių pagyvenusių 
vyrų juodais kostiumais. 

Džonas nudžiugo, kad buvo apsirengęs konservatyviai: tamsiai 
mėlynu kostiumu, baltais marškiniais, pasirišęs senamadiškai atro- 
dantį dryžuotą golfo žaidėjų klubo kaklaraištį. 

Jam buvo paduotas meniu, o ponui Sarociniui — ne. 

— Aš visada užsisakau to paties, — paaiškino bankininkas, sėdė- 
damas tiesiai it mietą prarijęs. — O jūs, prašom, rinkitės, vaišinkitės, 
maistas čia tikrai skanus. 

Džonas užsisakė rūkytos lašišos ir Doverio jūrų liežuvį. Lašišą 
atnešė beveik iškart, o tuo pat metu buvo pristatyti ir putpelės kiauši- 
niai ponui Sarociniui. Padavėjas įpylė mineralinio vandens ir baltojo 
„Graves. Džonas pakėlė savo vyno taurę: 

— Į jūsų sveikatą. 

Ponas Sarocinis maloniai nusišypsojo, bet neatsakė, todėl Džonas 
pastatė taurę atgal, paskui neužtikrintai tarė: 

— Puikus klubas. Gražus pastatas. 

Ponas Sarocinis skėstelėjo rankomis: 

— Man ši vieta pasirodė tinkama. 

— Kaip jis vadinasi? 

— Pavadinimas laikomas paslaptyje ir yra žinomas tik nariams. 
Tai yra viena iš taisyklių, — ponas Sarocinis vėl nusišypsojo, bet Džo- 
nui pasirodė, kad jo veido išraiška tapo šaltesnė. 

— O kaip tampama jo nariu? 

Ponas Sarocinis ant savo lėkštės krašto atsargiai pabėrė žiupsnelį 
druskos. 

— Jūs labai smalsus, pone Karteri. Kadangi laiko šiandien liko 
mažai, prašyčiau leisti klausinėti man. Šiandien popiet turiu parengti 
ataskaitą apie jūsų verslą, jei norime suspėti iki nustatyto galutinio 
termino. | 

— Be abejo. 

Džonas išspaudė citrinos sultis tiesiai ant lašišos, akies krašteliu 
žiūrėdamas į aliejiniais dažais tapytą paveikslą ant sienos, vaizduojan- 
tį angeliukų pikniką po viaduku. Paveikslas dvelkė nerūpestingumu 
ir sudarė kontrastą šioje patalpoje juntamai nuotaikai, todėl Džonas 
trumpą akimirką pasijuto pavydįs šiems nepažįstamiems persona- 
žams jų paprasto nedidelio malonumo. 

Ponas Sarocinis sudaužė putpelės kiaušinį į lėkštės kraštą, jį nu- 
lupo ir padažė į druską. 

— Sakykite, pone Karteri, kokie jūsų religiniai įsitikinimai? 

Džonas, ateistas, prieš atsakydamas trumpai pagalvojo, svarsty- 
damas, ar tik nebus patekęs į pasalą. O ką, jei susidūrė su dar vienu 
Kleiku? Gal ponas Sarocinis yra uolus tikintysis? 

— Aš plačių pažiūrų Žmogus, — galiausiai atsakė jis. 

— Kokio platumo jūsų pažiūros? 

Pono Sarocinio žvilgsnis buvo įsmeigtas tiesiai Džonui į akis, 
tarytum bankininkas būtų galėjęs skaityti jo mintis, o Džonas būtų 
turėjęs vienintelį pasirinkimą — sakyti tiesą. 

— Na, esu linkęs atsakymų ieškoti moksle, o ne religijoje, misti- 
koje ir paranormalių reiškinių srityje. 

— O jūsų žmona? 

— Ji tikinti, sąmoninga krikščionė. 

— Kaip sąmoninga? 

— Lanko bažnyčią. Anksčiau tai darydavo kiekvieną savaitę, ta- 
čiau šiuo metu tik retsykiais. 

— Ar skirtingi įsitikinimai turi įtakos jūsų šeimyniniam gyveni- 
mui, pone Karteri? 

— Ne, tai nėra problema. Aš manau, mes jau seniai sutarėme, kad 
mūsų įsitikinimai skirsis, ir šios temos daugiau neliečiame. 

— Žinoma. Atleiskite, kad klausinėju apie jūsų asmeninį gyve- 
nimą. 

Toliau jie valgė tylėdami. Džonas laukė, kada gi ponas Sarocinis 
vėl ims klausinėti, bet bankininkas, sutelkęs visą dėmesį, sudaužė ant- 
rą kiaušinį. Džonas galvojo, ar tik nebus jo nuvylęs ir ar nereikėtų 
dabar ką nors pasakyti ir sušvelninti situaciją. Vis dėlto po valandėlės 
ponas Sarocinis tarė: 

— Dar kartą atsiprašau dėl to, kad esu linkęs į asmeniškumą, bet 
man įdomu, ar religiniai motyvai niekada nedarė įtakos jūsų sprendi- 
mui neturėti vaikų? 

Džonas jautė — ponas Sarocinis sąmoningai vengia temos apie 
verslą, o jis pats dėl to nerimavo ir norėjo kuo greičiau prie jos su- 
grįžti. Juolab kad nusimatė visiškai neblogų sandėrių, kurie per dvejus 
ateinančius metus galėtų reikšmingai padidinti „DigiTrak“ pelną, va- 
dinasi, ir kompanijos statistiniai rodikliai turėtų atrodyti kur kas ge- 
riau; apie tai Džonas norėjo greičiau informuoti bankininką, o viskam 
detaliai paaiškinti reikėjo laiko. 

— Ne, tai nesusiję. Siuzana yra ganėtinai laisva religijos atžvilgiu. 
Mudu esame vieno berniuko krikštatėviai, ir aš tuo džiaugiuosi. Mūsų 
gyvenime tai nėra svarbiausia. 

— Ojūsų apsisprendimas neturėti vaikų, ponas Karteri, yra labai 
svarbus? 

Džonas norėjo išsisukti nuo šio klausimo, bet ponas Sarocinis 
neketino nusileisti ir Džonas suvokė, kad jis jau pasakoja visą istoriją, 
nulėmusią jųdviejų sprendimą neturėti vaikų. Pirmiau nei baigė pa- 
sakoti, jis jau buvo bebaigiąs valgyti jūrų liežuvį. 

Ponas Sarocinis, labai apdairiai dorodamas jam atneštą virtą 
žuvį, pasitikslino: 

— Vadinasi, tai nulėmė jūsų auklėjimas šeimoje? 

— Taip. 

— Jūs neturėjote stabilumo. Jūsų tėvas gėrė, dirbo taksistu, kir- 
pėju, įsigijo krautuvėlę ant kampo ir prarado visas santaupas. Vėliau 

įsidarbino pardavėju, po kiek laiko metė darbą, apsigyveno tolimoje 
Škotijos saloje, ganė avis. Galų gale jis sugrįžo namo, įsižeidęs ir piktas, 
ir kaltino sūnų, esą šis atėmęs iš jo laisvę ir sugriovęs santuoką. 

Džonas pajuto kąsnį gerklėje. Šiaip ar taip, jam buvo skaudu. 
Daugelį metų stengėsi tai užmiršti, bandė ir žiūrėti tiesai į akis, ir psi- 
choterapiją, tačiau niekas negelbėjo. 

— O paskui jis puolė po metro traukiniu? 

Džonas tada lankė mokyklą Šiaurės Londone, jam buvo ketu- 
riolika; įvykį aprašė vietos laikraštis. Bendraamžiai šnabždėdavosi ir 
badė pirštais; jam praeinant pro žaidimų aikštelę, joje stodavo tyla. Jei 
tavo tėvas palindo po traukiniu, dėmė krito ant tavęs. Jei tavo tėvas 
sirgo kokia protine negalia, sirgai ir tu. 

Saugokis Džono Karterio, kad jis nenusitemptų tavęs po traukiniu. 

Bankininkas iškapstė iš savo žuvies ašaką. 

— O jūsų motina? — paklausė jis. 

Džonas nenorėjo pasakoti ponui Sarociniui apie savo motiną. Jis 
pagalvojo apie dovanas, kurias ji jam pirkdavo, ir apie jos triukšmin- 
gus vaidus su tėvu, kaltindavusiu ją išlaidavimu. Džonas prisiminė 
„Apolo 11“ modelį, kurį gavo tuomet, kai buvo susižavėjęs išsilaipini- 
mu Mėnulyje. Taip pat ir Kovotoją. Orlaivių modelius, enciklopedijas, 
lego rinkinius. 

Jo vaikystė sukosi apie motinos dovanas. Jos Džonui atstojo ir 
brolį, ir seserį, ir geriausią draugą, kartu tai buvo ir jo langas į pasaulį. 
Jis tūnodavo savo kambaryje, skaitė, mokėsi, kūrė modelius, gyveno 
Kovotojo gyvenimą, dalyvavo jo žygiuose, nuo kurių šiaušdavosi plau- 
kai, ir užsikimšdavo ausis, išgirdęs dejuojant motiną, kai ją, išvykus jo 
tėvui, lankydavo kiti vyrai, arba kai ji, įėjusi į jo miegamąjį, imdavo 
šaukti, kaltindama jį sugriovus jos gyvenimą. Jeigu jis niekada nebūtų 
gimęs, jų santuoka būtų buvusi nuostabi. 

Jis visuomet pasitraukdavo į savo fantazijos pasaulį. Į stalo žaidi- 
mus, į „Požemius ir drakonus“ ir galiausiai į kompiuterius. 

Džonas papasakojo ponui Sarociniui redaguotą, priimtinesnę 
istorijos versiją. 

Jiems atnešė kavą. Pietaudami visiškai nepasikalbėjo apie verslą, 
o dabar ponas Sarocinis jau žvelgė į savo mažą senamadišką „Cartier“ 

rankinį laikrodį. Džonas ištiesė ranką po stalu, norėdamas paimti savo 
lagaminą. 

— Aš parengiau jums sąskaitų ir projektų kopijas, — paaiškino jis. 

Bankininkas iš kišenės išsitraukė nedidelę auksinę dėžutę ir iš- 
kratė į demi-tasse porą saldiklių. 

— Jūs labai rūpestingas, tačiau jų neprireiks. 
neseniai jį stiprino, dabar sudužo į daugybę šukių. Gal jis pietų metu 
ką nors leptelėjo? Toks staigus pono Sarocinio pasikeitimas buvo ne- 
paaiškinamas. Jis niekaip negalėjo suprasti, kodėl šis žmogus, iš pra- 
džių užsikrovęs ant pečių tokį vargą, dabar domėjosi tik jo asmeniniu 
gyvenimu ir biografijos faktais. 

Bankininkui servetėle kruopščiai besivalant lūpas ir kylant nuo 
kėdės, Džonas susimąstė, ar šiam Žmogui visi namie. Tiesa, jis neįti- 
kimai gerai prisiminė ataskaitų detales ir jokiu būdu neatrodė esąs 
kvailas. 

Mersedesui lekiant Džono kontoros link, ponas Sarocinis sėdėjo 
paskendęs tyloje. Džonui pabandžius atnaujinti pokalbį apie „Vėrn 
Bank“ galimybes išeiti į sceną, ponas Sarocinis galiausiai atsiliepė, 
paaiškindamas, esą kuo daugiau jis apie tai galvojęs, tuo rimtesnė jam 
atrodė problema, susijusi su Zaku Dencigeriu, nors iš pradžių taip ne- 
manė. 

Jiems išsiskiriant, Džonas buvo giliai prislėgtas. Ponas Sarocinis 
nepaėmė jokio dokumento ir neatrodė suinteresuotas. 

Džono kontoroje kompiuterio kalendorius priminė, kad jam liko 
vienuolika dienų. Ryt šeštadienis, jo laukia golfas su vaikinais, jei tik 
jis gerai jausis. Pirmadienį bus likusios jau tik aštuonios dienos. Nusi- 
minęs Džonas pakėlė telefono ragelį ir paskambino Arčiui Varenui. 

Arčis nebeturėjo ką pasiūlyti. 


16 
Rūsys buvo vienintelė vieta jų name, kuria Siuzana nesirūpino. 


Sunkios durys buvo susmukusios ant vyrių, todėl teko jas stum- 
telėti iš visų jėgų. Durys girgždėdamos prasivėrė, ir ją pasitiko drėgme 

bei šalčiu dvelkianti tamsa. Siuzana įjungė šviesą ir palenkusi galvą nu- 
sileido laipteliais žemyn. Ji ypač nemėgo klaustrofobiškai žemų lubų ir 
mažyčių vorų, kabančių aplink prinarpliotuose voratinkliuose. 

Siuzana praėjo pro netvarkingai sumestus senus „Chianti“ bu- 
telius, pro išvedžiotus kanalizacijos vamzdžius, tuščias pakuotes ir 
surūdijusias metalo atraižas, galiausiai atsidūrė priešais šaldyklę ir 
atidarė jos dangtį. Ji atsidarė lengvai, garsiai traškant apledėjusiam 
guminiam tarpikliui ir plūstant šaltam orui. Žvelgdama į šaldyklės 
turinį Siuzana mintyse ėmė save keikti už kvailumą, kad dėdama į 
ją produktus nieko nepažymėjo. Pakėlusi kažką, kas priminė ėriuko 
koją, ėmė ieškoti šaldytų tigrinių krevečių, kurios, jos įsitikinimu, tu- 
rėjo būti kaip tik čia. Paskui iš šaldyklės ištraukė dar keletą pakuočių. 
Šiandien netgi toks paprastas veiksmas reikalavo jos pastangų: ji buvo 
per daug išsiblaškiusi dėl savo rūpesčių, kad galėtų susikoncentruoti 
į visiškai įprastus dalykus. Šįvakar jie laukė svečių; paprastai ji mėgo 
pramogas, bet šiandien tai atrodė kaip sunkus išmėginimas. 

Vakar Džonas grįžo namo daug liūdnesnis nei visuomet. Jis buvo 
sudėjęs dideles viltis į šveicarą bankininką, su kuriuo susipažino per 
priėmimą Rotušėje, o sėkmė žirgų lenktynėse, pasinaudojus šio žmo- 
gaus patarimais, buvo įkvėpusi ir ją. Tačiau dabar atrodė, kad ir šios, 
kaip ir visos ankstesnės, viltys žlugo. 

Ji net stryktelėjo, kai tolimajame rūsio kampe ūmai sutarškėjo 
ir atgijo boileris. Po akimirkos Siuzana įniko raustis giliau. Šįvakar 
turėtų pasirodyti Aleksas ir Liza Harisonai. Aleksas, buvęs vyriausiasis 
Džono pabrolys, dirbo rinkodaros direktoriumi didelėje programinės 
įrangos kompanijoje, todėl Džonas ketino jį smulkiai išklausinėti, gal 
šis žino kokią kompaniją, galinčią pirkti „Digi Trak“. O Liza buvo arti- 
miausia Siuzanos draugė po Keitės Foks, jos kolegės leidykloje. 

Žadėjo atvykti ir Harvis Adisonas su savo žmona Karolina. Siu- 
zanai ne per labiausiai rūpėjo ginekologas, jį laikė per daug manie- 
ringu ir arogantišku, bet Džonas buvo pasiryžęs prie jo taikytis. Jei 
„DigiTrak“ būtų lemta žlugti, jis planavo pasiūlyti ginekologui ben- 
dradarbiauti naujoje avantiūroje. 

Karolina Siuzanai pasirodė maloni, tačiau nuobodi ir savimi per- 
dėtai susirūpinusi moteris. Savo išvaizda ji priminė lėlę Barbę, o visos 
jos kalbos apsiribojo didžiulėmis spintomis, į kurias vis grūdo naujus 

drabužius, dieta, kurios laikėsi, ir naujausiomis žiniomis apie jos vai- 
kus, kuriais, kaip ir savo vyru, ji žavėjosi it Stepfordo moteris*. Siuza- 
na negalėjo prisiminti, kad penkerius metus — tiek laiko ją pažinojo 
— Karolina Adison būtų nors kartą pasidomėjusi, kaip sekasi jai. 

Buvo šeštadienio rytas, ir Džonas žaidė golfą. Jam reikėjo atsipūs- 
ti, todėl Siuzana džiaugėsi, kad jis galės bent keletą valandų praleisti 
gryname ore. Paskui važiuos į kontorą susitikti su likvidatoriumi, kurį 
jam rekomendavo Arčis Varenas — sakė, kad šis žmogus šiurkštokas, 
bet geros širdies. Likvidatorius turėjo Džonui patarti, kaip išgelbėti 
dalį turto iki to laiko, kai bankas nutrauks finansavimą. Nieko neteisė- 
to, vakar vakare ją nuramino Džonas, bet jo tonas bylojo ką kita. 

Džono neviltis ją baugino. Iki šio kritinio momento visada pasi- 
tikėdavo jo sprendimais, tačiau pastaruoju metu nerimavo, kad jis gali 
iškrėsti ką nors tokio, kas užtrauktų jam didelę bėdą. Ar net blogiau. Ji 
ėmė baimintis, kad Džonui gali kilti mintis nusižudyti. 

Iki šiol jiedu su Džonu apie viską kalbėdavo atvirai, tačiau dabar 
sunkiai rasdavo bendrą kalbą. Praėjusį vakarą jis vėl stipriai nusigėrė, 
ir kai ji užsiminė, kad reikėtų paieškoti kitų išeičių, atžagariai jai at- 
šovė. Paskui užmigo priešais televizorių. 

Sunki vaikystė tave arba sužlugdo, sugadina gyvenimą, arba 
užgrūdina. Džoną vaikystė buvo užgrūdinusi; jo tėvo nesėkmė lėmė 
jam iškilti gyvenime, įrodyti, kad nesėkmės nėra užprogramuotos jo 
genuose. Jam nebuvo būdinga lengvai mesti pradėtą darbą, tačiau da- 
bar atrodė, kad jis pasielgs būtent taip. Vakar klausydamasi jo kalbos 
ji nusprendė, kad Džonui tokia pabaiga vis labiau ima atrodyti kaip 
išsivadavimas, ir tai jai kėlė didelį nerimą. | 

Tiesa, ji pati suprato, kad tam tikru požiūriu tai galėtų būti iš- 
sivadavimas. Jis galėtų pradėti iš naujo, nors prireiktų nemažai laiko 
pasiekti tiek, kiek buvo pasiekęs iki šiol ar bent jau panašiai; o jeigu 
jiems tektų išsikraustyti iš šio namo, ji sutiktų, nors tai būtų ir labai 
skaudu. Didžiausia problema buvo Keisė. 

Kad nors Siuzana galėtų būti užtikrinta dėl savo darbo. 


* Aliuzija į Airos Levin (Ira Levin) romaną „Stepfordo moterys“ (The Stepford Wives, 1972; 
liet. k. 2004) ir pagal jį sukurtą filmą. 


PETER JAMES * TIESA 105 


Džonui pasipiršus ir pasiūlius persikelti į Londoną, iš Los Andže- 
"lo buvo sunkiausia išvykti dėl Keisės. 

Tinsletounas jai labiausiai asocijavosi su tragedija. Jos tėvas, prieš 
trisdešimt metų filmavęsis epizodiniuose vaidmenyse, pragyvenimui 
užsidirbo pildamas degalus į turtuolių, garsenybių ir žmonių, kuriems 
tiesiog pasisekė gyvenime, jachtas ir katerius Marinoje del Rej. Būda- 
mas penkiasdešimties, jis ėmėsi tapybos ir vis dar tikėjosi pripažini- 
mo, jei ne kaip aktorius, tai galbūt kaip akvarelininkas. Deja, Siuzana 
suprato, kad pripažinimo jis nesulauks. Talentą jis turėjo, bet neturėjo 
vidinio impulso. 

Jos motinos triumfo valanda išmušė keliantis liftu kartu su Klin- 
tu Istvudu filme „Bjaurusis Haris“, nors šis kadras televizinėje versijoje 
buvo iškirptas. Dabar ji pardavinėjo bilietus sėdėdama „Universal Stu- 
dios“ kabinoje ir jau senų seniausiai buvo nustojusi svajoti. 

Keisė buvo linksma, ekscentriška ir stulbinamai graži mergaitė, 
bet sulaukusi vos penkiolikos vieno vakarėlio metu išgėrė užkrėstą 
„Ecstasy“ tabletę. Nuo to laiko ji guli klinikoje vegetacinės būklės. 
Siuzanos motina nieku gyvu neleistų atjungti gyvybės palaikymo sis- 
temos, o Siuzana su tėvu, nors ir būgštaudami, visuomet pritarė jos 
sprendimui. 

Dėl Keisės būklės Siuzana kaltino save. Nors tėvai ir draugai jai 
be paliovos kartojo, kad ji niekuo dėta, Siuzana negalėjo atsikratyti 
nuolatinio kaltės jausmo. Jos tėvai tąsyk buvo išvykę savaitgaliui, o 
Keisė buvo pakviesta į vakarėlį. Siuzana nesiryžo jos išleisti, tačiau 
Keisė labai maldavo, žadėjo anksti sugrįžti ir Siuzana nusileido. 

Jeigu... Siuzana turbūt jau tūkstantį kartų galvojo. 

Pirmuosius penkerius metus Siuzana pas Keisę praleisdavo po 
valandą kasdien. Ji sėdėdavo prie sesers lovos, kalbėdavo ir duodavo 
klausytis jos mėgstamos roko muzikos. Pamažu iš viso to liko viena 
valanda kas kelios dienos, o paskui kas savaitę. 

Nuo tada, kai ji išvyko gyventi į Angliją, Siuzana pasimato su se- 
serimi tik dukart per metus. Tačiau ji guodėsi, kad jųdviejų su Džonu 
Anglijoje uždirbami pinigai užtikrins Keisei slaugą prabangioje Orin- 
džo apygardos ligoninėje ir sesers nereikės patikėti valstybinei slaugos 
įstaigai. Siuzanai buvo labai skaudu suvokti, kad ji gali prarasti ir šią 
galimybę padėti Keisei. 

Pagaliau pačiame paskutinio skyriaus dugne ji surado savo tigri- 
nes krevetes. Bededant produktus atgal, staiga dingtelėjo mintis apie 
vaikus. Aleksas ir Lizė Harisonai turėjo keturis — du berniukus ir 
dvi mergaites — ir tarp visų jų buvo trejų skirtumas. Lizė buvo ideali 
motina, dėmesinga, inteligentiška, daili, linksma, ir Siuzana, kuriai 
žmonės su trūkumais patiko labiau nei tobulieji, savo draugei jautė 
iracionalią neapykantą. 

O su neapykanta pasireiškė ir ilgesys. 

Ji gerai žinojo: tai senasis priešas kas keletą mėnesių vis sugrįžta 
ir gundo ją, bet ji mokėjo jam pasipriešinti, rasdavo tvirtų kontrargu- 
mentų, žinoma, iki kito karto. 

Prabilo visi ankstesni argumentai. Ji kartojo sau, kad žmonių pa- 
saulyje jau ir taip per daug, kad vaikai sunaikina santuokos romanti- 
ką, atima iš savo tėvų jų laisvę, o norint juos išmaitinti ir išmokslinti, 
reikia turėti daug pinigų; kad ir kaip ten būtų, galbūt ji su Džonu ne- 
galėtų turėti vaikų net jeigu ir labai jų norėtų. Ji buvo sukaupusi visą 
gynybos priemonių arsenalą, deja, nė viena neveikė. 

Iš tikrųjų, ji mylėjo Džoną, o Džonas nenorėjo vaikų. Be to, ji 
mėgo savo darbą, ir tai buvo dar viena priežastis, dėl kurios ji, net jeigu 
ir būtų norėjusi, negalėjo turėti vaikų. Vis dėlto Siuzanai buvo tik dvi- 
dešimt aštuoneri, vadinasi, prieš akis dar daug laiko, ir Džonas galbūt 
dar persigalvos. Gal atėjus laikui ji kaip nors priverstų jį persigalvoti. O 
galbūt persigalvos ji ir visam laikui išmes iš galvos šią mintį. | 

Ir vis dėlto dabartinėje situacijoje vaikai būtų neįsivaizduojami 
labiau nei bet kada. Tai kodėl ji dabar apie juos galvoja? Ir dar taip 
įtemptai. 

Jos apmąstymus pertraukė skambutis į paradines duris, Siuza- 
nai tiesiai virš galvos. Kas tai galėtų būti? Dažytojas Haris? Jis turėtų 
atsivežti partnerį statybininką atlikti keletą nesudėtingų darbų, pa- 
vyzdžiui, sutaisyti rūsio duris. Tačiau ne šiandien, nes jis dabar atosto- 
gauja ir atvyks tik ateinantį šeštadienį. 

Ji nuskubėjo į prieškambarį. Nesuspėjus pribėgti prie durų, 
skambutis suskambo dar kartą. O paskui, atidariusi duris, prisiminė. 

Priešais ją stovėjo aukštas vyriškis kvailoka veido išraiška, vil- 
kintis „Telekomo“ uniforma, vienoje rankoje jis laikė įrankių dėžę, o 

kitoje — didelį antspauduotą paketą. Gatvėje, už jos mažojo „Renault“, 
stovėjo „Telekomo“ vanas. 

— Ar patogu? — paklausė jis. 

— Taip, taip, žinoma. 

— Buvau susirūpinęs, kad jūs pamiršote, galbūt. 

— A... ne... aš, — Siuzana pastebėjo, kad jo žvilgsnis nukreiptas į 
rankoje jos laikomą maišelį su šaldytomis krevetėmis. — Atsiprašau, 
buvau rūsyje. Ne, aš nepamiršau. Nauja montažo plokštė? Pagrindinė 
plokštė? Jūs minėjote kažką panašaus? 

— Taip, būtent. 

Kiundzas šypsojosi. Jam buvo gera, labai gera būti greta jos, vėl 
užuosti jos kvapą. Šįkart jis nejautė spermos kvapo ir tuo apsidžiaugė; 
atrodo, ji nesimylėjo su savo vyru nuo jo apsilankymo pastarąjį kartą, 
ir jis žūtbūt panoro jai už tai atsilyginti, čia pat, ant slenksčio, jiems 
dar nejėjus į vidų. 

Siuzana, mano mieloji, tu buvai gera mergaitė. 


17 


Daktaras Niūraveidis prašosi palinksminamas. O tai padaryti 
gali viena iš trijų dėžučių ekrane. Jei spustelėsite kurią nors iš kitų 
dviejų dėžučių, jis ims trepsėti kojomis, apsipils ašaromis ir truktelės 
svirtį, kuri atidarys liuką, ant kurio stovite. Pro liuką nukrisite tiesiai į 
dvokiantį kanalizacijos vamzdį, ten jums reikės įveikti tunelių labirin- 
tą, knibždantį gigantiškų žiurkių mutantų bei krokodilų žmogėdrų, ir 
ištrūkti į laisvę. 

Viena iš dėžučių daktarą Niūraveidį informuoja apie tai, kad jūs 
pusryčiams suvalgėte šokolado plytelę, kita — kad valgėte traškučius, 
o iš trečiosios jis sužino, kad suvalgėte obuolį. Pastaroji dėžutė suteikia 
jam džiaugsmo visai dienai. Jo akys nušvinta, ausys ima krutėti, paskui 
jis uždainuoja, atsistoja ant rankų ir atbulomis atlieka salto. 

— Kaip manai? — paklausė Garetas, bet nelaukė, kol Džonas at- 
sakys. — Judame į priekį, tiesa? 

— Man atrodo, kad susidūrėme su problema, — tarė Džonas ir, 
nepabūgęs kolegos veide pasirodžiusio priešiškumo, tęsė toliau. — 

Mano galva, vaikus labiau vilios kanalizacijos vamzdis, o ne daktaro 
Niūraveidžio džiaugsmas. Aš jau kurį laiką dėl to nerimauju. 

— Galime pakoreguoti, tačiau uždelstume programos išleidimo 
datą, o mes jau ir taip atsiliekame, — atsakė Garetas. 

Po akimirkos jis irzliai pridūrė: 

— Nė vienam iš scenarijų skaičiusių mokytojų taip nepasirodė. 

Džonas stovėjo prie darbo stalo programavimo kabinete. Aplink 
matė dvidešimt penkis savo darbuotojus ir įprastai būtų stabtelėjęs 
prie kiekvieno trumpai šnektelėti. Tačiau šiandien jis stengėsi išvengti 
akių kontakto. Nenorėjo leistis ir į ginčus su Garetu. 

Klifas Vorolsas, į arklio uodegą surištais plaukais ir senučiukės 
akiniais ant nosies, vilkįs neoficialia „DigiTrak“ uniforma — marški- 
nėliais trumpomis rankovėmis ir džinsinėmis kelnėmis, — sunerimęs 
pakėlė akis į Džoną, laukdamas pagyrimo už įdėtą triūsą kuriant 
Niūraveidžio grafiką. Džonas jam linktelėjo. Programoje, kurios tiks- 
las — padėti vaikams suprasti apie mitybą, buvo apstu užsislėpusių 
trūkumų, tačiau jis dabar buvo pernelyg išsiblaškęs, kad galėtų sutelkti 
į ją dėmesį. Šiandien trečiadienis, vadinasi, liko vos šešios dienos, ir jis 
nusprendė šiandien, pietų metu, pranešti naujieną Garetui. 

Taip pat ketino jam papasakoti apie savo susitikimą su likvidato- 
riumi ir apie pastarojo siūlomą turto gelbėjimo planą. Jam įgyvendinti 
reikėtų kelių suklastotų sąskaitų faktūrų ir vieno kito įrašo atgaline 
data, kitaip tariant, apsukti kreditorius. Džonas buvo labai susirūpinęs 
dėl to, kad Garetui tai gali pasirodyti per sunku, nes šis buvo skrupu- 
lingai, iki naivumo sąžiningas. 

Džonas nusprendė savo kolegai šią idėją įpiršti paaiškindamas, 
kad išgelbėję bent dalį įmonės pinigų jie turėtų šansą vėl pradėti savo 
verslą ir grąžinti skolas kreditoriams, o Džonas nuoširdžiai ketino tai 
padaryti. 
nerimastingus veidus. 

Sučiulbo Vorolso telefonas. Jis atsiliepė, paskui atsigręžė į Džoną. 

— Stela. Skambina tau. 

Džonas paėmė ragelį ir Stela informavo, kad jam skambina ponas 
Sarocinis. Džonui po kojomis susiūbavo grindys. 

— Ašatsiliepsiu iš savo kabineto, — tarė jis. — Susitiksime pirmą, 
"Garetai. Sėkmės darbe, Klifai! 

Džonas išskubėjo. Likęs vienas savo kabinete, jis pakėlė telefono ra- 
gelį, labai aiškiai įsivaizduodamas bankininką kaip daktarą Niūraveidį. 

— Pone Karteri? Tikiuosi, viskas gerai? 

Ponas Sarocinis, sprendžiant iš jo balso, buvo nusiteikęs daug ge- 
riau negu penktadienį ir labiau priminė nuoširdų, rūpestingą žmogų, 
šalia kurio Džonas sėdėjo per Karmaiklų kviestinį pobūvį Rotušėje, o 
ne tą, santūrų ir bejausmį, su kuriuo neseniai pietavo. Tačiau jis buvo 
susinervinęs. 

— Taip, ačiū. Dėkoju už pietus praėjusį penktadienį. Man buvo 
labai malonu apsilankyti jūsų klube. 

Džonas buvo išsiuntęs bankininkui padėkos laišką jo vizitinėje 
kortelėje nurodytu pašto dėžutės adresu ir dabar svarstė, ar šis jį gavo. 

Ponas Sarocinis nieko neužsiminė apie laišką. 

— Džiaugiuosi, kad jums patiko. Man buvo malonu susitikti dar 
kartą ir šiek tiek artimiau jus pažinti. Ten tokia konfidenciali aplinka. 
Dažniausiai būna sunku rasti nuošalią vietą, ar jums taip neatrodo? 

— Taip, — mandagiai atsakė Džonas, nors ir nekantravo išgirsti 
poną Sarocinį kalbant apie tai, kas svarbiausia. Pašnekovo tonas jam 
teikė vilties. 

— O kaip, pone Karteri, vyksta lėšų paieškos? 

— Yra susidomėjusių, — pamelavo stengdamasis suvaldyti dre- 
bulį ir suprasdamas, kad jo balsas išduoda susijaudinimą. — Tačiau 
kol kas nieko konkretaus. 

— Hm. 

Stojo ilga tyla. Džonas laukė, ką pasakys ponas Sarocinis, bet tyla 
užtruko. 

— Gal... gal jums reikėtų daugiau informacijos? — paklausė jis 
galvodamas, kuo gi dar galėtų sudominti savo pašnekovą. 

— Ne, manau, šiame etape užtenka tiek. Kalbėjausi su savo kole- 
gomis, o dabar, prieš imdamasis tolesnių veiksmų, norėčiau būti tikras, 
kad jūsų sąlygos lieka nepakitusios. 

— Taip, nepakitusios. 

Džonas suko galvą. Prieš imdamasis tolesnių veiksmų. Tai nu- 
skambėjo palankiai. Ką dar jis galėtų papasakoti ponui Sarociniui? 

Gal ką nors buvo pamiršęs praėjusią savaitę, o gal kas nors nuo to 
laiko pasikeitė? 

— Tiesą sakant, po pastarojo mūsų pokalbio įvyko gerų permai- 
nų, susijusių su mūsų verslu, kurios galėtų jus dominti. 

— Hm? Papasakokite. 

— Negaliu prisiminti, gal aš jau pasakojau apie „Microsoft? 
Galbūt pavyks sudaryti neįtikimą programų platinimo sandėrį, turiu 
omenyje naujausią mūsų „Namų gydytojo“ versiją. Jie buvo atvykę pas 
mus pirmadienį. Ji galėtų būti platinama kartu su jų internetine „En- 
carta“ pakuote. 

Neatrodė, kad ponas Sarocinis apie tai būtų girdėjęs. 

— Gerai, — atsakė jis. — Labai šaunu, teikia daug vilčių. 

Jis vėl nutilo. 

— Vadinasi, jūsų sąlygos po mūsų pokalbio nepasikeitė? 

— Taip. 

— Jokių naujienų dėl teismo ieškinio? 

— Gaila, bet jokių. 

— Leiskite, pone Karteri, artimiausiomis dienomis man vėl pas 
jus atvykti. 

Tai, kad ponas Sarocinis iki šiol nevartojo Džono vardo, atrodė 
neįprastas formalumas ir nederėjo prie jo geranoriško tono, pamanė 
Džonas. 

— Banko man nustatytas terminas baigiasi ateinantį antradienį. 

— Taip, be abejo, aš tai gerai žinau, — bankininko balse pasi- 
girdo priekaišto gaida. — Kaipgi galėčiau pamiršti tokią svarbią datą? 
Tačiau vis tiek dėkoju, kad priminėte. Esu dėkingas už man suteiktą 
galimybę jums padėti. Mes dar pasikalbėsime iki antradienio. 

Telefonas nutilo. 

Džonas nustebęs kurį laiką Žiūrėjo į ragelį, paskui padėjo jį į 
vietą. Sėdėjo analizuodamas skambutį. Tai, kad ponas Sarocinis jam 
paskambino pats, buvo neabejotinas pliusas — juk jis nebesitikėjo dar 
kada nors išgirsti bankininko balsą po šio išreikšto susirūpinimo dėl 
Zako Dencigerio. 

Ūmai apimtas optimizmo Džonas paskambino Siuzanai pranešti, 
kad vilties vis dar yra. Tuo metu ji dalyvavo susirinkime, todėl ne- 
galėjo atvirai kalbėti, bet jos balse buvo girdėti palengvėjimas. Baigęs 

pokalbį, jis nutarė Garetui nieko nepasakoti, kol iš pono Sarocinio 
- neišgirs naujų žinių. 

Jeigu tik apskritai dar išgirs. 

Tačiau nuojauta Džonui kuždėjo, kad jis dar išgirsiąs bankininką. 
Jis vylėsi, kad ponas Sarocinis greičiau bent jau pateiks kokį nors pa- 
siūlymą, o ne kategoriškai atsisakys jam padėti. 


Vakare jis pasiūlė Siuzanai kartu nueiti į tailandiečių restoraną, 
šalia jų namų. 

Šeimininkas juos sutiko kaip seniai nematytus draugus, abu ne- 
mokamai pavaišino stiproku kokteiliu ir visą vakarą nešė išbandyti 
naujų eksperimentinių patiekalų, o galiausiai dosniai pavaišino dar ir 
brendžiu. 

Buvo jau beveik vidurnaktis, kai jie išlingavo namo, įkaušę, links- 
mai kikendami ir braškėdami nuo persivalgymo. Kai pasiekė namus, 
Džonas ėmė pašiepiamai mėgdžioti restorano savininką, tai nulipda- 
mas nuo šaligatvio, tai vėl ant jo užlipdamas ir šūkaudamas: „Cho cho, 
malonia plašyč, žalioš klevetės su kokošu!“ 

Siuzana, isteriškai kvatodama, jį tildė ir tempė į namą. Viduje jie 
klupinėdami nusirengė, išmėtydami drabužius tiesiai ant miegamojo 
grindų, ir bene pirmą kartą per dvi savaites pasimylėjo. 

Tuo tarpu Kiundzas, šeštadienio vakarą Karterių miegamajame 
įtaisęs vaizdo kamerą, tylėdamas stebėjo juodu savo pastogės kamba- 
ryje įrengtame ekrane, sujaudintas ir įširdintas jų lytinio akto. 
Oralinis seksas, kai jie tuo pat metu tenkino vienas kitą, atrodė 
labai erotiškai, paskui Džonas Karteris užlipo ant Siuzanos ir įėjo į 
ją. Tačiau reginys, kai Džonas Karteris mylėjosi su jo moterimi, žeidė 
Kiundzą; skaudžiausia buvo matyti Siuzanos veido išraišką ir tai, kaip 
ji kramsnoja savo vyrui ausį, girdėti jos gilų kvėpavimą ir aimanas. 

Jam buvo skaudu matyti, kaip ji mėgaujasi tuo. 

Paskui ji parvertė Džoną aukštielninką ir atsisėdo ant jo raitomis. 
Tuo metu vyruko veido išraiška tapo tokia, kad Kiundzas vos begalėjo 
ištverti reginį. Vis dėlto jis stebėjo toliau ir matė, kaip Karteris, atlošęs 
galvą, ima šaukti, vaitoti iš pasitenkinimo, jo šauksmui kone pereinant 
į kvatojimą, kol jis galų gale pasiekė orgazmą. 

Kiundzas prislėgta širdimi pagaliau išjungė ekraną. Vylėsi, kad 
netoli ta diena, kai ponas Sarocinis leis jam nubausti Džoną Karterį už 
tai, ką šis dabar darė. 

Šiaip ar taip, bet Kiundzą šįvakar kai kas džiugino. Ant stalo, vi- 
siškai šalia jo, tarp „Kentucky Fried Chicken“ likučių ir tuščių kokako- 
los skardinių, gulėjo baltas vokas su Šveicarijos pašto ženklu, o viduje 
buvo jam skirta dovana. 

Ponas Sarocinis kartkartėmis padarydavo kažką panašaus. Kaip 
tik tokiais atvejais, kai Kiundzas būdavo stipriai nusiminęs, ponas 
Sarocinis imdavo ir padarydavo ką nors dėl jo. Tai buvo dar vienas 
įrodymas, kad pono Sarocinio dalis iš tiesų buvo jo galvoje ir visą laiką 
žinojo jo nuotaiką, jausdavo, jei tik jis būdavo nusiminęs. 

Glostydamas voką, Kiundzas tyliai sau po nosimi užniūniavo. 

Don Žuanas leidosi pro scenos grindis į pragarą. Iš visų pusių jį 
supo liepsnos, ir Kiundzas šypsojosi. 

Pragaras. 

Jis prisiminė rašytojo T. S. Elioto, kurio knygas patarė skaityti po- 
nas Sarocinis, žodžius: „Pragaras — tai aš pats.“ 

O Don Žuanas, leisdamasis į pragarą, nesiliovė dainavęs ir rau- 
dojęs. Vienišas. Galingas tenoras užtvindė salę. Tai buvo nuostabi 
muzika, todėl Kiundzas jautėsi kaip niekad laimingas. Jis dabar buvo. 
Glaindborne, sėdėjo įsitaisęs savo ložėje, kurioje būtų tilpę keli žmo- 
nės, tačiau šįvakar ji buvo rezervuota jam vienam. 

Siuzana Karter džiaugtųsi būdama čia kartu su juo. Jis šyptelėjo, 
skendėdamas kaskadomis ant jo virstančiuose muzikos garsuose. Taip, 
jai būtų buvę gera. Oras gaivus, prisotintas pasipuošusių moterų kve- 
palų. Ne, jų kvapai nė iš tolo negalėjo prilygti Siuzanos Karter kvapui, 
bet šįvakar Kiundzas dėl to nesikankino. Dabar jį džiugino Mocartas, 
ir jis galėjo palaukti. Laukti liko neilgai. O tada Siuzana Karter galės 
džiuginti jį visą likusį gyvenimą. 

Tai buvo pažadėjęs žmogus, kuris visada laikosi duoto žodžio. 

Grožis yra tiesa, tiesa grožis, tai viskas, ką tu žinai žemėje, ir viskas, 

ką tau reikia žinoti. Tai Kitsas, prisiminė Kiundzas. Už pažintį su Kitsu 
"jis dėkingas ponui Sarociniui. 

Ponas Sarocinis jam padėjo atrasti daug grožio. Štai šį nuostabios 
muzikos grožį, dailės šedevrų turtus, aukštos kokybės maisto malo- 
numus. Ir tiek daug išminties. Jis prisiminė filmą, kadaise matytą pas 
poną Sarocinį, jo asmeninėje kino salėje. Jame buvo kadras, kuriame 
aktoriai Džozefas Kotenas ir Orsonas Velsas susitinka vagonėlyje, 
aukštai virš Pratos atrakcionų parko Vienoje. Kaip tik toje vietoje po- 
nas Sarocinis sustabdė juostą, nurodė atidžiai klausytis ir vėl įjungė. 

Orsonas Velsas, vaidinęs Harį Laimą, atsigręžė į Džozefą Koteną, 
piktas, bet tvardydamasis, ir tarė: „Italai, trisdešimt metų valdant Bor- 
džijoms, pergyveno karus, terorą ir kruvinas skerdynes, bet pasauliui 
davė Mikelandželą, Leonardą da Vinčį ir Renesansą. Šveicarijoje vieš- 
patavo broliška meilė, penki šimtai metų demokratijos ir taikos, o ką 
jie sukūrė? Laikrodį su gegute.“ 

Tada ponas Sarocinis dar kartą sustabdė filmą, pažvelgė į Kiun- 
dzą ir paklausė, ar šis supratęs. Kiundzas, niekada nedrįstąs meluoti 
ponui Sarociniui, prisipažino nesupratęs. Šeimininkas jam į tai atsakė, 
kad ateis laikas ir jis suprasiąs. 

Dabar Kiundzas žvelgė žemyn, į parterį; nusileidus uždangai, 
jame prapliupo plojimai. Žmonės kilo iš savo vietų, kartu su jais atsi- 
stojo ir jis ir drauge su visais suskato ploti ir šaukti „bis“. Jis įsivaizdavo 
esąs vagonėlyje, aukštai virš Pratos, įsivaizdavo esąs Džozefas Kotenas, 
o su juo kalba Haris Laimas. 

Publika apačioje ir aplink jį skandavo: „Pakartot! Pakartot! Pa- 
kartot!“ 

Jis irgi skandavo, o paskui pravirko džiaugsmo ašaromis. Ašaros 
sruvo jo skruostais. Jis verkė dėl absoliutaus grožio, dėl to, kad muzika 
pažadino jame tokias stiprias emocijas, taip pat dėl to, kad savo širdyje 
jis saugojo tokią kilnią paslaptį. Jis norėjo tuo pasidalyti su visais čia 
esančiais žmonėmis, kaip ir jis pakerėtais muzikos. Jis troško pulti į 
sceną, nutildyti juos visus ir išrėkti: Jau greit! Jau visai greit! 

Tačiau ponas Sarocinis jam niekada šito neatleistų. 

Todėl Kiundzas pasitenkino jų, esančių apačioje, reginiu, stebėjo, 
kaip jie ploja, matė susižavėjimą jų veiduose. Kai kurie matė jį, visiškai 
vieną ložėje, bet niekas nė nejįtarė tikrosios jo džiugesio priežasties. 

Niekas nežinojo apie baltą voką jo kišenėje, apie tą patį, kuriame 
jam buvo atsiųstas bilietas į šią ložę. Niekas nežinojo, kad gauti iš pono 
Sarocinio baltą voką buvo didžiulė garbė, kuriai neprilygo niekas že- 
mėje. 

Po kelių minučių Kiundzas skynėsi kelią pro besigrūdančią link 
išėjimo minią. Jį pastebėjusieji matė smokingu vilkintį vyrą, aukštą, iš 
sudėjimo primenantį amerikietiško futbolo pagrindinį puolėją, galbūt 
užsienietį. Jie negirdėjo jo galvoje toliau skambančios Mocarto mu- 
zikos. Jie nieko nežinojo apie baltą voką jo kišenėje. Jie negirdėjo jo 
minčių, jie nežinojo to, ką žino Kiundzas, jie nieko nenutuokė apie jo 
paslaptį. 

Jie turėtų būti dėkingi už savo nekaltumą. 

Taip mąstė Kiundzas, išėjęs iš teatro ir laukdamas atvažiuojančio 
jo paimti juodo mersedeso limuzino. 

Vėjas šiaušė Džono plaukus, o vandens purslai tiško ant akinių 
nuo saulės. Arčio katerio pirmagalys slydo veidrodišku melsvo So- 
lento paviršiumi, greitai artėdamas prie dantytų Karališkosios jachtų 
eskadrilės tvirtovės sienų ir Kauzo prieplaukos. Monotoniškai gaudė 
sudvejintas variklis katerio viduje, o retsykiais, jiems kertant kito ka- 
terio paliktą kilvaterį, pasigirsdavo stiprus pliaukšėjimas. 

Arčis dabar buvo ponas Todas farvaterių valdovas. Su siaurais. 
akiniais nuo saulės ir raštuotais marškiniais trumpomis rankovėmis 
jis sėdėjo aukštai prie vairaračio, atvirame kubrike, apsuptas moni- 
torių ir modernių navigacijos prietaisų ciferblatų, kurių būtų pakakę 
visatą skrodžiančiam kosminiam laivui. 

Už jų, ant baltomis pagalvėlėmis iškloto viršutinio denio, nuogai 
išsirengusios saulėkaitoje deginosi Siuzana ir Arčio dabartinė mergi- 
na, įspūdingo grožio brunetė, ispanų modelis vardu Paila. 

Arčis įmerkė pirštus į savo džiną, atskiestą tonizuojančiu gėrimu, 
ištraukė ledo gabalėlį ir metė jį aukšta trajektorija į Pailą. Jis pataikė jai 
tiesiai ant bambos. Mergina akimirksniu atsisėdo. 

— Eli, tu, šunsuki! 

Ji stipriai atsivėdėjusi metė kaip pakliūva atgal, ir Džonui teko 
susigūžti, nes ledo gabaliukas praskriejo pro pat jį ir pataikė į priekinį 
stiklą. Džonas nesuprato, ar Siuzana, akis paslėpusi po akiniais nuo 
saulės, tik guli ar miega. Jis šyptelėjo Pailai, kuri atsiprašydama pamo- 
javo jam ranka, paskui nusigręžė ir vėl nukreipė žvilgsnį per vandenis 
į neapmatomą karštos birželio popietės peizažą. 

Kiek tik akys užmato, šmėžavo laivai, daugiausia burlaiviai, pa- 
vieniai ir grupėmis, tačiau visi stovėjo vietoje, apatiškai nukarusiomis 
burėmis, laukdami, kada į jas pūstelės bent silpnas vėjelis. 

Jis žiūrėjo, kaip pro šalį slenka fortas, kvėpavo druska, dumbliais 
ir grynu oru dvelkiančia jūra ir negalėjo atsikratyti minties, kad jau 
ryt pirmadienis. O ponas Sarocinis daugiau nebeskambino. 

— Ir ką gi? — staiga prabilo Arčis. — Manai, kad tas tavo pažįsta- 
mas šveicaras, Sarocinis ar kaip ten jį, vedžioja tave už nosies? 

— Esu tikras, kad turėjau sulaukti jo skambučio iki savaitga- 
lio, — atsakė Džonas. 

— O aš dėl tavęs paieškojau informacijos apie šį banką, — tarė 
Arčis. 

— Nejaugi? — nustebo Džonas. 

— Aha. ,„Vorn“, tiesa? V-6-r-n? — Arčis pakartojo po vieną raidę. 

— Taip. Ačiū, ir ką gi radai? 

— Nulis žinių. 

— Nulis žinių? 

— Apskritas nulis. Tačiau tai dar nieko nereiškia. „Vorn“ gali būti 
jo komercinis pavadinimas, o registruotas gali būti visiškai kitu. 

Kateris, patekęs į kelto paliktą srautą, sudrebėjo, o purslai ap- 
traukė akinius nelyginant šydu. Džonas juos nusiėmė ir apvalė į savo 
druskingus marškinėlius. 

— Pusė mano klientų yra bankai, egzistuojantys tik popieriu- 
je, — tęsė Arčis. — Jei pamėgintum juos atsekti, nusigautum iki di- 
rektorių patikėtinių Lichtenšteine, atstovaujančių patikėtiniams Pana- 
moje, o pastarieji — Kaimanų salose registruotos kompanijos antrinei 
bendrovei. Klasikinė mafijos pinigų plovimo technika. 

Džonas paniuro. 

— Manai, kad tai gali būti mafija? 

— O kaip tau atrodo? 

Arčis atsakė klausimu į klausimą ir išsitraukė cigaretę. Siekdamas 
užkaboryje padėto žibintuvėlio, atitraukė dėmesį, kateris nukrypo nuo 
kurso, paskui, Arčiui jį grąžinant į reikiamą padėtį, stipriai susiūbavo į 
šalis. Iš Džono taurės išsiliejo dalis gėrimo. 

— Aš apie tai nepagalvojau. 

— Ką tu Žinai apie tą Sarocinį? Skamba itališkai. Ar jis italas? 

— Ne, pamaniau, kad jis šveicaras, tai tik mano nuomonė, ne- 
žinau. Jis kalba labiau vokišku nei itališkų akcentu. 

— Ir apie jį nerandu jokios informacijos. Apie tokį niekas nėra 
girdėjęs. 

— Tai neįprasta, tiesa? 

— Yra veikėjų, kurie stengiasi likti nepastebėti. Greičiausiai tai 
nėra jo tikrasis vardas. Nepasiteiravai jo paties? 

— O,taip, žinoma, — vyptelėjęs atsakė Džonas ir truktelėjo didelį 
gurkšnį iš taurės. — Pirmiausia, Arči, aš taip jam ir pareiškiau: „Gal 
galėčiau pasiskolinti milijoną svarų? Beje, ar jūsų pavardė tikra?“ 

Arčis suniurnėjo, o jo dėmesį patraukė mirksintis oranžinis taš- 
kelis viename iš navigacijos prietaisų ekranų. 

— Po velnių, ką tai galėtų reikšti? — tarė jis, sukiodamas porą 
rankenėlių. Tada įjungė pagalbos žinyną ir ėmė atidžiai skaityti. — 
Žiūrėk tiesiai. 

— Klausau. 

Džonas nenuleido akių nuo vandens kelio: tokiu pat kaip jų grei- 
čiu skriejo burlaiviai. 

Toliau skaitydamas žinyną ir krapštydamasis su dar daugiau ran-. 
kenėlių ir mygtukų, Arčis pratarė: 

— Gal tai ir avantiūra, bet aš susisiekiau su vienu klientu arabu, 
norinčiu įsigyti technologijų kompaniją. Padariau tau gerą reklamą. 

— Ačiū. Užkibo? 

Arčis dvejojo. 

—- Nepasakyčiau, tačiau kategoriškai neatsisakė. Gal dar susido- 
mės. O kaip tavo reikalai su Didžiuoju Džimu? 

Tai buvo Arčio rekomenduotas likvidatorius. Džonas buvo 
rūpestingai užpildęs ir pasirašęs šūsnį klastočių, atbuline data sužy- 
mėjęs dokumentus, kuriuos padėjo parengti Didysis Džimas, o dabar 
nervinosi: juk jis pirmą kartą gyvenime elgėsi taip nesąžiningai, nors 


PETER JAMES * TIESA 117 


likvidatorius jį ir buvo patikinęs, kad taip elgiamasi visada, kad tokia 
praktika įprasta tarp visų bankrutuojančių kompanijų. 

Arčio arabas neatrodė esąs perspektyvus investuotojas, todėl 
Džonui kilo įtarimas, kad draugas apie jį užsiminė tik ūpui pakelti. Jis 
labai bijojo rytojaus ir to, kas turės įvykti ateinančią savaitę. Rytdiena jį 
šiurpino. Jis turės atskleisti tiesą Garetui ir visiems savo darbuotojams, 
tačiau prieš tai paskutinį kartą pamėgins susitarti su Zaku Dencigeriu. 
Džonas buvo prašęs savo advokato, kad šis susitartų dėl susitikimo ryt 
— norėjo Dencigerį įtikinti, jog žlugus „DigiTrak“ jis pats negaus nė 
sudilusio skatiko. 

Vis dėlto Džonas iš šio susitikimo per daug nesitikėjo. Be Kleiko, 
kuris atrodė tik turįs šiokių tokių žmogaus bruožų, Dencigeris buvo 
bene labiausiai atstumiantis Džono kada nors sutiktas asmuo. 

— Viskas aišku! — ūmai šūktelėjo Arčis. — Oranžinis signalas. 
Virš mūsų skrenda lėktuvas! 

— O, mums tai labai svarbu žinoti, — atsakė Džonas. 

Arčis sužvairakiavo, nesuprasdamas, ar jo draugas kalba rimtai, 
ar jį tik erzina. 


Džonas paprastai atvykdavo į darbą prieš aštuntą, bet šį pirma- 
dienį rengdamasis jis vos vilko kojas. Siuzana akivaizdžiai susijaudi- 
nusiu balsu. palinkėjo jam sėkmės ir — tai buvo neįprasta — išskubėjo 
į darbą anksčiau už jį. 

Kadangi iš namų išvyko vėliau, pateko į didelę spūstį, todėl į kon- 
torą atvyko tik penkiolika minučių po devintos. Stela pasisveikinusi 
pranešė naujieną, kad jam skambinęs Kleikas ir norėjęs pasakyti kažką 
svarbaus. 

— Eina jis velniop, — atkirto Džonas, nustebindamas savo sek- 
retorę. 

Įėjęs į kabinetą, Džonas trinktelėjo durimis, pasikabino švarką, 
paskui atsisėdo prie stalo ir įjungė kompiuterį. Priešais jį gulėjo šūsnis 
laiškų, dar kiti laukė elektroniniame pašte, o jis neturėjo jokio noro 
juos skaityti. Skaudėjo nugarą ir pečius, įdegusius saulėje vakar, plau- 
kiojant Arčio kateriu. 

Ko skambino Kleikas? Norėdamas priminti tai, ką jis ir pats gerai 

žinojo, kad iki termino pabaigos liko tik dvi dienos? O gal tam, kad 
piktai pasidžiaugtų? Truputį aprimęs Džonas paskambino vidaus tele- 
fonu Stelai ir paprašė sujungti jį su banko valdytoju. 

Kleikas netrukus atsiliepė. Sprendžiant iš jo balso, neatrodė, kad tai 
tas pats Kleikas, su kuriuo Džonas buvo susitikęs beveik prieš mėnesį. 

— Pone Karteri? — prabilo jis. — Tai labai džiuginanti Žinia! 

Džonui dingtelėjo, kad šis bus nenugirdęs, ką sakė jo sekretorė, 
ir pamanęs, jog kalba su kuo nors kitu. Vienintelė tikrai džiuginanti 
žinia būtų buvusi ta, kad Kleikas mirtinai serga arba palieka banką. 
Apie ką, velniai rautų, jis kalba? 

— Ką konkrečiau jūs turite omenyje? — atsargiai pasidomėjo 
Džonas. 

— Pusantro milijono svarų sterlingų iš „Vorn“ banko, — dabar 
šiek tiek sutrikęs atrodė Kleikas. 

Džonas išgirdo atsakymą, tačiau jam prireikė kelių sekundžių su- 
prasti, apie ką kalbama. 

— „Vorn“ banko? — galiausiai pakartojo jis, tankėjant pulsui. 

— Tikiuosi, pone Karteri, jūs žinote apie tai? — Kleiko balsas iš- 
davė, kad jis neblogos nuotaikos. 

— Taip... aš... aš, — Džonas ėmė dumti akis, — aš vedžiau derybas 
su jais, bet... 

Jis nebuvo tikras, ką reikėtų sakyti toliau, ir per daug susijaudi- 
nęs, kad galėtų blaiviai mąstyti. 

— Nesitikėjau, kad pinigai bus taip greitai... 

— Ponas Sarocinis man davė detalius nurodymus. Vieno ir penkių - 
dešimtųjų milijono svarų sterlingų suma buvo pervesta iš „Vėrn“ ban- 
ko Ženevoje, Šveicarijoje, ir padėta į laikinąją sąskaitą, kurią jie atsidarė 
pas mus iki to laiko, kol bus sutvarkyti reikalingi dokumentai, o tada 
juos perves į „DigiTrak“ sąskaitą. „Vorn“ bankas mums leido suprasti, 
kad jie tikisi atlikti pinigų pervedimą iki šio savaitgalio. Atsižvelgda- 
mas į aplinkybes, pone Karteri, reikalui esant, esu pasirengęs keliomis 
dienomis pratęsti mano banko jums nustatytą pradinį terminą. 

Džonas negalėjo patikėti tuo, kas vyksta. Jis norėjo apsikabinti 
poną Sarocinį ir jį stipriai suspausti savo glėbyje. Akyse tvenkėsi aša- 
ros, balsas drebėjo. Jis tvardėsi, stengdamasis nusiraminti, nenorėda- 
mas išsiduoti Kleikui esąs visiškai apstulbęs. 

— Ačiū, — tarė jis ir vėl nutilo, stengdamasis suvaldyti emoci- 
jas. — Dėkoju, kad palauksite. 

— Joks bankas nenorėtų, kad vertingas klientas pasitrauktų iš 
verslo, — atsakė Kleikas. — Patikinu jus, pone Karteri, kad niekas kitas 
šia naujiena nesidžiaugia taip kaip aš. 

— Nė neabejoju, — patvirtino Džonas, nukęsdamas banko val- 
dytojo veidmainystę. Šiam žmogui jis dabar jautė bemaž tokį pat dė- 
kingumą kaip ir ponui Sarociniui. 

Vos tik baigęs pokalbį su Kleiku padėjo ragelį, telefonas ir vėl su- 
skambo. Tai buvo Stela. Su juo dabar nori kalbėti ponas Sarocinis. 

— Man ką tik skambino iš mano banko, — jam paaiškino Džo- 
nas. — Ačiū jums... Esu jums nepaprastai dėkingas. 

Ponas Sarocinis prabilo šaltu, oficialiu tonu: 

— Mes padėjome šiuos pinigus į jūsų banką, norėdami parodyti 
savo gerą valią. Tačiau jums dar reikės priimti mūsų sąlygas. 

Džonas jį vos išgirdo. Jis dabar galvojo apie Siuzaną, apie jos 
veido išraišką, kai praneš jai naujieną apie tai, kad jam nieko nereikės 
pasakoti nei Garetui, nei kitiems darbuotojams; galvojo ir apie namą 
kuriame jie galės gyventi toliau. Jam nerūpėjo jokios sąlygos, jis buvo 
nusiteikęs su jomis sutikti. 

— Žinoma, — atsakė jis. 

— Gal jūs ir jūsų žmona vakare galėtumėte atvykti į mano klubą 
ir drauge su manimi pavakarieniauti? 

— Ir mano žmona? — Džonas truputį nustebo. 

— Taip, norėčiau su ja susipažinti. 

Toks keistas prašymas Džoną nustebino, bet jis gerai prisiminė 
kad jiedu su Siuzana šiam vakarui nieko nenumatę, o jei ir būtų ką 
numatę, tai atidėtų. 

— Be abejo, taip... aš... esu tikras, kad ji apsidžiaugs. 

— Gerai, — atsakė ponas Sarocinis. Jo balsas skambėjo taip pat 
oficialiai, bet vargu ar Džonas atkreipė į tai dėmesį. — Mano vairuo- 
tojas paims jus abu iš namų šįvakar, septintą trisdešimt. 

Džonas taip džiaugėsi, o mintys galvoje sukosi tokiu pašėlusiu 
greičiu, kad jam terūpėjo viena — greičiau paskambinti Siuzanai ir 
pasidalyti su ja naujiena. Džonui nė į galvą nedingtelėjo, kad jis nie- 
kada nėra sakęs ponui Sarociniui savo namų adreso. 

— Septintą trisdešimt, — pakartojo jis. — Puiku. 

Pono Sarocinio klube buvo tylu, ir Džonas pagalvojo, kad ši vieta 
labiau tinkama pietums nei vakarienei. Žinoma, reikia atsižvelgti į tai, 
kad buvo pirmadienio vakaras: užimti tik keli staliukai, o kai kurie 
išvis nepadengti. Vienas pagyvenęs darbuotojas stropiai rikiavo stalo 
įrankius ant gretimo stalo. 

— Napos slėnis, — tarė ponas Sarocinis. — Taip. Prancūzai turi 
daug priežasčių dėkoti amerikiečiams. Kai filoksera tūkstantis aštuoni 
šimtai aštuoniasdešimtaisiais sunaikino daugybę puikių vynuogynų 
Bordo provincijoje, jie buvo atsodinti iš šakniastiebių, atvežtų iš Ryti- 
nės pakrantės. Ar esate buvusi kuriame nors iš vynuoges auginančių 
regionų, ponia Karter? Gal žinote Napos slėnį? 

Jie sėdėjo nišoje, kuri jau negalėjo būti nuošalesnė. Džonas žiūrė- 
jo į poną Sarocinį pro nedidelę krištolo vazą su geltonais gvazdikais. 
Bankininkas valgė putpelių kiaušinius. Siuzana, kuriai buvo atnešta 
lėkštė su Parmos kumpiu ir melionu, atsakė teigiamai. 

Šįvakar ji atrodė stulbinamai gražiai, ir Džonas dabar didžiavosi 
ja labiau nei bet kada anksčiau. Buvo apsirengusi naują moterišką kos- 
tiumą, kurį paskubomis nusipirko, Džonui paskambinus ir pranešus 
gerąją naujieną; pilko akmens spalvos švarkelis su juodais abstrakčiais 
ženklais, o prie jo puikiai derėjo elegantiškas vienspalvis sijonas. Po 
švarkeliu ji vilkėjo vienspalvę baltą palaidinukę atverčiama apykakle 
ir buvo pasidabinusi sidabriniu pakabučiu ant aksominės juostelės, 
kurią ryšėjo po kaklu. Ji visada rengėsi dailiai, tačiau Džonas niekada 
nebuvo matęs jos atrodančios taip prašmatniai kaip šįkart. 

Ponas Sarocinis išpyškino eilę miestelių, kaimų ir vynuogynų 
pavadinimų, o Siuzana jam entuziastingai palaikė pokalbį. Ji kalbėjo 
apie dirvožemį, šlaitus, kanjonus ir slėnius, apie rūšinį tankumą, dir- 
vos rūgštingumą, vėlyvą derliaus nuėmimą, ir Džonas prisiminė, kad 
prieš porą metų ji redagavo knygą apie Kalifornijos vynus, specialų 
mokslinį vadovą apie vyno industriją. 

Ponas Sarocinis pakėlė savo vyno taurę ir tarė: 

— „Neatmesk seno draugo, nes naujas negali jam prilygti. Naujas 
draugas yra kaip jaunas vynas, — tik kai jis pasensta, geri su malonu- 
mu, — jis įdėmiai stebeilijo į Siuzaną. 

— Ekleziastikas, — atsakė ji. 

Ponas Sarocinis nusišypsojo. 

— Nuostabu. 

Tada jis atsigręžė į Džoną. 

— Turite nuostabią žmoną, pone Karteri. Ar jūs tai suprantate? 

Siuzana linksmai nusijuokė. 

— Kartais jam reikia tai priminti. 

Džonas vyptelėjo. Jis nulupo putpelės kiaušinį, padažė jį į druską 
ir ėmė valgyti. Anksčiau niekada nebuvo jų ragavęs, todėl nusprendė, 
kad jeigu jau ponas Sarocinis valgo juos kasdien, tai jie turėtų būti ne- 
paprasti. Tačiau kiaušinis jį nuvylė. Džonui pasirodė, kad jis toks pat 
prėskas kaip paprasčiausias kietai virtas kiaušinis. 

Siuzanai buvo linksma: ji iškart pamėgo poną Sarocinį. Jai patiko 
jo elegantiška išvaizda, senamadiškas rafinuotas žavesys, kultūringa 
kalbėsena, linksmos liepsnelės akyse, o atspėti šio Žmogaus amžių 
buvo sunku. Kartais jo bruožai atrodydavo švelnūs, kone gležni, ypač 
kai jis mažais kąsneliais valgė krevetes ir duoną su sviestu, kramtyda- 
mas iš lėto, tarytum senukas, bijantis užspringti. Tačiau po kiek laiko, 
kai jis pajudėdavo arba kalbėdamas imdavo gestikuliuoti išpuoselė- 
tomis rankomis, negalėjai nepastebėti užtikrintumo ir pasitikėjimo 
savimi, kurie kaip ir stiprybė tryško iš jo tiesaus lieso kūno. Tomis 
akimirkomis Siuzana išvysdavo jame didelę jėgą, grakštumą ir liūto 
galią. | 

Tai buvo žmogus, kurį ji mielai būtų norėjusi turėti kaip savo 
dėdę arba senelį. Jis tiek daug žinojo ir tryško aistra gyventi, ji jautė, 
kad galėtų kalbėti su juo amžinai. 

Pokalbis pakrypo nuo vyno prie operos. Džonas jos nemėgo. Jis 
žinojo, kad Siuzanai opera patinka, tačiau dabar vis tiek stebėjosi jos 
supratingumu ir sugebėjimu palaikyti pokalbį su ponu Sarociniu, ku- 
rio enciklopedinės žinios apie vyną buvo niekas, palyginti su jo kom- 
petencija operos klausimu. Džonas pasijuto esąs pašalinis, eliminuotas 
iš pokalbio, bet jis tam neprieštaravo. Tai nuostabu, galvojo jis. Siuzana 
ir ponas Sarocinis kuo puikiausiai rado bendrą kalbą, ji sužavėjo ban- 
kininką ir vien savo rankomis užtikrintai pirmavo kovoje dėl pinigų. 

Džonas nulupo paskutinį kiaušinį, o jie tuo tarpu lygino Rims- 
kio-Korsakovo operas, kiekvienas gindamas savo mėgstamą kūrinį, o 

vėliau, patiekus ėrienos pjausnius, prašneko apie baletą. Apie baletą 
Džonas išmanė dar mažiau, o nekentė jo labiau nei operos. 

Tačiau iš žmonos akių suprato, kad ji sužavėta. Siuzana su poten- 
cialiu Džono verslo partneriu bendravo visiškai laisvai, nesistengda- 
ma jam pademonstruoti savo gerų manierų ar įprasto mandagumo. Ji 
iš tiesų rado bendrą kalbą su šiuo žmogumi. Ponas Sarocinis jau kūrė 
planą (žinoma, Džonui leidus, šypsodamas paaiškino jis) kurią nors 
dieną pasikviesti Siuzaną pietų, o paskui jai parodyti savo mėgstamą 
galeriją, kambarį su kabančiais viduramžių dailininkų paveikslais, apie 
kuriuos žinojo tik nedaugelis. O galbūt vieną vakarą — ir į koncertą? 
Į Glaindborną prieš sezono uždarymą. Džonas irgi turėtų apsilankyti 
Glaindborne, jiems reikėtų pasižiūrėti ką nors prieinamo, pavyzdžiui, 
ką nors iš Mocarto. Kad ir „Don Žuaną“ — ar Džonas norėtų pamatyti 
„Don Žuaną“? 

Džonas ūmai suprato, kad ir Siuzana, ir ponas Sarocinis Žiūri 
tiesiai į jį, laukdami atsakant į klausimą, kurio jis neišgirdo. 

— Atsiprašau, — pratarė jis, — buvau už tūkstančių mylių. 

— Ponas Sarocinis kviečia mus į į Glaindborną, — paaiškino 
Siuzana. — Ar nenorėtum į „Don Žuaną“? Manau, tau patiktų, tai ne- 
sudėtinga. 

Džonas pagalvojo, kad jis tą vakarą geriau praleistų kur nors li- 
goninėje, ant operacinio stalo, kur jam be anestetikų pašalintų tulžies 
pūslę, nei sėdėtų operoje, vis dėlto garsiai to nepasakė. Užuot paprieš- 
taravęs, mandagiai atsakė: 

— Man būtų malonu. 

Po vakarienės jie perėjo į erdvią klubo svetainę, kurioje buvo 
tik jie vieni, ir įsitaisė odiniuose krėsluose aukštais atlošais. Netrukus 
buvo atnešta kava, o ponas Sarocinis pasiūlė Džonui brendžio ir neat- 
stojo tol, kol šis nenusileido. Bankininkas užsisakė vieną ir sau. Paskui 
Džonas suabejojo, kai jam buvo pasiūlyta „Montecristo“ cigarų, tačiau 
paėmė vieną, prieš tai perskaitęs Siuzanos žvilgsnyje: „Drąsiau, gali 
rūkyti!“ Bankininkas taip pat paėmė vieną. 

Pokalbis pakrypo apie anglų poetus romantikus. Ponas Sarocinis 
labai vertino Šelį ir padeklamavo visą „Valdovų valdovą Ozimandiją“, 
negana to, jei tik Džonas jį gerai prisiminė, pažodžiui. 

Literatūroje Džonas orientavosi geriau, todėl pagaliau ir jis galėjo 

įsitraukti į pokalbį kaip deramas pašnekovas. Tačiau jis buvo bepra- 
dedas nervintis. Visą vakarą ponas Sarocinis nė karto neužsiminė apie 
reikalus, todėl Džonas norėjo pereiti prie pastarosios temos, juoba kad 
bankininkas dabar buvo geros nuotaikos. Jis instinktyviai jautė — šiuo 
metu pats geriausias laikas deryboms. 

Sakytum tai pajutęs, ponas Sarocinis pakeitė padėtį krėsle. Kurį 
laiką jis krapštinėjosi prie savo cigaro, paskui išpūtė keletą tirštų dūmų 
debesų ir atsargiai, kad nenubarstytų nė kruopelytės pelenų, padėjo jį 
į peleninę. Tada pakėlė brendžio taurę, suėmė ją palei kraštus abiejų 
rankų pirštais ir įsistebeilijo į jos turinį. | 

— Man džiugu, — tarė jis, — kad būdami kartu galime jaustis 
taip jaukiai. 

Jis persmeigė juos po vieną savo skvarbiu žvilgsniu, priversda- 
mas Džoną pasijusti nepatogiai. 

— Kaip miela, kad mes turime tiek daug bendrų interesų, — ban- 
kininkas plačiai, draugiškai nusišypsojo. — Tačiau tarp mūsų yra dar 
šis tas bendra. 

Džonas laukiamai žiūrėjo į poną Sarocinį, žįsdamas savo cigarą ir 
bandydamas jį atgaivinti. Tai buvo pirmas jo cigaras po kelerių metų 
pertraukos, kvapas jam patiko, tik gerklėje degė ir buvo sausa. 

— Suprantate, pone ir ponia Karteriai, jūs neturite vaikų. Mudu 
su žmona taip pat esame bevaikiai, bet šiuo atžvilgiu yra vienas skir- 
tumas. Jūs vaikų neturite todėl, kad patys taip apsisprendėte, tačiau 
mudu negalime jų turtėti dėl nelaimingai susiklosčiusių aplinky- 
bių, — jis nutilo, gurkštelėjo šlaką brendžio, o kai vėl prabilo, balse 
buvo girdėti liūdesio gaida. — Mano žmona negali pastoti ir išnešioti 
kūdikio dėl jai prieš kelerius metus atliktos operacijos. 

Džonas pažvelgė į Siuzaną — ši žiūrėjo į bankininką, akivaizdžiai 
jį užjausdama. Ji vėl pabandė nuspėti šio žmogaus amžių. Jis tikriau- 
siai bebaigiąs šeštą dešimtį, galvojo ji, mažų mažiausiai, o gal ir kiek 
vyresnis. Turbūt jo žmona yra gerokai jaunesnė. 

Smiliumi vedžiodamas palei taurės kraštelį, it būtų glostęs katiną, 
ponas Sarocinis tęsė toliau: 

— Štai jums mano pasiūlymas. Esu pasirengęs duoti jums, pone 
Karteri, milijoną svarų sterlingų, kurie jums reikalingi atsiskaityti su 
banku, be to, penkis šimtus tūkstančių sumokėti už įkeistą namą, o 

„Vėorn“ bankas įsigytų penkiasdešimt vieną procentą jūsų įmonės pa- 
prastųjų akcijų. 

Ponas Sarocinis nutilo ir paėmė iš peleninės savo cigarą, tuo 
tarpu Džonas įtemptai mąstė. Iš pirmo žvilgsnio tai atrodė neblogai, 
daug geriau nei jis tikėjosi. Bankas, įsigyjantis verslo įmonės paprastų- 
jų akcijų, paprastai norėtų nuo trisdešimties iki trisdešimt penkių pro- 
centų, tačiau, atsižvelgiant į aplinkybes ir į tai, kad joks bankas neleistų 
tokios stambios sumos, skirtos investicijoms, naudoti asmeniniams 
tikslams... Siūlomas sandėris, kuo daigiau Džonas apie tai mąstė, vis 
labiau atrodė neįtikimai palankus. 

Netrukus ponas Sarocinis tęsė: 

— Mainais į tai norėčiau, kad jūs taptumėte surogatiniais tėvais 
kūdikio, kurio mudu su žmona negalime turėti, — jis giliai įtraukė 
cigaro dūmą ir išpūtė ilgą jo kamuolį tiesiai į tinkuotas lubas. 
Siuzanos žvilgsnį, kuriame pastebėjo tokį pat netikrumą. 

— Surogatiniais tėvais? Ką jūs konkrečiai turite omenyje? 

Ponas Sarocinis įdėmiai spoksojo tiesiai Džonui į akis. 

— Ponia Karter būtų dirbtinai apvaisinta — klinikoje, be abe- 
jo, — mano paties sperma. Kol gimtų kūdikis, ji turėtų elgtis kaip jo 
natūrali motina. Paskui vaikelį atiduotumėte mano žmonai ir man. 

Džonas atsigręžė į Siuzaną. Ji buvo išblyškusi ir nustėrusi iš nuos- 
tabos. Jos akys klausė: „Kas čia, po galais, vyksta?“ Jis, irgi žvilgsniu, 
atsakė nieko nesuprantąs. Giliai viduje pajuto stingdantį šaltį, tarytum 
jam būtų mestas gelbėjimosi lynas, kuris tuojau, Džonui nesuspėjus į * 
jį įsitverti, buvo negailestingai atimtas. Jis negalėjo patikėti tuo, ką šis 
žmogus ką tik pasakė. 

Siuzana drebančiu balsu paklausė: 

— Kodėl? Noriu paklausti, kodėl aš... mes? 

Ji buvo stipriai sumišusi ir bandė ką nors įskaityti savo vyro ir 
pono Sarocinio veiduose. 

Ponas Sarocinis, sakytum būtų tikėjęsis tokios reakcijos, ramiai 
pareiškė: 

— Ponia Karter, noriu jus užtikrinti, kad jūsų vyras visiškai nieko 
nežinojo apie šį pasiūlymą. Patikėkite, tarp mūsų nebuvo jokio slapto 
susitarimo. 

Apstulbusi Siuzana stengėsi mąstyti blaiviai ir pasakyti ką nors, 
kas padėtų Džonui išsaugoti sandėrį. Juk yra šimtai moterų, kurios 
pasirengusios už pinigus pagimdyti surogatinį kūdikį. Jei bankininkas 
nori, ji galėtų rasti tokią moterį, o Amerikoje veikia net specialios or- 
ganizacijos, ji pati skaičiusi apie tai. 

— Aš nenorėčiau tuo užsiimti, bet būčiau laiminga, jei galėčiau 
padėti jums rasti tokią moterį, — paaiškino Siuzana. Jos balsas atrodė 
ramesnis negu ji jautėsi iš tikrųjų. 

Ponas Sarocinis nusišypsojo. 

— Ponia Karter, supraskite, parinkti motiną savo vaikui, kai kri- 
terijai yra labai aukšti, ne taip ir paprasta. Svarbu ne tik gera išvaizda, 
bet ir nepriekaištinga sveikatos istorija, aukštas intelektas. Jūs atitinka- 
te visus šiuos reikalavimus. 

Negalėdama sulaikyti pykčio, kurį sukėlė jo atsaini arogancija, 
Siuzana pratrūko: 

— O, nejaugi? Iš kur jūs žinote, kad aš turiu šias savybes? Iš kur 
žinote, kad mano smegenyse nėra sugedusios schemos arba kad ne- 
sergu jokia įgimta liga? 

Bankininkas leido jai išlieti pyktį neparodydamas nė trupučio 
pagiežos. 

— Atleiskite man, kad be jūsų sutikimo rinkau man reikalingą 
informaciją, — jis raminamai nusišypsojo ir iškėlė rankas. Dabar jo 
balsas atrodė gilus ir nuoširdus. — Ponia Karter, aš suprantu, kad tai, 
ko prašau, turės begalę pasekmių ir sukels daugybę emocijų. Aš nesiti- 
kiu, kad jūs man atsakysite šįvakar, o ir pats nenorėčiau, kad duotumė- 
te atsakymą iškart. Jūs turite labai gerai viską apsvarstyti, pasikalbėti 
apie tai dviese ir, prieš duodami atsakymą, būti absoliučiai tikri savo 
sprendimu. | 

Siuzana vėl atsigręžė į Džoną ir priekaištaujamai paklausė: 

— Ką jam papasakojai apie mane? Ką pasakei? 

— Nieko, mieloji, — jis papurtė galvą ir vos girdimu balsu pri- 
dūrė. — Nieko. Aš nieko apie tai nežinojau. 

Ilgai buvo tylu. Nepajėgdama atlaikyti Sarocinio žvilgsnio, Siu- 
zana žiūrėjo kažkur kitur, tik ne į jį. Tyrinėjo paveikslus, išblukusias 
užuolaidas, baldus, stipriai aptrintą kilimą. Išsigandusi ir jausdamasi 


126 PETER JAMES + TIESA 


beviltiškai nesaugi, ji nuleido ranką nuo kėdės, ant kurios sėdėjo, kraš- 
to, ieškodama Džono rankos, norėdama ją paliesti, palaikyti savojoje, 
deja, nerado. 


Namo jiedu važiavo įsitaisę ant galinės mersedeso sėdynės, Siu- 
zana buvo įsitvėrusi Džono rankos, bet paskui staiga nuo jo pasitrau- 
kė ir atsirėmė į šoninį automobilio langą, skruostu priglusdama prie 
šalto stiklo, akies krašteliu stebėdama pro šalį tyliai slenkančią tamsą 
ir mirksinčias šviesas. 

Automobilyje buvo tik vairuotojas ir jie. Ponas Sarocinis liko 
klube, tikriausiai jis dar ir dabar ten sėdi, tiesa, ji nebuvo tuo tikra, 
neregistravo jo planų, tik jautė palengvėjimą, kad galėjo pasišalinti. Ji 
labai norėjo paprašyti Džono, kad jis sustabdytų šį automobilį, norėjo 
išlipti, kad nė vienos sekundės nereikėtų likti pono Sarocinio kišenėje. 
Vis dėlto susilaikė. Širdis stipriai daužėsi. Ji pyko ant Džono, juk tai 
jis surengė šį susitikimą, jis turėjo žinoti. Jie abu — Džonas ir ponas 
Sarocinis — viską planavo. 

Ir kodėl jis, velniai rautų, jai nieko nepasakė? Nejaugi tikrai 
manė, kad ji kuo ramiausiai ištars jam: „Taip, mielasis, žinoma. Gal 
galėčiau dar kuo nors prisidėti prie tavo verslo?“ 

Staiga Siuzana pajuto jam neapykantą. 

Jiems išvykus iš klubo, Džonas beveik nepratarė nė žodžio. Dabar 
ją apsikabino ir norėjo prisitraukti arčiau savęs, bet ji nė nekrustelėjo. 

— Brangioji, atleisk man, aš nieko nenutuokiau. Nė nenumaniau. 
Patikėk manimi. 

Jo balsas buvo toks silpnas, toks apgailėtinas ir bejėgiškas. O gal 
jis sako teisybę? Ji vėl paėmė jį už rankos, palaikė ją savojoje, paskui 
stipriai spustelėjo — šiaip ar taip, jis buvo vienintelė jos atrama, — ir 
netrukus Džonas atsakė tuo pačiu. 

Siuzana galvojo apie tai, kokie linksmi jie buvo šįvakar ir į kokią 
beviltišką padėtį pateko. Apie tai, kad į „Magellan Lowry“ gali ateiti 
naujas savininkas ir ji po mėnesio gali likti be darbo. Apie „DigiTrak“. 
Apie namą. Apie Keisę. 

Pusantro milijono svarų sterlingų. 

Devyni mėnesiai — ne taip jau ir ilgai. Kas žino, gal ji net nepas- 
tos. O jeigu ji nors pabandytų, tai gal ponas Sarocinis leistų pasilikti 
pinigus. Be to, didelis čia daiktas — gimdyti. Tai kur problema? Ji galėtų 
pagimdyti, paskui kūdikį iš jų paimtų, ir jiedu vėl gyventų kaip gyvenę. 

O tada ji ėmė svarstyti, kaip nėštumas paveiktų jų meilę vienas 
kitam. Juk šis vaikas būtų nuo kito vyro. Ar jos santykiai su Džonu lik- 
tų tokie patys? Siuzana atsisuko į Džoną ir pažvelgė jam į akis. Ji labai 
mylėjo šį žmogų. Jis buvo jos visas gyvenimas. Ar dėl to, ką jai tektų 
padaryti, buvo verta rizikuoti meile? 

Tuo tarpu Džonas, sėdėdamas tyloje, mąstė apie tą patį. Jis bandė 
įsivaizduoti, kaip jausis, kai Siuzanoje bręs nauja gyvybė, pradėta iš 
kito vyro spermos, ir ši mintis visiškai sugadino nuotaiką. Pyko ant 
pono Sarocinio, pyko dėl to, kaip šis juo manipuliavo ir kaip jis buvo 
apkvailintas savo žmonos akyse. 

— Apie tai negali būti nė kalbos, — tarė jis. 

„Einšteinas pasakė: „Aš noriu suprasti, kaip Dievas kūrė šį pa- 
saulį. Man nerūpi vienas ar kitas reiškinys. Aš noriu suprasti Jo mintis, 
o visa kita tėra tik smulkmenos.“ " 

Puiku, Siuzana neturėjo jokio vargo su šia pastraipa. Ji skaitė 
toliau. „Einšteinas pasakė: „Žmonės kaip mes, tikintys fizika, žino, kad 
skirtumas tarp praeities, dabarties ir ateities yra tik sunkiai įveikiama 
iliuzija.“ 

Siuzana pasitrynė skaudamas akis. Kūnas buvo pavargęs po be- 
miegės nakties, kurią ji praleido vartydamasi nuo šono ant šono ir be 
perstojo narpliodama pono Sarocinio pasiūlymą. 

Vienu metu ji net pagalvojo, kad tuo atveju, jei Džonas niekuo- 
met nenorėsiąs turėti vaikų, jai tai būtų vienintelė galimybė patirti 
gimdymą; tačiau netrukus mintis apie tai, kad būtų apvaisinta kažkie- 
no kito, net jeigu ir klinikiniu būdu, ją stipriai išgąsdino. O suvokusi, 
kad jai tektų gyventi su tuo ne tik devynis nėštumo mėnesius, bet ir 
visą likusį gyvenimą, Siuzana kiekvieną kartą nuspręsdavo, kad ji tik- 
riausiai negalėsianti žengti šio žingsnio. 

Koridoriuje, anapus jos ankšto kabineto sienų, vyko gyva dis- 
kusija apie galutinį knygos, kurią reikėjo greičiau atiduoti spausdinti, 
redagavimo terminą. Siuzana sėdėjo tarp rankraščių kaugių. Ji siurb- 
telėjo kavos, paskui, išvydusi kompiuterio ekrano kamputyje mirksint 
mažytį ženkliuką, patikrino savo elektroninį paštą; gautas laiškas 
nebuvo svarbus, tik pastaba apie tai, kad dviem savaitėmis keičiasi 
išleidimo data. 

Už lango pliaupė lietus. Stipri vasaros liūtis čaižė stogą, atstojantį 
visą jos panoramą; aukštai virš stogo, tamsiai pilko dangaus fone, siū- 
bavo metalinė keliamojo krano sija. Jai patiko, kad jos kabinetas įsi- 
kūręs mansardoje. „Magellan Lowry“ persikėlė į šį pastatą prieš septy- 
niasdešimt metų, ir daugelis kabinetų, taip pat ir jos pačios, atrodė nuo 
to laiko nė karto neperdažyti. Tačiau jai tai buvo nė motais, ši detalė 
tik dar labiau išskyrė pastatą iš kitų, ir jai dėl to buvo tik maloniau at- 
vykti į darbą. Įtrūkimai sienose, iškritusio tinko plyšiai, bjaurios drėg- 
mės dėmės buvo apklijuotos knygų viršelių eskizais, kartono lapais ir 
blizgančių žurnalų fotokopijomis. Ar daug žmonių Londone, mąstė ji, 
galėjo pasigirti turį savo kabinetuose dujinius šildytuvus? 

Ji vėl grįžo prie Fergiuso Donlivajaus knygos rankraščio, bet kaip 
tik tuo metu suskambo telefonas. Skambino jos sekretorė, Hermiona, 
nepaprastai sumani „slounė'*, besidarbuojanti ne tik pas ją, bet ir pas 
Keitę Foks, ir pranešė, kad telefonu su ja norėtų pasikalbėti Markas 
Rivas. Šįryt jis skambino jau antrą kartą ir prašė perduoti, kad reikalas 
skubus. 

Siuzana atsiliepė: 

— Labas, Markai. Atsiprašau, kad neatskambinau — užtrukau 
redaktorių posėdyje, užsitęsusiame ilgiau negu tikėjausi. 

Markas Rivas buvo leidyklos agentas, Siuzana jį ypač mėgo. Jis 
turėjo išlavintą uoslę, kuri jam leisdavo atrasti naujus gerus mokslinių 
knygų autorius, turinčius originalių idėjų, be to, labai gerai jautė, ko 
reikia leidyklai. 

— Kaip sekasi? — pasiteiravo jis. — Kas naujo dėl?.. 

Jam nereikėjo baigti sakinio. Visiems aliai vieno rūpėjo, kas lau- 

* Sloane (angl. slengas) — jaunos turtingos, nerūpestingą gyvenimą mėgstančios anglės, 


dažniausiai gyvenančios Londone, Slouno rajote. Dar vadinamos „Sloaner Ranger“ (Slouno 
bastūnės?). 

kia „Magellan Lowry“, kai nauja kompanija įsigis kontrolinį akcijų 
paketą, ne išimtis buvo ir Rivas. 

— Pastarąją savaitę nieko naujo neįvyko. Vis dar sklando gandai 
apie atleidimus iš darbo. Specializuotoje spaudoje tai neigiama. 

— Mačiau. 

— Klausau tavęs, — priminė ji. 

— Siuzana, ką tik suradau naują autorių, jo pavardė — Džulianas 
Devitsas. Daktaras Džulianas Devitsas. Stulbinamos išvaizdos, labai 
žavi asmenybė, šį rudenį BBC2 televizijoje ves septynių dalių autorinę 
laidą apie genetiką „Genų loterija“. Jis suprantamu stiliumi yra parašęs 
knygą apie paveldimas ligas, ir aš tuojau pat prisiminiau tave. 

— O kiek dar be manęs? — paklausė ji linksmai nusiteikusi. 

— Dar keturis, — atsakė jis, tačiau Siuzana žinojo, kad tai gali 
reikšti ir aštuonis. 

— Ar bus galima susipažinti ir pareikšti savo nuomonę? 

— Knygą visi gausite vienu metu. 

— Ir kiek pinigų tau reikės? 

— Labai daug, — atsakė jis. 

Siuzana truputį abejojo. 

— Betgi apie genus ir paveldimas ligas išleistos tonos įvairiausių 
knygų, — paprieštaravo ji. — Stivas Džounsas jau aprėpė kone viską, 
kas buvo įmanoma, tiek savo knygomis, tiek televizijos laidomis. O 
dar Dokinsas... 

— Džulijano negalima lyginti su jais. Tu tik pažiūrėk į rankraš- 
čius — tikrai neteks nusivilti. 

Ji pažadėjo žvilgtelėti, o jeigu pasiūlymas ją sudominsiąs, duo- 
sianti žinią per artimiausias dešimt dienų, tačiau mintys jau sukosi 
apie kitus penkis rankraščius, kuriuos dar reikės perskaityti. 

Baigusi pokalbį Siuzana vėl sutelkė dėmesį į pirmuosius šešis 
Fergiuso Donlivajaus perrašyto teksto skyrius. Mokslininkas nekan- 
travo sužinoti jos nuomonę, ar jis perrašęs tekstą suprantamiau. Ji 
perbraukė pieštuku antrąją Einšteino citatą ir paraštėje brūkštelėjo 
pastabą: 

„Nebūtina, nes šią mintį išreiškėte 28 p.“ Paskui, kiek luktelėjusi, 
— nuovargis jai neleido blaiviai mąstyti, — pridūrė: „Abejoju, ar visas 
šis skyrius apskritai reikalingas. Ką jis duoda?“ 

Tuo metu įėjo Keitė su knyga rankoje. Ji buvo dvejais metais 
vyresnė už Siuzaną, ištekėjusi už ekonomikos analitiko ir augino du 
vaikus. Keitė buvo aukšta, dailaus stoto žavinga ir smarki moteris 
gražiais veido bruožais ir trumpai kirptais tiesiais rudais plaukais. 
Siuzana mėgo ją labiausiai dėl to, kad buvo viena iš tų retai sutinkamų 
žmonių, kurie niekada, kad ir ką gyvenimas jiems iškrėstų, nepraranda 
šaltakraujiškumo. 

Keitei pirmajai Siuzana patikėjo žinią, kai su Džonu nutarė įsigy- 
ti namą, o vienąsyk, per pietų pertrauką, buvo nuvykusios vogčiomis 
jo apžiūrėti. Keitei namas pasirodė daugiau nei puikus ir labai patiko. 

— Tu tai turėjai omenyje? — paklausė Keitė. 
moters pilvas, o jame, tarytum peršvietus rentgeno aparatu, matėsi 
į kamuoliuką susirietęs vaisius. Knyga vadinosi „Nėštumas. Mitai ir 
tikrovė“, o jos autorė buvo dr. Marija Enskombė. 

Siuzana apvertė ją, dirstelėjo į galinį viršelį, paskui vėl pakėlė akis 
į Keitę. 

— Tavo redaguota, tiesa? 

— Nepaprasta knyga. O ji pasižymi neeiliniu talentu perteikti 
savo mintis. Knyga man labai padėjo — tai geriausias man žinomas 
nėštumo vadovas, — Keitė klausiamai dirstelėjo į Siuzaną ir nusišyp- 
sojo. — Ei! Ar tik tu nuo manęs ko nors neslepi, a? 

Siuzana papurtė galvą, bet niekaip negalėjo nuslėpti veido rau- 
donio. 

— Mano draugei. 

Ji palaukė, kol Keitė išeis iš kabineto, tada pastūmė Fergiuso 
Dolivajaus knygos rankraštį į stalo pakraštį, atvertė knygą ir pradėjo 
skaityti. | 


— Na ir kaip? — paklausė visas prakaituotas Arčis, nuogas pė- 
dindamas kamštiniu kilimėliu į vyrų dušinę. 
stotas vis labiau apvalėjo ir nebūtų padaręs gėdos jokiam sumo im- 
tynininkui, tačiau skvošo aikštelėje jis Džonui vis tiek įkrėtė į kaulus. 
Aplošė sausai. 

Arčis įjungė vandenį, sureguliavo jo temperatūrą ir nukreipė 
veidą tiesiai į srovę. 

— Papasakok, kokias sąlygas iškėlė tas tavo draugas, Sarocinis. 

Džonui diegė plaučius — šiandien jis tikrai stengėsi laimėti. Deja, 
mintys klaidžiojo visai kitur. 

— Jos nenormalios, — atsakė Džonas. — Norėjau pasakyti, vy- 
riokas nesigaudo realybėje. 

Arčis šampūnu trynėsi plaukus. 

— Atrodo, kad jis tau įgrisęs iki gyvo kaulo. 

— Taip, jis man įgrisęs. Senis laiko mane kvailiu. 

— Tai ko gi jis nori? Permiegoti su Siuzana? 

Džonas jau ketino iškloti Arčiui tiesą, tačiau susilaikė. O ką, jeigu 
jie ryžtųsi tam, kas jam atrodo visiška beprotybė, trumpai tariant, jei- 
gu nutartų priimti Sarocinio sąlygas? Juk Siuzana, kaip ir jis, nenorėtų, 
kad apie tai sužinotų kas nors iš jų draugų. Kaip ten būtų, tačiau tuo 
metu į dušinę kažkas įėjo. 

— Ne, nieko panašaus. Jam... jam reikia garantijų, — atsakė Džo- 
nas. — Procentų. Kontrolės. 

Arčis išjungė dušą ir ėmė šluostytis rankšluosčiu galvą. 

— Geriau turėti dešimt procentų kažko nei šimtą procentų nieko, 
ar ne tiesa? 

Džonas neatsakė. Jam sėdint ant suoliuko rūbinėje ir rišantis bat- 
raiščius, Arčis atsisėdo šalia ir švelniai pliaukštelėjo per šlaunį. 

— Klausyk, gal tai ir ne pats didžiausias kąsnis, turint omenyje, 
kad pats savarankiškai ilgą laiką tvarkei savo reikalus ir elgeisi kaip 
patinka. Tačiau atmink, Džonai, kad nuo realybės nepabėgsi ir tik 
nedaugeliui pavyksta išsilaikyti verslo viršūnėje. Sarocinis tau siūlo 
sandėrį. Ar tai padėtų išgelbėti tavo verslą? 

Džonas linktelėjo. 

— Ar tai leistų tau išsaugoti namą? 

Džonas dvejojo. 

— Taip. 

— Ar tai leistų tau gauti tokias pačias pajamas, kokias gauni šiuo 
metu? 

— Nežinau, spėju, kad taip. 

— Ar galėsi išsaugoti savo akcijas? 

— Taip. 

— Tai ko tu, po velnių, jaudiniesi? Naudokis proga! Griebk šį 
kąsnį su visa ranka! 

Jie apsirengė, nuėjo į barą ir kaip paprastai užsisakė alaus. Džonas 
ištuštino savo bokalą akimirksniu ir paprašė dar vieno. Arčis, pūsda- 
mas cigaretės dūmus, jam priminė, kad ponas Sarocinis yra vieninte- 
lis, į kurį šiame mieste dar galima įsitverti. 

Džonas ir pats tai suprato. Jis visą praėjusią naktį neužmigo, apie 
tai galvojo, neapleido jo ši mintis ir visą dieną. Šįryt Siuzana pasakė, 
kad ji galėtų tai padaryti. Žinoma, ji tai galėtų. Jam nebūtų jokio nuos- 
tolio, fizine prasme, tačiau... 

Užtekdavo vien apie tai pagalvoti, ir visi argumentai žlugdavo. 

Atlėgus pradiniam pykčiui, Siuzana, regis, buvo labiau nei jis nu- 
siteikusi priimti pasiūlymą ir dėl to Džonas ja žavėjosi. Tačiau jis nieko 
nežinojo apie tai, ką ji dabar mananti apie motinystę. Jiedu ilgą laiką 
apie tai nesikalbėjo, ir tomis retomis akimirkomis, kai jam atrodydavo, 
kad užtenka visai nedaug, ir šis klausimas iškils visu smarkumu, jis 
kuo skubiausiai nukreipdavo pokalbį kita linkme. Ar ji vis dar jautėsi 
taip pat kaip jis? 

Jam atrodė, kad ne. Jiems susižadėjus, Džonas bandė įkalbėti Siu- 
zaną sterilizacijai, bet ji nesutiko. Jis dėl to galvos per daug nesuko, o 
ji vartojo tabletes nuo pastojimo. Tačiau pro jo akis nepraslydo, kaip 
pastaruoju metu ji žvelgdavo į mažus vaikus. Kaip praėjusią savaitę, 
pas Lizę ir Aleksą vykusio pikniko metu, laikė ant rankų jų naujagimį. 
Kaip ji stebeilydavo į abu Keitės Foks vaikelius. Veikiausiai pono Sa- 
rocinio pasiūlymas užgavo jos jautrią vietą. Jai tai būtų proga patirti 
nėštumą ir, ko gero, moters gyvenimo pilnatvę. 

O ar jis jautėsi vis dar taip pat? 

Staiga pasijutęs nesmagiai, Džonas jėga išplėšė šią mintį iš galvos, 
suglamžė ją ir išmetė į šiukšlių dėžę. Ar tau protas maišosi, Džonai 
Karteri? 

Tačiau pinigai šmėkščiojo priešais akis. Pusantro milijono svarų 
sterlingų pas poną Kleiką po jo užraktu. 

Jiems tereikėjo ištarti „taip“. 

Tačiau Arčis nežinojo tiesos. 

Siuzanai pasiėmus į lovą jos redaguojamą rankraštį, Džonas dar 
ilgai liko apačioje. Jis išėjo į sodą ir valandėlę sėdėjo, svarstydamas Ar- 
čio patarimą. Dangus buvo išsigiedrijęs, oras grynas ir gaivus. Paskui 
jis parėjo į vidų, į virtuvę, ir įsipylė viskio su ledo gabaliukais. Rūškanu 
žvilgsniu nužvelgė žurnalus apie vidaus apdailą, kuriuos jie vartė vos 
prieš mėnesį ir plėšė iš jų lapus su juos dominančia informacija. 

Galų gale, laipteliais sunkiai keldamas kojas, jis užlipo į antrą 
aukštą. Siuzana sėdėjo lovoje, apsirengusi plačius baltus marškinius 
trumpomis rankovėmis, ir skaitė rankraštį. Jis aiškiai matė, kad jai 
pernelyg sunku susikoncentruoti. 

Įėjus Džonui, ji nusišypsojo; jos veidas buvo išblyškęs nuo nuo- 
vargio ir įtampos. Ant akių užkritusios kelios palaidų plaukų sruogos, 
kurių ji nė nesivargino nubraukti. Atrodė tokia pažeidžiama, ir jis pa- 
juto jai neapsakomą švelnumą. Ji buvo tokia miela. Jis dievino ją. Nuo 
to karto, kai jiedu susitiko, nebuvo dienos nei valandos, nei trumpos 
akimirkos, kuomet jis būtų mažiau ją mylėjęs. 

Džonas tebesinešiojo portfelyje atviruką, kurį Siuzana pado- 
vanojo jam netrukus po vedybų. Pirmame plane buvo pavaizduotas 
sentimentalus meškiukas, o viduje — žodžiai: MYLIU TAVE LABIAU NEI 
VAKAR, BET RYT MYLĖSIU DAR LABIAU. 

Jis jautė tą patį. Net ir praėjus septyneriems metams, jis kiekvieną 
dieną mylėjo Siuzaną vis stipriau. 

Iš galvos neišėjo ponas Sarocinis, atrodė, kad yra visiškai čia pat, 
sakytum jo vardas būtų buvęs užpurkštas ant sienos fluorescenciniais 
„Dayglo“ dažais. Visą vakarą, išskyrus tylos pauzes, kai Siuzana skaitė, 
o Džonas perjunginėjo televizijos kanalus, jie kalbėjo apie pono Saro- 
cinio pasiūlymą. Ruošdamasi miegoti Siuzana prasitarė, kad ji galėtų 
priimti pasiūlymą. Džonas nieko neatsakė. 

Jis sėdėjo kojūgalyje. Iš rankos nepaleisdamas stiklinės, pakratė 
ledo kubelius ir išgėrė paskutinius viskio lašus. 

— Tai neįmanoma, — paprieštaravo jis. — Atsakysiu jam nei- 
giamai. Pasistengsiu rasti rėmėjų ir viską pradėti iš naujo, o jei tave 
atleistų iš darbo, galėtum dirbti laisvai samdoma redaktore. O jei teks 

išsikraustyti iš namo, tegul. Ir kas čia baisaus? Mes laimingai gyveno- 
me ir anksčiau, savo mažajame namelyje. Ar ne tiesa? 

— O Keisė? — paklausė ji. 

Žmonos tonas, kuriuo ji ištarė šį vardą, privertė krūptelėti. Tai 
buvo priekaištas. Priminimas, kad Keisė Siuzanai buvo svarbiau už 
viską, net ir už jį. 

Džonas prisiminė visus tuos kartus, kai jiedu su Siuzana sėdėda- 
vo prie Keisės lovos klinikoje. Prisiminė ir gluminančią it vaiduoklis 
būtybę su deguonies vamzdeliu, įvestu jai į trachėją, ir prie riešo pri- 
jungta lašelinės žarnele. Jos akys dažniausiai būdavo užmerktos, bet ir 
tuomet, kai jos prasimerkdavo, ji negalėdavo matyti gražaus kanjono 
vaizdo, atsiveriančio tiesiai už palatos lango, ir, be abejo, niekuomet jo 
nepamatys. Širdis jam sakė, tik jis nedrįso išreikšti to garsiai, kad Kei- 
sei jokio skirtumo, ar ji guli valstijos prieglaudoje, ar prabangioje kli- 
nikoje. Keisė nenutuokė, kur ji buvo; ji niekada nesupras, kur ji yra. 


Sėdėdama prie pusryčių stalo, priešais save pasidėjusi neatverstą 
The Times, Siuzana žaidė su greipfrutu. Po kurio laiko ji pakėlė akis į 
Džoną, kuris tuo metu šaukšteliu kabino jogurtą ir dėjo jį ant cinamo- 
nu pagardintų trapių dribsnių. 

— Mielasis, — prabilo ji, — tai ar pasakysi jam? 

Džonas įstūmė rupios duonos riekelę į skrudintuvą. 

— Prašau... — pridūrė ji. — Ne dėl mūsų, dėl Keisės, gerai? 

Tačiau tai nebuvo gerai. Džonas buvo nusistatęs kategoriškai. Ne, : 
jis neketino leisti, kad kuris nors iš jųdviejų būtų žeminamas. Šiaip ar 
taip, ponas Sarocinis tikriausiai irgi turi širdį, mąstė jis. Galbūt Džonui 
pavyktų laimėti laiko dedantis, esą jiedu su Siuzana ketina sutikti su jo 
pasiūlymu, jeigu jis pirmiau padėtų „DigiTrak“. 

Džonas pervertė The Times, išėmė skyrių „Sąsaja“ ir atrėmė la- 
pus į „Flora“ indelį. Jiems paprasčiausiai reikėjo laiko. Jeigu pavyktų 
susitarti su „Microsoft“, jie išsikapanotų iš visų sunkumų, jiems dabar 
reikia daugių daugiausia poros mėnesių. 

Vengdamas Siuzanos žvilgsnio, jis tyrinėjo puslapius, kuriuose 
buvo rašoma apie kompiuterių ir interneto technologijas, nenoriai 
dideliais kąsniais rydamas maistą tik tam, kad įgautų bent šiek tiek 

energijos, nes pastarosiomis dienomis valgydavo labai mažai, todėl 
buvo truputį nusilpęs. 

Šiandien jis turėjo būti žvalus. Džono nuomone, tai buvo pasku- 
tinis šansas perkalbėti poną Sarocinį. Ir tai turėtų būti nelengva. 

Jis išgėrė apelsinų sultis, vitaminų žirnelius, arbatą, paskui atsi- 
sveikindamas pabučiavo Siuzaną. 

— Tai tu pasakysi jam „taip ? — maldaujamu balsu paklausė ji. 

— Kaip nors viską sutvarkysiu, — niūriai atsakė Džonas ir išėjo. 


Penkios minutės po dešimtos Džonui paskambino ponas Saroci- 
nis ir pasiteiravo, ar jie jau priėmė sprendimą. 

Nors jis šiai akimirkai rengėsi, Džoną iš susijaudinimo stipriai 
išmušė prakaitas, jis ėmė drebėti. 

— Norėčiau susitikti, — tarė jis. — Turiu jums pasiūlymą. 

Jo atsakymą sekė ilga tyla. Ponui Sarociniui galiausiai vėl prakal- 
bus, jo tonas buvo bejausmis. 

— Mano automobilis atvažiuos prie jūsų įstaigos be penkiolikos pir- 
mą, pone Karteri. Papietausime mano klube, kuriame, tikiuosi, bus jauku. 

Džonas pagalvojo: kažin, ar šis žmogus kada nors yra valgęs kur 
kitur. Jis buvo beketinąs pasiūlyti kitą vietą susitikti, restoraną, kurį 
parinktų jis pats, tačiau, jam nesuspėjus atsakyti, bankininkas baigė 
pokalbį. | 


Džonas įsėdo į jo atvažiavusį mersedesą ir važiavo vienas su visą 
kelią tylinčiu vairuotoju. Nors šį klubą jis žinojo vis geriau, patekęs į jo 
teritoriją, pasijuto nesmagiai, netgi sunerimo, ir ankstesnio pasitikėji- 
mo savimi beveik neliko. 

Klubo personalas mandagiai pasveikino Džoną ir maloniai pa- 
lydėjo tiesiai į valgomąjį; galėjai pamanyti, kad jo priėmimui buvo iš 
anksto rengiamasi. 

Šiandien valgančiųjų buvo daugiau nei ankstesniais kartais, vi- 
duje jis užuodė gaminamo maisto — kepamos mėsos ir, gerokai stip- 
resnį, česnako — kvapą. Bendro murmesio fone Džonas išgirdo šaižų 
butelio kamščio pokštelėjimą. 

Ponas Sarocinis jau sėdėjo prie stalo, gurkšnojo iš stiklinės mine- 
ralinį vandenį ir tyrinėjo krūvą dokumentų. Išvydęs Džoną, atsistojo 
visu ūgiu jo pasveikinti, ir Džonas pirmą kartą atkreipė dėmesį, kad jo 
delnas drėgnas, šaltas ir kietas nelyginant roplio oda. 

Tačiau pono Sarocinio balsas nuskambėjo stebėtinai kontrastin- 
gai — draugiškai ir nuoširdžiai — tokia buvo ir jo veido išraiška. 

— Pone Karteri, malonu vėl susitikti. Nepaprastai džiaugiuosi 
susipažinęs su jūsų Žmona — su tokia nuostabia jauna dama, iš tiesų 
nuostabia. 

— Ačiū, — atsakė Džonas. — Ir aš taip manau. 

Tvarkdarys palaikė atitraukęs kėdę, kol Džonas atsisėdo, išlankstė 
krakmolytą servetėlę ir padėjo jam ant kelių. 

— Atsiprašau, sere, gal norėtumėte ko nors atsigerti? — pa- 
klausė jis. 

— Mineralinio vandens, malonėkite, — atsakė Džonas. — „Per- 
rier“ arba „Badoit“. 

— Esate labai laimingas Žmogus, pone Karteri, — tarė ponas Sa- 
rocinis atsisėsdamas. — Laimingiausias žmogus. 

Sėdėdamas priešais jį, kitoje staliuko pusėje, Džonas prisiminė 
įspūdingą bankininko išvaizdą. Jis pagalvojo apie pono Sarocinio 
žmoną, mėgindamas mintyse susikurti jos vaizdą, deja, nesėkmingai. 
Ar ji aukšta aristokratė plieno spalvos plaukais? Žemo ūgio, apkūni 
„hausfrau“? Žavi jauna avantiūristė? 

Galiausiai jis prisivertė susikoncentruoti į priežastį, dėl kurios čia 
atvyko. Ponas Sarocinis atrodė visiškai ramus, atsipalaidavęs: jo gy- 
venimas ir toliau tekės sau įprasta vaga, visai nesvarbu, ar „DigiTrak“ 
išliks, ar ne; jeigu reikės, jis ras kitą, kuri sutiks pagimdyti surogatinį 
kūdikį, jam tai ne problema. Jis nepanėšėjo į žmogų, kuris dėl ko nors 
pernelyg jaudintųsi. Jis tikriausiai ir toliau lankysis Askote, polo var- 
Žybose, operoje, privačiose meno galerijose, kviestiniuose pietuose ir 
pobūviuose, visai nesvarbu, ar Džonas su Siuzana taps jo gyvenimo 
dalimi, ar ne. 

Jam atnešė meniu, bet Džonas į jį beveik nepažvelgė. Jis nebuvo 
alkanas, o ir susitikimo tikslas buvo ne valgis. Užsisakė to paties kaip 
įprastai, tai yra rūkytos lašišos ir jūrų liežuvio, o ponui Sarociniui pa- 

siūlius vyno, atsisakė, nors būtų labai mielai ištuštinęs visą butelį iš 
karto. Tačiau jam reikėjo išsaugoti blaivų protą. 

Padavėjui pasitraukus, ponas Sarocinis pasilenkė per stalą prie 
Džono ir tyliai pasiteiravo: 

— Pone Karteri, ar neprieštarautumėte, jei pakviesčiau jūsų žmo- 
ną į operą? Susidariau įspūdį, kad jūs opera ne itin domitės. 

— Ne, — atsakė Džonas, netikėtai užkluptas klausimo. 

Jis tikėjosi, kad ponas Sarocinis nedelsdamas prabils apie reika- 
lus. Tokį bankininko elgesį palaikė viltį teikiančiu ženklu. 

— Ne, neprieštarausiu, — pridūrė Džonas. — Galite pakviesti, jai 
tai patiks. Gaila, bet aš šiuo atžvilgiu beviltiškas. 

— Kai kitą kartą atvyksiu į Angliją, pasirūpinsiu bilietais. 

Ponas Sarocinis džiaugėsi kone kaip vaikas. Gal jis yra vienišas, 
mąstė Džonas. Turtingas kaip Krezas, bet vienišas. Jis buvo ištikimas 
šiam klubui todėl, kad čia buvo žinomas. Pirkosi sau draugystę ir netgi 
tarėsi galįs nusipirkti šeimą. 

Ką gi, palaikykime jo iliuziją. 

Paskui ponas Sarocinis labai ramiu balsu tarė: 

— Pone Karteri, Londone, netoli Harlio gatvės, yra viena klinika. 
Ji priklauso „Vėrn“ bankui ir teikia aukščiausios kokybės medicinos 
paslaugas šioje šalyje. Nerastume labiau diskretiškos ir visišką priva- 
tumą užtikrinančios įstaigos. Joje ir įvyks apvaisinimas. 

Buvo patiekti rūkyta lašiša ir putpelių kiaušiniai. Džonui nepra- 
tarus nė žodžio, ponas Sarocinis aiškino toliau: 

— Jums, be abejo, yra žinoma, kad surogatinė motinystė neprieš- 
tarauja Anglijos įstatymams, tačiau draudžiamas materialinis atlygis, 
išskyrus išlaidų apmokėjimą. 

Džonas, spausdamas ant lašišos citrinos sultis, linktelėjo. Apie 
surogatinę motinystę jis neseniai buvo kalbėjęsis su savo advokatu, 
norėdamas suprasti bent esminius dalykus. 

— Šie dokumentai patvirtina, kad aš — teisėtas tėvas, ir leidžia 
apeiti įstatymą, — ponas Sarocinis, laukdamas pritarimo, kilstelėjo 
antakius. — Kas Žino, kokie jausmai gali apimti nėštumo metu? 

Džonas tylėdamas stebėjo pono Sarocinio veidą, dėmesingai 
klausėsi ir laukė savo šanso. 

— Turėtumėte suprasti, pone Karteri, kad aš privalau pasirūpinti 
savo investicijomis. Taigi jūsų namas ir visa kita, išskyrus dešimt pro- 
centų „DigiTrak“ akcijų, priklausančių jūsų verslo partneriui, ponui 
Garetui Noisui, pereis mano nuosavybėn iki tos dienos, kada man 
atiteks kūdikis. Tada jūs vėl atgausite nuosavybės teises į namą kartu 
su trisdešimt devyniais procentais „DigiTrak“ akcijų. Tikiuosi, mano 
sąlygos jums priimtinos. 

Džonas atsipjovė lašišos ir, vilkindamas laiką, galvojo, ką jam at- 
sakyti. Galiausiai padėjo peilį su šakute ir ėmė žaisti su servetėle. 

— Paklausykite, mums reikia aptarti vieną problemą. Siuzanai 
sunku apsispręsti. Manau, galiu ją perkalbėti, bet tam reikia laiko. Mes 
negalime pulti stačia galva. 

Ponas Sarocinis, atrodydamas atsipalaidavęs, papurtė galvą. 

— Man taip neatrodo, pone Karteri. Nemanau, kad jūsų žmonai 
tai apskritai galėtų būti sunku. Man atrodo, jūs nesuprantate jos. Prie- 
šingai, aš manau, kad greičiausiai jums pačiam sunku. 

Džoną sutrikdė užtikrintumas, kurį jis išgirdo bankininko balse. 
Jis buvo priblokštas, nes šis žmogus buvo teisus. 

Ponas Sarocinis rankos mostu atkreipė Džono dėmesį į lėkštę. 

— Gero apetito, pone Karteri, valgykite. 

Džonas ėmė valgyti savo lašišą it tėvo pabartas vaikas, tuo pat 
metu galvodamas, kaip tęsti derybas. 

— Man vis dar kelia nerima kompozitoriaus jums iškeltas ieški- 
nys, pone Karteri. 

— Mano advokatas nemano, kad Dencigeris eis iki galo. Jis įsi- 
tikinęs, kad mes turime pakankamai įrodymų teisėjui, jog sąmoningai 
nesiekėme pavogti kieno nors kūrinį. 

— Tačiau kiek tai kainuos? 

Džonas nustebo, kad bankininkas vėl kalba apie tą patį. Jis per- 
sakė viską, ką buvo girdėjęs iš savo advokato, pabrėžusio faktą, kad 
autorinės teisės teismui yra tamsi, neištirta sritis, todėl niekas negali 
būti tikras dėl šios bylos baigties, o jeigu jie turėtų tokį užnugarį kaip 
„Vorn“, Dencigeris būtų priverstas atsiimti ieškinį arba, blogiausiu at- 
veju, sutikti su nedidele kompensacija abiejų šalių susitarimu. 

Kai atnešė kavą, ponas Sarocinis dar nebuvo grįžęs prie temos 
apie surogatinę motinystę, o tai Džonui teikė šiek tiek vilčių. Jam pavy- 


PETER JAMES * TIESA 139 


ko pakreipti pokalbį kita linkme, apie „DigiTrak“ potencialą, ir pateikti 
"ponui Sarociniui argumentus, įrodančius kompanijos gyvybingumą. 
Visų pirma šis vyras buvo bankininkas. Gal jis ir desperatiškai trokšta 
kūdikio, tačiau vargu ar norės praleisti tokį gerą šansą verslo srityje. 
Keturias pastarąsias savaites Džonui ne kartą teko liaupsinti savo firmą, 
bet dar niekad jo nebuvo klausomasi taip dėmesingai kaip šįsyk. Todėl 
jis buvo tikras, kad pavyko įtikinti poną Sarocinį „DigiTrak“ verte. Pa- 
drąsintas sėkmės, Džonas nutarė pasinaudoti savo koziriu. 

— Štai jums, pone Sarocini, mano pasiūlymas. Jeigu suteiktumėte 
laikiną finansinę paramą, aš padaryčiau viską, kas nuo manęs priklau- 
so, kad tik įkalbėčiau Siuzaną. Esu tikras, man pavyktų, žinoma, jeigu 
turėčiau pakankamai laiko. 

Ponas Sarocinis paėmė savo mažytį kavos puodelį, elegantiškai 
laikydamas ąselę dviem pirštais, nykščiu ir smiliumi. Jo manierų vi- 
siškai neatitiko veido išraiška, akimirksniu tapusi šalta it ledas. Balsas 
irgi tapo atšiaurus, bejausmis. 

— Neatrodo, pone Karteri, kad jūs būtumėte užfiksavęs tai, ką aš 
jums ką tik pasakiau. Tai ne jūsų žmona, o jūs nesutinkate su mano 
pasiūlymu. Noriu, kad jūs suprastumėte, jog mano sąlygos yra neat- 
šaukiamos. Jeigu jums kada nors teks su manimi turėti verslo san- 
tykių, suprasite, kad esu garbingas, sąžiningas iki dosnumo, tačiau 
tvirtas. Pasiūliau jums problemų sprendimą. Jums tereikia jį priimti 
arba atmesti. 

Džonas nusiminė. Žvelgdamas į pilkas bankininko akis jis jautėsi 
esąs tikras stuobrys, nes ponas Sarocinis jį permatė kiaurai. Stuobrys 
ir bevertis. Netgi jo „Paul Smith“ kostiumas pono Sarocinio akivaiz- 
doje atrodė visai bevertis. 

Jis įkvėpė oro, visa širdimi neapkęsdamas šio Žmogaus. 

— Esu dėkingas jums už pasiūlymą, bet jis nepriimtinas. Aš ir 
mano žmona neparsiduodame. 

Neparodydamas jokių emocijų, ponas Sarocinis neskubėdamas 
surinko savo dokumentus ir juos tvarkingai sudėjo. Tai padarė visiškai 
abejingai, sakytum jam tai nė kiek nebūtų rūpėję, o Džonas tik bejė- 
giškai jį stebėjo, supratęs, kad vertindamas bankininką suklydo. 

— Pone Karteri, prašau, supraskite: aš labai gerai įsivaizduoju, 
kad šioje situacijoje jūs jaučiatės dviprasmiškai. Tai buvo mano su- 

manymas, mano idėja, kaip padėti jums išspręsti jūsų dilemą. Šia tema 
daugiau nebekalbėsime. Aš pervesiu pinigus atgal į Šveicariją, ir šis 
reikalas bus baigtas. 

Ponas Sarocinis nutilo, rankos mostu sulaikydamas padavėją, no- 
rėjusį įpilti į jo puodelį daugiau kavos. Paskui nusišypsojęs pridūrė: 

— Man buvo maloni mūsų trumpa draugystė, pone Karteri. Gal 
mūsų keliai kada nors vėl susikirs? Kas žino? 

Ponas Sarocinis pakėlė šalia jo krėslo stovėjusį siaurą juodą laga- 
miną. Atidarė, paskui įdėjo į jį dokumentus ir garsiai spragtelėdamas 
uždarė kiekvieną sąsagą. Išgėręs kavos likučius, linktelėjo vyriausiajam 
padavėjui ir atsikėlė nuo stalo. 

Džonas, taip pat atsistodamas, visa savo esybe pajuto šio įvykio 
lemtingumą. Jį pribloškė tai, kaip greitai ponas Sarocinis ėjo prie durų, 
lyg Džonas būtų buvęs tik praeities šešėlis. Skubėdamas paskui banki- 
ninką pro durininko stalą, jis prisiminė Siuzanos veido išraišką šįryt. 
Tai buvo Žmogaus, pasirengusio iššūkiui, veidas. 

Galbūt Džonas per daug paskubėjo. Juk tai tikriausiai buvo tobu- 
las problemos sprendimas: Siuzana galėtų patirti motinystę, bet jiems 
nereikėtų auginti vaiko. Jie neturėtų finansinių sunkumų. Be to, jai ne- 
reikėtų jaudintis dėl Keisės, nė vienam iš jų nereikėtų dėl to jaudintis. 

Jis nusekė paskui poną Sarocinį į gatvę, jausdamas vis stiprėjan- 
čią paniką. Netgi neatsigręžęs atsisveikinti, bankininkas sėdosi ant 
užpakalinės mersedeso sėdynės. Džonas prisiminė, kad jis neturi šio 
žmogaus fakso nei telefono numerio, nei elektroninio pašto adreso. Jo 
paskutinė galimybė išgelbėti savo verslą, namą ir galbūt net santuoką 
netrukus ištiprs Londono automobilių sraute. 

Vairuotojui uždarius užpakalines dureles, Džonas metėsi prie 
automobilio. 

— Pone Sarocini! Prašau, palaukite! Mes tai padarysime! 

Vieną akimirką, kai vairuotojas sėdo prie vairo, Džonas pamanė, 
kad automobilis tuojau pat nuvažiuos. Netrukus iš lėto ėmė leistis ga- 
linis stiklas. Pro jį pasirodė ponas Sarocinis ir žvelgė Džonui į akis taip 
įdėmiai, kad šis išsigando. 

— Padėkime šiuo klausimu tašką, pone Karteri. Aš duosiu jums 
pusantro milijono svarų sterlingų. Jūsų žmona pagimdys kūdikį, kurio 

mudu su Žmona negalime susilaukti. Tą dieną, kai kūdikis gims, jūs 
"atiduosite jį mums. Jūs daugiau niekada jo nematysite. Sutarta? 
— Sutarta, — atsakė Džonas. 


23 


Nyčė pasakė: „Tas, kuris manęs nenužudo, mane tik sustiprina.“ 

Kiundzo monitoriaus ketvirtuoju kanalu Džonas Karteris, atsi- 
rėmęs į virtuvės stalą, paklausė Siuzanos: 

— Kelintą valandą tau reikia ten būti? 

Kiundžzas, įsitaisęs savo fotelyje, perskaitė dar keletą pastraipų 
knygos apie vokiečių filosofą Nyčę, jam rekomenduotą pono Saroci- 
nio, ir vėl pažvelgė į televizoriaus ekraną. 

Dabar jam tai buvo tapę gyvenimo būdu. Jis žiūrėjo, jis skaitė, 
jis planavo, jis raportavo. Kartkartėmis savo paties nuožiūra Kiun- 
dzas samdydavosi pagalbininkus, kad šie stebėtų Siuzaną Karter, kai 
ji keliaudavo. Nieko nebuvo galima pražiopsoti — nei vietų, kuriose ji 
lankydavosi, nei žmonių, su kuriais susitikdavo, nei pokalbių, kuriuose 
ji dalyvaudavo. 

— Dešimtą, — atsakė Siuzana Karter. 

— Ir tu tikrai nenori, kad aš ten būčiau? Tu tuo tikra, brangio- 
ji? — vėl paklausė Džonas Karteris. 

Siuzana buvo užsimovusi džinsus, vilkėjo baltus marškinėlius 
trumpomis rankovėmis ir buvo apsiavusi denio batelius. Kiundzui 
patiko ji, dėvinti šiuos kasdieniškus drabužius. Ji gamino vakarienę, 
ančiuvius su skrudintais pipirais, ant grotelių kepė ėrienos pjausnius, 
o desertui — skystą varškę su avietėmis. Karteris nevertino savo žmo- 
nos triūso kiekvieną vakarą, kai ji gamindavo jam vakarienę, o tai 
labai erzino Kiundzą. Siuzanos darbas buvo toks pat atsakingas kaip ir 
jos vyro, bet visus darbus namie atlikdavo tiktai ji. Jis vylėsi, kad ponas 
Sarocinis leis jam paauklėti Džoną Karterį. 

O dabar, tuo metu, kai ji sukosi virtuvėje, Džonas Karteris ne- 
veikė nieko kito, kaip tik gėrė viskį. O jis gėrė vis dar per daug, mąstė 
Kiundzas. Tai buvo jo silpnybė; jam nereikėjo tiek gerti, ypač dabar, 
kai gavo tai, ko norėjo. 

Kiundzas buvo susirūpinęs dėl Džono Karterio išgeriamo alko- 
holio kiekio, labiausiai todėl, kad išgėręs jis kartais atžariai kalbėda- 
vo su Siuzana, o Kiundzas iš jos veido matydavo, jog jai tai būdavo 
skaudu, o jos kančia jį skaudino. Degino it ugnis. Todėl jis dar labiau 
nekentė Džono Karterio. 

Džonas Karteris virtuvėje įjungė televizorių, bet jo nežiūrėjo. 
Dabar jis sklaidė Žurnalą. 

— Taip, tikra, — atsakė Siuzana. — Esu visiškai tikra. Okei? 

Atsitraukusi nuo maisto gaminimo, Siuzana ėmė laistyti ant pa- 
langės eile sustatytus vazoninius augalus. Tikriausiai tai prieskoniniai 
augalai, pamanė Kiundžzas, bet nebuvo tuo tikras. Nors jis vis geriau 
nusimanė apie poeziją, filosofiją, dailę ir operą, tačiau apie augalus 
nežinojo nieko. Ateis laikas, ir ponas Sarocinis paaiškins jam apie 
augalus, bet ne dabar. 

Dar daug ko galima tave išmokyti, kartą pasakė ponas Sarocinis. 
O tai, kas iš tikrųjų svarbu, turi būti išmokstama. 

Ponas Sarocinis paaiškino tai ir patarė visada atminti šį posakį: 
„Girdžiu ir pamirštu, matau ir prisimenu, darau ir suprantu.“ 

Kiundzas dabar kaip tik ir perskaitė šiuos žodžius. Tada žvilgte- 
lėjo į datą savo laikrodyje. Buvo dvidešimt pirma. O ryt — dvidešimt 
antra, liepos dvidešimt antroji. Taigi. Tris savaites jis sekė Džoną ir 
Siuzaną Karterius, klausėsi jų dieną ir naktį, o jie visą laiką nesiliovė 
kalbėję apie tai, svarstydavo, diskutuodavo apie savo apsilankymus 
klinikoje. 

Į kliniką jie buvo nuvykę vienuolika kartų. Penkis kartus drauge 
su Siuzana vyko ir Džonas Karteris, o kitus kartus ji ten lankėsi viena 
— injekcijoms, kurios padidina galimybę pastoti. Kiundzas girdėjo, ką 
jie kalbėdavosi apie klinikoje sutiktus gydytojus, ir jam nekilo abejo- 
nės, kad ši įstaiga jiems buvo padariusi didžiulį įspūdį. 

Ponui Sarociniui buvo labai malonu tai girdėti. 

Liepos dvidešimt antroji. Jos ovuliacijos ciklo vidurys. Ryt. 

O tai buvo daugiau nei gerai. 

Siuzana iš virtuvės perėjo į svetainę, ir Kiundzas įjungė trečiąjį 
kanalą, suieškojo ją ir ėmė stebėti, kaip ji su stikline vaza, naudojama 
vietoj laistytuvo, nuėjo prie didelio augalo, greičiausiai kambarinės pal- 
mės. Siuzana išmanė apie augalus, galbūt ji ir paaiškins jam apie juos. 

Kiundzas nenuleido nuo jos akių, jis neskubėjo grįžti prie Nyčės, 
"nors knyga jam ir patiko. Siuzana Karter su džinsais, baltais marškinė- 
liais ir denio bateliais jam patiko dar labiau. 

Svetainėje pasirodė Džonas Karteris. Jis apsikabino žmoną ir pa- 
bučiavo ją į skruostą. 

— Dar ne vėlu, mieloji. Mums nebūtina tai daryti, supranti? 

— Mes pasirašėme visus dokumentus. 

— Nesvarbu. 

Siuzana norėjo, — to nenutuokė nei Džonas, nei Kiundzas, 
— kad Džonas atitrauktų savo ranką. Ji norėjo, kad jis liautųsi ją bu- 
čiavęs, liautųsi kalbėjęs apie tai, jog jie dar gali persigalvoti, ir taip kas 
penkios minutės. | 

Ji buvo tam nusiteikusi, ji buvo susitaikiusi su visais balsais savo 
galvoje, atkakliai bandžiusiais ją perkalbėti, ir dabar jai reikėjo tik 
vietos, kur galėtų pabūti viena. Ji norėjo susikalti sau karstą, pakabinti 
išorėje lentelę „Karstas devyniems mėnesiams“, įsiropšti į vidų, pagim- 
dyti kūdikį ir atiduoti jį ponui Sarociniui. Paskui galėtų išlipti iš jo ir 
gyventi toliau. 

Deja, taip niekada nebus, kad ir kaip ji norėtų. O tai ją labiausiai 
pykdė, tai yra baimė, kad nuo jos pačios jau niekas nebepriklauso, kad 
dabar viskas yra pono Sarocinio, o nuo rytojaus — ir gydytojų, ranko- 
se, paskui nuo jų priklausys ir kūdikis, jei tik ji pastos. Kaip jai reikės 
jaustis ir kas lauks jos santuokos? 

Tačiau už visų šių baimių slypėjo smalsumas. Ji buvo įtikinusi 
save, kad tai daro dėl Keisės. Tačiau taip pat suprato, kad taip elgiasi 
ir dėl savęs. Prieš kelias dienas viename žurnale skaitė, kad moteris 
turėtų bent vieną kartą gimdyti ir dėl savo sveikatos. Guosdamasi tuo, 
parodė šį straipsnį ir Džonui. 

Siuzana baisiai norėjo išgerti, nors jai buvo griežtai prisakyta 
šįvakar susilaikyti net ir nuo mažiausio alkoholio kiekio. 

Kiundzas sunerimęs stebėjo, kaip ji pilasi į taurę šviesiai raudono 
vyno. Geriau būtų to nedariusi, nes tai tik apsunkina jo padėtį, mat 
Kiundzas turėtų pranešti apie jos elgesį. O jeigu jis praneš, tai kas tuo- 
met? Ar tuo atveju reikės atidėti tai, kas numatyta? 

O ir laikas jau parinktas, svarstė jis. Jei jis praneštų apie šią vieną 
taurę, kurią ji dabar išgers, tektų keisti tiek daug, kad jam vien tik nuo 

minties apie tai darėsi negera. Ir ponas Sarocinis galėtų supykti ant jo, 
ir apkaltinti jį, kad neužkirto tam kelio. 

Tik vieną taurę, Siuzana Karter, ne daugiau. 

Kiundzas prisiminė, ko jį kažkada buvo mokęs ponas Sarocinis, 
kai pasakojo apie stipruolį, kuris kadaise pasakė: „Duokite man atra- 
mos tašką, ir aš pajudinsiu pasaulį.“ 

„Tas žmogus gali būti kiekvienas iš mūsų, — tarė jam ponas Sa- 
rocinis. — Mes visi galime spustelėti tą svirtį, kuri išjudins pasaulį, ir 
ji yra mumyse, mums tik reikia ją atpažinti ir mokėti pasinaudoti, tik 
tiek.“ 

Siuzana nuėjo į valgomąjį, ir Kiundzas perjungė kanalų selek- 
toriaus rankenėlę į šeštą padėtį. Šiame kambaryje buvo tik pastolis 
ir keletas sienų apmušalų ritinių. Kiundzas nesuprato, ko jai galėjo 
reikėti šiame kambaryje. 

Ji nuėjo prie lango ir įsmeigė žvilgsnį į sodą. Dabar jis suprato: 
Siuzana norėjo pabūti viena. 

Kiundzas, iš taip arti ją stebėdamas, kone užgniaužęs kvapą iš su- 
sižavėjimo, žinojo. Jis žinojo. Jis buvo tikras, kad Siuzana yra toji svirtis, 
kuri išjudins jo pasaulį. Tačiau Kiundzui trūko aiškumo ir dėl to jam 
buvo neramu. Laikas nelaukia. Jis vėl prisiminė pono Sarocinio žo- 
džius: „Girdžiu ir pamirštu, matau ir prisimenu, darau ir suprantu.“ 

Liepos dvidešimt antroji. 

Rytoj. 

Jis vis labiau jaudinosi, sakytum klausydamas operos, „Donžua- 
no“; jaudinanti muzika aidėjo galvoje vis garsiau ir Kiundzas tik var- . 
gais negalais valdė savo emocijas. 

Suskambo Karterių telefonas. Siuzana, išgirdusi skambutį, nuskubė- 
jo į svetainę, šūktelėdama vyrui, kad ji atsilieps. Pagaliau ji pakėlė ragelį. 

Kiundzas paspaudė mygtuką valdymo skyde ir tą pačią akimirką 
išgirdo skambinančiojo balsą. Jis buvo jau girdėjęs šį vyrą — Siuzana 
kalbėdavo su juo reguliariai, nes redagavo jo knygą. 

— Siuzana? — Kiundzui pasirodė, kad rašytojas kažko suneri- 
męs. — Atsiprašau, kad trukdau, bet man reikia skubiai susitikti. Ar 
negalėtume ryt? Papietautume arba ko nors išgertume. 

Siuzanos balsas nuskambėjo draugiškai, mat šis žmogus jai pa- 
tiko, tačiau ji norėjo išsisukti. 

— O, Fergiusai, atleiskite, tai neįmanoma. Aš turėsiu porai dienų 
"išvykti iš miesto. 

— Ojeigu, prieš jums išvykstant, kartu papusryčiautume? 

Ji nusijuokė. 

— Tai neįmanoma! Aš išvykstu auštant. 

Kiundzas buvo sužavėtas. Siuzana kalbėjo taip natūraliai — ji 
buvo didelė melagė; ši moteris — nuostabi. 

— Siuzana, tai labai svarbu, man tikrai būtina su jumis susitikti. 

Ji pažadėjo paskambinti jam savaitgalį, kai tik sugrįš. Rašytojas 
dar kartą pabandė ją įkalbėti susitikti prieš jai išvykstant, bet veltui. Be 
to, jis norėjo gauti jos telefono numerį, tačiau jinai jo nepasakė. Ji pati 
paskambinsianti jam, kai tik sugrįšianti. 

Gerutė mergaitė. 

Kiundzas jautė plūstant adrenaliną. Jam reikėjo su kuo nors pa- 
sikalbėti, pasidalinti savo jauduliu. Nors jam buvo uždrausta kalbėti 
apie Siuzaną Karter, jis galėjo nors pasidalinti jausmais. 

Pakėlęs telefono ragelį, paskambino Klaudijai, į savo apartamen- 
tus Ženevoje. Niekas neatsiliepė. Tada jis surinko jos buto telefono 
numerį, tačiau išgirdo tik atsakiklį. Ji buvo kažkur išėjusi, o jam tai 
nepatiko. Nesikalbėjo su ja jau dešimt dienų, tačiau tai, kad jos dabar 
nebuvo namie, jam labai nepatiko. Klaudija buvo jo moteris, kurią jam 
padovanojo ponas Sarocinis. Siuzana Karter irgi bus jo moteris, tačiau 
kol kas jo moteris buvo Klaudija ir ji buvo kažkur išėjusi. 

Kiundzas padėjo telefono ragelį į vietą ir vėl paėmė į rankas kny- 
gą apie Nyčę. Dar kartą prisiminė pono Sarocinio posakį: „Girdžiu ir 
pamirštu, matau ir prisimenu, darau ir suprantu.“ 

Pakėlęs nuo knygos akis, išvydo Siuzaną Karter, vartančią ėrienos 
pjausnius, ir visą laiką galvojo: Rytoj. 

Rytoj aš suprasiu. 


24 
Klinika „WestOne“ buvo įsikūrusi šiuolaikiškame keturių aukštų 


pastate, ganėtinai neblogai derančiame prie Vimpolo gatvės senama- 
diškų, karalienės Viktorijos laikus menančių raudonų plytų namų. 

Vidus buvo įrengtas taip, kad neprimintų ligoninės. Įėjimas į pastatą 
išklotas brangiais kilimais, sienos apmuštos gobelenu, vazos vos talpi- 
no gyvas gėlės, o dubens formos taurės buvo pilnos džiovintų aroma- 
tinių augalų mišinių, vestibiulyje stovėjo didžiulės sofos. Jei ne kvapas, 
būtum galėjęs pamanyti, kad patekai į nedidelio, bet labai prabangaus 
viešbučio fojė. 

Čia tvyrojo dezinfekcinių skysčių, skalbinių ir specifinis ligoni- 
nės maisto kvapas. Siuzanos palatoje, tokioje pat ištaigingoje ir erd- 
vioje kaip viešbučio numeris, su pro langą atsiveriančiu puikiu vaizdu 
ne tik į gatvę, bet ir į Regento parką, šio kvapo nenustelbė nei didelė 
gėlių puokštė, atnešta Džono, nei dar didesnis pono Sarocinio gėlių 
glėbys. Pamažu temo, po kelių minučių ją veš į operacinę. Ji nervinosi 
ir jautėsi labai vieniša. 

Prieš porą valandų skambinęs Džonas palinkėjo jai sėkmės ir vėl 
pasisiūlė atvažiuoti. Tačiau jai būtų buvę per sunku, jeigu jis būtų čia 
atvykęs. Siuzana nenorėjo, kad jis būtų arti jos, kai visa tai vyks. Ji jau- 
tėsi taip, lyg būtų neištikima Džonui, todėl likus vienai buvo lengviau, 
bent jau nereikėjo matyti jo veido. 

Atsidarė durys, į palatą įėjo slaugytoja, o paskui ją — gydytojas; 
nė vienas nebuvo prisisegęs jokio ženklo. Siuzana jau buvo supažin- 
dinta su jais, tik negalėjo prisiminti vardų, galbūt, pagalvojo ji, todėl, 
kad nenorėjo. Aplinka jai atrodė kažkokia fantastinė, ir ji norėjo, kad 
viskas taip ir liktų. Tai buvo tik slogus sapnas. Po devynių mėnesių ji 
atsibus iš jo. O tuo tarpu niekas, išskyrus ją pačią, Džoną ir poną Sa- 
rocinį, nežinos tiesos. Jos draugės, draugai ir kolegos, be abejo, matys 
ją nėščią, tačiau tiesos nesužinos. Po devynių mėnesių jie reikš savo 
užuojautas, sakys, kad supranta, kaip baisiai jiedu su Džonu jaučiasi, 
gimus negyvam kūdikiui. Ji tik apsimes, kaip ir Džonas, o galiausiai 
viskas baigsis. 

Slaugytoja rankoje laikė švirkštą injekcijoms. Siuzana labai ne- 
mėgo injekcijų, paprastai tokiais atvejais gydytojo kabinete ji turėdavo 
sukaupti visą drąsą. Ji jau nepajėgė suskaičiuoti, kiek kartų šiandien ir 
per pastarąsias kelias savaites patyrė šią procedūrą. 

— Priešoperacinė injekcija, — tarė slaugytoja. 

— Priešoperacinė injekcija, — it aidas atkartojo Siuzana. — Gerai. 

Tai buvo visiškai nesvarbu, jie galėjo daryti viską, kas tik jiems 
"patiko. Jos kūnas jai pačiai jau nebepriklausė ir nepriklausys devynis 
artimiausius mėnesius. 

Siuzana pajuto dūrį, ir į veną ėmė plūsti didelis kiekis skysčio. 
Slaugytojai stumiant plunžerį, nuo slėgio suskaudo ranką. Ji ėmė tirp- 
ti, tarsi kas nors būtų stipriai trinktelėjęs į žastikaulio vidinį gurną ir 
pažeidęs šio nervą... 

Slaugytojai staiga pasitraukus iš Siuzanos regėjimo lauko, ji aiš- 
kiai išvydo gydytojo veidą. Šis buvo dailus ir atrodė labiau panašus į 
aktoriaus, vaidinančio Amerikos senatorių, su Viduržemio jūros re- 
giono įdegiu, plaukai tamsūs, juodais it degutas ruoželiais, sakytum jie 
būtų buvę padažyti dar tamsesne spalva. Veide švietė tobula šypsena. 
Tobula. Gal jis aktorius? Siuzanai jis pasirodė pažįstamas. Gal jį matė 
greitosios pagalbos skyriuje? Gal tai jis buvo anas gydytojas — koks jo 
vardas? — daktaras Dagas Rozas? 

Ji nesuprato, ar slaugytoja jau atliko savo darbą, ar dar ne. 
Dr. Rozas iš GP ir toliau nenuleido nuo jos akių, šypsodamas savo to- 
bula šypsena. Ji norėjo užduoti jam keletą klausimų apie kraujavimą. 

Siuzana pagalvojo apie savo ranką, ar ji jau atsigavo. Tiesą sakant, 
per daug nesikrimto, nes jautėsi pakankamai gerai — tarytum būtų 
plūduriavusi vandenyje. Nelyginant laivelis arba pripučiamas čiužinys. 
Kaip gerai, kad dr. Rozas iš GP yra čia. Kažin, ar ji negalėtų atsivežti čia 
savo Keisės ir paprašyti, kad dr. Rozas iš GP ja pasirūpintų? 

Ji jau ketino klausti, bet šis buvo išėjęs. Nebuvo ir slaugytojos, o 
palata atrodė nematyta. Pro šalį, keisdamos spalvą, slinko sienos, o ji 
staiga persikėlė penkiolika metų atgal, į Epkotą, į Disnėjaus pasaulį 
Floridoje, ir dabar važiavo ola, bet po akimirkos turėjo sustoti prie 
ekspozicijos. | 

Siuzana bandė pasukti galvą, bet ši nejudėjo, ir ji suprato, nors dėl 
to per daug nesijaudino, kad negali jos nė krustelėti. Po minutės kitos kas 
nors atskubės jos sutaisyti, tikriausiai gražuolis daktaras Rozas iš GP 

Judėjimo kryptis pasikeitė, Siuzanai ėmė svaigti galva. Dabar jie 
kilo aukštyn, o gal leidosi. Jos mintys kilo, o kūnas smigo žemyn, bet 
tą pačią akimirką kryptis vėl pasikeitė, ir dabar jau jos mintys leidosi 
žemyn, o kūnas tuo metu kilo aukštyn. 

Galva svaigo, ir ji užsimerkė. Akys nematė, kas dedasi išorėje, 
tačiau išvydo tai, kas buvo jos galvoje. Aplink ją, o teisingiau sakant 
— jos galvoje, spietėsi žmonės. 

Siuzanos akiratyje pasirodė jos motina ir tėvas, taip pat Keisė. 
Sesuo dabar stojosi ant kojų, ji atrodė visiškai sveika, medikai buvo ją 
išgydę. Čia pat stovėjo ir Džonas, bet jo veidas skendėjo tamsoje ir jai 
buvo sunku nustatyti, kuris iš šio būrio yra jis. Buvo ir ponas Sarocinis 
— Siuzana matė jį labai aiškiai, jis draugiškai šypsojosi, o jo šypsena 
reiškė, kad jai viskas gerai, kad viskas bus puiku. 

Ji išvydo dar vieną vyrą, jau anksčiau matytą, tik neprisiminė jo 
vardo nei kur jį buvo sutikusi. Tai buvo visiškai neseniai, tuo ji ne- 
abejojo. Ji neabejotinai buvo mačiusi šį vyrą visai neseniai. Aukštą, 
sudėjimu panašų į amerikietiškojo futbolo puolėją. 

Galiausiai smegenys suveikė. Taip, tai buvo tas pats vyras iš Brita- 
nijos „Telekomo“, atvykęs sutaisyti jų telefonų skambučių tonų. 

Siuzana atsidūrė keistame savo minčių užkaboryje, kuriame sker- 
sai išilgai švysčiojo ryškios ilgos gijos — tai buvo šaltos baltos šviesos 
spinduliai, kurie tarytum aštrūs peilio ašmenys skrodė erdvę. Lazeriai. 
Šimtai lazerių, savo spinduliais kuriančių keisčiausius ornamentus ant 
Siuzanos kaukolės vidaus sienų. Tarp spindulių iš tamsos išnirdavo ir 
vėl pradingdavo žmonių figūros. Jos tėvų jau nebebuvo, Keisės irgi, o 
kur galėjo būti daktaras Rozas? Ponas Sarocinis tebestovėjo čia pat, 
kaip ir „Telekomo“ darbuotojas, buvo čia pat ir daugiau Žmonių, pa- 
šaliečių, atsidūrusių jos galvoje, ir visi stebėjo ją iš viršaus, tačiau, jiems 
už nugarų švysčiojant lazerių spinduliams, jų veidų nebuvo įmanoma. 
įžiūrėti. Ji matė tik žmonių siluetus. 

Lazeriai išdegino jos kaukolės sienas ir Siuzana kitoje pusėje iš- 
vydo patalpą. Ji užuodė aštrų, pikantišką kvapą, ir malonų, ir aitrų. 
Patalpa buvo didelė, pilna joje susirinkusių žmonių, kuriems už nu- 
garos švysčiojo lazerių spinduliai. Pastebėjo tviskant blizgų metalą. Jai 
pasirodė, kad visi žmonės vilki juodus marškinius aukštai atverčia- 
momis apykaklėmis, bet jų veidų vis tiek neįžiūrėjo, vien tik juodumą 
tamsoje. 

Tačiau poną Sarocinį atpažino — nors jo veido taip pat nematė, 
bet jautė jį esant šalia. O priešais jį stovėjo vyras iš „Telekomo“, bevei- 
dis siluetas, sukaupęs savyje visą už jo susispietusių žmonių energiją. 

O kur daktaras Rozas iš GP skyriaus? Ką gi, jei nenorėjo daly- 
"vauti, juo blogiau jam. Staiga ji pasijuto labai svarbi. Visi šie žmonės 
buvo suėję į Siuzanos mintis jos pažiūrėti. Pačiame priekyje stovėjo 
anas vyras iš „Telekomo, o jo kūnas buvo nutviekstas šokančių lazerio 
spindulių. Jis buvo didelis, daug didesnis nei anąkart jai atrodė, labai 
stambaus kūno sudėjimo. Dabar jau be uniformos ir, priešingai nei 
visi kiti, nuogas, o rankose laikė gyvatę, kuri išsivyniojo ir tiesėsi į ją, 
siekė jos nelyginant kirsti pasirengusi kobra, išlindusi iš tamsių tankių 
plaukų, dengiančių jo tarpkojį. 

Gyvatė švytėjo, spindėjo, ir vyrui iš „Telekomo“, tamsos gaubiamu 
veidu, nereikėjo artintis prie jos. Gyvatė tai darė už jį, vis augdama ir 
artėdama; jis jau stovėjo Siuzanai tarp kojų, o gyvatė vis labiau troško 
jos, ir ji pati norėjo gyvatės. Ji desperatiškai norėjo šios gyvatės. 

Siuzana maldavo jos. 

Ji meldė, kad gyvatė dar labiau prisiartintų. 

Ir gyvatė priartėjo. Ji buvo taip arti, kad Siuzana jau nebematė jos 
galvos, užtai jautė ją, jautė, kaip gyvatė, oi, kokia nuostabi toji gyvatė, 
tyrinėja ją, švelniai, maloniai slinkdama pirmyn, ieškodama, kaip įeiti 
į ją. 

Siuzana norėjo padėti jai suimdama savo rankomis, tačiau jos 
pagalbos nereikėjo, viskas ir taip buvo gerai. Ji šliaužė labai švelniai, 
tik vieną trumpą akimirką maloniai pakuteno, bet buvo per didelė ir 
negalėjo įsiskverbti. 

Apimta baimės Siuzana riktelėjo. 

Lazerio spindulys nušvietė vyriškio veidą, kuris atrodė baltas it 
pamėklės. Tačiau jo akys veikė raminamai. Jis laikė ją savo tamsiai 
rudomis akimis. Siuzana pajuto, kaip gyvatė ima skverbtis į ją, rausiasi 
į jos vidų, ir tą akimirką ją užplūdo nuostabus pojūtis, tarytum gyvatė 
būtų atvėrusi ją ir lindusi gilyn, bet ji buvo tokia didelė, tai atrodė 
neįmanoma, tačiau ji nesiliovė, vis brovėsi pirmyn, pirmyn, colis po 
colio skverbėsi į jos vidų, užpildydama visą jos kūną, o vieną akimir- 
ką nežmoniškai suskaudo, ir Siuzana išgirdo savo riksmą, sakytum ji 
būtų išliejusi visus savo plaučius. Paskui skausmas virto malonumu. 
Gyvatė slydo pirmyn, skverbėsi vis giliau ir giliau į jos vidų, sukelda- 
ma priešais save didžiules bangas, kurios ritosi Siuzanos kūnu, viena 
paskui kitą... 

Ji dabar virpėjo, pati buvo tarytum karščio bangos, kylančios nuo 
raibuliuojančių dykumos smėlio kopų. Ji dabar buvo virtusi oru, jos 
kūnas išsiskaidė į dujų garus, ji buvo tik energijos dalelės, ji buvo ban- 
gos ir spinduliai. Po kurio laiko Siuzana vėl pajuto savo kūną, ji norėjo 
ir toliau jausti tai, kas buvo joje, išsaugoti šį jausmą visam laikui, nie- 
kuomet nepaleisti, niekada, niekada, niekada. 

O, maldauju. 

Tuo metu gyvatė skverbėsi gilyn, vis labiau ją pripildydama. Siu- 
zana jau nesuprato, kur dabar galėtų būti jos galva, tikriausiai kažkur 
pilve, kur sklido bangos, ji norėjo šaukti, norėjo duoti jam žinią, kad 
jo gyvatė gali brautis dar toliau, kad vietos dar yra, nors atrodė, kad 
jau nebėra, o vis dėlto dar buvo, o, taip, buvo, ir ji galėjo pasistengti, 
kad vietos atsirastų dar daugiau Siuzana dabar plaukė, jos visas kūnas 
buvo virtęs skysčiu, jis skaidėsi, paskui ėmė raibuliuoti, virto vande- 
nynu, ja toliau ritosi bangos ir jos vis didėjo, o ji vėl išvydo šį vaiduok- 
lio baltumo veidą, vyro iš „Telekomo“ veidą, kuris dabar buvo tiesiai 
priešais jos veidą, ji nieko daugiau nematė, tik šį veidą, nejautė nieko 
kito kaip tik gyvatę, kaip tik vandenyno bangavimą, ji dabar sprogo, 
ji dabar degė ugnyje, bet toji ugnis buvo miela, ji dabar jautė elektros 
sroves, kurios sklido jos kojomis į pėdas, kilo rankomis aukštyn, elek- 
tros kibirkštys šokinėjo, pasiekdamos smegenis ir vidurius. 

Galų gale ji nurimo, jos viduje degė šilta šilta liepsnelė, ji jautėsi 
tokia saugi, tokia reikalinga, ir ji norėjo išsaugoti šį giliai jos viduje 
esantį pojūtį, susisukti kartu su juo kur nors kamputyje ir niekada jo. 
nepaleisti, deja, tai nebuvo įmanoma, ji negalėjo jo išlaikyti, ji nepa- 
jėgė išlaikyti savyje vandenyno, jis jau skaidėsi į dalis, jis sproginėjo, o 
ji skrodė bangas, nušviesta kaitrių saulės spindulių, ji plaukė, bangos 
supo ją iš visų pusių, bangos buvo jos viduje ir po ja, ji vėl šaukė, jos 
visas kūnas pratrūko džiaugsmu, vandenynas veržėsi iš kiekvienos jos 
kūno ląstelės, sprogdino ją, o ji tik šaukė: „Prašau, taip, o, taip, 0, taip, 
0, taip, O, 0, o!“ 

Stojo ilga tyla. 

Keistas pojūtis, lyg ji būtų miegojusi traukinyje. Paskui Siuzana 
suprato, kad juda jos lova, ją kažkur veža, ji važiuoja koridoriumi. 

Po to išgirdo šaižų, nemalonų garsą. 

Kas tai — metalinės langinės? 
Tarškesys. 
Tamsa. 

Kiundzas nerado ramybės. Toji mintis jo neapleido nuo antradie- 
nio vakaro, tačiau dabar taip sustiprėjo, kad nustelbė visas kitas. 

Ponas Sarocinis jį mokė atsiverti savo intuicijai, išlaisvinti ją iš 
pančių, išpuoselėti ją, pasitikėti ja. Taip jis dabar ir padarė, ir antradie- 
nio vakaras su visomis detalėmis iškilo Kiundzo atmintyje. Pas Karte- 
rius suskambo telefonas, Siuzana priėjusi pakėlė ragelį. Kiundzas su- 
prato, kad jis susirūpinęs dėl tą vakarą įvykusio telefoninio pokalbio. 

Jis įjungė paiešką. Juosta ėmė suktis atgal, kol sustojo. 

Paleido reikalingą juostos atkarpą ir atidžiai įsiklausė. 

— Siuzana? — Kiundzui pasirodė, kad rašytojas kažko suneri- 
męs. — Atsiprašau, kad trukdau, bet man reikia skubiai susitikti. Ar 
negalėtume ryt? Papietautume arba ko nors išgertume. 

Jam kėlė nerimą šio žmogaus tonas. Ką reiškia tokia skuba? Nors 
Siuzana privertė jį pataisyti ištisus knygos skyrius, terminą buvo gali- 
ma pratęsti, nes svarbiausia — kad ji būtų suprantama skaitytojams. 

Kiundzo intuicija, pakurstyta vyriškio tono, jau ne kuždėjo, o 
šaukė. 

Jis dar kartą atsuko juostą. Ir dar kartą. Skubiai. Štai, tas žodis. Jis 
neapleido Kiundzo. 


Fergiusą Donlivajų jau antrą naktį iš eilės pažadino tas pats koš- 
maras. 

Tai buvo paprasčiausias sapnas, kurį jis labai aiškiai galėjo atkur- 
ti. Fergiusas regėjo kūdikį, mažytį, naujagimį, gulintį baisioje tamsoje. 
Kūdikis verkė, ir būtent šis verksmas buvo košmariškas — jis skam- 
bėjo kraupiai. Paskui jis išvydo Siuzaną Karter: ji klupinėjo tamsoje, 
rankoje laikydama žibintą, verkdama, negalėdama rasti kūdikio, mal- 
daudama Fergiusą jai padėti. 

Ojis liepė jai palikti kūdikį, neieškoti jo, leisti jam mirti. Dėl Die- 
vo meilės, tegul jis miršta. 

Tada jis atsibudo. 
puakyje jautė buką skausmą. O, Jėzau, ką jis iš vakaro gėrė? Fergiusas 
permetė kojas per lovos kraštą, tada pajudėjo ir visas kūnas, nežymiai 
susverdėjo, bet liko stovėti — vis dėlto keturi šimtai tūkstančių metų 
evoliucijos dvikojams išėjo į naudą, vargiai pagalvojo jis, paskui ati- 
traukė užuolaidas. 

Už lango buvo matyti Temzė, ir šis vaizdas kaip visada jį nuste- 
bino, nors ji tekėjo pro šalį visą laiką, visus tuos dešimt metų, kuriuos 
nugyveno šiame dokų rajone. 

Pro šalį žemai upe praslinko sunkiai pakrautas lichteris. Jį buk- 
syruojanti barža tikriausiai judėjo bėgiais, nutiestais upės vaga, todėl 
pavasario atoslūgiai nebuvo kliūtis laivybai. Fergiusas stebėjo, kaip iš- 
matų rudumo vandenyje susidaro putos, paskui, ištiesęs kaklą į dešinę, 
šiaip ne taip išvydo Tauerio tiltą. Pilkas statinys pilko dangaus fone. 
Lauke turbūt dulksnoja, į dieną dar nelabai panašu. 

Jis apsivilko chalatą, susirado šlepetes, nupėdino į darbo kamba- 
rėlį; šis, kaip ir svetainė, ir valgomasis, ir kiekvienas jo buto plotelis, 
išskyrus klozetą, buvo nuklotas lapais prakeikto rankraščio, kurį ši 
žiauri moteris privertė jį perrašyti. O, Dieve, toji knyga jį buvo išseki- 
nusi, jam dabar atrodė, kad geriau būtų buvę jos nė nepradėti, tačiau 
jam reikėjo pinigų grąžinti paskolai; už šią buvo įsigijęs butą, nevertą 
nė pusės to, ką jis mokėjo, bet neužteko už darbą universitete gauna- 
mo atlyginimo. Vis dėlto jis negalėjo sau leisti atsikratyti šio buto ir 
grąžinti „Magelan Lowry“ jam jau išmokėtą avansą. 

Be to, neužmiršk, Fergiusai, kad ši knyga yra svarbi; kad ji reika- 
linga: tai knyga, iš tikrųjų galinti pakeisti žmonių mąstymą. 

Paistalai. Danties užkalbėjimas, Fergiusai, ir nieko daugiau, ir tu 
pats tai gerai Žinai. 

Jis tai žinojo, tačiau tuo besąlygiškai tikėjo tik nuolankioji jo 
asmenybės dalis. O išdidžioji, tai yra didžioji, milžiniškam kalnui 
prilygstanti egoistinė dalis visiškai nesutiko. Pastaroji Fergiuso asme- 
nybės dalis manė, kad dr. Stivenas V. Hokingas klydo, ir tik vienintelis 

pasaulyje mokslinis tikrąją šio žodžio reikšme protas saugo tiesą dr. D. 
Fergiuso Donlivajaus smegeninėje. 

Maldamas kavos pupeles mokslininkas dar kartą pabandė iš- 
aiškinti savo sapną. Namie jis turėjo visą lentyną knygų apie sapnus 
ir gerai žinojo visus įmanomus interpretavimo variantus, deja, šiam 
sapnui nė vienas jų netiko. Jokio aiškumo. Fergiusas žinojo priežastį, ir 
toji priežastis jį baugino. Sapnas neturėjo nieko bendra su simboliais. 

Tai buvo perspėjimas. 

Tai buvo nuojauta, keletą pastarųjų savaičių nepaleidęs jausmas, 
kad Siuzanai turi įvykti kažkas bloga, ir tas jausmas kasdien vis stiprėjo. 

O šįryt jis buvo dar stipresnis negu prieš dvi dienas, nors jau tada 
Fergiusas ne juokais išsigandęs skambino jai telefonu. 

Ką jai pasakytų? Siuzana nenorėjo vaikų, tai kaipgi galėtų ją per- 
spėti pasakojimu apie susapnuotą baisų sapną, kuriame ji pagimdo 
kūdikį? 

Ji paprasčiausiai nekreiptų dėmesio ir jam atsakytų, kad jiedu su 
vyru nė neketina susilaukti vaikų. 

Velniai tave griebtų, Siuzana Karter, gana drumsti man ramybę! 
Fergiusas prisiminė jos veidą, kai jie kartu pietavo, o ji sėdėjo kitapus 
stalo, jos glotniai sušukuotus rusvus plaukus, gražias ir protingas akis 
ir tai, kaip ji žiūrėjo į jį — jos Žvilgsnyje jis pastebėjo linksmumą, 
smalsumą ir dar kažką. 

Nejaugi jos dalis nenorėjo apsiriboti redaktorės ir autoriaus san- 
tykiais? 

Netrukus jam dingtelėjo dar beprotiškesnė mintis. O ką, jeigu ši 
moteris verčia jį perrašinėti knygą, taip bandydama pasipriešinti jo 
atžvilgiu jaučiamai traukai? 

Nagi, tęsk, Fergiusai. Atrodo, praėjusį vakarą būsi sunaikinęs dau- 
giau smegenų ląstelių nei galėjai įsivaizduoti. 

Jis supylė kavą į kavos virimo aparatą, paskui įpylė vandens ir 
įjungė. Ant grindų gulėjo rytinis paštas ir Independent. Fergiusas juos 
būtų jį sudominę, vėl atsisėdo. 

Siuzana jam neskambino. Jis skambino jai antradienio vakarą. 
Dabar — ketvirtadienio rytas. Ji žadėjo paskambinti, tačiau neskam- 

bino. Be to, tąsyk, kai jie kalbėjo telefonu, jos balsas buvo kažkoks pa- 
slaptingas. Išvykstu, paaiškino ji, bet nepasakė kur. Iš tikrųjų, kai žmo- 
nės kur nors išvyksta, jie sako „į Mančesterį ar „į Paryžių , nesvarbu, 
kad ir kur keliautų. Kodėl ji nepasakė nieko panašaus? 

O, Dieve. Nejaugi Siuzana turi meilužį? Fergiusas niekada nebuvo 
matęs jos vyro, todėl negalėjo įvertinti nei jo, nei jų santykių. Meilužiai 
reikalingi tada, kai nenusiseka santuoka. O gal jos iškalbingas žvilgsnis į 
jį buvo užuomina? Pagalbos šauksmas? O jis buvo aklas ir nesuprato? 

Fergiusas pajuto veriamą skausmą. Jis susižavėjo Siuzana per 
jų pirmą susitikimą. Ji viskuo žavėjo Fergiusą. Tai buvo ne tik jos 
žvilgsnis, bet ir rankų gestai, ir jos kvapas, jos balsas, jos mintys, jos 
drabužiai, jos pasitikėjimas ir tai, kaip ji mėgo savo darbą, žmones ir 
visa kita. Jeigu ji turėjo meilužį, tiesa, tai buvo tik hipotezė, bet jeigu 
vis dėlto turėjo ir jos santuoka buvo pašlijusi, tai dabar pats metas 
imtis veiksmų. | 

Jis papurtė galvą. Reikėjo nukreipti mintis kita linkme. Jam rei- 
kėjo susikoncentruoti į rankraštį. Tačiau jis vis tiek nesiliovė galvojęs 
apie sapną, apie Siuzanos raudonus plaukus, apie jos kojas, apie jos 
šypseną, apie nuostabiai mėlynas akis, apie jos gyvumą. 

Jį kamavo mintis apie tai, kad šiuo metu ji gali būti kur nors vieš- 
bučio kambaryje su savo meilužiu. 

Tačiau lygiai taip pat kankino ir sapnas. Jis neišėjo iš galvos ir 
maudantis, ir valgant sudegintą skrebutį ir visą pirmą darbo pusva- 
landį. 

Fergiusas žūtbūt norėjo pasikalbėti su Siuzana. Jis turėjo jai papa-- 
sakoti savo sapną, išsiaiškinti bent vieną jo elementą. O elementai buvo 
šie: tamsa, verkiantis kūdikis, Siuzana su žibintu rankoje ieško kūdikio. 
Taip pat jis pats, liepiantis jai palikti šį kūdikį, leisti jam mirti. 

Jis jau ketino pakelti telefono ragelį ir paskambinti į Siuzanos ka- 
binetą — kas žino, gal jos sekretorė, kuri vakar taip atkakliai tvirtino, 
kad su Siuzana nėra galimybių susisiekti, šiandien jau žinos telefono 
numerį, kuriuo būtų galima prisiskambinti. 

Tačiau telefonas suskambo pirmiau nei jis suspėjo pakelti ragelį. 
Gal tai Siuzana, viltingai pagalvojo jis. 

Deja. Skambino Britanijos „Telekomo“ darbuotojas. Jis kalbėjo 
mandagiu tonu ir atsiprašinėjo. Kažkoks gedimas linijoje. Sprendžiant 

iš jų kompiuterių duomenų, tai įvyko dėl nesuderinamumo su įranga, 
kurią Fergiusas įrengęs savo bute. Ar negalėtų pas jį atvykti jų techni- 
kas? Galbūt šįryt kas nors būtų namie? 

Tamsoje pasirodė šviesos gija. Vienoda, vienspalvė, šiek tiek 
platėjanti, bet nei kiek ne ryškesnė. Siuzana, apsnūdusi ir praradusi 
orientaciją, ją stebėjo, bandydama suvokti, kas vyksta. 

Langas, suprato ji. Stiklu žemyn driekėsi lietaus uodegos, o dan- 
gus anapus buvo išjungto televizoriaus ekrano spalvos. Jos miegamojo 
langas. Tačiau jis buvo neįprastoje vietoje. Džonas tikriausiai jį per- 
kėlė. O gal perstatė lovą? 

Siuzana vėl užsimerkė, tačiau pajuto vis stiprėjantį nerimą. Kaž- 
kas ne taip. Ji atsimerkė. Blyškiai pilkos sienos. Viešbutis? Mes kažkur 
išvykę? Ji norėjo pakreipti galvą, kad pamatytų Džoną. Tačiau pasukti 
ją bent keletą laipsnių, — tiek užteko, kad įsitikintų, jog šalia nieko 
nėra, — prireikė milžiniškų pastangų. 

Ji pajuto kūną įvijai persmelkiančią baimę. 

Ne, tai ne viešbutis. Aš klinikoje. 

Atsitiko kažkas negera. Tik kas? Vakar vakare, operacija... 

Siuzana bandė pajudėti, bet kūnas atrodė it švininis, sakytum 
būtų vilkėjusi naro apranga. Sukaupė visas jėgas, kad ir vėl galėtų 
bent pakreipti galvą, pamatyti savo laikrodį ant naktinio staliuko ar 
bent jau apskritai kur nors šioje patalpoje esantį laikrodį, bet po kelių 
bandymų turėjo pasiduoti. Akys vėl sugrįžo prie sienos su langu. Pas- 
kui pakrypo į šalį ir stabtelėjo ties paveikslu ant kitos sienos, Lourio 
kūrinio reprodukcija, vaizduojančia atšiauraus pramoninio rajono 
peizažą, pilną degtuko kotelio dydžio žmonių. Argi ne sutapimas, ne- 
tikėtai dingtelėjo jai. Ji dirba „Magellan Lowry“ leidykloje, o ant sienos 
kabo Lourio paveikslas. 

Nuo lubų kyšojo dūmų detektoriaus daviklis ir automatinės gais- 
ro gesinimo sistemos puršktukai. Kažkur skambėjo telefonas. Burna 
buvo perdžiūvusi, skaudėjo gerklę. Siuzana bandė prisiminti, bet tai 

buvo tik sapno, neaiškaus, baisaus, o gal haliucinacijos, nuotrupos, 
kurios tik sustiprino nerimą. 

Akies krašteliu Siuzana pastebėjo prasiveriant duris. Įėjo slau- 
gytoja, išvaizda primenanti stropią darbuotoją, gana griežtos veido 
išraiškos, tamsiaplaukė, ketvirtą dešimtį bebaigianti moteris. Ji atsi- 
stojo arti Siuzanos, pravėrė burną ir ėmė krutinti blyškias lūpas, vienu 
išsižiojimu ištardama vieną žodį ir tarp jų darydama pauzes, galiausiai 
jos balsas pasiekė Siuzanos ausis. Kambaryje pasklido maisto, pusry- 
čių, kvapas, — tai buvo skrudinta duona ir kiaušiniai, — nuo kurio 
Siuzaną supykino. 

— O. Gerai. Ji. Atsibudo. 

Siuzana iš jos žodžių suprato, kad kambaryje yra dar kažkas, tik 
ji nematė kas. Tačiau netrukus išvydo priešais stovintį vyrą, kuris per- 
ėjo į dešinę pusę, užstodamas jai angą. Ji jau buvo mačiusi šį žmogų: 
tamsūs plaukai juodomis it smala sruogomis, itališkas įdegis, taip, tas 
pats daktaras Rozas iš GP skyriaus. 

Jis pažiūrėjo į ją, tylėdamas, įsmeigęs geranoriškai atrodančias 
rudas akis, paskui tarė: 

— Kaip. Jūs. Dabar. Jaučiatės? 

Siuzana truputį norėjo vemti, be to, ją stipriai troškino, tačiau 
nenorėjo aiškinti, nes jautėsi pervargusi. Nenorėjo stengtis iš visų jėgų 
tam, kad galėtų atsigerti. Norėjo ir toliau miegoti. 

— Gerai, — atsakė ji. 

— Jūs kurį laiką jausitės šiek tiek apsvaigusi — tai nuo anestetikų. 
Ar pilvelio neskauda? 

Ji sugebėjo papurtyti galvą. Atmintis ėmė giedrėti, iš gelmės į pa- 
viršių it koks išpampęs skenduolis ėmė kilti prisiminimai. 

Kūnu perbėgo šiurpuliai. 

Dr. Itališko Įdėgio iš GP veide pasirodė nerimas. 

Ūmai ji prisiminė stiprų erotišką pojūtį, kuris ją buvo užvaldęs 
įsiskverbus gyvatei, falui, tai yra „Telekomo“ darbuotojo daikčiukui. O, 
Dieve, ji matė jį, ji jautė jį labai gyvai, patirtas išgyvenimas užgriuvo 
visu smarkumu, ji jautė, kad josVeidas raudonuoja, bet tuo pat metu 
suprato, kad tai turėjo būti tik sapnas, vienas iš Froido aprašytųjų, ir 
nieko daugiau, taip, tai turėjo būti sapnas. 

Akimirksniu jos pilvą ėmė plėšti nežmoniškas skausmas, tarsi į 
"pilvą būtų įsmeigtas ir pasuktas peilis. Skausmui pasikartojus, Siuzana 
garsiai suriko ir ėmė gaudyti orą. 

— Tai nuo pjūvio. Tuojau apžiūrėsime siūles, — tarė gydytojas. 

Slaugytoja nukėlė paklodę, atrišo jos chalato priekį, paskui nu- 
ėmė tvarstį. Pažvelgusi į savo pilvą Siuzana išvydo siūles ir melsvai 
pilkšvą mėsą. 

Dr. Rozas ėmė jai aiškinti, ką jie atliko operacijos metu, tačiau ji 
klausėsi tik viena ausimi, mat visa tai jau žinojo. Ponas Van Rė, akuše- 
ris, jai buvo viską išsamiai paaiškinęs. | 

Ponas Van Rė turėjo pasirūpinti ja asmenišku paties pono Sa- 
rocinio nurodymu, o tai, reikia pripažinti, šiek tiek paglostė Siuzanos 
širdį. Harvis Adisonas nė iš tolo negalėjo prilygti Mailzui Van Rė. Jau 
trisdešimt metų šis gydytojas priimdavo turtuolių ir garsenybių, aris- 
tokratų ir kitų aukštuomenės atstovų naujagimius; ji buvo skaičiusi 
laikraščiuose ir Žurnaluose, kad daugelis karališkosios šeimos narių 
nepripažino kitų specialistų. 

Tai, kas jos laukia, išsamiai, su visomis detalėmis, Siuzanai buvo 
paaiškinęs ir dr. Abrahamas Zeligas, šios klinikos direktorius. Pono 
Sarocinio teigimu, dr. Zeligas buvo vienas iš didžiausių pasaulyje, jei 
tik ne pats didžiausias, autoritetas apvaisinimo in vitro srityje. 

Dr. Rozas dabar kantriai jai aiškino, jog jie atliko pjūvį, išėmė 
kiaušinėlius iš kiaušidės, atrinko sveikiausiai atrodantį, sujungė jį su 
pono Sarocinio sperma ir grąžino į gimdą. 
 Jobesiklausant, skausmas atlėgo, ir Siuzana, pažvelgusi į šias mie- 
las akis, staiga panoro jam sušukti, kad jis klysta, kad tai buvo ne pono 
Sarocinio sperma, o vyro iš „Telekomo“ sperma. Tačiau ji susilaikė. 
Be abejo, jai buvo atlikta operacija — tai įrodo siūlės ir skausmas. O 
tas kvailas erotinis sapnas viso labo tebuvo haliucinacija. Anestetikai 
stipriai paveikia smegenų veiklą, ir visi tai Žino. 

Pastangos neužmigti bent keletą minučių Siuzaną labai sekino. 
Ji ėmė galvoti apie pono Sarocinio spermą ir ūmai pajuto stiprų pasi- 
bjaurėjimą. Šiuo metu ji buvo Siuzanos kūne, sumaišyta su vienu iš jos 
kiaušinėlių ir dabar jį vaisino. Ar ji nėščia? 

Ją apėmė karštis, paskui užplūdo didelė šalčio banga. Dr. Rozas 

buvo čia pat, o paskui jis dingo. Po kurio laiko vėl atsirado. Ji staiga 
prisiminė, kad daktaras Rozas iš GP buvo pediatras. 

Žinoma, pediatras jai dabar buvo reikalingas ar bent jau greitai 
bus reikalingas. 
traukė iš dėmesio centro, paskui vėl sugrįžo. Siuzana jautė svaigulį ir 
nenumaldomą troškulį. Galiausiai ji pasiteiravo, ar negalėtų atsigerti 
vandens. 


Tos pačios dienos vakare, kelios minutės po šeštos, pono Saro- 
cinio vairuotojas privažiavo mersedesu prie Siuzanos namo, ir ji nu- 
džiugo išvydusi, kad Džonas dar negrįžęs iš darbo. Siuzana bijojo pa- 
žvelgti jam į akis. Neužteko drąsos jam net paskambinti, nors ir žinojo, 
kad Džonas šįryt buvo skambinęs jai į kliniką. 

Ponas Sarocinis užėjo aplankyti jos pietų metu, bet šis netikėtas 
susitikimas buvo nemielas. Jis atnešė jai didžiulį krepšį su vaisiais, 
kuris dabar buvo mersedeso bagažinėje, ir nors juos siejo bendri in- 
teresai, ji buvo pernelyg pavargusi, o gal sutrikusi, kad galėtų su juo 
kalbėtis. Jam išėjus, Siuzanai palengvėjo. 

Dangus buvo tamsus ir vis dar lijo. Vairuotojas robotas pertraukė 
mirtiną tylą tik pasisiūlydamas įnešti į vidų jos lagaminėlį su būtinais 
reikmenimis. Ji atsisakė, bet greitai pasigailėjo. Krepšys su vaisiais ir 
jos nedidelis lagaminėlis buvo sunkesni nei ji įsivaizdavo ir plėšė siū- 
les pilvo srityje. 

Dr. Itališkas Įdegis nenoriai išleido ją į namus, pageidavo, kad šią 
naktį ji praleistų klinikoje, bet ryt ji gyva ar mirusi privalėjo būti dar- 
be. „Magelan Lowry“ direktorių taryba dėjo visas pastangas, kad tik 
jų leidykla įgytų teises į daktaro Devitso knygą, o rytoj yra paskutinis 
terminas padidinti siūlomą kainą. 

Atrakinusi namo duris ir įėjusi į koridorių, Siuzana pajuto pa- 
lengvėjimą, kad padarė teisingą sprendimą. Ji išvydo balkono langą 
svetainėje ir sodą anapus jo. Net ir merkiant niūriam lietui, sodas at- 
rodė žavus. Ji pasijuto esanti laukiama, o namas buvo puikus. Argi jie 
galėtų jo atsisakyti? 

Ji neskubėdama vaikščiojo po kambarius; buvo išvykusi tik vie- 
'ną naktį, o atrodė, kad praėjo mėnuo. Niekas nepasikeitė, tik reikėjo 
palaistyti vieną kitą kambarinį augalą. Dažytojas Haris buvo baigęs 
dažyti valgomąjį ir pradėjęs pirmąjį iš antrame aukšte esančių laisvų 
miegamųjų, kurį Džonas išsirinko sau kaip darbo kambarį, ir ji nekan- 
travo pažiūrėti, kaip keičiasi šio kambario išvaizda. 

Siuzana atsistojo prie marmurinio židinio svetainėje, pažvelgė 
pirmiausia į sodą, paskui apžiūrėjo kambario sienas, turbūt šimtąjį 
kartą džiaugdamasi savo pačios parinktu spalvų deriniu. Kai kurie 
baltos spalvos atspalviai atrodydavo negyvi arba per daug rožiniai, 
arba pernelyg šalti. Tačiau ši spalva buvo šviesi, skaisti ir netgi tokią 
niūrią dieną kaip ši pakankamai šilta. 

Greitai reikės rinktis spalvą naujagimio kambariui, susimąstė ji, 
svarstydama, kuris iš trijų antrame aukšte esančių kambarių labiau- 
siai tiktų vaikui. Tačiau tuojau pat atsitokėjo: Kokio velnio aš apie tai 
galvoju? 


Siuzana negalvojo apie tai, kokios namo sugrįžusio Džono reak- 
cijos tikėjosi, tačiau jis elgėsi visiškai kitaip nei ji galėjo įsivaizduoti. Jis 
neištarė nė žodžio. 

Siuzana buvo virtuvėje; nepaisydama nuovargio bandė paga- 
minti skanią vakarienę iš tešlos ir velniažuvės, kurią rado šaldyklėje. 
Ji išgirdo, kaip atsidarė ir užsidarė laukujės durys, kaip dunkstelėjo 
koridoriuje ant plikų ąžuolinių grindų statomas Džono lagaminėlis, 
ir ėmė laukti jo virtuvėje. Jis turėjo suprasti, kad ji namie — ją išdavė 
svogūnų ir ant viryklės kepinamų smulkintų česnakų bei pomidorų 
kvapas, ir įjungtas radijas. 

Tačiau jis nepasirodė. 

Džonas niekuomet nebuvo įpročio vergas. Jis buvo nenuspėja- 
mas, mįslingas, elgdavosi spontaniškai, bet per septynerius santuokos 
metus laikėsi vienos nekintamos rutinos: vos tik sugrįžęs namo, eida- 
vo į virtuvę ir įsipildavo per porą pirštų „Macallan“ viskio su trim ledo 
kubeliais ir šlaku vandens, išskyrus antradienius, kai grįždavo namo 
po skvošo partijos, tuomet išgerdavo „Budweiser“. 

Siuzana išjungė radiją ir laukė Džono, tačiau, savo nuostabai, 
išgirdo televizoriaus garsą. Ji nuėjo į svetainę. Džonas, nenusirengęs 
striukės, sėdėjo ant sofos ir perjunginėjo kanalus. 

— Labas, — romiai pasisveikino ji. 

Jis nenuleido akių nuo televizoriaus, kas pora sekundžių per- 
jungdamas nuotolinio valdymo pultelį, o galiausiai įsmeigė akis į 
sunkvežimių lenktynes per „Sky Sports“. 

Pirmą kartą per visą laiką Siuzana nežinojo, ką pasakyti savo 
vyrui. Gal jis pyko dėl to, kad ji nepaskambino? Vis dėlto ji įtarė, kad 
reikalas gerokai painesnis. 

Siuzana apsisuko ir grįžo atgal į virtuvę; veidu riedėjo ašara. Nu- 
šluosčiusi ją, o paskui ir dar vieną, virtuvinio rankšluosčio kampučiu, 
išmaišė keptuvėje mišinį, tada atsirėmė į kriauklės kraštą ir pažvelgė 
pro langą. 

Kepsninė, medinis pikniko stalas ir suolai blizgėjo. nuo lietaus. 
Strazdas, tas pats, kuris dažnai juos aplanko, strikinėjo po pievelę, 
kurią jau reikėjo apkirpti. Jis įkišo snapą į žolę ir ėmė traukti iš žemės 
kirminą. Tai nebuvo paprasta ir virto kova, panašia į virvės traukimą, 
tarytum kažkas po žeme būtų laikęs kitą kirmino galą ir stipriai jį 
traukęs į save. Galų gale strazdas nugalėjo, ir kirminas, trumpai ky- 
buriavęs, pradėjo trūkčioti ir dingo paukščio snape. Maisto grandinė, 
pagalvojo Siuzana. 

Lietaus lašai išbadė balutes vidiniame kiemelyje. Mes laikome 
save nepaprastai gudriais todėl, kad mes žmonės, todėl, kad esame: mais- 
to grandinės viršūnėje. Po pievelę šokinėjo liepsnelė, dar viena nuola- 
tinė viešnia. Siuzana stebėjo ją, akimis gaudydama mažus oranžinius 
lopus ant jos krūtinės. Mielas paukštelis, pagalvojo ji, tačiau tikriausiai 
aršus. Liepsnelės būna nedoros ir elgiasi chuliganiškai; jei būčiau ma- 
žas paukščiukas, nenorėčiau turėti reikalų su liepsnele. 

Viskas apgaulinga. Išorė dar ne viskas. Ji nubraukė dar vieną aša- 
rą, giliai įkvėpė ir pagalvojo: O, Dieve, ir ką gi aš padariau? 

Po valandėlės Siuzana dengė stalą, o Džonas ir toliau žiūrėjo 
sunkvežimių lenktynes; ji vylėsi, kad tai, kas jai buvo padaryta, tai yra 
dirbtinis apvaisinimas, galbūt nesuvęiks. 

Staiga jai gimė desperatiška viltis, kad tai nesuveiks. 

Atsibudusi ryte ji norėjo tik likti lovoje. Vis dėlto prisivertė atsi- 
"kelti, nes šiandien privalėjo dalyvauti susirinkime. 

Siuzana išsimaudė ir nusileido laiptais žemyn. Džonas jau rengėsi 
lėkti pro duris. 

— Padariau tau kavos, brangioji, — tarė jis. — Stovi ant stalo. 

Ji pabučiavo vyrą. 

— Ačiū. 

— Kaip jautiesi? — pasiteiravo jis. 

— Pavargusi. 

— Ar tau iš tikrųjų šiandien būtina eiti į darbą? 

— Grįšiu anksti. 

Atsisveikindama ji dar kartą pabučiavo Džoną, nuėjo į virtuvę, 
atsisėdo ir paėmė laikraštį. Skaitydama vedamąjį, pakėlė prie lūpų 
savo puodelį ir gurkštelėjo kavos. 

Jos skonis nežymiai skyrėsi nuo įprasto. Ne, ji nebuvo bjauri, 
tik burnoje liko nemalonus metališkas skonis. Galbūt Džonas atidarė 
naują pakuotę, pagalvojo ji. 


Dalyvaujantiems „Magelan Lowry“ valdybos susirinkime ką tik 
buvo atnešta kava. Siuzana tuo metu informavo apie tai, kad kažkas 
padidino siūlomą kainą, tiesa, ji nežinanti kas — gal tai „HarperCol- 
lins“, tačiau ji girdėjusi, kad knyga domisi ir „Transworld , ir „Random 
House“, o galbūt ir „Little“, ir „Brown“. Iš savo draugės, dirbančios „Si- 
mon and Schuster“, ji sužinojusi, kad pastaroji leidykla pasitraukė, o iš 
kai kurių detalių, kurias jai pavyko nugirsti iš Devitso agento, Siuzana 
nusprendusi, kad pretenzijų į jo knygą atsisakė ir „Vikin Penguin“. Ta- 
čiau dabar už leidybos Jungtinėje Karalystėje ir Britanijos sandraugoje 
teises buvo pasiūlyta šimtas septyniasdešimt penki tūkstančiai svarų 
sterlingų, o tai yra dideli pinigai. 

Valdybai ji pareiškė nemananti, kad ši knyga yra kuo nors ypatin- 
ga. Siuzanos nuomone, ji parašyta sunkiai suprantama technine kalba, 
todėl nepasieks plačios skaitytojų auditorijos, kuriai buvo skirta. 

— Nemanau, kad ši knyga galėtų būti populiari, — tarė Siuza- 
na. — Manau, mums reikėtų pasitraukti. 

Ji ištiesė ranką, paėmė jai pasiūlytą puodelį ir gurkštelėjo. Kava 
buvo puiki, gardi, tačiau ir nuo jos burnoje liko toks pat keistas metalo 
skonis, kaip ir išgėrus Džono virtos kavos. Siuzanai dingtelėjo mintis, 
ar tik ji neišsigalvoja. 

Džonas įnešė ant padėklo laikraščius su pusryčiais. Siuzanos sek- 
madienio ryto malonumas. Šį ritualą jis buvo pamiršęs tik kartą per 
septynerius metus, kai jį kamavo siaubingos pagirios. 

Šiandien ji jautėsi puikiai, juoba kad jųdviejų santykiai jau ėmė 
darytis normalūs. Džonas, vilkintis storo audinio chalatą, atrodė sek- 
sualiai, ir Siuzana, pajutusi geismą, turėjo susivaldyti, kad neužkištų 
jam už chalato rankos. Užuot taip pasielgusi, ji nesunkiai atsikratė 
jaukaus miego šleifo ir pasikėlė lovoje. 

Užuolaidos buvo atitrauktos, pro didelį bokštelio langą, atsi- 
veriantį į rytus, į miegamąjį krito saulės spinduliai. Siuzana mėgo šį 
kambarį — atsibudusi pasijusdavo tarytum pilyje, o jie juk pasistengė 
dekoruoti savo miegamąjį taip, kad šis kuo labiau primintų pilį. Grin- 
dys iš plikų medinių lentų, kurias jie nušlifavo, išblizgino ir apdengė 
kilimėliais; miegamajame kabėjo varinis sietynas, tegu ir sujungtas su 
įtartinai šiuolaikiška elektros laidų sistema, jos pačios pirktas Ber- 
mondsio turguje, taip pat stovėjo keletas, tik tiek, kiek reikia, baldų, ir 
visi jie buvo antikvariniai. 

Ateityje, kai jie galės sau tai leisti, Džonas su Siuzana planavo įsi- 
gyti lovą su baldakimu arba, būtų dar geriau, užsakyti, kad pagamintų 
pagal jų norą, bet kol kas reikėjo palaukti, neilgai, anot paties Džono. 
Dabar, jiems priėmus pono Sarocinio pasiūlymą, per trumpą laiką 
„DigiTrak“ suklestėjo. Siuzana Džonui aiškino, kad sėkmės priežastis 
— pasibaigusios jų finansinės bėdos, jis atgavo pasitikėjimą savimi, o 
pasitikėjimas yra užkrečiamas. 

Jis dabar buvo toks užtikrintas savimi, kad pastaruoju metu ne- 
kreipė jokio dėmesio į loterijas, nebestatydavo ir žirgų lenktynėse. 

Džonas ją pabučiavo. 

— Labas rytas, miegpuve. 

— Labas. Ačiū, atrodo puikiai, — atsakė ji, imdama padėklą. 

Keletas pirmųjų dienų jai sugrįžus iš klinikos buvo siaubingos. Jie 
"veik nesikalbėdavo, o praėjusią naktį Džonas buvo užsidegęs pykčiu 
dėl to, kad ji nesutiko su juo mylėtis. Mailzas Van Rė buvo griežtai 
uždraudęs mylėtis, netgi naudojant prezervatyvą, dvi savaites po ap- 
vaisinimo. Ji negalėjo rizikuoti, todėl turėjo vengti bet kokių lytinių 
santykių. 

Siuzanos žvilgsnis trumpą akimirką susitiko su jo žvilgsniu, ir jai 
pasirodė, kad Džono akyse žybtelėjo supratimas. Galbūt nuo šiandien, 
pagalvojo ji, jųdviejų santykiai ims gerėti. Jiems reikėjo nedelsiant 
spręsti šią problemą. Negalėjo ilgiau taip gyventi — nesikalbėdami, 
leisdami jų žaizdai pūliuoti, juolab kad tai nebuvo vien tik jos sprendi- 
mas. Džonas jau nebegalėjo vaikščioti po namus žiūrėdamas į ją tokiu 
žvilgsniu, tarytum ji būtų buvusi raupsuotoji arba kekšė. Žinoma, jų 
meilė vienas kitam buvo pakankamai stipri įveikti šią kliūtį. 

— Kaip miegojai? — paklausė ji. 

— Gerai, — jo balsas nuskambėjo šaltokai, iš tono buvo galima 
numanyti, kad jis kažką nutyli. — Pasidulkinęs būčiau miegojęs ge- 
riau. O kaip tu? 

— Keletą kartų buvau prabudusi. 

Kambaryje pasklido keistas kvapas, tarsi būtų atsiradęs Džonui 
įėjus, primenantis degančios gumos smarvę. Galbūt šalia gyvenanti 
senukų pora užsikūrė laužą. Senutę kamavo piromanija; ji kurdavo 
laužą beveik kas savaitę ir mėtydavo į jį įvairiausias šiukšles, o senukas 
sėdėdavo priešais ugnį. Pažvelgusi pro vakarinį langą, išeinantį tiesiai 
į kaimynų sodą, Siuzana matydavo jį: sėdėdavo savo krėsle, užsimauk- 
šlinęs ant galvos panamą, ir nenuleisdavo akių nuo laužo, lyg prieš jo 
akis būtų sukusis labai įdomi kino juosta, ir šūkaudavo, kai reikėdavo 
pakurstyti ugnį. 

Džonas įpylė žmonai kavos, pastatė puodelį šalia jos, tada įlipo į 
lovą ir iškart atvertė Sunday Times Inovacijų skyrelį. Siuzana paėmė į 
rankas pagrindinį laikraščio skyrių, peržvelgė antraštes, paskui. išgėrė 
gurkšnelį kavos. 

Tą pačią akimirką ji viską išspjovė. 

Sunerimęs Džonas įsmeigė į ją akis. 

— Kas atsitiko? 

Burnoje jautė neįprastą skonį. Nenorėjo jam sakyti, kad nesuga- 
dintų geros nuotaikos, bet kava buvo iš tikrųjų šlykšti. Skonis priminė 
surūdijusį metalą. Ir dar tas degančios gumos dvokas — Siuzana jau 
žinojo, iš kur jis sklinda. Tai buvo kava. 

— Siuzana? Brangioji? Kas tau? Kas atsitiko? 

Tikriausiai kalta mano vaizduotė, pamanė ji, ir paragavo dar sykį. 
Šįsyk kavos skonis buvo dar bjauresnis, o nuo smarvės stipriai pykino. 
Arba jis tegul išneša kavą iš kambario, arba jai pačiai teks išeiti. 

— Brangusis, — tarė ji, — ar kava kitos rūšies? 

— Ta pati, kurią geriame visada, vidutiniškai skrudinta, ta, kurią 
tu mėgsti. Kodėl klausi? 

Siuzanai į galvą dingtelėjo beprotiška mintis, galbūt į kavavirę 
pateko dažų valiklio ar ko nors panašaus. Žinoma, kad ne. 

— Jos skonis kitoks. 

Džonas suraukęs antakius gurkštelėjo iš savo puodelio, paskui iš 
Siuzanos. 

— Puiki kava, — pastatęs savo puodelį, jis iškėlė ranką. — Aha. 
Skaičiau apie tai. Žinai, kodėl jos skonis toks keistas? Tu nėščia. 

Ji sėdėjo ir tylėjo. Įtarė tai nuo penktadienio. Tačiau ar šie požy- 
miai jai pasireiškia ne per anksti? Žinoma, kad per anksti. 

O, Dieve, tegul tai būna kas nors kita. 

— Per anksti, — tarė ji Džonui. Tačiau kęsti smarvės ilgiau ne- 
įstengė. — Man reikia įkvėpti gryno oro. Kodėl mums neišėjus pa- 
pusryčiauti į sodą? 

Džonas gūžtelėjo pečiais. 

— Iš tiesų, kodėl gi ne? 

Siuzana pasiėmė „Nėštumas. Mitai ir tikrovė“, įsitaisė sode pa- 
statytame krėsle, gurkštelėjo truputį apelsinų sulčių, pakramsnojo 
sausainį ir to visiškai pakako. 

Pirmoje knygos dalyje buvo pasakojama apie laikotarpį iškart po 
pastojimo. Siuzana perskaitė, kad retais atvejais rytinis pykinimas gali 
pasireikšti per pirmąsias dvidešimt keturias valandas. Beveik tuo pat 
metu gali pasireikšti ir bjaurėjimasis maistu, gėrimais ir kvapais. 

Padėjusi knygą, Siuzana dirstelėjo pro savo naktinius marškinius 
į bjaurų raudoną randą ant pilvo ir į siūles, kurios jau buvo pradėju- 
sios tirpti. Mailzas Van Rė jai buvo pažadėjęs, kad rando neliks. 

Ji vėl prisiminė klaikų sapną, ją aplankiusį kaip anestetikų pasek- 
mė, ir, nepaisant šiltos saulės, suvirpėjo iš šalčio. 

Tai buvo tik sapnas. Arba haliucinacija. Mąstė apie keistąjį „Tele- 
komo“ darbuotoją, bandydama suprasti, kodėl jis pasirodė jai sapne. 
Žinojo, kad sapnuose viskas yra reikšminga, ir žmonės, kuriuos tu 
matai sapne, ten atsiranda tikslingai. Gal vyras iš „Telekomo“ reiškia 
namo remonto darbus? O gal Siuzana sapnavo jį todėl, kad iš dalies 
ryžosi operacijai norėdama išsaugoti namą, ir jis buvo ženklas, jog rei- 
kalai juda į priekį. Tačiau kodėl būtent jis, o ne dažytojas Haris, kodėl 
ne jie abu? Kodėl ne kuris nors kitas meistras, lankęsis jų namuose per 
pastaruosius du mėnesius? | 

Buvo laikas, kai jiedu su Džonu aptardavo savo sapnus, ir ji jau 
ketino papasakoti apie pastarąjį, bet galiausiai persigalvojo: tai buvo 
per daug asmeniška, be to, ji nenorėjo liesti sekso temos. 

Siuzana liovėsi galvojusi apie sapną ir vėl atsivertė Sunday Times. 
Peržvelgusi pagrindinį skyrių, paėmė Mail on Sunday ir ėmė skaityti. 
Perėjusi prie septinto puslapio, ji stabtelėjo ir įsigilino atidžiau, o bai- 
gusi perskaitė dar kartą. 

— Mielasis? — kreipėsi ji. 

Džonas buvo paskendęs laikraščio priede. 

— Aha. 

— Tas kompozitorius, su kuriuo turėjai problemų... Tai buvo 
Zakas Dencigeris, tiesa? 

Džonas nė nepakėlė akių. 

— Apsižliumbęs šūdžius. 

Ji ištiesė laikraštį vyrui, pirštu baksnodama į viršutinę puslapio dalį. 

— Pažiūrėk čia. 

Džonas nenoriai žvilgtelėjo, nepatenkintas, kad jį pertraukė tik 
įpusėjusį straipsnį apie naują sportinį BMW kupė modelį; jis svajojo 
įsigyti kaip tik tokį ir svarstė, ar ponas Sarocinis neprieštaraus, jeigu 
jis ims taškyti pinigus. Nors, be abejo, galėtų jį įsigyti išperkamosios 
nuomos būdu ir skaičiai nuo to nenukentėtų. 

Tą pačią akimirką jis išvydo nedidelę fotografiją, o po ja — pa- 
vardę „Zakas Dencigeris“, po kuria buvo žodis „mirė“. 

Stipriai gniauždamas laikraštį, Džonas perskaitė visą straipsnį. 
Žinia buvo trumpa, be išsamesnių detalių. Parašyta tik tiek, kad vakar 

ryte Niujorke, „Plaza“ viešbutyje, savo numeryje, buvo rastas negyvas 
britų kompozitorius ir buvęs roko atlikėjas Zakas Dencigeris, galbūt 
suvartojęs per didelį kiekį narkotinių medžiagų. Dencigeris buvo su- 
kūręs muziką trims pasaulinio populiarumo sulaukusiems miuzik- 
lams, šiuo metu atliekamiems daugiau kaip dviem dešimtimis kalbų, 
ir garso takelius daugiau kaip trisdešimčiai filmų. Jis buvo tris kartus 
vedęs ir gyveno atskirai nuo savo dabartinės žmonos. Iš ankstesnių 
santuokų jam buvo gimę sūnus ir dvi dukros. 

— Po šimts velnių! — išsprūdo jam. 

— Ką tai reiškia? 

— Tai reiškia, kad iš ieškinio teliko šlapia vieta — jis miręs, — 
Džonas nusišypsojo. — Turėčiau užjausti nelaimingą šunsnukį, bet 
nejaučiu jokio gailesčio vien dėl to, ką jis man yra padaręs. Mums tai 
labai gera naujiena. Ponas Sarocinis bus patenkintas. 

Jis dar kartą perskaitė žinią ir tęsė: 

— Dieve, kodėl jis negalėjo numirti prieš mėnesį. Mes nebūtume 
susidūrę su problemomis, mums nebūtų reikėję viso šito... 

Jis nutilo nebaigęs sakinio, Siuzanos veide išvydęs susirūpinimą. 

— Atsiprašau, — ištarė jis. — Neturėčiau taip jaustis... Suprantu 
man nederėtų džiaugtis tragedija, bet aš džiaugiuosi, tas šunsnukis nu- 
sipelnė, ir man tikrai smagu. 

— Tai paprasčiausiais sutapimas, ar ne? — tyliai paklausė Siuzana. 

— Mmm? 

— Jo mirtis... taip greitai, — ji papurtė galvą. — Ne, nieko. Aš tik 
kvailai paklausiau. 

Džonas šnairomis pažvelgė į ją ir dar kartą perskaitė pranešimą. 
Prisiminė senus posakius, įspėjančius nekalbėti bloga apie mirusius, 
tačiau vis tiek negalėjo suvaldyti šypsenos, nušviečiančios veidą 
kaskart, kai pažiūrėdavo į Dencigerio nuotrauką ir prisimindavo 
kompozitorių tą pavakarę jo advokato kontoroje, mūvintį kniedėmis 
nusagstytais džinsais, į tualeto šepetį panašiais plaukais ir arogantišku 
žvilgsniu. 

Siuzana pakėlė akis aukštyn, į dangų: jame nesimatė nė mažiau- 
sio debesėlio, todėl ji nesuprato, kas šiandien sugeria saulės šilumą. 

Siuzanai kava sukėlė rimtų problemų. Net nuo menkiausio jos 
kvapo Siuzanos vidurius sukdavo taip, tarytum ji būtų beprotišku 
greičiu vežiojama „amerikietiškais kalneliais, o dabar ji laukė Fer- 
giuso Donlivajaus, galinčio pasirodyti bet kurią minutę; kas jau kas, 
bet šis žmogus buvo gyvas tik kofeinu. Jai kartais atrodydavo, kad 
Fergiuso venomis teka ne kraujas, o kolumbietiška tamsi, labai stipriai 
skrudinta kava. 

Antradienis. Praėjusio trečiadienio naktį ji praleido klinikoje. Sa- 
vaitės laikotarpiu jai turėtų prasidėti menstruacija, ir ji vis dar vylėsi, 
kad keista reakcija į kavą tėra atsitiktinumas. Tačiau, be kavos, ją jau 
erzino ir alkoholio, ir cigarečių kvapas, o vienintelis maistas, kurį dar 
norėjo valgyti, buvo traškučiai. 

Tai gali būti ir gripas, įtikinėjo save Siuzana. 

Iš tikrųjų, Siuzana Karter, tai greičiausiai gripas. Didelė tikimybė 
pasigauti gripą, kurio simptomai yra tokie patys kaip nėštumo, praėjus 
kelioms dienoms po dirbtinio apvaisinimo klinikoje. 

Dirbtinio? 

Šis klausimas iškildavo kaskart, kai tik ji imdavo gilintis į savo 
mintis. Žmogus iš „Telekomo“ nuolat tūnojo jos pasąmonėje, šypso- 
josi jai ir, išniręs iš tamsos, artindavosi prie jos, o Siuzana bandydavo 
jam ką nors šūktelėti, tačiau veltui. Tik jis vienas žinojo, ar tai buvo 
haliucinacija. 

Per artimiausią savaitę paaiškės, ar ji nėščia, ar ne. Siuzanai reikė- 
„jo kantriai išlaukti ir karštai melstis, kad menstruacija įvyktų. 


Tonis Veiras, išgirdęs apie Zako Dencigerio mirtį, reagavo pa- 
našiai kaip Džonas. Iš advokato balso, jiems kalbantis telefonu, buvo 
galima suprasti, kad jis linksmai nusiteikęs, nors prieš kelias akimirkas 
prarado stambią, tik vienas Dievas težino skaičių, pinigų sumą, kurią 
būtų gavęs gindamas „DigiTrak“ nuo kompozitoriaus. 

Tonis Veiras buvo vienintelis asmuo, žinantis tiesą apie Džono 
susitarimą su ponu Sarociniu: prieš Džonui pasirašant sandėrį, jie kar- 

nebijojo darbo, turėjo gerą galvą ir gyveno gana kukliai, nors dirbo 
labai rimtoje Londono advokatų kontoroje ir uždirbdavo ne mažiau 
kaip tris šimtus penkiasdešimt tūkstančių svarų sterlingų per metus. 
Jis buvo Džono advokatu nuo pat „DigiTrak“ įsteigimo. 

— Susidariau įspūdį, — prabilo Džonas, — kad Siuzana šio vy- 
ruko mirtį vertina kaip galinčią turėti sąsajų su mūsų ir „Vorn“ banko 
sandėriu. Man ji atrodo kažkokia keista, gal net šiek tiek apimta pa- 
ranojos. 

Tonis tyliai sukrizeno ir tarė: 

— Gavau Mail on Sunday straipsnio kopiją, kurią siuntei fak- 
su, — iš to, kas rašoma, neatrodo, kad Niujorko policija ką nors įtartų. 
Dencigeris buvo išsiskyręs su trečia žmona, o ne per seniausiai pra- 
laimėjęs ir bylą dėl teisių į vaiko globą, buvo stipriai įjunkęs į narkoti- 
kus... Mano galva, to visiškai pakanka įpulti į depresiją. Kompozitoriai 
man visada atrodė gerokai kuoktelėję. 

— Tu teisus. Manęs tai nekruša. Nedaug trūko, ir tas vyrukas 
būtų sužlugdęs mano verslą ir sugriovęs man gyvenimą. 

— Kaip reikalai su partneriais? 

Veiras pataikė it pirštu į akį. Džonas nebuvo nei matęs pono Sa- 
rocinio, nei ką nors iš jo girdėjęs nuo tos dienos, kai bankininkas prieš 
tris savaites jam įteikė pasirašytus dokumentus. Tai truputį stebino, 
prisiminus visus jo pažadus Siuzanai pasikviesti ją į operą, koncertus, 
meno galerijas, tačiau buvo praėję dar visai nedaug ir jis turėjo pa- 
kankamai laiko ištesėti duotus pažadus. Be to, tai nebuvo labai svarbu. 
Svarbiausia buvo tai, kad jis pervedė pinigus į kompanijos sąskaitą. 

— Tiesiog nuostabūs, — atsakė jis. — Bent kol kas. 

Advokatas tylėjo. 

Tonis Veiras šiuo sandėriu per daug nesidžiaugė. Jis buvo Džoną 
perspėjęs, kad jiedu su Siuzana atsidursią Sarocinio kišenėje, ir netgi 
patarė jai pirmiau pasikonsultuoti su specialistu ir tik paskui apsi- 
spręsti. Vis dėlto jis sutiko su Džono nuomone, kad „DigiTrak“ neturi 
plataus pasirinkimo. 

Tyliai, veik pašnibždomis, advokatas pasiteiravo: 

— Kaip? Ar Siuzana jau? Supratai mane? 

— Praėjusį trečiadienį, — Džono linksmumas dingo, gerklė aki- 
mirksniu išdžiūvo, atsirado kažkoks nemalonus skonis. 

— O kaip tu pats dėl to jautiesi? 

Džonas turėjo pagalvoti. Jis būtų mielai Toniui Veirui pasipa- 
sakojęs, kad jautėsi taip, tarytum Siuzana būtų buvusi išprievartauta 
arba jo akyse pasimylėjusi, o jis nebūtų galėjęs nieko pakeisti. 

Norėjo Toniui Veirui papasakoti, kad kiekvieną kartą, kai tik 
žiūrėdavo į žmoną, net jeigu tai būdavo jos nuotrauka ant jo stalo, 
negalėdavo negalvoti apie pono Sarocinio spermą jos gimdoje. Norėjo 
jam pasakyti ir tai, kad Siuzana tarytum jį išstumia iš savo gyvenimo. 
Žinoma, ji šypsojosi jam, kalbėjo su juo, pabučiuodavo pasisveikin- 
dama ir atsisveikindama, tiek ryte, tiek vakare, tačiau langinės buvo 
nuleistos. 

Vis dėlto jis to nepapasakojo. 

— Taip, viskas gerai. 


Kiundzas klausėsi šio pokalbio tvarkydamas savo kambarius. 
Tiesa, tai nebuvo tik namų ruoša, tai buvo ritualas, Kiundzui atsto- 
jantis maldą. 

Tai buvo apsivalymo apeigos. 

Jis atliko šias apeigas savo butui taip pat kruopščiai ir jausdamas 
tokį pat malonumą, kaip ir apsivalydamas pats. Jis buvo visiškai švarus 
— buvo švari kiekviena jo dalelė, kiekvienas plyšelis, kiekviena ange- 
lė. Jam buvo belikę tik užbaigti plauti buto sienas, o tada dar reikės 
išpurkšti jas dezinfekcinėmis medžiagomis. Jo butas turi būti švarus 
kaip operacinė. 

Visam šiam pasauliui reikėjo apsivalymo. 

Ponas Sarocinis tai suprato. 

Valydamas butą Kiundzas be perstojo klausėsi: devintuoju kana- 
lų — telefono Džono Karterio kabinete, o keturioliktuoju — telefono 
Siuzanos Karter kabinete. Vienu metu klausėsi abiejų, jam tai nebuvo 
per sunku. Jis taip pat klausėsi septynioliktuoju kanalu, sujungtu su 
Fergiuso Donlivajaus darbo kambariu, kurio langai išėjo į Temzę, 
bet rašytojas dabar buvo išvažiavęs. Jis vyko į susitikimą su Siuzana 
— norėjo pakviesti ją papietauti restorane „Mon Plaisir“. Kiundzui tai 
nepatiko. Jis nenorėjo, kad šis vyras būtų arti jo Siuzanos. Jo jausmai 

dabar kunkuliavo, virė, bet labiausiai jis jautė pyktį, taip pat kažkokį 
aštrį, neapibūdinamą skausmą, sakytum širdį būtų veržęs turniketas. 

Kiundzas jau buvo šiame restorane užsakęs stalelį vienam as- 
meniui, dr. Polui Morisui. Iš pono Sarocinio pamokymų jis gerai 
žinojo, kad profesinis titulas visada padaro įspūdį. Dr. Polas Morisas 
dažnai kur nors pietaudavo, visuomet vienas. Iš tikrųjų tai buvo Rikis 
Berendtas ir šiuo metu jis jau sėdėjo prie jam užsakyto staliuko, dė- 
damasis skaitąs knygą minkštu viršeliu. Tarp jos lapų buvo kryptinis 
mikrofonas ir Siuzanos Karter bei Fergiuso Donlivajaus nuotraukos. 
Tačiau jo laukimas buvo bevaisis. Siuzana ir Fergiusas neketino čia 
pasirodyti. 

Kiundzui sunkiai sekėsi suvaldyti pyktį, kai Siuzana atvykusiam 
į jos kabinetą Donlivajui pasiūlė: 

— Fergiusai, ar jūs neprieštarautumėte, jeigu vietoje restorano 
eitume pasivaikščioti? | 

Kiundzas girdėjo, kaip Fergiusas kostelėjo, o paskui tarė: 

— Ne, žinoma, kad ne. O kur jūs norėtumėte eiti? 

— Bet kur. Nesvarbu... Gal į parką? Palei krantinę? 

Kiundzas, sparčiai vaikščiodamas po kambarį, surinko mobilio- 
jo telefono numerį, ir tuo pat metu pora ankstyvų pietautojų „Mon 
Plaisir“ restorane trumpam susierzinę įsmeigė žvilgsnius į gana gerai 
apsirengusį vyrą, kuris padėjo į šalį skaitomą knygą ir atsiliepė mobi- 
liuoju telefonu. 

— Ar toli esi nuo Siuzanos Karter biuro? — paklausė Kiundzas. 

— Penkios minutės kelio. 

— Nusigauk ten per dvi. 


Nelyginant turistų pora, tik be fotoaparatų, jie vidurdienio saulė- 
kaitoje nerūpestingai bastėsi Šv. Martyno skersgatviu, kirto Trafalgaro 
aikštę, stabtelėjo pasidairyti į balandžius ir liūtus. Siuzanai nebuvo nė 
į galvą atėję, kad šie liūtai gali būti tokie dideli, ji neprisiminė, kad 
kada nors anksčiau būtų vaikštinėjusi Trafalgaro aikšte arba buvusi 
taip arti jų. 

Siuzana mūvėjo juodus džinsus, o ant baltų marškinėlių trumpo- 
mis rankovėmis buvo apsirengusi lininį švarkelį ir tokiame karštyje 

jautėsi labai patogiai. Fergiusas atrodė kaip visuomet: padėvėtas tvido 
švarkas, marškiniai atvira apykakle, rūdžių spalvos rumbuoto pliso 
kelnės ir suvarstyti tvirti raštuotos odos batai. Sakytum būtų buvęs 
nejautrus temperatūrai — žiemą retai apsivilkdavo apsiaustą, o vasarą 
lygiai taip pat retai nusivilkdavo švarką. 

Jie nesikalbėjo jokia konkrečia tema, kol nepriėjo krantinės. 
Fergiusas mėgavosi savo naujuoju, gido, vaidmeniu, o Siuzana truputį 
sumišusi turėjo pati sau pripažinti, kad per septynerius metus tiek ne- 
daug buvo sužinojusi apie įžymias Londono vietoves. Jiems einant pro 
Nelsono koloną, Fergiusas paaiškino, kad šioji turėjo būti aukštesnė 
už Jorko hercogo paminklą Male, o netrukus, sustojęs priešais Kleo- 
patros Adatą, papasakojo apie tai, kaip savuosius obeliskus statydavo 
egiptiečiai. 

Tuo metu Kiundzas išgirdo, kaip Siuzana, norėdama jį paerzinti, 
pasiteiravo: 

— Iš kur jūs tiek daug žinote apie šiuos falo formos paminklus? 

O paskui jam teko išklausyti Donlivajaus pasakojimą Siuzanai 
apie tai, kad Egipto žyniai paeiliui, laikydamiesi grafiko, masturbuo- 
davosi savo šventyklose, slapčiausiose jų patalpose. 

Kiundzas, niršdamas iš pykčio, svajojo griebti Donlivajų už ger- 
klės ir liepti jam nebepasakoti Siuzanai Karter tokių nešvankybių. 

Kaip tik tuo metu, tarytum būtų išgirdęs Kiundzo mintis, Donli- 
vajus pakeitė pokalbio temą. 

— Kur jūs buvote išvykusi praėjusią savaitę? — pasiteiravo jis. 

— Buvau klinikoje, — drąsiai atsakė Siuzana. — Dėl mažytės 
operacijos. Moteriškas negalavimas. Nenorėčiau apie tai pasakoti. 

Tai suveikė. Donlivajus daugiau neuždavinėjo keblių klausimų. 
Siuzana atsirėmė į krantinės sieną ir pažvelgė tolyn į upę. 

— Jums tikriausiai patinka gyventi prie Temzės, — tarė ji. — Ma- 
nau, kad man patiktų. 

Fergiusas suniurnėjo, o gal paprasčiausiai atsikrenkštė, — nei 
Siuzana, nei Kiundzas nebuvo tikri. Jis stebėjo gražiai apsirengusį 
vyrą, sėdintį ant krantinės sienos — turbūt teisininką arba gydytoją 
— su knyga rankose. Kokie paprasti malonumai, pagalvojo Fergiusas, 
stebeilydamas į vyrą. Juk taip paprasta — sėdėti ant sienos ir skaityti 
knygą, — bet ar mes dažnai užsiimame panašiais dalykais? 

Galiausiai Siuzana ilgiau nebeištvėrė ir tiesiai paklausė: 

— Apie ką jūs norėjote nedelsdamas pasikalbėti praėjusią savaitę? 

Fergiusas vėl giliai gerklėje krenkštelėjo, o gal sumykė, ir atsisėdo. 
Atrodė, kad jis jaučiasi truputį nesmagiai. Jis perrišo vieną batraištį. 
Kai baigė, paklausė: 

— Aš šiek tiek aiškiaregis, hrrrmm? 

Siuzana linktelėjo. Jis buvo pasakojęs jai apie savo nuojautas, 
apie telepatinius potyrius ir auras, kurias retsykiais mato žiūrėdamas į 
žmones, be to, ji buvo skaičiusi daugelį jo straipsnių šia tema. 

— Ką gi, tai nuskambės keistai, bet aš nenoriu tavęs gąsdinti. 

Tai pasakęs jis nutilo. 

Siuzana kantriai laukė, kol Fergiusas vėl prašneks. Mokslininkas 
pasirausė kišenėse, iš aplamdyto pakelio išsitraukė cigaretę ir prisi- 
degė žiebtuvėliu. Pro ją sklendžiant dūmui, Siuzana užuodė jai jau 
pažįstamą degančios gumos smarvę. 

Ji žiūrėjo, kaip Fergiusas dar kartą užsitraukia cigaretę, įdėmiai 
stebėjo jo gauruotus pilkus plaukus, dengiančius ausis ir siekiančius 
pečius, jo liesą, griežtų bruožų, bet nuoširdų veidą, ir jau ne pirmą 
kartą pagalvojo, kad jis jai labai primena kaubojų, Bevardį Žmogų, 
prerijų atsiskyrėlį. 

Siuzana tvirtai tikėjo šio Žmogaus gebėjimais, o būdama šalia jo 
visuomet jaudindavosi. Jo galvoje tilpo tiek daug informacijos ir drą- 
siausių sumanymų. Ji labai stipriai mylėjo Džoną, bet ne kartą buvo 
pagalvojusi, kad jeigu būtų susipažinusi su Fergiusu visiškai kitomis 
aplinkybėmis, galbūt tarp jų ir būtų kas nors įvykę. 

— Mane kamavo besikartojantis sapnas, — jis nežiūrėdamas į 
Siuzaną vėl užsitraukė cigaretę. — Žinau, kad judu su Džonu esate ap- 
sisprendę gyventi be vaikų, bet šiame sapne mačiau tave nėščią. 

— Ir? — paragino ji. 

Jis pakreipė galvą pažvelgti į ją ir tuoj pat turėjo prisimerkti dėl 
vandenyje, jai už nugaros, akinamai atsispindinčios saulės. Lengvas 
vėjelis pašiaušė Fergiusui plaukų kuokštą. 

— Man nereikėtų tau pasakoti, kelti tau nerimą, tai kvaila. 

Siuzana atlošė galvą ir pažvelgė į jį iš šono, o jos išraiška nieko 
nesakė. 

— Tačiau buvote stipriai susijaudinęs, kai skambinote man į 
namus. 

Jis vėl užsirūkė. 

— Žinoma, tai ne mano reikalas, o be to, juk jūs neketinate turėti 
vaikų? 

Ji delsė atsakyti ir tuojau suprato, kad tai neliko jo nepastebėta. 

— Ne. 

Jis iškėlė rankas. 

— Tai gerai. Puiku. 

— Ojei mes persigalvojome ir nusprendėme turėti vaikų — ne- 
jaugi tai būtų problema? Ką jūs sapnavote? | 

Rašytojas įtemptai mąstė, atidžiai žiūrėdamas jai į veidą, uosda- 
mas jos kvepalus, matydamas, kaip vėjyje plaikstosi jos Žvilgančių rus- 
vų plaukų sruogos. Praėjusią savaitę tai atrodė neatidėliotina. Tačiau 
čia, saulėkaitoje, ji atrodė tokia susirūpinusi ir pažeidžiama, be to, ką 
tik jį patikino, kad nežada susilaukti vaikų, o jis nenorėjo jos gąsdinti, 
nenorėjo kvaršinti jai galvos. Tik norėjo ją apkabinti ir pažiūrėti, kaip 
ji atsakys. 

Gyvenime būna tokių akimirkų. Atrodo, prasiveria siauras lange- 
lis, bet praeis viena kita sekundė, ir jis vėl užsivers. Fergiusas jautė, kad 
dabar tas langelis prasivėrė. 

Praėjusią savaitę jam tikrai atrodė, kad Siuzana ketina susilaukti 
kūdikio, o dabar, skaitydamas nuo jos sklindančius virpesius, jautė ją 
apie tai galvojant, tačiau jis nemanė, kad tai būtų neišvengiamybė. Ne, 
Džonas čia niekuo dėtas. Tai kas tada? Jos meilužis? 

— Nieko, — galiausiai atsakė jis. — Tai būtų svarbu, jei būtumėte 
nėščia. 

Siuzana linktelėjo, vengdama jo žvilgsnio. 

Tada jis ėmė veikti. Išskėtė rankas ir apkabino ją per pečius, bet Siu- 
zana krūptelėjo ir atsitraukė atgal, o jis tik nerangiai bandė ją išlaikyti. 

— Aš myliu jus, Siuzana, — tarė jis. 

Ji apstulbusi pažvelgė į jį, jos.skruostai degte degė. 

— Fergiusai, aš... 

Siuzana purtė galvą, o jis vis dar laikė ją tvirtai, tačiau negrabiai, 
suspaudęs per pečius, veidu beveik liesdamasis prie jos veido, kuris 
dabar užstojo beveik visą šviesą. 

Tada jis paleido Siuzaną ir atsitraukė per pusę žingsnio atgal. 

— Klausykite, aš... Aš atsiprašau, bet nieko negalėjau padaryti, aš 
jus tikrai myliu, — Fergiusas suglumęs šypsojosi. — Aš... aš nežinau, 
kokia jūsų situacija... turiu omenyje šeimą. 

Siuzana svarstė, ką tokio ji padariusi, kad jis taip jautėsi, ir pamė- 
gino sušvelninti padėties aštrumą neužgaudama jo jausmų. 

— Fergiusai, atleiskit, jūs užklupote mane taip netikėtai, — ji šyp- 
telėjo. — Noriu pasakyti, jog esu maloniai nustebinta, o ir jūs pats man 
labai patinkate. Tačiau esu ištekėjusi ir myliu savo vyrą. 

Fergiusas smarkiai išraudo. 

— Aš atsiprašau. 

Ji vėl nusišypsojo, nežinodama, kaip geriau pasielgti — Žiūrėti į 
jį ar į šaligatvį. 

— Džiaugiuosi mūsų draugyste, Fergiusai, ir ją vertinu. 

Jis surūkė cigaretę iki pat filtro, paskui ją numetė ant šaligatvio 
ir užmynė. 

— Aš visada jūsų paslaugoms, gerai? Galite man skambinti bet 
kuriuo metu, dieną ir naktį, aš nieko prieš. Tik pažadėkite — jeigu dėl 
ko nors pasidarys neramu, man paskambinsite. Ar susitarėme? 

Siuzana sutiko. 

Tuo metu Kiundzas, šiaip ne taip tramdydamas įniršį, nutarė, kad 
šį pokalbį būtinai turi išgirsti ponas Sarocinis. 

Vaizdas monitoriuje buvo miglotai juodas ir baltas, o teisingiau sa- 
kant, pilkas ir baltas, ir Siuzana užtruko, kol išvydo, į ką pirštu rodo Mail- 
zas Van Rė. Galų gale pamačiusi, ji suabejojo, ar žiūri ten, kur reikia. 

— Tai? — paklausė ji. — Tas ovalo formos? 

— Gemalinis maišelis, — atsakė akušeris, o jo balsas atrodė toks 
susijaudinęs, nelyginant vaiko Kalėdų rytą. Jam buvo sudėtinga paro- 
dyti tiksliau, mat dešine ranka stengėsi tvirtai laikyti zondą. 

Siuzana gulėjo pėdas sukišusi į kilpas, su šaltu, želė išteptu skene- 
riu makštyje, ir ištiesusi kaklą bandė pažiūrėti į ekraną. 

Ji vis dar nebuvo tikra, kad žiūri tikrai ten, kur reikia. 

— Ar tai? Tamsus, į pūslę panašus objektas? Tai mano kūdikis? 

— Taip. Sveikinu, Siuzana, jau penkios savaitės, kaip jūs nėščia. 
Jūs tapsite motina! 

Siuzana lyg užkerėta gulėjo akis įsmeigusi į maišelį. Paskui jos 
žvilgsnis nukrypo į slaugytoją, aukštą, griežtų veido bruožų, maždaug 
penkiasdešimties metų moterį, atgal sušukuotais ir iš abiejų pusių 
stipriai suveržtais žilais plaukais. Slaugytoja šypsojosi, tačiau jos šyp- 
sena buvo šalta, oficiali, tarytum ji būtų žinojusi daugiau už Siuzaną 
ir jai nesakiusi. 

Suerzinta jos žvilgsnio Siuzana pažiūrėjo į akušerį ir paklausė: 

— Ar viskas gerai? Kaip kūdikis? Jis... ji... ar viskas gerai? Norėjau 
paklausti, ar sveikas? 

— Taip, Siuzana, viskas atrodo absoliučiai puikiai. Tik prašau 
suprasti, kad tai labai ankstyva stadija ir mes šiuo metu matome tik 
maišelį. 

Mailzas Van Rė švelniai atitraukė zondą ir ištiesė jį slaugytojai. 
Paskui nusimovė gumines pirštines ir nuėjo prie kriauklės. Slaugytoja 
padavė Siuzanai servetėlę. Ji apsiavė kelnaites ir užsimovė lininį sijoną, 
o tada nusekė paskui akušerį į jo ankštą kabinetą. 

Kabineto dydis ją stebino: šis žmogus reguliariai priimdavo 
gimstančius karališkosios šeimos, turtuolių ir garsenybių kūdikius, 
bet konsultavimo kabinetai antrame aukšte virš Harlio gatvės buvo 
neką didesni už dvi spintas valytojos įrankiams laikyti. 

Vis dėlto jai patiko toks kuklumas: Mailzas Van Rė taip atrodė 
paprastesnis, žmogiškesnis, o ir jo reputacija Siuzanos akyse nuo to 
tik išaugo. Daugeliui savo klientų jis tikriausiai atrodo esąs nuostabus, 
jeigu šie pakenčia tokią ankštą patalpą, mąstė ji. 

Jai patiko viena labai žemiška Van Rė savybė. Ji nežinojo, kiek 
akušeriui metų, bet įsivaizdavo jį esant maždaug šešiasdešimties. Jis 
buvo didelis, bet ne aukštas, o trumpi ir dygūs plaukai atrodė tokie 
netvarkingi, tarytum pats būtų juos kirpęs. Jo kostiumai buvo aukš- 
čiausios kokybės, bet visi atrodė išėję iš mados ir padėvėti, tarsi juos 
būtų nusipirkęs tą dieną, kai gavo gydytojo diplomą, ir nuo to laiko 
jų nekeitęs. Tačiau jis akivaizdžiai pasitikėjo savimi, jo rankos buvo 
stambios ir kruopščiai prižiūrėtos, akys — skaisčiai mėlynos, o švelnus 
it šilkas balsas galėjo užgydyti mirtinas žaizdas. Šalia jo Siuzana jautėsi 

rami — jai šis žmogus atrodė toks pat mielas ir žavus kaip mylimas 
žaislinis meškiukas. 

Rankoje laikydamas automatinį plunksnakotį, seną „Parker“, 
akušeris kreipėsi į ją: 

— Vadinasi, metalo skonis arbatoje ir kavoje, degančios gumos 
smarvė. Cigarečių dūmai nemalonūs, o nuo alkoholio kvapo pykina. 
Nėra apetito, išskyrus traškučiams, — jis pasižymėjo viską ant korte- 
lės. — Gal dar kas nors? 

— „Bath Olivers“, — atsakė ji. — Šie traškučiai mane labiausiai 
masina. 

Jis šypsodamasis užsirašė Siuzanos žodžius, paskui dirstelėjo į ją 
per savo akinių viršų. 

— Gaila, kad jie nėra iš pigiųjų. 

Siuzana šyptelėjo. Ramybės jai nedavė vienas klausimas ir jį už- 
duoti atrodė vis sunkiau ir sunkiau. Žinojo, kad yra nėščia, dar prieš 
atvykdama pas šį gydytoją, nes atliko testą, kurį įsigijo vaistinėje, nors 
Džonui kol kas apie tai nepranešė. 

Ji buvo pasiryžusi persileidimui, todėl praėjusią naktį Džonui 
prasitarė, kad norėtų, jei yra nėščia, nutraukti nėštumą. Galbūt jiems 
vertėtų apsilankyti pas Bilą Rolandsą, jų šeimos gydytoją; kartu jis 
buvo ir jų draugas. Džonas atsakė visiškai abejingai, ir atspėti, ką jis iš 
tiesų galvoja, buvo neįmanoma. Siuzana suprato tik tai, kad šis kūdikis 
sugriautų jų santuoką ir ji negalėtų to pakelti. 

Tačiau dabar pasijuto visiškai kitaip. Nuo šio Žmogaus sklido 
tokia šiluma, kad, sėdėdama priešais jį, kol jis užrašinėjo jos žodžius, 
jautėsi tartum ką tik pagirta mokytojo už nuostabų rašinį ir norėjo tik 
vieno — jam dar labiau patikti. Be to, ji nudžiugo ir išvydusi savyje 
užsimezgusią gyvą būtybę. Ji labai didžiavosi. 

Tai buvo stiprus jausmas. 

Ji nesitikėjo nieko panašaus. 

Ir nebegalėjo jam užduoti savo klausimo. Siuzana ketino pasi- 
teirauti, kiek savaičių užtrunka persileidimo galimybės laikotarpis, 
bet dabar negalėjo to padaryti. Maišelio vaizdas buvo pernelyg ryškus. 
Jame auga jos kūdikis. 

Van Rė pasirausė stalčiuje ir išėmė iš jo įpakuotą švirkštą injek- 
cijoms. 

— Norėčiau jums neskaudžiai įdurti, — paaiškino jis. — Reikėtų 
suleisti vitaminų, reikalingų vaisiui vystytis. 

Ji atsiraitojo palaidinės rankovę, nė kiek nesibaimindama adatos. 
Viskas kūdikio labui. Tamponu valydamas jai ranką, akušeris tarė: 

— Norėčiau, kad prieš išvykdama užsuktumėte pas mano sek- 
retorę. Mums reikėtų suplanuoti reguliarius savaitinius susitikimus 
jums patogiu laiku. 

— Savaitinius? 

— Kol praeis persileidimo rizikos laikotarpis. 

— Arjis ilgai tęsiasi? 

— Dar porą mėnesių, — jis įmetė švirkštą į saugyklą, ir Siuzana 
nuraitojo rankovę; ji beveik nepajuto dūrio. 

— Ar neprieštarautumėte, Siuzana, jeigu užduočiau jums asme- 
ninį klausimą? Kaip visa tai priima jūsų vyras“ 

Ji akimirką galvojo. 

— Man atrodo, gerai, — jos skruostai truputį paraudo. — Aš... 
nuo to laiko mes nė karto nesimylėjome. 

— Jūs nenorite ar jis? 

— Aš... nesu tikra. Gal abu? 

Jis nusišypsojo. 

— Situacija ne iš lengvųjų. 

— Iš tikrųjų. 

— Bet jūs stipri. Jūs atlaikysite. 

— Taip, — ji irgi nusišypsojo. 

Van Rė vėl kažką užsirašė ant kortelės, o paskui pažvelgė į ją. 

-— Kaip, jūsų manymu, jis reaguos į šią naujieną? 

— Nežinau, — atsakė Siuzana. 

Ji tikrai nežinojo. 

— Mes sudarėme sutartį! — Garetas pareiškė Džonui. — Noriu 
pasakytixykad tai nerealu, ar ne? Pastarąjį mėnesį mums buvo pateikta 
dešimt pasiūlymų ir mes devynis iš jų priėmėme. Būtume priėmę ir 
dešimtą, tačiau iš tikrųjų patys jį atmetėme. Kas čia dedasi? 


178 PETER JAMES * TIESA 


Džonas sėdėjo bare gurkšnodamas alų ir rūkydamas iš Gareto iš- 
kaulytą cigaretę. Per pastarąsias keletą savaičių iš savo verslo partnerio 
jau buvo iškaulijęs tiek daug cigarečių, kad atsilygindamas jam pirko 
vieną pakelį po kito. Tačiau tai buvo geriau nei nusipirkti pakelį sau. 
Kol jis tik kaulijo, tol nesijautė vėl pradėjęs rūkyti. 

Jis svarstė, ar Siuzana jau buvo užuodusi nuo jo sklindantį ciga- 
rečių dūmų kvapą; jam atrodė, kad negalėjo neužuosti. Iš tikrųjų, kitą 
vakarą po to, kai Džonas vėl ėmė rūkyti, ji pasisakė neužuodžianti ne- 
malonaus kavos kvapo, ir kava jau nebeskleidžianti degančios gumos 
smarvės, nors metalo skonį ji vis dar jaučianti; be to, ji pareiškė, kad ir 
cigarečių kvapas jos jau nebeerzina. 

Gal tai buvo tik kandi užuomina? O jeigu taip, tai kodėl ji nega- 
lėjo to pasakyti paprastai? Tiesa, tai buvo sudėtinga, nes jie nesikalbė- 
davo, jie elgėsi nelyginant du svetimi žmonės, atsidūrę po vienu stogu. 
Jis suprato, kad buvo kaltas dėl to ne mažiau nei Siuzana. Galbūt net 
labiau. Džonas suprato ir priežastį. 

— Kaip tai „kas čia dedasi , Garetai? 

Garetas, vilkintis raudonu medvilniniu švarku ir plačiais žaliais 
marškiniais, nudelbė jį keistu, paslaptingu žvilgsniu. 

— Nagi, pripažink, kad ir tau pačiam tai atrodo siaubinga, tiesa? 

Džonas tylėdamas užsitraukė cigaretę. Taip, tai buvo siaubinga. 

— Noriu pasakyti, kad naujieji mūsų rėmėjai turėtų būti nustebę, 
tiesa“ 

Šešta valanda, bare daugėjo lankytojų. Kažkas, prilipęs prie žai- 
dimų automato, nesiliovė birzginęs tą pačią melodiją, kuri Džoną tik 
erzino. Erzino jį ir Garetas. Ir tai, kad jis pasirodė esąs toks silpnas ir 
vėl ėmė rūkyti. 

Tačiau didžiausia problema buvo Siuzana, jo santuoka, jų gyve- 
nimas. Koks dar gyvenimas? Jie nebeturi gyvenimo. Jau šešios savaitės 
kaip ji nėščia. Dar pora savaičių, ir jai nebegrės persileidimo pavojus, 
todėl dabar jis norėjo grįžti namo ir nustumti tą kalę nuo laiptų, kad 
ji persileistų. 

Džonas užgesino cigaretę. Garetas kalbėjo, bet jis nesiklausė. „Di- 
giTrak sekėsi neįtikimai gerai ir pono Sarocinio pinigų jam jau nebe- 
reikėjo. O, Dieve, jei Kleikas būtų pratęsęs terminą dar vienam mėne- 

siui, jiems nebūtų reikėję jokio Sarocinio ir, visų pirma, „Vorn“ banko 
"paslaugų. Dabar Džonas norėjo dviejų dalykų. Jis norėjo, kad Siuzanai 
įvyktų persileidimas ir kad ponas Sarocinis dingtų jam iš akių. 

Tiesa, ponas Sarocinis nesirodė ir neatsakė nė į vieną ataskaitą, 
kurias Džonas išsiuntė į „Vorn“ banką. Džonas buvo prašęs Tonio Vei- 
ro, kad šis jų sutartyje rastų kokią nors spragą. Veiras jam paaiškino, 
kad rasti spragą visiškai nesudėtinga — Britanijos įstatymai draudžia 
surogatinę motinystę už pinigus. Tačiau jie neišvengiamai susidurtų 
su problema: ponas Sarocinis buvo tapęs teisėtu „DigiTrak“ ir namo 
savininku iki tos dienos, kai jam bus atiduotas kūdikis. Jam buvo per- 
duotos teisės į visus dokumentus, akcijas, į visą nuosavybę. 

Anksčiau, kol Siuzanos nėštumas dar nebuvo patvirtintas, jie- 
du kalbėjosi apie tyčinį persileidimą. Apie tai buvo užsiminusi pati 
Siuzana. Tačiau pastaruoju metu ji pasikeitė. Kūdikio atžvilgiu elgėsi 
šventeiviškai ir iki absurdo atsargiai. Kaskart, kai tik jis pabandydavo 
jai užsiminti apie persileidimą, Siuzana tą pačią akimirką pakeisdavo 
pokalbio temą arba nueidavo šalin. 

Džonas baigė antrą bokalą ir užsisakė trečią. Garetui entuziastin- 
gai pasakojant apie naująjį RAID serverį, kurį jis ketino užsakyti, ir su- 
tankinimo algoritmus, Džonas gėrė alų, vis labiau ir labiau niršdamas 
ant Siuzanos. Ištuštinęs bokalą, atsisveikino su Garetu iki rytdienos ir 
ryžtingai patraukė prie durų. 


— „Tas, kuris pradžioje krikščionybę myli labiau už Tiesą, vėliau 
savo sektą arba bažnyčią pamils labiau už krikščionybę, o baigs tuo, kad 
save pamils labiau už viską, — ponas Sarocinis pacitavo Kiundzui. 

Kiundzas, sėdėdamas pono Sarocinio prabangiame kabinete Že- 
nevoje, atsakė: 

— Samuelis Teiloras Kolridžas. 

Ponui Sarociniui tai patiko. Tada jis perskaitė Kiundzo jam pa- 
rengtą sąrašą: 

— Arčis Varenas? Fergiusas Donlivajus? Tonis Veiras? Tik šie 
trys? Kodėl į pavojingų asmenų sąrašą neįtrauktas Džonas Karteris? 

Kiundžzui reikėjo pagalvoti. 

— Todėl, — pradėjo jis ir tuojau pat užsikirto. — Todėl, kad buvo 
priimtas toks sprendimas. 

Ir tuojau pat suprato atsakęs neteisingai. 

Ponui Sarociniui atsakymas nepatiko, Kiundzas tai suprato iš jo 
išvaizdos ir akimirksniu išsigando. Užuodė tiesiog iš savo paties kūno 
sklindančią baimę. Jis šioje patalpoje užuodė įvairius kvapus — odos, 
lako, kuriuo buvo apdorotas medis, ir cheminių medžiagų, kuriomis 
valytas kilimas, — bet pono Sarocinio neužuodė. 

Ši pono Sarocinio ypatybė Kiundzui atrodė labai keista: nuo 
jo niekada nesklido joks kvapas ir Kiundzas negalėjo to suprasti. Jis 
buvo įsitikinęs, kad ponas Sarocinis su juo Žaidžia, sąmoningai blo- 
kuoja Kiundzo gebėjimą jį užuosti, yra įdiegęs į jo mintis kažką, kas 
jam trukdytų. 

Kiundzas dar niekada nebuvo sutikęs žmogaus, neturinčio kva- 
po. Kiundzas, neužuosdamas pono Sarocinio, negalėjo jo perprasti. 
Tai buvo vienintelis Kiundzo kada nors sutiktas žmogus, kurio ne- 
galėjo perprasti. 

Tačiau ponas Sarocinis galėjo perprasti, netgi girdėti, kiekvieną 
Kiundzo ląstelę. Šiuo metu jos visos kalbėjo jam. Jos buvo stipriai iš- 
sigandusios. 

— O kas priėmė šį sprendimą, Stefanai? 

Kiundzas jautė, kaip kinta jo kūno temperatūra: staiga pakyla, 
tačiau tuoj pat krinta, ir taip greitai, kad visi jo plaukai ūmai pasišiaušė 
ir virto adatomis. 

— Buvau tikras, kad kito pasirinkimo nėra, — atsakė Kiundzas. . 

Madingu kostiumu vilkįs ponas Sarocinis už savo stalo beveik 
nekrustelėjo. 

— Hm, Džonas Karteris... Ar jis tau, Stefanai, kuo nors išskirti- 
nis? — dabar jis truputį palinko į priekį. — Sakyk man, Stefanai, ar tau 
skaudėtų širdį, jei ponui Karteriui nutiktų kas nors bloga? 

Kiundzas buvo atsargus. Jis nežinojo, kokio atsakymo iš jo laukia 
šeimininkas, ir bandė prisiminti, ko ponas Sarocinis jį buvo mokęs. Tai 
buvo viena iš Tiesų, Trečioji, o gal Ketvirtoji? Jis neįstengė prisiminti 
tiksliai ir nenorėjo, kad ponas Sarocinis jį nubaustų, jeigu jis suklystų. 

— Tai ką, Stefanai? Ketvirtoji tiesa? „Vienintelis tikras skausmas 
yra įskaudinti tą, kurį tu myli?“ 

— Ne, dėl pono Karterio man nei šilta, nei šalta, — atsakė Kiun- 
dzas, galvodamas apie tai, kad jis labiau už viską džiaugtųsi, jei Džonui 
Karteriui nutiktų kas bloga, bet šią mintį stengėsi užgniaužti. Juk po- 
nas Sarocinis gali įsiskverbti tiesiai į jo mintis ir jas perskaityti. 

O ponas Sarocinis dabar atsistojo nuo stalo ir ėjo per kabinetą 
prie įstiklintos spintelės. Kiundzas žinojo, kas yra ten, spintelėje, ir to 
labai nenorėjo. 

Ponas Sarocinis atidarė tikmedžio dureles, už kurių pasirodė di- 
džiulis televizoriaus ekranas. Jis tik palietė mygtuką, ir ekranas atgijo. 
Kiundzas įsitempė, prisimindamas pono Sarocinio pamokymus, kaip 
valdyti savo emocijas, tačiau tvardytis sekėsi sunkiai. 

Ekrane pasirodė Klaudija. Ji nuoga sėdėjo pintame krėsle, Kiun- 
dzo apartamentuose Ciuriche, ir užsiėmė tuo, ką Kiundzas visada 
labai mėgo, tai yra sėdėdavo, įspraudusi savo ranką sau tarp kojų, o jis 
tuo tarpu svaigindavosi jos kūno kvapais. 

Klaudija šypsojosi plačia, seksualia, provokuojančia šypsena, 
kuri reiškė „ateik pas mane“. Ji atrodė linksma ir žavinga, tiesa, kitaip 
nei Siuzana Karter. Siuzana atrodė žvali, sveikata trykštanti, aktyvų 
poilsį mėgstanti grynai amerikietiško tipo moteris, o Klaudija buvo 
namisėda. Jos žvilgantys juodi plaukai buvo kirpti gotišku stiliumi, o 
kūnas — baltas kaip numirėlės. Tačiau jis buvo švelnus liesti: Klaudija 
buvo ganėtinai laiba, kad atrodytų silpna, vis dėlto turėjo kažką tokio, 
kas darė ją geidulingą. 

O juk nėščia Siuzana Karter irgi turėtų atrodyti geidulingai, ūmai 
toptelėjo jam. 

Klaudijos ranka judėjo labai lėtai, jos ilgi pirštai švelniai dirbo 
savo darbą, o ji kartkartėmis ištraukdavo juos ir imdavo čiulpti arba 
glamonėdavo jais savo kūną. Tačiau šis vaizdo įrašas buvo rodomas be 
jokio garso takelio. 

Tačiau netrukus jis išgirdo ir garsą, sklindantį iš abipus televizo- 
riaus stovinčių garsiakalbių, — garsas buvo perduodamas tiesiogiai ir, 
Kiundzas tai gerai žinojo, jo šaltinis buvo šiame pastate. 

Klykė Klaudija. 

Jos klyksmas buvo toks klaikus, kad pranoko lakiausią vaizduotę. 
Jame buvo girdėti ir agonija, ir baimė, ir siaubas, ir neviltis, ir malda- 
vimas. 

Kiundzas suprato, kad ponas Sarocinis jį stebi, todėl jis privalo 
išlaikyti šį testą. O tai buvo sunku, nes jis gerai žinojo, ką jie daro Klau- 
dijai, ir jau vien nuo šios minties netgi jį ėmė pykinti. 

Klaudija vėl suklykė, tik dar baisiau, o paskui ėmė šaukti: „Ne, 
prašau, o, Dieve, neeeeeee!“ 

Jos šauksmas virto tokiu siaubingu spiegimu, kad Kiundzas no- 
rėjo užsikimšti pirštais ausis ir nusisukti į šalį. Deja, negalėjo. 

Neišdrįso. 

Tada ponas Sarocinis išjungė televizorių ir garsiakalbius, uždarė 
spintelės duris. Paskui, sugrįžęs prie savo stalo, paklausė Kiundzo: 

— Ar tu myli Siuzaną Karter taip, kad ją įskaudinęs kentėtum 
pats“ 


Pirmą kartą gyvenime Siuzana pasijuto daranti kažką dėl savęs 
pačios, o ne dėl kieno nors kito: Ji tai darė todėl, kad pati norėjo tai 
daryti, ir tai jai teikė džiaugsmą. 

Stovėdama ant skečiamųjų kopėčių aukščiausio laiptelio neseniai 
išdažytame priešakiniame atsarginiame miegamajame, langais išei- 
nančiame į gatvę, lūpomis suspaudusi porą vinių paveikslui kabinti, su 
plaktuku rankoje, ji jautėsi labai laiminga ir patenkinta. Gal tai susiję 
su hormonų pokyčiu kūne, o gal ją pradžiugino tai, kad šiandien po- 
piet Mailzas Van Rė, prispaudęs ultragarso skenerį jai prie pilvo, leido 
pasiklausyti, kaip plaka jos kūdikio širdelė. 

Jei Džonas nusiramintų dėl šio reikalo, viskas būtų idealu. Iš- 
nešioti kūdikį tikrai nebuvo sudėtinga, ir ji darė tai dėl savęs ir dėl 
Džono, dėl jųdviejų santuokos, dėl visko. Nors tai nebuvo jų kūdikis, 
vis dėlto jis buvo žmogiška būtybė ir turėjo tokią pat teisę į jos meilę ir 
globą, kokią būtų turėjęs jųdviejų vaikutis. Siuzana privalėjo užtikrinti 
jam visa tai ir buvo pasiryžusi padaryti dėl jo viską, ką reikia. Tačiau 
svarbiausia tai, kad dar septyni mėnesiai su trupučiu, ir viskas baigsis. 
Reikėjo tik padėti Džonui tai suprasti. 

O ji pasistengs. Siuzanai ir anksčiau yra tekę susidurti su Džono 
užsispyrimu: tai buvo tarytum jo savigynos mechanizmas, ir Džono 
griežtumas turėjo apsaugoti jį patį nuo siaubo, kurį buvo išgyvenęs 
nelaimingoje vaikystėje. Iš konfrontacijos niekada nebūna naudos, 

todėl Siuzana turi elgtis kantriai, siekti savo tikslo pamažu, diena iš 
"dienos, būti jam švelni, nukęsti įžeidimus, neskubėdama palenkti jį 
"savo pusėn. 

Ji įkalė vieną vinį į sieną, pritvirtino paveikslo kablį ant pieštuku 
pažymėto kryželio, ir tuo metu jai už nugaros su trenksmu atsidarė 
durys. Siuzana išsigandusi atsigręžė atgal, tarp lūpų likusi vinis nu- 
krito ant plikų grindų. 

Tarpduryje stovėjo Džonas. Jo išvaizda baugino. Siuzana užuodė 
alkoholio tvaiką ir cigarečių dūmų kvapą, o jis pats vos išsilaikė ant 
kojų ir tik vargais negalais galėjo sutelkti dėmesį. Tikriausiai, būdamas 
tokios būklės, jis dar parvažiavo namo, išsigandusi pagalvojo ji. Tai 
buvo visai ne tas Džonas Karteris, už kurio ji ištekėjo, tai nebuvo jos 
atrama, tai buvo visiškai kitas žmogus. 

— Labas, brangusis, — pratarė ji nervindamasi, nes pastarosio- 
mis dienomis kone kiekvienas jos žodis išvesdavo jį iš pusiausvyros. 

Džonas tik stebeilijo tiesiai į ją, o jo žvilgsnis atėmė visą drąsą. Jo 
akyse buvo matyti didžiulė neapykanta, tačiau Siuzana vylėsi, kad jai 
tik taip atrodo. 

Jis žiūrėjo į nepažįstamą bobą, šeimininkaujančią jo namuose. 
Džonui atrodė, kad jeigu jis dabar pastumtų šias kopėčias, tuojau pat, 
nieko nelaukdamas, ji kristų ant grindų ir galbūt įvyktų persileidi- 
mas. Tai visiškai paprasta, pagalvojo jis. Vienoje rankoje laikydama 
plaktuką, ji nesaugiai balansavo ant viršutinės pakopos, pasviręs ant 
šono paveikslas kabojo ant vienos į sieną įkaltos vinies. Jis galėjo prie- 
iti artyn ir užkliūti už kopėčių, o ji nė neįtartų, kad tai buvo padaryta 
sąmoningai. 

Bet jeigu ji susilaužytų ranką? Arba nusisuktų sprandą? 

Tačiau po akimirkos, jai pakreipus galvą, Džonas vietoj nepažįs- 
tamos moters išvydo ant skečiamųjų kopėčių stovinčią savo žmoną, 
jis išvydo Siuzaną, švytinčią iš laimės. Ji buvo namuose, kuriuos labai 
mėgo, ir darė tai, kas jai patiko, — dekoravo kambarius, stengėsi, kad 
jųdviejų svajonė virstų tikrove. 

Džonas giliai įkvėpė, numalšino pastarosiomis savaitėmis jame 
vis stiprėjusią neapykantą ir prisiminė. 

Juk liko tik septyni mėnesiai, dėl Dievo meilės. 

O tada viskas baigsis. 

Devyni mėnesiai, juk tai nieko nereiškia, aštuonios savaitės jau 
praeityje, taigi beliko septyni mėnesiai, jie kaip nors ištversią, jie juk gali 
prispausti emocijų katilą dangčiu, velniop tą Sarocinį, velniop visus. 

— Kaip praėjo diena? — paklausė jis. 

— Buvau pas Mailzą Van Rė — eilinei skenografijai, — nebūda- 
ma tikra dėl jo nuotaikos, Siuzana nusprendė neužsiminti apie tai, kad 
girdėjo plakant kūdikio širdelę. — Paskui grįžau namo ir padirbėjau 
prie Fergiuso rankraščio. Pamaniau, kad galėčiau pakabinti keletą 
paveikslų... pagalvojau, čia būtų galima laikyti štai šį, vaizduojantį 
Safolko uostą, kuriuo tu niekada per daug nesižavėjai. Čia jis turėtų 
atrodyti puikiai, o ką tu manai? 

— Teisingai. Ar galėčiau gauti bučkį? 

Jausdama, kad jo nuotaika gerėja, Siuzana paerzino Džoną: 

— Pirmiau paduok man vinį, kurią ką tik numečiau, o paskui 
duosiu tau ilgą ilgą bučkį! 

Džonas priklaupė, surado vinį ir Siuzana įkalė ją į sieną. Paskui 
padavė jai paveikslą, vaizduojantį niekuo neišsiskiriantį saulėlydį to- 
lumoje, už žvejybos uosto, kurį jiedu prieš kelerius metus nusipirko 
naudotų daiktų turgelyje. 

— Gal norėtum pažiūrėti kokį filmą? Šįvakar rodo keletą įdomių, 
aš mielai pažiūrėčiau. 

— Kaip nori, — entuziazmo jos balse nebuvo girdėti. 

— Ne? 

— Tai tik dėl to, kad šįvakar toks fantastiškas vakaras, o tokių 
šiltų vakarų, kai galima pasėdėti lauke, šiemet jau nebus daug. Kodėl: 
mums šįvakar neišėjus į sodą ir neišsikepus kepsninėje mėsos? Jau 
kelios savaitės kaip to nedarėme. 

Džonas susimąstė — ji tikrai teisi. Ėjo trečia rugsėjo savaitė; va- 
sara jau praskriejo. 

— Tai kad oras būdavo bjaurus, — tarė jis. — Todėl ir neišeida- 
vome į lauką. 

Tačiau jie abu suprato, kad kelios savaitės buvo tiesiog nuostabios, 
lietus lijo tik porą pastarųjų dienų, ir viskas. Bjauru buvo kai kas kita. 

Siuzana pakabino paveikslą, sutvirtino jį, Džonas, jai nulipant, 
palaikė kopėčias, paskui apkabino ją abiem rankomis. Ji prigludo 
prie jo, prispaudė veidą jam prie peties taip, kad jų skruostai susilietė. 

Džonas užuodė jos plaukų kvapą — tai buvo švelnus kokoso riešutų 
"kvapas, kurį jos plaukams teikė jo mėgstamas šampūnas. 

— Aš myliu tave, — tarė jis. 

Alkoholis ir cigarečių dūmai suteikė jam vyrišką kvapą. Džonas vi- 
suomet, nuo pat jų draugystės pradžios, kvepėjo dūmais, ir jai tai patiko, 
nes priminė tėvą, kuris jos vaikystės metais nesiskirdavo su cigarete. 

— Ir aš tave myliu, — atsakė ji. — Labiau už viską pasaulyje. 

Užuot išsikepę mėsos, jie nuėjo į lovą ir mylėjosi. Po kelių valandų 
Džonas prabudo ir išgirdo šnarant popieriaus lapus — Siuzana skaitė 
Fergiuso Donlivajaus perrašytą rankraštį, sėdėdama čia pat, šalia jo, ir 
jis stambiu planu išvydo jos kairiąją krūtį. Pastebėjo, kad pastaruoju 
metu jos krūtys buvo papilnėjusios, o tai jį stipriai jaudino. 

Jis švelniai vedžiojo pirštu pagal jos kontūrus, paskui paglostė 
aplink spenelį, o Siuzana iš malonumo tyliai sumurmėjo ir pasirangė. 

— Išalkai? — paklausė ji. 

— Aha. O ko tu pageidautum? 

— Neprieštaraučiau. Būtų visai neblogai ko nors lengva. Gal 
plaktos kiaušinienės? 

— Gerai. Aš padarysiu, — Džonas pabučiavo ją ir išlipo iš lovos. 

— O, Dieve, tau ir vėl stovi! — nustebo ji. 

Jis išsiviepė. 

— "Taip, kai būnu su tavimi, mane visada kamuoja ta pati prob- 
lema. 

Džonas apsijuosė rankšluosčiu ir nušlepsėjo laiptais į virtuvę. 

Kad ir kaip ten būtų, pagalvojo jis, šįvakar jų gyvenimas vėl ėmė 
tekėti įprasta vaga. 


31 


Dešimt savaičių. O dabar ji matė visa tai savo akimis, ir tai ne- 
buvo apsirikimas. Nors vaizdas pilkai baltame ekrane matėsi tarsi pro 
miglą, Siuzana galėjo įžiūrėti jį kuo aiškiausiai. Ji matė rankas, kojas, o 
Mailzui Van Rė parodžius išskyrė net pėdutes. 

Tai neįtikėtina, galvojo ji, šis kūdikis, ši manyje esanti gyva bū- 
tybė. 

Krustelėjo viena kojytė, paskui kita, o ji nenorėjo atitraukti akių, 
bet Mailzas Van Rė nuėmė zondą ir ekrane liko tik baltoji tamsa. 

Akušeris pažvelgė žemyn į ją ir nusišypsojo. 

— Galiu patvirtinti vaisiaus gyvybingumą, Siuzana. Viskas atro- 
do normaliai, kūdikis sveikas, sprando storio skenografijos duomenys 
puikūs, nuogąstauti dėl Dauno sindromo neturime jokio pagrindo. O 
pavojingiausias laikotarpis, kai būna didžiausia persileidimų tikimybė, 
jau praeityje. 

— Ar prieš tai jums buvo kilę įtarimų dėl Dauno sindromo? — 
pasiteiravo ji, mat gydytojo susirūpinimas jai pasirodė keistas. 

— Ne, — lipšniai patikino jis, — bet atlikti šį tyrimą anksčiau 
neturėjome galimybės. Tyrimas Dauno sindromo tikimybei nustatyti 
yra įprasta praktika, Siuzana, o jums dar toloka iki rizikos amžiaus. 

Ji šiek tiek žinojo apie Dauno sindromą: vyresnio amžiaus tėvams 
didesnė tikimybė susilaukti šia liga sergančio kūdikio, bet nesuprato, 
ar tai priklauso tik nuo motinos amžiaus, ar taip pat ir nuo tėvo. Umai 
ją nukrėtė šiurpas ir Mailzo Van Rė akyse pasirodė susirūpinimas. 

— Ar viskas gerai, Siuzana? 

Ji linktelėjo. Ją akimirksniu buvo ištikęs pasibjaurėjimas tuo, kad 
šis kūdikis, į kurį ji dabar Žiūrėjo, yra pono Sarocinio, o ne Džono, 
kad joje auga pono Sarocinio dalis. Šis pojūtis vis atsinaujindavo. Kurį 
laiką, keletą dienų, viskas būdavo gerai, ramu, bet paskui vėl staiga ap- 
lankydavo ta pati siaubinga mintis — ji nešioja kito vyro vaiką. . 

Tačiau tai nėra tik pono Sarocinio kūdikis, tai yra ir mano kūdikis, 
— priminė pati sau, bandydama nusiraminti. 

Šiuo metu ji jau buvo atsidūrusi ten, iš kur nėra kelio atgal. Jos 
kūnas neatmetė šio kūdikėlio, dabar tik jos mintys galėjo jį atstumti. 
Tiesa, buvo dar viena galimybė — abortas, bet ji negalėjo apie ją nė 
pagalvoti. Siuzanos galvoje išniro ekrane matytas vaizdas. Tos pačios 
kojytės, tie patys judesiai. Tai buvo tiesiog neįtikėtina. 

— Ar negalėčiau dar kartą išgirsti širdelės plakimą? — pasitei- 
ravo ji. 

— Žinoma, Siuzana. 

Akušeris uždėjo jai ant pilvo skenerį ir ėmė vedžioti aplink, ko! 
prietaisas užfiksavo garsą, o Siuzana kurį laiką gulėjo klausydamasi 
vieno buf-buf-buf. 

Paskui Mailzas Van Rė švelniai nukėlė jos kojas nuo kilpų ir iš- 
"tiesė jai popierinį rankšluostį. Atsistojusi ji pajuto tokią jėgą, kokios 
dar niekuomet nebuvo pajutusi. Netgi slaugė akmeniniu veidu, ir toji 
nusišypsojo. 

— Tai berniukas ar mergaitė? — pasidomėjo Siuzana ir tuoj pat 
pastebėjo, kaip Van Rė ir slaugė trumpą akimirką susižvalgė (o gal tik 
jai pasirodė?). 

— Lytį galima nustatyti ne anksčiau kaip po šešiolikos savai- 
čių, — paaiškino akušeris. — Ar esate tikra, Siuzana, kad norite ją su- 
žinoti iš anksto? Dauguma motinų to nenori. | 

— Nesu tikra, — atsakė ji, nerimaudama dėl jų keisto susižvalgy- 
mo, kurį buvo pastebėjusi. Ką tai galėtų reikšti? 

— Siūlyčiau lyties klausimą aptarti tada, kai galėsime ją nusta- 
tyti, — tęsė Mailzas Van Rė. — Savo pacientėms visada kartoju, kad 
svarbiausia — kūdikio sveikata. Jeigu norite, kad jūsų kūdikis būtų iš 
tikrųjų sveikas, privalote jį mylėti visa širdimi dar tuomet, kai jis yra 
jūsų gimdoje. Ar jūs mylite savo kūdikį visa širdimi? 

— Taip. 

Jis draugiškai nusišypsojo. 

— Tai gerai. Vadinasi, jis bus sveikas. 

Siuzana pakėlė akis į džiugiai besišypsančią slaugę. Jai šypsojosi 
ir Van Rė, o jų draugiškumas buvo užkrečiamas. Ji jau buvo beužmirš- 
tanti jųdviejų susižvalgymą — įtikinėjo save, kad jai tik pasirodė — ir 
pati vis labiau džiaugėsi. Siuzana jautėsi tokia laiminga, kad norėjo 
pabučiuoti Mailzą Van Rė, ir nedaug trūko, jog taip padarytų. 

Paskui kone pasišokinėdama nusekė paskui daktarą ir atsisėdo 
priešais stalą. 

Siuzanai iš galvos neišėjo skenografijos metu matytos judančios 
kojytės, todėl nieko nuostabaus, kad jai buvo sunku suprasti, ką kalba 
Van Rė, ir šis turėjo pakartoti. Akušeris davė jai naudingų patarimų 
dėl mankštos, poilsio, dietos ir priminė, kad nevalia kilnoti sunkesnių 
daiktų. Jie jau anksčiau visus šiuos klausimus buvo išsamiai aptarę, bet 
jis buvo labai atidus ir elgėsi su ja taip rūpestingai, tarytum tai būtų 
buvęs jo paties kūdikis. 

Be to, Van Rė padėjo jai susigaudyti savo mintyse. Kursai būsi- 
moms mamoms. Jos kolegėms, pavyzdžiui, Keitei Foks, — ypač Kei- 

tei, — pasirodys keista, jeigu jis nesiruoš kūdikio gimimui. Būtų ne 
pro šalį šiek tiek apsimesti. Žmonės, kurie ketina tapti tėvais, perka 
drabužėlius, ruošia kambarį naujagimiui. 

Mailzas Van Rė kažko paklausė, bet ji neišgirdo. Siuzana pažvelgė 
į jį sutrikusiu žvilgsniu ir atsiprašė: 

— Atleiskite, buvau kažkur nuklydusi. 

— Kaip jūsų vyras? — vėl paklausė jis. Ji žinojo šį klausimą at- 
mintinai, mat gydytojas užduodavo jį kas savaitę. — Kaip jis reaguoja 
dabar? 

— Puikiai, — atsakė ji. — Geriau. Dabar jau daug geriau, — ji nu- 
sišypsojo. — Man atrodo, jis susitaikė su šia mintimi. 

Akušeris sudėjo savo sunkias rankas. 

— Jam tai nėra lengva. Užjaučiu jį. 

— Nelengva mums abiem. 

Jis įsmeigė į ją savo dideles akis, tačiau iš jo žvilgsnio Siuzana 
nieko nesuprato. Jai pasirodė, kad jose trumpam žybtelėjo pašaipa, ir 
ji pamanė, kad akušeris bus pastebėjęs jos džiūgavimą. 

Jo akys bylojo, kad jis pamanė, jog Siuzana slapčia džiaugiasi, 
todėl ji norėjo paaiškinti, kad gydytojas klysta, kad jai tai prilygsta 
košmarui būdraujant, ir jeigu ji turėtų galimybę rinktis iš naujo, tai jos 
atsakymas būtų neigiamas. 

Tačiau ji to nepasakė. Nes atrodė, kad iš laimės plyš širdis. 


Kiundzas negalėjo patikėti savo akimis, tačiau pasirinkimo jis 
neturėjo. Įvyko tai, kas turėjo įvykti. Siuzanos veidas dėl naktinio 
matymo objektyvo atrodė įgavęs žalią atspalvį. Jis dabar žiūrėjo į jos 
stangrius sėdmenis — ant jų, kaip ir visame jos kūne, nebuvo jokių 
riebalų, ir ji visiškai neatrodė nėščia. 

Patalynė buvo numesta nuo lovos, ji gulėjo išsikėtojusi skersai 
Džono ir buvo apžiojusi jo daikčiuką. O jis pirštais buvo įsikibęs į pa- 
klodę. 

Stebėti šį reginį reikėjo stiprių nervų. 

Paskui ji mitriai pasislinko ratu tarytum horizontaliai šokanti 
balerina, nuslydo jo kūnu, ko! galiausiai jį apsižergė ir atsisėdo. Kiun- 

"girdėjo, kaip ji negarsiai riktelėjo, tačiau ne iš skausmo — šis garsas 
labiau priminė murmesį, Siuzana šypsojo. 

Kiundzą tai stipriai skaudino. 

Jis išvydo ir Džono Karterio veidą, kuris taip pat atrodė žalias, 
tačiau beveik be jokios išraiškos. Mintimis jis buvo kažkur kitur — jo 
varpa buvo Siuzanoje, o kur klajojo jo mintys? 

Kur tavo mintys, Džonai Karteri? 

Kiundzas priešinosi pykčiui, tokiam stipriam, kad jam buvo 
sunku susitvardyti. Ei, tu darai tai su mano moterimi, bet tavo mintys 
klaidžioja kažkur kitur — gal tu galvoji apie kitą moterį? Kas ji tokia, 
Džonai Karteri? 

Tiek jau to, vieną gražią dieną tu išklosi man viską. 

Vieną dieną tu man išrėksi jos vardą. 

Kiundzas nebegalėjo ilgiau žiūrėti. Besidraikantys rausvai gelsvi 
Siuzanos plaukai, žalioje šviesoje blykčiojančios pieno baltumo krūtys 
ir speneliai, puikūs, tamsiai rožiniai speneliai; jis dabar labiau už viską 
norėjo paliesti šias krūtis. Bandė įtikinti save, kad tai, ką daro Siuzana 
ir Džonas, yra ne iš tikrųjų, kad tai tik kino juosta televizoriaus ekrane, 
ir nieko daugiau. 

Jis prisiminė Šeštąją tiesą, kurią buvo išmokęs iš pono Sarocinio: 
„Tikrovė yra tai, kuo tu tiki.“ 

Tai jam padėjo, tačiau nevisiškai. Kadangi Tiesos negali padėti 
visiškai, jeigu jų iki galo neperpranti, o jis žinojo, ponas Sarocinis 
buvo jam paaiškinęs, kad joms perprasti reikia daug laiko. 

O galų gale, ar Siuzana tikrai patyrė orgazmą, ar tik suvaidino jį? 

Jis sustabdė juostą, ir įniršis, tartum pasiutęs gyvulys, besisten- 
giantis ištrūkti į laisvę, aprimo. Kiundzas įjungė devintą kanalą, kuris 
realiu laiku matė miegamąjį, nes norėjo pamatyti, kas ten vyksta šiuo 
metu; dabar jis pasijuto geriau. 

Kiundzas stebėjo, kaip Džonas skaito interneto laikraštį. Siuzana 
tuo metu buvo įsigilinusi į rankraštį. Ji tikriausiai jau nebeleis Džonui 
šiąnakt mylėtis, juk jam pasakė, kad yra pavargusi ir kad iki rytojaus 
turinti užbaigti redaguoti rankraštį. Kiundzas ja didžiavosi, buvo toks 
patenkintas, kad jai beveik atleido prieš porą savaičių padarytą nusi- 
žengimą. 

Tik jokiu būdu ne Džonui Karteriui. Kiundzas negalėjo jam at- 
leisti. Džonas turi būti apvalytas. 

Ir ponas Sarocinis Kiundzui buvo tai pažadėjęs. 

Džonas atvertė naują puslapį, paskui kitą. Tada pakėlė akis ir pa- 
žvelgė į lubas. 


w-- so) 


Džonas, įsisupęs į chalatą ir gulintis lovoje, pasijuto labai keistai, 
lyg būtų slapčia stebimas. Negalėjo pasakyti kodėl, tačiau jam buvo 
nejauku. 
rankraštį. Džonas išlipo iš lovos, nuėjo prie lango ir žvilgtelėjo pro 
užuolaidas. Matė nuo gatvės žibintų parko gale sklindančią šviesą, ne- 
aiškius krūmų ir medžių kontūrus ir savo paties atspindį lango stikle. 

Tada apsigręžė, įsmeigė žvilgsnį aukštyn, į lubas, paskui apsidairė 
aplink, apžvelgė sienas. 

— Kas tau, mielasis? — pasiteiravo Siuzana. 

— Man kažkas pasigirdo, — Džonas pagalvojo, kad taip atsakyti 
yra geriau nei prisipažinti pasijutus stebimam. 

Jis valandėlę stovėjo tylėdamas, jiedu abu klausėsi. 

— Tikriausiai pasirodė, — galiausiai pasakė jis. 

— O, prisiminiau, — tarė Siuzana. — Aš jau anksčiau norėjau tau 
pasakyti, kad prieš kurį laiką girdėjau kažkokį garsą palėpėje. Manau, 
pas mus apsigyveno pelė arba, — ji susiraukė, — žiurkė. 

Džonas gūžtelėjo pečiais. 


— Gal koks paukštis. 
— O ką,jei imtume ir ten, viršuje, paspęstume pelėkautus? 
— Savaitgalį užtaisysiu, — atsakė Džonas. — Tiesą sakant, jau 


seniai ketinau užlipti į palėpę ir gerai pašniukštinėti — juk jos dar 
seni meno šedevrai. 

Siuzana vyptelėjo. 

— Žinoma... Ir Gralio taurė didelės skrynios dugne. 


* 

Kiundžzas išjungė transliaciją, paliko įrenginį veikti numatytuoju 
"Aktyvuoto balso įrašymo režimu ir paėmė į rankas Marselio Prusto ro- 
maną, kurį buvo įpusėjęs skaityti. Džonas Karteris gali sau šniukštinėti 
savo palėpę kiek tik širdis geidžia. Jis pakartotinai patikrino, ar įrašymo 
įrenginys nustatytas reikiamu režimu, ir galutinai nusiramino. 

O kitos dienos rytą, kai kompiuteris ėmė skaityti juostą, tikrin- 
damas, kas naujo įvyko nuo to laiko, kai jis nutraukė pasiklausymą, 
Kiundzas išgirdo siaubingą Siuzanos klyksmą. 


32 


Tamsoje mirkčiojo vieniša žvakė, nuo jos per senio veidą driekėsi 
šviesos juosta. 

Užuolaidos saugojo kambarį nuo anapus lango viešpataujančios 
nakties, bet lovoje gulinčiam seniui nieko nereginčiomis akimis tai 
nebuvo svarbu. Tamsa jį supo nuolat ir taip tęsėsi jau daugiau kaip 
dešimtmetį. Jam jau buvo vis tiek, nes per savo gyvenimą matė už- 
tektinai. 

Tačiau kita šviesa, toji, be kurios jis negalėjo išsiversti, ir toliau 
ryškiai apšvietė jo mintis, slypinčias už nuožmaus, raukšlėmis išvago- 
to veido karapakso. Ją kurstė žinios, kurias senis saugojo ir kuriomis 
galėjo netrukdomai naudotis. Išilgai kambario sienų rikiavosi gal 
kokie penki tūkstančiai knygų, ir šis žmogus panorėjęs būtų galėjęs 
cituoti bet kurią eilutę iš bet kurio puslapio, ir ne tik iš šių, bet ir iš kitų 
kelių tūkstančių knygų. 

Iš kambaryje pasikeitusio kvapo ir kitokio ritmo ore jis suprato, 
kad kažkas įėjo į vidų, o įėjusiojo tapatybę nustatė šiam dar nespėjus 
paskui save uždaryti durų. Jis pasisveikino su lankytoju ir tyliai pa- 
linkėjo jam gero vakaro kalba, kuria visame pasaulyje kalbėjo mažiau 
kaip tūkstantis žmonių. 

Ponas Sarocinis, priėjęs arčiau lovos, atsakė seniui ta pačia kalba. 
Pagerbdamas šį žmogų, nulenkė galvą, nors šeimininkas ir negalėjo 
matyti. Ir liko stovėti. Atsisėsti šiame kambaryje nebuvo leista net po- 
nui Sarociniui. 

Mes visi ko nors bijome. Tai buvo Devintoji tiesa, ir ponas Saroci- 

nis ją žinojo. Jis bijojo tik vieno. Žmogaus, gulinčio prieš jį kambaryje, 
su tvyrančiu odos ir dūlėjančio popieriaus kvapu. 

— Turi naujienų? — paklausė šis žmogus. 

— Dešimt savaičių. Persileidimo pavojaus beveik nebėra. Viskas 
puiku. 

Jis galėjo papasakoti ir daugiau, tačiau nepasakojo. 

— Ar jau žinome lytį? 

— Ne, per anksti. 

Vyras nusišypsojo, tartum būtų mėgavęsis tik jam vienam žino- 
mu šiurkščiu sąmoju. 

— Bus mergaitė. Jau du tūkstančius metų jie laukia berniuko, o 
mes jiems duosime mergaitę. 

— Esate tikras, kad gims mergaitė? — pasiteiravo ponas Sarocinis. 

— Aš žinau. 

— Savaime suprantama, — replikavo ponas Sarocinis, kurį šei- 
mininko atsakymas užgavo nelyginant antausis. 

Svečias stebėjo šviesos juostą, besidriekiančią senio veidu. Žvakė 
teikė pakankamai šviesos lankytojams, kad šie matytų šeimininką, o 
silpnas jos spindulys švelniai glostė suvytusią senio odą. Kadaise jo iš- 
vaizda buvo tikrai įspūdinga, į akis tuomet krito didingi, aristokratiški 
Rytų Europos gyventojo bruožai, bet dabar oda buvo subjaurota šlakų 
ir odos navikų, didingas atrodė tik jo siluetas. Nors ponas Sarocinis 
ir labai bijojo šio žmogaus, tačiau jam jaučiamas švelnumas nesikeitė, 
nebent kasmet tik stiprėjo. 

— Kada vėl atvyksi? 

— Greitai, kai tik turėsiu daugiau naujienų. 

— Ar esi tikras? 

— Taip, esu. Visiškai tikras. 

Tokio atsakymo senis ir laukė. 


Mailzas Van Rė, sprendžiant iš balso, buvo sutrikęs. 

— Kodėl man nepaskambinote ir nepranešėte iškart, kai tik tai 
nutiko? 

Į Siuzanos kabinetą įsiveržė Keitė Foks ir atsistojo priešais jos sta- 
lą, rankose laikydama kažką panašaus į redaguotą mašinraščio tekstą, 


PETER JAMES + TIESA 193 


perrištą guminėmis juostelėmis. Ji lūpomis, be garso, kažko klausė, bet 
"Siuzana nenutuokė, ką kolegė sakanti. Ji dabar norėjo tik vieno: kad 
Keitės čia nebūtų, kol ji kalbėsianti su gydytoju. 

— Ar galėtumėte minutėlę luktelėti? — pasiteiravo ji Van Rė ir, 
delnu pridengusi telefono ragelio mikrofoną, pasakė Keitei, kad ne- 
trukus pati pas ją užeisianti. 

Kolegei išėjus ir uždarius kabineto duris, Siuzana atitraukė ranką 
nuo mikrofono ir atsiprašė akušerio: 

— Neskambinau jums todėl, kad buvo vienuolikta vakaro. Taip 
pat ir dėl to, kad tai buvo vienintelis staigus ir aštrus dieglys, ir jis 
netrukus nurimo. Maniau, galbūt tai buvo raumenų skausmas, o gal 
vakar jūsų daryto tyrimo šalutinis reiškinys. 

— Jums, Siuzana, nederėtų pačiai nusistatyti diagnozės, be to, pra- 
šau, atminkite, kad paros laikas neturi reikšmės. Jūs turite mano visų 
telefonų numerius. Aš noriu, kad skambintumėte man ir vienuoliktą 
valandą vakaro, ir trečią ryto, o jei reikės — ir penktą. Aš nuliūsčiau 
tik dėl vieno dalyko: jeigu man nepaskambintumėte vienuoliktą vakare 
arba trečią ryte. Supraskite, mes esame viena komanda — jūs ir aš — ir 
mudu turime bendradarbiauti, mudu drauge turime nueiti visą šį ke- 
lią. Daugiau taip nedarykite. Noriu, kad jūs man tai pažadėtumėte. 

Siuzana išlemeno atsiprašymą. 

— Aš noriu išgirsti tai iš jūsų, Siuzana. Noriu, kad jūs man dabar 
tai pasakytumėte, garsiai ir aiškiai: „Pone Van Rė, bet kuriuo metu, 
kai tik pajusiu skausmą ar ką nors neįprasta, net ir paprasčiausiai 
dėl ko nors susirūpinusi, net jeigu tai būtų ir visiškai nereikšminga, 
aš paskambinsiu jums ir vienuoliktą valandą vakaro, ir trečią ryto, ir 
penktą.“ Nagi, pakartokite! 

Siuzana pakartojo, o baigusi sukrizeno. Jai kažkas skambino kita 
linija, bet ji nekreipė dėmesio. 

— Sutarėme? — pasiteiravo Van Rė. — Tikiuosi, dabar mes ge- 
riau suprantame vienas kitą? 

— Be abejo. 

— Ar skausmas daugiau nebepasikartojo? 

— Ne. 

— Ar nekraujavo? 

— Ne. 

— O vėliau visiškai neskaudėjo? Jokių nemalonių pojūčių? 

— Ne. 

— Visiškai nieko? Nepajutote nė menkiausio dieglio? 

— Nieko. 

Tiek jau to, beveik nieko, ji truputį melavo, nes neturėjo laiko 
tuojau pat vykti pas Van Rė. Šiek tiek skaudeno, bet tai nė iš tolo ne- 
prilygo tam aštriam skausmui, ištikusiam ją praėjusią naktį ir priver- 
tusiam šaukti. 

Be to, ji nebuvo labai sunerimusi — juk Van Rė dar vakar ryte 
atliko skenografiją ir sakė, kad viskas gerai. Jei būtų buvę kas nors ne- 
gera, jis juk būtų pasakęs, tiesa? 

— Mūsų susitikimas numatytas trečiadienį, — tarė Van Rė. — 
Šiandien penktadienis. Man tai nepatinka, Siuzana. Manau, būtų gerai, 
kad pasirodytumėte tuojau pat ir aš galėčiau jus apžiūrėti. 

Ji ėmė gailėtis paskambinusi jam. 

— Bet man reikia į susirinkimą. 

— Siuzana, jūsų kūdikis yra svarbesnis už visus susirinkimus. 

Išgirdusi priekaištą, ji pasijuto kalta. 

— Suprantu. 

— Primygtinai prašau atvykti. Nieko nelaukdama išsikvieskite 
taksi ir atvažiuokite. Tučtuojau apžiūrėsiu jus ir po pusvalandžio vėl 
būsite savo kabinete. 

Siuzana padėjo ragelį, išgėrė mineralinio vandens gurkšnį ir 
informavo Keitę, kad grįš po pusvalandžio. Žinoma, taip greit nesu- 
spės. Žinojo, kad per tokį intensyvų eismą sugrįš ne anksčiau kaip po 
valandos, o gal ir vėliau. 

Kai ji jau buvo prie durų, sekretorė vidaus telefonu pranešė, kad 
jai skambina Džonas. 

— Paklausk, kokiu reikalu, — paprašė Siuzana. 

— Jis tik norėtų sužinoti, kaip tau sekasi. 

— Puikiai, — trumpai atkirto ji. — Jam perduok, kad per visą 
savo sumautą gyvenimą dar niekad nesijaučiau taip gerai. 


Džonas buvo girdėjęs, kad pelės labiausiai mėgsta ne sūrį, o 
šokoladą. Jis priklaupė palėpėje, užmovė ant smaigo plonytį gabalėlį, 

įtempė nesudėtingo mechanizmo spyruoklę ir padėjo ją ant oranžinės 
izoliacinės medžiagos šalia gegnės. Iš vandens rezervuaro tiekiamojo 
vamzdžio jam už nugaros sklido monotoniškas tekšt... tekšt... tekšt... 

Jis pasitraukė nuo pelėkautų ir, žibintuvu apšviesdamas gegnes 
ir skersines sijas visiškai čia pat, jam virš galvos, patraukė į tamsą, 
tvyrančią už elektros lempučių, įtaisytų virš durelių, nuodugniai tik- 
rindamas kiekvieną lubų plotelį, dairydamasis Rembranto paveikslų, 
kuriuos galbūt paliko buvusieji namo šeimininkai. Deja, Džonas liko 
nieko nepešęs: jie nepaliko nieko. 

Staiga išgąsdino čia pat pasigirdęs garsas ir jis sustingo. Ir dar 
kartą: nieko tokio, tik paukštis pakraigėje. Džonas prasibrovė pro vi- 
dinę sieną aplink dūmtraukį ir susiraukė — tiesiai priešais jį į palėpę 
veržėsi dienos šviesa. 
go kartoną nei likusioje dalyje ir labai nustebo kodėl — gal buvusieji 
namo savininkai dėl kokių nors priežasčių šią stogo dalį remontavo? 
Jei taip, tai jiems nelabai pavyko, nes toje vietoje greičiausiai trūko 
čerpės. 

Baigęs apžiūrą, Džonas ėmė leistis kopėčiomis ir uždarė paskui 
save palėpės dureles. 


Buvo graži šeštadienio popietė, ir Siuzana dirbo sode. Mailzas 
Van Rė tikriausiai nebūtų pritaręs tam, ką ji dabar darė — grėbstė 
pradėjusius kristi medžių lapus. Buvo tarp jų ir pora „McDonald“ kar- 
toninių pakelių, nebaigtas valgyti mėsainis, du plastikiniai puodeliai 
ir „McDonald“ krepšys, kurį kažkoks šiknius, naktį eidamas parku, 
permetė per tvorą. 

Buksmedžių gyvatvorėje buvo pasirodę pirmieji auksiniai lape- 
liai, spalvą pamažu keitė ir parko medžiai. Ji laukė rudens: pro namo 
langus stebint, kaip keičiasi medžių ir krūmų spalvos, šis metų laikas 
turėtų atrodyti gražiai. Anglija jai tuo ir patiko, kad metų laikams čia 
būdingos itin sodrios spalvos, kurių ji nebuvo mačiusi gyvendama Los 
Andžele. 

Ji priklaupė susemti nedidelės lapų ir šiukšlių krūvelės ir tuo 
metu visiškai netikėtai ją vėl pervėrė stiprus dieglys. Suskaudo taip, 

tarytum jai per visą kūną būtų buvusi perverta viela, ir Siuzana, gar- 
siai riktelėjusi, užsimerkusi ir rankomis susiėmusi už pilvo, ūmai par- 
puolė ant kelių. 

Aš prarasiu kūdikį. 

— Siuzana? Brangioji? — šalia stovėjo Džonas. 

Vyras žvelgė į ją sunerimęs. Ji pakėlė akis, kurių vyzdžiai atrodė 
neįprastai išsiplėtę, o jos veido spalva priminė vašką. Džonas pridėjo 
delną prie jos kaktos — ši buvo išpilta šalto prakaito. 

Siuzana, sulaikiusi kvėpavimą, laukė pasikartojančio priepuolio. 
Ji turėjo būti pasirengusi. 

— Siuzana? 

Ji girdėjo Džoną, bet neatsiliepė. 

— Mieloji? 

— Man jau gerai, — ji vėl sulaikė kvėpavimą. 

Po kurio laiko Džonas pakėlė ją ant kojų ir nuvedęs pasodino į 
sode stovintį krėslą. 

— Man jau gerai, — pakartojo ji. 

Džonas, giliai susirūpinęs, nenuleido nuo jos akių. 

— Ir nuo ko čia tau taip? 

— Gal nervai ar kas nors panašaus, — atsakė Siuzana, bemaž 
gaudydama orą. — Gal patempiau raumenį. Spazmai. Gal dujos žar- 
nyne. Gal man užkietėję viduriai, nežinau. 

— Ar Van Rė sakė, kad skausmas gali atsinaujinti? 

— Taip, jis. Sakė. Gali. 

— Spazmas? 

Ji linktelėjo. Van Rė patikino, kad tai nieko baisaus, kad tai grei- 
čiausiai spazmas, ir davė jai kapsulių. Kažkokių vitaminų ar maisto pa- 
pildų — jai pasirodė, kad jis apie tokius dalykus gerai nutuokia. Ji vėl 
pakėlė akis į Džoną, paskui pažvelgė į medžius. Dabar jautėsi geriau: 
skausmas praėjo taip pat greitai, kaip ir buvo užėjęs. 

Džonui paminėjus Van Rė vardą, Siuzana prisiminė vakarykštį 
telefoninį pokalbį su akušeriu — priešingai nei ji skambindama ti- 
kėjosi, jis visiškai nebuvo nustebęs dėl ją ištikusio skausmo. Galėjai 
pamanyti, kad jis to ir tikėjosi. Žinoma, kitaip ir negalėjo būti, suprato 
ji. Juk jam dėl įvairių, tačiau įprastų nusiskundimų kasdien skambina 
šimtai pacienčių. 

— Ar dar skauda? — švelniai pasiteiravo Džonas. 

— Ne, jau praėjo. 

— Manau, turėtume jam paskambinti. 

Siuzana papurtė galvą. 

— Ne, brangusis. Viskas gerai, — ji nedrąsiai nusišypsojo. — Kaip 
tau sekėsi palėpėje? Užtaisei spąstus? 

— O tuesi tikra, kad tau viskas gerai? 

— Taip, viskas gerai. Man turbūt nereikėjo grėbti lapų. Jis už- 
draudė dirbti sunkius darbus. 

— Taaaip, nuo šiol tau teks vykdyti savo gydytojo nurodymus. 

Ji pritariamai linktelėjo. Paskui jų dėmesį patraukė kaimynas se- 
nukas, pastaruoju metu atrodantis vis prasčiau, — jie išgirdo, kaip jis 
nekantraudamas šaukia savo žmonai, kad prisišlapino į kelnes. 

Siuzana ironiškai šyptelėjo. 

— Laimė, kad man dar ne taip blogai kaip jam. 

— Kol kas. 

— Labai ačiū. 

Džonas pabučiavo žmoną. Paskui pasiteiravo: 

— Mieloji, gal žinai, kur galėtų būti atlikto namo patikrinimo 
ataskaita? 

— Segtuve, kurį laikai namie, kažkur tarp sukrautų ant grindų 
dokumentų, tavo darbo kambaryje. Kodėl klausi? 

Džonas pasitraukė keletą žingsnių atgal, norėdamas pamatyti 
stogo dalį, kurioje trūksta čerpės. 

— Ten turi būti ir stogo aprašas. 

— Problemos? 

Jis papurtė galvą. 

— Trūksta vienos čerpės, nieko rimta. 

— Man atrodo, kad Haris, dažytojas, pažįsta kažkokį visų amatų 
meistrą. Gal norėtum, kad jam paskambinčiau? 

— Manau, tau reikėtų pailsėti, — Džono žvilgsnis vėl nukrypo į 
stogą. | 

Jis, tiesa, nebuvo stogų žinovas, tačiau pastogė jam kažkodėl ne- 
davė ramybės. Kažkas ten buvo negerai. 

Tačiau daugiau jis nesuprato. 

Arčis Varenas sėdėjo prie savo stalo „Loeb-Goldsmid-Saxon“ 
sandėrių kabinete, įrengtame dvidešimt aukštų virš Londono. Šis 
baldas neatrodė labai panašus į stalą. Jis buvo maždaug tokio dydžio 
kaip atlenkiamas staliukas lėktuve, sėdynės užpakalinėje pusėje, ir tu- 
rėjo prie jo priderintą vietą kojoms ištiesti. Ant jo buvo kompiuterio 
ekranas, klaviatūra, du telefonai, peleninė, cigarečių pakelis, auksinis 
„Dunhill“ žiebtuvėlis ir popierinis kavos puodelis. 

Kaip ir visi kiti šešiasdešimt šioje patalpoje dirbančių biržos 
verteivų, Arčis sėdėjo prie abiejų ausų prispaudęs po telefoną, pirš- 
tais stuksendamas klaviatūrą. Jis vertėsi Japonijos konvertuojamomis 
obligacijomis ir akcijų kuponais, pirkdavo juos ir parduodavo savo 
klientams — kompanijoms, bankams, pensijų fondams ir saujelei 
turtuolių. 

Laikrodis rodė šeštą valandą penkiolika minučių. Arčis prie savo 
stalo buvo praleidęs valandą ir dešimt minučių ir surūkęs dvi ciga- 
retes. Rūkyti darbo vietoje buvo draudžiama, bet Arčis į tai nekreipė 
dėmesio, kaip ir jo kaimynas, Oliveris Valtonas, ir dar koks pustuzinis 
tarnautojų, kurių darbo savaitė praeina šiame kabinete balansuojant 
ties nervinio pakrikimo riba. Eilinę dieną, per daug nepersistengiant, 
Arčio apyvarta siekdavo šimtą milijonų dolerių. 

Arčio skyriuje dirbo šeši biržos verteivos, o kompanija įvairiose 
šalyse turėjo du tūkstančius darbuotojų, bet Arčis ir jo kolegos per 
pastaruosius trejus metus kompanijai uždirbdavo keturiasdešimt pro- 
centų pelno. Todėl niekas ir nedrįso jam priminti, kad darbo vietoje 
nerūkoma. 

Klientų vardai ir pavadinimai kompiuterio ekrane vijo vienas 
kitą: Morgan Grenfell, Scottish Widows, Newtons, Nomura, Sumito- 
mo Trust, Julius Baer, State Street, Soros. Iš garsiakalbio sklido balsas, 
informuojantis apie naujienas Tokijuje: „Yamaichi“ perka „Sumitomo“ 
banko vertybinių popierių, kurių vertė — dešimt milijonų dolerių, ir 
moka po 99 su puse arba brangiau“. 

Užsidarius Tokijo biržai, Arčis prisidegė trečią cigaretę ir, prieš pra- 
sidedant naujai Londono dienai, skubiai peržvelgė savo pozicijas. Metęs 
žvilgsnį į praėjusios nakties sandorius iš Japonijos, jis pastebėjo penkių 

milijonų dolerių vertės sandorį maža emisijos kaina, ir tai jį iškart sudo- 
mino. Kliento pavadinimas atrodė žinomas, tik jis nebuvo tikras iš kur. 
„Vėrn“ bankas. Sandėris buvo sudarytas per Oliverį Valtoną. 

„Vorn“ bankas. Kodėl šis pavadinimas jam kažką priminė? Arčis 
nusižiovavo. Kas žino, jeigu vakar vakare jis nebūtų išmaukęs tiek 
daug portveino, galbūt dabar būtų turėjęs daugiau smegenų ląstelių. 
Jis atsigręžė į savo kolegą. 

— Labas, Oliveri. „Vorn“ bankas. Kas jie tokie? 

— Šveicarai, — atsakė Valtonas. — Privatus bankas. Privatus už- 
daras bankas. 

Arčis žinojo, ką tai reiškia. 

— Rimti veikėjai? 

— Labai rimti. 

Arčis atsilošė kėdėje ir įtraukęs dūmą susimąstė. Galų gale prisi- 
minė. 


Džonas sėdėjo savo naujajame BMW. Vis dėlto jis ryžosi nusi- 
pirkti — verslas sekėsi puikiai, todėl galėjo sau leisti šį malonumą, o ir 
ponas Sarocinis vargu ar susirūpintų dėl tokio išlaidumo. 

Per beveik penkis mėnesius bankininkas paskambindavo jam 
kas porą savaičių, o pokalbiai būdavo trumpi. Ponui Sarociniui reikė- 
davo suvestinės apie Siuzanos nėštumą, ir jis beveik nekomentuodavo 
Džono reguliarių ataskaitų apie „DigiTrak“, nebent tik pasakydavo, 
kad rodikliai pakankamai geri. 

Jis nė karto neužsiminė apie savo pažadus kur nors pakviesti 
Siuzaną ir jai nė karto nepaskambino. Galbūt, svarstė Džonas, banki- 
ninkas pamanė, kad jai būsią nepatogu. Vis dėlto jis jautė, kad Siuzana, 
nesulaukdama jokios žinios, buvo nusivylusi. 

Kas žino, gal ponas Sarocinis ir teisus, nes jiedu su Siuzana, ne- 
liesdami šios temos, jautėsi ganėtinai neblogai. Penkis mėnesius jie jau 
buvo išgyvenę, vadinasi, buvo belikę tik keturi, jie sėkmingai susido- 
rojo su savo emocijomis ir neleido joms paimti viršaus, o Džoną itin 
žavėjo Siuzanos stoicizmas. 

Ateitis nusimatė puiki. Jie turėjo darbus, namą ir šį naują auto- 
mobilį. Džonas buvo pasisiūlęs nupirkti ir Siuzanai naują automobilį, 

bet ji buvo patenkinta ir savo išklerusiu „Peugeot“. Jis įsigijo išsvajotą 
BMW nudengiamu stogu, tamsiai mėlynos „metallic“ spalvos, kremo 
spalvos odinėmis sėdynėmis, su oro kondicionieriumi ir kitais Žais- 
liukais — Džonas dabar kaip tik ir žaidė su keletu tokių žaisliukų, 
įstrigęs rytinėje spūstyje ant Alberto tilto. Penkiolika po septintos dar 
per ankstus metas transporto kamščiams, vadinasi, kažkur netoliese 
vyksta kelio remontas. 

„DigiTrak“ šiuo metu turėjo labai daug užsakymų, todėl Džo- 
nas pastaruosius du mėnesius vykdavo į biurą kuo anksčiau, kad tik 
suspėtų atlikti visus darbus. Garetui nedaug betrūko iki nervinio iš- 
sekimo. 

Džonas spustelėjo kompaktinių plokštelių grotuvo selektorių ir 
automobilį užtvindė Filo Kolinzo balsas. Jam neseniai buvo tekę ma- 
tyti televizijos laidą apie tai, kad roko muzika aktyvina smegenų veik- 
lą, todėl klausydavosi roko kiekvieną rytą pakeliui į darbą. Po kelių 
sekundžių jis susimąstė apie artėjančias Kalėdas — iki jų buvo likusios 
vos trys savaitės. Kur jie praleis šventes? Ką padovanoti Siuzanai? Vis 
tos pačios problemos. Tiesa, šiemet jos didesnės nei įprastai. 

Jis būtų mielai norėjęs paslidinėti, kaip tai darydavo kelerius pas- 
taruosius metus. Arčis jiedviem su Siuzana buvo pasiūlęs prisidėti prie 
jo ir Pailos Šveicarijoje, deja, minties apie slidinėjimą teko atsisakyti 
dėl Siuzanos būklės. O be to, ji ir pati nenorėjo keliauti. Mailzas Van 
Rė pageidavo, kad ji būtų kuo arčiau. Galimas dalykas, taip buvo pro- 
tingiausia. Džonas buvo susirūpinęs Siuzana; siaubingi skausmai vis 
pasikartodavo. Van Rė iš pradžių tvirtino, kad tai yra pilvo diegliai, 
tačiau prieš porą savaičių diagnozavo kiaušidės cistą. Akušeris teigė, 
kad nerimauti nėra dėl ko, bet juk jis nebuvo matęs, kaip užėjus prie- 
puoliui Siuzaria kankinasi. 

Siuzana ir toliau atkakliai laikėsi nuomonės, kad Van Rė yra ge- 
riausias akušeris Britanijoje, tačiau Džonas abejojo jo kompetencija. 
Jam atrodė keista, kad vieną dieną skausmą sukelia pilvo dieglys, o kitą 
— cista. Nejaugi Van Rė jos anksčiau nepastebėjo? 

Tačiau tai nebuvo tik skausmai, tai buvo... Jo mintis pertraukė 
mobiliojo telefono skambutis. 

— Ar ryt žaisime skvošą? — paklausė Arčis. 

— Taip, užsakiau aikštelę. 

— Ką tik aptikau šį tą įdomaus. Ar tas tavo bankas, tai yra ban- 
kas, kuris dabar tave remia, vadinasi „Vėorn“? 

— Taip. 

— Aš ką tik sužinojau, kad jie yra mūsų firmos klientai. Ką manai 
apie tokį sutapimą? 

Džonas susimąstė. 

— Kaip tu nesužinojai anksčiau? 

— Jie tapo mūsų klientais tik prieš porą mėnesių. 

— Ir ką gi tu apie juos Žinai? 

— O ką norėtum apie juos sužinoti? 

— Nežinau, dabar tai jau nėra labai svarbu. Informacija apie juos 
man buvo reikalinga iš pradžių, prieš sulipant su jais į vieną lovą. 

— Šaukštai po pietų? Išdulkino tave be prezervatyvo? 

— Galėtum pasirinkti labiau vykusias metaforas. 

— Hm? 

Arčis, deja, nenutuokė apie kai kurias sandėrio sąlygas. 

Staiga ryšys ėmė trūkinėti, ir girdėti, ką kalba Arčis, buvo sunku. 

— Nieko tokio, viskas gerai. 

— Ei... — kito žodžio Džonas neišgirdo. 

Ryšiui kažkodėl trūkinėjant, jis girdėjo tik atskirus žodžius: „... pa- 
gyvėjimas. Reikia...“ Paskui dar: „Aštuoni... Viso.“ 

Eilė judėjo į priekį ir Džonas nusprendė paskambinti Siuzanai. Ji 
dar turėjo būti namie, nes į darbą įprastai išvykdavo tik prieš devintą. 

— Labas, — atsiliepė ji. Iš balso buvo galima atspėti, kad ji nu- 
stebusi, o kartu ir patenkinta, girdėdama jį. 

— Paklausyk, — prabilo Džonas. — Aš ką tik sugalvojau, kaip 
praleisti Kalėdas. Prisimenu, kad mus pakvietė Harisonai, bet neturiu 
jokio noro švęsti Kalėdas kartu su jų vaikėzais. O ką, jeigu mes dvie- 
se — tu ir aš — apsistotume kuriame nors Anglijos viešbutyje? Jaukia- 
me užmiesčio viešbutyje, netoli Londono. 

Siuzana tylėjo, paskui pratarė: 

— Mielasis, aš irgi apie tai galvojau. O kodėl mums nesutikus 
Kalėdų namie, kaip dera tikrai šeimai? Mama su tėčiu nieko nesu- 
planavę — argi negalėtume pasikviesti jų pas save? Tai būtų mūsų 
dovana jiems. 

Džonui apmirė širdis. 

— Pamaniau, na, pats supranti, kad mama galėtų padėti laukian- 
tis kūdikio. 

Dabar jo širdis ėmė stipriai belstis. 

— Kaip tai? 

— Ji tikriausiai labai apsidžiaugtų sužinojusi, kad ji... kad ji taps 
senele. Būtų neblogai, jeigu ji, kūdikiui gimus, mėnesį ar du pas mus 
pagyventų. 

Džonas nepastebėjo, kad kitame tilto gale įsijungė raudonas švie- 
soforo signalas, ir per vėlai nuspaudė stabdžio pedalą. BMW žvieg- 
damas sustojo beveik pačiame sankryžos viduryje. Kitų automobilių 
vairuotojai suskato jam signalizuoti, mirkčioti šviesomis, bet Džonas 
jų beveik nepastebėjo. Jam iš galvos neišėjo Siuzanos ką tik pasakyti 
žodžiai. 

— Siuzana, ką tu nori tuo pasakyti? 

— Pats žinai, kad moterys tokiais atvejais dažnai kviečiasi į pa- 
galbą savo motinas — jos padeda prižiūrėti naujagimį, nes pačios yra 
tai dariusios, žino, kas ir kaip... 

Džonas pakėlė balsą: 

— Siuzana! Mes juk nepasiliksime sau šio kūdikio! Pačią pirmą. 
dieną, jam tik gimus, jį pasiims ponas Sarocinis. Dėl Dievo meilės, 
tik neįtrauk į šį reikalą savo motinos, nes tau, mums, nuo to bus tik 
blogiau. 

Stojo tyla. Džonas minutėlę palaukė; automobiliai pypsėjo, pro 
šalį laviruojantys vairuotojai piktai gestikuliavo rankomis. Paskui jis . 
įsitikino, kad pokalbis su Siuzana nenutrūkęs. 

— Siuzana? — tarė jis. — Alio? 

Pasigirdo šnirpštimas. Dar kartą. Ji verkė. 

Siuzana į darbą važiavo autobusu, paskui metro. Prie „Magellan 
Lowry“ nebuvo automobilių aikštelės, be to, ji buvo nieko prieš, kad 
kelionė į abi puses užtrunka beveik po valandą, nes tuo metu galėjo 
paskaityti knygą. 

Tačiau šįryt, sėdėdama antrame dviaukščio autobuso aukšte, ji 
paniurusi žvelgė į stiklu slidinėjančius lietaus lašus ir nepajėgė sutelkti 
dėmesio į rankraštį, kurį norėjo kuo greičiau baigti redaguoti ir kuria- 
me buvo pateikta dar viena Egipto piramidžių atsiradimo versija. Tai 
sudomintų Fergiusą Donlivajų, pagalvojo ji, nes autorius teigė turįs 
neginčijamų įrodymų, kad piramidės buvo statomos laikantis ateivių 
nurodymų. 

Jos emocijos veržėsi per kraštus, kamavo stiprus nuovargis. 
Namų ruoša sekino, todėl Siuzana vietinės spaudos kiosko vitrinoje 
buvo priklijavusi skelbimą, kad reikalinga namų darbininkė. Deja, nie- 
kas į jį kol kas neatsiliepė. 

O, Dieve, dar tik pirmadienis, prieš akis visa darbo savaitė, bet ji 
tenorėjo vieno — grįžti namo, susirangyti lovoje ir miegoti. Siuzaną 
pažadino bukas skausmas pilvo srityje — tokio dar nebuvo patyrusi 
— ir ji baiminosi, kad vėl atsinaujins siaubingi aštrūs diegliai. Buvo 
priaugusi svorio ir tuo nė kiek nesidžiaugė, — beje, Džonui patiko jos 
padidėjusios krūtys, — o ir kūdikis buvo bepradedąs judėti. Ji negalė- 
davo ilgiau ištverti be juodojo kartaus šokolado. Štai ir dabar išsiėmė 
iš rankinės plytelę, atsilaužė gabalėlį, įsidėjo į burną ir, priešindamasi 
pagundai jį sukramtyti, ėmė mėgaudamasi čiulpti. 

Šeštadienį jų namuose turėjo įvykti didelė kviestinė vakarienė, 
bet Siuzana būtų labai mielai ją atšaukusi, nors šią idėją buvo pasiūliu- 
si ji pati. Buvo nusiteikusi ir toliau gyventi jai įprastą gyvenimą ir dėl 
nėštumo netapti ištižėle, — juk visos moterys patiria tokius skausmus 
ir nuovargį, — be to, jie dar nebuvo atšventę įkurtuvių. 

Siuzana iš rankinės išsitraukė savo aplamdytą „Filofax“ užrašų 
knygelę ir ėmė skaityti planuojamų atlikti darbų sąrašą. Pernai gim- 
tadienio proga Džonas jai padovanojo „Psion“, delninį kompiuterį, ir 
ji jau beveik perprato jo veikimo principą, tačiau pirmenybę vis tiek 
teikė oda aptrauktam senam pažįstamam palydovui. Jie buvo pakvietę 
penkiasdešimt svečių, iš jų tuzinas negalės atvykti, taigi jiems teks ap- 
tarnauti trisdešimt šešis arba trisdešimt aštuonis asmenis, mat Harvis 
Adisonas dar nebuvo pranešęs, ar jiedu su žmona galėsią dalyvauti. 
Siuzana manė ir savo nuomonę išsakė Džonui, kad ginekologas elgėsi 
nemandagiai, taip ilgai delsdamas atsakyti, ir Džonas jai pažadėjo šį- 
ryt pats paskambinti gydytojui. 

Siuzana skaitė sąrašą toliau. Padavėjos jau buvo numatytos — tai- 
landiečių restorano šeimininkas pažadėjo pasirūpinti jomis ir maistu 
— citrinžolių aromato vištiena ir Tailando daržovių su kariu troški- 
niu. Gėrimus — raudonąjį ir baltąjį vyną, taip pat australišką šampaną 
— penktadienį ryte turėtų pristatyti „Bottoms Up', su kuriais jie buvo 
susitarę dėl nepanaudotų prekių grąžinimo, iš šios firmos skolinosi ir 
taures. 

Jie svarstė, ar reikėtų rengti diskoteką ir šokius. Siuzana buvo už 
tai, bet Džonas prieštaravo, sakė, kad pusė vakarienės svečių susiję 
verslo ryšiais, todėl jis, naudodamasis proga, norėtų daugiau dėme- 
sio skirti darbo reikalams. Norėdama kompensuoti savo nuostolį, ji 
nusipirko kelis šimtus spaustukų skalbiniams, gairelių, oro pūstuvų, 
juokingų skrybėlių ir daug dėžių trapučių. 

Vakarienės metu turėtų būti sunkiausia išklausyti sveikinimus 
nėštumo proga ir atsakinėti į klausimus, kada turėsiąs gimti kūdikis. 

Ji atvertė kelis „Filofax“ puslapius į priekį ir peržvelgė kalėdinių 
atvirukų sąrašą. Norėdama suspėti laiku, jau buvo išsiuntusi sveikini- 
mus į Jungtines Valstijas, — buvo tarp jų vienas labai didelis — Keisei, 
— O šią savaitę turėtų išsiųsti adresatams Anglijoje. Atvertusi puslapį 
su kalėdinių dovanų sąrašu, ji prisiminė, kad kitą savaitę reikėtų pa- 
maloninti arbatpinigiais meistrus. 

Paskui peržiūrėjo dovanų Džonui sąrašą. Trys knygos, kurių jis 
norėjo. Labai daili liemenė, kurią galės apsivilkti po smokingu. Seno- 
viška bronzinė žirgo statulėlė, pirkta antikvariate, šalia tailandiečių 
restorano, ir prietaisas golfui, — jį buvo užsakiusi pagal „Inovacijų“ 
katalogą, tačiau dar negavusi, — kuris priverčia pamestą kamuoliuką 
pypsėti. Džonas labai nusimintų, jeigu kojinėje nerastų nors vieno pa- 
našaus niekučio. 

Dar turėtų išsiųsti didžiulę gėlių puokštę Keisei, taip pat savo 
tėvams, žinoma, tai priklausys nuo to, ar jie atvyks pas juos šventėms. 
Jeigu ne, tuomet jiems padovanos kokią nors pramogą, pavyzdžiui, 
savaitgalį dviem „Cezaryje“, Vegase. 

Tuo metu, gal dėl to, kad Siuzana nepamirštų kalėdinės dovanos 
dar vienam asmeniui, pilve pajuto nestiprų bumptelėjimą. Kūdikis 
pradėjo judėti vos prieš keletą dienų, ir tai buvo nuostabus jausmas. 

Ji globėjiškai apsikabino savo pilvą. 

— Labas, Bumpsi, — sušnabždėjo. 

Siuzana buvo pradėjusi vadinti kūdikį Bumpsiu, nes nenorėjo 
galvoti apie tikrąjį vardą. Džonas buvo sakęs, kad jeigu jie duotų jam 
tikrą vardą, — Alisa arba Tomas, arba Nikolas, arbe bet kurį kitą, 
— kiltų pavojus per daug prie jo prisirišti. 

— Tai tavo pirmosios Kalėdos, Bumpsi. Ką apie tai manai? Ar dar 
neparašei Kalėdų Seneliui laiško? 

Iš pono Sarocinio ji nieko negirdėjo ir jo nematė nuo to ryto, kai 
jis atėjo aplankyti jos į palatą po operacijos. Ji buvo Džonui užsimi- 
nusi, kad jai taip tik geriau, taip paprasčiau, tačiau giliai širdyje jautėsi 
kitaip. Buvo skaudu, nes jos nėštumas dabar atrodė esąs tik grynas 
formalumas, verslo sandėris. 

Kas laukia Bumpsio? 

Kaip Bumpsis gyvens pas poną Sarocinį? Koks tėvas išeis iš vy- 
resnio amžiaus vyriškio? O ponia Sarocini? Ji juk sirgo vėžiu, dėl to, 
anot pono Sarocinio, negalėjo turėti vaikų. Ar ji dabar serga? O gal 
prabangias keliones po visą pasaulį mėgstanti puošeiva, nerandanti 
laiko pagimdyti kūdikį, nusprendė, kad būsią patogiau, jeigu tai dėl 
jos padarys kiti. Juk esama moterų, prašančių, kad joms būtų atliktas 
Cezario pjūvis vien dėl to, kad per daug neišplatėtų jų vaginos. Žino- 
ma, ponas Sarocinis gali leisti jai bet ką, tik ar to pakaks? Gal Bumpsį 
uždarys į vaikų lopšelį kur nors atokiuose Šveicarijos rūmuose ir kartą 
per dieną išveš it brangų trofėjų pademonstruoti tėveliams? 

Tarytum atsakydamas į Siuzanos susirūpinimą, Bumpsis stukte- 
lėjo jai dar kartą. 

Autobusas mažino greitį — artėjo sustojimas. Šiandien jis atrodė 
pilnesnis nei paprastai — žmonės tikriausiai buvo susiruošę į miestą 
ieškoti Kalėdų dovanų, spėjo ji. Autobuso priekyje žemyn leidosi greit 
gimdysianti moteris. Siuzana sugavo jos žvilgsnį ir atsakė jai šypsena, 
kuri reiškė „aš irgi, tačiau moteris į tai nereagavo. 

Ūmai, jai dar nesuspėjus suprasti priežasties, Siuzanos akys pri- 
tvinko ašarų — taip pasireiškė namų židinio ilgesys, kuris buvo ap- 
lankęs ją anksčiau, tuo metu, kai jai paskambino Džonas. 

Nors visos jos motinos ir tėvo pastangos tapti aktoriais buvo 
nesėkmingos, jie liko gerais tėvais jai ir Keisei, tiek, kiek ji, būdama 

vaikas, galėjo suprasti. Siuzana žinojo, kad jie labai apsidžiaugtų tapę 
seneliais, be to, prisiminė jųdviejų nusiminimą, kai netrukus po vestu- 
vių išgirdo, jog ji su Džonu neketina turėti vaikų. 

Dabar ji buvo nėščia ir norėjo, kad jie nors kiek žinotų apie tai. 
Norėjo matyti jų nudžiugusius veidus, norėjo patirti, ką reiškia būti 
drauge su jais ir dalytis šiuo... šiuo... kuo, po galais? 

Džiaugsmu? 

O gal, kaip sakė Džonas, taip elgtis su jais būtų žiauru? Sužadinti 
viltį, o paskui pareikšti, kad naujagimio nėra, kad jis mirė, gimė ne- 
gyvas? Gal Džonas buvo tiesus, sakydamas, jog viską, kiek tai susiję su 
jos tėvais, geriausia laikyti paslaptyje? 

Ne, ji negalėtų taip pasielgti. O jeigu jie iš ko nors sužinotų apie 
jos buvusį nėštumą? Arba kad buvo nėščia ir jiems nieko nepapasako- 
jo? Tiesą sakant, tai būtų daug blogiau. 

Kodėl, svarstė Siuzana, ji Džonui užsiminė, kad būtų neblogai jos 
motinai atvykti pas juos į Angliją ir padėti prižiūrėti naujagimį? Ši 
mintis aplankė ją visiškai natūraliai, tarytum ji pati būtų tikėjusi, kad 
taip ir įvyks. 

Siuzana papurtė galvą. Aš atsidūriau tikrai nepavydėtinoje pa- 
dėtyje. 


Tą patį rytą, kai iki vienuoliktos buvo likę visai nedaug, Siuzana 
spausdino laišką su neigiamu atsakymu perspektyviam rašytojui, ku- 
ris neprašomas buvo pateikęs leidyklai savo rankraštį. Knyga, pagrįsta - 
socialine studija žmonių, kurių polinkį į nusikalstamumą lemia gene- 
tinės priežastys, buvo sulaukusi ją skaičiusiųjų teigiamų atsiliepimų, 
o ir jai pačiai patiko šio jauno autoriaus stilius. Tačiau tarybai atrodė, 
kad knyga, o teisingiau sakant — adaptuota filosofijos daktaro diser- 
tacija, plačiam skaitytojų ratui bus sunkiai įkandama. 

Ji galvojo, kaip geriau paaiškinti, kad rašytojas nenukabintų no- 
sies ir pabandytų perrašyti knygą suprantamesne kalba, kuri leistų 
tikėtis komercinės sėkmės, kai kabinete suskambo vidaus telefonas. 
Jos sekretorė pranešė, kad jai skambinąs ponas Sarocinis. 

Siuzana negalėjo blaiviai mąstyti. Keista, galvojo ji, kad šįryt, 
maždaug prieš valandą, aš galvojau apie šį žmogų. 

— Tuoj atsiliepsiu, — atsakė ji ir atleido mygtuką, jausdama, kaip 
štaiga pakerta kojas. 

Nors tai ir atrodė absurdiška, Siuzana persibraukė pirštais per 
plaukus, pasitaisė juos, nubraukė ant kaktos užkritusią sruogą, paskui 
atsigręžė atgal, norėdama įsitikinti, kad kabineto durys uždarytos. 
Tada vėl paspaudė mygtuką. 

— Sujunk mane su juo, Hermiona. 

Po akimirkos Siuzana išgirdo balsą, kurio nebūtų supainiojusi su 
jokiu kitu — mandagų, malonų, tik gal kiek oficialesnį nei anksčiau, 
šaltesnį. 

— Labas rytas, Siuzana, — pasisveikino jis. — Pamaniau, kad rei- 
kėtų pasidomėti, kaip jūs gyvenate. Taip pat, be abejo, kaip kūdikis. 

— Ačiū, jaučiamės puikiai, — išpyškino kone gaudydama kvapą 
Siuzana. — O kaip jūs? 

— A, taip, puikiai, ačiū. 

Stojo tyla, ir Siuzana nebežinojo, ką dar pasakyti. Tiesa, ji anks- 
čiau ketino užduoti šiam žmogui bene milijoną klausimų, bet dabar jie 
visi sakytum išgaravo. Galų gale ji ištarė: 

— O jūsų Žmona? Kaip ji? 

Ponas Sarocinis, trumpai padvejojęs, atsakė: 

— Taip, ačiū, ji irgi puikiai. 

Vėl tyla. 

Po kurio laiko jis tarė: 

— Atleiskite man už tai, kad nepaskambinau anksčiau. Prisime- 
nu savo pažadus pakviesti jus į koncertus, į operą ir į meno galerijas, 
deja, man trukdė verslo reikalai. O dabar norėčiau pasiteirauti, galbūt 
ryt arba trečiadienį galėtumėte papietauti kartu su manimi, o pas- 
kui apžiūrėti įspūdingą impresionistų paveikslų kolekciją? Iš mūsų 
ankstesnių pokalbių prisimenu, kad jūs ypač domitės impresionistų 
mokykla. | 

Ryt — jos sekretorės gimtadienis ir ji kartu su Keite buvo paža- 
dėjusios pasikviesti ją pietų. 

— Trečiadienis man tiktų, — atsakė ji. 

— Tiesiog idealu, man trečiadienis irgi geriau. Užsuksiu pas jus 
dvyliktą keturiasdešimt penkios. 

Per įprastinį trečiadienio ryto redaktorių susirinkimą Siuzana 
buvo įsitempusi ir nepajėgė susikaupti. Į darbą ji atvyko pavėlavusi, 
nes ryte kelis kartus persigalvojo, ką rengtis pietums su ponu Saroci- 
niu, o ir plaukai, šiaip jau niekada nekeldavę problemų, išplovus juos 
šampūnu, atrodė nekaip. 

Reikalą dar labiau apsunkino Džonas, kuris vakar iš vakaro at- 
rodė labai keistas, sakytum būtų pavydėjęs, kad jo nepakvietė kartu. 
Jis išdidžiai vaikštinėjo po miegamąjį, parodijuodamas poną Sarocinį, 
nešvankiai juokaudamas apie vyriškumą, o galiausiai, nors Siuzana 
nebuvo tam nusiteikusi, privertė — tiesiogine prasme — mylėtis, tarsi 
būtų norėjęs įrodyti savo pranašumą arba pažymėti jam priklausančią 
teritoriją. 

Kai paskambino iš priimamojo ir pranešė, kad jos laukia ponas 
Sarocinis, Siuzana apsirengė tamsiai mėlyną paltą ir nusileido laip- 
tais, jaudindamasi taip, lyg būtų ėjusi į pokalbį dėl darbo. Apsirengusi 
tradicinio sukirpimo dviejų dalių juodą kostiumėlį ir baltą palaidinę 
aukšta apykakle, pasidabinusi sidabrine sage, Siuzana paprastai pasi- 
tikėdavo savimi, tačiau šiandien jautėsi it sukaustyta ir labai varžėsi. 

Ponas Sarocinis, vilkįs kupranugario vilnos paltu aksomine apy- 
kakle, laukė jos priimamajame ir tarp lentynų su naujais leidiniais 
atrodė labai keistai. Be jo, čia buvo dar vienas žmogus, laukiantis su- 
sitikimo, — knygų dalininkas į uodegą surištais plaukais. Bankininkas 
pasveikino Siuzaną rafinuota šypsena ir tvirtu, kone absurdiškai for-. 
maliu rankos paspaudimu. 

— Labai malonu jus matyti, Siuzana, — pratarė jis, duodamas 
ženklą eiti prie durų. — Mano automobilis laukia gatvėje. 

Buvo keista vėl sutikti šį aukštą galantišką vyriškį dailiais drabu- 
žiais, nevengiantį puikuotis prabanga, ir žinoti, kad ji nešioja jo — jų 
— kūdikį. Ji neatitraukė žvilgsnio nuo jo veido, norėdama kuo dau- 
giau sužinoti apie šį žmogų, išsaugoti atmintyje jo paveikslą. Siuzanos 
mintys be paliovos blaškėsi: vieną akimirką ponas Sarocinis jai atrodė 
esąs jos kūdikio tėvas, o kitą — pašalietis, neturįs nieko bendra su joje 
augančiu kūdikiu. 

Sėdėdama ant galinės mersedeso sėdynės ir besišnekučiuodama 

apie orą, Britanijos problemas su Europos Sąjunga ir apie blogėjančią 
transporto situaciją Londone, Siuzana bandė įsivaizduoti, kaip atro- 
dys naujagimis, kokius jos ir kokius pono Sarocinio bruožus paveldės 
Bumpsis. Ponas Sarocinis turėjo ryškią nosį, kuri, tiesa, nebuvo per di- 
delė, tačiau berniukui būtų tikusi labiau nei mergaitei, mąstė ji. Tačiau 
jo pilkos akys atrodė žavios ir jomis būtų didžiavęsis kiekvienas. 

Ji tyrinėjo poną Sarocinį ir prie pietų stalo, vis bandydama atspė- 
ti jo amžių ir dar kartą įsitikindama, kad tai neįmanoma. Kai jis šyp- 
sodavo, jam galėjai duoti penkiasdešimt. Kai pasukdavo galvą dešinėn 
— septyniasdešimt. Palenkęs galvą žemyn ir nukreipęs akis į putpelės 
kiaušinį, atrodydavo esąs aštuoniasdešimties. O kai pažvelgdavo į kai- 
rę, jam galėjai duoti daugų daugiausia šešiasdešimt. Ji ieškojo įprastų 
požymių, bylojančių apie žmogaus amžių, bet nepastebėjo, kad ban- 
kininkas turėtų kalakuto kaklą, ir oda buvo palyginti švari — vos keli 
šlakai ant rankų ir vienas nežymus ant veido. Jam besišypsant, akys 
atrodydavo linksmos, apie jas susimesdavo raukšlelės, tačiau ir jų ne- 
buvo per daug. Jo judesiai atrodė energingi, o kalbėdamas apie meną 
ir muziką jis tiesiog spindėjo entuziazmu, bet vis dėlto jį visą laiką 
supo senyvam amžiui būdinga aura, kurios, kaip ir šešėlio, jis nebuvo 
pajėgus atsikratyti. 

Nors iš pradžių jaudinosi, Siuzana ėmė atsileisti, nes suprato: 
jis toks pat puikus pašnekovas ir žavus žmogus, kaip ir anąsyk, kai 
pamalonino tik siauram išrinktųjų ratui žinomais gandais apie garsius 
solistus, kaip antai Pavarotis ir Marija Kalas, apie žymius dirigentus 
— von Karajaną, Previną ir Saimoną Ratlį, apie žinomus kompozito- 
rius, Atrodė, klasikinės muzikos pasaulyje nėra nieko, ko jis nežinotų, 
ir galbūt tėra vienas kitas pasaulinio garso atlikėjas, su kuriuo jis ne- 
buvo asmeniškai susitikęs. 

Siuzana jo klausėsi su dideliu susidomėjimu, bet girdėjo tik dalį 
Sarocinio pasakojimo, nes visą laiką mąstė apie klausimus, kuriuos 
norėjo užduoti. Ji neturėjo apetito ir beveik neparagavo užsisakytos 
sriubos, o ir kepenėlių su kumpiu suvalgė gal tik porą kąsnelių. 

Po valandėlės jų pokalbis kažkaip pakrypo prie tapybos. Ponas 
Sarocinis Siuzanai papasakojo apie nacių pagrobtus ir privatiems ko- 
lekcininkams įvairiose šalyse nelegaliai parduotus nepaprastai vertin- 

gus meno kūrinius, palinksmino istorijomis apie klastotes, už kurias, 
patikėję, kad tai — senųjų meistrų arba žymių impresionistų darbai, 
pasaulio didieji sumokėjo milijonus ir šį faktą slepia iki šiol. 

Tik tada, kai buvo atnešta kava, Siuzana sunerimo dėl senkančio 
laiko ir ryžosi pasiteirauti apie kūdikio ateitį. Ar jį augins bankininko 
žmona, ar auklė? Tai buvo pirmas klausimas iš daugelio, kuriuos ji 
norėjo užduoti. 

— Šis klausimas dar svarstomas, — vingriai, išsisukdamas nuo 
tiesaus atsakymo, tarė ponas Sarocinis. 

Tą patį išgirdo ir pasiteiravusi, kur kūdikis gyvens, kur jis lankys 
mokyklą, ar bus krikštijamas, ar apskritai bus auginamas religingai. 
Pasak pono Sarocinio, viskas dar „svarstoma“. 

Siuzanai greitai paaiškėjo, kad naujagimio ateitis yra slepiama, 
todėl tokia nuostata ją supykdė, nors ji ir stengėsi to neparodyti. At- 
rodė keista: ponas Sarocinis ir jo žmona labai troško kūdikio, tačiau 
nebuvo apsisprendę dėl jo ateities. Be to, tai ne tik jo kūdikis, jis jų 
abiejų. Ji — motina, nesvarbu, kiek ponas Sarocinios būtų sumokėjęs, 
todėl turėjo teisę domėtis jų kūdikio ateitimi ir gauti visą informaciją, 
be to, su ja turėjo būti ir tariamasi. 

Ponas Sarocinis atsistojo. 

— Mes turime nedaug laiko, tiesa, Siuzana? Jūsų laukia posėdis? 

— Taip. Pusę keturių. 

— Nesirūpinkite dėl kūdikio. Jam bus suteikta geriausia pasau- 
lyje priežiūra. 

— Kūdikiams reikia ne tik priežiūros, — atsakė ji, kai jiedu išėjo 
iš klubo. — Jiems reikia meilės. 

— Savaime suprantama, — tarė ponas Sarocinis, vairuotojui ati- 
darant užpakalines mersedeso dureles. — Meilė. Taip, šis kūdikis pa- 
tirs labai daug meilės, galiu jums garantuoti. 

Nuo to, kaip jis ištarė pastaruosius Žodžius, Siuzanos nugara per- 
bėgo šiurpuliai. Kai ji vėl nugrimzdo į odinius automobilio apmušalus, 
o tyliai dunkstelėjusios durelės atitvėrė nuo ryškių gruodžio saulės 
spindulių, atrodė, tarsi jie būtų ne įsėdę į automobilį, o nusileidę į rūsį 
bar atrodė dar griežtesni, ir ją vėl nukrėtė šiurpas. 

Taip, šis kūdikis patirs labai daug meilės, galiu jums garantuoti. 

Tiesa, jis tikriausiai galėjo tai garantuoti — juk turėjo pakanka- 
mai pinigų sutvarkyti šiam reikalui, ir ne tik šiam, bet ir viskam, ką 
tik panorėtų. Siuzana prisiminė aną rugsėjo sekmadienį, kai perskaitė 
apie Zako Dencigerio mirtį ir jai kilo klausimas, ar šie įvykiai nėra 
kaip nors susiję. Siuzana tąsyk nuvijo šią mintį šalin, tačiau dabar, jai 
žiūrint į tvirtą it plienas pono Sarocinio veidą, toji mintis vėl sugrįžo ir 
ėmė kankinti iš naujo. Atrodė, kad jam nieko nereiškia vieną akimirką 
būti nepaprastai maloniam ir žaviam, o jau kitą — šaltam kaip ledas. 
Ar ponas Sarocinis galėjo būti labai negailestingas? 

— Ką gi, Siuzana, dabar mudu aplankysime man brangų draugą, 
Esmondą Rostofą. Tikriausiai esate apie jį girdėjusi? 

Siuzana kurį laiką kartojo šią pavardę mintyse, tačiau ji nieko jai 
nesakė. 

— Ne, nemanau. 

— Jis buvo žymus polo žaidėjas, gyva legenda. Esmondas yra 
žaidęs kartu su ryškiausiomis žvaigždėmis, o vienu metu buvo stip- 
riausios pasaulyje komandos savininku. Ar jūs nesidomėjote polu? 

— Ne. 

— Dabar jis augina labai daug lenktyninių žirgų, tačiau laikosi 
atokiai, nemėgsta viešumos, — bankininkas šyptelėjo. — Tačiau mes 
nesiruošiame žiūrėti į jo žirgus. Esmondas kolekcionuoja impresionis- 
tų tapybos darbus. Jis yra labai uždaras žmogus ir savo kolekciją lei- 
džia pamatyti tik artimiausiems draugams. Todėl pirmiausia turėjau jį 
įtikinti, kad esate man labai artima. 

Siuzana spėliojo, ką jis tam žmogui papasakojęs. 

— Ačiū, — neryžtingai tarė ji, o smalsumas, kurio vedama norėjo 
pamatyti paveikslus, persipynė su vis stiprėjančiu nerimu. 

Mersedesas sustojo prie įspūdingai atrodančio balto karalių 
Jurgių epochos namo visiškai šalia Belgreivijos aikštės. Jiems lipant 
laiptais, vedančiais prie pagrindinių durų, ponas Sarocinis Siuzanai 
paaiškino, kad Esmondas Rostofas yra paskutiniojo Rusijos caro pali- 
kuonis, taip pat ir tai, kad jam priklauso viena geriausių pasaulyje — O 
galbūt ir geriausia — ankstyvųjų impresionistų kūrinių kolekcija, ku- 
riai neprilygsta jokių valstybinių galerijų eksponatai. Jis dar užsiminė 
apie tai, kad dalis šios kolekcijos prieš pat revoliuciją buvo išgabenta iš 
Sankt Peterburgo Ermitažo ir kontrabanda išvežta iš Rusijos. 

Siuzanai pasidomėjus, ar likusią kolekcijos dalį jos savininkas įsi- 
gijo teisėtai, ar pirko iš nacių, bankininkas tik garsiai nusikvatojo. 

— Esmondas Rostofas yra labai sąžiningas Žmogus, Siuzana. Jis 
yra kilmingas aristokratas. Toks žmogus nesinaudoja neteisėtais arba 
negarbingais metodais. 

Tačiau pono Sarocinio veido išraiška ir ją apėmęs jausmas, kai 
pateko į namo vidų, bylojo priešingai. Pagrindines duris atidarė ap- 
saugininkas, panašus į Artimųjų Rytų galvažudį; jie buvo palydėti į 
raudonu kilimu klotą menę, kurioje juos pasitikęs liokajus nuvedė 
toliau, pro dvivėres duris, į erdvią, įmantriai dekoruotą svetainę. 

Siuzana dar niekuomet nebuvo mačiusi taip dekoruotos patalpos, 
nebent kultūros paveldo objektuose. Ant sienų kabojo senųjų tapybos 
meistrų kūriniai: paveikslai, vaizduojantys medžioklės scenas ir ne- 
rūpestingai žaidžiančius žmones, portretai ir natiurmortai. Kambarys 
buvo apstatytas rinktiniais senoviniais baldais — čia stovėjo foteliai, 
krėslai skaityti, du ilgi mediniai suolai priešais židinį, chaise longue, 
sofutė dviem, ir visi buvo aptraukti dailiais švelniai pilkais apmušalais, 
derančiais prie kilimo ir klostuotų užuolaidų. Siuzana išvydo ir dailių 
spintelių, ir stiklinių vitrinų, bet, didelei jos nuostabai, niekas nebuvo 
aptverta apsaugine juosta. Kambaryje buvo gyvenama! 

Tuo metu Siuzana pamatė įeinant patį Esmondą Rostofą — žmo- 
gaus, atrodančio labiau už jį nepanašaus į rusų didiką, ji negalėjo įsi- 
vaizduoti. Buvo keliais coliais žemesnis už ją, veidas — aštrių bruožų, 
baltas it kreida, šviesūs garbanoti plaukai kruopščiai sušukuoti ir 
sutepti taip, kad maskuotų plikus galvos odos lopinėlius, o smakras 
apžėlęs tvarkinga ožiška barzdele. Jis vilkėjo mėlyną megztinį su jame 
išsiuvinėta paauksuota jūreiviška emblema, monograma puoštus 
marškinius atverčiama apykakle, ryšėjo šilkinę kaklaskarę, mūvėjo 
ilgas laisvas jūreiviškas kelnes ir buvo apsiavęs juodus zomšinius ne- 
varstomus „Gucci“ batelius. 

Šeimininkas pasveikino poną Sarocinį taip jausmingai, kaip 
Siuzana dar nebuvo girdėjusi, paskui stipriai apkabino per pečius ir 
meiliai pabučiavo, net keletą kartų prisiglausdamas paeiliui abiem 
skruostais. 

— Oooo0, kaip malonuuu matyyyti tave! 

Tai taręs, jis atsigręžė į Siuzaną. 

— Aš labai sujaudintas mūsų susitikimo, mano mieloooji! — jis 
pasveikino viešnią, lipniu delnu gležnai paspausdamas jai ranką. — 
Man sakė, kad esate diiidelė ankstyvųjų impresionistų žinooovė. 

Šeimininkas stebeilijo į ją, įsmeigęs savo mažas, karoliukus pri- 
menančias akis, sakytum būtų norėjęs žvilgsniu perduoti tik jiems 
vieniems žinomą paslaptį. Toks netikėtas artimumas jai sukėlė didesnį 
pasibjaurėjimą nei rankos paspaudimas. 

Šis žmogus atrodė groteskiškai. 

Bandydama atspėti jo amžių, Siuzana susidūrė su ta pačia proble- 
ma kaip ir pono Sarocinio atveju. Vadovaudamasi pirmuoju įspūdžiu 
ji būtų jam davusi maždaug šešiasdešimt, bet netrukus pastebėjo, kad 
jis naudoja kosmetiką, vadinasi, gali būti gerokai vyresnis. 

— Ne, aš ne ekspertė, tik domiuosi tuo laikotarpiu, ir tiek. 

— Ar galėčiau jums pasiūlyti „Krugo““ 

Siuzana nerimavo dėl laiko stokos — jau buvo be penkiolikos 
trečia. 

— Ne, labai jums ačiū. Aš tik norėčiau žvilgtelėti į jūsų paveik- 
slus, nes man greitai reikės išvykti atgal. 

Žvilgsniu jis vėl surado jos akis ir vėl pažvelgė į jas taip, lyg būtų 
norėjęs pasidalyti paslaptimi, kad ir kas tai būtų. Gal jis norėjo pa- 
sakyti, kad žino apie kūdikį? Ji nesuprato. Paskui ūmai jis linktelėjo į 
priekį ir palietė jai ant kaklo kabančią sidabrinę sagę. 

— Kaip žavu, kaip pappprassstai žavu. Sakykite, ar tai šeimos 
relikvija? 

— Ne, tai mano vyro dovana gimtadienio proga. 

Tai buvo paprasta, niekuo neišsiskirianti lenkta sagė, pagaminta 
iš kaltinio sidabro, papuošta raitytais apvadais, bet jis vis dar laikė ją 
rankoje, tarytum būtų geidęs šios sagės labiau už viską pasaulyje. Ka- 
dangi šeimininko veidas buvo prie pat josios, Siuzana išvydo, kad abi 
jo ausys pervertos smulkiomis deimantinėmis smeigėmis. Dabar jis 
atrodė dar labiau atstumiantis. 

Pono Sarocinio bičiuliui pagaliau paleidus sagę, Siuzana iš man- 
dagumo tarė: 

— Nuostabus kambarys. 

Jis palenkė galvą taip, kad atrodė, jog lenkiasi jai. 

— Jūs man tiesiog per daug maloooni. Jį būtina atgaivinti, nuo 
viršaus iki apačios, kaip ir mus pačius, — jis mirktelėjo ponui Saroci- 
niui, kuris į tai santūriai šyptelėjo. 

Rostofas nuvedė juos į liftą, skleisdamas tokį stiprų odekolono 
kvapą, kad Siuzaną, kol trijulė senamadiška kabina leidosi žemyn, 
— taip lėtai, kad atrodė, jog reikia nusileisti daug daugiau nei vienu 
aukštu, — ėmė pykinti. Dabar jai buvo įdomu, ar šis vyras yra tipiškas 
pono Sarocinio draugas. Sprendžiant iš jų nevaržomo familiarumo, jie 
turėjo būti seni bičiuliai. Tikriausiai jos kūdikis augsiąs tarp panašių 
žmonių. Turtingų, pagyvenusių ir tikriausiai vienišų Žmonių visuo- 
menėje. 

Atrodė, kad Esmondas Rostofas it veidrodis atspindi liūdesį, kurį 
ji buvo pastebėjusi pono Sarocinio veide per jų pirmąjį susitikimą. 
Tačiau Siuzana juose įžiūrėjo ne tik liūdesį arba vienišumą, bet ir 
tam tikrą uždarumą, būdingą siauram tarpusavyje glaudžiai susijusių 
žmonių ratui. Ji jautė, nors ir nebūtų galėjusi paaiškinti nei kaip, nei 
kodėl, kad juos vienija kažkokia slapta idėja. 

Išlipę iš lifto jie pateko į požeminę galeriją, kurioje ji akimirkai 
prarado amą. Tai buvo erdvi, iš pažiūros erdvesnė nei namo išplana- 
vimas būtų galėjęs leisti, juodu ir kremo spalvos marmuru išklota pa- 
talpa, o jos dizainas, priešingai negu antžeminėje namo dalyje, atrodė 
stebėtinai šiuolaikiškas. 

— Tai Van Gogo kambarys, — paaiškino Esmondas Rostofas, 
vesdamas ją pirmyn. 

Ji negalėjo patikėti savo akimis. Čia kabojo apie tris dešimtis 
įvairaus dydžio paveikslų, be to, nemažai piešinių, apgrabių eskizų ir 
nebaigtų darbų drobėje, ir ji niekada anksčiau nebuvo jų mačiusi. 

Gal tai klastotės? Ne, negali būti, jokiu būdu. 

— Kaip? — pratarė ji, tarytum cyptelėdama. — Kaip jums pa- 
vyko sukaupti šią kolekciją? 

Rostofas nusišypsojo, paskui, eidamas išdidžia eisena, palydėjo ją 
į Monė kambarį. 

— Aš mėgstu tai, kas gražu, Siuzana. Tai trofėjai, kompensuojan- 
tys visus vargus, kuriuos man tenka patirti gyvenime, — jis ilgokai 
stebeilijo į ją supratingu žvilgsniu. — Man jie atstoja vaikučius. 

Stipriai raudonuodama Siuzana sekė įkandin jo. Monė kambarys 
atrodė dar įspūdingiau. Tačiau įžengusi į šią patalpą ji ūmai išsigando. 
Visi šie paveikslai jai buvo didelė naujiena. Mokykloje Siuzanai teko 
studijuoti meno istoriją, todėl žinojo, kad matyti tokią gausybę žymių 
dailininkų darbų ir neatpažinti nė vieno iš jų yra neįmanomas, tiesiog 
neįsivaizduojamas dalykas, nebent visi šie paveikslai buvo labai ilgai 
slepiami nuo visuomenės. Dauguma privačių kolekcininkų didžiuo- 
jasi savo kolekcijomis ir skolina jas meno galerijoms. Jeigu jie elgiasi 
neįprastai, didelė tikimybė, kad jų turimi meno kūriniai yra arba vog- 
ti, arba pagrobti. Aišku, dalis čia esančių paveikslų tūkstantis devyni 
šimtai septynioliktais buvo slapta išgabenti iš Ermitažo, o kiti? 

Rostofas nežiūrėjo į paveikslus, jo žvilgsnis buvo įsmeigtas į Siu- 
zaną. Jos reakcija jį džiugino. Jis taip patiria savo kolekcijos spyrius, 
suprato ji. Šiam žmogui tikriausiai nė kiek nerūpi, kas tai per paveik- 
slai, nes didžiausią malonumą jam teikia slaptumas, faktas, kad jis turi 
sukaupęs tokią kolekciją, apie kurią niekas nenutuokia. Jis panašus į 
vaiką, po lova slepiantį saldumynų atsargas. 

Ji sunerimusi pažvelgė į poną Sarocinį. Kuriems galams jis atsi- 
vežė ją pas šį Žmogų? Norėdamas pasirodyti, kokių įtakingų draugų 
turi? O gal tikėdamasis, kad ji tikrai apsidžiaugs, galėdama pamatyti 
šiuos paveikslus? Trofėjus. 

Siuzana pašiurpusi susimąstė, nejaugi ir jos kūdikis jam reiškia 
tik tiek? Nejaugi, kaip šie paveikslai, Bumpsis bus ne daugiau kaip 
trofėjus, įrodymas, kad turėdamas pakankamai pinigų gali nusipirkti 
ką tik panorėsi? Net patį gyvenimą. 

Sakytum vėl būtų perskaitęs jos mintis, Bumpsis dar kartą ne- 
ramiai spyrė Siuzanai. 

Nusiramink, Bumpsi, — pagalvojo ji. — Tu niekam nebūsi trofėjus. 
Aš tau pažadu. 


36 
Šeštadienio popietę, penktą valandą, kai Siuzana jau buvo pra- 


dedanti nerimauti, manydama, kad jiems draugiškas tailandiečių 
restorano savininkas bus apvylęs, prie jų namo privažiavo didelis 

išnuomotas vanas, kuriame sėdėjo Lomas Kotokas ir gausus būrys 
padavėjų, vaikinų ir merginų. Siuzana buvo prašiusi tik dviejų, tačiau 
visų išlipančių iš automobilio ir nešančių į namą uždengtus indus su 
maistu nepajėgė suskaičiuoti. 

Kotokas, pakvietęs ją į vano galą, kaip sąmokslininkas pakėlė 
pirštą ir kilstelėjo didžiulę drobę. Po ja buvo ledinė į orą iššokusios 
lašišos skulptūra. 

— Dovana, — paaiškino jis. — Gražiai atrodo ant stalo. 

Siuzana jį pabučiavo. Restorano šeimininkas atrodė apstulbęs. 

— Dėkoju. Jūs mums labai malonus, ir mes jums labai dėkin- 
gi, — paaiškino ji. 

— Jūs geri žmonės, — atsakė jis. — Pasaulyje ne tiek daug gerų 
žmonių. 

Barmenas buvo nepaprastai dailus jaunas tailandietis, plačiai 
besišypsantis ir kvailas per visą pilvą. Trečią kartą bandydamas pa- 
sinaudoti Džono „ScrewPull“ kamščiatraukiu, šį sulaužė ir smaigaliu 
persivėrė sau nykštį, o Kotokas jį nedelsdamas išvežė į polikliniką. Ga- 
liausiai Džonas pats ėmėsi atidarinėti vyno butelius, panaudodamas 
tam visiškai netinkamą savo šveicariško lenktinio peilio kamščiatrau- 
kį; baigęs šį darbą ėmė vaikštinėti po kambarį, trindamas skaudamą 
pūslėtą delną. Siuzanos apmaudui, jis nurankiojo nuo maisto visą 
valgomą garnyrą. 

Svečiai buvo pakviesti atvykti aštuntą valandą. Septynios trisde- 
šimt baldai buvo sustumti prie sienų, iš kompaktinių plokštelių grotu- 
vo sklido Mocarto muzika, vakarienei padengto stalo centre, apsupta 
pusdubenių su kario milteliais apibarstytų jūros gėrybių užkandžiais, 
puikavosi ledinė lašiša, svarbiausias stalo papuošalas; visiems pa- 
davėjams, taip pat laikinai einančiam barmeno pareigas, buvo duoti 
nurodymai. 

Besišypsantys padavėjai ant kiekvieno neužimto paviršiaus pri- 
dėliojo dubenėlių su riešutais, aštresniais už neapdorotas aitriąsias 
paprikas, irgi Kotoko dovanas, atrodančias it iš po žemės kyšančios 
fugasinės bombos. Siuzana, nenorėdama įžeisti restorano savininko, 
kuris dar nebuvo sugrįžęs iš poliklinikos, neketino pasakyti, kad šių 
riešutų neįmanoma valgyti, nes jie kelia pavojų sveikatai. 

Be dvidešimties aštuntą, kai Siuzana tik ėjo iš vonios kambario, 
suskambo durų skambutis. Po kelių sekundžių Džonas jai šūktelėjo, 
kad atvyko Harvis ir Karolina Adisonai. 

Mintyse žodingai keikdama juos už storžieviškumą atsibelsti 
dvidešimčia minučių anksčiau nei derėjo, Siuzana nutipeno per mie- 
gamąjį, karštligiškai skubėdama pasiruošti svečių sutikimui. Buvo 
būtina užmaskuoti tamsius apskritimus ir maišelius po akimis, o iš- 
blyškusią odą padengti kosmetika ir paryškinti skaistalais. 

Tuo metu, dideliam savo pasibaisėjimui, ji suprato, kad jos mėgs- 
tama juoda, pusiau oficialiems priėmimams siūta suknelė, kurią buvo 
ištiesusi ant lovos, jai per ankšta. Sulaikiusi kvapą Siuzana ryžtingai į 
ją įsirangė ir kažkokiu būdu sugebėjo užtraukti užtrauktuką. 

Tačiau iš to nebuvo nieko gero, suknelė varžė labiau negu naro 
kostiumas, ir ji, pripažindama savo pralaimėjimą, užtrauktuką ati- 
traukė atgal. Nusprendusi rengtis tik juodai, pabandė įlįsti į aksominį 
kostiumą su kelnėmis. Tačiau ir šįkart nesėkmingai — ji nepajėgė net 
užsegti kilpelių. Dieve, ir kiekgi svorio aš priaugau? 

Galų gale iš spintos ištraukė jau senokai primirštą, tačiau bent 
jau juodos spalvos ir jos neslopinančią seną trapecinės formos suknią. 
Antjos užsivilko auksiniais blizgučiais nusagstytą švarkelį, įsivėrė ma- 
syvius auksinius auskarus, apsivyniojo painiu raštu margintą „Corne- 
lia James“ šaliką ir liko patenkinta. 

Nulipusi laiptais, išvydo ką tik atvykusius televizijos žurnalistą 
Marką Sent Omerą ir jo draugą Keitą, liauną vaikiną, pasidabinusį 
raudonai dažyta plaukų sruoga, krentančia į vieną pusę taip, lyg būtų 
prisegta; jie kalbėjosi su barmenu, kuris jau buvo grįžęs iš poliklinikos 
ir puikavosi mėlynu antpirščiu. 

Siuzana nuėjo prie Harvio Adisono ir jo Žmonos, stovinčių val- 
gomojo kampe, atokiau nuo kitų, o Džonas tuo tarpu, vilkintis baltais 
marškiniais stačia apykakle ir medžio anglies juodumo kostiumu, 
triūsė virtuvėje, atidarinėdamas putojančio vyno butelius, nes barme- 
nas negalėjo stipriau spausti savo nykščio. 

— Siuzana, atrodai žavingai, — pabučiuodamas ją pasveikino 
ginekologas, kaip įprastai išsičiustijęs, šįvakar vilkįs languotu Velso 
princo kostiumu, iš kurio švarko kišenės kyšojo šilkinė nosinaitė, ryšįs 
rožiniu kaklaraiščiu. 

Paskui Siuzana susiglaudė skruostais su jo žmona Karolina, 
pagirdama rankomis siuvinėtą juodos ir sidabrinės spalvų liemenę, 
kuria ši vilkėjo. 

— Aš taip džiaugiuosi, kad ji tau patinka, — apsimestinai kukliai 
atsakė viešnia. 

Kalbėdama ji vos praverdavo burną, tarytum taisyklinga dikcija 
jai būtų reiškusi kankynę. Dėl to atrodydavo, kad ji nuolat nuobo- 
džiauja. 

— Teko pakloti didelius pinigus. 

— Kur ją pirkai? 

— Vienoje nedidelėje „Beauchamp Place“ krautuvėlėje. Kainos 
geriau nesakysiu, — pastaruosius žodžius pridūrė tam atvejui, jeigu 
Siuzana nebūtų nugirdusi jos pirmojo paaiškinimo. 

— Ir nereikia, — atsakė Siuzana, atimdama iš Karolinos progą 
pasigirti. | 

Viešnia nusišypsojo savo vyrui tokia šleikščia saldžia šypsena, 
kad Siuzana net susigūžė. 

— Tu man esi toks geras, ar ne, brangusis? Niekada nepriekaiš- 
tauji, kad tiek daug išleidžiu drabužiams. 

Ginekologas, kuris tuo metu smaksojo į savo atvaizdą veidrodyje 
tiesiai virš židinio, vargu ar išgirdo, ką pasakė žmona. Siuzana stebėjo, 
kaip jis pasitaisė savo kruopščiai sušukuotų plaukų bangeles aukščiau 
abiejų ausų, o paskui atsargiai, kad niekas nepastebėtų, papūtė lūpas. 

— Ką tu sakei, mieloji? — išsiblaškęs pasiteiravo jis. 

— Sakiau, kad esi nepaprastai dosnus vyras. 

— Hm, — jis vėl slapčia dirstelėjo į savo atvaizdą veidrodyje, o 
tada atsigręžė į Siuzaną. — Labai atsiprašau, kad atvykome per anksti. 
Mūsų laukia dar vienas balius. 

Po trumpos pauzės, norėdamas padaryti didesnį įspūdį, gineko- 
logas pridūrė: 

— Kensingtono rūmuose... 

— Labai malonu, kad galėjote skirti mums savo brangaus lai- 
ko, — Siuzanos balsas nuskambėjo daug kandžiau nei ji norėjo. Nors 
ji ir nemėgo Harvio Adisono, tačiau žinojo, kokią svarbią vietą jis už- 
ima Džono versle. Šiaip ar taip, jie abu — gydytojas ir jo žmona —ją 
erzino. 

— Princesė Margarita rengia nedidelį balių artėjančių Kalėdų 
proga... Kasmet jame dalyvaujame. 

— Gerai, gerai, galėsite išeiti kada tik panorėję. 

Siuzana tuo metu išgirdo skambinant į duris, o padavėja netru- 
kus įleido Keitę Foks ir jos vyrą Martiną. 

Tačiau, prieš jai nueinant sutikti svečių, Harvis, gerdamas puto- 
jantį baltąjį vyną, pratarė: 

— Jūsų namukas iš tiesų dailus. 

Siuzana spoksojo į jį išpūtusi akis, jausdama, kaip pyktis dar 
labiau sukyla. Kadangi ginekologas, kaip ir milijonas kitų Londono 
gyventojų, buvo įsikūręs ankštame, paprastame, viename iš daugelio 
mažų vienabučių namų, kaip jis drįsta pavadinti jų namą namuku? 

— Gal norėtumėte pasivaišinti riešutais? — paklausė ji, paimda- 
ma artimiausią riešutų dubenį ir siūlydama pirmiausia Karolinai, o 
paskui, šiai atsisakius, ištiesdama gydytojui. 

Pastarasis godžiai paėmė pilną saują ir iškart susigrūdo į burną. 

— Malonu girdėti, kad mūsų namas patinka, — tarė Siuzana, 
šypsodamasi riešutus triauškinančiam svečiui. 

Harvio Adisono veidą iškreipė nuostaba, o netrukus ir pasibai- 
sėjimas. 

— Po mūsų apsilankymo vasarą jūs čia atlikote didelį darbą, — 
pastebėjo Karolina. — Man patinka tokia spalvos struktūra — labai 
neįprastas baltos spalvos niuansas. Labai šilta balta spalva. 

— Tai yra „negrynai balta, — paaiškino Siuzana. 
riedančius prakaito karoliukus, kai šis stoiškai ne tik sukramtė, bet ir 
nurijo visus riešutus. 

— Na ir aštrūs gi jie, — įvertino jis, stipriai užmerkdamas ašaro- 
jančias akis ir vienu mauku veik ištuštindamas savo taurę. 

Keitė su savo vyru ėjo artyn. Siuzana atsigręžė į juos pasisvei- 
kinti ir pristatyti. Pasirodė ir daugiau svečių — ji išvydo Abrahamsus, 
už kurių stovėjo jai nepažįstami vyras ir moteris. Vyriškis tikriausiai 
buvo Džono pakviestas „Microsoft“ kompanijos atstovas. Netrukus 
Siuzana sugavo ir Arčio Vareno žvilgsnį. 

— Sveika, Keite! — tarė Siuzana. 

Tą pačią akimirką ji taip ir sustingo, kaip buvo ėjusi, mat ją ne- 
tikėtai nudiegė stiprus skausmas. Negalėjo nei pajudėti, nei blaiviai 
galvoti, tik užsimerkė, sakytum tikėdamasi nuo jo atsijungti. 

Tai persileidimas, — pagalvojo atmerkdama akis ir bejėgiškai 
žvelgdama į Harvį Adisoną. — O, Dieve, padėkite man, aš prarasiu 
kūdikį. 

Ginekologas prišoko prie Siuzanos ir priklaupė. 

— Siuzana? Kas nutiko? Kas yra? 

Ji dejavo, paskui, negalėdama pakelti skausmo, suriko: 

— O, 000, 000000! 

Skausmas vis stiprėjo, nieko panašaus ji dar nebuvo patyrusi. 
Niekada gyvenime. 

Adisono veidas buvo prie pat Siuzanos — ji užuodė nuo gydyto- 
jo sklindantį riešutų ir, silpnesnį, alkoholio kvapą. 

Paskui, kaip tik tuo metu, kai ji pagalvojo, kad daugiau nebeiš- 
tvers, skausmas ėmė silpnėti. Po kelių akimirkų ir visiškai atlėgo. 

— S... Okei... Aš... aš... — Siuzana žiopčiojo ir gūžėsi, jausdama į 
ją įsmeigtus žvilgsnius. 

— Mieloji, ar tau jau geriau? — stovėdamas greta jos paklausė 
Džonas. 

Ji linktelėjo, vis dar neatgaudama kvapo, ir pratarė: 

— Taip. 

Harvis, uždėjęs jai ant pečių rankas, giliai susirūpinęs nenuleido 
nuo jos akių. 

— Nesijaudink, — pasakė jis švelniu balsu. — Viskas gerai, Siuza- 
na. Skausmas praeis ir viskas bus gerai. 

— Mano... kūdikis, — tarė ji. — Aš bijau persileidimo. 

Harvio akys išsiplėtė. 

— Tu nėščia? 

Siuzana linktelėjo. 

— Kelinta savaitė? 

— Beveik penki mėnesiai, — pasigirdo Džono atsakymas. 

— Devyniolika savaičių, — patikslino ji. 

— Oašir nežinojau. Jums reikėtų atsigulti. 

— Jaučiuosi gerai, skausmas praėjo, viskas bus gerai. Tai užeina, 
tai praeina. Viršuje turiu vaistų. 


PETER JAMES + TIESA 221 


Harvis ir Džonas nuvedė ją prie sofos, ir Siuzana atsisėdo. Ji jautė- 
si išsekusi. Šalia stovintis Harvis atrodė susirūpinęs. Jo gerumas vertė ją 
gailėtis dėl savo ankstesnio šiurkštumo. Buvo girdėti balsai, kažkas kaž- 
ko teiravosi, Džonas atsiprašinėjo, bandydamas nutraukti slogią tylą. 

— Sakyk, Siuzana, — tyliai kreipėsi Harvis, pritūpęs taip arti jos, 
kad jų skruostai kone lietėsi, — kur konkrečiai tau skaudėjo? 

Siuzana paaiškino, paskui pridūrė tai, ką jai buvo sakęs Mailzas 
Van Rė, o būtent, kad jis aptiko mažytę cistą, dėl kurios nėra ko ne- 
rimauti. 

— Mailzas Van Rė yra geriausias pasirinkimas, Siuzana, tačiau 
tau neturėtų taip skaudėti, jeigu tai visai nedidelė cista, nebent būtų 
kas nors... — jis prikando liežuvį. 

Ji sunerimusi pažvelgė į ginekologą. 

— „Kas nors?“ — Tuo metu vėl kažkas paskambino į duris. 

— Viskas gerai. Man nereikėtų kištis į kitų darbą, — tai taręs jis 
susiraukė. — Kada pastarąjį kartą pas jį buvai? 

Siuzana pagalvojo. 

— Antradienį. 

— Ar jam papasakojai apie šiuos skausmus? 

— Taip. 

Į pokalbį įsiterpė po kambarį žingsniavęs Džonas: 

— Tačiau Van Rė nematė, kaip ji kankinasi. Nemanau, kad jis nu- 
tuokia, kokie stiprūs šie skausmai. 

Siuzana suprato, kad ji privalo atsikelti ir liautis gadinusi sve- 
čiams nuotaiką. Harvis bandė ją sulaikyti. 

-— Jums būtina pailsėti, būtų gerai, kad prigultum. 

Ji papurtė galvą ir atsistojo. 

— Man netrukus bus visiškai gerai, — ji nusišypsojo. — Būsiu 
sveika kaip ridikas. 


Prieš pat Siuzanai įsiliejant į svečių mėlėe*, Kiundzas, įsitaisęs 
savo mansardoje ir nekantriai stebėdamas ketvirtąjį kanalą, troško 
suturėti Siuzaną ir ją paguosti. Jam atrodė, kad jis jaučia visą jos 


* Maišatį (pranc.). 

skausmą, ir juos skiriantį atstumą dabar išgyveno daug sunkiau nei 
anksčiau. Kiundzas išgyveno ir pavydą — šiam žavingam vakarėliui 
ir aplink ją besisukiojantiems svečiams, ir Džonui, ir jiems abiem kaip 
porai, pavydas perverdavo kaskart, kai Siuzana pabučiuodavo kurį 
nors svečią. Jis išgyveno kankynę, matydamas jos kančią, bet ne ma- 
žesnė kankynė buvo matyti, kad jai linksma. 


Paskui Kiundzas išvydo, kaip Harvis Adisonas uždėjo jai ant 
peties ranką, ir išgirdo tyliai tariant: „Siuzana, ryt mes išskrendame į 
Karibus ir būsime ten iki sausio pirmos savaitės. Nenoriu lipti Mailzui 
Van Rė ant kulnų, bet jeigu norėtumėte išgirsti kitą nuomonę, kai tik 
sugrįšiu, galite jaustis laisva ir skambinti man bet kuriuo metu.“ 


37 


Pojūtis buvo toks, tarytum per jos vidurius būtų švelniai braukęs 
pirštukas. Ją glostė. Tai buvo jos Bumpsis. 

Buvo tamsu; laikrodis šalia lovos rodė 3.52. Ant nugaros mie- 
gantis Džonas tyliai knarkė, bet jai tai netrukdė, šiąnakt šis garsas jai 
patiko. Kartais jo knarkimas Siuzaną erzindavo, tačiau šiąnakt veikė 
raminamai, ir jai buvo jauku. 

Kūdikis vėl sujudėjo. 

— Sveikas, Bumpsi, kaip sekasi? Patiko vakarėlis? — sušnabždėjo 
Siuzana. 

Tartum atsakydamas į jos klausimą kūdikis vėl sujudėjo, ir ji aiš- 
kiai pajuto, kaip jis pirštuku švelniai perbraukė jai per pilvą. Bumpsis 
jautėsi gerai, vakarėlis jam patiko. O dabar Bumpsis bandė perduoti jai 
kažkokią žinią, ir Siuzana pagalvojo, kad jis tikriausiai norėjo pasakyti: 
Aš myliu, tave, Mamyte. 

— Ir aš tave myliu, — vėl sušnabždėjo ji. 

Lauke lijo, nestipriai tekšeno, o kažkur tolumoje sukaukė sirena. 
Nors pradžia buvo siaubinga, vakarienė pavyko, ir ji, apimta euforijos, 
niekaip negalėjo užmigti. Žinia apie jos nėštumą apstulbino visus aliai 
vieno, kiekvienas norėjo ją pasveikinti, net „Microsoft“ kompanijos 

darbuotojas su žmona, kurių Siuzana anksčiau nebuvo mačiusi. O Kei- 
tė Foks pagrūmojo jai pirštu: „Aš taip ir Žinojau, aš nujaučiau, kai man 
paistei, kad tavo draugei reikia knygos apie nėštumą!“ 

Siuzana negalėjo prisiminti, kad kada nors anksčiau gyvenime 
būtų taip didžiavusis ir jautusis esanti visavertė. 

Buvo gruodžio vienuolikta. Ateinantį šeštadienį Bumpsiui sueis 
penki mėnesiai. Grėsmingai artėjo balandžio dvidešimt šešta. Bumpsis 
vėl paglostė. Bumpsis tai žinojo. 

Staiga sujudėjo Džonas. 

— Kiek dabvalndų? 

— Be dešimties keturios. 

— Man labai skauda galvą. 

— Turbūt nuo brendžio. Gal išgertum porą tablečių paracetamolio? 

Jis suniurnėjo. 

— Kaip manai, ar vakaras praėjo gerai? 

— Manau, kad taip. Man atrodo, viskas praėjo puikiai. Arčio Pai- 
la laiko jį po savo padu, tiesa? Vos tik išvydusi, kad jis kalba su kokia 
nors moterimi, nieko nelaukdama atžygiuodavo per visą kambarį 
ir atsistodavo šalia jo. Pastebėjau tai porą kartų. Beje, tas žmogus iš 
„Microsoft“ man pasirodė visai malonus... ir jo žmona. 

— Tomas Roknis yra puikus vyrukas, mes ketiname sudaryti su 
jais sandėrį. Klausyk: o tas tavo draugės Keitės Foks vyras Mervinas 
yra visiškai tuščia vieta. 

— Martinas. Jis yra drovus. 

— Tai kad jis tikras besmegenis. Aš manau, kad žiūrėti, kaip 
džiūsta dažai, yra įdomiau nei bendrauti su šiuo tipu. Jis visą vakarą 
kiurksojo viename kampe ir nieko kito neveikė, kaip tik rijo ir gėrė, 
nepratardamas nė žodžio. Porą kartų bandžiau supažindinti jį su kitais 
svečiais, bet jis tik vėpsodavo į juos, ir nieko daugiau. Ką, po velnių, ji 
jame mato? 

— Nenumanau. 

Po trumpos pauzės, erzindama Džoną, Siuzana pridūrė: 

— Kaip tu manai — ar žmonėms rūpi, ką mes matome vienas 
kitame? 

— Mes bent jau normalūs. 

— Tu taip manai? — paklausė ji. 

— Hrbl... — atsakė Džonas. O patylėjęs toliau leido beprasmiškus 
garsus. — Chran klar blink chler chler klar klarmmm. 

Ji sukikeno. 

— Ką norėjai tuo pasakyti? 

— Tai — protingas pokalbis su Martinu Foksu. 

— O kaip skambėtų neprotingas? 

Tą akimirką smarkiai sujudėjo Bumpsis ir Siuzana spygtelėjo 
laibu balsu. 

— Kasčiadabar? 

— Bumpsis juda. Norėtum pajusti? — ji paėmė Džono ranką ir 
uždėjo sau ant pilvo. — Ar jauti? Ei, Bumpsi, ar nori pasakyti „labas“ 
savo tė...? 

Siuzana prikando liežuvį, bet buvo jau per vėlu. 

Džonas atitraukė ranką. 

— Tai gal jis norėtų paskambinti ponui Sarociniui? 

Siuzana gulėjo tylėdama, keikdama save už šią kvailystę. Ji net 
nesuprato, kodėl tai pasakė, jai šie žodžiai paprasčiausiai išsprūdo 
savaime. 

— Atsiprašau, mielasis, aš visai nenorėjau... 

Džonas išlipo iš lovos ir netaręs nė žodžio nupėdino į vonios 
kambarį. Siuzana išvydo užsidegant šviesą, paskui pasigirdo popie- 
riaus čežėjimas, koks būna išlupant iš pakuotės tabletes. Dar vėliau 
ėmė bėgti vanduo. 

— Atsiprašau, — dar kartą tarė Siuzana, kai Džonas sugrįžo į lovą. 

— Nejaugi? Tai kad tu visą vakarą tuo mėgavaisi. 

— Aš tik stengiausi gerai atlikti savo vaidmenį, — tyliai, bandy- 
dama numalšinti jo kylantį įtūžį, paaiškino ji. — Tai nebuvo lengva. 

— O kaip, tavo manymu, turėjau jaustis aš? Gal manai, kad man 
buvo lengva žiūrėti į tave? Vaidinti poną Laimingąjį Būsimąjį Tėvelį? 

— Suprantama, kad nemanau. Mums abiem nelengva. 

— Nesąmonė. Tau tai patiko, tu tiesiog džiūgavai. 

Siuzana gulėjo tylėdama. Jis buvo tiesus — tai iš tiesų problema. 
Per visą vakarą ji nė karto neprisiminė pono Sarocinio. Ji galvojo tik 
apie tai, kaip gera pasijusti esant nėščiai, klausytis sveikinimų, būti 
normaliai, visavertei moteriai. Kaip gera, kad pagaliau nereikia teisin- 

tis, atsakinėti į jau pabodusį klausimą, kodėl ji sau Džonu nusprendė 
neturėti vaikų, ir liautis pavydėjus vaikus auginančioms moterims. 

Skaitydama knygas, Siuzana buvo radusi pasakymą nėščioms 
moterims apibūdinti — „moterų klubo narės“. Tiesą sakant, ji taip ir 
jautėsi. Įstojusi į nepaprastai nuoširdžių ir draugiškų moterų klubą. 

Ji mintimis persikėlė atgal į aną trečiadienio popietę, kurią pra- 
leido su ponu Sarociniu ir jo siaubingu bičiuliu Esmondu Rostofu, ap- 
žiūrinėdama pastarojo nuo visuomenės slepiamą grobį, ir pašiurpo. 

Siuzana norėjo pasidalyti su Džonu savo nuogąstavimais tos pa- 
čios dienos vakare sugrįžusi į namus, bet jis nenorėjo nė girdėti. Tai, 
kas laukia gimus kūdikiui, jų neturėtų jaudinti, pareiškė jis. 

Džonas klydo. Žinoma, jam kitaip ir negalėtų atrodyti, nes juk tai 
ne jo kūdikis. Argi jam įmanoma suprasti, ką ji išgyvena? 

UŪmai Džonas prabilo: 

— Harvis susirūpinęs dėl tavęs. Jis sugrįš tik po Naujųjų, tačiau 
sakė, kad tuo atveju, jeigu vėl pajustum skausmus, būtinai tave apžiū- 
rės. Pirmadienį paskambinsiu jo sekretorei ir tave užregistruosiu. Jei 
skausmai praeitų, ką gi, puiku, vizitą galėsime atšaukti. 

— Džonai, Mailzas Van Rė yra geriausias ginekologas visoje šaly- 
je — pats Harvis šįvakar tai patvirtino. 

— Harvis sakė, kad tau neturėtų taip skaudėti. Jis mano, kad Van 
Rė bus kažką pražiūrėjęs. 

— O tau neatrodo, kad mums nederėtų taip elgtis slapta nuo 
Van Rė? 

— Jei tau dėl to būtų nemalonu, tai pasakyk jam. Pasakyk, kad 
norėtum išgirsti ir kito specialisto nuomonę. Žmonės visada taip daro, 
ir tame nematau nieko bloga. Aš neketinu leisti tau šitaip kankintis ir 
noriu, kad Harvis tave apžiūrėtų. 

— Gerai, — nenoromis sutiko Siuzana. 


Prieš jiems įeinant į skvošo kortą, Arčis godžiai užsirūkė. Džonas 
girdėjo anapus sienos šliuksint, trinksint ir girgždant — žaidimas ar- 
tėjo į pabaigą. 

— Puikus buvo vakaras, — tarė Arčis. 

— Jums patiko? 

— Aha. O dar toji svarbiausia naujiena apie Siuzaną, kurią tiek 
laiko slėpei. 

— Mes buvome truputį susirūpinę dėl nėštumo, — atsakė Džo- 
nas. — Siuzana nenorėjo, kad kas nors sužinotų apie tai, kol... Na, pats 
supranti... 

— Kol nepraėjęs persileidimo pavojus? Protinga. Kūdikis įneš 
permainų į jūsų gyvenimą. Maniau, jūs visą laiką buvote nusistatę 
prieš vaikų auginimą. Kodėl persigalvojote? 

— Taip jau įvyko, — sumurmėjo Džonas. 

Arčis užsitraukė dūmą ir susiraukė. 

— Nejaugi? — jo balse buvo girdėti skepticizmo gaida. — Tu 
jos, žinoma, neprivertei. Man visada atrodė, kad Siuzana mielai taptų 
motina. 

Kol Džonas suko galvą, kaip tinkamai atsakyti, Arčis pakeitė po- 
kalbio temą. 

— Eli, kaip ten tas tavo „Vorn“ bankas? 

— Ką? 

Tuo metu atsidarė skvošo korto durys ir pro jas išėjo du vyrai, 
nuo kurių žliaugė prakaitas. 

— Prašom, jūsų eilė, — tarė vienas. 

Arčis numetė cigaretę ant žemės ir užmynė ją kulnu. 

— Tankus miškas. 

— Ką nori tuo pasakyti? — Džonas nusekė paskui jį į kortą. . 

— Ar pažįsti tokį vyruką, pavarde Kiundzas? 

Džonas papurtė galvą ir užsimovė ant riešo raištį nuo prakaito. 

— Ne, o kas jis toks? 

— Jų žmogus Londone. Šiandien buvo pasirodęs mano kontoro- 
je, norėjo apsižiūrėti iš arčiau, nelyginant karaliaus pasiuntinys. Pasa- 
kysiu tau atvirai: šis vaikinas labai keistas, — Arčis pakraipė galvą. 

— Kaip tai? — susirūpinęs pasiteiravo Džonas. 

Arčis atitraukė raketės dėklo užtrauktuką. 

— Tas „Vorn“ yra privatus bankas, senas šeimos verslas, tik 
vienas Dievas težino, nuo kada jie verčiasi juo — Šveicarijoje apstu 
tokių. Jie uždari, tylūs, per daug nesireiškia, nesireklamuoja, beveik 
nematomi. „Vorn“ banką domina tik pelningos ir saugios akcijos, o su 
spekuliacinėmis neprasideda. 

— O aš maniau, kad tavo vertybinių popierių birža verčiasi spe- 
"kuliacijomis, — tarė Džonas. 

— Šiek tiek. Vadinasi, niekada neteko susidurti su Kiundzu? 

— Ne. Turėjau reikalų tik su ponu Sarociniu. 

— Didelis viršininkas. Arba vienas iš jų. Oliveris Valtonas, mano 
kolega, kuris su jais prekiauja, sako nežinąs, kas jiems vadovauja. Jų slap- 
tumas paranojinis. Tik įsivaizduok, jie dabar vieni iš pagrindinių mūsų 
klientų, o mes neturime net jų telefono numerio. Ar gali patikėti? 

— Pažįstama. Neskambinkite mums ir neieškokite, mes patys jus 
susirasime. 

Arčis kilstelėjo antakius. 

— Gerai, tiek jau to. O dabar apie tai, kas man pasirodė keis- 
čiausia. Tas Kiundzas yra šešių pėdų ir keturių colių bičas, galįs Žaisti 
puolėju amerikietiškajame futbole, trumpai tariant, primena samdytą 
galvažudį. Jis panašus į sumautą naktinio klubo apsauginį, bet tik ne į 
bankininką. Įeina apsirengęs prabangų kostiumą, ant pirštų žiba bri- 
liantai, paspaudžia man ranką ir ima deklamuoti eiles. 

— Eiles? 

— Lotyniškai. 

— Tu rimtai? 

— Horacijų. Laikiau lotynų kalbos baigiamąjį egzaminą, dar pri- 
simenu. „Si possis recte, si non, guocumgue modo rem.“ 

Džonas susiraukė. 

— O kaip tai skambėtų angliškai? 

— Jei gali, elkis dorai, jei ne — sukis kaip įmanydamas, bet turėk 
pinigų. 

Džonas ištraukė iš dėklo savo raketę. 

— Tai rodo, kad jis išsilavinęs. Nejaugi tame matai ką nors keista? 

— Ne, čia nėra nieko keista. Keista štai kas: jis stovi prie mano 
stalo, žiūri į Oliverio ekraną — mano kolega tuo metu jam demons- 
truoja, kaip veikia mūsų sistema. Aš išeinu nusišlapinti, o grįžęs atgal 
neberandu savo žiebtuvėlio, kuris ką tik buvo ant mano stalo. 

Džonas žiūrėjo į jį negalėdamas patikėti. 

— Ką? 

— Savo auksinio „Dunhill“. 

— Jis dingo? 

— Taigi. 

— Jis buvo ant tavo stalo? Esi tikras? 

— Jis visada ten būna. 

— Tai gal nukrito ant grindų? 
lemtą kabinetą. Niekas kitas nebuvo įėjęs. Niekas. 

Džonas tvardėsi, kad tik nenusikvatotų, bet nieko negalėjo pa- 
daryti, situacija jam atrodė komiška, nors jis ir suprato, kad juoktis 
nederėtų. 

Arčis atrodė pasipiktinęs. 

— Tau atrodo juokinga? 

Plačiai šypsodamas Džonas atsakė: 

— Atsiprašau, tačiau taip. Tik pagalvok — ateina vyrukas, perka 
vertybinių popierių, kurių vertė siekia penkis milijonus svarų sterlin- 
gų, ir nušvilpia tavo žiebtuvėlį. 

— Jis net ne mano klientas. Aš nesu tam įgaliotas. 

— Ir ką tu darei? 

— O ką, po velnių, turėčiau daryti? Mus su jais saisto daugiau nei 
penkiasdešimties milijonų svarų vertės verslo santykiai, tai liežuvis 
neapsiverstų pareikalauti, kad šis vaikinas išverstų kišenes. 

— Tai gal bent pasiteiravai, ar jis nepaėmė žiebtuvėlio per klaidą? 

— Taip, pasiteiravau. Jis pažiūrėjo į mane tokiu žvilgsniu, tary- 
tum būčiau koks šunsnukis, ir tarė: „Atsipražau, aš nerūkantis.“ | 

Arčis aukštai mestelėjo kamuoliuką ir atsivėdėjęs smogė jį per 
visą aikštelę. Kamuoliukas kliudė skardą ir dingo. 

— Įsigijai labai mielus draugus. 

Naujieji „Magellan Lowry“ savininkai buvo numatę ženkliai su- 
mažinti etatų skaičių, todėl leidyklos personalas įsitempęs laukė at- 
leidimo lapelių. 

Iki Kalėdų likus devynioms dienoms, visur puikavosi atvirukai, 
o meno skyrius visus kabinetus buvo apklijavęs angeliukais ir įvairiais 

blizgučiais. Kažkoks šelmis pagamino trimatį linksmai laiką leidžian- 
čių Kalėdų Senio ir elnio Rudolfo modelį, bet leidyklos darbuotojų tai 
nedžiugino. Šiaip ar taip, jie stengėsi nepasiduoti ir kiekvienas galvojo: 
Galbūt man tai negresia. 

Taigi jie dalyvavo visuose įmanomuose leidybos kompanijų va- 
karėliuose, karštligiškai bandydami užmegzti naujus ryšius. „Magellan 
Lowry“ buvo redaguojama šimtas knygų, o leidykloje dirbo šimtas 
penkiasdešimt darbuotojų. 

Siuzana buvo turbūt vienintelis Žmogus nerūškanu veidu: ji 
džiaugėsi, kad jau greitai, nuo Kalėdų, galės išeiti motinystės atostogų, 
o vėliau bus matyti. Dabar ji nebuvo tikra dėl to, kas laukia gimus kū- 
dikiui. Nusiteikimas neatiduoti naujagimio nei ponui Sarociniui, nei 
niekam kitam kasdien vis stiprėjo. 

Ji paglostė savo pilvą. 

— Sveikas, Bumpsi, — sumurmėjo. — Kaip šiandien laikaisi? 
Lauki Kalėdų? Aš irgi! Savaitgalį nusipirksime eglutę. Tu jos nematysi, 
bet galėsi padėti mums išsirinkti. Ar norėsi? 

Bumpsis vos juntamai spirtelėjo. 

Atsidarė kabineto durys ir įėjo Keitė Foks. 

— Siuzana, minėjai, kad judu su Džonu dar neplanavote, kaip 
praleisite Kalėdas. Taigi mes rengiame didelę šeimos puotą, todėl, 
jeigu būtumėte laisvi, žinokite, kad aš ir Martinas mielai kviečiame 
prisijungti prie mūsų. 

Siuzana nuoširdžiai padėkojo, įsivaizduodama, ką į tai atsakytų 
Džonas. 

— Jūs labai malonūs, bet tą savaitę mes vyksime į Kotsvoldsą pas 
Harisonus. Šiaip ar taip, dėkoju. 

— Nėra už ką. Tikiuosi, aplankysite mus naujų metų pradžioje. 

— Būtų puiku. 

— O kaip šiandien Mažylis? — pasidomėjo Keitė. 

— Energingas. Vis mane paspardo. 

— Tiesa, štai ko norėjau tavęs paklausti. Pirmieji tavo kūdikio 
judesiai priminė kutenimą pirštuku iš vidaus, tiesa? 

Siuzana linktelėjo. 

— Taip, būtent! Kaip tik taip ir aš jaučiausi! 

— Prisiminiau, kaip tai vadinama. Atgijimas. 

— Atgijimas? 

— Šis terminas buvo vartojamas senovėje. Kilęs iš žodžio „atgyti“. 

Siuzana paglostė pilvą. 

— Atgijimas, — sumurmėjo ji po nosimi. — Girdėjai, Bumpsi? 

Bumpsis girdėjo. 

— Iš tiesų, labai verta pasikalbėti su savo vaikučiu, — tęsė Keitė. 

— Žinau. Mailzas Van Rė kalbėjo apie tai. Jis dar patarė duoti jam 
pasiklausyti muzikos. 

— Ir aš duodavau saviesiems. 

— Pradėjau tai daryti. Bumpsiui labiausiai patinka Mocartas, 
mėgsta jį labiau nei roką. 

— Bus klasiškas vaikelis, — pareiškė Keitė. 

— Žinoma. 

Keitė išėjo, ir Siuzana vėl paglostė savo pilvą. 

— Girdi, Bumpsi? Tu būsi klasiškas vaikas. 

Bumpsis vėl spirtelėjo. 

— Teisingai, taip ir turi būti. Tu būsi šauniausias visų laikų vaikas. 

Suskambo vidaus ryšio telefonas. Tai buvo priimamojo sekretorė. 
Ji norėjo Siuzanai priminti, kad atvyko svečias, su kuriuo ji buvo nu- 
mačiusi susitikti per pietų pertrauką. 

Atsakiusi, kad tuojau nusileis, nusižiovavo. Šiuo metu jautėsi taip, 
tarytum būtų buvęs ne pietų metas, o laikas miegoti. Tačiau ji labai 
norėjo užduoti savo svečiui vieną klausimą. Prisivertusi pakėlė aukš- 
tyn galvą ir tarė: 

— Bumpsi, tau tenka didelė garbė. Tu dabar pietausi su labai žy- 
miu rašytoju. Ką apie tai manai? 

Bumpsis neatsiliepė. 

— Puikumėlis, vadinasi, tau garsenybės nė motais. Man tai pa- 
tinka, šaunuolis. Manau, ūgtelėjęs būsi tikrai šaunus. 


„Labai Žymus Rašytojas“, vilkįs tvido kostiumu ir džinsiniais 
marškiniais atsagstyta apykakle, sėdėjo priešais ją. Siuzana buvo pa- 
stebėjusi, kad po jųdviejų pasivaikščiojimo krantine ir jo bandymo ją 
pabučiuoti rašytojo elgesys jos atžvilgiu buvo labai oficialus, jei tik ne 

atžarus. Siuzana svarstė, kiek tai susiję su jos atkirčiu į jo merginimąsi 
ir kiek su jo įžeista savimeile dėl to, kad ji be gailesčio trumpino jo jau 
perrašytus knygos skyrius. 

Tačiau šiandien jis atrodė mažiau įsitempęs ir labiau panėšėjo į 
save tokį, koks buvo anksčiau. Perrašomas tekstas jau turėjo kontūrus, 
O pats procesas, tiesą sakant, vyko puikiai, paaiškino jam Siuzana, kuo 
toliau, tuo geriau. 

Po valandėlės įsidrąsinusi Siuzana paskelbė stulbinamą žinią, kad 
po Kalėdų jam teks dirbti su nauju redaktoriumi. 

— Kodėl? — nustebo Fergiusas. 

Paskui, geriau įsižiūrėjęs, pridūrė: 

— Po paraliais! Ir kaip aš nesupratau! O kava, cigarečių dūmai, 
alkoholis... Juk jūs nėščia, tiesa? 

Siuzana linktelėjo. Jis trumpą akimirką įsitempė, veidas tapo 
budrus, ir ji prisiminė prieš kurį laiką, vasarą, vykusį jųdviejų pokalbį, 
kai Fergiusas buvo pradėjęs pasakojimą apie savo sapną, bet galiausiai 
nebaigė. Ji be jokio apetito stumdė po lėkštę virtinukus su tunu. 

— Tai nuostabu! — nenatūraliai džiaugsmingai tarė Fergiu- 
sas. — Puiki naujiena! 

— Ačiū. 

— Jūsų vyras... jūs abu... tikriausiai labai džiaugiatės. 

Iš giliausių smegenų užkaborių Siuzana į paviršių iškėlė švytinčią 
šypseną ir prisidengė ja it kauke. 

— Taip, žinoma, taip. 

— Kada metas gimdyti? 

— Balandžio dvidešimt šeštą. 

— Gal tokia proga galėtume išgerti šampano? 

Siuzana liovėsi šypsojusis ir papurtė galvą. 

— Ačiū, Fergiusai, ne. Nemanau, kad tai labai naudinga kūdikiui, 
be to, popiet manęs laukia darbas. 

— Vieną taurę? 

Ji šyptelėjo. 

— Tai būtų tik šampano eikvojimas, jaučiu tik metalo skonį. 

Fergiusas paprašė viso butelio. Artėjo Kalėdos, o jam magėjo iš- 
gerti, net jeigu ji ir nenorėjo. Šiandien jis buvo kupinas energijos, mat 
ketino iki Kalėdų perrašyti knygos rankraštį ir buvo pasiryžęs įkalbėti 

Siuzaną ir toliau redaguoti jo darbą, net jeigu ji nebedirbtų leidyklo- 
je — galėtų tai daryti namie, kalbindama savo išsipūtusį pilvą ir kitaip 
kraustydamasi iš proto. 

— Nejaugi? 

— Mudu labai gerai pasikalbame, — tarė ji. — Bumpsis ir aš. 

Fergiusas nustebęs pažiūrėjo į ją, nes Siuzana tai pasakė visiškai 
rimtai. Netrukus jis susiraukė. O, Dieve, ji buvo įsitikinusi tuo, ką sako. 

Jis pamažu prisiminė, kaip prieš daugelį metų kūdikio laukėsi jo 
paties žmona, Saki. Temė dabar buvo dvidešimt vienerių, studijavo 
Diuko universitete Šiaurės Karolinoje. Jis prisiminė, kokius pojūčius 
patyrė Saki nėštumo metu. Taip, nėštumas pakeičia moteris ir jos ima 
elgtis gan keistai. Dėl to kalti hormonai, bet vėliau dauguma jų vėl su- 
grįžta į normalią būklę. 

Jis prisiminė dar kai ką, tik aiškiau. 

— Siuzana, jei prisimenate, prieš kurį laiką šiemet esame kalbė- 
jęsi panašia tema. Sakėte, kad judu su Džonu buvote apsisprendę ne- 
turėti vaikų. Todėl man įdomu, kodėl persigalvojote? 

Ji pabandė abejingai gūžtelėti pečiais, tačiau suprato, kad tai ne- 
labai pavyko. 

— Ai, mes paprasčiausiai persigalvojome, ir tiek. O kas čia tokio? 

Rašytojas nužvelgė ją tiriančiu žvilgsniu. 

— „Mes '? 

Siuzana nuleido akis, supratusi, kad jis nesileis kvailinamas. Lai- 
mė, jis negalėjo ir išsiaiškinti tiesos. Tačiau jai ramybės nedavė vienas 
klausimas, tik ji norėjo sulaukti tinkamo momento, kad galėtų jį už- 
duoti. O dabar toks momentas atrodė atėjęs. 

— Fergiusai, vasarą buvote užsiminęs apie vieną savo sapną. Apie 
tai, kad pagimdžiau kūdikį. Sakėte, jei nesu nėščia, tai jis neturi jokios 
reikšmės. Prisimenate? 

Jis ir dabar kuo aiškiausiai prisiminė, su visomis detalėmis, tarsi 
jį būtų sapnavęs praėjusią naktį. 

Klaikioje tamsoje verkė vienišas smulkutis naujagimis. Fergiusas 
dar ir dabar girdėjo kupiną baimės jo verksmą. Paskui sapne išvydo 
tamsoje klaidžiojančią Siuzaną Karter su žibintu rankoje, taip pat rau- 
dančią, nerandančią kūdikio ir prašančią, kad jis padėtų jai ieškoti. 

O jis sapne jai liepęs neieškoti šio kūdikio, palikti jį numirti. Dėl 
"Dievo meilės, tegul miršta. 

Tačiau ką jis pasiektų, jeigu dabar jai tai papasakotų, nebent tik 
išgąsdintų? 

— Nepamenu, — atsakė Fergiusas. — Visiškai užmiršau. 

— O tada manėte, kad tai labai svarbu. 

Jis pasijuto nepatogiai. 

— Ne, nemanau. 

— Jūs tame sapne kažką matėte, tiesa? 

Ir vėl nutiko tas pats. Tik skausmas buvo stipresnis nei anksčiau. 
Tarytum kažkas nematomas būtų įsmeigęs jai į pilvą durklą, o paskui 
jį pasukęs. Siuzana palinko į priekį ir trenkėsi į staliuką, ji žiopčiojo, 
akių obuoliai, atrodė, iššoks iš akiduobių. Netrukus priepuolis pasi- 
kartojo, tik dar stipriau. Nuo staliuko nukrito ir sudužo jos šampano 
taurė, bet Siuzana nė nepastebėjo. Skausmas tarytum įkaitę ašmenys 
vėl raižė vidurius. 

Fergiusas pašoko ant kojų. Klegėjo balsai. Siuzana išgirdo žodį 
„gydytojas“, paskui kitą — „greitoji“. Ji girdėjo rašytoją sakant „nėščia“, 
o po kurio laiko kažkas ištarė „persileidimas“. 

Praėjus valandėlei Siuzana jau skriejo karuselėje, restoranas su- 
kosi ratu, jai svaigo galva. Ir visą laiką ji bandė ištarti pavardę Van Rė, 
skambinkite tik Van Rė, niekam kitam. 

Po kurio laiko, taip pat staiga, kaip ir buvo apėmęs, skausmas 
liovėsi. 

Siuzanos jau nebepykino, tik krėtė šaltis, varvėjo prakaito lašai. 
Tiesa, skausmas viduriuose dar nebuvo visiškai praėjęs, bet jau ne- 
bedūrė, tik silpnai tvinkčiojo. Aplink, kone griūdami ant jos, spietėsi 
žmonės, čia pat stovėjo Fergiusas ir padavėjas, o visai šalia — jo veidas 
buvo prie pat jos veido — kažkoks vyras aiškino jai esąs gydytojas. 

— Man jau gerai, — pratarė Siuzana. — Prašau, nurimkite, aš jau- 
čiuosi gerai. Tai ne pirmas kartas, nieko tokio, aš turiu keletą piliulių. 

— Tai jau ne pirmas kartas? — pasiteiravo vyras, teigęs esąs gy- 
dytojas. 

— Viskas gerai, turiu tik mažytę cistą, lankausi pas gydytoją Van 
Rė. Tai nieko rimto. 

— Mailzą Van Rė? Jis jūsų ginekologas? 

Siuzana linktelėjo galvą. 

— Tai reiškia, esate priežiūrima patikimo specialisto. Manau, 
jums reikėtų šiandien pat jam pasirodyti. 

— Aš paskambinsiu jam, ačiū jums, atleiskite. 

— Norėčiau parvežti jus namo, — pasisiūlė Fergiusas. 

Ji papurtė galvą. 

— Manęs šiandien dar laukia susitikimas leidykloje, atvyksta 
vienas autorius, negaliu atidėti. 

— Jūsų sveikata yra svarbiau, — papriekaištavo Fergiusas. 

— Man jau gerai, viskas bus okei, — Siuzana įsidėjo į burną porą 
piliulių. 

Fergiusas jai ištiesė savo taurę, 0 ji prarijo vaistus, užsigerdama 
šampanu, vienu gurkšniu, nepajusdama nemalonaus skonio, tikėda- 
masi, kad tai padės numalšinti skausmą. Rašytojas prisėdo ant kėdės 
krašto. 

— Minėjote, kad turite cistą? 

— Mažytė, nieko rimta. Kartkartėmis truputį suskausta, ir viskas. 

Siuzanai nuo šampano ėmė svaigti galva — ji pirmą kartą po ilgo 
laiko išgėrė alkoholio. 

— Ne, Siuzana, jums ne truputį suskaudo. Ar jau seniai taip? 

Po trumpos pauzės Siuzana atsakė: 

— Maždaug trys mėnesiai. 

— Siuzana, suprantu, kad tai nėra komplimentas, bet norėčiau 
pasiteirauti, ar jums niekas nesakė, kad atrodote labai siaubingai? 

Ji neatsakė. Fergiusas buvo teisus, ji ir pati žinojo, kad atrodo ne- 
lyginant vaiduoklis. Vaiduoklis su dideliais tamsiais ratilais paakiuose. 
Nedaugelis tai pastebėdavo, nes dažniausiai ji maskuodavo savo iš- 
vaizdą kosmetikos priemonėmis, vis dėlto Fergiusas, atrodo, permatė 
kiaurai. | 

— Ta pavardė — Van Rė — man jau girdėta, — tarė jis. 

— Jis vadovauja visų garsenybių gimdymams. Dažnai figūruoja 
spaudoje. 

Pirmiau nei suprato, ką sako, Siuzana pridūrė: 

— Ponas Sarocinis primygtinai reikalavo lankytis tik pas jį... 

Išvydusi keistą Fergiuso žvilgsnį, ji nutilo vidury sakinio. 

Tarp jų atsivėrė tylos praraja. Galiausiai Fergiusas ryžosi ją įveikti. 

— Sarocinis? Jūs sakėte ponas Sarocinis? 

Išgirdusi, kaip jis ištarė šią pavardę, Siuzana pasijuto nejaukiai. 

— Taip. 

— Ar jis yra jūsų gydytojas? 

Supratusi, kad susimovė, Siuzana stengėsi sugalvoti tinkamą at- 
sakymą. 

— Ne, jis bankininkas. Jis padėjo mano vyrui. Jis... jis mėgsta 
dalyti patarimus. 

Fergiusas išsitraukė cigaretes. 

— Ar neprieštarautumėte, jeigu užsirūkyčiau, bet dūmus pūsčiau 
į šalį nuo jūsų? 

— Ne, prašom. Cigarečių dūmai manęs jau nebeerzina taip kaip 
anksčiau. 

Jis prisidegė cigaretę ir dar sykį ištarė pavardę, tik dabar parai- 
džiui: 

— S-A-R-O-C-I-N-Į-S? 

— Taip. 

— O koks jo vardas? 

Siuzana akimirksniu sutriko. 

— Emilis, — atsakė pagaliau, pasukusi galvą. 

Nežinia, ar jai pasirodė, ar jo veidu nuslinko šešėlis. 

— Kodėl klausiate? Gal jį pažįstate? — pasidomėjo Siuzana. 

Rašytojas užsirūkė. 

— Tam tikros konotacijos, nieko daugiau. Be to, reta pavardė. 

— Kokios konotacijos? 

Tą pačią akimirką pilvą perskrodė raižantis skausmas, tarytum 
kas būtų įsmeigęs peilį. Jis nebuvo toks stiprus kaip prieš tai, ir Siuzana 
šįkart susivaldė neriktelėjusi. Tačiau Fergiusas pastebėjo ir tai. 

— Siuzana, juk jums negerai. 

— Jaučiuosi gerai, iš tikrųjų. Tai buvo tik dieglys. 

Jis nepatikliai žiūrėjo į ją ir tylėjo. Paskui ramiai paklausė: 

— Ką judu su vyru veiksite per Kalėdas? 

— Sutiksime jas ramiai. Savaitę iki Naujųjų praleisime Kotsvold- 
se, pas senus gerus Džono draugus — vyras buvo vyriausiasis pabrolys 
mūsų vestuvėse. O jūs? 

— Dar nežinau, kol kas nenusprendžiau. Vaterforde vyks kasme- 
tinis visos Donlivajų giminės susitikimas, bet protėvių kultas manęs 
per daug nežavi. Jau geriau nuvyksiu į Prahą arba į Sankt Peterburgą, 
ten, kur šalta, kur yra tikro sniego, ten, kur panašu į tikras Kalėdas. 

— Ir aš norėčiau Kalėdas sutikti panašiai, — ilgesingai tarė Siu- 
zana ir pažvelgė žemyn, ūmai pagalvojusi apie Bumpsį ir apie tai, kaip 
jis po metų ar dvejų džiaugsis sniegu. 

— Gims berniukas ar mergaitė? — pasidomėjo Fergiusas. 

— Aš nenorėjau... nenorėjau žinoti, — tai tarusi, Siuzana pakeitė 
pokalbio temą. — Fergiusai, jūs tampate vis paslaptingesnis... 

— Kaip tai? 

— Taigi pirmiausia jūs susapnuojate sapną, o dabar neprisimena- 
te, ką sapnavote, o gal tik nenorite pasakoti. O dar ta pavardė, Saroci- 
nis, turinti kažkokių konotacijų, bet jūs nenorite jų atskleisti. 

Jis užvertė galvą ir išpūtė į lubas ilgą dūmų kaspiną. Kurį laiką šis 
taip ir kabojo, pamažu sklęsdamas pietaujantiems žmonėms virš gal- 
vų, bet po kurio laiko jį nutvėrė šildytuvo skleidžiamo šilto oro srovė, 
ir jis nelyginant goža išsiskaidė. 

— Kiek metų tam Emiliui Sarociniui? 

— Nežinau, gal baigia šeštą dešimtį, o gal turi ir šešiasdešimt. 

Fergiusas papurtė galvą. 

— Tai neturi nieko bendra, išskyrus pavardę. 

— O kas tai per pavardė? 

Rašytojas nukratė cigaretės pelenus, jis atrodė paskendęs mintyse. 

— Trečiame dešimtmetyje gyveno keistas tipas tokia pavarde. 
Apie jį tais laikais sklandė įvairūs gandai. Neva jis vertėsi juodąja 
magija, satanizmu — buvo siejamas su Alisteriu Krouliu, priklausė jo 
šutvei, — Fergiusas šyptelėjo. — Tai buvo labai seniai. Jis mirė prieš 
kelis dešimtmečius. O jūsų draugas bankininkas, reikia manyti, yra 
sveikas ir gyvas? 

— Taip. 

Jis vėl prakalbo apie savo knygą, ir Siuzana temą apie poną Saro- 
cinį paliko ramybėje. Jie dar nesutarė dėl vienos dalies: Siuzana norėjo 
jos visiškai atsisakyti, o Fergiusas norėjo palikti. 

Po pusvalandžio jiedu atsistojo, padavėjas padėjo užsivilkti 
paltus. Nei vienas, nei kitas neatkreipė dėmesio į vyrą, valgantį prie 


PETER JAMES + TIESA 237 


gretimo stalo ir prisidengusį veidą knyga minkštu viršeliu. Jis taip pat 
užsimokėjo už pietus ir kėlėsi nuo kėdės. Atsainiai, neskubėdamas, ta- 
rytum būtų turėjęs marias laiko, vyras nusekė įkandin jų pro duris. 

Po kojomis traškėjo balta sausio šalna apsigobusi žolė. 

Išvydusios besiartinančią vienišą figūrą, antys, triukšmingai 
kreksėdamos, skubiai atplaukė prie kranto, kur stovėjo jis. Žmogus, 
avintis juodais batais kaučiuko padais, vilkintis dantyto rašto paltu ant 
juodos sutanos, joms atrodė įprastas kaip bet kuris kitas jų pasaulio 
orientyras. Tai buvo garbusis daktaras Evanas Fryras. 

Jis nusimovė vilnonę pirštinę, įkišo ranką į kuprinę ir, pasėmęs grū- 
dų mišinio saują, pabėrė jį čia pat, ant kranto, švelniai priekaištaudamas 
godžioms antims, kurios, trypdamos viena kitą, grūdosi prie lesalo: 

— Eli, prieikite arčiau, nurimkite, užteks visoms. 

Tai taręs, tradiciškai suskaičiavo paukščius, norėdamas įsitikinti, 
ar nuo vakar dienos nė vienas jų nepražuvo. Dvidešimt dvi. Gerai. 

Buvo gražus rytas: „Hilton“ viešbučio bokštas kartu su kitais 
dantytos Londono architektūros statiniais, kyšančiais iš už tolumoje 
augančių medžių, atrodė siurrealistiniai, lyg iš kitos planetos. 

Žmonių buvo dar nedaug; vienas kitas bėgiotojas, keli žmonės, 
prieš išvykdami į darbą, vedžiojo šunis. Ankstus rytas Fryrą visuomet 
džiugino tyrumu ir nauja viltimi, kurių dar nespėjo suteršti praside- 
danti diena. 

Jis troško, kad su tokia pat viltimi prasidėtų ir naujasis tūkstant- 
metis. 

Fergiusas Donlivajus žinojo, kad kiekvieną rytą, po Mišių, jį gali- 
ma rasti čia, prie Serpentino. 

— Su Naujaisiais metais! — šūktelėjo jis, stovėdamas per atstumą 
nuo kunigo. 

Fryrui atsigręžus, Fergiusas atkreipė dėmesį į gerai pažįstamus 
De Niro bruožus. 

— Fergiusai! Ir tave — su Naujaisiais. Kaip tik dabar mąsčiau 
apie tave. Tai bent sutapimas! 

Fergiusas, plačiai šypsodamas, paspaudė ištiestą ranką. 

— Galiu tai paaiškinti matematiškai, jei rastum man porą valandų. 

— Gali aiškinti sutapimus matematiškai, kiek tik širdis geidžia, 
tačiau magija arba paslaptis niekur nedings. 

Vis dar šypsodamas Fergiusas kilstelėjo antakius. Paskui susigūžė 
ir tvirčiau įsisupo į švarką. Rytas buvo šaltas. 

— Vadinasi, kasdien tebevaikštai į šią vietą. Įprotis, kuris tau 
svarbus kaip oras. 

— Būna ir blogesnių vietų. 

Fergiusas pažvelgė į skaidrų tvenkinio vandenį, kur ne kur ap- 
trauktą vaflio storumo ledu, į tolyn nusidriekiančią, šalna žėrinčią pie- 
vą, į didingus medžius. Jis kvėpavo švariu sūriu oru, klausėsi paukščių 
čiulbesio. Tiesa, buvo ir blogesnių vietų. 

— Man reikia pasikalbėti su tavimi, Evanai. 

Fryras išbėrė dar vieną grūdų saują. Antys dabar aiškinosi san- 
tykius: grūdų buvo užtektinai, jų visada užtekdavo visoms, bet jos tai 
visada pamiršdavo. 

— Manau, kad žinau, kokiu reikalu, — atsakė kunigas savo švel- 
niu linksmu balsu, neatitraukdamas akių nuo paukščių. 

Nustebęs Fergiusas sugrūdo rankas į švarko kišenes ir laukė, ką 
bičiulis dar pasakys. 

— Praėjusią vasarą, kai buvai užsukęs į svečius, tu, Fergiusai, kal- 
bėjai apie dar negimusį kūdikį. | 

— Tiesa. 

— Tu kažką nujautei apie tą vaikelį, ar ne? — Fryras pabėrė dar 
daugiau grūdų. 

Fergiusas linktelėjo. Tiesiai virš galvos tarškėjo transportinis 
sraigtasparnis. 

— Tu ne vienas, — tęsė kunigas. — Girdžiu tai iš kitų šaltinių. 

— Ar jie patikimi? — pasiteiravo Fergiusas. 

— Vatikanas susirūpinęs, — tyliai atsakė Fryras. — Daugelis Baž- 
nyčios vadovų visame pasaulyje informuoja apie tai, kad jų ganomuo- 
sius trikdo sapnai ir regėjimai, ir visi jie apie tą patį. 

— Artėjant naujajam tūkstantmečiui, į dienos šviesą išlenda įvai- 
riausių pamišėlių, — atsakė Fergiusas. 

— Vadinasi, ir tu, Fergiusai, pamišėlis? — pašaipiai šypsodamas 
atsigręžė Fryras. 

— Nejaugi? 

Fryras paliko klausimą neatsakytą. 

— O ką tu matai žiūrėdamas į šias antis? 

Fergiuso valiūkiškumas gundė jį atsakyti, „Kepsnius, laiškinius 
svogūnus, pjaustytus agurkus, „Hoisin“ padažą...“, tačiau susivaldė. 
Dabar nebuvo tinkamas metas juokauti. Jis atidžiai žvelgė į sparnuo- 
čius: dalis jų buvo gaigalai, kai kurios antys turėjo kitokį plunksnų 
derinį nei dauguma. Jis nenutuokė, ką Fryras norėjo iš jo išgirsti. 

Galų gale Fergiusas prabilo: | 

— Nekaltumą? Tam tikrą lesiojimo tvarką? Tam tikrą priklauso- 
mybę nuo kunigo, parūpinančio joms dienos davinį? 

— Vadinasi, matai ne tik antis? Ir nieko daugiau? 

Fergiusas šyptelėjo. 

— O ką, tavo manymu, mato antys, žiūrėdamos į mus? 

— Nepastovumą. Aš duodu joms grūdų ir jos nurimsta. Jos pa- 
Žįsta mane, aš lankau jas jau daugelį metų, mačiau ištisas jų kartas, bet 
užtenka tik paliesti kurią nors antį, pasielgti kaip nors neįprastai, ir 
atsitinka štai kas... 

Fryras pademonstravo. Jis priklaupė ir pabandė vieną užgauti. 
Netrukus, plasnodamos sparnais ir krykdamos, sakytum signalizuo- 
damos klaksonais, antys išsilakstė. Vienos šoko į vandenį ir nuirklavo 
tolyn, kitos nuskrido. 

Fergiusas vis tiek nesuprato, ką kunigas norėtų iš jo išgirsti. 

— Išlikimo instinktą? — rizikavo jis. — Jos pasitiki tuo, ką gerai 
pažįsta, tik iki tam tikros ribos ir ne daugiau? 

— Taigi, ką gerai pažįsta, — Fryras pritariamai linktelėjo. — Tarp 
to, ką jos gerai pažįsta, prie ko yra įpratusios, ir to, ko nepažįsta, yra 
ribos, demarkacijos linijos. Jei aš peržengiu šią liniją ir darau tai, kas 
nėra įprasta, jos supanikuoja ir pabėga. Taip jos išgyvena, kaip ir dau- 
guma gyvūnijos pasaulio atstovų, tai yra pabėgdamos nuo pavojaus. O 
kodėl, Fergiusai, mes taip nesielgiame? | 

— Todėl, kad esame mitybos grandinės viršuje ir praradome 
šiuos instinktus — mes evoliucionavome. Dabar mes stengiamės iš- 
laikyti savo pozicijas, rungiamės dėl savo vietos po saule. 

Tačiau Fryras laukė ne tokio atsakymo. 

— Jeigu šios antys pajunta grėsmę, jos gali nurūkti į kitą van- 
dens telkinio pusę. Gali ir persikelti į kitą tvenkinį. Tai padaryti joms 
būna sudėtinga tik tuomet, kai peri ir augina savo jauniklius. Tačiau 
dažniausiai jos gali laisvai judėti ir pabėgti nuo to, kas joms kelia pa- 
vojų, — kunigas iškratė iš kuprinės maisto likučius ant žemės. — O 
dabar išvesk analogiją tarp vandens telkinio, kuriame gyvena antys, 
ir mūsų planetos. Taigi, Fergiusai, dabar turėtum suprasti, kodėl mes, 
žmonės, esame kitokie. Mes neturime kitos planetos, į kurią galėtume 
išsinešdinti. Turime likti čia ir susidurti su pavojais akis į akį. 

Fryras nusisuko nuo tvenkinio ir ėmė lėtai eiti. 

— Aš tikiu gimimu iš Mergelės, tu tiki, kad Jėzų atgabeno astro- 
nautai, ir tai gerai, Fergiusai, man tai niekada nebuvo kliūtis, nes mes 
abu į kažką tikime. Tikime, kad gimė žmogus arba atvyko ateivis, kuris 
buvo gėrio įsikūnijimas. Tiesa? 

Fergiusas dvejojo. 

— Tam tikra prasme, taip. 

Aplink žaižaravo šalnos kristalai, o Fergiusui atrodė, kad oras 
tiesiog knibždėte knibžda paukščių balsų. Paukščiai čiulbėjo taip in- 
tensyviai, kad galėjai pamanyti, jog jie skuba tai daryti, nes rytojaus 
gali nebebūti. 

Fryras kurį laiką žingsniavo tylėdamas, paskui prabilo: 

— Ką gi, jei gali tam tikra prasme pripažinti gėrio įsikūnijimą, tai 
galbūt galėtum, irgi tam tikra prasme, pripažinti ir blogio įsikūnijimo 
sąvoką? | 

— Aš apie tai kalbėjau atvykęs pas tave praeitą vasarą, — priminė 
Fergiusas. | 

— Žinau, bet juk tu esi mokslininkas. 

— Ar tai mane kažkokiu būdu žemina? 

— Aš taip nesakau, jokiu būdu, visiškai ne, netgi priešingai. Tu 
esi racionalus. Mokslininkai disponuoja dideliu žinių bagažu. O tai, 
ką pastaruoju metu girdžiu, reikalauja atsikratyti šiuo bagažu. Ar 
galėtum tai padaryti? Ar pajėgtum pakęsti tai, kas iš mokslo pozicijų 
atrodytų visiškai iracionalu, turiu omenyje mokslą, kaip mes jį sup- 
rantame šiandien? 

— Jei man parūpinsi pakankamai didelę saugojimo kamerą žinių 
bagažui sutalpinti. 

Fryras taktiškai nusišypsojo. 

— Tačiau tu vis tiek neužmirši šio bagažo, galvosi apie jį, jausi 
poreikį viską modeliuoti, eksperimentuoti, norėsi matyti, kaip tai at- 
rodo laboratorijoje. Ar pajėgtum tikrai išlaisvinti savo protą iš visų 
apribojimų? 

— Religija klausia kodėl. Mokslas klausia kaip. Nemanau, kad tarp 
religijos ir mokslo yra tokia didelė spraga, Evanai. Nemanau, kad labai 
svarbu, kaip atvyko Jėzus, ar netgi tai, kas jis iš tikrųjų buvo. Esminis 
dalykas — ką jis darė ir ką paliko po savęs. O jis buvo įtakingas, turėjo 
charizmą. Jis turėjo galią, kuria žmonės tikėjo... dar ir dabar tebetiki. 

— Ir veikė ta galia. 

— Taip, ir toliau tebeveikia. Taigi ką tu girdi, Evanai? Papasakok. 

Fryras paėjėjo keletą žingsnių ir sustojo. 

— Pasaulyje plinta maldos. Tačiau blogose vietose. Blogos maldos. 

— Kaip tai suprasti? 

— Nieko konkretaus negalėčiau įvardyti, bet ir aš pats, ir daugelis 
kitų žmonių jaučiamės labai nesmagiai. Išniekinamos bažnyčios, spar- 
čiai plinta paslaptingi ritualai. Būtent tai norėjau pasakyti. 

— Aš juk sakiau: tūkstantmečių sandūra. Nieko keista, kad iš pa- 
kampių lenda visokio plauko keistuoliai. 

Fryras papurtė galvą. 

— Ne, tai kas kita. Pastebimas jų susitelkimas viename židinyje. 

— Žinoma, tai dėl to, kad artėja naujas tūkstantmetis. 

— Štai, tu ir vėl apeliuoji į savo žinias. Tu negali jų atsikratyti, tau 
reikalinga bet kokia dingstis, kad tik galėtum jaustis patenkintas. 

— Gerai, tačiau leisk man tavęs kai ko paklausti. Tam čia ir at- 
vykau. 

— Taip ir maniau, tavo atsitiktinį pasirodymą lėmė giliau slypintis 
priežastingumo faktorius, — kunigas nusišypsojo. — Taigi klausk. 

— Pavardė Sarocinis? 

Fryras suraukė antakius. 

— Ar teko ją girdėti? 

— Emilis Sarocinis? Žinoma. O kas jos negirdėjo? 

— Gal girdėjai ją pastaruoju metu? 

— Jis miręs, Fergiusai. Mirė jau senokai, aš nepamenu, kada kon- 
krečiai tai buvo, tik Žinau, kad penktajame dešimtmetyje. 

— Arjis turėjo vaikų? 

— Ne. 

— Esi tikras? 

— Taip. Visa laimė. 

— Evanai, — Fergiusas nesiryžo klausti. — Ar yra galimybė, kad 
jis galėtų būti gyvas? 

Fryras keistai pažiūrėjo į Fergiusą. 

— Ne. Net jeigu ir taip, tai jam dabar būtų... — kunigas susimąs- 
tė. — Jam dabar būtų daugiau kaip šimtas metų, šimtas dešimt, o gal 
ir daugiau. 

Fergiusas nutilo. Prisiminė pokalbį prie pietų stalo su Siuzana 
Karter ir jos žodžius: „Ponas Sarocinis primygtinai reikalavo lankytis 
tik pas jį...“ Taipogi ir tai, kaip ji ūmai nutilo, tarytum būtų leptelėjusi 
ką nors tokio, ko nebūtų derėję sakyti. 

Pastarąjį mėnesį po ano pokalbio Fergiusas stengėsi surasti Emilį 
Sarocinį. Jo tyrėjas patikrino telefonų abonentų knygas kone visose 
pasaulio šalyse. Jis peržiūrėjo ir metrikų knygas, ir rinkėjų sąrašus. 

Paskutinis Emilis Sarocinis, o iš tiesų ir vienintelis žmogus Saro- 
cinio pavarde, figūravusia oficialiuose dokumentuose, nusižudė Ita- 
lijoje, Florencijoje, tūkstantis devyni šimtai keturiasdešimt septintais 
metais, likus vos vienai dienai iki karo nusikaltimų tribunolui pareiš- 
kiant jam kaltinimą įvykdžius virtinę nusikaltimų prieš žmogiškumą. 
Šis Emilis Sarocinis buvo nužudęs du tūkstančius Italijos žydų, kurie 
karo metais kreipėsi į Vatikaną pagalbos. Jis buvo asmeniškai sudaręs 
sandėrį su Hitleriu, o dėl pasyvios Vatikano laikysenos, net jeigu jis iš 
tikrųjų nepritarė tokiems veiksmams, vyko aštrios diskusijos. 

— Ar teko girdėti tą istoriją? — ūmai paklausė Evanas. — Apie 
Sarocinio sudeginimą? 

Fergiusas papurtė galvą. 

— Atrodo, kad ne. 

— Jis dvi valandas išbuvo karste, uždarytame krematoriumo 
krosnyje. Kai krosnį atidarė, ir numirėlis, ir karstas buvo visiškai svei- 
ki, nebuvo apsvilęs nė vienas plaukelis. 

— Buvau girdėjęs, kad įvyko kažkas nepaprasta, bet šios istorijos 
man neteko girdėti. O kas įvyko paskui? 

— Vyrukai, dirbę krematoriume, ne juokais išsigando. Jie jau ne- 
besiryžo jo deginti, todėl Sarocinis buvo palaidotas kape. 

— Ar jie pervėrė durklu jo širdį? — paklausė Fergiusas. 

Dvasininkas kreivai šyptelėjo. 

— Tikriausiai būtų buvę ne pro šalį. Ne vienas buvo įsitikinęs, 
kad šis žmogus — paties velnio įsikūnijimas. 

Jie paėjėjo keletą žingsnių toliau. Jų link amsėdamas skuodė 
jauniklis spanielis, paskui apsisuko ir nubėgo atgal. Fergiusas išgirdo 
šunelį šaukiančio švilpuko laibą garsą. 

— Sarocinis buvo iliuzionistas, ar ne? 

— Jis buvo daug kuo. 

— Žmonės imlūs stebuklams. Ypač tuose kraštuose, kur stiprus 
religingumas, tiesa? 

— Judanti Belimenos statula? Verkiančios mergelės? Krūtimi 
maitinantys budos? Ant sienų paslaptingai atsirandantys Madonos 
atvaizdai? 

Fergiusas linktelėjo. 

— Galimas dalykas, užgeso dujos. Jis juk buvo fokusininkas, o 
fokusininkams iškrėsti tokius pokštus neturėtų būti sudėtinga — jis 
galėjo apsimesti mirusiu, išgąsdinti keletą krematoriumo darbuotojų 
ir dar labiau išgarsinti savo jau ir taip pakankamai paslaptingą reputa- 
ciją. Juk išjungti dujų tiekimą daug paprasčiau nei dvi valandas kentėti 
keturių šimtų penkiasdešimties laipsnių pagal Celsijų karštį. Ir, laikui 
bėgant, sukurti šiuolaikinį mitą. 

Po kurio laiko Fryras paklausė: 

— Kodėl tu klausinėji apie tą Sarocinį? Kas tave domina? 

— Nieko ypatinga, tik nuojauta. 

— Nuojauta* 

Jie tylėdami nuėjo dar keletą žingsnių į priekį. Tada Fergiusas 
tyliai tarė: 

— Taip. Negalėčiau racionaliai paaiškinti kodėl, tačiau manau, 
kad Sarocinis gali būti gyvas. 

— Siuzana, ką čia veikia šitas?.. 

Stovėdamas prieškambaryje vis dar su paltu ant pečių Džonas 
stebeilijo į vaikišką vežimėlį. Jis buvo naujutėlis, apvyniotas pakavimo 
medžiaga, besipuikuojąs dideliais „Mothercare“ lipdukais. 

Siuzana, vilkinti storą megztinį ir mūvinti apsmukusius džinsus, 
išėjo iš virtuvės miltuotomis rankomis. 

— Labas, brangusis, — tarė ji prieidama prie vyro ir jį pabu- 
čiuodama. — Atsiprašau, kad mano rankos tokios — minkau tešlą 
blynams. 

Klevų sirupu užpilti blynai buvo jos naujausias pomėgis. 

— Tai dovana. Dailus, tiesa? 

— Po velnių, iš kur jis? 

— Mamos dovana. Spėju, kad jis nuo mamos ir tėčio, pristatė jį į 
namus popiet. 

— Nuostabu, — sarkastiškai, nusirengdamas paltą, tarė Džo- 
nas. — Jie labai rūpestingi. O gal mes galėtume jį iškeisti į ką nors 
naudingesnio, pavyzdžiui, į kokį nors baldą? 

Siuzana pažvelgė į vežimėlį, paskui vėl į Džoną, bet nieko neat- 
sakė. 

— Esu tikras, kad „Mothercare“ paims jį atgal. Jei neklystu, tai, 
sprendžiant iš etikečių, jis kaip tik iš ten? 

— Aš... aš manau. 

— Ryt galėtum nuvežti jį atgal — laiko tu dabar turi. Ar man: 
įdėti jį į tavo automobilį? 

Siuzanos išvaizda išdavė, kad ji užsigavo. 

— Nagi, Siuzana! — Džonas suėmė delnais jos veidą ir švelniai pa- 
bučiavo į kaktą. — Juk tu nenorėtum pasilikti šios nelemtos dovanos? 

Netekusi žado ji žiūrėjo į vyrą ir negalėjo ištarti nė žodžio. Prieš- 
kambaryje stovintis vežimėlis atrodė taip natūraliai, sakytum jam ir 
derėjo čia būti. Dabar jų namams nieko netrūko. 

— Siuzana, alio? 

Tyla. 

— Siuzana, mums nereikia vežimėlio. Tą pačią dieną, kai tik 
kūdikis gims, ponas Sarocinis paims jį iš mūsų, taip esame susitarę. 

O vežimėlį jis ir pats gali nusipirkti, aš tuo neabejoju. Įdėsiu jį į tavo 
"automobilį. Gerai? 

— Gerai, — sušnabždėjo ji. 

Džonui pasilenkus pakelti vežimėlio, ji staiga pajuto paniką, 
baimę, kad jis atima iš jos tai, kas priklauso jai, tai, ko jis neturi teisės 
atimti. 

— Džonai, — buvo bepradedanti Siuzana, tačiau, jai nespėjus iš- 
tarti daugiau, vidurius pervėrė stiprus skausmas. 

Ji susiėmė už pilvo, šiurpiai riktelėjo ir susirietė į kamuolį. Paskui 
vėl suriko, ir vėl, tada parpuolė ant kelių ir be paliovos šaukdama ėmė 
raitytis iš skausmo. | 

Džonas priklaupė šalia žmonos. Matydamas, kaip ji kankinasi, 
Džonas manė, kad jam plyš širdis. O šis priepuolis atrodė baisesnis už 
visus ankstesnius. 

— Mano mieloji, brangioji, gal iškviesti greitąją? 

Išsigandusi Siuzana pakėlė į jį akis, tačiau atrodė, kad ji negali 
sutelkti dėmesio. Ją ūmai apėmė konvulsijos, kūnas ėmė trūkčioti ir 
ji gailiai sudejavo. Paskui užsimerkė, o veidas buvo toks gailus, kad 
Džonas vos neapsiverkė. 

— Brangioji mano, — kartojo jis. — Brangioji? Aš iškviesiu greitąją. 

Siuzana išsitiesė ir miltuota ranka įsikibo jam į riešą. 

— Nnnn. Nnnnnnnnnn, — ji kvėpavo tankiai, trumpais įkvėpi- 
mais, o veidas buvo mirtinai išblyškęs. — Nnne. Man. Man jau gerai. 
Bus gerai. 

— Mieloji, bet tau tikrai negerai. 

Ji drebėjo. Ištiktas panikos Džonas pamanė, kad ji miršta. Se- 
novėje moterys dažnai mirdavo gimdydamos arba dėl komplikacijų, 
tačiau juk ir šiais laikais visko pasitaiko. O, Dieve, maldauju, neleisk, 
kad tai įvyktų. Tik ne Siuzana, maldauju... 

Vargu ar jis suprato, kad meldžiasi. 

Tuo metu ji labai stipriai suspaudė Džono riešą. 

— Prašau, nekviesk greitosios. Paskambink Van Rė. 

Ji atsimerkė, ir Džonas pažvelgė tiesiai į baimės sklidinas akis 
dideliais išplėstais vyzdžiais. 

— Velniop tą Van Rė, — atšovė jis. — Gerai? Velniop tą bjaurybę. 
Tai tęsiasi jau ištisus mėnesius, o jis vis tau kartoja, kad tai nieko rimta, 

tik „mažytė“ cista. Tai štai, aš nenusiteikęs laukti ilgiau, aš nepasitikiu 
tuo vyruku. Tegul jo reputacija ir geriausia visatoje, bet tu neturi ilgiau 
kentėti. Aš kviečiu greitąją pagalbą. 

— B... praeina... jau praeina. 

— Ar tu tikra tuo? 

Siuzana atkakliai linkčiojo. 

— Jau gerai. Praeina, juk visada praeina. Prašau, aš nenoriu į li- 
goninę, prašau, Džonai. 

Jos balse Džonas išgirdo kažką tokio, kas jį paveikė. 

— Šią savaitę iš Barbadoso grįžo Harvis Adisonas, ir aš užregis- 
travau tave vizitui pas jį ryt, po pietų. Mes apsilankysime pas jį. Ne- 
noriu klausytis tavo argumentų. Jeigu jis pasakys, kad šis skausmas 
nepavojingas, tuomet viskas gerai ir mes daugiau nebediskutuosime 
šia tema, tačiau dabar noriu išgirsti kito specialisto nuomonę, ir tas 
specialistas yra jis. | 

Siuzana papurtė galvą 

— O, ne, man jau gerai. Liko jau neilgai, trys mėnesiai, aš galiu 
pakentėti... 

Tą akimirką jai ir vėl suskaudo pilvą, Siuzana atlošė galvą ir iš 
skausmo garsiai suriko. Akis aptraukė migla, tada vėl ištiko priepuolis, 
tik šįsyk iš vidaus pjaustė jau ne vienas, o du, ne, keturi peiliai, daugiau 
nebepajėgė suskaičiuoti; ji išvydo Džono veidą, užuodė iš jo burnos 
sklindantį svylančios gumos dvoką, paskui vėl pajuto skausmą, jis vėl 
stiprėjo, tarsi viduje būtų liepsnojęs žaizdras, nuo kurio lydėsi viduriai. 

Siuzana sušuko taip garsiai, nelyg gerklėje būtų kažkas nutrūkę. 

Ji gulėjo kamuojama stipraus šleikštulio, nesuprasdama kur yra, 
todėl išsigando, kad gali būti ligoninėje. Tačiau tai buvo ne ligoninė, ji 
gulėjo ant sofos, svetainėje, ir girdėjo telefonu kalbančio Džono balsą. 

— Aš labai dėkingas, Harvi, — kalbėjo jis. — Dar prieš Kalėdas 
paskambinau tavo mergaitei ir užregistravau — paprasčiausiai norė- 
damas pasitikslinti. Jau žinai? Puiku. Labai malonu iš tavęs girdėti, o 
jie vis stiprėja. Ji neleido skambinti į greitosios pagalbos skyrių. Kaip 
tavo atostogos? Tai gerai. O Karolina? Gerai. Puiku, rytoj, keturios 
trisdešimt, tavo klinikoje. Atvešiu pats. 

Harvio Adisono klinika buvo rekonstruotame atskirame, kara- 
liaus Edvardo laikais statytame pastate, šalia Hampstedo Didžiosios 
gatvės. 

Ginekologas įsuko į įvažiavimą, paskui kieme, jo pavarde pažy- 
mėtoje vietoje, pastatė savo juodą „Porsche Carrera“, įsigytą už pro- 
gramos „Šeimos gydytojas“, parduodamos Džono Karterio kompakti- 
niuose diskuose arba transliuojamos internetu, honorarą. Žvilgtelėjęs į 
veidrodėlį pasitaisė plaukus ir išlipo. Paskui spustelėjo mygtuką raktų 
žiede, ir automobilis, patikindamas, kad signalizacija įjungta, pyptelė- 
jo bei sumirksėjo šviesomis savo šeimininkui. 

Nors oras, kaip sausio mėnesį, buvo pakankamai šiltas, Harvis, 
įpratęs prie kaitrios Karibų saulės, su kuria labai nenoriai išsiskyrė, 
jautėsi it būtų atsidūręs šiaurėje. Tačiau šiandien jo nuotaika buvo 
gera: paros ritmo sutrikimas, kamavęs nuo pat šeštadienio, kai su- 
grįžo iš Barbadoso, buvo praėjęs be pėdsakų, todėl jis jautėsi žvalus ir 
energingas. 

Be to, su rytine spauda jį pasiekė nepaprastai geros žinios. Tai 
buvo laiškas iš BBC. Jo reitingas kilo ir dabar siekė 3,8 milijono, pa- 
lyginti su 3,2 milijono prieš keturis mėnesius. Dienos metu transliuo- 
jamai televizijos laidai tai buvo puikus pasiekimas — velniai rautų, 
„X failai“, rodomi per BBC2 pačiu patogiausiu laiku, sutraukdavo 6,3 
milijono žiūrovų. 

Lydimas pirmų artėjančios liūties lašų Harvis skubiai nužings- 
niavo per kiemą, vėjui kilnojant kašmyro palto skvernus ir šiaušiant 
tvarkingai sušukuotus plaukus, paskui, kad nereikėtų eiti per laukia- 
mąjį, pro šoninį įėjimą nėrė į vidų. Trumpam stabtelėjo priešais stiklą, 
norėdamas dirstelėti į savo atvaizdą, — įdegis atrodė toks pat stiprus 
kaip ir prieš kelias dienas, — po to, patekęs į savo apartamentus, gei- 
dulingu žydrų akių žvilgsniu pervėrė klinikos registratorę ir slaugę 
Sarą. Ji atsakė tuo pačiu, įsmeigdama į jį savo rudas akis. Tarp jų radosi 
glaudus nematomas abipusis ryšys, kuriuo jie vienas kitam pasiuntė 
šypsenas. 

Vieną gražią dieną mudu, tu ir aš... — galvojo gydytojas. 

Kokie mano šansai, jei tu turi žavingą žmoną ir tris dailius vai- 
kus, kuriuos dievini? Šiaip ar taip, net jeigu tu ir labai žavus, ir baisiai 
mėgsti flirtuoti, nejaugi norėčiau, kad tai įvyktų? — mąstė ji. Ir tuo- 

jau pat išgirdo atsakymą, kurio, tiesą sakant, nenorėjo girdėti, kurį 
kruopščiai slėpė savo pasąmonės seife: Taip, taip, noriu, ir kas žino, 
galbūt vieną dieną?.. Tačiau ne dabar. Jo darbotvarkė buvo užimta. Ir 
rytoj taip pat. 

— Labas rytas, — pasisveikino ji. 

— Labas, gražuole. Ką sako knygos? 

Ji atsuko registracijos žurnalą, kad jis galėtų perskaityti. Harvis 
Adisonas pažvelgė į datą — antradienis, sausio vienuolikta — ir per- 
metė akimis įrašus. 

— Ketvirtą trisdešimt, Siuzana Karter, Džono Karterio žmona. 

— Taip, aš Žinau. 

— Pasirūpink ja, kai atvyks: pavaišink arbata ar dar kuo nors, 
jeigu atsilikčiau nuo grafiko. 

— Be abejo. 

Mergina jį informavo apie paskutines naujienas, priminė apie 
pacientę, kuri šiąnakt turėtų gimdyti. Papasakojo, kad skambino iš 
BBC, norėtų susitikti ir aptarti naują savo pasiūlymą dėl laidų ciklo. 
Galiausiai, žvilgtelėjusi į jį keistoku žvilgsniu, pridūrė: 

— Jūsų laukia vienas vyras — ponas Kiundzas. 

Gydytojas suraukė antakius. 

— Kas jis toks? 

— Neįsivaizduoju. Pamaniau, kad jį žinote. Man pasirodė, kad jis 
pažįsta jus. Jam paaiškinau, kad neužsiregistravusių iš anksto nepriimate, 
tačiau jis nesileido į kalbas ir tvirtino, jog jam būtina su jumis susitikti. 

— Gal žurnalistas? 

— Nemanau. 

— Tai kas jis? Gal ne tas iškrypėlis, atsiuntęs laišką su pageidavi- 
mu nupirkti iš mūsų visas panaudotas chirurgines pirštines? 

Sara šypsodamasi papurtė galvą. 

— Jis patikino, kad susitikimo svarbą suprasite, kai jį priimsite. 

Harvis pritilo ir pabaksnojo sau į galvą. 

— Psichinis? 

Ji patraukė pečiais, o tai reiškė: „Žinau tiek pat, kiek ir jūs.“ 

Staiga jis pasijuto nepatogiai. Kas tas Kiundzas? Privatus detek- 
tyvas? Koks nors veikėjas iš Medicinos paslaugų audito tarnybos? Jis 
pakabino savo paltą. 

— Geriau atvesk man Salę Havort. Ar ji nesakė, kada prasidėjo 
"kraujavimas? 

— Pastebėjo šį rytą, kai atsibudo. 

Ginekologas atidarė savo kabineto duris. 

— Ar priimsite tą poną Kiundzą? — pasiteiravo ji. — Ar man jį 
išprašyti? 

Jis akimirką galvojo, spėliodamas, kas toks šis vyras galėtų būti, 
paskui prisiminė, kad jo sąžinę slegia ne vienas poelgis. 

— Duosiu jam dvi minutes. Tačiau ne dabar. Pirmiausia — kon- 
sultacijos. Ar dar kas nors laukia? 

— Ne, pirmoji pacientė vėluoja. 

Po penkių minučių Harvis Adisonas, sėdintis prie savo dailaus 
senovinio stalo, stebėjo, kaip į vidų įeina ir duris uždaro aukštas, tvirto 
sudėjimo vyras rimtu veidu. Žmogus vilkėjo neperšlampamą apsiaus- 
tą, o po šiuo matėsi šviesus kostiumas, marškiniai aukšta atverčiama 
apykakle, avėjo brangius, gal net per daug puošnius juodus batus, ant 
peties jam kabojo odinis krepšys. Jis neatrodė panašus nei į žurnalistą, 
nei į privatų detektyvą. Harvis Adisonas nebūtų galėjęs pasakyti, ką šis 
žmogus priminė — buvo augalotas tarytum amerikietiškojo futbolo 
žaidėjas, bet vis dėlto atrodė ne tiek sportiškai, kiek grėsmingai. 

— Kuo jums, pone Kiundzai, galėčiau padėti? 

Kiundzas atsisėdo priešais įspūdingai atrodantį stalą ir nuleido 
ant grindų savo krepšį. Netardamas nė žodžio pažiūrėjo į ginekologą, 
o paskui savo tobulai angliška tartimi, bet sudėtinga gramatine saki- 
nių sandara, prabilo: 

— Pone Adisonai, ar jūs — žmogus, gerai susipažinęs su Tomo 
Kempiečio, mirusio tūkstantis keturi šimtai septyniasdešimt pirmai- 
siais, raštais? 

Harvis Adisonas šio autoriaus nežinojo ir Kiundzui taip pasakė; 
nusprendė, kad šis vyrukas yra psichiškai nesveikas, tačiau vis tiek 
jo prisibijojo. Buvo matyti, kad jis labai pasitiki savimi, o prie, pasi- 
tikėjimo pridėjus jo sudėjimą, priešais save galėjai išvysti bauginantį, 
nenuspėjamą fanatiką. 

Kiundzas į tai atsakė: 

— Tomas Kempietis yra pasakęs: „Saugiau yra paklusti nei valdyti.“ 

Tai buvo ir Vienuoliktoji tiesa, bet Kiundzas nusprendė, kad Har- 
viui Adisonui nebūtina tai Žinoti. 

Adisonas visiškai nenutuokė, iš kur šis vyras atvykęs, ir dabar jau 
gailėjosi jį įsileidęs. Netrukus Kiundzas privertė jį pasijusti dar nepa- 
togiau. 

— Pone Adisonai, mano turimomis žiniomis, jūs esate labai už- 
siėmęs žmogus. Jeigu sutiksite padaryti tai, ko jūsų paprašysiu, manęs 
daugiau niekada nebepamatysite, jūs niekada daugiau manęs nebeiš- 
girsite, aš visam laikui išnyksiu iš jūsų akių. Tačiau jeigu jūs nenusi- 
teikęs sutikti, aš sugriausiu jums gyvenimą. Ar mes gerai supratome 
vienas kitą? 

Adisonas svarstė, ar šis žmogus ginkluotas, ar duoti vidaus tele- 
fonu ženklą sekretorei, kad ši iškviestų policiją, ar pačiam skambinti 
į policiją. 

— Ne, — atsakė gydytojas, stengdamasis išlikti ramus. — Man 
atrodo, kad jūsų visiškai nesupratau. 

Kiundzas atitraukė vieną savo krepšio užtrauktuką, išėmė iš jo 
voką, iš šio ištraukė keletą didelių nuotraukų ir išdėliojo jas eile ant 
ginekologo stalo. Tai buvo nuotraukos tos pačios moters ir tų pačių 
vaikų, kurie šypsojosi iš sidabriniuose rėmeliuose įrėmintų fotografijų, 
sustatytų priešais gydytoją, tačiau kad Harviui Adisonui nekiltų sun- 
kumų juos identifikuojant, Kiundzas neskubėdamas, aiškiai tardamas, 
juos visus įvardijo. 

— Tai jūsų žmona Džulija, o štai čia — jūsų sūnus Adamas. Ši 
mergaitė yra jūsų vyresnioji dukra Džesika, o toji mergaitė, sėdinti ant. 
dviračio, yra jūsų jaunesnioji dukra Lusė. 
na, ir vaikai buvo įdegę saulėje, vadinasi, fotografuota pastarosiomis 
dienomis. Pyktis trumpam laikui įveikė šiam žmogui jaučiamą baimę. 
Tik pagrasink mano šeimai, mąstė jis, ir tu, pone Kiundzai, lavonas. 

Kiundzas pakėlė Harvio Adisono sūnaus nuotrauką. 

— Adamas, — tarė jis. — Sekmadienį šventė savo penktąjį gimta- 
dienį, ir ta proga pas jus, Žiurlių parko gatvėje, keturioliktajame name, 
viešėjo lėlių teatro aktorius. Po šventės Adamas pasijuto blogai, ir jūs 
jam paaiškinote, kad jis pasielgė kvailai tiek daug valgydamas. Jis aler- 
giškas Žemės riešutams. Jį pražudytų vos vienas riešutas, tiesa? 

Harviui Adisonui nesuspėjus nė prasižioti, Kiundzas kalbėjo 
toliau: 

— Jūsų septynmetė dukra Džesika praeitą naktį neleido išsimie- 
goti, nes buvo išsigandusi audros. Paryčiui, pusę ketvirtos, ji atėjo į lovą 
pas jus ir jūsų žmoną. Jūs jai sekėte pasaką apie avį vardu Borisas. 

Gerai, mąstė Kiundzas, uosdamas nuo šio vyro pamažu sklin- 
dančią baimę, o tai jam visuomet patiko. Jis užuodė ir pyktį, bet, pa- 
lyginti sų baime, tai buvo niekis. 

— Ką, po velnių, visa tai reiškia, pone Kiundzai? Šnipinėjate 
mane ir mano šeimą. Kas tai per žaidimai? 

Kiundzas nekreipė dėmesio į klausimus. 

— Pone Adisonai, savo darbe jūs vadovaujatės garbės kodeksu, 
Hipokrato priesaika, reikalaujančia garantuoti pacientams jų konfi- 
dencialumą. Jūs nepasakojate apie savo pacientus, bet aš noriu jūsų 
paprašyti šįsyk pažeisti šį konfidencialumą. Ji dar nėra jūsų pacientė, 
o taps ja tik šios dienos pavakare, taigi norėčiau pasikalbėti kaip tik 
apie ją. 

Harviui Adisonui šio žmogaus kalbėjimo maniera pasirodė labai 
vingri, todėl buvo sunku sekti mintį. 

— Kas ji? 

— Tai Siuzana Karter. Labai svarbu, kad jūs, prieš priimdamas ją, 
suprastumėte situaciją. 

Adisono balsas tapo šiurkštus, nedaug trūko, kad jis imtų šaukti. 

— O, nejaugi? 

— Siuzana Karter nėščia, bet Džonas Karteris nėra tėvas. Ji at- 
lieka surogatinės motinos vaidmenį mainais į stambią pinigų sumą, ir 
aš įsivaizduoju, kad jūs to nežinote. 

— Aš jumis netikiu. 

— Jos kiaušidėje yra cista, kuri kartkartėmis persikreipia ir suke- 
lia skausmą. Jeigu ji būtų paprasta pacientė, o aplinkybės — įprastos, 
ponas Van Rė būtų ją operavęs ir cistą pašalinęs. 

Harviui Adisonui susitvardyti padėjo netikėta informacija.: 

— Kąjūs turėjote omenyje sakydamas „paprasta pacientė“? Ir kas 
per nesąmonės apie surogatinę motiną? 

— Pone Adisonai, jums belieka pasitikėti mano žodžiu. Taigi Siu- 
zana Karter yra net labai išskirtinė motina. Kaip jums žinoma, tokia 

operacija susijusi su aborto rizika. Ponas Van Rė negali prisiimti šios 
rizikos. 

— Aš negaliu reikšti nuomonės apie savo pacientę, nes jos dar 
nesu matęs, pone Kiundzai, bet operacijos, kurių metu iš nėščios mo- 
ters kiaušidės pašalinama cista, atliekamos ganėtinai dažnai, o pavojus 
vaisiui yra minimalus. 

— Esu informuotas, kad šiuo atveju ne tik kiltų savaiminio abor- 
to pavojus. Besivystančioms kūdikio smegenims labai didelį pavojų 
sukeltų anestetikai. 

— Nepaisant mano pagarbos, pone Kiundžzai, ši informacija, ku- 
rios šaltinis man nėra žinomas, yra absurdiška. 

— Aš atvykau čia ne ginčytis su jumis. Ne tai man buvo nu- 
rodyta. Noriu priminti jums Tomo Kempiečio žodžius: „Saugiau yra 
paklusti nei valdyti.“ 

— Pone Kiundzai, aš iškviesiu policiją. 

Kiundžzas šyptelėjo. 

— Pone Adisonai, aš tikrai nemanau, kad toks pasirinkimas 
galėtų būti geriausias. Jums teks skambinti gerokai svarbesniais rei- 
kalais. Jums reikia paskambinti į mokyklą, kurioje mokosi Adamas. 
Prisimenate — jūsų žmona įdėjo Adamui priešpiečių pakuotę? Su tais 
priešpiečiais įvyko kažkoks baisus apsirikimas. Kažkokiu būdu, pone 
Adisonai, jūsų sūnelio Adamo, alergiško žemės riešutams, nuo kurių 
jis gali mirti per kelias minutes, kuprinėje, priešpiečių pakuotėje, atsi- 
rado sumuštiniai, sutepti žemės riešutu sviestu. 

Harvis Adisonas mintyse išvydo savo sūnų, baltaplaukį, nuolat 
plačiai besišypsantį berniuką, kurio aistra — nešti į namus visokius 
vabzdžius. Adamą, kurį atsisveikindamas pabučiavo ne daugiau kaip 
prieš valandą. Gydytojas stebeilijo į priešais save sėdintį vyrą ir norėjo 
jam smogti. Jis šlykštėjosi šiuo žmogumi, dabar ardančiu tvirtą it be- 
tonas jo emocinės užtvankos statinį. 

Kiundzas stebėjo, kaip gniaužiasi Harvio Adisono kumščiai 
ir bąla krumpliai. Jis kiaurai permatė ginekologo mintis: gydytojas 
svarstė, ar verta plikomis rankomis pulti savo lankytoją, tačiau pri- 
sibijojo. Jis svarstė pernelyg ilgai, spontaniškumo momentas praėjo, 
pyktis virto nerimu dėl savo vaiko. 


PETER JAMES * TIESA 253 


O Kiundžzas jau galėjo net įkvėpti šio vyro baimės, — ji buvo 
labai sustiprėjusi, atrodė, jos prisotintas net oras, — tiesa, šiam kvapui 
buvo toli iki Siuzanos Karter kvapų, bet ir jis savotiškai žavėjo. 

Harvis Adisonas siekė telefono ragelio, bet Kiundzas pirmiau iš- 
tiesė ranką. 

— Pone Adisonai, jūs turite marias laiko. Adamas šiuo metu pa- 
mokoje, atlieka geografijos užduotį apie Serengetį. Beje, ar jūs buvote 
Serengetyje? 

— Veniop tą Serengetį. 

— Ne, pone Adisonai, jums derėtų žinoti apie Serengetį. Galbūt 
Adamas šįvakar grįš iš mokyklos ir užduos jums klausimą. Ten verta 
apsilankyti, galiu garantuoti. Ten daug vabzdžių rūšių, kurios Adamą 
sudomintų. Tačiau jums reikėtų pasirinkti tinkamą metų laiką. Šuo- 
liuojančios antilopės ir jų kasmetinė migracija — tai dėmesio verti 
vaizdai, pone Adisonai. Bet jūs teisus, mums nedera nukrypti nuo 
temos. Šiuo metu svarbiausia Adamas: po šios pamokos bus kūno kul- 
tūra. Paskui jis nusipraus po dušu ir tik tada atidarys pakuotę su savo 
priešpiečiais. Tai bus be penkiolikos pirmą. Išgelbėti jo gyvybei jūs 
turite dar tris su puse valandos, pone Adisonai, ir aš jums siūlau labai 
paprastą sandėrį. Jūs išgelbėjate gyvybę Siuzanos Karter kūdikiui, o aš 
padėsiu jums išgelbėti jūsų sūnaus Adamo gyvybę. 

Tapo tylu, ir Kiundzas visa savo esybe gėrė kvapą, maudėsi jame, 
jausdamas, kaip jį užplūsta energija, o visuomet, kai tai nutikdavo, jo 
mintys krypdavo į poną Sarocinį. Ponui Sarociniui jis jautė didelį, tie- 
siog nepaprastą dėkingumą. 

— Ir ką turėčiau, anot jūsų, padaryti, kad išgelbėčiau Siuzanos 
Karter kūdikį? 

— Nieko, pone Adisonai, — Kiundzas šypsojosi. — Tai ir yra visų 
nuostabiausia. Labai paprasta. Jums nereikia nieko daryti. Atliekate 
ultragarsinį tyrimą, paaiškinate ponui ir poniai Karteriams, kad cista 
nedidelė, mažytė, o skausmas gali atrodyti baisus tą akimirką, kai iš- 
tinka, tačiau tai nieko rimta, nė kiek ne pavojingiau už vabzdžio įgėli- 
mą. Tai ir viskas, ką jums reikia padaryti, viskas labai paprasta. 

— O jeigu tyrimas mane nuvils? Nejaugi tikitės, kad tylėsiu ir 
gyvensiu neramia sąžinė? 

Kiundzas tuo tarpu išėmė iš savo odinio krepšio nešiojamąjį 
vaizdo leistuvą, jį įjungė, įdėjo juostą ir atsuko ekraną į Adisoną. 

Kai juosta stabilizavosi, ekrane pasirodė trečią dešimtį bebai- 
gianti moteris, gulinti ant kušetės šiame kabinete. Prie jos stovintis iki 
pusės nuogas vyras buvo nuleidęs galvą jai tarp kojų. Ekrano kampu- 
tyje buvo matyti data: sausio devinta, antradienis. 

Kiundzas leido juostai suktis toliau, kas kelias sekundes vis žvilg- 
telėdamas į ginekologą, kuris it suakmenėjęs spoksojo į ekraną. 

Galiausiai vyras pakeitė savo padėtį, ketindamas užsiropšti ant 
moters — dabar vaizdo kamera buvo nukreipta tiesiai į jį, stovintį 
profiliu, iš kurio buvo akivaizdžiai matyti, kad tai niekas kitas kaip tik 
Harvis Adisonas. 

— Ši ponia yra jūsų pacientė Šarlotė Harper. Jos vyras — kardio- 
logas Kyrenas Harperis. Be to, judu esate labai seni draugai, jo vestu- 
vėse jūs buvote vyriausiuoju pabroliu. Aš nesu tos nuomonės, kad jūs 
labai paisytumėte savo sąžinės, pone Adisonai. 

Svečias išjungė įrenginį ir laukė. Praėjo kelios akimirkos, ir tik 
tada Harvis Adisonas pakėlė akis nuo tuščio ekrano ir tarytum sužeis- 
tas žvėris pažvelgė į Kiundzą. 

— Aš turiu perduoti jums daugiau instrukcijų, pone Adisonai. 
Jeigu šiandien popiet galutinai nenuraminsite pono ir ponios Karte- 
rių, likusių jūsų šeimos narių laukia rimtos pasekmės, nuo kurių aš 
negalėsiu jų apsaugoti. Jūsų dukra, Lusė, labai daili mergaitė, bus taip 
subjaurota rūgšties, kad jos nebeatpažinsite; kita jūsų dukra, Džesika, 
neteks abiejų akių, o jūsų žmoną Karoliną suparalyžiuos nuo kaklo iki : 
kojų. 

Vaizdo leįstuvą kartu su fotografijomis Kiundzas įdėjo atgal 
įkrepšį ir atsistojo. 

— Noriu, kad jūs dar kartą apmąstytumėte Tomo Kempiečio 
žodžius. Dabar man nerūpi išgirsti jūsų atsakymą. Mes sužinosime jį 
šiandien, pusę penktos. 

Paskui, kai jau buvo nuėjęs iki kabineto durų, Kiundzas atsigręžė 
ir pridūrė: 

— Nepamirškite paskambinti į mokyklą. Linkiu jums puikios 
dienos. 

Džonas parvyko namo nuvežti Siuzanos pas Harvį Adisoną vė- 
luodamas. Jautėsi šlykščiai. Popietė irgi buvo šlykšti, sausis pačiame 
blogume, ketvirta valanda popiet, tačiau jau beveik sutemę, į brezenti- 
nį automobilio stogą be perstogės barbeno lietus, o gatvėje telkšančių 
balų vanduo tiško tiesiai ant priekinio stiklo, nelyginant jūros bangos 
į molą. 

Automobilių spūstyje iriantis per Londoną, Siuzana sėdėjo greta 
jo, ant kelių laikydama atverstą gatvių atlasą ir netardama nė žodžio, 
tikėdamasi, kad tai leis jam susikoncentruoti ir nurimti. 

Žmonos tylėjimas Džoną erzino, o dar labiau erzino jos įjung- 
ta radijo stotis ir šios transliuojama klasikinė muzika. Jį tai slėgė, o 
smuiko garsai priminė varstomų aprūdijusių dvivėrių durų garsą. Jis 
perjungė į „Virgin“ stotį ir, išgirdęs technoroką, pagarsino. Žvilgtelėjo į 
Siuzaną. Jeigu ji pareikš, kad Bumpsiui patiko klasika, jis užvoš jai per 
galvą. Tačiau ji nepratarė nė žodžio. 

Keletą minučių Džonas vairavo tylėdamas, o paskui prabilo: 

— Ar grąžinai vežimėlį į „Mothercare“? 

Siuzana nieko neatsakė. 

Radijo stotis transliavo reklamą. Džonas pritildė garsą. 

— Ar grąžinai vežimėlį? — pakartojo jis, stipriai spausdamas 
akceleratoriaus pedalą. — Atidžiai stebėk, kur reikės sukti, nes visada 
pravažiuoju. Artūro gatvė, iškart už Veino aikštės. 

— Veino aikštė, — pakartojo ji, įbedusi žvilgsnį į atlasą, paskui 
pakėlė galvą ir ėmė stebeilyti į gatvių pavadinimus kairėje gatvės pu- 
sėje. — Nuvešiu rytoj — visą dieną pliaupė lietus, kaip ir dabar. 

— Ar jiems paskambinai? 

— Kam? 

— Į „Mothercare“. 

— Štai, kita gatvė į kairę, pristabdyk, pravažiuosi. Lėtink! — tarė ji. 

Pravažiavo pro šalį. 


Laikydamas ultragarso skenerį ant Siuzanos pilvo, Harvis Adiso- 
nas negalėjo patikėti tuo, ką mato. Objektas ekrane, kuris, ačiū Dievui, 

buvo pakreiptas kampu, į šoną nuo Siuzanos ir -Džono Karterių, dy- 
džiu prilygo greipfrutui. 

Tai galėjo būti dermoidinė cista, gerybinė teratoma, tai yra pu- 
siau kieta masė, kurią sudaro oda, plaukai, dantys ir plaučiai, arba 
sudėtinis piktybinis kiaušidžių vėžys. Tiksliai nustatyti galima tik at- 
likus biopsiją, vadinasi, reikalinga operacija. Tačiau operuoti Siuzanos 
Karter negalima. 

Dabar gydytojas suprato, kodėl ją ištinka tokie stiprūs skausmo 
priepuoliai. Cista sukasi aplink, paskui atsisuka atgal. Skausmą suke- 
lia sukamieji judesiai. Nors jis ir atrodo nepakeliamas, savaime nėra 
pavojingas. Būtų pavojinga, jeigu cista susisuktų, taip užstrigtų ir už- 
spaustų ją maitinančias kraujagysles. Tokiu atveju prasidėtų išeminė 
nekrozė ir cista gangrenuotų. Harvis Adisonas nustatė įrenginio para- 
metrus taip, kad vaizdas būtų labai miglotas. 

Džonas priėjo arčiau ir pažiūrėjo į ekraną. 

— Ir kas gi matosi? — pasidomėjo jis. 

Ginekologas žinojo, kad Džonas neturėtų suprasti, ką jis mato. 

— Nieko, — atsakė jis gerokai garsiau nei įprastai, pasisteng- 
damas dėl Kiundzo nematomo mikrofono. — Ji per maža, kad būtų 
galima įžiūrėti. Tai tikriausiai tik smulki cista. Stebėtina, kokios skaus- 
mingos jos kartais būna. 

Gydytojas išjungė ultragarso aparatą ir atsainiai paragino Siuza- 
ną apsirengti palaidinę; jam iš galvos neišėjo mintis apie tai, kas jos 
laukia. 

Jeigu tai piktybinis navikas, tuomet, jo nepašalinus, ji gali mirti. 
Jis gali pradėti gangrenuoti, o požymių, kad taip gali nutikti, buvo. 
Tokiu atveju įvyktų persileidimas, o ji pati, jeigu jos nehospitalizuo- 
tų, mirtų nuo cheminio peritonito. Galbūt cista gerybinė. Pastaruoju 
atveju ji liktų tokia, kokia yra dabar, ir toliau suktųsi, sukeldama Siu- 
zanai nepaliaujamą maudimą, kartkartėmis pereinantį į aštrų, praga- 
rišką skausmą. 

Šiandien sausio vienuolikta. Kūdikis turėtų gimti balandžio dvi- 
dešimt šeštą. Jeigu ji galėtų pakęsti skausmą dar porą mėnesių, tai gal- 
būt jis įrodytų tam bepročiui Kiundzui, kad šiuo atveju būtina atlikti 
Cezario pjūvį. Tuomet būtų aštuntas nėštumo mėnuo, vadinasi, iki 

gimdymo būtų likęs mėnuo ir kūdikis turėtų neblogus šansus išgy- 
venti. O vis dėlto — du mėnesiai skausmų? Leisti jai toliau kankintis 
būtų nežmoniška. 

Jis trūks plyš norėjo kažkokiu būdu išgirsti iš Džono ir Siuzanos 
lūpų tiesą apie šį kūdikį. Ar ji iš tiesų nešiojo surogatinį kūdikį? Tai 
atrodė neįtikima, bet šiuo metu klausinėti nedrįso. Ketino netrukus to 
pasiteirauti paties Džono, kai jie liks akis į akį. 

Jam taip pat rūpėjo Mailzo Van Rė pozicija. Neįimanomas da- 
lykas, kad jis būtų suklydęs ir nesugebėjęs nustatyti diagnozės. Gal 
Kiundzas darė spaudimą ir jam? 

Harvis Adisonas buvo smarkiai pasipiktinęs. Juk tai nusikaltimas. 
Medicininis išsilavinimas ir patirtis jam kuždėjo, kad tiesa apie šią cis- 
tą anksčiau ar vėliau paaiškės. Jo akys ūmai nukrypo į lubas. Visą pietų 
pertrauką jis praleido ieškodamas paslėptos vaizdo kameros ir mikro- 
fono, deja, nieko nerado. 

Jis jautėsi mirtinai išsigandęs. 

Adamo priešpiečių dėžutėje tikrai buvo žemės riešutų sviestu su- 
teptas sumuštinis. Karolina negalėjo patikėti, kai jis paskambinęs tele- 
fonu papasakojo, kad Adamo priešpiečių pakuotėje buvo sumuštinis 
su žemės riešutų sviestu. Ji teigė, kad šis sumuštinis negalėjo patekti į 
jo kuprinę iš namų, nes namie ji nelaikė nei žemės riešutų sviesto, nei 
jokio kito produkto, pagaminto iš žemės riešuto, ir viską skurpulingai 
tikrindavo. 

Harviui Adisonui būtinai reikėjo pasikalbėti su Van Rė, bet ne- 
galėjo to padaryti iš savo kabineto, jokiu būdu, jeigu jis yra stebimas, 
jeigu klausomasi jo pokalbių. O ką, jeigu lygiai taip pat sekamas ir Van 
Rė? 

Vėl įsitaisęs prie savo stalo, jis raminamai nusišypsojo Siuzanai 
su Džonu ir dėl to pasijuto ne tik nepatogiai, bet ir nusikaltęs. Paskui 
jiems pareiškė, kad jaudintis nėra dėl ko, nes tai tik mažytė cista, kaip 
tik tokia, kokią buvo diagnozavęs Mailzas Van Rė. Geriausia išeitis 
buvo paprasčiausiai gyventi su ja, o paūmėjus skausmui išgerti anes- 
tetikų, trumpai tariant, būti drąsiai mergaitei. 

Lydėdamas juos pro duris, ginekologas neapkentė savęs. Tačiau 
viskas turėtų būti gerai: pasitaikius pirmai progai, jis pasakysiąs jiems 
visą tiesą. Po darbo iškart sugrįš namo, surinks Karoliną ir vaikus ir 

nuveš juos į artimiausią policijos nuovadą, o apie šį reikalą pranešiąs 
atitinkamoms valdžios institucijoms. 

Jis greitai apžiūrėjo visas kitas pacientes, o paskui, dešimt mi- 
nučių po šeštos, stvėrė paltą — jo sekretorė jau buvo išvykusi — ir 
išskubėjo į kiemą. 

Jo poršė, juoda it naktis, stovinti lietaus čaižomoje automobilių 
aikštelėje, pyptelėjo ir sumirksėjo šviesomis šeimininkui, kai šis spus- 
telėjo atrakinimo mygtuką. Priėjęs prie automobilio, gydytojas atidarė 
vairuotojo dureles, viduje įsijungė salono apšvietimo lemputė. Tą aki- 
mirką jis išvydo ant priekinės keleivio sėdynės ramiai sėdintį žmogų. 

Ginekologas krūptelėjo. 

— Labą vakarą, pone Adisonai, — prabilo Kiundzas. — Ar diena 
praėjo puikiai? 

Išsigandęs Harvis Adisonas liko stovėti it įbestas. Instinktas liepė 
bėgti, bet iš to nebūtų buvę nieko gero: šis žmogus, Kiundzas, žinojo, 
kur jis gyvena. Jis nebūtų niekur pabėgęs, todėl liko vienintelė išeitis 
— kalbėtis. 

Įsėdo į poršė ir uždarė dureles. Staiga pajuto viduje tvyrančią 
visišką tylą. Iš galvos jam niekaip neišėjo mintis: Kaip, po velnių, šis 
žmogus čia įsibrovė? Juk jis sėdėjo jo automobilyje, esant įjungtai signa- 
lizacijai, o jutikliai salone fiksuodavo net menkiausią krustelėjimą. 

O, Dieve, kas per pamišėlis yra šis vyras? 

— Jūs gerai elgėtės, pone Adisonai, ir aš jumis patenkintas, — 
tarė Kiundzas. — Aš informuosiu poną Sarocinį, ir jis taip pat bus 
patenkintas jumis. Man tik neramu dėl vienintelio dalyko, kurį jums. 
paaiškinsiu pakeliui... O dabar, prašau, važiuokite. 

Ginekologas ėmė svarstyti visas įmanomas galimybes. Jis stengė- 
si galvoti kiek tik įmanoma blaiviau, tačiau baimė painiojo mintis. 

— K-kur? 

— Aš nurodysiu. Ponas Sarocinis mane išmokė navigacijos sub- 
tilybių. 

— Ponas Sarocinis? Kas jis? 

— Sukite kairėn. Geras automobilis. Aš irgi vairuoju vokišką, 
mersedesą, kuris man labai patinka. Suprantate, jis sportinis; aš ma- 
nau, kad garso sistema mano automobilyje yra sudėtingesnė. Jūsų 
garsiakalbiai labai maži. Galėčiau rekomenduoti jums tokius, kurie 

užtikrintų aukštesnę garso kokybę. Matau, jūsų radijo imtuvas nusta- 
"tytas klasikinę muziką transliuojančios radijo stoties dažniu. O jūsų 
garsiakalbiai labiau tinka roko muzikai. 

— Man iš tikrųjų būtinai reikia namo, pone Kiundzai. Manęs 
laukia pacientė, kuriai artimiausiomis valandomis teks gimdyti, o aš 
prieš tai norėčiau pavakarieniauti. 

— Ji laiminga moteris, kad turi tokį stropų ginekologą, pone Adi- 
sonai. O dabar... už šviesoforo važiuokite tiesiai... dabar apie reikalą, 
pone Adisonai: per pietų pertrauką jūs niekur neišėjote. Jūs naršėte po 
kabinetą. Norėjote rasti mikrofoną? Kamerą? O ką būtumėte daręs, jei 
būtumėte radęs tai, ko ieškojote? | 

Jo žodžiai nuskambėjo grasinančiu tonu, kuris Harvį Adisoną 
dar labiau išgąsdino. 

— Man buvo smalsu, kaip jūs tiek daug apie mane sužinojote, iš 
kur gavote nuotraukas. 

— Smalsumas — nešvarus dalykas. Tai yra viena iš Tiesų, pone 
Adisonai. 

— Atleiskite, nesupratau. 

— Ties šiuo šviesoforu, prašau, sukite į dešinę. Šie jūsų veiks- 
mai — kameros, mikrofono ieškojimas — man kelia susirūpinimą. 
Pasitikėkite manimi absoliučiai, pone Adisonai. 

Harvio Adisono galvoje kirbėjo beprotiška mintis. Jis svarstė ga- 
limybę padidinti greitį, priversti automobilį slysti ir trenktis keleivio 
puse į gatvės žibinto stulpą. 

— Ar jūs, pone Adisonai, suprantate, koks yra reikšmingas apsi- 
valymas? 

— Dirbdamas savo darbą labai gerai suprantu, kokią svarbią 
reikšmę turi sterilumas, švara. 

— Pone Adisonai, neleiskite, kad jūsų galvoje įsišaknytų mintis 
mane nužudyti. Jei sudaužysite šį automobilį, grįžęs namo sužinosite, 
kad jūsų žmoną Džuliją ir visus tris jūsų vaikus, Adamą, Džesiką ir 
Lusę, ištiko kaip tik tokia kančia, apie kokią jums buvau pasakojęs. Už 
artimiausio šviesoforo — tiesiai. Iš apsivalymo kyla absoliutus pasi- 
tikėjimas. 

Su kiekviena mylia vis labiau baimindamasis Harvis Adisonas 
suprato, kad atsikratyti šiuo žmogumi nepavyks. Dabar jie tylėdami 

važiavo M1 keliu šiaurės kryptimi. Vėliau, pravažiavus Bedfordšyru 
keletą mylių, Kiundzas ramiu balsu liepė išsukti iš greitkelio. 

Jie važiavo į užmiesčio tamsą; šone liko kelio rodyklė, nukrei- 
pianti į Brogborą; tolstant nuo miesto žiburių ir jiems iš paskos važia- 
vusių automobilių draugijos, Adisoną vis labiau kaustė baimė. Tačiau 
netrukus ji dar labiau sustiprėjo, nes Kiundzas liepė sukti į pažliugusį 
vieškelį, kuris už kelių šimtų jardų baigėsi plačiu apleistu karjeru. Au- 
tomobilio priekiniai žibintai apšvietė netoliese stovintį fordą. 

— Mano automobilis, — paaiškino Kiundzas. — Man patinka ši 
mašina. Prašau, privažiuokite prie pat jo ir išjunkite variklį — be rei- 
kalo neterškime aplinkos. Mes visi privalome rūpintis aplinka, ozono 
slūoksniu. Ar jums rūpi ozono sluoksnis, pone Adisonai? 

Ginekologas išjungė variklį ir drebančiu balsu patikino Kiundzą, 
kad jam rūpi ozono sluoksnis, o paskui pridūrė: 

— Aš... aš maniau, kad jūs važinėjate mersedesu... 

Harvis Adisonas drebėjo iš baimės. 

Kiundzas jam nusišypsojo. 

— Taip, bet jis Šveicarijoje, Ženevoje. Man atrodo, kad taip ge- 
riau, nes šiame kelyje jis būtų apsitaškęs. Prašau, išjunkite salono ap- 
švietimą. 

Gydytojas atliko tai, kas jam buvo liepta. Išjungus valytuvus, 
priekinis stiklas nuo pliaupiančio lietaus greitai tapo matinis, todėl jis 
dar labiau pasijuto įviliotas į spąstus ir atskirtas nuo išorinio pasaulio. 
Kiundzas ištraukė iš savo krepšio kapšelį ir atitraukė jo užtrauktuką. 
Viduje buvo kartono atraiža, tušinuko vamzdelis ir celofano paketas. 
su skaisčiai baltais milteliais. 

Neskubėdamas ir labai atidžiai jis kartone suformavo ploną iš- 
gaubtą kreivę. Paskui į ją įpylė batų miltelių. 

— Tai kokainas, pone Adisonai. Juk jūs mėgstate kokainą, tiesa? 

Nustebęs, kad Kiundzui žinomas ir šis faktas, ir pasiryžęs nepa- 
mesti galvos, gydytojas atsakė: 

— Ačiu, dabar nenoriu. 

Kiundzas, sprendžiant iš balso, atrodė nuoširdžiai įsižeidęs. 

— Pone Adisonai, tai yra atlygis už jūsų puikų elgesį šiandien. 
Prašau, mėgaukitės, mes turime daug laiko, prieš akis dar visa naktis. 
Aš suruošiau visa tai jūsų apsivalymui. 

Tamsa, nuošalumas, tyla. O, Dieve, kaip jis, po perkūnais, galėjo 
"atsidurti tokioje situacijoje? Londone būtų galėjęs ką nors padaryti 
— bėgti, šaukti. Juk tikrai būtų galėjęs ko nors griebtis? Kaip, velniai 
rautų, jis galėjo būti toks kvailas it bato aulas, kad galiausiai viską už- 
baigtų šioje vietoje? 

Jis jautė, kad dar šiek tiek, ir pravirks. Jo vaikai ir Karolina — ko 
šis beprotis iš jų visų nori? Ko jis nori iš jo dabar ir čia? 

— Prašau, pone Adisonai, mėgaukitės. Kokybė pati aukščiausia, 
esu tikras, kad jūs sutiksite su manimi. 

Harvio Adisono rankos drebėjo taip smarkiai, kad jis vos įstengė 
paimti tušinuko vamzdelį. Dvejodamas įtraukė labai mažą kiekį ir ne- 
trukus, po kelių sekundžių, viskas atrodė nepalyginti geriau. Jautė, kaip 
viduje jį užliejo banga. Jautė, kaip jį sugriebė kažkokia jėga, didelė jėga, 
taip, kad suspaudė visus vidurius, o pilve kilusi vilnis nusirito tolyn, 
apėmė visą kūną. Tai buvo tikrų tikriausias, tiesiog neįtikimas malo- 
numas, toks stiprus, kad, regis, išsiurbė plaučius. Tai buvo seksas, tai 
buvo tobulas orgazmas, tik šis orgazmas vis stiprėjo, veržėsi iš jo, tęsėsi 
tarytum be galo, vieną bangą sekė kita, stipresnė ir dar intensyvesnė. 

— "Tai neįtikima! — gaudė orą jis. — Mano Dieve, tai neįtikima! 

Kiundzas linktelėjo, jis buvo patenkintas, jis buvo laimingas. Ne- 
trukus paragino Adisoną pakartoti. 

Ginekologas prieštaraudamas papurtė galvą. 

— Prašau, — tarė Kiundzas. — Padarykite tai dėl manęs. Pasi- 
jusite dar geriau. 

Harvis Adisonas, tiesą sakant, ir nenorėjo liautis. Užtaisas buvo 
tikrai puikus, jis dar niekada nebuvo gavęs ko nors panašaus. Prikišo 
tušinuko vamzdelį prie kairiosios šnervės, užspaudė dešiniąją ir giliai 
įkvėpė. Ir tą pačią akimirką patyrė neįtikimą malonumą! 

O Kiundzą nuvylė tai, ir tik tai, kad išnyko mielas, aštrus šio vyro 
baimės kvapas. Tačiau tokia kaina už jo apsivalymą buvo visai menka. 
Kad Harvis Adisonas įgytų absoliutų pasitikėjimą, jam būtinai reikėjo 
apsivalyti. 

Be to, kad įgytų tokį pasitikėjimą, Harviui Adisonui reikėjo pa- 
tirti Penktąją Tiesą, skelbiančią: „Vienintelis tikras apsivalymas yra 
sunaikinimas.“ 

Jis netrukus ginekologui ją paaiškins. 

Siuzana sėdėjo prie savo stalo ir žvelgdama pro langą planavo tai, 
ką jai reikės padaryti. Tapetai, ūmai prisiminė ji, ir užrašė į savo užrašų 
knygelę. Vežimėlis, „Mothercare“, tęsė ji savo sąrašą toliau. Kompiu- 
terio ekrane monotoniškai mirksėjo žymeklis, tyliai dūzgė įrenginio 
vėdintuvas. Mankšta būsimoms mamoms, vėl užrašė ji. 

Ir toliau pliaupė lietus — jis nesiliovė ištisą naktį. Sodas atrodė 
nykus, įmirkęs, buksmedžių gyvatvorė ir daugelis medžių numetę 
lapus, ant pievelės buvo pilna vėjo nulaužtų šakelių ir didesnių šakų, 
aplink plaikstėsi ir voliojosi šiukšlės — ir vėjo atblokštos, ir įmestos 
per tvorą. 

Apie pietus grįždama iš parduotuvių, Siuzana matė, kaip kaimy- 
nystėje gyvenantį senuką išvežė greitosios pagalbos automobilis; ji ne- 
žinojo, kas atsitiko, bet kai vėliau nuėjo pas ponią Valpoul pasiteirauti, 
gal ji galinti kuo nors padėti, ši neatsiliepė į durų skambutį. 

Kai prisiminė, kad šiandien penktadienis, jai palengvėjo: čia pat 
savaitgalis ir Džonas turėtų būti namie. Ji džiaugėsi ir galimybe toliau 
redaguoti Fergiuso Donlivajaus rankraštį — Siuzana anksčiau nė ne- 
įsivaizdavo, koks svarbus jai yra darbas kaip intelektualinis stimuliato- 
rius arba kaip, būnant namie, jai trūks bendravimo su žmonėmis. 

Nors ji ir turėjo keletą gerų draugių, su kuriomis galėjo kartu 
pietauti arba rytais gerti kavą ir arbatą, taip pat toną knygų, kurias 
norėjo perskaityti, nors galėjo leisti dienas klausydamasi „Radio Four“ 
transliuojamų laidų „Šiandien“, „Moters valanda“ ir „Šauliai“, įvairių 
koncertų per „Radio Three“ ir „Classic FM“, taip pat mėgautis kitais 
pastaruoju metu savo atrastais radijo ir televizijos teikiamais malonu- 
mais, užsiimti namų ruoša ir valgio gaminimu, tačiau niekaip negalėjo 
priprasti prie savo pačios draugijos. 

Tarsi jausdamas jos nuotaiką Bumpsis šiandien nenustygo vieto- 
je, sukiojosi, spardėsi ir smūgiavo rankutėmis, lyg būtų įsivėlęs į tikras 
peštynes. Sukosi kompaktinis diskas su Vivaldžio muzika, „Metų lai- 
kais. Bumpsis pirmenybę teikė Mocartui, tačiau jau buvo besupran- 
tąs, kad Vivaldis irgi gana neblogai. 

— Manai, Vivaldis irgi šaunu, a, Bumpsi? — švelniai paklausė ji. 

Niekas neatsakė. 

— Ar miegi, Bumpsi? 

Ir vėl nieko. 

— Puiku, vadinasi, užmigai. Ir aš norėčiau miegoti tiek, kiek tu. 
Norėčiau užmigti ir atsibusti tik balandžio dvidešimt šeštą... 

Siuzana nebaigė sakinio, balsas nutrūko, nes ji jau nebebuvo tuo 
tikra. Galvoje sukosi aibė minčių, kai kurios atrodė nekontroliuoja- 
mos ir ji negalėjo jų atsikratyti, tartum kas nors būtų jas įdiegęs. 

O įkyriausia mintis, be perstojo kirbanti galvoje ir niekada jos ne- 
apleidžanti, buvo apie tai, koks iš pono Sarocinio bus tėvas Bumpsiui. 

Ją kamavo dar viena bėda: nors nuolat jautė nuovargį, miegojo 
labai blogai. Pastaruoju metu Siuzaną lankydavo keisti sapnai, o pra- 
ėjusios nakties slogutis ir toliau jos neapleido. 

Siuzana sapnavo save didžiuliame name, kurio visi kambariai 
buvo nudažyti juodai. Ji negalėjo rasti savo kūdikio ir apimta panikos 
blaškėsi iš vieno kambario į kitą, deja, juose nebuvo nė gyvos dvasios. 
Galų gale ji išvydo poną Sarocinį, kuris jai nusišypsojo ir liepė nesi- 
jaudinti, esą kūdikiui viskas gerai, tačiau ji nepasitikėjo juo. 

Norėdama išsiaiškinti sapno reikšmę, peržiūrėjo porą knygų, 
skirtų sapnų analizei, bet jose buvo rašoma skirtingai, ir tai ją tik 
dar labiau sutrikdė. Šiaip ar taip, Siuzanai nebuvo būtina aiškintis šio 
sapno, nes ir pati nujautė, ką jis reiškia. Ji paprasčiausiai norėjo save 
įtikinti, kad sapnas reiškia ką nors kitą, todėl griebėsi ir už šiaudo. 

Spragtelėjo pelės klavišu ir ekrane pasirodė „Netscape“ naršyklė. 
Spragtelėjusi dar kartą, Siuzana įjungė „Yahoo“ paieškos serverį ir įve- 
dė žodį SUROGATINĖ, paskui vėl spragtelėjo. Pasirodė ištisas titulinių 
antraščių sąrašas: 


Surogatinės tėvystės ir motinystės bei kiaušinėlių donorystės centras. 
Moteris moteriai. Vaisingumo centras. 


Surogatinių motinų tinklas. 


Ji peržiūrėjo dešimt pirmųjų antraščių, paskui kitas dešimt, bet 
ko jai reikia nerado. Galiausiai išjungė „Netscape“, perėjo į „Usenet 
Newsgroups“ ir į paieškos laukelį vėl įvedė žodį sUROGATINĖ. Šįsyk po 
maždaug pusvalandžio klaidžiojimo atrado savo aukso gyslą. 

Po šia antrašte buvo keturiasdešimt skirtingų temų, o dvi iš jų tuo- 
jau patraukė Siuzanos dėmesį. Iš pradžių ji pasidomėjo pirmąja. Ji pa- 
teikė nuorodas į stenogramas visų Britanijos ir Jungtinių Valstijų teismų 
posėdžių, kuriuose buvo nagrinėjamos surogatinės motinystės bylos. 

Paskui kompiuterio pele nuvedė žymeklį prie antros temos, kur, 
kaip netrukus paaiškėjo, buvo nurodyti informacinės pagalbos telefo- 
nų numeriai, ir jos širdis ėmė plakti kur kas tankiau. Kaip tik to jai ir 
reikėjo. 

Siuzana mintyse sukūrė elektroninį laišką, paskui surinko tekstą, 
atidžiai perskaitė ir spustelėjo „Siųsti“. Paskui atsargumo dėlei — jei 
netikėtai sugrįžtų Džonas — ištrynė laišką iš ekrano. 

Tuo metu suskambo telefonas. Tai buvo Džonas. 

— Harvis Adisonas, — tarė jis. — Man ką tik paskambino Karolina. 


Sėdėdamas savo bute Grafo dvaro rajone, Kiundzas stebėjo, kaip 
Siuzana renka tekstą kompiuterio klaviatūra ir patenkintas klausėsi 
jos kambaryje skambančios Vivaldžio melodijos. Muzika kūdikiui 
yra geras dalykas ir jis tam pritarė. Tačiau kompiuterio ekranas per 
daug blizgėjo, todėl Kiundzo kameros objektyvas negalėjo tiksliai už- 
fiksuoti Siuzanos spausdinamo teksto. Ji naršė po internetą, tačiau jis 
nežinojo, kokiu tikslu. Nežinojo, į ką ji Žiūri, o ji pati nepateikė jokių 
užuominų. | 

Šį tą numanyti buvo galima tik iš jos veido. Iš veido išraiškos. O ji 
Kiundzui nepatiko, nuo jos jam darėsi nejauku, jis ėmė nerimauti. 

— Siuzana, tikiuosi, tu esi gera mergaitė. Ar girdi, Siuzana? — pa- 
priekaištavo jis. 

Jis girdėjo klavišų taukšėjimą: Siuzana spausdino skubėdama, 
naudodamasi visais pirštais. Kiundzui patiko, kai ji spausdindavo, 
— atrodydavo tokia pasitikinti savimi, kontroliuojanti mechanizmą, 
o tai, prisiminė jis iš pono Sarocinio pamokymų, yra pats tikriausias 
dzen požymis. Gera kontroliuoti mechanizmą, kuriuo tu dirbi, supras- 
ti jį ir mylėti, nes į meilę atsiliepia visi. 

Mylėti privalai net ir tai, ko nekenti, net žmones, kurių nekenti, o 
"Kiundžzas ir mylėjo tuos, kurių jis negalėjo pakęsti, ir prisiminė vieno 
poeto, Bairono, žodžius: „Neapykanta neabejotinai yra ilgiausiai trun- 
kantis malonumas. Žmonės myli paskubomis, tačiau neapkęsti turi 
marias laiko.“ 

Kiundzas negalėjo atsistebėti šia išmintimi. Jis stebėjo Siuzaną: 
šiandien jos nekamavo skausmai, o tai buvo gerai, nes jam nepatiko 
klausytis jos raudų. Jis labai vylėsi, labai labai, kad Siuzana nesu- 
teiks jam preteksto jos neapkęsti, nes jam tai būtų sunku, gal net per 
sunku. 

Jis stebėjo Siuzanos veidą, mintyse kvėpavo nuo jos sklindančiais 
kvapais, įkvėpdamas vis giliau ir giliau, o ilgesio kančia vis stiprėjo. 
Stebėjo susikaupimą jos veide, švelnią blyškią kaklo odą, jis norėjo ją 
pabučiuoti, apkabinti ir laikyti savo glėbyje, norėjo savo kūnu jausti jos 
šiltą kvapą. Kodėl, po galais, jis manė, kad toliau gali būti lengviau? 

Kiundzas stebėjo klaviatūra bėgiojančius jos pirštus, svarstyda- 
mas, galbūt ji ieško išminties. Spragsėjimo, kuris sklido jai spausdi- 
nant, klausėsi ne tik jis, bet ir jo kompiuteris. Tačiau prietaisas girdėjo 
ne spragsėjimą, o elektrinius impulsus Siuzanos kompiuteryje, ne- 
girdimus plika ausimi, ir vertė šiuos impulsus, mažne taip pat greitai, 
kaip ji spausdino, žodžiais Kiundzo kompiuterio ekrane. 

Dabar jis perskaitė: 


Labas, man reikia pagalbos, susijusios su mano juridiniu statusu. 
Prašau, padėkite man. Aš esu surogatinė motina, nėščia šeštą Mėnesį. 
„Aš ir mano vyras gavome už tai atlygį. Norėčiau sužinoti, kokia būtų 
mano padėtis įstatymo atžvilgiu, jeigu imčiausi ginčyti šį susitarimą ir 
sutikčiau grąžinti mums sumokėtus pinigus. Gal galėtumėte nurodyti 


šioje srityje besispecializuojantį advokatą? 


— Ak, Siuzana, mano mieloji, meine liebe, mano mylimiausio- 


ji, — tyliai sau po nosimi sušnabždėjo Kiundzas. — Ką gi tu darai, 
brangioji mano? 
Jis pakraipė galvą. 


Apie tai reikėtų pranešti ponui Sarociniui, ir jis išsigando dėl 
Siuzanos. Ponas Sarocinis tikriausiai supyks, o Kiundzas nenorėjo to, 

jis iš tiesų nenorėjo, kad taip atsitiktų, nenorėjo, kad ponas Sarocinis 
supyktų ant Siuzanos, tačiau jį informuoti vis tiek reikės. Ar jis turėjo 
kokią nors alternatyvą? Kiundzas suprato — alternatyvos nebuvo, nė 
vienos. 


Siuzana stipriai prie ausies prispaudė telefono ragelį. Ji aiškiai 
girdėjo, ką pasakė Džonas, tačiau vis tiek paklausė: 

— Ką? 

— Mirė Harvis. 

Ji labai aiškiai įsivaizdavo ginekologą — kaip vakar palinkusį virš 
jos, aukštą liekną vyrą, kurio arogantišką veido išraišką švelnino šyp- 
sena, prie jos pilvo pridėjusį ultragarso skenerį. 

— Aš... Ne... Aš negaliu patikėti. Kas atsitiko? 

— Nesu tikras, — atsakė Džonas. — Man ką tik paskambino Ka- 
rolina, ji kalbėjo it paklaikusi. Jį rado negyvą automobilyje. 

— Bet... Bet juk mes matėme jį vakar. Jis atrodė visiškai gerai. Gal 
pateko į avariją? 

— Ir aš ne... Aš... — Džonas kurį laiką tylėjo. — Nemanau, kad 
autoavarija. Aš nežinau — ji kalbėjo nerišliai. Labiau panašu į širdies 
smūgį arba į insultą, gali būti ir aneurizma ar kažkas panašaus. 

— Gal aš galėčiau jai paskambinti? 

— Aš... taip... Norėtum paskambinti? 

— Taip. O, Dieve, aš pakviečiau ją kurį nors ateinančios savaitės 
rytą išgerti kavos. Vakar apie tai kalbėjomės telefonu. | 

— Man dabar reikia vykti į susitikimą su „Microsoft“ atstovu, o 
po jo grįšiu namo. 

— Tai siaubinga, — tarė ji. — Negaliu patikėti. 

— Ir aš taip pat. | 

Siuzana padėjo ragelį, ji buvo šokiruota. Vėl prisiminė Harvį 
Adisoną, kaip jis vakar popiet laikė ultragarso skenerį jai ant pilvo. O 
dabar jis buvo miręs. 

Drebančiomis rankomis, po savo kojomis jausdama tarytum 
prasivėrusią žemę, ji surado telefonų knygoje Adisonų telefonų nu- 
merį ir jį surinko. 

Karolina atsiliepė kone iškart, o jos balsas nuo verkimo buvo ty- 
lus ir virpantis. Siuzana kalbėjo švelniai, jausdama stiprų gailestį šiai 
moteriai, kuri jai anksčiau atrodė buka ir tuščiagalvė, tarytum iš filmo 
„Stepfordo žmonos“. 

— Karolina, — kreipėsi ji, — čia Siuzana Karter. Aš ką tik sužino- 
jau. Prašau, priimk mano užuojautą. 

Po jos žodžių sekė ilga pauzė. Kai Karolina pagaliau prabilo, jos 
balsas atrodė ramesnis. 

— Man tai atrodo visiškas absurdas, Siuzana. Kuriems galams jis 
nusidangino į kažkokį karjerą Bedfordšyro gilumoje? 

— Karjerą? — paklausė Siuzana. 

— Devintą valandą jam reikėjo būti Šventosios Kotrynos slaugos 
namuose, pas vieną pacientę, kuri turėjo gimdyti, bet jis ten nepasiro- 
dė. Negaliu suprasti. Mudu taip gerai praleidome atostogas, jis atrodė 
toks ramus, atsipalaidavęs, jis kūrė planus šiems metams. Tai... Aš pa- 
prasčiausiai neįsivaizduoju... 

— Kas iš tikrųjų atsitiko, Karolina? Karjere įvyko avarija? 

Vėl stojo tyla, paskui Karolina Adison tarė: 

— Ar Džonas tau pasakojo apie sumuštinį su Žemės riešutų 
sviestu? Turėjau omenyje, kaip Harvis sužinojo apie jį? Sumuštinį su 
žemės riešutų sviestu Adamo priešpiečių dėžutėje. 

Siuzana prisiminė kažką apie Adisonų sūnaus alergiją riešutams, 
tačiau kaip tai susiję su Harvio mirtimi? 

— Tu sakei „žemės riešutų sviestas“? 

— Policija tvirtino, kad jis buvo... jis buvo... — Karolina Adison 
pradėjo kūkčioti. 

— Gal norėtum, kad pas tave užsukčiau? 

— Ne... motina... sesuo... Jos jau atvyksta. Ar galėčiau tau vėliau 
paskambinti? Rytoj? Aš... aš atsiprašau. 

Siuzana išgirdo, kaip Karolina padėjo ragelį. Tada ir ji padėjo 
ragelį į vietą, galvodama, kaip gerai būtų, jeigu ji dabar nebūtų nėščia 
— mielai išgertų ko nors stipresnio. 

Už lango jau temo, o buvo dar tik ketvirta. Siuzana labai nemėgo 
trumpų žiemos dienų ir kaip niekuomet anksčiau laukė sugrįžtant 
vasaros su jos ilgais vakarais. Harvis Adisonas buvo miręs, bet ji su šia 

mintimi dar nebuvo susitaikiusi. Dalis jo dar stovėjo vakar po pietų 
savo kabinete, rankoje laikydama ultragarso skenerį. Jis atrodė truputį 
sudirgęs, bet ji tai priskyrė sumišimui netikėtai išvydus draugą. 

Kita jo dalis stovėjo čia pat, svetainėje, prieš pat Kalėdas, ir ji 
arogantiškai sakė: 

— Jūsų namukas iš tiesų dailus. 

Siuzana buvo ant jo supykusi už šiuos žodžius, tačiau jis juk buvo 
jai toks malonus, kai tą vakarą ištiko skausmo priepuolis, toks pat ma- 
lonus buvo ir vakar. 

Karjeras. Žemės riešutų sviestas. Ji mintyse kartojo Karolinos iš 
pažiūros atsitiktinai pavartotus žodžius, nesuvokdama jų prasmės. Jai 
labai reikėjo nusiraminti, su kuo nors pasikalbėti. Penkios minutės po 
ketvirtos, o Los Andžele dabar penkios po aštuntos, rytas. Jos tėvai jau 
turėtų būti atsikėlę, nes keldavosi anksti, ir prieš jiems išvykstant į dar- 
bą ji dar suspėtų su kuriuo nors iš jų pasikalbėti. Ji tik norėjo išgirsti 
jų balsus ir įsitikinti, kad kai kurie kertiniai jos gyvenimo akmenys 
tebeglūdi savo vietoje. 


Džonui grįžus namo, Siuzana išėjo į prieškambarį ir nustėro — 
taip stipriai sukrėstas jis atrodė. Sugniaužęs rankoje jis laikė Evening 
Standard numerį. 

— Pažiūrėk, — tarė iškėlęs laikraštį ir pirštu baksnodamas pirmą 
puslapį. 

— Kas atsitiko? — paklausė ji. — Aš skambinau Karolinai, bet ji 
iš tikrųjų nieko nepasakė. 

Džonas papurtė galvą. 

— Aš noriu išgerti. 

Jie abu nuėjo tiesiai į virtuvę. 

— Aš tau įpilsiu, — tarė ji. 

— Aš pats... Tu geriau paskaityk. 

Siuzana atsivertė laikraštį ir, pasidėjusi ant stalo, stovėdama ėmė 
skaityti. Pirmame puslapyje buvo įdėta sensacinga naujiena apie de- 
maskuotą IRA sprogstamųjų užtaisų slėptuvę; be jos, šiame puslapyje 
buvo tik stebėtinai didelė Harvio Adisono fotografija po antrašte PA- 
SLAPTINGA TV GINEKOLOGO MIRTIS. 

Straipsnio apimtis nuvylė — jis buvo labai trumpas. Buvo rašoma, 
kad Harvis Adisonas, populiarių BBC televizijos programų „Gimimo 
stebuklas“ ir „Asmeninė konsultacija“ vedėjas, šįryt rastas negyvas 
savo poršė, stovėjusiame Bedfordšyro kreidos karjere, kur jį pastebėjo 
į darbą atvykę darbininkai. Automobilyje buvo daug kokaino. Policija 
laukė skrodimo rezultatų. Jis buvo vedęs, augino tris vaikus. Jo žmona, 
kaip ir reikėjo tikėtis, suglumusi ir šokiruota. 

Siuzana pakėlė akis į Džoną, kuris į savo taurę metė ledo kubelius. 

— Ar žinojai, kad jis vartojo kokainą? 

— Ne, bet tai nieko nuostabaus, — jis pastatė taurę po vandens 
filtro čiaupu ir prileido truputį vandens. 

— Tikėtina, jis paėmė per didelę dozę, — tarė ji. 

— Ką sakė Karolina? 

— Nemanau, kad ji buvo visiškai compos mentis*. Kalbėjo kažką 
apie žemės riešutų sviestą — jų sūnus Adamas alergiškas žemės rie- 
šutams. | 

— Nematau jokio ryšio. 

— Ir aš taip pat. 

Džonas gurkštelėjo viskio, atsisėdo prie stalo ir atsuko laikraštį 
į save. 

— Arjie įtaria savižudybę? — paklausė ji. 

— Dievai žino. 

— Karolina pasakė tik tiek, kad Harvis per atostogas buvo visiš- 
kai atsipalaidavęs ir kūrė planus šiems metams. 

— „DigiTrak“ tai didelis nuostolis, — pareiškė Džonas. — Ne- 
skaitant fakto, kad jis man labai patiko. Jis buvo mūsų pagrindinis 
pajamų šaltinis. 

Džonas vėl išgėrė viskio. 

— Aš... Aš manau, kad ne visada galima nuspėti tikrą jų stipru- 
mą, jeigu perki iš narkotikų prekeivio. Negali būti tikras tuo, ką įsi- 
gyji, — tarė Siuzana. | 

— Jis gi medikas, — atsakė Džonas. — Savo vardu galėjo išrašyti 
bet kokį receptą, todėl nemanau, kad jam būtų reikėję narkotikų per- 


* Sveiko proto, nuovoki (Iot.). 

pardavinėtojo paslaugų, tačiau neįsivaizduoju, kaip yra su kokainu. O 
dar tas karjeras. Jis trenkėsi į karjerą tik pauostyti kokaino? Kuriems 
galams jam būtų reikėję taip elgtis? 

— O jeigu jis turėjo kokį romaną ir karjere susitikdavo su savo 
moterimi“ 

Džonas mąsliai pažvelgė į žmoną. 

— Negalima atmesti ir tokios galimybės. Jie kartu šniaukščia 
koksą, tada jį ištinka širdies smūgis, ji išsigąsta, supanikuoja ir neša 
kudašių? — jis papurtė galvą. — Dieve mano, nejaugi jis nebūtų su- 
galvojęs ko nors geriau už karjerą viduržiemy? Kodėl negalėjo tam 
reikalui pasirinkti kokio viešbučio? 

— Jis buvo gerai žinomas. Gal bijojo, kad kas nors jį gali atpa- 
žinti? — spėjo ji, žiūrėdama į Džoną, kuris vėl gurkštelėjęs viskio ėmė 
tarškinti ledo kubeliais. 

Tą pačią akimirką, nelyginant orkestro narys, išgirdęs jam duotą 
ženklą, lango stiklą suvirpino vėjo gūsis. Netrukus Siuzana pajuto di- 
sonansu nuskambėjusį Bumpsio spyrį. 

Sakytum Bumpsis būtų pajutęs kažką negera. 

Tu skaitai mano mintis, Bumpsi, — pagalvojo Siuzana. 


Šis pokalbis pradžiugino jo besiklausantį Kiundzą. Tai veik iš- 
sklaidė niūrumą, jį užplūdusį stebint prie kompiuterio įsitaisiusią Siu- 
zaną. Gera mergaitė! — pagalvojo jis. Tai jau geriau. Ak, Siuzana, tavo 
dėka dabar jaučiuosi daug geriau. 

Ech, kaip norėčiau pamiršti tavo ankstesnę kvailybę. Labai norė- 
čiau. Norėčiau, kad nereikėtų pranešti apie tai ponui Sarociniui. Deja, 
negaliu. 

O jis lieps tave nubausti. 

Kiundzas stebeilijo į Siuzanos sesers Keisės nuotrauką, kurią 
dabar laikė rankoje, ir suprato, kad tai tobula bausmė, suteiksianti 
Siuzanai didelį skausmą. 

Ir vis dėlto ji bus dėkinga už šią bausmę. Juk Tryliktoji Tiesa sakė: 
„Bet koks dėkingumas kyla iš bausmės.“ 

Kai kurie rytiniai kovo dvyliktosios, antradienio, laikraščiai ke- 
letą skilčių skyrė koronerio, tyrusio Harvio Adisono mirties priežastį, 
verdiktui. 

Van Rė, laikydamas ultragarso skenerį ant Siuzanos Karter išsi- 
pūtusio pilvo, švytėjo. 

— Cista mažėja, — paaiškino jis. — Ji beveik visiškai išnykusi, o 
tai labai gera žinia. 

Tačiau ketvirtą valandą ryte toli gražu neatrodė, kad ji mažė- 
tų. Siuzana jautėsi taip, tarytum po jos pilvą būtų ridinėjęsi stipriai 
įkaitinti akmenys. Keletą pastarųjų savaičių ji bemaž nuolat kentėjo 
skausmus, o čiaudulys ir kosulys prilygo pragaro kančioms. Ji miegojo 
labai blogai, todėl šiandien jautėsi nusikamavusi. 

— Tai kodėl skausmai vis stiprėja? — irzliai pasiteiravo rengda- 
masi megztinį. 

Mailzas Van Rė vėl įsitaisė prie savo stalo, paėmė į rankas auto- 
matinį plunksnakotį ir kažką pasižymėjo kortelėje. 

— Gaila, bet šis nėštumo periodas dažnai būna itin skausmin- 
gas. Tai apvaliojo raiščio skausmai, kurie kyla dėl gimdą prilaikančių 
raiščių išsitempimo. Jūs tikriausiai jaučiate deginimą, graužimą, tem- 
pimą“ 

Siuzana pritariamai linktelėjo. 

— O dešinėje pusėje skauda labiau? 

— Taip. 

— Aštrūs dūriai? 

Ji ir vėl linktelėjo. 

— Ir jie sustiprėja tuomet, kai kurį laiką pasėdėjusi atsistojate? 

— Taip. 

Jis nusišypsojo. 

— Tai yra apvaliojo raiščio skausmo simptomai. Jie nemalonūs, 
bet negali padaryti žalos nei jums, nei jūsų kūdikiui, o per artimiau- 
sias dvi savaites, gal net artimiausią savaitę, jie sumažės. Kokios dar 
bėdos? 

— Dažni nugaros skausmai. 

— Tai normalu. 

— Rėmuo. 
— Taip, — tarė jis, viską užrašydamas. 
— Ir dar... — Siuzana išraudo. — Hemorojus. 


— Gaila, bet nėštumo metu tai neišvengiama, — gydytojas padėjo 
plunksnakotį ir draugiškai nusišypsojo. — Suprantu, Siuzana, jums visi 
šie skausmai ir nepatogumai yra nemalonūs, bet džiaugiuosi, kad juos 
patiriate, nes tai liudija, jog jūsų nešiojamas kūdikis yra sveikas. 

— Puiku, — atsakė ji. — Nuostabu: 

Siuzana blausiai šyptelėjo, paskui gūžtelėjo pečiais. 

— Ką gi, jei jis sveikas, vadinasi, viskas gerai... Berniukas, tai ir 
spardosi. Manau, jis žais futbolą už Ang... 

Ji staiga nutilo, bet tuojau pat kategoriškai pridūrė: 

— Už Šveicariją. 

Van Rė veidu trumpam šmėkštelėjo šešėlis. 

— Siuzana, galiu jums pažadėti, kad neleisiu kentėti daugiau nei 
būtina. Be abejo, mes turime didelį pranašumą — galime nelaukti 
gimdymo dienos ir pasinaudoti Cezario pjūviu... 

— Cezario pjūviu? — pertraukė ji. 

— Taip, — atsakė ginekologas. — Žinoma. Turint cistą... 

Siuzana papurtė galvą. 

— Ne, esu skaičiusi apie natūralų gimdymą. Gavau knygų, kurio- 
se aiškinama gimdymo technika, pažįstu moterų, kurios taip gimdė, ir 
nieko kito aš nenoriu. 

Van Rė globėjiškai nusišypsojo. 

— Siuzana, gaila, bet aš nesu natūralaus gimdymo šalininkas. 
Mano nuomone, tai tiko pirmykščiams žmonėms, kurie neturėjo nei 
ginekologų, nei ligoninių, ir toks gimdymas susijęs su didele ir nepri- 
imtina rizika. Aš nusiteikęs jus operuoti ir pašalinti cistos likučius, be 
to, manau, būtų logiška atlikti tai kartu su Cezario pjūviu. | 

Jis palinko į priekį ir sunėrė savo ilgus plaukuotus pirštus. 

— Siuzana jums nėra ko bijoti Cezario pjūvio. Tai saugiausias 
gimdymo metodas tiek motinai, tiek ir kūdikiui. 

Ji vėl papurtė galvą. 

— Aš jau apsisprendžiau ir noriu, kad kūdikis gimtų natūraliai. 
Noriu būti sąmoninga, kai gims mano vaikas, noriu, kad tarp manęs ir 
jo, o gal jos, užsimegztų ryšys. 

Sprendžiant iš ginekologo išraiškos, jis klausėsi jos ir su ja sutiko 
— jo veide buvo matyti simpatija. 

— Siuzana, net jeigu ir pritarčiau natūralaus gimdymo koncepci- 
jai, turėčiau jus atkalbėti. Suprantu, esate be galo stropi ir rūpestinga, 
stengiatės duoti šiam kūdikiui visa, kas geriausia, tačiau turite išvengti 
ryšio su juo, antraip išsiskyrimas bus ypač skausmingas. 

— Kad ir kaip ten būtų, išsiskyrimas su juo man vis tiek bus 
skaudus. 

— Tai tiesa. Motinystės instinktas yra labai stiprus, galbūt net 
stipriausias iš visų instinktų. Siuzana, jums teks rasti išeitį, štai čia, — 
gydytojas pabaksnojo sau į kaktą, — kad jūsų prisirišimas silpnėtų, o 
ne dar labiau sustiprėtų. 

— Be abejo, nuo to, kaip jis gims, kūdikio ateitis nepriklau- 
so, — atsakė ji. — Puiku, aš atiduosiu naujagimį ponui ir poniai Saro- 
ciniams, kai tik jis gims, bet vis dėlto kūdikis turi gimti mylimas, o ne 
brutaliai. Taip, aš dabar kenčiu skausmus. Galiu visa tai ištverti, jei tik 
žinosiu, kad kentėti verta, kad mano kūdikio gimimas bus nuostabus 
ir jam neskausmingas, kad jis pajus mus siejantį ryšį. 

— Ką gi, jei norite, kad jūsų kūdikis ateidamas į šį pasaulį nepa- 
tirtų skausmo nei traumos, tai atminkite, Siuzana, kad tai gali užtik- 
rinti tik Cezario pjūvis. 

Staiga ji pagalvojo, nejaugi Harvis Adisonas jai būtų pataręs tą patį? 

— Arjūs pažinojote Harvį Adisoną? — pasidomėjo ji, pasiūlyda- 
ma naują temą pokalbiui. | 

Ginekologo žvilgsnis jai pasirodė keistas, ir ji ėmė svarstyti, ar tik 
jis nebus sužinojęs apie jos apsilankymą pas Adisoną. Tačiau tai buvo 
neįmanoma! 

— Mūsų keliai kartkartėmis susikirsdavo. Tai kaip, ar pažinojote? 

Jis dvejojo, o paskui tarė: 

— Žinoma! Jūsų vyras kartu su juo kūrė programas. Šįryt mačiau 
laikraštyje pranešimą apie mirties priežasties tyrimą. Mirtis, įvykus 
nelaimingam atsitikimui. Manau, koroneris jam turėjo būti atlaidus. 

— Kodėl jūs taip sakote? 

— Ką gi, aš nenoriu kaišioti savo trigrašio ne vietoje, bet jeigu 
jis buvo praktikuojantis gydytojas, tai, manyčiau, turėjo žinoti, kokia 
kokaino dozė saugi ir kokia mirtina. 

— Ką jūs norite tuo pasakyti? — paklausė ji. 

Jis kilstelėjo antakius. 

— Kad jis nusižudė? 

— Ši versija man atrodo labiausiai tikėtina, — atsakė gydyto- 
jas. — Ar jūs taip nemanote? 

— Aš esu mačiusi jo žmoną... našlę... keletą kartų. 

Siuzana nutilo. Mintyse jai nuolat išnirdavo sumuštinis, suteptas 
žemės riešutų sviestu. Jai atrodė, kad kažkoks ryšys yra, tačiau tuo 
pat metu jo ir nebuvo. Policija nesureikšmino šio fakto, teigdama, kad 
sumuštinį į kuprinę galėjęs įdėti kuris nors vaikas, mat tą dieną net 
keli mokiniai savo priešpiečių dėžutėse turėjo tokius sumuštinius. Jie 
nematė sąsajų tarp sumuštinio ir ginekologo mirties, kurią sukėlė per 
didelė kokaino dozė. Net Harvio skambutis į mokyklą nesukėlė jokio 
įtarimo, o buvo priskirtas prie įprasto tėviško susirūpinimo. 

— O ką sako jo našlė? — pasiteiravo Van Rė. 

Siuzana jautėsi per daug pavargusi, kad vėl prisimintų ir pasa- 
kotų sumuštinio su Žemės riešutų sviestu istoriją. Gal Harviui buvo 
aptemęs protas? Pirmiausia jis bandė nužudyti sūnų, o paskui iš šird- 
gėlos nusižudė pats? 

Tai neatrodė labai įtikėtina, vis dėlto Siuzana negalėjo atmesti hi- 
potezės, kad tarp sumuštinio ir ginekologo mirties yra kažkas bendra. 
Tai buvo dar vienas sutapimas, ir ji buvo pradėjusi nerimauti. 

Ji pasakė Van Rė, kad norėtų vėl apsilankyti ateinančią savaitę, ir 
išvyko. 

Kovas buvo beveik įpusėjęs, tačiau neatrodė, kad žiema eitų į 
pabaigą. Buvo baisiai šaltas, sausas rytas, ir Siuzana, išėjusi iš klinikos 
į Harlio gatvę, stipriau susisiautė savo ilgą tamsiai mėlyną paltą ir už- 
sisegė diržą. 

— Kaip gyveni, Bumpsi? — pasiteiravo ji. — Tikiuosi, tau šilta? 

Bumpsis neatsakė. Tikriausiai miega, pagalvojo ji. Ji nežinojo, 
kodėl buvo įsitikinusi, kad tai jis, bet neprašė Van Rė pasakyti kūdikio 
lyties, tik kažkodėl buvo tikra, kad Bumpsis esąs berniukas. 

Buvo beveik vidurdienis; jos automobilis saugiai stovėjo pože- 
minėje automobilių aikštelėje, todėl Siuzana, nors ir jautė nuovargį, 
važiuoti namo dar nenorėjo. Užuot nuėjusi į automobilį, nutarė pasi- 

vaikščioti Oksfordo gatve ir užsukti į „Marks and Spencer's“. 

Vargais negalais prasibrovusi pro žmones ilgesne nei įsivaizdavo 
"gatve iki parduotuvės, jautėsi visiškai nebeturinti jėgų. Maisto skyriuje 
nusipirkusi šviežiai spaustų apelsinų sulčių, prisėdo ant kėdės greta 
vyriškų drabužių skyriaus. 

Siuzana nuplėšė apsauginę juostelę nuo sulčių pakuotės, nuėmė 
dangtelį ir ėmė gerti. Mailzo Van Rė požiūris į natūralų gimdymą ją 
pykdė. Tai mano kūdikis, maištingai pagalvojo ji. Tai mano apsispren- 
dimas. 

Bumpsis spirtelėjo. Tai nebuvo jo įprastas „baudos smūgis už 
Angliją“ — greičiau nedrąsus, nervingas dunkstelėjimas, tarsi jis būtų 
norėjęs atkreipti motinos dėmesį. Siuzana jautė, kad jai persiduoda 
kūdikio nervingumas. 

— Myliu tave, Bumpsi, — sušnabždėjo ji, o akyse ėmė tvenktis 
ašaros. 

Pailsėjusi keletą minučių ir pasijutusi geriau, nuėjo į vaikiškų 
drabužių skyrių. Jau buvo parduodama pavasario kolekcija, ir Siuzana 
neskubėdama ėmė apžiūrinėti drabužėlius naujagimiams, apsikeisda- 
ma su kitomis būsimomis motinomis nedrąsia solidarumo šypsena. 
Stebėdama, kaip šios moterys su glėbiais drabužių traukia prie kasų, ji 
pajuto dar stipresnį liūdesį. Norėjo elgtis taip pat, kaip ir jos. 

Siuzana vėl pagalvojo apie datas. Šiandien kovo dvylikta. Bump- 
sis turėtų gimti balandžio dvidešimt šeštą. Vos šešios savaitės. O kas 
paskui? | 

Ji turėjo vienos Londono advokatės, dirbančios surogatinės mo- 
tinystės teisės srityje, telefono numerį ir adresą, kuriuos buvo radusi 
internete, tačiau nors dėl pono Sarocinio ir labai abejojo, vis dar neiš- 
drįso jai paskambinti. 

Iš tiesų Siuzana negalėjo jai skambinti. Su ponu Sarociniu buvo 
sudarytas sandėris, ir ji laikėsi savo įsipareigojimų. Derėtų kaip nors 
ištverti ir atsikratyti minčių pasilikti kūdikį sau. Tik truputį daugiau 
nei šešios savaitės, ir tai baigsis. Šešios su trupučiu savaitės. Ir viskas. 
Vos šešios su trupučiu savaitės. 

Skruostais tekant ašaroms, Siuzana apčiupinėjo eilę vientisų ryš- 
kiaspalvių vaikiškų kostiumėlių su jiems pritaikytomis kojinaitėmis, 

prie mažiausio dydžio jūreiviško kostiumo. Galiausiai paėmė jį į ran- 
kas, paskui padėjo atgal, vėl paėmė ir negalėdama susilaikyti nuėjo su 
drabužėliu prie kasos. 

Tai paprasčiausia dovana, pagalvojo ji. Mažytė atsisveikinimo 
dovanėlė Bumpsiui. 


— Nagi, pasakok, kaip ji? 

— Nieko gero. Bijau, kad iš tikrųjų net labai nieko gero. 

Ponas Sarocinis sėdėjo prie stalo savo kontoroje Ženevoje, nykš- 
čiu glostydamas prie ausies prispaustą telefono ragelį. 

— Kokie, jūsų nuomone, yra jos šansai išgyventi? 

— Jos būklė sparčiai blogėja, Emili. Negaliu duoti jokių garantijų, 
kad ji išgyvens. Aš nepaprastai susirūpinęs jos būkle. Įprastomis ap- 
linkybėmis... 

— Savaime suprantama. 

— Arba jeigu ji būtų eilinė pacientė, paguldyčiau ją į ligoninę 
šiandien pat, nedelsdamas, nerizikuodamas net artimiausias dvi- 
dešimt keturias valandas, nes padėtis per daug rimta, — paaiškino 
Mailzas Van Rė. 

— Suprantu. Šiandien kovo penkiolikta. Lieka šešios savaitės. 

— Maždaug. 

— Ar galėtum priminti, kokios mūsų pasirinkimo galimybės? — 
ponas Sarocinis vėl perbraukė ragelį, žvelgdamas į didelę užrašų kny- 
gutę odiniu viršeliu, kuri atversta gulėjo priešais jį ant stalo. 

— Cista yra tokia didelė, kad beveik nebeturi vietos, kur galėtų 
"suktis, o greitai ir visiškai nustos judėjusi. Jeigu tai įvyks tada, kai ji bus 
susisukusi, į ją nebegalės patekti kraujas ir cista ims gangrenuoti. Jei 
tokiu atveju nesiimtume jokių priemonių, mirtų ir kūdikis, ir Siuzana 
Karter. 

— O nuo kada galima saugiai pašalinti naujagimį, nerizikuojant 
jo gyvybe? 

— Nenorėčiau to daryti ateinantį mėnesį. Noriu būti absoliučiai 
tikras, kad plaučiai yra pakankamai išsivystę, gali normaliai funkcio- 

nuoti ir aprūpinti naujagimį deguonimi; priešingu atveju rizika būtų 
pernelyg didelė. Mane tenkintų aštuoni su puse mėnesio. 

— Būtų apmaudu, jei Siuzana Karter mirtų. 

— Taip, sutinku, bet tai nėra mūsų prioritetas. 

Po trumpos pauzės ponas Sarocinis paklausė: 

— Ar paguldysite ją į kliniką tą akimirką, kai tik pajusite pavojų? 

— Taip, aš labai atidžiai stebiu situaciją, o Stefanas Kiundzas yra 
nusamdęs nuolat budintį privatų greitosios pagalbos automobilį — 
juk negalime rizikuoti ir leisti, kad ją nugabentų į ligoninę. 

— Gerai. Ar informuosite mane apie paskutines naujienas? 

— Žinoma. 


45 


Ji neketino neštis šių katalogų namo. Tačiau labai maloni jauna 
pardavėja net primygtinai siūlė tą padaryti. Jie tam ir skirti, įtikinėjo 
ji Siuzaną, ir kol nepridėsite jų prie kambario sienų, nežinosite, kurie 
tapetai jums geriausiai tinka. Todėl dabar Siuzana klūpėjo ant grindų 
mažiausiame iš jų laisvų kambarių, iš visų pusių apsikrovusi katalo- 
gais su tapetų vaikų kambariui pavyzdžiais ir viena ausimi klausyda- 
ma „Radio Four“ laidos „Kaleidoskopas“. 

Pirmadienis, kovo aštuoniolikta. Siuzana niekada gyvenime taip 
gerai nesiorientavo datose kaip dabar, būdama nėščia, ir beveik kas- 
dien pasitikrindavo, ar jos išvaizda atitinka knygoje, būsimosios moti- 
nos kalendoriuje, pateiktą aprašymą — lygindavo savo išsipūtusį pilvą 
su iliustracijomis, norėdama būti tikra, kad jos būklė atitinka normas. 
Ji žinojo, kad Bumpsis apgaubtas verniksu, riebią varškę, anot knygos, 
primenančia medžiaga, neleidžiančia jam įmirkti amniono skystyje. 
Iš šios knygos ji sužinojo ir tai, kad jos kūdikio šansai išgyventi, jeigu 
jis dabar gimtų neišnešiotas, yra lygūs devyniasdešimt penkiems pro- 
centams, vadinasi, per pastarąsias dvi savaites jie padidėjo penkiais 
procentais. Jis, o gal ji, šiuo metu buvo trisdešimt septynių centimetrų 
ilgio ir svėrė apie devynis šimtus gramų. 

Siuzana visa tai papasakojo ir Bumpsiui. 

Savaitė žadėjo būti ilga. Džonas verslo reikalais buvo išvykęs į 
Šiaurės Angliją ir Škotiją ir turėjo grįžti trečiadienio vakarą. Ji nesi- 
baimino, kad teks pagyventi vienai, tačiau suprato, jog jai labai trūks 
Džono, ir būtent tai bus sunkiausia. Siuzana buvo susitarusi su Keite 
Foks rytoj apsilankyti kino teatre, o Karoliną Adison kvietė trečiadienį 
pietų, bet pastaroji nežinojo, ar jausis pakankamai gerai, kad galėtų 
atvykti. 

Paskambino į duris. 

Siuzana pažiūrėjo į laikrodį ir šiek tiek suirzo. Buvo kelios minu- 
tės po pusės penktos. Ji nesitikėjo, kad kas nors užsuksiąs, o be penkio- 
likos minučių penktą turėjo prasidėti trumpas popietės apsakymas, 
kurį ji visada stengdavosi išgirsti. O šiandieninio apsakymo laukė dar 
labiau, mat pažinojo jo autorių. Antra vertus, jai buvo malonu, kad 
kažkas aplankė, nesvarbu kas tai būtų, svarbu, kad galėjo palengvinti 
vienatvę, net jeigu tai ir Jehovos liudytojai, su kuriais ji būtų galėjusi 
padiskutuoti, arba vaikėzas šluostų pardavėjas su kalbos defektu. 

Tai buvo Fergiusas Donlivajus. 

Jis stovėjo ant slenksčio, nuo žvarbaus vėjo prisidengęs švarko 
apykakle, o rankas susigrūdęs į kelnių kišenes. Veidas išdavė nerimą. 

— Siuzana, ar gavote mano žinutę“ 

Išvydusi jį Siuzana nustebo ir apsidžiaugė. 

— Ne. Kokią žinutę? 

— Atsakiklyje. Šįryt skambinau. 

Ji prisidengė delnu burną. 

— O, Dieve, buvau išvykusi. Lankiausi pas gydytoją, visiškai pa- 
miršau patikrinti gautas žinutes. Užeikite. Gal išgertumėte arbatos? 

— Užsukau grįždamas į miestą. Ar nesutrukdysiu? 

— Aišku, kad ne. Visada malonu jus matyti, — atsakė ji. — Iš 
tikrųjų, užsukote pačiu laiku, turiu keletą klausimų, susijusių su ran- 
kraščiu, o konkrečiai — su dvidešimt trečiuoju skyriumi. Ketinau 
jums skambinti. 

Jie nuėjo į virtuvę ir Siuzana užkaitė arbatinuką. 

— Kaip laikotės? — pasidomėjo svečias. 

— Atrodo, puikiai. 

Iš rašytojo veido išraiškos buvo matyti, kad jo apgauti nepavyko. 
Jis vaikštinėjo po virtuvę ir atrodė sunerimęs. Kai vanduo arbatinuke 

buvo beužverdąs, Siuzana išėmė puodelį svečiui, stiklinę sau ir atidarė 
"metalinę dėžutę su smėliniais pyragaičiais. Fergiusas atsisėdo prie vir- 
tuvės stalo ir paėmęs vieną pradėjo traškinti. Paskui, žvelgdamas pro 
langą, paklausė: 

— Ar tas medis — vyšnia? 

— Aha. 

— Žydinti vyšnia... o gal ir uogų nuo jos pasiskinate? 

— Praėjusiais metais neužderėjo nė viena uoga. Manau, kad ji 
dekoratyvinė. 

Svečias paėmė kitą pyragaitį, tačiau nevalgė, tik laikė rankoje. 

— Arjums teko kada nors lankytis Žiedų festivalyje Vašingtone? 
Jis švenčiamas kasmet, gegužės mėnesį. 

— Turite omenyje Kolumbijos federacinę apygardą? 

— Taip. 

Ji papurtė galvą. 

— Vašingtone niekada neteko būti. Tačiau vieną dieną apsilanky- 
siu ir atiduosiu pagarbą savo šalies sostinei. 

Fergiusas Donlivajus išsiblaškęs linktelėjo. Atrodė, kad jis nori 
kažką pasakyti, tik laukia palankaus momento. Vėl pažiūrėjo pro 
langą. 

— Aš anksčiau šios vyšnios nebuvau pastebėjęs. 

— Ji augo čia ir praėjusią savaitę. 

Svečias nusišypsojo, atsikando pusę pyragaičio, tada įsistebeilijo 
į rankoje likusį kąsnelį tokiu žvilgsniu, tarytum tai būtų buvęs meno 
objektas arba nepaprastai svarbi relikvija. Baigęs kramtyti jis kostelėjo. 

— Kaip skausmai? 

— Viskas gerai. 

Fergiusas susirūpinusiu žvilgsniu įdėmiai žiūrėjo jai į veidą. 

— Tačiau jūs vis tiek nekaip atrodote. Esate nėščia septintą mė- 
nesį — turėtumėte švytėti. Laikotarpis nuo penkto iki septinto nėštu- 
mo mėnesio moteriai turėtų būti geriausias. 

— Žinau, skaitau knygas. 

— O kaip jūsų ginekologas, Mailzas Van Rė? Ar jis saisišinias 
jūsų būkle? 

— Jis sako, kad cista mažėja. Tiesą sakant, praėjusią savaitę aš 
truputį su juo susiginčijau, — Siuzana įpylė į Fergiuso puodelį van- 

dens, paskui, norėdama pagreitinti įmirkimą, šaukšteliu ėmė baksnoti 
arbatžolių maišelį. — Jis atkakliai laikosi nuomonės, kad man būtinas 
Cezario pjūvis. O aš noriu, kad mano kūdikis gimtų natūraliai. Ar 
jums įpilti pieno į arbatą? Mano galva nedirba, negaliu prisiminti. 

— Taip, ačiū. Paklausykite, Siuzana: juk tai jūsų kūdikis ir jūs 
turite teisę pasirinkti. Pasakykite jam, kad taip norite, ir jeigu jam ne- 
patiks, kreipkitės į kitą ginekologą. 

Siuzana įsipylė apelsinų sulčių, pastatė puodelį ir stiklinę ant 
stalo ir atsisėdo. 

— Nėra taip paprasta. 


— Nejaugi? 

Siuzanos skruostai užkaito. 

— Atleiskite, man nederėjo... — atsiprašė jis. 

— Nieko tokio, — atsakė ji. — Jūs niekuo dėtas. Tai tik... — jos 


balsas staiga nutilo. 

Pakėlusi prie lūpų stiklinę, Siuzana gurkštelėjo šaltų sulčių. 
Pievelėje strykčiojo liepsnelė, ieškodama Siuzanos ryte jai pabertų 
trupinių, kurių ji galbūt dar nesulesė. Patylėjęs Fergiusas tarė: 

— Prisimenate — kai buvome susitikę prieš Kalėdas, jūs minėjo- 
te Sarocinio pavardę? 

Ji bandė atsakyti nerūpestingai, deja, nepavyko: 

— Taip, o ką? 

— Nežinau, kas jus sieja, todėl jeigu manote, kad tai ne mano 
reikalas, aš tuojau pat užsičiaupsiu. 

— Tai ne jūsų reikalas, — atsakė Siuzana. 

Stojo tyla, o ji negalėjo patikėti savimi. Atsakymas išsprūdo 
spontaniškai, ir ji dabar buvo truputį apstulbusi. Pasukiojusi rankose 
stiklinę su sultimis, ištiesė Fergiusui metalinę dėžutę su pyragaičiais. 

— Gal dar? 

Tačiau iš svečio veido Siuzana suprato, kad šis vis tiek nenurims, 
o ir ji pati nenorėjo palikti šio klausimo neišaiškinto. 

Rašytojas sėdėjo įsmeigęs akis tiesiai į ją. Jo rankos nuslydo į 
švarko kišenes ir ištraukė iš ten cigaretes bei žiebtuvėlį. 

— Kokia jūsų nuomonė apie Mailzą Van Rė? 

— Jis man patinka, — Siuzana trumpam nutilo. — Jis labai stro- 
"pus, labai malonus. Ką gi, jis man patiko iki praėjusios savaitės. Dabar 
mano nuomonė apie jį sparčiai keičiasi. 

Ji šyptelėjo. 

— Pas jį dirba tokia nemaloni medicinos sesuo, bet jis, mano 
galva, vis tiek yra puikus specialistas. Kodėl klausiate? 

— Skotland Jarde jam yra užvesta byla. 

Siuzana pažvelgė į jį nustebusiomis akimis. 

— Byla? Kokia byla? 

Fergiusas šaukšteliu maišė arbatą, nors to daryti visai nereikėjo. 

— Skotland Jarde, kaip pornografijos skyriaus padalinys, veikia 
okultinių praktikų tyrimo grupė. Jos svarbiausias uždavinys — kont- 
roliuoti satanistų ir juodosios magijos organizacijų veiklą, sekti jų su- 
sibūrimus, išsiaiškinti, kurios iš jų yra įsitraukusios į vaikų pornogra- 
fijos tinklą, tirti gandus apie jų atliekamus aukojimus ir kitus panašius 
veiksmus. Ši grupė didžiausią dėmesį skiria smurtavimo prieš vaikus 
ir jų išnaudojimo atvejams. 

Siuzana pajuto, kaip kūnu perbėgo šiurpuliai. 

— O ką bendra su tuo turi Mailzas Van Rė? 

— Prieš maždaug ketverius metus ši grupė, gavusi pranešimą, 
kad rengiamasi aukoti naujagimį, buvo surengusi reidą į juodąsias 
mišias, vykusias viename Šiaurės Londono rajone, — Fergiusas padėjo 
šaukštelį ant stalo, paskui pažvelgė jai tiesiai į akis. — Tose mišiose 
dalyvavo ir Mailzas Van Rė. 

— Mailzas Van Rė? 

Staiga jai pasirodė, kad keistai pasikeitė kambarys, sakytum būtų 
žvelgusi į jo atvaizdą kreivame veidrodyje. Sienos atrodė arčiau, lubos 
aukščiau. 

Mano Mailzas Van Rė? Ji nenorėjo tuo patikėti. 

— Taip, aukštuomenės ginekologas, — patvirtindamas savo žo- 
džius rašytojas kilstelėjo antakius ir išvydo pritariantį sunerimusios 
Siuzanos linktelėjimą. — Jie nieko nerado. Buvo įtariama, kad mišių 
dalyvius kažkas įspėjo apie reidą. 

— Ir ten buvo Mailzas Van Rė? Esate tikras? 

— Šimtu procentų. 

— Kaip jūs tai sužinojote? 

Išvydusi Fergiuso žvilgsnį, Siuzana suprato viską. Juk aukštuo- 
siuose sluoksniuose jis turėjo aibę darugų. 

— Penktadienį pietavau su policijos komisaro pavaduotoju. Mes 
sėdėjome uždarame Skotland Jardo valgomajame — tai buvo ganėti- 
nai šaunu. 

Sutikdama su juo Siuzana išsiblaškiusi šyptelėjo. 

— O kas toliau, po reido? 

— Sensacingą naujieną apie Van Rė vienas iš Jardo vaikinų nu- 
tekino Evening Standard žurnalistui, Benui Mileriui. Pastarojo redak- 
torius, baimindamasis būti apkaltintas šmeižtu, atsisakė pagarsinti 
informaciją. Mileris sumanė kreiptis į Private Eye. Paskambino redak- 
toriui, susitarė, kada ir kur susitiks, bet taip ir nepasirodė. Pakeliui į 
susitikimą puolė po metro traukiniu. 

Siuzana nuleido jo žodžius negirdomis, jausdama, kaip džiūsta 
burna. 

— Ką jūs norite tuo pasakyti, Fergiusai? 

Svečias kilstelėjo cigarečių pakelį. 

— Ar neprieštarautumėte, jei aš... 

— Nei kiek, — atsakė ji paduodama peleninę. 

Jis išsitraukė cigaretę. 

— Ar daug esate girdėjusi apie okultizmą šio amžiaus Europoje? 

— Pradėjusi dirbti „Magelan Lowry“, padėjau redaktoriui, kuris 
rengė spaudai knygą apie okultizmo istoriją. 

— Tai gal atmintyje yra išlikęs koks nors vardas? 

— Alisteris Kroulis? 

— Kodėl būtent šis? 

— Manau todėl, kad apie jį sklando legendos. Ar ne jis buvo va- 
dinamas blogiausiu žmogumi pasaulyje? 

— Taip jis pats save titulavo, tai tiesa. O toje knygoje nebuvo pa- 
minėta Sarocinio pavardė? 

— Ne, esu tikra, kad ne. 

— Ji nebuvo paminėta jokioje knygoje. Šis žmogus buvo perne- 
lyg gudrus, kad leistų minėti jo tikrąją pavardę, negana to — niekas, 
išskyrus siaurą privilegijuotųjų ratą, neturėjo Žinoti apie jo egzistavi- 
mą, todėl jis dangstėsi daugybe slapyvardžių. Nemažai žmonių Emilį 
Sarocinį laikė antikristu, įsikūnijusiu velniu. Kroulis, tituluodamas 

save Blogiausiu žmogumi pasaulyje, lygiavosi į Sarocinį. Kroulis no- 
rėjo būti panašus būtent į jį. Kiek metų tam jūsų pažįstamam Emiliui 
Sarociniui? 

— Galimas dalykas, beveik šešiasdešimt. Sunku pasakyti. 

Fergiusas prisidegė cigaretę ir užsirūkė. 

— Teigiama, kad Sarocinis mirė tūkstantis devyni šimtai ketu- 
riasdešimt septintaisiais, tačiau tai galėjo būti gudrybė, siekiant išsi- 
sukti nuo karo nusikaltimų tribunolo. 

— Kiek jam tada buvo metų? — paklausė ji. 

— Šešiasdešimt, gal kiek daugiau. Jis lengvai susikurdavo naują 
tapatybę ir taip nuslėpdavo savo praeitį. | 

Siuzana trumpai susimąstė apie tai, kaip sunku jai buvo atspėti 
pono Sarocinio amžių, bet greitai paskaičiavusi nustatė, kad dabar jam 
būtų šimtas dešimt. Ne, tai neįmanoma. 

— Tai negalėtų būti tas pats žmogus, — tarė ji. 

— Taigi. 

Norėdama sudrėkinti išdžiūvusią burną, Siuzana išgėrė didelį 
gurkšnį sulčių. Ji buvo ne juokais sunerimusi, tačiau tuo pat metu šis 
pokalbis jai atrodė kažkoks siurrealistiškas, tarytum Fergiusas būtų 
žaidęs keistą žaidimą. 

— Fergiusai, nejaugi... nejaugi norite man pasakyti, kad Mailzas 
Van Rė planuoja paaukoti mano kūdikį kažkokiose apeigose? Ar taip 
reikėtų jus suprasti? 

— Paklausykite, Siuzana, aš net nežinau, ką noriu pasakyti. Ne- 
žinau, kodėl esu čia, kodėl kvaršinu jums galvą savo beprotiškomis 
mintimis, keliu nerimą. Man nereikėjo pas jus užsukti, atsiprašau, 
pasielgiau netinkamai, aš nežinau, kodėl taip elgiuosi, kodėl jums tai 
pasakoju. 

O vis dėlto jis žinojo, ir labai gerai, kodėl Siuzanai pasakoja visa 
tai, nors ir pats negalėjo patikėti, kad taip gali būti. Jis kažkur apsiriko, 
baisiai suklydo, ir galiausiai apsikvailins, liks kvailio vietoje dėl to, kad 
paskubėjo su išvadomis. 

Tačiau ką jis dar galėjo padaryti, jei ne užsukti pas ją? 

Siuzanos galvoje knibždėjo begalė padrikos informacijos. Jai 
atrodė, kad ten bėginėja koks milijardas mažyčių neramių gyvūnė- 

lių ir kiekvienas jų perneša atskirus bitus informacijos, ieškodamas 
tinkamos vietos, idant laikydamasis tam tikro eiliškumo galėtų juos 
išdėlioti. Ji nesuprato, kodėl Fergiusas jai visa tai pasakoja. Nesiliovė 
galvojusi apie Harvį Adisoną, kurio nepajėgė ištrinti iš atminties, be to, 
visame šiame chaose šmėkščiojo ir Zako Dencigerio, kompozitoriaus, 
pernai pridariusio nemalonumų „DigiTrak“, pavardė. Prisiminė ir po- 
kalbį su Fergiusu prie pietų stalo praėjusiais metais. 

.. anot jūsų, tik vienetai atliks tai, ką jiems yra skyręs likimas, nes 
mes jo nesuvokiame, — tąsyk pasiteiravusi Siuzana. 

O Fergiusas jai atsakęs: Jūs atliksite. Jūs atliksite tai, ką jums skyrė 
likimas. 

Ir tą akimirką, nelyginant išpampęs paskenduolis tamsiame 
vandenyje, jai į galvą atėjo mintis: Ponas Sarocinis ir Mailzas Van Rė 
ruošiasi aukoti mano kūdikį. 

Neįmanoma. Absurdas. Beprotybė. Mailzas Van Rė buvo žymiau- 
sias ginekologas visoje Anglijoje. O anas velnio išpera, ponas Sarocinis, 
mirė tūkstantis devyni šimtai keturiasdešimt septintaisiais, o jeigu ir 
ne, tai dabar jam būtų šimtas dešimt. Siuzana užsimerkė, bandydama 
įsivaizduoti poną Sarocinį ir suprasti, ar yra bent mažiausia galimybė, 
pasitelkus daug galinčią chirurgiją, dietą, vitaminus ir visas kitas įma- 
nomas priemones, sulaukti tokio amžiaus ir turėti tokią išvaizdą. Ne- 
gali būti, nusprendė ji. Stebuklingoji plastinė chirurgija gali atjauninti 
tavo išvaizdą dešimčia metų, bet tik ne puse šimtmečio. 

Fergiusas Donlivajus, berašydamas savo knygą, buvo pervargęs. 
Jo galvoje buvo susipynusios painiausios instaliacijos, kuriose dabar 
vyko trumpasis jungimas. Tikriausiai tik taip galima paaiškinti, kodėl 
jis taip nevykusiai lindo prie jos. Jis negalėjo pakelti spaudimo, pati- 
riamo dėl nenumaldomai artėjančio galutinio termino. Vargšelis buvo 
pametęs galvą. 

Jos pilve apsivertė patenkintas Bumpsis. Mažylis jai pritarė. 

Tačiau Siuzana jautė, kaip viduje auga nemaloni įtampa, kaip ima 
graužti kaltė. Ji nebuvo atvira Fergiusui. Ne, paslaptis, kurią ji nešiojo, 
nieko nekeitė, vis dėlto Siuzana ūmai pajuto norą atverti svečiui savo 
širdį. Ji norėjo atsikratyti slegiančiomis mintimis. 

Be to, norėjo jam paaiškinti, kad ponas Sarocinis iš tiesų yra ma- 
lonus, rūpestingas žmogus, o Mailzas Van Rė, satanistas, buvo visai ne 

tas, kurį turėjo omenyje Fergiusas. Tikėjosi, kad ją išklausęs rašytojas 
turės patvirtinti, esą viskas gerai. Siuzana norėjo, kad jis viską sužinotų 
ir šią beprotybę būtų galima nutraukti visiškai ir negrįžtamai. Vieną 
kartą visiems laikams. 

Ji norėjo, kad kas nors išsklaidytų jos baimę, kuri, iš pradžių virp- 
telėjusi širdyje kaip maža abejonė, dabar pavirto krūtinę drebinančiu 
būgnų gaudesiu. 

— Fergiusai, — kreipėsi ji, — aš jums kai ko nepasakiau, tiesą 
sakant, niekam to nesakiau, suprantate? Netgi savo tėvams. 

Jis pirštu pabaksnojo į cigaretę, nukratydamas pelenus, paskui 
pasitaisė kėdėje ir viltingai pažvelgė į Siuzaną. | 

— Jeigu jums tai papasakosiu, norėčiau, kad niekas kitas nesu- 
žinotų. Gerai? 

Jis iškilmingai linktelėjo galvą. 

— Šis kūdikis... mano kūdikis, — ji dvejojo. — Džonas nėra jo 
tėvas. 

Nesujudėjo nė vienas Fergiuso raumuo. Jis nė nemirktelėjo. 

— Aš turiu pagimdyti surogatinį kūdikį ponui Sarociniui. Mes 
taip susitarėme, kad išgelbėtume Džono verslą nuo bankroto, ir ne tik 
verslą, bet viską, net namą... 

Siuzana ūmai pajuto didžiulį palengvėjimą, tarytum pagaliau 
būtų išsiveržusi jos viduje ilgą laiką, metų metais diena iš dienos 
buvusi užtvenkta versmė. Dabar ji kažkam atskleidė savo paslaptį! Ji 
dalijosi savo paslaptimi su kitu žmogumi. Pagaliau. 

O, Dieve, kaip gera kalbėti. 

Fergiusas nieko nesakė. Jis tik stebėjo ją, rūkydamas dar vieną 
cigaretę, klausydamas ir pritariamai linksėdamas: Siuzana su Džonu 
neturėjo pasirinkimo ir jų vietoje taip būtų pasielgęs kiekvienas. 

Baigusi pasakoti Siuzana tiesiog sklandė, nusimetusi ją slėgusią 
naštą. Paskui žvilgtelėjo į jį, kaltai šypsodama. 

— Mudu su Džonu susitarėme niekam to nepasakoti, nei dabar, 
nei kada nors ateityje. 

— Džiaugiuosi, Siuzana, kad man papasakojote, — tarė jis, su- 
nerimęs dar labiau nei tada, kai įėjo pro duris. 

Jam reikėjo laiko tvarkingai išdėstyti visas galvoje besisukančias 
mintis ir jis nežinojo, ką atsakyti Siuzanai. Jautėsi visiškai sutrikęs, jam 

reikėjo nedelsiant pasikalbėti su Evanu Fryru. Netrukus, prataręs vos 
vieną kitą žodį, Fergiusas išvyko. 


46 


Ponas Sarocinis yra sakęs, kad visa turi sulėtėti ir sustoti, toks yra 
gamtos dėsnis, kitaip tariant, entropija. Kiundzas suprato šį dėsnį. 

Ponas Sarocinis Kiundzui paaiškino, kad Gautama Sidharta buvo 
įsitikinęs, jog tiesos ieškojimas yra tarsi ratas, kuriam kartą per dvide- 
šimt penkis amžius reikalingas naujas postūmis. Taigi du tūkstantieji 
metai žymėjo penki šimtaisiais metais prieš Kristų prasidėjusių dvi- 
dešimt penkių amžių ciklo pabaigą. Buvo reikalingas naujas postūmis. 
Ponas Sarocinis jam pasakė, kad tas postūmis artėja. Jis dar Kiundzui 
pasakė, kad šis turįs didžiuotis galėdamas dalyvauti šiame įvykyje, ir 
jis tuo didžiavosi. 

Didžiuotis jį skatino ir Siuzanos sesers Keisės nuotrauka, šiuo 
metu jo laikoma rankoje. Kiundzas mąstė apie Tryliktąją tiesą. Bet 
koks dėkingumas kyla iš bausmės. 

Siuzana bus dėkinga. Tačiau ji pirmiau turės palūkėti ir tik tada 
patirs dėkingumą, nes viskam yra savas metas, reikia išlaukti tinka- 
mos progos. Tas metas dar nebuvo atėjęs. Dabar jam reikėjo išspręsti 
problemą, o ta problema buvo vardu Fergiusas Donlivajus. 

Štai kodėl Kiundzas, skendėdamas tamsoje, sėdėjo Fergiuso 
Donlivajaus bute su langais į Temzę, šalia savęs pastatęs sunkų krepšį. 
Krepšyje buvo dvylikos voltų automobilio akumuliatorius ir eilė aku- 
muliatoriaus gnybtų. 

Jis žvelgė pro atitrauktas užuolaidas į upę — vaizdas atrodė pui- 
kus, nepalyginti geresnis už jam matomą pro savo buto Grafo dvare 
langą, išeinantį tiesiai į gretimo pastato užpakalinę sieną. Jis galėjo 
įžiūrėti tuščios baržos nuleistu inkaru korpusą, tik tamsų jos siluetą; 
šįvakar labai siautėjo vėjas, buvo stipri srovė. Vandenyje it blizgantis 
vyniojamasis popierius atsispindėjo gatvės žibintų skleidžiama oran- 
Žinė šviesa. 

Suskambo telefonas. Keturi skambučiai, paskui įsijungė auto- 
matinis atsakiklis. Kiundzas įsmeigė akis į savo rankinį laikrodį; rodė 

penkiolika minučių po devintos vakaro. Tada išgirdo įrašytą Fergiuso 
"Donlivajaus balsą, atsiprašantį dėl to, kad jis išvykęs, paskui keletą kar- 
tų trakštelėjo ir pyptelėjo, o galiausiai pasigirdo sodrus, švelnus balsas: 
„Labas, Fergiusai. Čia Evanas Fryras, atsakau į tavo skambutį. Atsi- 
prašau, kad nesusisiekiau anksčiau. Paskambink man į namus šįvakar, 
gali tai padaryti bet kuriuo metu, o jei ne, tai ryt būsiu savo kabinete. 
Trakštelėjo, ir Kiundzas netrukus išgirdo, kaip aparatas vėl atsistato į 
pradinę padėtį. 

Evanas Fryras... — galvojo jis. — Aš žinau, kas tu toks. 

Kiundzas džiaugėsi čia būdamas: jam patiko būti kitų žmonių 
gyvenimo dalimi nors ir labai trumpam. Jam patiko pasinerti į jų eg- 
zistencijos detales. Jis pakėlė akis į pavojaus signalo daviklį, pažvelgė 
į raudoną kontrolinę lemputę, kuri turėtų įsijungti, jei užfiksuotų net 
menkiausią jo krustelėjimą. Tačiau ji nieko neužfiksavo ir negalėjo 
užfiksuoti. 

Nuo to laiko, kai prieš keturias valandas pateko į šį butą, pirmiau 
atjungęs, o paskui vėl įjungęs pavojaus signalą pagal kodą, nustatytą 
besiklausant mygtukinio įtaiso, pypsėdavusio kiekvieną kartą, kai tik 
Fergiusas Donlivajus jį programuodavo, Kiundzas nė karto nesujudė- 
jo. Jis sugebėdavo taip sėdėti valandų valandas, ir jam tai nebūdavo 
sunku. Jie buvo išmokę Kiundzą tykoti gyvūnų, kai jis buvo mažas 
berniukas ir gyveno kaimelyje, Afrikoje, jie buvo išmokę jį susilieti su 
aplinka ir visiškai nejudėti. Viso to jie buvo jį išmokę dar iki atvyks- 
tant ponui Sarociniui jo pasiimti. Toks sėdėjimas nieko neveikiant ir 
nejudant puikiai drausmino. Pastebėti nejudantį objektą visuomet 
daug sunkiau nei judantį. 

Jis galvojo apie Siuzaną, apie tai, kaip jai sekasi, ir vylėsi, kad 
skausmas šiandien jos jau nebekamavo. Vis dėlto jo tūnojimas šiame 
kambaryje buvo susijęs ir su viena blogybe: būdamas toli nuo sekimo 
įrangos, nematydamas ir negirdėdamas Siuzanos, galėjo tik spėlioti, ką 
ji dabar veikianti. Todėl jis tik dar labiau jos ilgėjosi. 

Kažkas vyko. Kiundzas išgirdo sukamo rakto garsą, paskui atsi- 
darė durys ir supypsėjo įspėjamasis pavojaus signalas. Netrukus vėl 
tapo tylu. Kambaryje užsidegė šviesa, bet Kiundzui tai netrukdė. Švie- 
sa jo neakino, nes Kiundzas buvo nustatęs elektros srovės reguliato- 
riaus rankenėlę ties žemiausia padala. 

Lempa švietė tik tiek, kad Fergiusas Donlivajus galėtų įžiūrėti 
Kiundzą ir pistoletą jo rankoje. 

Kiundzas nedažnai nešiodavosi šį ginklą prie savęs, mat ponas 
Sarocinis buvo jį perspėjęs, kad su ginklu Anglijoje reikia būti itin 
atsargiam. Svarstė, ar Fergiusui Donlivajui patiko specialus jo sutiki- 
mas. 

Netrukus, atidžiau pažvelgęs į buto šeimininko veidą, iš jo išraiš- 
kos suprato, kad Fergiusui Donlivajui tai nepatiko. Tačiau tai neturi 
reikšmės. Kiundzas čia atėjo pasimėgauti pats, be to, turėjo pono Sa- 
rocinio leidimą. O tai, ką jis ketino daryti, turėjo suteikti jam nepapra- 
stą pasitenkinimą. Fergiusas Donlivajus pasigailės dėl to, kad išdrįso 
apkabinti Siuzaną, jo moterį, ir netgi bandė ją pabučiuoti. Kiundzas 
sukoncentravo dėmesį, iš visų jėgų stengdamasis valdytis, išsaugoti 
jausmų pusiausvyrą ir neleisti jaučiamam pykčiui išsikeroti taip, kad 
šis nustelbtų malonumą. 

Fergiusas šįvakar gėrė. Stipriai sunerimintas Siuzanos Karter pa- 
sakojimo, pakeliui į namus užsuko į barą ir įsitaisė, kaip buvo papratęs, 
įprastoje vietoje kampe; jautė, kad be viskio neišsivers, tad ištuštino 
keletą taurių, skendėdamas mintyse ir svarstydamas, kaip užginčyti 
neišvengiamą išvadą, prie kurios jis buvo priartėjęs. 

Emilis Sarocinis. Mailzas Van Rė. Surogatinis kūdikis. 

Atrodė neįsivaizduojama, kad Siuzana galėtų būti motina. Tačiau 
kažkas juk turėjo būti. Bet kad ji? Siuzana? Kodėl ji? 

Kažkas juk turėjo būti. 

Fergiusas desperatiškai norėjo tikėti, kad jis klysta. O vis dėlto. 

Kažkas juk turėjo būti. 

Jis skambino Evanui Fryrui jau keturis kartus, bet kaskart iš- 
girsdavo automatinį atsakiklį. Gal jis jau namie, gal atskambino, gal 
paliko žinutę? Jis labai vylėsi, jis beprotiškai vylėsi. Šįvakar jam būtinai 
reikėjo susitikti su Fryru. 

O dabar jis rado įsibrovėlį, ir smegenys siuntė padrikus, painius 
signalus. Logika sakė, kad avarinis signalas įjungtas, todėl šio žmogaus 
čia neturėtų būti, jis greičiausiai tėra tik fantazijos padarinys. Tačiau 
Fergiuso atmintis tvirtino, kad jis jau buvo matęs šį vyrą. Įsibrovėlis 
atrodė panašus į praėjusiais metais apsilankiusį telefonų meistrą, va- 
dinasi, su šiuo vyrioku viskas gerai. 

Tačiau ginklas jo rankoje bylojo kitką — su šiuo žmogumi ne 
viskas gerai, ir privertė Fergiusą paskubomis apsvarstyti dilemą: kau- 
tis ar trauktis. Fergiusas apie šią dilemą žinojo viską, net knygą apie ją 
buvo parašęs. Gyvūnas pavojaus akivaizdoje labai stipriai susijaudina 
ir gali rinktis iš dviejų galimybių: bėgti arba susigrumti. Jeigu jis neap- 
sisprendžia, staiga užplūsta didžiulis adrenalino kiekis, o tai gali turėti 
neigiamas pasekmes ir sukelti nerimo priepuolį. 

Fergiusas nedarė nieko: ginklas nebuvo iš tų įrankių, kurį išvydęs 
galėjai artintis arba trauktis. Todėl jis liko stovėti it įbestas, tik pra- 
trūko pykčiu: 

— Kas tu toks, po velnių? 

— Prašau, pone Donlivajau, vaišinkis, išgerk viskio. 

Fergiusas suprato, kad jo refleksai atbukę nuo suvartoto alkoho- 
lio kiekio. Be to, vyro balse buvo girdėti toks nekaltumas, o prašymas 
nuskambėjo taip naiviai ir vaikiškai, kad jis pasijuto galįs derėtis su 
priešais jį sėdinčiu keistuoliu. Fergiusas nusprendė — geriausia išeitis 
yra tenkinti jo pageidavimus. 

— Ačiū, būtų ne pro šalį. 

Netrukus, atsigręžęs į įstiklintą spintelę su gėrimais, jis išvydo 
iš anksto jam paruoštus stiklinę ir butelį „Bushmills“, kibirėlį su ledo 
kubeliais ir dailiai sulankstytu rankšluostėliu ant viršaus, taip pat kriš- 
tolinį dubenėlį su alyvuogėmis. 
kaip ir jo pistoletas. O gal tai tik storžieviška išdaiga, tačiau kieno? 
Pokštininkų siurprizas? Tai greičiausiai kažkokie žabangai. Gal televi- 
zijos šou, pavyzdžiui, Džeremio Bidlio? Vienas iš efektingų triukų? Jis 
atsuko butelio kamštelį ir kliustelėjo truputį viskio. 

— Sklidiną, — pratarė žmogus. — Įsipilk pilną. 

Menką paguodą, kurią Fergiusas buvo pajuntąs, akimirksniu 
išsklaidė sugriežtėjęs įsibrovėlio tonas. Rašytojas įsipylė sklidiną stik- 
linę; jo rankos drebėjo, adrenalinas tiesiog ūžte ūžė, o kraujas plūdo 
gyslomis, tarytum tuneliu būtų skriejęs greitasis traukinys. 

Gėrimas išsiliejo per kraštą ir Fergiusas liovėsi pylęs. 

— Išgerk šlakelį, — paliepė vyras. — Atlaisvink vietą ledui. Už- 
kąsk alyvuoge — juk tu mėgsti tokias, su ančiuviais viduje. 

Fergiusas pakluso, tuo pat metu naršydamas mintyse, bandyda- 

mas suprasti, kas per vienas šis žmogus. Jis nesugėbėjo blaiviai mąsty- 
ti, bet šis vyriokas negalėjo būti iš „Telekomo, tikriausiai buvo sutikęs 
jį kur nors kitur, tačiau kur? Gal jie kur nors valgė alyvuoges? 

Gal buvo susitikę bare? 

Kurė 

Pamažu ryškėjo sąsaja, nors Fergiusas ir nenorėjo jos, o vis dėlto 
ryškėjo su kiekviena sekunde, su kiekviena pikosekunde, nanosekun- 
de, atosekunde... 

Švenčiausiasis Jėzau. 

Tačiau tai neįmanoma, viskas pernelyg greitai. Per mažai laiko 
praėjo po susitikimo su ja. Ne, tai kažkas kita, tai neturi nieko bendra. 
Tačiau kas? 

Fergiusas svarstė, gal stiklinę panaudoti kaip šaltąjį ginklą, tačiau 
suprato, kad jau pavėlavo, nesipriešino ir nepabėgo, todėl dabar stovė- 
jo įkalintas savo adrenalino, o ir mąstymas buvo beveik užblokuotas. 

Jis galėjo mesti stiklinę. 

Deja, iš to būtų buvusi menka nauda. Toks elgesys būtų tik suer- 
zinęs nepažįstamąjį, todėl Fergiusui liko vienintelė išeitis, ir ja reikėjo 
pasinaudoti tuojau pat, tai yra vykdyti šio žmogaus reikalavimus, nu- 
raminti jį, bandyti užmegzti su juo pokalbį, išsiaiškinti, kas jam nu- 
tiko. Gal jis yra vienas iš gerbėjų, suerzintas to, ką Fergiusas kur nors 
parašė? 

— Prašau, išgerk dar. | 

Jis išgėrė dar, o vyriokas patenkintas šyptelėjo. Viskis ėmė veikti 
kaip turbokompresorius variklį. Fergiusas buvo išgėręs pusę stiklinės 
ir sukoncentruoti dėmesį darėsi vis sunkiau. Kas tai, velniai rautų? 
Kažkas jam krėtė išdaigą, o jis vis dar nepagavo minties. 

— Išgerk, prašau, iki dugno. 

Fergiusas įsmeigė į jį žvilgsnį. Jam jau buvo gana, daugiau gerti jis 
nebegalėjo, buvo visiškai girtas. Tačiau neprašytas svečias jam atsakė 
tokiu draugišku žvilgsniu ir atrodė taip gerai nusiteikęs, kad Fergiusui 
kažkodėl pasirodė, jog jis užgautų šį vyrą, jeigu jam nepaklustų. 

Jis išgėrė viską, kas dar buvo likę, stiklinė išslydo iš rankos ir din- 
go. Pasigirdo dūžtančio stiklo garsas, bet jis sklido iš labai toli. 

Tada žmogus liepė: 

— Prašau, paimk iš spintelės kitą stiklinę. 

— Bt, aš š gn š gnana, — liežuvis pynėsi, ieškodamas cigarečių jis 
"pasiplekšnojo per kišenę. — Rūkysi? Nori? 

— Rūkymas tau labai kenkia, — atsakė Kiundzas. 

Fergiusas išsiviepė ir ūmai pajuto, kad kažkaip kvailai atsipa- 
laidavo. 

— Taip.. taip paš alhoholis. 

— Rūkymas blogiau, tikrai blogiau, pone Donlivajau. Patikėk 
manimi, man gerai žinomi visi medicininiai argumentai. Stipri svei- 
kata yra turtas, kurio neverta švaistyti. Išgerk, prašau, dar vieną. 

Fergiusas netvirtais žingsniais nulingavo prie spintelės, išėmė iš 
jos kitą stiklinę, paskui paėmė viskio butelį ir, vargais negalais nutai- 
kęs, šliūkštelėjo į stiklinę. 

Po pirmo gurkšnelio iš naujos stiklinės, tartum atleidus stabdį, 
ėmė suktis kambarys. Jis bandė gurkštelėti dar kartą, bet tuo metu iš 
po kojų išslydo grindys, kurios staiga pakilo ir tėškėsi tiesiai į jį. 


Po kurio laiko — jis nesusigaudė, kiek laiko buvo praėję, tik matė, 
kad vis dar tamsu, — Fergiusas nubudo. Stipriai skaudėjo galvą, burna 
buvo perdžiūvusi, ir jis jautė, kad kažkas vyksta, kad jis juda, jį kažkur 
tempia, o gal neša. Paskui vėl liko gulėtis paslikas. 

Tada pajuto skausmą. 

Kirkšnyse sprogo. Plieniniai pirštai, įsiskverbę į Fergiusą, taikėsi 
į jo smegenis, lyg bandydami išplėšti jas iš kaukolės ir pro ryklę iš- 
traukti laukan. Kiti pirštai draskė jo pilvą, kepenis, inkstus, pirštai 
variniais kabliais skaptavo viską, ką tik užčiuopė ant šonkaulių, strėnų 
ir dubens kaulų. 

Riksmas, išsiveržęs iš Fergiuso vidaus, nepraėjo pro jo gerklę; 
kažkas buvo nutikę jo burnai, atrodė, kad jos nebėra, kad ji deformuo- 
ta. Todėl skaudėjo tik dar labiau. Kūnas pats savaime rietėsi iš skaus- 
mo, bet negalėjo nė krustelėti, mat kažkas buvo ant jo atsisėdęs arba 
jį laikė, — Fergiusas nežinojo, kaip yra iš tikrųjų, jam net nerūpėjo, jis 
negalėjo galvoti apie nieką kitą kaip tik apie savo kančią. 

O skausmas vėl atsinaujino, tik šįsyk jis buvo dar stipresnis. Fer- 
giusas gūžėsi visu kūnu, paskui sutelkė visas jėgas, bet kaip tik tuomet 
skausmas nutvilkė pilvą ir tuojau persimetė į šlaunis. Paskui išplito į 

rankas ir į galvą, tada atslūgo atgal, apimdamas kiekvieną raumenį, 
kiekvieną sausgyslę, sutraukdamas juos, o vėliau atpalaiduodamas, 
todėl Fergiusas pasijuto taip, tartum jo pilve būtų iššautas išlydytas 
patrankos sviedinys. Galiausiai jis pajuto, kaip pro poras odoje žliau- 
gia prakaitas ir ima pykinti. Tačiau vėmalai taip ir liko įstrigę ryklėje. 
Fergiusas bandė kvėpuoti, bet nepajėgė, jis springo. 

Po kurio laiko pratrūko vemti pro šnerves, o skausmas raižė 
visą galvą iš vidaus. Jam pavyko įkvėpti truputį oro, mažytį gurkšnelį, 
bet tuoj pat užsikosėjo, o plaučiai godžiai reikalavo daugiau. Fergiu- 
sas atsimerkė ir išvydo veidą žmogaus, kuris — atmintis jo neapvylė 
— buvo atvykęs taisyti jo telefonų. 

Kiundzas šypsojo. Fergiusas Donlivajus atrodė labai neoriai: dir- 
žais pritvirtintas prie lovos, su kamšalu, į gniužulą suvyniota flanelės 
medžiaga, burnoje, o jo kelnės kartu su apatinėmis kelnaitėmis nu- 
smauktos iki pat kulkšnų. Kiundzas elgėsi apdairiai, todėl po ligatūro- 
mis, nenorėdamas palikti žymių, buvo privyniojęs rankšluosčių. 

Žymių neturėtų likti ir nuo dviejų gnybtų, pritvirtintų prie Fer- 
giuso Donlivajaus kapšelio ir spirale susisukusiu laidu sujungtų su 
automobilio akumuliatoriumi ir transformatoriumi. 

Kiundzas prabilo: 

— Vadinasi, atgavai sąmonę, pone Donlivajau? Atrodo, mano 
drauge, būsiu kai ką praleidęs. Galėsi apšviesti mane. Užpildyti spra- 
gas. Supranti, kai kuriose vietose, kur tu buvojai, signalas labai silpnas. 
Turbūt pradėkime nuo tavo pietų Skotland Jarde. Aš nežinau net ką tu 
valgei. Ar pietūs patiko? O kaip duona? Ponas Sarocinis man yra sakęs, 
kad duonos kokybė visuomet geriausiai parodo restorano kokybę. 

Fergiusas springčiojo, paskui vėl ėmė dusti, o padrikose mintyse 
rezonavo viena pavardė — „Sarocinis“. Kiundzas suprato turįs būti 
apdairus: jis norėjo, kad tai tęstųsi kiek įmanoma ilgiau, pasidalyti 
su Fergiusu Donlivajumi malonumu, kurį jis dabar jautė. Kiundzas 
norėjo, nepaprastai norėjo, kad šis protingas žmogus įgytų bent dalelę 
jo išminties, o dar geriau — pono Sarocinio neprilygstamos išminties. 
Jis vylėsi, kad šįvakar, be kita ko, jam pavyks Fergiusui Donlivajui iš- 
aiškinti Tryliktąją tiesą: „Bet koks dėkingumas kyla iš bausmės.“ 

Jis iš tiesų labai norėjo susilaukti iš Fergiuso Donlivajaus dėkin- 
gumo. 

Jei Fergiusas Donlivajus bus dėkingas Kiundzui, jeigu jis tikrai 
pajus dėkingumą, tai įvyks tobulas apsivalymas. 

Jausdamas, kaip sklaidosi alkoholio migla, o skausmas vis stip- 
rėja, Fergiusas sudrebėjo. Kiundzą gaubė aura. Jis vėl sudrebėjo, tik 
šįkart dar labiau, širdis ėmė stingti iš siaubo. Šio žmogaus auros spalva 
skyrėsi nuo visų kitų jo matytų anksčiau. 

Dabar jis jau neabejotinai žinojo, kad blogiausia, ko galėjai tikė- 
tis, tampa tikrove. 

Kažkur šiuose nelemtuose tapetuose buvo susidaręs guzas, oro 
pūslė, kitaip tariant, raukšlė, kuri kaskart, kai tik Siuzana mėgindavo 
ją išlyginti, netikėtai pasirodydavo kitoje vietoje, ir jai tokios gaudynės 
jau buvo bejįgrįstančios. O ir tiesiai sujungti siūlių nesisekė, todėl da- 
bar apgailestavo dėl savo noro pasirodyti išmanančiai ir pačiai atlikti 
šį darbą, užuot jį patikėjus dažytojui Hariui. 

O vis dėlto pageidavo tai padaryti savo rankomis, ir ne tik todėl, 
kad turėtų bent kokį užsiėmimą. Šis kambarys buvo ypatingas, ji norėjo 
prie visko prisiliesti tiesiogine žodžio prasme. Vakar ji čia triūsė iki vėlu- 
mos ir šįvakar tikėjosi viską užbaigti iki Džonui sugrįžtant. Jeigu ne tos 
prakeiktos oro pūslės, savo sumanymą tikriausiai būtų įgyvendinusi. 

Kažkas paskambino į duris. Laikrodis rodė dvidešimt minučių 
po vienuoliktos. Turbūt Hario draugas statybininkas, kuris turėjo 
atvykti iš pat ryto apžiūrėti jų namo stogo; tiesiai virš vieno svečių 
miegamojo buvo atsiradęs drėgmės lopas — Džonas manė, kad taip 
yra dėl dviejų trūkstamų čerpių, todėl dabar būtų ne pro šalį pašalinti 
per apžiūrą aptiktą trūkumą. 

Siuzana atidarė priekines duris ir išvydo gležno sudėjimo vyru- 
ką, išvaizda primenantį nebe pirmos jaunystės hipį; jo šiaudų spalvos 
plaukai buvo sušukuoti atgal ir surišti į uodegą, jis pats buvo laibas, 
o smulkus ištįsęs veidas švytėjo plačia ir draugiška šypsena. Taip pat 
šypsojosi ir atvykėlio akys, todėl Siuzana, jam dar nespėjus nė žodžio 
ištarti, jau buvo užsikrėtusi jo gera nuotaika ir mažne juokėsi kartu 
su juo. 

— Pramiegojau, — tarė jis ir apgailestaudamas gūžtelėjo pe- 
čiais. — Aš labai atsiprašau. 

— Džo? Jūs esate Džo, tiesa? 

— Nu, tai aš. Ponia Karter? 

— Taip, aš jau ėmiau nerimauti, nes turėsiu vykti į susitikimą, — 
Siuzana dirstelėjo į savo laikrodį. — Pusę antros man reikės būti Har- 
lio gatvėje. Norite užeiti? 

— Stogas, taip? 

— Aha. 

— Haris sakė, kad atlikote porą vertinimų ir manote, jog iš jūsų 
per daug nuplėšė. 

— Taip. 

— Pirmiausia patikrinsiu iš išorės — vane turiu kopėčias. 

Meistras pakreipė nykštį į gatvėje stovintį išklerusį gremėzdą, 
kuris labiau atrodė šeimininko paliktas likimo valiai, o ne pastatytas. 

— Gal išgersite puodelį arbatos? 

— Vieną mielai išmaukčiau, — jis pasitrynė kaktą. — Oho, tai 
bent pagirios, mano galva turbūt neatlaikys... Turbūt suprantate, ką 
noriu pasakyti? 

Ji nusišypsojo. 

— Gal galėčiau jums atnešti paracetamolio? 

— Jau išgėriau, ačiū. 

Su šilta striuke ant pečių, apsmukusiomis kelnėmis ir prakiuru- 
siais sportbačiais jis nukumpino, energingai kraipydamas galvą, prie 
savo vano ir atidarė jo užpakalines dureles. 


Džonas grįžo namo netrukus po aštuntos vakaro. Sustabdęs 
BMW prie savo namų ir atbuline eiga važiuodamas į aikštelę, jis 
greitomis paskaičiavo. Šiandien trečiadienis, kovo dvidešimta. Liko 
tik penkios savaitės. Penkios savaitės, ir Siuzana pagimdys, o tada jie 
atiduos naujagimį ir grįš į normalų gyvenimą. 

Jis troško atgauti normalų gyvenimą labiau nei bet kas kitas pa- 
saulyje. „DigiTrak“ klestėjo, jie pagaliau turėjo pinigų ir reikalingam 
namo remontui, ir atostogoms; pagaliau bus galima ištaigingai pra- 
leisti savaitgalius, maitintis restoranuose ir nesijaudinti dėl sąskaitos 

dydžio. Turėjo ganėtinai pinigų, galinčių užtikrinti laisvę, prie kurios 
anksčiau buvo įpratę, — tiesą sakant, dabar, kai Siuzana nebedirbo 
visu etatu, laisvės jie turėjo dar daugiau, tačiau tuo nesinaudojo. 

Galėjai pamanyti, kad laikas užšalęs, o jie gyvena kažkokiame 
limbe, ir laikrodžių rodyklės stovės tol, kol gims kūdikis ir visa tai pa- 
galiau baigsis. Džonui atrodė, kad Siuzanos jis nebepažįsta. Tiesa, ji vi- 
suomet maloniai pasitikdavo jį grįžusį namo, puikiai ruošdavo maistą, 
gal tik per dažnai kepdavo blynelius, tačiau ir jos gyvenimas, ir mintys, 
ir visa savimonė buvo liguistai sukoncentruoti į kūdikį, bet tik ne į jį. 

Jį baugino Siuzanos skausmai, bet vargšelis Harvis Adisonas 
buvo sakęs, kad tai nieko rimta, o ir Mailzas Van Rė tvirtino, jog cista 
mažėja, ir daugelis skausmų, kuriuos ji dabar jaučia, esą visiškai nor- 
malūs. Vis dėlto Džonas tuo nesidžiaugė. Šiuo klausimu jis kalbėjosi 
su dviem gimdžiusiomis moterimis iš darbo, ir šios patvirtino, kad 
skausmų būdavę, tačiau tokių didelių skausmų jos nepatyrusios. Siu- 
zana pati teiravosi Lizos Harison ir Keitės Foks, tačiau ir joms neteko 
taip kankintis. Van Rė jai paaiškino, kad neverta lyginti savęs su kito- 
mis moterimis, kad nebūna dviejų identiškų nėštumų, ir tai, galimas 
dalykas, buvo tiesa. Tačiau Džonas vis tiek nerimavo. 

Jis nerimavo ir dėl Siuzanos prisirišimo prie kūdikio. Tiesa, jos 
elgesys netapo kuo nors ypatingas, prisirišimas reiškėsi smulkmenose. 
Kad ir toji jos tėvų nupirkto vežimėlio istorija: Džonas jį rado auto- 
mobilio bagažinėje, praėjus dviem savaitėms po to, kai ten jį įdėjo. Ji 
teigė užmiršusi, bet jis nepatikėjo. Paskui, šeštadienį, šiukšlių dėžėje 
ieškodamas išmesto laikraščio su straipsniu, kurio jam labai reikėjo, 
rado sulamdytą popieriaus lapą su keliais vyriškais ir moteriškais 
vardais, užrašytais Siuzanos ranka. Vardas Džulianas buvo pabrauktas, 
taip pat Oliveris ir Maksas. 

Džonas jai nieko nepasakė — Siuzana atrodė labai jautri, todėl 
jis stengėsi būti ramus ir vengti bet kokios konfrontacijos. Vis dėlto 
nerimavo dėl žmonos mintyse rezgamų kažkokių planų, o gal netgi 
atsirandančių prieštarų dėl išsiskyrimo su kūdikiu. 

Buvo nusprendęs būtinai pasikalbėti akis į akį su Mailzu Van 
Rė ir išgirsti gydytojo patarimų, kaip būtų galima padėti Siuzanai po 
gimdymo. Juk apie tai, kaip ji jausis atidavusi naujagimį, nė vienas iš 
jų nebuvo užsiminęs. 

Pastaruoju metu spaudoje dažnai pasirodydavo straipsnių apie 
surogatinę motinystę, ir Džonas jau buvo atkreipęs dėmesį į moti- 
noms siūlomas konsultacijas. Galbūt, paieškojęs internete, rastų nuo- 
rodą į kokią nors galinčią patarti, kaip elgtis toliau, pagalbos grupę. 

Įėjęs pro duris Siuzanos nerado. 

— Labas, mieloji! — šūktelėjo jis, tačiau niekas neatsiliepė. 

Džonas padėjo ant grindų savo lagaminą ir portfelį, pakabino 
paltą ir šūktelėjo dar katą: 

— Brangioji! Labas! 

Nejaugi ją vėl ištiko skausmo priepuolis? Betgi dar prieš kelias 
valandas, kai jis skambino Siuzanai į mobilųjį, jos balsas buvo žvalus, ji 
buvo ką tik grįžusi namo iš savaitinio susitikimo su Van Rė ir tvirtino, 
kad ginekologas visais atžvilgiais džiaugiasi dėl jos. Siuzanos automo- 
bilis stovėjo kieme, vadinasi, ji turėtų būti namie. Netrukus jo nerimą 
išsklaidė iš viršaus atsklidęs balsas. 

— Ką tik baigiau! 

Džonas užlipo laiptais ir vėl šūktelėjo: 

— Kur tu? 

— Čia, kambaryje! 

Laiptų aikštelėje tvyrojo stiprus kvapas, — tikriausiai kleisterio, 
pamanė jis, — mažojo svečių miegamojo durys buvo plačiai atidary- 
tos, o viduje degė šviesa. Džonas patraukė tiesiai į jį. 

— Siuzana? 

— Ateik ir pasižiūrėk! 

Jis įėjo. O įėjęs apmirė. Tai velniava! — pamanė. 

Ant visų kambario sienų puikavosi scenos iš vaikiškų eilėraš- 
tukų. Siuzana, ant šiurkštaus audinio kelnių vilkinti darbinį chalatą, 
balansavo atsistojusi ant storos lentos, ištiestos tarp dviejų skečiamųjų 
kopėčių, stengdamasi išlyginti tapeto kraštą. 

— Ar patinka? — pasiteiravo ji, švytėdama iš laimės. 

— Kas tai, Siuzana? 

— Bumpsio kambarys. Pamaniau, reikėtų paruošti kambarį iš 
anksto, juk pats supranti, kad... — ji kvailai vyptelėjo. — Priešlaikinis 
gimdymas ir panašiai, todėl geriau būti pasiruošus. 

Džonas žvelgė į Džeką ir Džilą, į Mažylį Kū-kū, į ryškiai geltoną 
foną, ir mintijo, ar tik nebus ji kvaištelėjusi. 

Visomis išgalėmis stengdamasis išlikti ramus, jis prisiartino prie 
"Siuzanos. 

— Mieloji, — švelniai prabilo. — Brangioji, paklausyk... 

Ji nusigręžė nuo jo ir toliau glostė tapeto rėžį, kad sujungimas 
būtų kuo tiesesnis. 

— Patinka? — paklausė Siuzana. 

Jos balsas nuskambėjo kažkaip keistai, tarytum kalbėtų visiškai 
svetimas žmogus, o ne Siuzana. 

— Gražu, tiesa? Nupirkau prie sienų derančias užuolaidas, taip 
pat ir medžiagos lovytės apklotui. Šis kambarys yra labiausiai tinka- 
mas, nes rytais į jį pro langą šviečia saulė, o popiet nebūna karšta. 
Manau, taip bus geriausia mūsų... 

Džonas pakėlė balsą, tačiau vis tiek kalbėjo švelniai: 

— Siuzana! Brangioji! Paklausyk manęs! Šis kūdikis... juk mes jo 
neauginsime. Vos tik jis gims, ponas Sarocinis pasiims jį pas save. Juk 
jis negyvens su mumis, todėl vaiko kambarys mums nereikalingas. 

— Betgi mes turime apsimesti, Džonai, — iš jos balso buvo ga- 
lima numanyti, kad Siuzana įskaudinta. — Juk sutarėme taip elgtis. 
Visos mano draugės tik ir kamantinėja, kuris kambarys bus skirtas 
naujagimiui. Keitė Foks sakė, kad elgiuosi neprotingai, nes iš anksto 
neparuošiu kambario tam atvejui, jeigu kūdikis gimtų neišnešiotas. 

— Siuzana, juk galėjai išdažyti kambarį ryškia spalva ir būtume 
apsiėję be tapetų. Jei būtum taip išdažiusi, būtume galėję naudoti šį 
kambarį kaip dar vieną miegamąjį svečiams. 

Siuzana atsisuko į Džoną, išgąsdindama jį savo veido išraiška. Jis 
dar niekada nebuvo matęs jos akyse tokios pagiežos. Ji įmerkė teptuką 
klijams į metalinę dėžutę. Palikusi jį mirkti, nulipo kopėčiomis žemyn, 
o Džonas net įsitempė, išvydęs žmoną sugniaužtais kumščiais, ir aki- 
mirką pamanė, kad ji ketina jam trinktelėti. 

Paskui, atsistojusi per spjūvio nuotolį, pareiškė: 

— Po pietų buvau pas Elizabetą Freizer. Tai advokatė, dirbanti 
Kovano ir Valkerio kontoroje, turbūt teko apie juos girdėti? 

Jis žiūrėjo į žmoną, negalėdamas patikėti: nejaugi ji nori pasakyti, 
kad ketina su juo skirtis? 

— Taip, tai viena iš didžiausių advokatų kontorų Londone. 

— Elizabetą Freizer pastaruoju metu dažnai rodo žinių laido- 
se — ji specializuojasi surogatinės motinystės srityje. Man rekomen- 
davo ją. Žinai, ką ji pasakė? 

Džonui pasirodė, kad po kojomis ne grindys, o slankusis smėlis, 
ir jis ima pamažu grimzti. 

— Rekomendavo? Kas? 

— Pagalbos internetu linija, — abejingai atsakė ji. 

Džonas stebeilijo į fototapetą su Mažąja Mafet*: šalia jos taba- 
luojantis voras atrodė labai draugiškas ir nenusiteikęs nieko gąsdinti. 
Tačiau Džonui nerūpėjo Elizabetos Freizer nuomonė, jis nenorėjo nė 
girdėti. 

— Jos nuomone, mūsų šansai šioje byloje yra labai dideli. 

Džonas švelniai uždėjo rankas Siuzanai ant pečių ir ramiai prisi- 
traukė ją prie savęs. Nuo jos sklido senokai plautų plaukų kvapas, ir 
tai buvo labai neįprasta, nes Siuzana visuomet rūpinosi savo išvaizda 
ir higiena. Nejaugi ji taip palūžo? 

— Brangioji, mūsų šansai šiuo atveju neturi jokios reikšmės, nes 
mes jokiame teisme nedalyvausime. Aš nenoriu, kad į mano gyvenimą 
įsibrautų kažkieno vaikas, ar tai supranti? 

Siuzana it paklaikusi atsitraukė nuo Džono, ne juokais jį išgąs- 
dindama. Atrodė, kad kambaryje stovi visiškai nepažįstamas žmogus. 

— Tai mano kūdikis, o ne kažkieno. Kartoju: jis yra mano, — ji 
paplekšnojo per savo atsikišusį pilvą. — Štai — matai? Tai aš. Šis kūdi- 
kis atsirado iš mano kiaušinėlio, supratai? Šis kūdikis auga manyje. Tai 
aš kenčiu šiuos skausmus. Tai mano kūnas. Tai yra mano reikalas. 

Džonas nuėjo prie jos ir pabandė apkabinti dar kartą, labai no- 
rėdamas sutramdyti šią įsisiautėjusią būtybę, atvesti ją į protą, kol dar 
ne vėlu, bet ji taip šiurkščiai jį atstūmė, kad Džonas prarado pusiaus- 
vyrą, užkliuvo už nepradaryto indelio su klijais ir pargriuvo ant plikų 
grindų. 

Siuzana išėjo iš kambario. 

Džonas atsistojo, jautėsi sukrėstas ir apstulbęs, skaudėjo nykštį, į 
kurį buvo įsmigusi didoka rakštis. Jis čiulpė pirštą ir įtemptai mąstė. 
Kas, po perkūnais, Siuzanai pasidarė? Gal dėl to, kad ji tris paras buvo 


* Populiaraus vaikiško eilėraštuko personažas. 


PETER JAMES + TIESA 299 


likusi viena? Ar jis nepasielgė neprotingai, išvykdamas verslo reikalais, 
leisdamas jai taip ilgai būti vienai ir viską apgalvoti? 

Jis rado Siuzaną pirmame aukšte, virtuvėje: ji ėmė iš šaldytuvo 
pomidorus. Džonas stovėjo ir knebinėjo rakštį, iš abiejų pusių stipriai 
spausdamas odą, tikėdamasis, kad smaigalys išlįs, o tada bus galima 
nagais arba dantimis ištraukti ir visą svetimkūnį, tuo tarpu žmona 
plovė po vandens čiaupu pomidorus. Paskui juos padėjo ant medinės 
pjaustymo lentos ir įniko pjaustyti griežinėliais. 

— Pomidorai saugo nuo prostatos vėžio, — tarė ji nė neatsisukda- 
ma. — Skaičiau žurnale. Tau reikia valgyti kuo daugiau pomidorų. Iki 
šiol jų buvo per mažai mūsų valgiaraštyje, bet aš nusiteikusi tai pakeisti. 

Džonas, jausdamasis nesmagiai, pažvelgė į aštrų dantytą peilį 
jos rankoje, tačiau vis tiek priėjo prie Siuzanos iš už nugaros, apglėbė 
rankomis ją per liemenį ir pabučiavo į sprandą. 

— Myliu tave, Siuzana. 

Siuzana truputį atlyžo ir Džonas pajuto, kaip ji prisišlieja prie jo 
savo sėdmenimis. Nors peilį padėjo ant lentelės, tačiau neatsigręžė. 

— Siuzana, nenoriu, kad tai sugriautų mūsų gyvenimą. 

— Jis yra ne abstraktus tai, — ramiai, nelyginant mokytoja, at- 
sakė ji, — o vaikelis. 

— Jei tu nori vaikelio, jeigu tau tai svarbu, jokių problemų — mes 
galime jį turėti, bet tegul jis būna mūsų. 

— O aš noriu šio. 

— Siuzana, brangioji, aš nesuprantu, ką visa tai reiškia. Aš neži- 
nau, ką toji advokatė šiandien įkalė tau į galvą. 

— Ji man nieko neįkalė. Ji tik pateikė faktus. Surogatinėms 
motinos leidžiama gauti finansinę paramą išlaidoms, susijusioms su 
nėštumu, padengti, bet nieko daugiau. Mes teisėjui lengvai įrodytume, 
kad mūsų kredito perviršis ir paskola buvo padengti atsilyginant už 
sutartį, o tai prieštarauja įstatymui. Jei teisėjas priimtų mums palankų 
sprendimą, ponas Sarocinis turėtų grąžinti „DigiTrak“ akcijas ir pa- 
imtus šio namo dokumentus. Mes galėtume kreiptis į teismą, vos tik 
gimtų Bumpsis, ex parte*, su prašymu, kad teismas laikinai sustabdytų 
sutarties galiojimą, o mus pripažintų Bumpsio globėjais. 


* Vienašališkai (lot. teis.). 

Džonui atrodė, kad Siuzanos vartojami teisiniai terminai jos kal- 
bą pavertė oficialia. 

— Siuzana, aš suprantu, kaip tu jautiesi. Atsisuk, pažiūrėk į 
mane. 

Ji nekreipė dėmesio. 

Džonas pabandė prisiglausti stipriau, bet ji tik pasimuistė ir iš- 
sprūdo. 

— Siuzana, prieik arčiau, brangioji, juk vienas kitam visą laiką 
buvome artimi. Ar prisimeni, ką man pasakei, kai mudu pirmą kartą 
pasimylėjome? 

Tyla. 

— Tu pažvelgei man į akis ir tarei: „Pažadėkime, kad visada būsi- 
me atviri vienas kitam, nesvarbu, kas nutiktų.“ Pameni? 

Ji vis dar tylėjo. 

— Tu dabar nesi atvira su manimi. Šį klausimą mums derėjo ap- 
tarti kartu, prieš tau lekiant pas advokatę. 

Džonas vėl pabandė prisitraukti Siuzaną prie savęs, ir šįkart ji per 
vieną kitą colį nusileido. 

— "Tavo organizme dabar vyksta dideli biologiniai pokyčiai. 
Tavyje pasireiškia motiniški instinktai, ir tai yra savaime supranta- 
ma, — būtų nenormalu, jeigu jie nenubustų, — tik bėda, kad jie tave 
labai veikia. Gal mums, užuot vykus pas advokatus, kreiptis pagalbos 
į autoritetingus konsultantus? Gal pabandykime susirasti šios srities 
specialistą? 

Žmonos tylą laikydamas geru ženklu, jis apkabino ją truputį tvir- 
čiau ir tęsė jau švelnesniu tonu: 

— Paklausyk, mieloji. Suprantu, kiek daug tau tenka ištverti, 
matau, kaip puikiai su tuo susidoroji. Juk pabaiga jau visai čia pat. Už- 
miršk sandėrį ir galvok tik apie mudu. O kaip, tavo manymu, jaučiuosi 
aš? Tu nori, kad kiekvieną dieną, visą likusį savo gyvenimą žiūrėčiau 
į šį kūdikį, į vaiką, kuris kada nors taps suaugusiu? Žinodamas, kad 
pusė jo yra ponas Sarocinis? 

Siuzana vėl tylėjo. 

— Ir jausčiau kaltę dėl sulaužyto žodžio, duoto sudarant sandėrį? 
Kad atėmėme iš pono ir ponios Sarocinių naujagimį, kurio jie taip 
desperatiškai norėjo? 

— Fergiusas Donlivajus mano, kad ponas Sarocinis šį vaikelį 
ketina paaukoti, — tyliai, vos girdimu balsu, labiau primenančiu mur- 
mėjimą, tarė Siuzana. 

Džonui pasirodė, kad jam pasigirdo. 

— Ką jis pasakė? 

— Skotland Jarde Mailzui Van Rė yra užvesta byla. O Fergiusas 
sakė, kad ponas Sarocinis mirė tūkstantis devyni šimtai keturiasde- 
šimt septintaisiais. Sarocinis su Mailzu Van Rė ketina mano pagimdy- 
tą kūdikį paaukoti juodosiose mišiose. 

— Ką? 

— Tai tiesa. 

Džonas paleido Siuzaną. Tai atrodė taip absurdiška, kad jis ėmė 
plačiai šieptis ir negalėjo susivaldyti. 

— Kada jis pasidalijo su tavimi šiuo atradimu? 

— Pirmadienį. 

Džonas apsidairė ieškodamas viskio butelio, o pamatęs jį paėmė 
ir įsipylė per tris pirštus. Paskui įmetė keletą ledo kubelių. 

— Maniau, Fergiusas yra vaikinas su galva. Kuriems galams, vel- 
niai rautų, jis pripaistė tau tokių nesąmonių? 

— Todėl, kad jis mumis rūpinasi. 

Džonas prileido į taurę truputį vandens iš vandentiekio čiaupo, 
pateliūskavo ir nugėrė gurkšnį. Tada vėl pamėgino iščiulpti rakštį. 

— Ir tu juo tiki? Ką jis dar sakė? 

Ji jautėsi kalta, kad atskleidė Fergiusui jųdviejų paslaptį. 

— Aš... 

Siuzana negalėjo tiksliai atsakyti, kuo ji tikėjo. Ji keletą kartų, 
vakar ir šiandien, bandė jam prisiskambinti, bet visą laiką išgirsdavo 
tik telefono atsakiklį. O ir pats Fergiusas iki šiol neskambino, ir tai ją 
stebino, nes paprastai jis nedelsdamas atskambindavo. 

Nuo tada, kai rašytojas išėjo, ji mintimis nuolat grįždavo prie 
šio klausimo, kurį jai dabar uždavė Džonas. Kad ir kokia būtų tiesa, 
Siuzana buvo įsitikinusi, kad Fergiusas žinojo apie poną Sarocinį: arba 
Mailzą Van Rė kažką tokio, ko jai nepapasakojo. Jis kažką slėpė. Galbūt 
jai nevertėjo jam pasakoti apie savo surogatinę motinystę? O ką, jeigu 
tai buvo klaida? Gal jis būtų papasakojęs daugiau, jeigu Siuzana būtų 
truputį prikandusi liežuvį? Tačiau kodėl? 


302 PETER JAMES * TIESA 


Dabar ji suprato tik tiek, kad buvo sutrikusi ir neįtikėtinai pavar- 
gusi. Mąstymas reikalavo didelių pastangų. Bet kaskart, kai tik imdavo 
galvoti, pajusdavo vis didesnę baimę. 

— Nežinau, — pagaliau atsakė ji. — Nežinau, kuo tikiu. Pernai, 
kartą pietaujant, tarp mudviejų įvyko keistas pokalbis. Jis man staiga 
pareiškė, visiškai netikėtai, nei iš šio, nei iš to, kad atliksiu tai, ką man 
skyrė likimas. 

— Atliksi tai, ką skyrė likimas? 

Ji linktelėjo. 

— Kas per Naujojo amžiaus* paistalai? 

— Fergiusas neturi nieko bendra su Naujuoju amžiumi. 

— Aš nežinau, su kuo jis turi ką nors bendra, — atkirto Džo- 
nas. — Tačiau man atrodo, kad jam važiuoja stogas. 

Siuzana stovėjo nudelbusi akis į pomidorus. 

— Vakarieniauti norėsi čia ar prie televizoriaus? 

— Valgykime čia, kartu ir pasikalbėsime, — pasiūlė jis. — Papa- 
sakok, ką konkrečiai jis pliurpė apie tą aukojimą. 

Siuzana papasakojo jam viską, ką rašytojas kalbėjo apie Emilį 
Sarocinį, žmonės vadino jį antikristu, velnio įsikūnijimu, kad jis buvo 
pirmavaizdis, į kurį lygiavosi Alisteris Kroulis ir kuris, jei tikėtume 
pasakojimais, mirė tūkstantis devyni šimtai keturiasdešimt septintai- 
siais, nors gali būti, kad tai netiesa. 

— Vadinasi, ponas Sarocinis — antžmogis, kuriam dabar šimtas 
dešimt metų? 

Ji nusišypsojo. 

— Negali būti. 

Džonas irgi nusišypsojo, su palengvėjimu, kad ji atgauna humoro 
jausmą. | 

— Taigi. O jeigu jis ir sulaukė šimto dešimties, tai man knieti su- 
žinoti, kokias vartoja piliules, nes ir aš tokių norėčiau! 

Paskui Siuzana jam papasakojo, kad Skotland Jarde Mailzui Van 
Rė yra užvesta byla, kad ginekologas dalyvavo satanistų sueigoje, ku- 
rios metu, kaip manoma, jie ketino paaukoti kūdikį. 


* Turimas omeny socialinis ir dvasinis judėjimas New Age, XX a. antroje pusėje plačiai 
paplitęs Vakarų kultūroje. 

Džonas papurtė galvą ir negalėdamas patikėti pasakojimu šyp- 
telėjo. 

— Atleisk, bet aš tuo netikiu. Ir ne todėl, kad Van Rė yra žymus 
žmogus, tai dar nieko nereiškia — daugybė iš išorės padoriai atro- 
dančių žmonių laisvalaikiu daro ką nors nenormalaus. Tačiau tai yra 
paprasčiausias absurdas. 

Jis vėl įsisiurbė į pirštą su rakštimi. 

— Noriu pasakyti, pažvelkime į šį reikalą racionaliai. Tai yra ne 
šiaip eilinis vyrukas, bet Žymiausias šalies ginekologas. Pas jį gimdė 
karališkosios šeimos nariai. Policija per savo reidą užklupo juodųjų 
mišių dalyvius ir rado jį, nuogą šokantį aplink pentagramą ar darantį 
kažką panašaus, tačiau spauda apie šį įvykį nė neužsimena? Nagi, bū- 
kime realistai. Policija mielai užsiima tokiais dalykais. Gali nė neabe- 
joti, kad jeigu ten iš tikrųjų būtų buvęs tavo Van Rė, kuris nors iš reide 
dalyvavusių farų nepraėjus nė valandai būtų paskambinęs visiems 
Londono laikraščiams ir pasiūlęs pirkti iš jo informaciją. 

— Fergiusas sakė, kad Evening Standard žurnalistas norėjo para- 
šyti apie šį įvykį, tačiau jo redaktorius atsisakė spausdinti. Tada norėjo 
pasiūlyti savo straipsnį Private Eye, tačiau nesuspėjo, nes mirė. Nejaugi 
tu tame neįžiūri nieko grėsminga? Tu nenori tuo tikėti, tiesa, Džonai? 
Tu bandai ignoruoti. Tau tai nerūpi. Tu paprasčiausiai nori atiduoti šį 
kūdikį ir nusiplauti rankas. O man tai nėra taip paprasta. 

Džonas prisėdo ant kėdės krašto. 

— Mieloji, aš suprantu. Tačiau vadovaukimės faktais. Negali būti, 
kad ponui Sarociniui, su kuriuo mes turime reikalą, yra šimtas dešimt 
metų, ar ne? 

Siuzana, kad ir nenoriai, linktelėjo. 

— Puiku. Vadinasi, Fergiusas apie šį žmogų prigrūda tau į galvą 
kvailysčių. Tuo pat metu jis tau pripasakoja, esą Mailzas Van Rė — 
slaptas, kūdikius aukojantis satanistas. 

— Aš ilgą laiką pažįstu Fergiusą, — atsakė Siuzana. — Jis yra 
teisus, doras ir gerbiamas įvairiuose sluoksniuose, jis ne iš tų, kurie 
svaidosi neapgalvotais kaltinimais. 

— Žinau, aš jį taip pat visada gerbiau. Jeigu tave tai nuramintų, 
gal man imti ir jam paskambinti? Man vis tiek atrodo, kad šiuo atveju 
jis susipainiojo. Manau, tai tik vardų sutapimas. O be to, kodėl pasi- 

rinkta būtent tu? Pasaulyje kasdien gimsta tūkstančiai, milijonai ne- 
pageidaujamų kūdikių. Jeigu jiems reikia naujagimių aukojimams, tai 
jie nesunkiai jų gali gauti už kelis svarus. Kokia prasmė taip išlaidauti? 
Kuriems galams ponui Sarociniui tiek vargo? 

— Būtent, — smalsaujamai tarė Siuzana. — Kuriems galams? 

— Mes žinome atsakymą. Dėl išvaizdos, kilmės, intelekto. Ponas 
Sarocinis pats atskleidė priežastis, — Džonas atsistojo, vėl apkabino 
žmoną ir švelniai atgręžė ją veidu į save. — Galbūt Fergiusas dėl ko 
nors stipriai išgyvena. Stresas įvairiais būdais paveikia žmones. Būna, 
kad net patys santūriausi žmonės neatlaiko įtampos ir palūžta. Fergiu- 
sui pakriko nervai. O visa tai tėra sutapimas. 

— Tai vienas iš didžiausių mudviejų skirtumų, — atsakė Siuza- 
na. — Tu pripažįsti atsitiktinumus ir jie tau nieko nereiškia, tu manai, 
kad tai tiesiog sutapimai, ir nieko daugiau. O aš ne. Ir aš netikiu tuo. 
Netikiu ir tuo, kad Fergiusui pakriko nervai. 

Tą vakarą Siuzana dar du kartus bandė paskambinti Fergiusui 
Donlivajui. O vėliau, kai ji atsigulė ir iškart nugrimzdo į neramų mie- 
gą, — tai buvo kelios minutės po dešimtos, — Džonas taip pat bandė 
jam paskambinti, bet išgirdo tik atsakiklį. Paskui paliko žinutę. 

Siuzana girdėjo, kaip palėpėje virš jos galvos plumpina Džo. Ji 
apžiūrinėjo Bumpsio kambaryje sūklijuotus tapetus, suglostė juos. 
keliose vietose, kur per naktį buvo atšokę, sudrėkino oro pūsles ir jas 
prispaudė. 

Tuo metu suskambo telefonas ir ji laiptų aikštele, pro kopėčias, 
vedančias į palėpę, nuskubėjo į pagrindinį miegamąjį, norėdama atsi- 
liepti pirmiau nei įsijungs atsakiklis. Finišą pasiekė tą pačią akimirką. 
Skambinantis žmogus tuo pat metu išgirdo ir įrašytą, ir gyvą Siuzanos 
balsus. 

— Palaukite! — paprašė ji. 

Skambinusysis kantriai išlaukė, kol įrenginys užbaigs, o tada Siu- 
zana vėl prabilo: 

— Alio? Atsiprašau! 

Skambino Keitė Foks iš redakcijos. Jos balsas nuskambėjo keistai 
formaliai. 

— Siuzana? 

— O, Keite, labas, buvo malonu su tavimi susitikti praėjusią savaitę. 

— A, taip... dėkoju už pietus. 

— Ar tau patiko skrudinti pipirai su pomidorais ir ančiuviais? Aš 
pirmą kartą išbandžiau šį Delijos Smit* receptą. 

— Taip, buvo labai skanu. 

Po trumpos pauzės Keitė kalbėjo toliau: 

— Siuzana, nežinau, ar tu jau girdėjai... 

— Ką girdėjau? 

— Apie Fergiusą Donlivajų. 

— Kaip tai? Ar kas atsitiko? — Siuzana pasijuto taip, lyg kas būtų 
pertraukęs stryku per jos įtemptus nervus. 

— Man ką tik skambinęs žurnalistas sakė norįs pasikalbėti su 
Fergiuso Donlivajaus redaktoriumi, išgirsti, ką jis manąs apie šį žmo- 
gų. Daugiau nieko, tik tiek. Paskui atvyko du detektyvai. Jie mus ap- 
klausė. Pamaniau, gal žinai ką nors daugiau. 

— Aš nežinau nieko. Detektyvai? Ką jis padarė? Kas nutiko? Ar 
gali papasakoti? 

Stojo ilga, slegianti tyla, o paskui Keitė tarė: 

— Jis miręs. 

— Miręs? — Siuzanai pasirodė, kad ją staiga apsiautė tamsa. — 
Nori pasakyti, kad Fergiusas mirė? 

— Taip. Gaila, tačiau tai tiesa. 

Siuzanos keliai sulinko ir ji tiesiog susmuko ant lovos krašto, 
savo svoriu išgaudama laibą čiužinio girgždesį. Tai atrodė neįtikima. 
Keitė greičiausiai suklydo, turėjo suklysti. 

— Aš... aš mačiau jį pirmadienį. Dvi pastarąsias dienas bandžiau 
susisiekti su juo... palikau jam žinutes... Aš... 

Ji negalėjo kalbėti, nes iš akių ėmė plūsti ašaros. 

— Minutėlę, — paprašė šnirpšdama nosimi ir dairydamasi popie- 
rinės nosinės. Radusi vieną savo darbinių kelnių kišenėje, nusišluostė ja 
akis, jausdama stingdantį, šiurpų ir nenugalimą vienišumo jausmą. 


* Populiari D. Britanijos TV kulinarinių laidų vedėja. 

Fergiusas mirė? 

Virš jos dunksėjo sunkūs žingsniai, paskui ji išgirdo kalant, o dar 
vėliau — dirbant elektriniu įrankiu. Ji virpėjo: buvo šalta. Ne, tai kaž- 
kokia klaida, kitaip negali būti. Fergiusas buvo per daug protingas, per 
daug jaunas, per daug rimta asmenybė, kad mirtų. 

— Aš daviau detektyvams tavo numerį — turbūt nieko tokio? 
Vienas jų yra pavarde Šokrosas, detektyvas seržantas Šokrosas. Jie tei- 
ravosi visų Fergiuso pažįstamų žmonių kontaktų. 

— Kk.. Kas... — Siuzana užsikirto ir vėl negalėjo pratarti žodžio, 
išsišnypštė nosį ir ašarotomis akimis apžvelgė tuščią kambarį. — Kas 
atsitiko, Keite? Kaip? Kaip tai?.. 

Keitė ir vėl prabilo po pauzės: 

— Jį vakar vakare surado jo draugė. Ji buvo labai sunerimusi, nes 
iš jo nieko nebuvo girdėti. Laimė, ji turi raktą, todėl ieškodama atvyko 
į namus. 

Tai štai kodėl jis neatsiliepė į jos skambučius. Siuzanai pasidarė 
silpna, nežmoniškai silpna. 

— Ir? Kas atsitiko? Gal širdies priepuolis? 

— Skrodimas dar neatliktas, bet policija teigė, kad jis buvęs girtas. 

— Girtas? 

— Atrodo, jis paspringo savo vėmalais, netekęs sąmonės. Fergiu- 
sas kurį laiką išgulėjo negyvas, mažų mažiausiai dvi paras. 

Siuzana stebeilijo į grindis. Virš jos galvos vėl suzirzė elektrinis 
įrankis. Ji prisiminė Fergiusą, sėdintį čia pat, virtuvėje, sakytum jis da- 
bar būtų buvęs sveikas ir gyvas. Mintys vijo viena kitą. Tiesa, jis mėgo 
išgerti, — Siuzana dabar prisiminė jųdviejų susitikimą pietų metu, 
prieš pat Kalėdas, kai jis išmaukė visą butelį šampano, — tačiau nieka- 
da neatrodė, kad galėtų būti didelis girtuoklis. O vis dėlto ji nežinojo, 
koks jis esąs ne darbo metu. 

— Negaliu patikėti, Keite. Negaliu patikėti, kad jis... miręs. Nagi, 
pasakyk man, kad tai... kad tai ne... 

— Man labai gaila, juk jis atrodė visai neblogas vaikinas. 

Jis buvo daugiau negu neblogas vaikinas, pagalvojo Siuzana, bet 
nieko nesakė. Ji daugiau nebenorėjo kalbėti, dabar jai reikėjo panirti į 
tylą, reikėjo pabūti vienai, ji norėjo viską ramiai apgalvoti. 

Fergiusas kurį laiką išgulėjo negyvas, mažų mažiausiai dvi paras. 

Jis buvo atvykęs pas ją pirmadienį po pietų. Dabar yra ketvir- 
tadienio rytas. Nejaugi taip greitai po jų susitikimo jis prisigėrė iki 
sąmonės praradimo? Kodėl? 

— Keite, o ką... Ar jie ką nors žino apie organizuojamas laidotuves? 

— Aš jų nepaklausiau, — atsakė Keitė. — Ar jis turėjo šeimą? 

Siuzana prisiminė, kaip jis tada, gruodžio mėnesį, pietaudamas 
kalbėjo apie Kalėdas, kaip juokavo apie tai, kad nenori jų sutikti su 
giminėmis Airijoje, kad jam nepatinka, jo paties žodžiais tariant, pro- 
tėvių kultas. 

— Taip, — atsakė ji. — Airijoje. O be to, Valstijose gyvena jo 
buvusi žmona. Aš pamėginsiu sužinoti apie laidotuves. Spėju, kad kai 
kurie „Magelan Lowry“ darbuotojai irgi norėtų dalyvauti. 

— Tiesa, ir aš taip manyčiau. 

Padėkojusi Keitei už pranešimą, Siuzana padėjo telefono ragelį į 
vietą. Tada atsistojo, nuėjo prie lango į pietus ir pro ašaras įsistebeilijo 
į sodą. Praėjusią naktį buvo didelė šalna, ir pievelėje, kur dar nebuvo 
pasiekę saulės spinduliai, ji išvydo boluojantį lanką. 

Siuzana žvilgtelėjo į vyšnią ir išgirdo virtuvėje su puoduku 
arbatos sėdinčio ir pro langą žiūrinčio Fergiuso balsą: Ar tas medis 
— vyšnia? 

Paspringo savo vėmalais. 

Siuzana... Aš net nežinau, ką noriu pasakyti. Nežinau, kodėl esu 
čia, kodėl kvaršinu jums galvą savo beprotiškomis mintimis, keliu neri- 
mą. Man nereikėjo pas jus užsukti, atsiprašau, pasielgiau netinkamai, aš 
nežinau, kodėl taip elgiuosi, kodėl jums tai pasakoju. 

Paspringo savo vėmalais. 

Anot jūsų, tik vienetai atliks tai, ką jiems yra skyręs likimas, nes mes 
jo nesuvokiame? 

Jūs atliksite. Jūs atliksite tai, ką jums skyrė likimas. 

Paspringo savo vėmalais. 

Ji negalėjo atsikratyti šiuo sakiniu, šiuo baisiu, šlykščiu vaizdiniu. 
Tai buvo nesuprantama. Fergiusas atrodė išmintingas, jis tikrai nega- 
lėjo mirti, paspringęs savo vėmalais tarytum koks vargšas benamis už 
gatvės kampo, ne, jokiu būdu. 

Tai buvo nenormalu. 

O Harvis Adisonas, gydytojas, turėjęs nusimanyti apie narkotines 
medžiagas, mirė nuo per didelės dozės? Ar tai buvo normalu? 

Tai gal Zako Dencigerio mirtis buvo normali? 

Kaip tik tuo metu ją iš minčių pabudino šūkčiojimas. 

— Ei? Ei, ar girdite? Ponia Karter? Ar girdite mane? 

Balsas sklido iš apačios. Prieškambaryje stovėjo Džo. 

— A, štai kur jūs! — tarė jis, jai nusileidus laiptais. — Atleiskite, 
maniau, kad jūs kažkur pirmame aukšte. Palėpėje aptikau kai ką keis- 
ta, noriu pasakyti, labai keista. 

Džo išvertė akis, ir Siuzana išsigando, ar jis tik nebus apdujęs. 

— O, nejaugi? 

Ji nenorėjo, kad dabar kas nors išblaškytų jos mintis apie Fergiu- 
są. Tačiau Džo buvo patauška. Jis buvo vaikščiojanti Viktorijos laikų 
architektūros enciklopedija, tai buvo neginčytina, ir vakar Siuzana su- 
sidomėjusi klausėsi jo šnekų, bet šiuo metu nenorėjo jo girdėti. 

— Ar jums viskas gerai? — atidžiai žiūrėdamas pasidomėjo jis. 

— Puikiai, — ji linktelėjo šnirpštelėdama nosimi. — Aš tik... šiek 
tiek priblokšta, ir nieko daugiau. 

Siuzana tik dabar pastebėjo, kad jau vidurdienis, o ji nepasiūlė 
jam priešpiečių. 

— Gal norėtumėte atsigerti? 

— Išmauksiu puodelį arbatos. O jums tikrai gerai? 

Ji vėl linktelėjo. 

— Ačiū, gerai. Gedžiu. 

— Mirė kas nors iš artimųjų? 

— Geras draugas. 

— Atsiprašau... Baisus dalykas ta mirtis, visa ko galas. Oho! — jis 
iškėlė rankas. — Todėl reikia skubėti gyventi, nes niekada, žmogau, 
nežinai... 

— Taigi, — pritarė ji. — Niekada nežinai. 

Siuzanai užkaičiant virdulį, Džo pakeitė pokalbio temą. 

— Ar ilgai čia gyvenate? Turiu omenyje, šiame name. 

— Apsigyvenome balandžio gale, praėjusiais metais. Atrodo, 
greitai bus metai. 

Meistras susikūprinęs įsitaisė ant kėdės ir dėkingas ištiesė ranką 
į jam pasiūlytą trapųjį pyragaitį. 

— Noriu pasakyti, tai, ką jūs ten laikote... Ui! 

Jis pirštu parodė į lubas ir tyliai švilptelėjo. 

Paspringo savo vėmalais. 

Ji bandė sutelkti dėmesį į statybininką, bet tai padaryti buvo sunku. 

— Tai reiškia, blogiau nei mes manėme? Stogas? — paklausė ji. 

Jis kramsnojo pyragaitį. 

— Ne, stogas kaip reikiant, trūksta tik poros čerpių, vienoje vietoje 
atsiknojusi hidroizoliacija, bet ją sutaisyti ne problema, — jis trumpam 
nutilo. — Aš apakau pamatęs, kas yra jums tiesiai virš galvos. 

Siuzana nudelbė jį niūriu žvilgsniu, negalėdama atsikratyti vė- 
malais springstančio Fergiuso Donlivajaus vaizdinių. 

— O tai kas ten, viršuje, yra? 

— Ką gi, jei manyčiau, kad tai yra jūsų, tylėčiau prikandęs liežu- 
vį, — Džo baigė valgyti sausainį, ir Siuzana pasiūlė jam dar vieną. — 
Bet tai ne jūsų, jūs neužsiimate tokiais dalykais 

Virdulyje užvirė vanduo. Siuzana pripylė jo puodelį ir ėmė 
šaukšteliu baksnoti arbatos maišelį. 

— Kokiais? 

Šis vyrukas ją jau erzino. Kodėl negali visko tiesiai šviesiai iškart 
pasakyti? 

Džo įsidėjo pusę sausainio į burną ir ėmė kramtyti. 

— Okultizmu. 

Siuzana -parvertė puodelį ir atšoko atgal, kai verdantis vanduo 
išsiliejo jai tiesiai ant darbinių kelnių. 

Remontininkas pašoko ant kojų ir tuojau pat puolė jai padėti. 

— Ačiū, — padėkojo baigusi tvarkytis. — Ką turėjote omenyje, 
sakydamas „okultizmu“? 

— Tai, kas palėpėje. 

Paniurusi Siuzana užplikė jam arbatą iš naujo. 

— Palėpėje? Man atrodo, jūsų nesupratau, — ji tirtančiomis ran- 
komis užbalino arbatą pienu ir ištiesė jam puodelį. — Cukraus? 

— Tris, prašyčiau. 

Jis išmaišė cukrų ir pasiteiravo: 

— Ar jūs pažinojote čia prieš jus gyvenusius Žmones? 

— Ne,jie išsikėlė į užsienį. Vyras buvo kompanijos, kurioje dirba, 
perkeltas kitur, todėl mes jo nė nesutikome. 

Džo linktelėjo. 

— Manau, geriausia būtų pačiai nueiti ir pamatyti. Ar nieko to- 
kio, kad reikės lipti kopėčiomis? 

— Viskas bus gerai. 

Jai lipant aukštyn, remontininkas prilaikė kopėčias. Kai pagaliau, 
pasiekusi viršų, turėjo persisverti per statų kraštą, Siuzana ėmė galvo- 
ti, kad sumanymas nebuvo iš protingiausių. Saugodamasi neužspausti 
arba nesukrėsti Bumpsio, ji lėtai ir nevikriai persisvėrė per kopėčių 
viršų ir keliais nuropojo iki artimiausios sijos. 

Paskui atsistojo ir, stengdamasi prisilaikyti už gegnės, išsigando, 
kad gali nukristi ir sužaloti kūdikį. Džo užsiropštė paskui ją ir įjungė 
galingą žibintuvą. Siuzana šviesos pluošte išvydo pelėkautuose nusti- 
pusią pelę; graužikas atrodė taip, lyg būtų išgulėjęs čia netrumpą laiką. 
Tuomet prisiminė — Džonas praėjusiais metais sugavo nemažai pelių, 
o pastaruoju metu tikriausiai buvo pamiršęs tikrinti, todėl būtų gerai 
jam priminti, pagalvojo ji. 

Nuo įstangos gausiai prakaituodama ir nuogąstaudama, kad gali 
nukristi, taip pat baimindamasi vaizdo, kurį pamatysianti, Siuzana 
sekė įkandin statybininko, stengdamasi uoliai vykdyti jo nurodymus 
— statyti kojas tik ant sijų. Prasibrovę pro vidinę dūmtraukio sieną, jie 
pateko į dešiniąją tamsoje skendinčios pastogės dalį. Kaip tik čia Džo 
ir dirbo prieš nulipdamas — ji išvydo elektrinį prietaisą ir kybančias 
stogui dengti naudojamo veltinio atraižas; jo dalis buvo visiškai nu- 
plėšta. Siuzana pastebėjo ir pakeltą palėpės izoliacinę medžiagą. 

Džo nukreipė žibintuvo spindulį aukštyn, į plokštę toje vietoje, 
kur buvo atsiknojęs veltinis, ir ji išvydo kažkokį juodą, nupieštą arba 
išpurkštą dažais, simbolį. Priėjusi arčiau suprato, kas tai yra iš tikrųjų. 
Pentagrama. 

Siuzana nenorėjo patikėti savo akimis. Tai buvo kaip akibrokštas, 
pasityčiojimas, žiaurus pokštas. Ji tvardėsi, gerklė perdžiūvo, o kūnas 
virpėjo, nelyginant juo būtų tekėjusi elektros srovė. Rašalas arba dažai, 
ar dar kas ten buvo, atrodė ryškiai; piešta ne per seniausiai. 

Šviesos spindulys apšvietė kitą plokštę ir ji pamatė dar vieną ži- 
nomą simbolį: kilpinį kryžių. O toliau — kitą: baisų, vėtrungės formos, 
su viršuje pavaizduota kaukole. 

Tada Džo nukreipė žibintuvą Žemyn, tarp sijų, ten, kur jis buvo 


PETER JAMES * TIESA 311 


pakėlęs izoliacinę medžiagą. Siuzana pamatė atvirkščią svastiką. Dar 
kitoje vietoje buvo matyti apversta penkiakampė žvaigždė su jos 
viduje nupiešta ožio galva. Ją ypač nustebino, bene labiau už viską, 
kad buvo nupiešta labai tiksliai. Tai buvo ne vaikiškos keverzonės, o 
kruopščiai ir meniškai atlikti piešiniai. 

Jai nedavė ramybės Fergiuso Donlivajaus žodžiai, neįtikimos 
istorijos apie pono Sarocinio ir Mailzo Van Rė okultinius ryšius ir 
veiklą, o dabar prie viso to prisidėjo čia pat, jos namuose, aptikti stul- 
binantys, nykūs radiniai. 

Atrodo, kad visa tai sieja kažkoks ryšys, bet tai buvo neįmanoma. 
Ne, tai iš tiesų turėjo būti sutapimas. | 

Jos kūnu perbėgo šiurpulys. Sutapimas. Dabar Siuzana pati elgėsi 
taip, už ką kritikavo Džoną ir kitus — bandė ignoruoti ir laikyti su- 
tapimu faktą, kurio nenorėjo pripažinti. O vidinis balsas jai sakė, kad 
tai neteisinga. 

Meistras Žiūrėjo tiesiai į ją. 

— Kąjūs apie tai manote? — pasiteiravo jis. 

— O ką manote jūs? 

— Kraupus vaizdas. Iš tiesų kraupus. Tačiau dar nematėte svar- 
biausio. 

Džo priklaupė, atitraukė į šalį dar vieną oranžinės spalvos izo- 
liacinės medžiagos segmentą ir nukreipė žibintuvą žemyn, į maždaug 
keturių colių ilgio ir dviejų colių pločio metalinę dėžutę, iš kurios 
driekėsi išvedžioti laidai. 

— Kas tai? — paklausė Siuzana. 

— Ji kažkaip susijusi su jūsų telefonų sistema. Nesu tikras dėl jos 
paskirties — tai galėtų būti skambėjimo keitiklis. Ar name yra daug 
telefonų? 

— Taip. 

— Tikriausiai taip ir yra. 

Siuzana prisiminė, kad jų palėpėje prieš kurį laiką dirbo „Tele- 
komo“ darbuotojas. O, Dieve, nejaugi jis matė šiuos simbolius? Ką jis 
pamanė“ 

Paskui kažkas išniro iš jos atminties. Tai buvo vyras, kurį jinai 
sapnavo, o gal regėjo haliucinacijoje, aną vakarą klinikoje, toje keistoje 
erotinėje haliucinacijoje, kai ją dulkino vyras iš „Telekomo“. 

Ji nuleido akis ir dar kartą pažvelgė į simbolius, tada vėl pažiūrėjo 
aukštyn, ir kaskart, kai tik pažvelgdavo, išvysdavo naujas plokštes. Ir 
daugybę simbolių, kurių reikšmės nežinojo. Staiga neramiai sujudėjo 
Bumpsis. Nejaugi tu užsikrėtei mano nerimu? 

Kažkokie kliedesiai. Tas vyras iš „Telekomo“. Šie simboliai. Sap- 
nas. Ne, tai greičiausiai atsitiktinumas. 

Beprasmiškas atsitiktinumas. 

Tegul tai būna atsitiktinumas. 

— Tačiau ši dėžutė — dar ne viskas, — paaiškino meistras, at- 
sargiai nukeldamas metalinę dėžutę, po kuria pasirodė kruopščiai 
išskaptuota nedidelė ertmė. Jos forma priminė miniatiūrinį kapą, o 
vidus buvo išklotas juodu aksomu. — Svarbiausia — čia. Štai kas mane 
labiausiai pribloškė. 

Siuzana įdėmiai įsižiūrėjo. Ant aksomo gulėjo kažkoks laibas 
daiktas. Nors jis buvo susitraukęs ir diržingas, abejonių dėl jo neliko. 
Tai buvo Žmogaus pirštas. 

Ji pajuto, kad ima veržti galvą, o stuburu perbėgo baimės šiurpu- 
liai. Atrodė, ją iš visų pusių pradeda spausti besitraukianti ir ankštėjan- 
ti palėpė. Siuzana pasibjaurėjusi nusigręžė nuo piršto, tačiau netrukus 
vėl pažvelgė atgal. Ji panoro paliesti pirštą, įsitikinti, kad jis tikras, o ne 
pirktas žaislų parduotuvėje, tačiau buvo pernelyg išsigandusi. Jis buvo 
tikrų tikriausias, greičiausiai moters. Todėl Siuzana, užuot žvilgtelėjusi 
į pirštą, pakėlė akis aukštyn, paskui apsidairė, atidžiai nužvelgdama 
smulkmeniškai nupieštus okultinius simbolius plokštėse, kurios prieš 
tai buvo uždengtos stoginiu veltiniu. 

— Ar toli jie eina? 

— Ne per toliausiai, — atsakė Džo. — Aš patikrinau. Jie išpaišyti 
tiesiai virš vieno kambario. Kaip tik virš to, kurio sienas dekoruojate 
vaikiškais tapetais. 


49 
Kiundzas stebėjo detektyvą seržantą Raisą. Policininkas kruopš- 


čiai dirbo savo darbą, ir iš jo pozicijų tai buvo teisinga. 
Siuzana buvo giliai sukrėsta vaizdų, jai parodytų kvailio statybi- 

ninko, todėl Kiundzas pyko ant šio žmogaus, Džo, už jai sukeltą tokį 
"didelį nerimą. Jis žinojo, kad dar negimęs kūdikis gali jausti motinos 
stresą, 0 taip trikdyti jo ramybę buvo visiškai nereikalinga. Tačiau 
šiuo metu svetainėje stovintis uniformuotas policijos pareigūnas, 
detektyvas seržantas Raisas, atrodė esąs tikras autoriteto įsikūnijimas. 
Jau vien šio asmens buvimas veikė raminamai; tai buvo pareigūnas, 
deramai atstovaujantis policijai. 

Laiko jau beveik nebeliko. Ponas Mailzas Van Rė poną Sarocinį 
buvo informavęs, kad cista Siuzanos viduriuose pavojingai susisukusi, 
todėl kraujotaka sustojusi. Tai reiškė, kad cista netrukus ims gangrenuoti. 

Kiundzas ištraukė iš stalčiaus Keisės fotografiją ir dar kartą ati- 
džiai įsižiūrėjo. Daili mergaitė, turinti daug bendrų su Siuzana bruožų. 
Tai, ką jis dabar rengėsi daryti, buvo pernelyg Žiauru, tačiau tai buvo 
Siuzanos kaltė. 

Paskui Kiundzas iš to paties stalčiaus išsiėmė žiebtuvėlį, auksinį 
„Dunhill“ su dangtelyje išraižytais inicialais „AV“. Tai buvo gražus, 
puikiai pagamintas žiebtuvėlis. Jis atrodė toks elegantiškas, kad Kiun- 
dzas į jį žiūrėdamas norėjo būti rūkorius: jis jaustų didelį malonumą 
naudodamasis šiuo žiebtuvėliu. Staigiu judesiu atidarė dangtelį ir įsi- 
klausęs, kaip šnypščia iš žiebtuvėlio besiveržiančios dujos, jį vėl uždarė. 
Iš tikrųjų, inžinerijos pasiekimas. Tam tikru atžvilgiu tai buvo dailiai 
sukonstruotas žiebtuvėlis, kaip ir jo mersedesas arba rankinis „Rolex“ 
laikrodis, arba jo „Church“ bateliai. Kokybė. Kuo daugiau Kiundzas 
sužinodavo apie kokybę, tuo labiau ja žavėjosi. Kokybėje yra grožis, o 
grožis — tai tiesa. Tai buvo vieno poeto, Kitso, žodžiai. 

— Ar pirkdami namą apžiūrėjote palėpę? — pasiteiravo detekty- 
vas, kreipdamasis į Siuzaną ir Džoną. 

— Aš tik trumpai apsidairiau. Tiesą sakant, kai buvau užlipęs ten 
pastarąjį kartą, kažkas pasirodė keista, kažkas, susiję su stoginiu velti- 
niu, tik negalėjau konkrečiai įvardyti. Tik dabar supratau, kad jis buvo 
apgadintas, — atsakė Džonas. 

— Tačiau nežinote kada? 

— Ne. 

— Ekspertas savo ataskaitoje nenurodęs nieko. 

Džonas parodė apžiūros ataskaitą be jokių užuominų apie Žžen- 
klinimus. 

— Ar nuo tada, kai įsigijote šį namą, kas nors buvo užlipęs į pa- 
lėpę? 

Džonas ir Siuzana susižvalgė. 

— Technikas iš „Telekomo“, — atsakė ji. 

— Daugiau niekas? 

— Ne, nemanau. Niekas, išskyrus statybininką, — patikino ji. 

— O gal sode užkastas lavonas? — paklausė Džonas, bet tą pačią 
akimirką pasigailėjo juokavęs. 

Detektyvas pernelyg įdėmiai nužvelgė Džoną. 

— Jeigu norite, sere, mes galime iškasinėti jūsų sodą, — pasiūlė 
pareigūnas. 

— Ne, — skubiai atsakė Siuzana. — Ne, aš nenoriu. 

Raisas su pasibjaurėjimu žiūrėjo į pirštą. 

— Duosiu nurodymą teismo medicinos ekspertui ištirti šį pirštą, 
gal sužinosime ką nors daugiau. 

— Matyt, jis turi kažkokią okultinę ritualinę reikšmę, — prabilo 
Džonas. — Gal nukirstas per kokias nors apeigas... 

— O gal nupjautas nuo lavono rankos, tarkime, kapinėse... arba 
lavoninėje, — paprieštaravo policininkas. 

Paskui, rūpestingai vyniodamas pirštą į aksomo skiautę, paklausė: 

— Vadinasi, jūs nieko nežinote apie žmones, iš kurių nupirkote 


šį namą? 
— Nieko, — atsakė Džonas. 
Detektyvas linktelėjo. 


— Manau, vertėtų pasiteirauti — o gal ką nors sužinosime, — jis 
išsiviepė. — Tai būtų labai tikėtinas scenarijus, jeigu jie užsiėmė okul- 
tizmu. | 

— Tai bent, — tarė Džonas. — Gal reikėtų išvaryti iš namo pik- 
tąsias dvasias? | 

— Jeigu tikite tokiais dalykais, — abejingai atsakė detektyvas. 

Tuo metu sutraškėjo detektyvo radijo stotelė ir Kiundzas išgirdo 
iš jos staccato sklindantį balsą, neperprantamą. Raisas iš užrašų kny- 
gutės išplėšė popieriaus lapą ir ant jo užrašė savo vardą ir telefono 
numerį. 

— Jei norėtumėte dar ką nors papasakoti, galite man paskambin- 
ti šiuo numeriu. 

Tai taręs jis išėjo. 

Siuzana uždarė pagrindines duris ir atsigręžė į Džoną. Jos balsas 
iš pradžių buvo tylus, bet staiga ėmė garsėti. 

— Tu žinojai apie tai. Tu eini išvien su jais, ar ne? 

— Išvien su kuo? 

— Tai yra sandėrio dalis, apie kurią man nepasakojai. Nemeluok 
man, Džonai, nereikia. 

— Brangioji! 

— Nemeluok man. 

Džonas iškėlė rankas. 

— Aš nemeluoju, brangioji. Nesuprantu, apie ką kalbi. 

— O, taip, supranti. Tai buvo suplanuota, ar ne? Tu atiduosi mano 
kūdikį ponui Sarociniui, kad jis galėtų jį paaukoti, tai yra jis kartu su 
Van Rė, ir tu su jais eini išvien. 

Džonas pabandė ją apsikabinti, tačiau Siuzana atsitraukė, prisi- 
spaudė prie sienos ir šūktelėjo: 

— Pasitrauk nuo manęs! 

Džonas liko stovėti ten pat. 

— Brangioji, tu prisiklausei šių nesąmonių iš Fergiuso Donliva- 
jaus. Jau tau sakiau, kad, sprendžiant iš jo pasakojimų, jam pasimaišė 
protas, o galiausiai jis dar ir mirtinai nusigėrė. Manau, tas tipelis buvo 
visai kvaištelėjęs — gal neatlaikė nervai, gal patyrė kokį dvasinį sukrė- 
timą, kas jį žino. Jo mirtis mane tikrai apstulbino, šis vyrukas man iš- 
ties patiko, bet tai, ką jis tau pripasakojo pirmadienį... Noriu pasakyti, 
kad jis buvo pametęs galvą. 

Siuzana nedraugiškai stebeilijo į Džoną. 

— Ne, tu klysti. Fergiusas bandė mane perspėti dėl pono Saroni- 
nio ir Van Rė, o jie jį nužudė. Ateis laikas, ir tu tikriausiai suprasi, kad 
jie nužudė Harvį Adisoną ir tą tavo kompozitorių, Zaką Dencigerį. 

Apimtas nevilties Džonas paėjėjo į šalį. 

— Nagi, tęsk! Kas galėjo būti bendra tarp Harvio Adisono ir šios 
istorijos? 

— Tai tu paaiškink! — šaukė jam Siuzana. — Paaiškink, kaip 
visos šios keistenybės atsirado tiesiai virš mano kūdikio miegamojo! 
Paaiškink man, kad tai yra atsitiktinumas. 

Džonas išėjo į virtuvę ir atsisėdo ant kėdės. Jis susiėmė galvą 
rankomis. Siuzana prisiartino prie durų ir atsistojo tarpduryje; ji buvo 
išbalusi it vaiduoklis. 

— Brangioji, tai tu išrinkai miegamąjį, — tyliai tarė jis. — Juk 
galėjai dekoruoti bet kurį iš keturių laisvų miegamųjų. Tu išsirinkai 
būtent šį. 

Akimirką ji tylėjo, bet netrukus pratrūko: 

— Kodėl prieštarauji ir netiki? O gal man meluoji? 

— Nekalbėk taip, Siuzana, — drebėdamas tarė Džonas. — Aš 
myliu tave, myliu labiau už viską pasaulyje. 

— Tu nemyli mano kūdikio, — atšovė ji. — Jei tikrai mane mylė- 
tum, tai mylėtum ir mano vaikelį. Arba tu išsijuosęs man meluoji, arba 
esi idiotas, visiškas idiotas. 

Džonas ūmai atsistojo, o kėdė nuvirto ant grindų. Netaręs nė 
žodžio, jis skubiai praėjo pro Siuzaną ir nusikabino nuo kabyklos 
apsiaustą. Paskui atidarė pagrindines duris ir išėjo užtrenkdamas jas 
paskui save. 

Siuzana atsisėdo, apsikabino rankomis pilvą ir suspaudė Bumpsį. 
Pajuto, kaip kūdikis jai atsako savo prisilietimu. Tada ji sušnibždėjo: 

— Tai neturi reikšmės. Aš tave myliu, ir tai yra svarbiau už viską. 
Tu ir aš — mudu mylime vienas kitą, tiesa? Aš tave apginsiu, su ma- 
nimi esi saugus, aš tavęs niekada nepaleisiu. Be to, išsiaiškinsiu visą 
tiesą. Išsiaiškinsiu, kas čia, velniai rautų, dedasi. Tačiau pirmiausia man 
reikia užtikrinti savo saugumą 

Ji išgirdo nuvažiuojant Džono automobilį. 

Tada paėmė belaidį telefoną ir surinko numerį. 

— Gal galėčiau sužinoti „British Airways“ telefono numerį iš- 
ankstiniam skrydžio užsakymui? 

— Apskritas nulis, — tarė Arčis. 

— Visiškai nieko? 

Džonas pasidėjo krepšį su skvošo reikmenimis ant suolo rūbi- 
nėje. Šįvakar jis nejautė didelio noro žaisti, bet suprato, kad fizinis 

aktyvumas jam būtų tik į naudą. Tai šiek tiek praskaidrintų mintis, 
"sumažintų jau kelias dienas jį varginančią įtampą. 

Arčis nusirengė švarką. 

— Kaip Siuzana? 

Džonas giliai, bet be garso įkvėpė. 

— Puikiai. O Paila? 

Arčis susiraukė ir atsisagstė marškinių priekį. 

— Ji visai pašėlo, praėjusią naktį man vos nenukando spenelio. 
Žiūrėk, matai? Štai, iki kraujo. 

Arčio kūnas net ir geriausiais laikais neatrodė kaip grožio etalo- 
nas, o dabar aiškiai matomas šašas jo išvaizdos tikrai nepagerino. Vis 
dėlto Džonas nusprendė, kad jau geriau leisti gražuolei ispanei per- 
kąsti spenelį nei gyventi be sekso. 

Jokio sekso, be to, kasnakt jis turi gulėti šalia savo žmonos, nėš- 
čios nuo kito vyro ir įsikalusios sau į galvą, kad šis kūdikis būsiąs 
paaukotas. Visos jo pastangos ją perkalbėti buvo perniek, o ir jam 
pačiam nuo to nepalengvėjo. 

Džonas susisiekė su buvusiais namo savininkais, į pensiją išėju- 
siu architektu ir jo žmona, kurie išvyko į Australiją, arčiau savo vaikų, 
emigravusių prieš daugelį metų. Jis kalbėjosi su abiem, su vyru ir jo 
žmona, ir abu jam pasirodė esą labai mieli, normalūs žmonės. Žinoma, 
niekada negali būti garantuotas dėl kito žmogaus, vis dėlto Džonas ne- 
abejojo, kad žinia apie palėpėje rastus okultinius piešinius ir nukirstą 
pirštą jiems buvo didelė staigmena. 

Kaip jie teisingai pastebėjo, prieš namą įsigyjant Džonui su Siu- 
zana, jis beveik metus stovėjo tuščias, todėl visiškai įmanoma, kad tai 
galėtų būti skvoterių darbas, nors Siuzana šia versija nepatikėjo. Ji 
atrodė įsitikinusi, kad simboliai palėpėje patvirtina Fergiuso Donliva- 
jaus pasakojimo teisingumą. 

Džonas labai norėjo, kad Fergiusas geriau būtų patylėjęs: buvo 
kvaila šitaip įbauginti Siuzaną, o ir simboliai buvo aptikti pačiu netin- 
kamiausiu metu. Jos padėtis buvo sunki dar iki Fergiuso mirties; kuri 
ją stipriai sukrėtė, o šis atradimas pribaigė galutinai. 

Be abejo, simboliai kėlė nerimą. Jie buvo nupiešti tobulai, ir tai 
šiurpino: kažkas gerokai paplušėjo juos piešdamas, o paskui ir slėp- 
damas. Daug pastangų reikėjo ir pagaminti dėžutei su joje patalpintu 

kraupiai atrodančiu pirštu. Skvoterių versija jam atrodė verta dėmesio. 
Tačiau net ir labai norėdamas atmesti kitą versiją, pasak kurios ponai 
Sarocinis ir Mailzas Van Rė verčiasi okultizmu, negalėjo to padaryti, 
nes iš galvos neišėjo Zako Dencigerio, Harvio Adisono ir Fergiuso 
Donlivajaus mirtys. Jas kažkas siejo, tiesa, tai galėjo būti tik kvailos spe- 
kuliacijos, tačiau Donlivajus buvo gerbiamas mokslininkas, o ir pono 
Sarocinio liguistas polinkis į slaptumą nepaliko Džono ramybėje. 

Jis buvo prašęs Arčio pasidomėti „Vorn“ banko ryšiais ir tikėjosi 
atrasti kokių nors užuominų, galinčių įrodyti — tiek Siuzanai, tiek jam 
pačiam, — kad jos baimės neturi pagrindo. 

Savaitgalis buvo siaubingas. Siuzana visiškai užsisklendė savyje 
ir bijojo būti name, kurio palėpėje buvo rasti šiurpūs simboliai, tačiau 
bijojo ir išeiti laukan. Džonas daugybę kartų klausė savęs, kaip jis pa- 
sielgtų, jei turėtų galimybę atsukti laiką atgal. Kaip jie gyventų, jei būtų 
atmetę pono Sarocinio pasiūlymą? O kai ši istorija baigsis, ar jų meilė 
ir aistra vienas kitam vėl bus tokios pačios kaip anksčiau? Gal jiedu 
arba Siuzana, o gal ir jie abu, pasikeitė visam laikui? 

Tai atrodė kvaila. „DigiTrak“ sekėsi kuo puikiausiai, bet vis dėl- 
to jam buvo sunku susikoncentruoti į darbą ir išlaikyti motyvaciją. 
Pelnas, kurį jie dabar gavo, nieko nereiškė. Be abejo, sąskaitos likutis 
banke buvo puikus, o Kleikas kalbėdavosi iki koktumo maloniai ir 
netgi teiravosi Džono, ar jiedu su Siuzana nenorėtų kaip banko svečiai 
šią vasarą nuvykti į Vimbldoną. 

— Nesuprantu, kaip kompanija gali būti tokia... nematoma. 

— Tai paprasta. Nominalūs direktoriai, nominalūs akcininkai. - 
„Vorn“ bankas tikriausiai yra filialas banko, registruoto kur nors Kai- 
manų salose, kuris yra filialas kito banko, registruoto Lichtenšteine ir 
esančio filialu kito banko, kuris registruotas Olandų Antiluose, ir taip 
toliau. Jei turi daugybę pinigų, Džonai, gali būti nematomas. Galima 
būtų pažaisti visai įdomų internetinį žaidimą, kuris vadintųsi fiktyvių 
kompanijų tikrų savininkų medžioklė. 

Džonas nusirišo kaklaraištį ir permetė jį per kablį drabužiams 
kabinti. 

— Vadinasi, tavo žiebtuvėlis, kurį, kaip manai, nudžiovė vyrukas 
iš banko, dabar jau turėtų būti apkeliavęs pusę pasaulio? 

— Labai sąmojinga, — Arčis apsivilko skvošo marškinėlius. 

— Ši istorija man jau įgrisusi iki gyvo kaulo. Negaliu jos pamiršti. 
Jei kada nors pamatyčiau tą galvažudį... Kaip jo pavardė? Kiundzas? 

— Nedera taip kalbėti apie svarbų klientą, Arči. 

— O, taip. Jei jis toks svarbus, tai man būtų neprošal jį vieną 
gražią dieną, siaučiant aštuonių balų vėtrai, pasikviesti į savo katerį, 
permesti per bortą ir pasiteirauti, ar patiko mano žiebtuvėlis. Beje, šią 
vasarą... — jis nutilo ir užsimovė sportines kojines. — Planavau, jei 
oras bus pakenčiamas, kateriu nuplaukti iki Prancūzijos. Paimtume 
merginas ir kokią savaitę paplaukiotume palei Normandijos ir Brita- 
nijos krantus, o gal nusigautume iki Sueco salų. Įsivaizduoji? 

— Skamba neblogai. Norėčiau ir aš. | 

Normalus gyvenimas, — pagalvojo Džonas. — Tai ir yra pro- 
blemos sprendimas. Planuoti ateitį. Padėti Siuzanai suprasti, kad kū- 
dikio gimimu gyvenimas nesibaigia. Sugalvoti ką nors, ko ji lauktų. 
Suplanuoti šios vasaros atostogas taip, kad būtų kuo daugiau veiklos: 
Derbis, Askotas, Vimbldonas, Henlis, Glaindbornas, Britanijos „Grand 
Prix“, Kauso regata, Promenados koncertų uždarymo vakaras. Kodėl 
gi? Juk jai patikdavo. Džonas išsitraukė iš krepšio batelius. 

— Arči, ar tau neteko nugirsti ką nors keista apie tą „Vorn“ banką? 

— Keista? 

Džonas linktelėjo. 

— Bankas, kurio atstovas vagia žiebtuvėlius, neatitinka įprasto 
respektabilaus Šveicarijos banko įvaizdžio. 

Arčis pažvelgė į jį. 

— Kažkas, susiję su šiuo banku, tau tikrai neduoda ramybės. 
Kas tai“ 

Persirengimo kambaryje pasigirdo žingsniai, ir Džonas pritilo. 

— Galbūt tau atrodo, kad aš kvaištelėjau. Tačiau man knieti išsi- 
aiškinti, ar jie neturi nieko bendra su okultizmu. 

— Su okultizmu? — Arčis ėmė rištis vieną batelį. — Turi galvoje 
juodąją magiją, kerus? Tu tai laikai okultizmu? 

— Aha, — patvirtino Džonas, įtempdamas batraištį. 

— Tiesą sakant, — atsistodamas ir ištiesdamas nugarą prabilo 
Arčis, — labai įdomu, kad tai išgirdau kaip tik iš tavęs. 

Džonas palaukė, kol Arčis pasirausė krepšyje ir, išsitraukęs skvo- 
šo kamuoliuką, tarytum tikrindamas rankos stiprumą, jį suspaudė. 

— Taip, labai įdomu. 

— Nežinomybė mane pribaigs, Arči. 

Arčis įgrūdo kamuoliuką į kišenę, pakėlė raketę ir patikrino jos 
virveles. 

— Kaipgi tie okultiniai dalykėliai vadinasi? 

— Kokie dalykėliai? 

Arčis nagu perbraukė per virveles, pasigirdo ausį rėžiantis 
zvimbtelėjimas. Regis, garsu jis liko patenkintas. 

— Nagi tie simboliai, geometriniai, penkiakampės žvaigždės... 
Yra pavadinimas joms apibūdinti. 


— Pentagramos? 
— Taip. Taigi vienas mano bendradarbis, prie gretimo stalo sėdin- 
tis vaikinas, Oliveris Valtonas... — Arčis pakėlė raketę prie ausies ir dar 


kartą užgavo virveles. — Tai buvo praėjusią vasarą. Vieną karštą dieną 
neveikė oro kondicionierius. Jis užraitė savo rankoves, ir aš ant jo ran- 
kos išvydau šį ženklą. Jis buvo smulkus, iš pradžių palaikiau apgamu, bet 
paskui, įsižiūrėjęs atidžiau, supratau, kad tai — vienas iš tų simbolių. 

— Pentagrama? 

— Taip. Paklausiau jo, kuriems galams jam ši tatuiruotė, bet jis 
sureagavo labai keistai, galima sakyti — susierzino, nuleido rankoves 
žemyn ir niekada normaliai neatsakė. 

— O kąjis pasakė? — Džonas atrodė sutrikęs. 

— Sumurmėjo kažką apie asmeninius reikalus, pamalė šūdą, ir 
viskas. Galiu pasakyti tik tiek, kad tądien turėjau daug darbo ir šį rei- 
kalą pamiršau. 

— Ar gerai sutari su tuo Oliveriu Valtonu? 

Arčis nusivaipė. 

— Dirbti su juo gan neblogai. Nevertinu jo socialiniu atžvilgiu, 
nežinau, kuo jis užsiima. Jis yra uždaro būdo, mažai kalba. 

— Daug uždirba? 

— Labai. 

— Kaip ir tu? 

— Aha, tik aš išleidžiu. Dievas žino, ką jis daro su savo pinigais. 
Gali būti, kad slepia kur nors po grindimis. 

— Suvyniojęs į aksomą? 

Arčis nesuprato replikos. 

Kai Džonas grįžo namo, laikrodis rodė pusę devintos vakaro. 
Jis labai nustebo, kad prie namo nestovėjo Siuzanos automobilis. 
Norėdamas įsitikinti, dar žvilgtelėjo į gatvę, bet ir ten automobilio 
nebuvo. 

Įėjusį pro pagrindines duris jį pasitiko slogi tyla. Siuzanos namie 
nebuvo. Nerado nei jokio raštelio, vakarienė irgi nebuvo paruošta. 

Jis surinko balso pašto numerį. Buvo palikta tik viena žinutė 
— detektyvas seržantas Šokrosas norėjo suderinti su Siuzana, kada 
galėtų atvykti ir pasikalbėti apie Fergiuso Donlivajaus mirtį. Praneši- 
mas buvo paliktas ketvirtą valandą penkiasdešimt minučių. 

Vis labiau nerimaudamas Džonas patikrino kiekvieną kambarį, 
— ką gali žinoti, o gal ji guli be sąmonės, — tačiau kai įėjo į jų en suite* 
vonios kambarį, ėmė mausti krūtinę. Nebuvo Siuzanos dantų šepetė- 
lio. Ant lentynų trūko kelių buteliukų. Nebuvo ir jos chalato, įprastai 
kabėdavusio ant durų. 

Miegamajame stovinti spintelė buvo pravira. 

Niekur nesimatė jos šlepečių. 

Ilgiau pasidairęs Džonas suprato, kad nėra ir Siuzanos mėlynojo 
lagamino. 

Nejaugi prasidėjo? Priešlaikinis gimdymas? Galimas dalykas, 
juolab kad ją nuolat kankino skausmai. 

Jis nuodugniai viską apgalvojo. Siuzana būtų skambinusi į grei- 
tąją pagalbą, nors ne — tikriausiai būtų skambinusi Mailzui Van Rė. 
Kažkur turėjo būti telefono numeris, ypatingam atvejui, skambinti 
bet kuriuo metu, dieną ar naktį, ir Džonas stengėsi prisiminti, kur jį 
matęs. O vis dėlto, jeigu ją išvežė greitosios pagalbos automobilis, tai 
kur dingo jos mašina? Tikriausiai ji išvažiavo viena pati. Kodėl tokiu 
atveju nepaskambino jam, neatsiuntė nė žinutės? Argi ji nebūtų to pa- 
dariusi? 

Tuo metu suskambo telefonas. Džonas puolė prie jo, bet netru- 
kus turėjo nusivilti, nes išgirdo Keitės Foks balsą. Džonas jai pasakė, 


* Vonios kambarys prie miegamojo. 

kad Siuzanos nėra namie, todėl ši paprašė perduoti informaciją apie 
Fergiuso Donlivajaus laidotuves. Jos numatytos ateinantį antradienį, 
Šiaurės Londone esančiame krematoriume. Jis užrašė tai ant popie- 
riaus skiautės ir pažadėjo perduoti Siuzanai tą pačią akimirką, kai ji 
sugrįš. 

Padėjęs raštelį ant virtuvės stalo, prispaudė jį pipirmale. Paskui 
suskato ieškoti Mailzo Van Rė telefono numerio ir galiausiai prisimi- 
nęs, kur jis galėtų būti — rado užmautą ant kablio, ant lentynos, kartu 
su vietinių konditerijos parduotuvių valgiaraščiais. 

Išgirdęs signalą „užimta“, padėjo ragelį į vietą. Jis be paliovos 
svarstė. O jeigu ji pateko į autoavariją? Apalpo išvykusi apsipirkti? 
Džonas dar kartą paskambino ir šįkart jam pavyko. Nuskambėjus 
gongui, įrašytas balsas paaiškino, kad skambutis peradresuojamas. Vėl 
pasigirdo skambinimo tonas, tik kitoks nei prieš tai, ir bemaž iškart 
atsiliepė lipšnus vyriškas balsas: 

— Mailzas Van Rė. 

Fone buvo girdėti gausmas ir besikalbančių žmonių klegesys. 

Džonas tuojau pat susirūpino, kad gali apsijuokti. Gal Siuzana 
šįvakar kažkur išvyko su drauge, o jis paprasčiausiai buvo pamiršęs? 
Pastaroji mintis atėmė iš jo pasitikėjimą savimi ir Džonas prabilo: 

— O, sveiki, tai Džonas Karteris, Siuzanos Karter — turbūt pa- 
menate? — vyras. 

Balsas kitame laido gale buvo nuoširdus ir draugiškas. 

— Taip, labas vakaras, malonu jus girdėti. Kuo galėčiau padėti? 

Gydytojo balsas buvo toks ramus, kad Džonas iškart suprato, jog 
skambindamas jam suklydo. 

— Aš... aš truputį susirūpinęs. Grįžęs namo neradau Siuzanos, 
o ji nepaliko nei raštelio, nei ko nors panašaus. Pamaniau, galbūt kas 
nors atsitiko ir jūs paguldėte ją į kliniką. 

Dabar susirūpinęs atrodė ir Van Rė balsas: 

— Ne, nieko nežinau. Pastarąjį kartą matėmės prieš porą dienų. 

— Arji negalėjo kur nors apalpti? O gal prasidėjo gimdymas? 

Nors balse girdėjosi nerimas, Mailzas Van Rė stengėsi išlikti 
ramus: 

— Taigi, taip, pone Karteri, tokie dalykai yra įmanomi. Esu tikras, 

kad pajutusi sąrėmius ji būtų paskambinusi man. Ji yra labai šaltak- 
"raujiška panelė. 

Džonas neturėjo jokio noro prieštarauti. 

— Taip, žinoma. Esu tuo tikras. 

— Ar nebandėte teirautis policijoje? Arba ligoninėse? 

— Ne, kol kas ne. 

— Manau, vertėtų paskambinti. Apgailestauju, bet aš šiuo metu 
esu medikų susitikime ir po kelių minučių turėsiu sakyti kalbą. Jei 
būčiau neužsiėmęs, mielai jums padėčiau. 

— Ne, nereikia, nesirūpinkite, ačiū jums. Aš pats tai padarysiu. 
Esu tikras, kad jai viskas gerai, o aš panikuoju visiškai be reikalo. 

— Ir aš taip manau. Ar galėtumėte man paskambinti po maždaug 
valandos ir pasakyti, ar viskas gerai? 

Džonas pažadėjo duoti žinią. Tada atsisėdo prie stalo, paskambi- 
no į telefonų tinklo informacijos biurą ir paprašė jam padiktuoti vie- 
tinių policijos nuovadų ir ligoninių telefonų numerius. Ant stalo, šalia 
rytinės korespondencijos, gulėjo Daily Mail. Čia pat buvo atplėštas 
Siuzanos motinos laiškas, pora jam adresuotų aplinkraščių ir sąskaita 
už sunaudotą elektros energiją. 

Užsirašęs operatoriaus paskubomis išpyškintus numerius, Džo- 
nas paskambino iš eilės kiekvienu iš jų. Nė viena nuovada neturėjo 
jokios informacijos apie Siuzaną Karter, nebuvo ji ir paguldyta į ligo- 
ninę. | 

Džonas nežinojo, ar jam reikėtų aprimti, ar dar labiau susirūpinti. 

Vienuoliktą vakaro jis vėl paskambino Mailzui Van Rė ir pranešė, 
kad Siuzana vis dar neatsirado. Fone buvo girdėti klegesys, todėl jis 
sunkiai girdėjo. Ginekologo balsas bylojo apie vieną kitą išgertą taurę 
ir Džoną erzino. Padėkojęs Džonui už informaciją, Van Rė pasiūlė dar 
kartą paskambinti į policijos nuovadas ir ligonines. 

Jis taip ir padarė, bet ir šįsyk nesėkmingai. Paskui įniko skambinti 
visoms Siuzanos draugėms, net Karolinai Adison, kurią prižadino iš 
miego, tačiau ir vėl nieko nepešė. 

Siuzana buvo dingusi. 

Didžiausias pavojus tykojo būtent čia, išeinant iš muitinės salės. 
Stumdama vežimėlį su bagažu į atvykimo salę, Siuzana jautėsi taip, 
tarytum kojos būtų švininės, o kūnu žliaugė prakaitas. 

Ji akylai nužvelgė minias, aukštyn iškeltas lenteles su vardais ir 
plakatus. Dairėsi veido, nors ir nežinojo kieno, gal pono Sarocinio, 
veido, kurio ji tikriausiai neatpažintų, bet kuris atpažintų ją. 

Nors Siuzana dabar buvo už penkių tūkstančių mylių, ji nė aki- 
mirką neprarado budrumo. Jos žvilgsnis skrodė veidus, ji net įsikando 
sau į į lūpą, gręžiodamasi atgal ir dairydamasi aplink, ieškodama kartu 
su ja skridusių žmonių, kuriuos norėjo praleisti pirma savęs. Lėktuve 
buvo penki vyrai, kurie skrido vieni ir galėjo ją sekti. Ji sąmoningai 
užtruko bagažo salėje, nenuleisdama nuo jų akių ir praleisdama juos į 
priekį. Tačiau nė vieno iš jų dabar nesimatė. 

Siuzana suprato, kad jai labai pasisekė, nes registruojantis skry- 
džiui niekas nepasidomėjo jos būkle; paskutinį nėštumo mėnesį, ne- 
turint gydytojo išduotos pažymos, jos galėjo paprasčiausiai nepraleisti 
į lėktuvą. Tačiau iš išorės labai nesimatė, kad ji būtų priaugusi svorio, o 
platus paltas, kurį vilkėjo, paslėpė atsikišusį pilvą. 

Bumpsis miegojo beveik visą kelią, bet dabar būdravo. Jis irgi 
buvo sunerimęs. Siuzana dar kartą apsidairė — ji fiziškai jautė Bump- 
sio nerimą, gerklė buvo perdžiūvusi, reikėjo kuo greičiau iš čia dingti. 

Buvo niūri drėgna popietė. „Alamo“ automobilių stovėjimo aikš- 
telėje ji neišvydo nieko, dėl ko reikėtų susirūpinti. Atrodė ramu, grupė 
turistų grūdosi į autobusą, o porelė, tikriausiai susiruošusi į medaus 
mėnesio kelionė, lipo į automobilį atverčiamu stogu. Prakaitui nenu- 
stojant žliaugti, Siuzana apgraibomis bandė atlaisvinti saugos diržą 
tiek, kad jis atitiktų jos išaugusį pilvą. Galiausiai pajudėjo prie kontro- 
lės punkto užtvaro. 

— Sveikas atvykęs į Los Andželą, Bumpsi, — ištarė ji po kelių mi- 
nučių, spustelėjusi akceleratoriaus pedalą ir išvažiuodama į greitkelį. 

Bumpsis į tai atsakė sukiodamasis ir vartydamasis gimdoje. Da- 
bar, automobiliui važiuojant tolyn, jis vėl buvo atsipalaidavęs, tačiau 
tik ne Siuzana. Ji dirsčiojo į veidrodėlius, norėdama įsitikinti, ar niekas 
jos neseka. 

— Tu jiems reikalingas apeigoms, jie nori padaryti tau kažką 
"baisaus. Nežinau, Bumpsi, ką konkrečiai jie rezga, bet aš jiems neleisiu. 
Tu gimsi Kalifornijoje ir čia būsi saugus. Tavo močiutė ir senelis pa- 
dės man tave auginti. Jie tau patiks. Jiems nenusišypsojo sėkmė, o vis 
dėlto jie rado savo vietą po saule... Žinoma, jie būtų pasiekę daugiau, 
jei Keisės nebūtų ištikusi nelaimė. 

Siuzana nutilo. Prieš akis švytavo valytuvai, tuo tarpu pro šalį 
nudundėjo sunkvežimis, taip arti, kad ji akimirksniu suktelėjo vairą į 
priešingą pusę, palydėta pikto garso signalo. Netrukus atkreipė dėme- 
sį į sedaną, jau porą minučių važiuojantį jai iš paskos. Jai padidinus 
greitį, greičiau ėmė važiuoti ir sedanas. Sulėtino ji, sulėtino ir sedano 
vairuotojas. 

Siuzana įsitempė. Automobilyje sėdėjo vienintelis vairuotojas. Po 
kurio laiko automobilis ėmė atsilikti, o galiausiai įsuko į išvažiavimą 
iš greitkelio. Siuzana atsikvėpė. Visą dėmesį ji sutelkė į vairavimą, o 
paskui tarė: 

— Tau turėtų patikti Keisė, ji yra tavo teta. Noriu pasakyti, kad 
ji nebus kaip dauguma tetų, kurios išsiveda pasivaikščioti, nuperka 
dovanėlių ir taip toliau, bet tai nereiškia, jog ji tave mažiau mylės. Ar 
supranti? 

Bumpsis, pritardamas jai, vėl ėmė sukiotis ir vartytis. Bumpsis 
žadėjo dievinti Keisę. 

Siuzana ėmė galvoti apie vaistus. Jai reikėjo, kad kas nors reko- 
menduotų ginekologą. Ne, tai nesudarys sunkumų — čia ji turėjo aibę 
draugų, o ir vieta buvo žinoma. Per dvidešimt keturias artimiausias 
valandas ją užgrius tokia rekomendacijų lavina, kad ji nepajėgs su 
visomis susipažinti. 

Prie Venecijos išsukus iš greitkelio, beliko vos pora mylių. Lon- 
donas liko kažkur toli, sakytum kitoje planetoje. Galbūt visa tai tebuvo 
slogus sapnas ir Londonas išvis neegzistavo, o jei ir egzistavo, tai para- 
lelinėje visatoje, o dar kitoje paralelinėje visatoje tebegyveno Fergiusas 
Donlivajus. 

Štai čia dabar buvo jos realybė. Siuzana plaštaka nusišluostė aša- 
rą. Ir Bumpsis buvo realus. Tai buvo jos vienintelis neabejotinas faktas. 
Bumpsis buvo pats tikriausias, ir per visą jos gyvenimą nebuvo nieko 
tikresnio. 

Po kelių minučių jie bus namie ir jiems nebegrės joks pavojus. 
Tik jai dar reikėjo sugalvoti kai ką, ko ji iki šiol nebuvo sugalvo- 
jusi. Tai yra, ką, po perkūnais, pasakyti savo tėvams? 


52 


Kompiuteriai kalbasi vienas su kitu, jie spaudžia vienas kitam 
rankas, susitikę telefono linijose ir radijo bangose, jie keičiasi skaitme- 
nine informacija. 

Šis konceptas žavėjo Kiundzą, jis negalėjo atsistebėti gyvenimu, 
vykstančiu slaptose dėžutėse. Jį kerėjo jo telepatija, kuri buvo labiau 
fokusuota, nepalyginti tikslesnė ir daug paprasčiau naudojama. 

Jam tai buvo neįtikėtina. 

Šiuo metu vyko pokalbis tarp trijų kompiuterių — kažkas pana- 
šaus į sąšauką telefonais. Vienas kompiuteris buvo komutatorius, su- 
montuotas mažoje metalinėje dėžutėje, pritvirtintoje prie Arčio Vareno 
„Aston Martin“ dugno; kitas aplink Žemę skriejančiame palydove, o 
trečiasis — ant lentynos, tarp kitų kompiuterių, išrikiuotų išilgai vienos 
belangio kambario sienos, palėpėje įrengtame Kiundzo bute. 

Kompiuteris, stovintis tiesiai priešais jį, nebuvo linksmas. Jis 
įjungė signalinę lemputę ir pakankamai garsų aliarmą. Antradienio 
vakarą po skvošo partijos grįžtančio Arčio Vareno automobilis nukry- 
po nuo įprasto maršruto. Jis turėjo važiuoti namo, tačiau taip nebuvo. 
Jis važiavo priešinga kryptimi, tai yra atgal, „Loeb-Goldsmid-Saxon“ 
kontorų link. 


Žviegiant padangoms, Arčis pro įvažiavimą įsuko į požeminę 
automobilių aikštelę. Jis tyčia taip elgėsi, norėdamas padaryti įspūdį 
naktį budinčiam apsaugininkui; su savo astonu Arčis atrodė it didelis 
vaikas, besipuikuojantis gražiu žaisliuku. 

Apsaugininkas, kurio emblemoje buvo nurodyta, kad tai yra Ro- 
nas Viksas, linktelėjo iš už savo stiklo. Ronas Viksas prabangią mašiną 
matė tik kaip masyvų metalo gabalą. Jis nežinojo, kad tai yra „Aston 
Martin“, mat automobiliai jo nedomino, todėl nebūtų atskyręs astono 
nuo tojotos, bet jo tai nė kiek nejaudino. 

Ronui Viksui rūpėjo tik viena: ar jo žmona, Mina, kuriai sparčiai 
"vystėsi krūties vėžys, dar suspės pamatyti jų pirmąjį anūką, turintį 
gimti po trijų mėnesių ir jos desperatiškai laukiamą. Vėlyvas darbuo- 
tojo pasirodymas — buvo pusė dešimtos vakaro — jo nenustebino. Ši 
kompanija ištisą parą vertėsi prekyba, apimančia visą pasaulį; dieną 
naktį vyrai prašmatniais kostiumais atvykdavo ir išvykdavo savo nau- 
jutėliais automobiliais. 

Arčis, vedamas smalsumo ir noro padėti draugui, kuris atrodė ne 
juokais sunerimęs, bronziniu liftu pakilo į dvidešimtą aukštą. Kažkas 
buvo negerai su Džonu Karteriu ir jo sandėriu su „Vorn“ banku, dėl 
to jis ėjo iš proto. Arčis ilgai kamantinėjo bičiulį, tačiau Džonas buvo 
labai nekalbus. Arčis suprato vienintelį dalyką — kad bankas gali būti 
susijęs su organizuotu nusikalstamumu ir Džonas gali patirti spaudi- 
mą dėl kreditų grąžinimo ar turėti panašių problemų. Tačiau kodėl 
Džonas negalėtų jam papasakoti, kas dedasi? 

Lifto durys atsidarė ir jis išlipo į tamsų koridorių. Kone tą pačią 
akimirką užsidegė šviesos. Jas valdė jutiklis, reaguojantis į žmogaus 
kūno skleidžiamą šilumą — įjungiantis apšvietimą, kai žmogus įeina į 
patalpą, ir išjungiantis jam išeinant. 

Sandorių sudarymo kabinetas, kuriame Arčis dirbo, buvo tuščias. 
Užteko tik praverti duris, ir šviesa, vos girdimai spragtelėjusi, įsijungė. 
Švaros tarnyba jau buvo pasidarbavusi: darbo dienos likučių nelikę nė 
kvapo, puodeliai su nebaigta gerti kava ir skardinės su nealkoholiniais 
gėrimais nurinkti nuo stalų, kabinetas atrodė it naujai įrengtas, išbliz- 
gintas ir švarus iki sterilumo. Veikė tik kompiuteriai ir jų monitoriai, 
švytintys įvairiomis spalvomis. Viename dreifavo skraidantys skru- 
dintuvai, kitame plaukiojo auksinės tropikų žuvelės. 

Atsisėdęs prie savo darbo stalo, Arčis iš papratimo, stipraus ir ne- 
nugalimo it narkotikas, įvedė slaptažodį, įsijungė kompiuterių sistemą 
ir paskubomis užmetė akį į Jungtinių Valstijų valstybinių obligacijų 
puslapius, tikrindamas, ar „Dow Jones“ nėra jokių drastiškų kainų 
pokyčių. Paskui žvilgtelėjo į „Japanese Futures“ Čikagoje. Arčis buvo 
patenkintas, kad, jam baigus darbą ir išvažiavus, neįvyko nieko, kas 
būtų verta dėmesio, ir jis vylėsi, kad situacija nepasikeis iki penktos 
valandos ryto, kuomet jis pradeda prekybą. 

Vogčiomis dirsčiodamas į duris, Arčis nusliūkino prie gretimai 
stovinčio Oliverio Valtono stalo. Nors kėdė buvo tokia pat kaip jo, 
tačiau atsisėdęs jis pasijuto kitaip, o ir klaviatūra, nors ir identiška jo 
klaviatūrai, atrodė lengvesnė. Pasirinkęs komandą „Prisijungti“ ir pa- 
prašytas įvesti vartotojo vardą, pasielgė kaip įprasta jų kompanijoje, 
tai yra surinko pirmą vardo raidę ir pavardę: ovaltonas. 

Kompiuteriui pareikalavus slaptažodžio, Arčis nesutriko, mat 
begalę kartų buvo stebėjęs, kaip juda Oliverio Valtono pirštai šiam 
prisijungiant, todėl tiksliai žinojo, kuriuos klavišus ir kokiu eiliškumu 
jo kolega spaudžia. Jam niekada nė į galvą nebuvo atėjusi mintis, kad 
gali kada nors prireikti Oliverio Valtono slaptažodžio, bet šįkart ši 
smulkmena labai pravertė. 

Taigi Arčis surinko žodį „tiesa“. 

O tada susimąstė, kodėl būtent tiesa? Tačiau ilgai nesvarstė. Jis jau 
buvo prisijungęs prie Oliverio Valtono sistemos. Arčis kurį laiką atidžiai 
tyrinėjo ekraną, bandydamas jame susiorientuoti, o tai padaryti nebuvo 
sunku, nes darbalaukio išplanavimas buvo labai panašus į jo kompiu- 
terio, trumpai tariant, buvo naudojamas standartinis programinės įran- 
gos paketas, kuriuo naudojosi visi darbuotojai. Simboliai išdėstyti ver- 
tikaliais stulpeliais. Ekrano viršuje eile išdėstyti analoginiai laikrodžiai, 
rodantys laiką svarbiausiose pasaulio laiko juostose. Darbų planuotojas 
ekrano kairėje pusėje rodo prioritetinius rytdienos darbus. 

Paskubomis peržiūrėjęs Valtono rinkmenų pavadinimus, paskui 
patikrinęs juos dar kartą, tik jau kruopščiau, Arčis paieškos laukelyje 
įvedė pavadinimą „Vėorn“ bankas. 

Po kelių sekundžių jam buvo pateiktas sąrašas su atitinkamai pa- 
vadintomis rinkmenomis, deja, didelei jo nuostabai, visi dokumentai 
buvo jam nežinoma kalba. Pamanęs, kad tai galėtų būti graikų kalba, 
Arčis bandė prisiminti tekstus šia kalba, su kuriais galėjo susidurti mo- 
kyklos laikais. Ėmė ieškoti pažįstamų raidžių — alfa, beta, gama, delta, 
omega, tačiau tokių nerado. Gal tai koks šifras, nors taip neatrodė. 

Tada jis nuvedė žymeklį su smėlio laikrodžiu iki viršaus ir dusyk 
spustelėjo. Po trumpos pauzės ekraną užpildė informacija — begalė 
skaičių, raidžių, simbolių, ir visi jie buvo visiškai nesuprantami. Paskui 
Arčis kruopščiai, nepraleisdamas nė vienos, atidarė visas kitas rink- 
menas, bet paaiškėjo, kad visi dokumentai užšifruoti tuo pačiu šifru. 

Jis neramiai Žvilgčiojo į savo laikrodį, žinojo, kad Paila bus įnir- 
'šusi dėl jo vėlavimo grįžti, tačiau nieko negalėjo pakeisti. Tada vėl įsi- 
stebeilijo į kompiuterio ekraną, iš eilės spausdamas kiekvieną simbolį 
ir tikėdamasis, kad pavyks rasti tekstą iššifruojančią programą, tačiau 
nesėkmingai. 

Kompiuteriai niekada nebuvo jo stiprioji pusė; kas Žino, gal tai 
visiškai nesudėtinga, galbūt užtektų tik paskambinti Džonui ir pa- 
pasakoti apie šifrą, o jis jau suprastų, ką visa tai reiškia. Arčis ištiesė 
ranką į telefoną, bet paskui suabejojo, prisiminęs, kad jau vėlus metas, 
o be to, jam į galvą toptelėjo geresnis sumanymas. 

Pradėjęs naują rinkmeną, jis atidarė pirmą iš dokumentų su jam 
reikalingu pavadinimu ir jo turinį išsaugojo ką tik sukurtoje rink- 
menoje. Tada ją nukopijavo į vieną iš savo konfidencialių rinkmenų, 
ištrynė iš Valtono ekrano visus savo veiklos pėdsakus ir sistemą iš- 
jungė. 

Vėl atsisėdęs prie savo darbo stalo, Arčis skubiai parašė Džonui 
elektroninį laišką ir pridėjo prie jo rinkmeną. Išsiuntęs jį, išjungė sis- 
temą ir paskambino Pailai pasakyti, kad atvažiuosiąs pas ją po dvide- 
šimties minučių. Tuojau pat pasipylė keiksmai. 

— Ei! Nurimk. 

— Nurimti? Man nurimti? Kodėl turėčiau? Sakei, kad pusę de- 
vintos būsi namie. Aš paruošiau vakarienę pusei devintos... Tu Žinai, 
kiek dabar valandų? A? Dešimt valandų. 

— Buvau ligoninėje. Skubiosios pagalbos skyriuje. 

— Ligoninėje? — Pailos tonas akimirksniu pasikeitė. — Ne, o, ne, 
brangusis, kas atsitiko? 

— Man skubiai atlikta operacija. Pritvirtino spenelį. 

Kurį laiką buvo tylu. Akimirksnį atrodė, kad ji šokiruota. 

— Ne, tu... — netrukus ji viską suprato. — Tu, šunsukis! Per tave 
aš visa susirūpinus! 

— Po dvidešimties minučių būsiu namie. Greitai nusimesk dra- 
bužius! 

— Jokio sekso! — atšovė Paila. — Maistas! 

Koridoriumi grįždamas atgal į liftą, Arčis plačiai šypsojo, bet ne- 
pastebėjo, kad lempos sandorių kabinete taip ir liko šviesti. Jos turėjo 

automatiškai išsijungti, tačiau taip neįvyko, nes tuo metu kažkas įėjo į 
kabinetą pro kitas duris. 

Oliveris Valtonas atsisėdo prie savo stalo ir klaviatūra surinko 
prisijungti reikalingus duomenis. Surasti tam, ko ieškojo, jis užtruko 
mažiau nei minutę. Tada išsiėmė telefoną ir surinko reikalingą telefo- 
no numerį. 

Kiundžzas atsiliepė, vos tik nuskambėjo pirmasis signalas. 

— Taip, — tarė jis. — Taip, — pakartojo po akimirkos. 

Jis atidarė rankoje laikomo auksinio „Dunhill“ žiebtuvėlio dang- 
telį, pasigirdo išeinančių dujų šnypštimas, paskui jį uždarė ir padėjo 
telefono ragelį į vietą. Smaksojo į žiebtuvėlį. Auksinio aptaiso struk- 
tūra buvo briaunota, tai yra ne glotni, o primenanti matinį stiklą. Ir 
atvaizdas jame buvo šešėliuotas, lyg migloje. Kiundzas, spragtelėjęs 
dar kartą, vėl atidarė dangtelį ir vėl uždarė. Jam patiko šis veiksmas, 
mat žiebtuvėlis buvo taip puikiai sukonstruotas, kad žaisti jo dangteliu 
buvo vienas malonumas. 

Surinkęs pono Sarocinio namų Šveicarijoje telefono numerį, jis 
paaiškino: 

— Man reikia jūsų energijos komunikacijai. 

— Dar anksti, Stefanai. Aš lauksiu tavo skambučio ryte. 

— Nenumatyta situacija, pavojus. 

— Tau reikalinga mano energija dabar, o paskui jos reikės dar ir 
ryte? Man neliks laiko jai atgauti. 

— Tačiau tai būtinas reikalas, — neatlyžo Kiundzas. 

— Ar turi rankoje asmeninį daiktą? 

— Taip. 

— Gerai. Aš su tavimi. Jauti mane? 

— Taip, jaučiu. 

Jis tikrai jautė. Kiundzas kaip įmanydamas susikoncentravo ir jau 
po kelių sekundžių pajuto, kaip jųdviejų ryšys vis stiprėja, stiprėja, kol 
Kiundzas galiausiai išsinėrė iš savo kūno ir perėjo į jį. 

— Dabar nustatyk daiktą, būk švelnus su juo, leisk jam kalbė- 
ti, — nurodė ponas Sarocinis. 

Kiundzas pasielgė kaip lieptas. Jis laikė žiebtuvėlį stambios ran- 
kos delne švelniai, atsargiai, leisdamas žiebtuvėlio šeimininko atspau- 
dui, jo jausmams ir fluidams, jo atminčiai įsiskverbti į delną. Kiundzas 

jautė, kaip jo kūnu cirkuliuoja smulkūs impulsai. Dabar jis buvo 
modemas. Kratė rankas su žiebtuvėlio savininku skersai radijo bangų, 
tarp jų radosi darni vibracija... dabar jie jungėsi... jie keitėsi signalais. 
Taip... gerai... dabar buvo gerai... vaizdas vis labiau ryškėjo. 

Kiundzas išvydo požeminę automobilių aikštelę. Išilgai jos ėjo 
vyras, kuriam būtinai reikėjo numesti svorio. Kiundzas užuodė, kokias 
cigaretes jis rūko. Aikštelė buvo beveik tuščia, joje stovėjo tik šeši au- 
tomobiliai. Vienas nudengiamu stogu, ir šis vyrukas jau buvo arti jo. 

Kiundzas staigiu judesiu atidarė žiebtuvėlio dangtelį ir išgirdo 
spragtelėjimą. Paskui jį uždarė, ir vėl pasigirdo spragtelėjimas. Tada 
vėl atidarė. Vėl uždarė. Kaskart išgirsdavo vis tą patį pasitenkinimą 
teikiantį spragtelėjimą. Mechaninis meistriškumas. 

Dabar jis jautė kiekvieną atomą žiebtuvėlio savininko kūne. 


Arčis atidarė astono dureles, įsiropštė į vidų ir jas uždarė. Du- 
relės tvirtai dunkstelėjo. Tai buvo rankų darbo durelės, pritaikytos 
jo rankai, puikiai sukonstruotos. Pasukęs degimo raktelį, jis išgirdo 
spragtelėjimą — įsijungė elektros įranga. Po akimirkos pasigirdo dar 
vienas spragtelėjimas — elektros energija pasiekė kompaktinių diskų 
grotuvą. Paskui buvo dar vienas spragtelėjimas, tačiau tolimas, vos 
girdimas, toks silpnas, kažkur giliai jo galvoje, todėl Arčis vargu ar 
išgirdo. 

Dundėdamas atgijo variklis, kurio garsas priminė orkestro 
muziką. Arčis, būdamas dirigentu, spustelėjo akceleratoriaus pedalą. 
Variklio galingumas sudrebino astoną ir automobilių aikštelę cilindrų 
išmetamų dujų melodija. 

Arčis spustelėjo kaire pėda sankabos pedalą, tačiau niekas nepa- 
sikeitė. Sumišęs paspaudė dar kartą. Impulsas iš smegenų nukeliavo į 
pėdą, tačiau toji nereagavo. Jis pabandė trečią kartą, bet ir vėl nesėk- 
mingai. 

Buvau užmigęs, dingtelėjo mintis. Koja nutirpo. 

Jis norėjo pakeisti padėtį sėdynėje, tačiau dabar jau rankos ne- 
klausė jo nurodymų. Iš tiesų, keista. Arčis spitrijo į variklio apsisuki- 
mų skaitiklį, kurio rodyklė svyravo ties tūkstančio padala, tai nusileis- 

dama, tai vėl pakildama. Girdėjo variklio gausmą ir išmetamųjų dujų 
ūžimą, taip pat užuodė kvapus, uoslė nebuvo sutrikusi, ir dabar jautė 
stiprų „Connolly“ odos, kuria buvo aptrauktas automobilio salonas, 
kvapą. 

Jis išgirdo dar vieną keistą spragtelėjimą savo galvoje, tik daug 
garsesnį. 

Kažkas barbeno į stiklą. Arčis norėjo apsidairyti, jis žinojo, kad 
turi tai padaryti, bet negalėjo, nesisuko galva. 

Ūmai pasigirdo balsas — Arčis jo nepažino, tai galėjo būti ir au- 
tomobilių aikštelės prižiūrėtojas. 

— Ei? Ei? Labas, ar mane girdite? 

Arčis pagalvojo, gal šis žmogus norėtų prisidegti cigaretę. 


Pusę vienuoliktos suskambo telefonas. Džonas, sėdintis pirmame 
aukšte, priešais televizorių, stvėrė ragelį, vildamasis išgirsti Siuzaną. 
Juk tai turi būti Siuzana, maldauju, tegul tai būna Siuzana. 

Skambino Paila. Ji atrodė sunerimusi, pikta, įžeista ir lengvai 
kauštelėjusi. 

— Labas, Džonai, — pasisveikino ji. — Klausyk, aš nervintis, aš 
atsiprašau, kad vėlu, bet aš nervintis. Arčis sako, jis žaidė skvošą su 
tavim šįvakar. 

— Aha. 

— Jis skambina man, aš nežinau, prieš pusantros valandos, jis 
ruošėsi būti čia per dvidešimt minučių. Aš bandau skambindama jam, 
niekas neatsako jo namie, jo mobilusis, jo darbe. Kur jis dingo? 

Džonas pasakė jai tiesą, kad devintą vakaro paliko Arčį sporto 
klube. Bet jis neketino jai pasakoti, kad Arčis bet kuriuo metu po ran- 
ka turėdavo keletą merginų, todėl pakeliui galėjo užsukti pas bet kurią 
iš jų „greitukui“. 

Jis nusprendė nieko nepasakoti ir apie Siuzanos dingimą, nes ne- 
norėjo, kad ši pakvaišusi ispanų laukinė katė nuspręstų, jog Arčis pabė- 
go kartu su Siuzana. Patarė nesijaudinti, nes Arčis pasirodysiąs, o jeigu 
ji labai nerimaujanti, tai galima paskambinti į policijos nuovadas ir į 
ligonines ir dėl viso pikto pasidomėti, ar jis nepateko į autoavariją. 

Padėjęs ragelį atgal, įsipylė brendžio ir galų gale ryžosi atplėšti 
jau du mėnesius jo portfelyje išgulėjusį cigarečių pakelį. 

Siuzana susidėjo jai reikalingus daiktus ir kažkur išvyko. O dabar 
dingo ir Arčis. 

Sekundės dalį jo smegenys buvo juodu susieję, tačiau tą pačią 
akimirką šią mintį atmetė. Jeigu jie šį vakarą būtų kartu pabėgę, Ar- 
čis vargu ar būtų žaidęs su juo skvošą. Šiaip ar taip, Arčis nuoširdžiai 
mėgo Pailą, ir Džonas buvo tikras, kad ši mergina jo draugui patinka 
daug labiau nei bet kuri kita iš jo buvusių merginų. 

O Siuzana, nėščia beveik aštuonis mėnesius, tikrai nebūtų su nie- 
kuo pabėgusi. Išskyrus poną Sarocinį. 

Niekada. 

Gal Arčis padėjo Siuzanai pasislėpti? 

Tai neįmanoma. Džonas prisidegė cigaretę ir jau nuo pirmo 
dūmo pasijuto apsvaigęs. Tada užsitraukė dar kartą, ir pasidarė geriau: 
skonis buvo salstelėjęs, svaiginantis, veikė raminamai; atrodė, kad krū- 
tinę užplūdo adrenalinas. 

Arčis su tuo nesusijęs. Jis nebuvo suktas žmogus. Jeigu Siuzana 
ir būtų paprašiusi jo pagalbos, Arčis būtų pats apie tai papasakojęs. 
Arčis buvo jo draugas, jo bičiulis, o ne Siuzanos. Arčis dabar kur nors 
dulkinosi, viskas aišku. Tačiau Siuzana? 

Kur, velniai rautų, dabar yra Siuzana? 

Traukdamas cigaretės dūmą ir girsnodamas brendį, Džonas jau 
turbūt šimtąjį kartą šį vakarą svarstė visas įmanomas galimybes. 

O galimybių buvo apgailėtinai mažai. 

— Jis taip prasėdėjo visą valandą, — paaiškino Ronas Viksas. 

Apsaugininkas stovėjo prie Arčio astono kartu su dviem ką tik 
atvykusiais uniformuotais policijos pareigūnais. Automobilio variklis 
tebedirbo, ore tvyrojo išmetamųjų dujų smarvė. 

Vienas pareigūnas atidarė dureles ir paplekšnojo Arčiui per petį. 

— Sere, — kreipėsi jis. — Labas vakaras, sere. 

Arčis nereagavo. Jis sėdėjo plačiai atmerktomis akimis, apšviestas 
salono lempučių, ir žiūrėjo į priekį. 

— Jis nieko nepasakė? — paklausė antrasis policininkas. 

— Nė žodžio. 

— Katatonija, — paaiškino pirmasis pareigūnas. — Man teko 
matyti žmogų, ištiktą šoko, vieną tėvą po autoavarijos, per kurią jo 
dukrai buvo nupjauta galva. 

— Galbūt jį ištiko insultas, — tarė kitas. — Ar iškvietėte greitąją 
pagalbą? 

— Ne, — atsakė Ronas Viksas. — Aš nežinojau, ką daryti. 

— Aš iškviesiu, — pareigūnas ėmė kalbėti į radijo stotelę. 

Arčis tuo tarpu keistai iškėlė nykštį ir staiga juo sakytum sprag- 
telėjo. 

— Sakote, kad jis be perstojo šitaip daro? Nykščiu? — pasiteiravo 
antrasis policininkas. | 

— Taip, — atsakė Viksas. — Manote, kad jis nori duoti mums 
ženklą? 

— Nežinau, — suraukdamas antakius atsakė vyriškis. — Tai labai 
keista. Galima pamanyti, kad jis bando prisidegti cigaretę. 


Namas stovėjo už šešių kvartalų nuo Venecijos paplūdimio, bet 
nuo milijono dolerių vertės namų, susispaudusių išilgai pasivaikščio- 
jimų tako, jį skyrė daugiau kaip šeši šimtai jardų. 

Tai buvo mažas, kuklus vienaaukštis namukas su mansardos lan-- 
gu, o iškrypusi sienų apkala jau visą dešimtmetį reikalavo padažymo. 
Kadaise baltas namas dabar buvo nikotino spalvos. Pašto dėžutės, 
pagamintos iš rifliuotos geležies, apačioje išskusta juostelė su joje už- 
rašyta pavarde — Koriganas. 

Panašios būklės atrodė ir greta namo stovintys automobiliai. Jos 
tėvo pikapas buvo pasviręs dešinėn, o motinos „Corolla“ irgi atrodė 
apgailėtinai. Atleistina žmonėms, kurie, pro šalį vesdami pasivaikščio- 
ti savo šunis, būtų pagalvoję, kad čia gyvena prasčiokai. Deja, jie būtų 
klydę. 

Jie būtų nustebę, jeigu būtų išvydę sodelį už namo su nepriekaiš- 
tingai prižiūrimomis gėlių lysvėmis ir kruopščiai apgenėtais vaisme- 

džiais, bet dar labiau juos būtų nustebinęs namo interjeras su gausio- 
mis antikvarinėmis retenybėmis, knygomis ir paveikslais, — beje, visi 
paveikslai, vaizduojantys laivus ir jūros peizažus, buvo tapyti Siuzanos 
tėvo. 

Siuzana užtempė savo mėlynąjį lagaminą iki prienamio ir susto- 
jo; ji jautė įtampą, o gerklėje stovėjo gniutulas. Buvo keista sugrįžti iš 
anksto nepranešus, it mažam vaikeliui, ieškančiam prieglobsčio tėvų 
namuose. Ar ji sugrįžo į Los Andželą visam laikui? Ar jos gyvenimas 
su Džonu buvo tik septynerius metus trukęs tarpinis epizodas? Jos 
jausmai buvo sumišę, o skrydis ir laiko juostų skirtumas sekino. Los 
Andžele dabar šešta valanda vakaro, o Londone — antra nakties. Pilvą 
be paliovos varstė siaubingi skausmai, tarytum jį būtų kas raižęs iki 
raudonumo įkaitintu peiliu, ir jie vis stiprėjo. 

Piniginėje ji tebesinešiojo raktus, bet nusprendė jais nesinaudoti. 
Tai nebuvo pati tinkamiausia proga nudžiuginti tėvus savo netikėtu 
pasirodymu. Siuzana praskleidė tinklelį nuo musių, šmurkštelėjo nuo 
lietaus į prienamį ir paskambino į duris. 

Netrukus tarpduryje pasirodė jos motina, Džeila, kuri keletą 
sekundžių stovėjo it įbesta, žiopčiodama iš nuostabos. Siuzana neby- 
liai žvelgė į ją. Motina mūvėjo džinsus, buvo apsirengusi medvilninį 
sportinį nertinį ir įsispyrusi į kambarines šliures; Siuzanai atrodė, kad 
ji šiek tiek priaugusi svorio po pastarojo jų susitikimo maždaug prieš 
metus. Kitais atžvilgiais motina atrodė mažai pasikeitusi. Galbūt pa- 
gilėjo raukšlės jos veide, sakytum kažkas būtų ėmęs ir išvedžiojęs jas 
anglies pieštuku, o į kuodą suimti ir netvarkingai susegti plaukai da- 
bar atrodė labiau žili nei šviesūs. Jos motina buvo liekna ir įspūdingo 
grožio moteris, bet po Keisę ištikusios tragedijos priaugo svorio, kurio 
atsikratyti taip ir nepavyko, be to, ji buvo įnikusi kramtyti kadaise 
tvarkingus, prižiūrėtus raudonai lakuotus nagus. 

Pro duris sklido gaminamo maisto kvapas. Motina viską troškino 
orkaitėje ir Siuzana nebūtų galėjusi prisiminti tokio meto, kada jų na- 
mai nebūtų gardžiai kvepėję valgiais. Maisto kvapas Siuzanai sužadino 
mielus prisiminimus. 

Žydrose motinos akyse ji įžvelgė aibę klausimų. Jei viskas būtų 
buvę gerai, jos dukra nebūtų staiga išdygusi su kelioniniu lagaminu 
ant slenksčio, už tūkstančių mylių nuo savo namų. Jokiu būdu. 

— Vaikeli, kas?.. 

Siuzana nieko neatsakė, tik prisivertė nusišypsoti ir tuojau pat, 
nieko neaiškindama, ėmė verkti. Po akimirkos ji jau buvo mamos 
glėbyje, nelyginant maža, pargriuvusi ir kelį skaudžiai susižeidusi 
mergytė, o mama spaudė ją prie savęs, nepaisydama to didelio tarp 
jų atsidūrusio dukros guzo. Po minutės kitos viskas bus geriau, viskas 
grįš į senas vėžes. 

Viskas turėtų būti gerai. 


Siuzana išsimaudė po dušu ir truputį atsipūtė. Paskui jie susėdo 
bendrajame kambaryje: Siuzana įsitaisė ant senovinio medinio suolo 
su aukšta atrama, o motina su tėvu — išklerusiuose foteliuose, jai iš 
abiejų pusių. Ji dar prisiminė tą dieną, kai motina nupirko šį suolą, 
tai buvo prieš daug metų, Santa Monikoje, sendaikčių krautuvėlėje. 
Jos tėvas, Dikas, vyras pailgu aštrių bruožų veidu, vešliais antakiais, 
gyvomis akimis ir ilgesinga Henrio Fondos šypsena, vilkįs išblukusiu 
ir terpentinu dvokiančiu džinsinio audinio kombinezonu, stebeilijo į 
alaus butelį grubioje, dažais aptaškytoje rankoje ir klausėsi. 

Siuzana, anksčiau maniusi, kad tapo stipresnė už savo tėvus, jau- 
tėsi dar labiau vaikas nei tada, kai, regis, prieš šimtą metų paliko tėvų 
namus. Dabar jautėsi taip, tartum būtų apklausiama dėl kokio nors 
nusižengimo. 

— Džonas išvien su jais, — tarė ji, užfiksuodama siaubą jų akyse, 
nors ir nebuvo visiškai tikra, ar tai esąs siaubas, ar netikėjimas. 

— Papasakok apie radinį mansardoje daugiau, — paprašė motina. 

— Palėpėje, — pataisė Siuzana. 

Ji papasakojo apie simbolius, kiek tik galėjo prisiminti, ir apie 
pirštą. Išgirdę apie pirštą, jie sumišo. 

— O ar tu turėjai teisę išreikšti savo valią, kai Džonas sudarė 
sandėrį su banku? — pasidomėjo tėvas. 

— Galutinį žodį tariau aš, — Siuzana patraukė pečiais. — Aš su- 
tikau, nes... 

Siuzana nesiryžo tęsti. 

— Nes pasitikėjai Džonu? — pasufleravo motina. — Žinoma, kad 
taip. 

— Džonas man visuomet patiko, — prisipažino tėvas, — bet jis 
yra vertelga. Visą laiką jaučiau, kad ambicijos jam svarbiau už viską. 

Siuzana, pajutusi aštrų dūrį, krūptelėjo. Tikriausiai sujudėjo jos 
kūdikis. 

— Manau, dar šįvakar reikia nuvežti tave pas gydytoją, — sune- 
rimusi tarė motina. 

Siuzana papurtė galvą. 

— Aš paprasčiausiai labai pavargusi. Geriau būtų ryt, kai būsiu 
išsimiegojusi. 

— Gerai, nuvešiu tave pas gydytoją rytoj. Nuvažiuosime į medi- 
cinos centrą, pas daktarą Gudmaną — matysi, jis tau patiks, geresnio 
gydytojo tau neteko sutikti. 

Siuzana gurkštelėjo obuolių sulčių. Oras kambaryje atrodė tvan- 
kus, ir Siuzanai į galvą dingtelėjo mintis, ar tik ji nesapnuoja. Buvo 
sunku patikėti, kad dabar sėdi štai čia, šiame kambaryje, ir kalbasi 
su savo tėvais. Sidabrinis laikrodis ant židinio atbrailos buvo išimtas 
iš seno „Packard“ ir prijungtas prie paslėptos už jo baterijos. Jis rodė 
septynias valandas dvidešimt penkias minutes vakaro. Anglijoje dabar 
buvo trys valandos dvidešimt penkios minutės ryto, greitai suskaičia- 
vo ji. 

Staiga Siuzana pasijuto kalta dėl to, kad Džonui nepaliko jokio 
raštelio, todėl pagalvojo, galbūt reikėtų jam paskambinti ir pasakyti: 
jai viskas gerai, ji ketina pagyventi čia iki gims kūdikis ir teismas už- 
tikrins jo apsaugą. 

Tačiau tai sužinojęs Džonas greičiausiai praneš ponui Sarociniui 
arba Van Rė. 

O tada jie atvyks ir ją išsiveš. 


Kiundzas, sėdėdamas savo bute Grafo dvare, girdėjo, kaip Siuza- 
na sako: 

— Aš negaliu atiduoti savo kūdikio. Negaliu atiduoti ir leisti, kad 
jį nužudytų. 

Paskui išgirdo jos motinos žodžius: 

— Jei tas Sarocinis pasirodys čia... 

Ją pertraukė Siuzanos tėvas, Dikas Koriganas: 

— Džeila, mes turime elgtis praktiškai. Siuzana dabar pavargusi 
ir labai susijaudinusi. Ji patyrė didelį smūgį, be to, ją išvargino ilgas 
skrydis. Skrydžiai lėktuvu išsekina net ir stiprų žmogų — prisimink, 
kaip mes patys jautėmės, parskridę iš Europos. 

Po trumpos pauzės tėvas kalbėjo toliau: 

— Nemanau, kad mums būtina nedelsiant priimti sprendimą. 
Man atrodo, Siuzanai dabar reikia užkąsti, gerai išsimiegoti, o ryte 
viską aptarsime. 

— Paklausyk, Dikai. Aš žinau tik viena, — atsakė Siuzanos moti- 
na. — Ji jokiu būdu negali atiduoti šio kūdikio. Jokiam žmogui. 

— Džeila, nemanau, kad mes turime skubėti su išvadomis. Mes 
pasiryžę padėti tau, Siuzana, ir būtinai pasirūpinsime tavimi, tačiau 
man atrodo, kad rasime kitą paaiškinimą, — tėvas laikėsi savo nuo- 
monės. 

— Pastaruoju metu žiniose daug kalbama apie surogatinius kū- 
dikius, — tarė motina. — Praėjusią savaitę Devintasis kanalas rodė 
dokumentinį filmą. Gal vertėtų surasti Siuzanai pagalbos grupę, kuri 
galėtų jai ką nors patarti? | 

— Ojeigu Džonas nenori šio kūdikio? — Dikas Koriganas pakėlė 
balsą. — Ar Siuzana sugebės jį perkalbėti? Atsakyk man. 

— Jis persigalvos, — ramiai, bet tvirtai atsakė pati Siuzana. — Gi- 
mus kūdikiui, jis persigalvos. Ar jūs taip nemanote? 

Kiundzas nusišypsojo. Viskas gerai. O, Siuzana, kaip aš didžiuo- 
juosi tavimi. 


Džonas, išsekęs ir kupinas nerimo, atvyko į darbą netrukus po 
pusės aštuntos. 

Jis nemiegojo visą naktį. Kai jau buvo bepradedąs snūduriuoti, 
maždaug apie pusę ketvirtos, jam paskambino isterijos apimta Paila. Ji 
skambino iš telefono automato Šventojo Tomo ligoninėje, norėdama 
pranešti, kad Arčis paguldytas intensyviosios terapijos skyriuje. 

Džonas iškart nuvyko į ligoninę ir iškart susiginčijo su palatoje 
budinčia medicinos seserimi, nusiteikusia neleisti pas Arčį nei Džono, 
nei Pailos, nes jie nebuvo jo giminaičiai. Galiausiai, priėjęs prie Arčio 
lovos, Džonas išvydo sukrečiantį vaizdą. Bičiulis nieko nematančiomis 

akimis žvelgė priešais save, jis ne tik neatsakė, bet ir visiškai nereagavo 
į Džono žodžius, tik kartkartėmis keistai judino nykštį. 

Nemalonus gydytojas praktikantas iškvotė Džoną, o paskui iš- 
sakė moralą. Jis pareiškė Džonui, kad Arčis turėjo labai didelį, jo ūgį ir 
amžių neatitinkantį antsvorį, be to, labai daug rūkė ir dirbo nežmoniš- 
kai įtemptą darbą. Jis žaidė skvošą, reikalaujantį didelės ištvermės, po 
žaidimo vartodavo alkoholį, o paskui vėl skubėdavo į darbą kontoroje. 
Šie veiksniai lėmė, kad jis atsidūrė kandidatų susirgti įvairiomis sun- 
kiomis ligomis sąraše, o viena iš dažniausių ligų — insultas. 

Džonas sėdėjo prie savo darbo stalo ir jautėsi taip, tarytum jo 
gyvenimas būtų sudužęs į šipulius. Jis buvo užvaldytas nerimo dėl 
Siuzanos ir stipriai prislėgtas dėl Arčio; velniai griebtų, juk jie buvo 
bendraamžiai, o Arčį jis laikė nenugalimu. Tiesa, jis pats neturėjo ant- 
svorio ir buvo metęs rūkyti, tačiau stresų patyrė ne mažiau nei Arčis. 
Jei tai galėjo nutikti Arčiui, tai ir jis nėra išimtis. 

Džonas užsimerkė. Kurgi tu, Siuzana, brangioji, mano mylimoji? 
O, Dieve! Po perkūnais, kur tu dabar? 

Jis stengėsi įsijausti į Siuzanos situaciją. Ji buvo nėščia, bijojo, kad 
Sarocinis ir Van Rė planuoja paaukoti jos kūdikį, ją stipriai sujaudino 
palėpėje rasta okultinė velniava, o Fergiuso Donlivajaus mirtis visiškai 
išmušė iš vėžių, todėl dabar ji nepasitikėjo netgi juo. 

Dabar Siuzanai atrodė, kad visi slapta susimokę prieš ją, o dar 
labiau prieš jos kūdikį. 

Ir vis dėlto jis turėjo kaip nors įtikinti ją elgtis protingai. 

Nors jau ir pats nebežinojo, kas tai yra „protinga . Jo pervargu- 
sioje galvoje sukosi mintys apie keistus radinius palėpėje. Apie Arčio 
kolegą su rankoje ištatuiruota pentagrama, kurio klientas yra „Vėrn“ 
bankas. Mąstė apie jam parankią Zako Dencigerio mirtį, ištikusią 
kompozitorių netrukus po to, kai į sceną įžengė „Vorn bankas. Apie 
Harvio Adisono mirtį po jųdviejų apsilankymo pasikonsultuoti. Apie 
Fergiuso Donlivajaus mirtį iškart po perspėjimo Siuzanai. O dabar dar 
ir Arčis, ištiktas insulto ar balažin ko. 

Tačiau kaip, velniai rautų, visa tai susiję? Ne, tai neįmanoma. 
Lengva išsigąsti ir daryti skubotas išvadas, o išlikti ramiam ir racio- 
naliam yra kur kas sunkiau. Tai galėjo būti tiesiog sutapimų seka, ir 
Siuzana, kurią taip suerzina kalbos apie sutapimus, galbūt išsigando 

visiškai be pagrindo. Ir nors jis pateikė daugybę argumentų, įtikinti 
savęs Džonas vis dėlto nepajėgė. Nebent tik iš dalies. Nerimas rausėsi 
po jo savikliova, ir vis gilyn, gilyn. 

Siuzana, kurgi tu? 

Siuzanos nebuvo nei pas vieną jos draugę, tai kur dar ji galėjo 
būti? Kur jis būtų dingęs, būdamas jos vietoje? Kokia yra natūrali į 
bėdą patekusio žmogaus reakcija? Ieškoti prieglobsčio namie, kreiptis 
pagalbos į tėvus? 

Kalifornijoje? 

Ne, ji tikrai negalėjo išskristi į Los Andželą. Šiaip ar taip, tačiau 
paskutiniais nėštumo mėnesiais skristi draudžiama. 

Jėzau, juk Van Rė pasiustų sužinojęs, kad Siuzana išvyko iš šalies 
— jis juk nenorėjo, kad ji išvažiuotų už Londono ribų, net kelioms 
valandoms. Džonas žvilgtelėjo į rankinį laikrodį. Septynios keturias- 
dešimt penkios. Tai reiškia, kad Los Andžele šiuo metu vienuolika 
valandų keturiasdešimt penkios vakaro; vėlu, bet nieko nepadarysi. 
Jis žvilgtelėjo į rinkmeną su adresais, surado Siuzanos tėvų telefono 
numerį ir paskambino. 

Sprendžiant iš uošvio balso, Džonas jį turbūt prikėlė iš miego. Jo 
tonas buvo oficialesnis ir šaltesnis nei paprastai. Tikriausiai todėl, kad 
jau vėlus metas, pagalvojo Džonas. 

— Dikai, išklausykite mane. Pirmiausia atsiprašau už trukdymą, 
be to, nežinau, kaip visa tai geriau paaiškinti... Man atrodo, kad Siuza- 
na labai pervargusi. Vakar vakare grįžęs iš darbo neradau jos namie. 
Atrodo, ji susidėjo daiktus į lagaminą ir išvyko. Pamaniau, gal jūs arba. 
Džeila kalbėjotės su ja, o gal ji atvyko pas jus? 

Po trumpos pauzės Dikas Koriganas atsakė: 

— Ne, aš... Džeila ir aš... mes nesikalbėjome su ja pora savaičių... 
hm, ji skambino praėjusį sekmadienį. Balsas buvo žvalus, gal kiek pa- 
vargęs, bet šiaip jautėsi puikiai. 

Džonas paprašė uošvio paskambinti, jeigu ką nors sužinotų apie 
ją. Koriganas pažadėjo tai padaryti ir paprašė Džono to paties, galiau- 
siai baigė pokalbį. 

Džonas įsikniaubė veidu į delnus. Dėl visa ko — o ką, jei Siuzana 
atsiuntė jam elektroninį laišką? — jis įjungė kompiuterį ir prisijungė 
prie sistemos. Kaip įprasta, buvo apie dvidešimt laiškų. Permetęs juos 

akimis, pastebėjo, kad vienas laiškas yra nuo Arčio Vareno, išsiųstas 
vakar vakare, devintą keturiasdešimt septynios, su priedu. Nuvedęs 
žymeklį prie laiško, dukart spustelėjo pele ir ėmė skaityti: 


džonai, visa su vėorn banku susijusi info atrodo užšifruota. daugybė 
failų. jei galėsi dešifruoti šį failą, pranešk, nukopijuosiu ir atsiųsiu tau 
visus kt. perskaitęs praryk. arč. 


Džonas įdėmiai žiūrėjo ir mąstė. Žaisdmas skvošą Arčis nė ne- 
užsiminė apie šį laišką, vadinasi, sprendžiant iš jo išsiuntimo laiko, jo 
draugas dar buvo nuvažiavęs į kontorą. Taigi Arčis aptiko rinkmenas, 
susijusias su „Vorn“ banku, o paskui jį ištiko insultas? 

Ar tai galėtų būti susiję? O gal jis kvaištelėjo, bandydamas rasti 
kažką bendra? 

O gal kvailai elgiasi, manydamas, kad tai neverta dėmesio? 

Džonas du kartus spustelėjo priedą ir jį atidarė, o po kelių se- 
kundžių kompiuterio ekrane pasirodė jam beprasmiškai atrodančių 
raidžių, skaičių ir simbolių kratinys. Jis paskambino savo verslo part- 
neriui Garetui ir šio paprašė užeiti pas jį į kabinetą. 

Po kelių minučių, atrodydamas labiau nei įprastai pagiringas, 
vilkėdamas tarsi ištrauktus iš skalbinių krepšio drabužius, Garetas 
smaksojo į Džono kompiuterio ekraną. 

— ALS,; — netrukus pareiškė jis. 

— Aukščiausio Lygio Slaptumas? — pasitikslino Džonas. Taip 
vadinasi viena iš standartinių interneto šifravimo sistemų. 

— Jo. 

— Ar galėtum dešifruoti? 
metų vaiku. 

— Žinoma, ne problema. Duok man „Cray“ superkompiuterį, 
ketverius metus laiko, ir, laimei nusišypsojus, atliksiu ko prašai. 

— Tai velnias. Tu rimtai? 

Garetas nusisuko nuo ekrano. 

— Kokia šio teksto kilmė? 

— Ką turi omenyje? 

— Ar jo autorius žino, ką jie reiškia? 

— Manau, kad taip. 

Garetas prisidegė cigaretę. 

— Tikėtina, kad turime reikalą su NP 

— Ą? 

— Nedeterministiniu polinominiu uždaviniu. 

— Ar negalėtum paaiškinti gimtąja kalba? 

— Žinoma. Įklimpai į didelį šūdą. 

— Nuostabu. Labai suprantamai, Garetai. 

— Šiam tekstui perskaityti tau reikia žinoti šifravimo kalbą, kurią 
žino siuntėjas ir gavėjas. Užšifruodamas pagal šią sistemą, naudojiesi 
raktu, aštuonių, šešiolikos arba dvidešimt keturių bitų, o gal ir sudė- 
tingesniu, tai priklauso nuo tavo išprusimo. Jo veikimas pagrįstas dvi- 
gubinimo principu, kurį galima iliustruoti ryžio grūdo ant šachmatų 
lentos pavyzdžiu. 

— Kas per ryžio grūdas? 

— Ant pirmo langelio dedi vieną ryžio grūdą, ant antro — du, 
ant trečio — keturis, ant ketvirto — aštuonis, ant penkto — šešiolika 
ir taip toliau. Pasiekus šešiasdešimt ketvirtąjį, tau reikės maždaug tris- 
kart daugiau ryžių nei per metus užauginama visame pasaulyje. Tokiu 
principu pagrįstas ir šis šifravimo metodas. 

Džonas stebeilijo į jį, jausdamasis beviltiškai. 

— Tai ką? Iššifruoti neįmanoma? 

Garetas apsidairė, ieškodamas peleninės, ir nukratė pelenus į 
šiukšlių dėžę. - 

— Ar tai skubu? 

— Nepaprastai. 

Garetas suskato vaikštinėti po kabinetą mostaguodamas rankomis. 

— Hm, taip, gerai, hm, turiu vieną draugą, supranti? 

Jis priėjo prie Džono ir nervingai apsidairęs tyliai paaiškino: 

— Mes kartu studijavome Sasekse, o dabar jis dirba VRC, — tur- 
būt teko girdėti? — aukščiausio saugumo lygio vyriausybinių ryšių 
centre. Jie ten turi „Cray“, ir jis man yra sakęs, žinoma, ne protokolui, 
kad jie turi raktus, naudojamus daugumoje interneto šifravimo sis- 
temų. Gyvo alaus mėgėjas. Savaitgalį galėčiau su juo pasikalbėti prie 
alaus bokalo. 

Džonas papurtė galvą. 

— Tai ypač skubu, Garetai. O gal vis dėlto galėtum greičiau? 


w-- o) 


— Ech, gerai, duok man nuorašą. Pabandysiu, bet negarantuoju. 


Tuo tarpu Kiundzas „British Airways“ rytiniu reisu, lojalių klien- 
tų klubo klase, jau skrido į Ženevą ir pusryčiams valgė omletą su plo- 
na dešrele ir grybais. 

Pro jo kambario langą buvo matyti pietiniai Ligūrijos kalvų šlai- 
tai, kuriuose augo vynuogynai ir alyvmedžių giraitės. Apačioje, ant ke- 
lio, it kaspinas vingiuojančio palei slėniu tekančios upės vagą, riogsojo 
apdegę vieno iš paskutiniųjų Musolinį lydėjusių konvojų likučiai. 

Jam buvo trylika. Prieš dvejus metus baigėsi karas. Vietos vai- 
kigaliai, taip pat prekiautojai sendaikčiais ir metalo laužu jau seniai 
buvo nuardę sunkvežimių ir pusiau vikšrinių automobilių laužą ir iš- 
sinešioję viską, ką tik galėjo iškišti kaip suvenyrus, arba paprasčiausiai 
sumetę į furgoną ir išgabenę, todėl dabar iš jų buvo belikę tik gremėz- 
diški griaučiai. O šie jau buvo pradėję rūdyti. 

Čia ėjo. jo gyvenimas, čia buvo jo kambarys žemomis, pakrypu- 
siomis lubomis, siauru lango plyšiu, su nedideliais pablukusiais pa- 
veikslais, vaizduojančiais gėles, ir vaizdu į slėnį, žiemą vešlų, o vasarą 
išdžiūvusį, o už jo galėjai matyti dangaus skliautą. Šis kambarys ir 
knygos buvo jo gyvenimas. Kambarys pačiame mansardos gale, po juo 
vėrėsi status kelių šimtų pėdų skardis; niekas negalėjo jo matyti. Apie 
tai, kad jis čia, nenutuokė nė vienas šio kaimo gyventojas, išskyrus po 
juo gyvenusią sutuoktinių porą, šio namo šeimininkus, kurie jį maiti- 
no ir malšino žinių alkį, parūpindavo vis naujų knygų. Ir apskritai apie 
jo egzistavimą žinojo tik saujelė žmonių. 

Todėl atvykėliai jį užklupo visiškai netikėtai. 

Jis niekada nematė aną naktį į jo kambarį įsiveržusių žmonių. 
Juos gaubė neperregima naktis. Jis miegojo, o tada staiga nubudo su 
raiščiu ant akių ir dvokiančiu kamšalu užkimšta burna. 

Iš visų pusių buvo girdėti šnabždesiai, jis nežinojo, ar daug jų, 
žinojo tik tiek, kad jam baisu, o dauguma balsų moteriški. Jie išvilko jį 
iš lovos ant grindų, paskui užkėlė ant stalo, kuris jam atstojo ir mokyk- 
linį suolą. Ir visą laiką jie be perstogės kartojo ir kartojo: „Ėll diavolo... 
Ėl! diavolo... Ėll diavolo.“ 

Išgirdo, kaip jį prižiūrėjusi moteris, sinjora Veluči, šaukė ant jų, 
reikalavo palikti jį ramybėje, įspėjo apie jų laukiantį baisų kerštą, bet 
jie nekreipė dėmesio. 

Nuo jo buvo nuplėšti naktiniai marškiniai, paskui jis buvo baks- 
nojamas, vartaliojamas, tyrinėjamas nelyginant veršelis turguje. Tarp 
monotoniškų šūkčiojimų pasigirdo moters balsas: „Ce I'ha il padre, 
deve averlo anche lui.“ Jei yra ant jo tėvo, tai turi būti ir ant jo. 

Tuo tarpu kita moteris, skirdama jo plaukus ir apžiūrinėdama 
galvos odą, murmėjo, kad Emilio Sarocinio sūnus netgi turi velnio 
plaukus. 

Kažkas įgrūdo pirštą jam į išangę ir ėmė šiurkščiai skverbtis gi- 
lyn, o jis užkimšta burna bandė rėkti iš skausmo. Paskui pirštas buvo 
lygiai taip pat šiurkščiai ištrauktas, kažkas pasakė pastabą, kurios jis 
nesuprato, o kambaryje pasigirdo kvatojimas. 

Tada stojo tyla. 

Šią tylą jis prisiminė ir po penkiasdešimties metų. 

Prisiminė rankas, stipriai it spaustuvai suspaudžiančias jo riešus, 
kulkšnis ir šlaunis. Viena ranka sugriebė jį už sprando ir taip tvirtai 
prispaudė galvą prie stalo, kad jis vos galėjo kvėpuoti. 

Jis prisiminė pirštus, sugriebiančius jo varpą ir staiga truktelin-- 
čius ją aukštyn. Prisiminė taip pat ir savo paniką, kai kažkieno pirštai 
suėmė jo kapšelį, o kita moteris pasakė: „Mums nevalia jo žudyti, bet 
pasistengsime, kad Sarocinių linija baigtųsi šiuo vaiku. Jis bus pasku- 
tinis.“ 

O paskui skausmas, taip, stiprus skausmas tarp kojų, sukeltas 
aštraus peilio. Ir skausmą lydėjusi netektis. 

Ir Dešimtosios tiesos žodžiai: „Žmogus, kuris netrokšta keršto, 
nejaučia skausmo.“ Šiuos žodžius jis prisimindavo kiekvieną kartą, kai 
galvodavo apie aną naktį. 

Nuo tūkstantis devyni šimtai keturiasdešimt septintųjų šiame 
kaime negimė nė vienas naujagimis. Adžanė d'Anuncis merdėjo, jis 

garsėjo kaip Prakeiktųjų kaimas. Niekas nesuprato, kas dėl to kaltas: 
"gal vanduo iš chemijos gamyklos, nuo kurios dažnai pūsdavo vėjas, o 
gal tai, kad vietos gyventojai valgė daug grybų. Gydytojai ir moksli- 
ninkai, susirūpinę pasaulyje didėjančiu nevaisingumu, atliko aibę ty- 
rimų, o Adžanė d'Anuncis buvo dažnai linksniuojamas moksliniuose 
medicinos darbuose, bet prie išvadų prieita nebuvo. 

Ponas Sarocinis mąstė apie tai, žiūrėdamas į kitapus stalo sėdintį 
Kiundzą. 

Mąstyti apie tai buvo būtina. 

— Kaip tu gyvenai anksčiau, prieš man tave surandant, Stefa- 
nai? — paklausė ponas Sarocinis. | 

— Tai buvo ne gyvenimas. 

— O kaip aš tave radau? 

— Balsas, — atsakė Kiundzas. — Išgirdote balsą. 

— O ką šis Balsas man pasakė? 

— Jis pasakė, kur aš tuo metu gyvenau, kur buvo galima mane rasti, 
tai yra Afrikoje, viename Tanzanijos kaime. Aš buvau penkerių metų. 

— Ir ką gi tu darei tame kaime? 

— Mokiausi susekti laimikį. 

— Ir? 

— Tai buvo viskas. 

— O iš kur tu atsiradai, Stefanai? 

— Aš nežinau. 

— Gimei iš vienuolės misionierės, kurią išžagino Žvėrių varovas? 

— Aš nežinau. 

— Kodėl varovas išžagino vienuolę? 

— Aš nežinau. 

— O ką tu, Stefanai, žinai? 

— Kad jūs atvykote manęs. 

— O kodėl aš atvykau tavęs? 

— Balsas atvedė. 

— O kodėl Balsas atvedė? 

Kiundzas sėdėjo nudelbęs akis į tankų persišką kilimą. 

— Todėl, kad jums reikėjo manęs. O labiausiai jums reikėjo mano 
geno. Reto geno. 

— Ar ir tave, Stefanai, veda šis Balsas? 

— Jūs mane vedate. 

— Kas tu toks, Stefanai? 

— „Kūdikis verkiantis nakty. Kūdikis verkiantis šviesos. Jis ne- 
kalba, jis tiktai verkia.“ 

— Kas tai parašė, Stefanai? 

— Tenisonas. 

— O kas yra tavo šviesa, Stefanai? 

— Jūs. 

— Tai kodėl tu manęs neklausai? Kodėl tapai silpnas? Todėl, kad 
įsimylėjai? Kūniški malonumai? Šie malonumai veda iš proto, jie kiek- 
vieną akimirką, kai tik nemiegi, kirba tavo galvoje, jie neša tave, valdo 
tave, tu jų apsėstas, tiesa“ 

Kiundzas neturėjo ką atsakyti. 

— Kodėl tu, Stefanai, leidai Siuzanai Karter išvykti į Ameriką? 

— Todėl, kad jūs man nurodėte. 

— O tu visada klausai manęs? Ar tu man esi Pavlovo šuo? Ar tu 
seilėjiesi, kai aš skambinu varpeliais? 

Kiundzas dvejojo, suprasdamas, kad tai yra pavojinga. 

— Taip. 

— O seilėjiesi galvodamas apie Siuzaną Karter? 

Kiundzas vėl suabejojo. 

— Stefanai, aš daviau tau Siuzaną Karter, o tu leidai jai išvykti į 
Ameriką. 

— Mano galios ribotos, — atsakė Kiundzas. — Nesu įgaliotas 
varžyti jos laisvę. 

Pono Sarocinio veide plykstelėjo pyktis. 

— Būtų pakakę vieno telefono skambučio į oro uostą, Stefanai, 
informuojančio apie jos nėštumą, ir jie būtų neleidę jai išskristi. Tau 
reikėjo padaryti tik tiek. 

Susigėdęs Kiundzas nuleido galvą. 

— Pažiūrėk į mane, Stefanai. Meilė susilpnino tave. 

Kiundzas pakėlė galvą ir pažvelgė į poną Sarocinį, tačiau netu- 
rėjo ką atsakyti. Ponas Sarocinis galbūt būtų jį pagyręs, jei jis, vado- 
vaudamasis blaiviu protu, nedelsdamas būtų pasiuntęs Mailzą Van Rė 
į Ameriką, anksčiau nei ten atsidurs Siuzana Karter, deja, dabar buvo 
ne metas pagyroms. 

— Ar tu, Stefanai, supranti, kad šiam kūdikiui bus reikalingas 
"tėvas? 

Kiundzas tvardėsi. 

— Taip. 

— Ar aš laikiausi tau duoto pažado, Stefanai? 

— Taip. 

— Tai buvo gerai? 

— Taip, tai buvo gerai. 

— Taip gerai kaip sapne? 

Kiundzas atsakė: 

— Vergilijus sakė, kad yra dveji Miego vartai. Vieni iš rago, pro 
kuriuos lengvai praeina Tiesos dvasios. O kiti iš dramblio kaulo — pro 
šiuos dievai siunčia į aukštutinį pasaulį klaidinančius sapnus. 

— Pro kuriuos vartus tu įėjai į Siuzaną Karter? 

Kiundzas akimirką svarstė, mat visi pono Sarocinio klausimai 
būna pinklės. 

— Pro ragą, — atsakė jis. 

Ponas Sarocinis nusišypsojo: 

— Ar pameni, Stefanai, Penkioliktąją tiesą? 

— „Svajonės įgyvendinimas — stiprybės ženklas. Svajojimas apie 
tą patį — silpnumas.“ 

Ponas Sarocinis atidarė stalčių, išėmė iš jo kirpėjo skustuvą ir iš- 
tiesė jį Kiundzui. 

— Arjis aštrus? 

Kiundzas pirštu išbandė ašmenis ir atsakė, kad jie aštrūs. 

Tada ponas Sarocinis paėmė iš dėžutės ant stalo cigarą bet jo ne- 
uždegė. 

— Tiesą žinosime tik mudu, tu ir aš, o šis kūdikis ir yra tiesa, — 
jis tyrinėjo cigaro apvadą, paskui įsmeigė žvilgsnį į Kiundzą. — Aš 
įvykdžiau savo įsipareigojimą, dabar atėjo metas tau įvykdyti savąjį. 
Ar esi pasirengęs apsivalymui, Stefanai? Tam, kad apsisaugotum nuo 
pagundų ateityje. Tam, kad įrodytum, jog aš klystu ir meilė tavęs ne- 
susilpnino, o priešingai — sustiprino. 

Kiundzas užgniaužė staigų panikos antplūdį. Jis nenorėjo to 
daryti, labai nenorėjo, tačiau negalėjo nepaklusti. O be to, turėjo pa- 
demonstruoti ponui Sarociniui, kad meilė jo nesusilpnino. Jis stengėsi 

nusiraminti. Juk tai turėtų būti tik į gera. Jis besąlygiškai pasitikėjo 
ponu Sarociniu, o ponas Sarocinis juk neverstų taip elgtis, jeigu tai 
nebūtų į gera. Tiesa, dabar skaudės, bet vėliau viskas išeis į gera. O jis 
juk davęs įžadą. 

Jis įkvėpė ir tarė: 

— Aš pasirengęs. 

Ponas Sarocinis nuėjo prie įstiklintos spintelės ir atidarė jos 
dureles. Paskui įjungė vaizdo leistuvą ir Kiundzą nukrėtė šiurpas. Jis 
žinojo, kas bus toliau, ir nenorėjo žiūrėti, bet ponas Sarocinis alterna- 
tyvos nepasiūlė. 

Jis turėjo Žiūrėti. 

Ekrane pasirodė Klaudija. Ji buvo nuoga. Kairioji jos pusė atrodė 
balta it pienas — kadaise šis atspalvis jį labai jaudino. Tačiau dešinioji 
pusė buvo rožinė, kitoks atrodė ir audinys, o dešinioji krūtis buvo be 
spenelio. 

Ji buvo surakinta grandinėmis: viena jų, apvyniota aplink kaklą, 
buvo tvirtai ištempta iki lubų, kita, kaustanti kojas ties kulkšnimis, 
pritvirtinta prie grindų, o dar viena laikė abi rankas taip, tarytum 
Klaudija būtų buvusi nukryžiuota. 

Kiundzas žiūrėjo, kaip jis pasirodo ekrane ir eina prie jos. Ran- 
koje laiko peilį, nedidelį, tokie naudojami kaulams išimti, aštrų kaip 
skustuvas, ir neturi pasirinkimo, privalo tęsti prieš kurį laiką pradėtą 
darbą. 

Jis prisiminė, kad būdamas pakankamai arti Klaudijos bandė jai 
perduoti, jog labai gailisi, jog labai nenori to daryti. Dabar, stebėdamas: 
šią sceną, jis nudžiugo dėl to, kad jam tąsyk pavyko nuslėpti pastangas 
užmegzti ryšį su Klaudija. 

Kiundzas stebėjo, kaip jis padaro mažą horizontalią įpjovą po 
kairiąja mente, kruopščiai, kad tik neįpjautų į mėsą, o paskui — net 
krūptelėjo, išvydęs reginį, — ėmė nerti odą gyvai Klaudijai. 

Po kelių minučių ponas Sarocinis sustabdė juostą ir kreipėsi į 
Kiundzą: 

— Tu tikriausiai nenorėtum girdėti taip rėkiančios Siuzanos 
Karter? 

Kiundzas pripažino, kad nenorėtų, ir tai buvo tikra tiesa: jis tikrai 
nenorėjo. 

— Kai įvykdysi savo pareigą, Kiundzai, aš ištesėsiu savo antrą pa- 
'"žadą. Siuzana Karter visam laikui bus tavo. 

Kiundzas įdėmiai žiūrėjo į poną Sarocinį, tiesiai jam į akis ir kaip 
įprastai jautė pasitikėjimą šiuo žmogumi. Tai buvo teisinga ir turėjo 
būti įvykdyta. 

Paėmęs skustuvą, jis nuėjo į prausyklą už pono Sarocinio kabine- 
to ir uždarė paskui save duris. Greitai atsisagstė kelnes, kurios tuojau 
nukrito ant grindų, o tada nusimovė ir medvilninės trumpikes. 

Laimei, Klaudija jau buvo mirusi. Tačiau Siuzana Karter gyva. 
Todėl jeigu Siuzana Karter vėl jį viliotų, vėl bandytų sugundyti ar bent 
mėgintų dar kartą pabėgti, ponas Sarocinis priverstų jį nubausti Siu- 
zaną lygiai taip pat, kaip teko nubausti Klaudiją, ir Kiundzas tai gerai 
suprato. O jis nepajėgtų to pakelti, nes jis mylėjo Siuzaną. Jis privalėjo 
ją išgelbėti nuo šios bausmės. 

Kiundzas dar kartą perbraukė pirštu per skustuvo ašmenis, pas- 
kui ėmė galynėtis su savo nervais, su neryžtingumu, su abejonėmis, 
pats sau primindamas, kad ponas Sarocinis kadaise patyrė tą patį 
skausmą, o jis gelbės Siuzanos Karter gyvybę. Kas žino, galbūt nepa- 
prastos pono Sarocinio galios susijusios su tuo, kad jis yra būtent toks? 
Gal jis, norėdamas tapti toks stiprus, koks yra ponas Sarocinis, turi 
tapti viskuo panašus į jį? 

Taip, pagaliau Kiundzas suprato, kad ponas Sarocinis taip norėjo 
atvesti jį į protą, padėti jam suprasti. O jis suprato, ir tai buvo nuo- 
stabu. 

O be to, jis gelbėjo Siuzanos Karter gyvybę. 

Kiundzą užplūdo dėkingumas ponui Sarociniui ir jis sugriebė 
savo kapšelį taip, kad jam suskaudo sėklides, kurias ištempė tiek, kad 
galėtų užčiuopti varpos pagrindą. Tačiau šis skausmas buvo niekas, 
palyginti su ištikusiu Kiundzą, kai šis, prapjovęs odą, perrėžė kremzlę, 
ir čiurkšle pratrūkęs kraujas ėmė sruventi per jo ranką ant keraminė- 
mis plytelėmis išklotų grindų. 

Kiundzas įsikando sau į lūpą ir sukandęs dantis stengėsi nuslo- 
pinti besiveržiantį riksmą. Jis drebėjo, o akys susiaurėjo. Desperatiškai 
bandė išlaikyti ranką, kad ši nedrebėtų, tikėdamasis ištverti skausmą, 
jausdamas kūnu žliaugiantį prakaitą. Jam dar buvo likę daugiau, daug 
daugiau, todėl Kiundzas stengėsi išlikti susikoncentravęs į tai, ką daro, 

ir užbaigti pradėtą darbą iki galo. Aš gelbėju tavo gyvybę, Siuzana. Pro 
sukąstus dantis veržėsi tylus niurnėjimas, dejonė, šnypštimas, bet jis 
tik dar stipriau juos sukando ir persikreipęs visu kūnu ėmė suktis vie- 
toje, tuomet susilenkė, o paskui vėl atsitiesė. 

Jis neturi teisės rėkti. 

Ūmai skausmas, nelyginant durklas, nudiegė vidurius, tada per- 
skrodė kaukolę ir, virtęs smulkiomis adatomis, pasklido po smegenis, 
o iš ten vėl sugrįžo į kūną. Kiundzas susirietė dvilinkas ir šįkart jau 
nesusivaldė, sustaugė, bet staugimas tuojau virto baisia, sukrečiančia 
dejone; tą akimirką, jam pačiam netikėtai, kruvinas kapšelis įkrito jam 
į delną. Kone paklaikęs nuo agonijos, Kiundzas įmetė jį į klozetą ir 
timptelėjo grandinėlę. Kraujas plūdo į vandenį. Jis stebėjo, kaip krau- 
jas teka šlaunimis, varva ant grindų, tada stvėrė tualetinį popierių, su- 
suko jį kamuolį ir suspaudė tarp kojų. 

Nebegalėdamas pakelti skausmo, Kiundzas atsiklaupė, prispaudė 
iki raudonumo įkaitusią kaktą prie prausyklos sienų šaltų plytelių ir 
pradėjo žiaukčioti. Po trumpos pauzės vėl ėmė žiaukčioti. Jis buvo 
silpnas, ir jis tai žinojo, ir tai jį baugino. Ponas Sarocinis nebus paten- 
kintas, Kiundzas turi būti stiprus, jis turi rasti jėgų, jis privalo iškęsti 
iš paskutiniųjų. Ponas Sarocinis jo laukė, o jis jau ir taip ganėtinai už- 
truko, jis privalo pasirodyti esąs stiprus. 

Kiundzas vėl žiauktelėjo ir išvėmė. Galva atrodė lyg ir šviesesnė. 
Sverdėdamas atsistojo, išsitraukė iš kišenės „Dunhill“ žiebtuvėlį ir at- 
laužė dangtelį. Paskui, tyliai kartodamas Tiesas, atitraukė nuo kūno 
kruviną popieriaus gniužulą ir žiebtuvėlio liepsna nudegino atspu- 
rusią odą. Jis jautė skausmą, svylančios odos kvapas erzino šnerves, 
tačiau jėgų jam teikė Tiesos. Jis kartojo jas ir kartojo, vieną po kitos, 
nelyginant mantrą, ir tęsė tol, kol žaizda pridegė, ir jam kažkokiu būdu 
pavyko priversti skausmą atlėgti, sumažinti iki tvinkčiojimo. 

Kiundzas nuplovė nuo marškinių skvernų kraujo dėmes, nu- 
sivalė rankas, suveržė kaklaraištį ir iš lėto, nes einant nežmoniškai 
skaudėjo, sugrįžo į kabinetą pas poną Sarocinį. Sugrįžęs pranešė, kad 
savo pažadą įvykdė. 

Tačiau to vis tiek neužteko. Ponas Sarocinis linktelėjo, bet neat- 
rodė patenkintas. 

— Dabar, Stefanai, man paaiškink, kodėl vis dar nenubaudei 
"Siuzanos Karter už tai, kad ji lankėsi pas ginekologą Harvį Adiso- 
ną? — paklausė jis. 

Kiundzas negalėjo paaiškinti. Smegenys degė, skausmas vėl stip- 
rėjo, bet jis tvardėsi, kad to neparodytų. 

— Tu turi silpnybę, Stefanai, ir ji labai pavojinga. Ar supranti, 
koks pavojus tau gresia? 

Kiundzas sukandęs dantis tylėjo, paskui linktelėjo. 

— Ar tu pyksti, Stefanai? 

Kiundžzas vėl palenkė galvą. Jis norėjo atsisėsti, atsigulti, suspausti 
šakumą, susiriesti į kamuolį ir dar kartą išsivemti, tačiau pono Saroci- 
nio akivaizdoje negalėjo to daryti. 

— Ar tu pyksti ant savo silpnumo? Ant Siuzanos Karter? Kiun- 
dzai, tu privalai nukreipti savo pyktį, sukoncentruoti jį. Ar atsinešei 
nuotrauką? 

Kiundzas ištraukė iš kišenės Keisės nuotrauką. 

Ponas Sarocinis jam linktelėjo. Kiundzas paėmė į ranką „Dun- 
hill“ žiebtuvėlį ir padegė fotografiją. Bankininkas ištiesė ranką, paėmė 
degančią fotografiją ir prikišo ją prie cigaro galo. Paskui numetė ją į 
stiklinę peleninę ant stalo, o tada abu įsmeigė akis ir laukė, kol sudegs 
paskutinis jos kampelis. 

— Ar turi, Stefanai, kokį nors asmeninį Siuzanos Karter daiktą? 

Kiundzas ištraukė ploną nosinę su joje išsiuvinėta mėlyna raide 
„S“ — ją jis buvo ištraukęs iš skalbinių dėžės Siuzanos vonios kamba- 
ryje. Ji taip ir nepasigedo jos. 
laikydamas cigarą, giliai įtraukė dūmą. 

— Ar esi dėkingas, Stefanai? Ar jauti dėkingumą už viską, ką aš 
tau padariau? 

Kiundzas nedrįso prasižioti, nes bijojo, kad balsas gali išduoti jo 
kančią. Jis jau atskleidė ponui Sarociniui savo vieną silpnybę, todėl 
būtų neišmintinga atskleisti dar vieną. Be to, suprato, kad ponas Saro- 
cinis dabar žaidžia su juo norėdamas pakišti jam koją. Nežmoniškas 
skausmas Kiundzui buvo įspėjimas. Dvyliktoji tiesa byloja: „Dėkingu- 
mas yra silpnybė.“ 

— Aš žinau, kad esu išrinktasis, tačiau savo kilme, o ne iš dosnumo. 

Ponas Sarocinis atrodė patenkintas. 

— Puiku, Stefanai, tai yra puikus atsakymas! Dabar mums reikės 
energijos. Tu laikyk rankoje nosinę, geriau būtų, kad ryšį užmegztume 
per tave, o ne per mane. Užsimerk. Įjunk nosinę. Tegul ji kalba. 

Kiundzas išvydo ankštą kambarėlį, vaiko kambarį, ant lentynos 
išrikiuotus minkštus vaikiškus žaisliukus ir celofane supakuotą fla- 
menko šokėją. Kambaryje miegojo moteris. Tai buvo Siuzana Karter. 

Dabar buvo dvylika valandų trisdešimt penkios minutės, o Los 
Andžele — trys valandos trisdešimt penkios minutės ryto. 


55 


Keisė bėgo pėsčiųjų takeliu, pro stačias tamsiai raudonas uolas ir 
aukštus akmenis, jos linų spalvos plaukai tviskėjo ryškioje Kolorado 
saulėje. Siuzana su tėvais neskubėdami pėdino iš paskos. 

Paskui Keisė sustojo, atsigręžė, plačiai, iki ausų išsišiepė ir su- 
šuko: 

— Eli, jūs, paskubėkite! Ei, Žmonės, pražiopsosite šou! 

Ji staiga metėsi bėgti nuožulnuma, išilgai auditorijos laiptų, 
paskui užbėgo į apleisto amfiteatro sceną. Tada sustojo — buvo su 
džinsinėmis kelnėmis ir sportiniu nertiniu su užrašu „Gelbėkime 
banginius“, avėjo sportbačiais — ir, sudėjusi sau ant klubų rankas, su- 
šuko Siuzanai, tėvams ir šešiems tūkstančiams tuščių vietų: „Dėmesio! 
Vienintelis ir nepakartojamas Keisės Korigan pasirodymas gyvai Rau- 

Paėmusi į rankas trumpą lazdelę it mikrofoną, Keisė ėmė dai- 
nuoti Sindės Loper „Time After Time“. Ji dainavo aukščiausiu, kiek tik 
begalėjo, tonu ir it padūkusi lakstė po sceną. Paskui uždainavo Tinos 
Terner „What's Love Got To Do With It?'. Įpusėjusi šią dainą atsikvėpė 
ir paragino: 

— Nagi, mama, tėti, Siuzana, drauge su manimi... Drąsiau! Siuza- 
na, Siuzanaaa. Siuzaaaaaaaanaaaaaa! Siuuuuzaaanaaaaaaaaa! 

Siuzana išsigandusi nubudo ir negalėjo susiorientuoti. Galvoje 
vis skambėjo Keisės balsas. Lova buvo per maža, o langas visiškai ki- 
toje pusėje. O kur Džonas? 

Netrukus prisiminė. Ji namie, savo vaikystės miegamajame, tėvų 
namuose. Pylė prakaitas, krėtė drebulys. Keisė. 

Šaukė Keisė. 

Keisei atsitiko kažkas negera. 

Aš vakar atskridau iš Londono. 

Pilvą skaudėjo stipriau nei vakar vakare. 

Velniškai gėlė nugarą — tikriausiai buvo kalta lova, pagaminta 
vaikui, o ne moteriai, skaičiuojančiai paskutiniąsias nėštumo savaites. 
Siuzana įjungė šviesą, jos laikrodis rodė trisdešimt penkias minutes po 
trečios valandos nakties. 

Raudonosios Uolos. Ji labai aiškiai prisiminė tą dieną. Tai buvo 
prieš dešimt, o gal greičiau prieš dvylika metų, kai jie visa šeima per 
atostogas išvyko į pėsčiųjų žygį Uoliniais kalnais. Keisei buvo ką tik 
suėję penkiolika ir ji buvo tikra šio žygio siela. Buvo matyti, kad joje 
jau skleidžiasi moteriškumas ir ji greitai taps stulbinamo grožio mer- 
gina, vis dėlto širdyje tebebuvo žaisminga mergaitė, kupina pasitikėji- 
mo ir nevarginama pasaulio rūpesčių. 

Siuzana prisiminė, kaip ji tąsyk stovėjo šioje didelėje tuščioje erd- 
vėje, iš kurios matėsi žemiau plytintis Denveris ir į tolį besidriekiančios 
vargais negalais prisivertė dainuoti drauge, nes jautė besiartinančią ne- 
laimę. Sakytum ji būtų suvokusi, kad Keisė yra per daug gera, pernelyg 
geros širdies, pernelyg draugiška šiam apkvaišusiam pasauliui, kad 
būtų galima palikti ją vieną, nes jis kažkaip kėsinasi įtraukti ją į savo 
purvą, suteršti ją ir pakeisti, kad ji taptų tokia pati kaip ir jis. 

Po trijų savaičių Keisė išgėrė tabletę ir pasikeitė visam laikui. 

Tai, beje, nebuvo pirmas kartas, kai ją aplankė nuojauta dėl Kei- 
sės. Vaikystėje, net ir tuomet, kai jas skirdavo ne viena mylia, Siuzana 
galėdavo pasakyti, kaip jaučiasi Keisė. Vieną pavakarę jai stipriai su- 
skaudo dešinę ranką, o sugrįžusi namo sužinojo, kad Keisė nukrito 
nuo dviračio ir susilaužė dešinę. 

Siuzana žinojo, kad telepatija, dažnai pasitaiko tarp dvynių, o 
tarp kitų brolių ar seserų — gerokai rečiau, tačiau panašių atvejų 
Jos gyvenime yra buvę labai daug. Netgi pastaraisiais metais, tai yra 
gyvendama Anglijoje, Siuzana ne kartą buvo tikra, kad žino, ką Keisė 
galvoja, arba jautė, kad Keisė nori perduoti jai kokią nors žinią. 

Ji ir dabar jautė tą patį, o šis pojūtis buvo nepaprastai stiprus. Po- 
jūtis, kad Keisę kažkas labai išgąsdino. 

O ir Bumpsis buvo atsibudęs — viena koja įsirėmęs jai į pilvą. Jis 
blaškėsi sunerimęs, tarytum norėdamas kažką pasakyti, tarytum ir jis 
būtų jautęs savo tetos nerimą. 

Kažkur tolumoje kaukė sirena. Siuzana nuleido kojas per lovos 
kraštą ant grindų ir, kiek tik leidžia jos didžiulis pilvas, išsitempė, 
rankomis siekdama kojų pirštus, paskui išsitiesė it styga, tikėdamasi 
sumažinti nugaros skausmą. Pažvelgė į savo lovą, kuri su jos lagaminu 
ant grindų užėmė didesnę šio ankšto, siauro kambarėlio dalį. Siuzana 

Nuo lentynos, įtaisytos tiesiai virš lovos, į ją žvelgė eilė minkštų 
žaislų; ten buvo ir lėlė famenko šokėja anglies juodumo plaukais ir 
kvaila šypsena, įpakuota tame pačiame celofane, kuriame ją Siuzanai 
buvo lauktuvių parvežę giminaičiai. 

Ji nutapeno per kambarį prie lango, praskleidė retas užuolaidas 
ir pažvelgė į lauką. Švietė pilnatis, be to, gatvė skendėjo gatvės žibintų 
žaroje, todėl užpakaliniame kieme būtų buvę galima skaityti knygą. 
Per tvorą peršoko kažkoks padaras — galbūt katė, o gal prerijų vilkas 
arba meškėnas. 

Tuo metu Siuzanai ūmai ėmė svaigti galva, pradėjo pykinti. Ne- 
galėdama nė pajudėti, ji įsitvėrė palangės ir į ją atsirėmė, stengdamasi 
išsilaikyti ant kojų, bijodama pargriūti ir apalpti. Paskui palinko pir- 
myn, iškišo galvą pro pravirą langą į lauką, kad jeigu jau tektų vemti, 
tai vemtų į sodą, ir užsimerkė. 

Neilgai trukus ją ėmė gaivinti nakties vėsa ir pykinimas liovėsi. 
Vis dėlto Siuzana liko prie lango ir toliau kvėpavo druskingu jūros oru, 
kol galvos svaigulys visiškai praėjo. Po valandėlės, galutinai pabudusi, 
ji prisėdo ant lovos krašto. Laikrodis rodė tris keturiasdešimt. Siuzana 
greitai paskaičiavo. Jei čia trys valandos keturiasdešimt minučių, tai 
Londone šiuo metu yra vienuolika keturiasdešimt. Nieko stebėtino, 
kad ji jautėsi tokia žvali, nes jai dabar buvo vėlyvas rytas. 

Kažin ką veikia Džonas? 

Gal iš savo kabineto skambinėja telefonu visiems pažįstamiems, 
bandydamas ją surasti? Trumpą akimirką ją apėmė silpnumas, Siu- 
zana norėjo jausti, kaip jis ją apglėbia, norėjo išgirsti jo balsą, norėjo 

išgirsti jį sakant, kad jis nesusijęs su ponu Sarociniu ir su Mailzu Van 
"Rė. Ji labai norėjo tai išgirsti iš jo būtent šiuo metu, norėjo, kad jis pa- 
sakytų jai į akis. Kad jis tai prisiektų. 

Tačiau jis nebūtų galėjęs to padaryti, nes buvo su jais susimokęs. 
Siuzana prisiminė pirmąjį susitikimą su ponu Sarociniu jo klube. Tai 
buvo akivaizdi suktybė. Ar vakarienė Rotušėje, kur Džonas susipažino 
su ponu Sarociniu, o gal tik tariamai susipažino, taip pat buvo žaban- 
gai, paspęsti jai apkvailinti. 

Ar labai tvirti Džono ryšiai su ponu Sarociniu? Ji mąstė apie tai 
begalę kartų, kai Džonas grįždavo namo vėlai vakare arba būdavo iš- 
vykęs kur nors verslo reikalais. Gal tada jis dalyvaudavo jų sąlėkiuose 
ar kaip ten tie jų susirinkimai vadinami? 

Paskui ėmė galvoti racionaliau. Ar Džonas galėjo būti satanistas 
dar gerokai prieš jiems susipažįstant? Jeigu taip, tai kodėl jis niekada 
nekalbėjo šia tema, niekada nebandė jos atversti? Galbūt tai buvo su- 
siję su „DigiTrak“ sunkumais, kuri buvo paskutinė Džono viltis. Gali 
būti, Džonui pristigo drąsos jai viską papasakoti. 

Zakas Dencigeris, kėlęs pavojų „DigiTrak“, mirė praėjus kelioms 
savaitėms nuo tos dienos, kai į šį reikalą įsitraukė ponas Sarocinis. Ta- 
čiau kodėl mirė Harvis Adisonas? Ne, tai buvo visiškai nesuprantama 
ir Siuzana nematė jokio ryšio. Fergiusas kaišiojo nosį į ne savo reika- 
lus, todėl jį ir ištiko mirtis. Ji Džonui papasakojo, ką buvo girdėjusi iš 
Fergiuso, o Džonas pranešė ponui Sarociniui, kuris ir nužudė rašytoją. 
O nuo tada, kai ponas Sarocinis investavo pinigų į jo kompaniją, ji 
ėmė klestėti: Džonas pats minėjo, kad su jais pasirašomos visos su- 
tartys, į kurias jie pretenduoja. 

Iš knygų apie okultizmą, kurias jai teko redaguoti, taip pat ir iš 
tos, kurią skaitė skrisdama lėktuvu, o ir iš filmų, Siuzana Žinojo, kad 
okultizmu besiverčiantys asmenys, juodosios magijos atstovai, sata- 
nistai ir panašaus plauko veikėjai sugeba daryti įtaką kitiems žmo- 
nėms. Jie gali manipuliuoti savo aukomis, padaryti joms įvairios žalos, 
paralyžiuoti jas, apakinti ir net nužudyti, paprasčiausiai nukreipdami 
į jas savo mintis, vien tik galvodami apie jas. Tai labai primena vudu 
lėlę, kurią žmonės bado smeigėmis. 

Ar Džonas yra išvien su jais, o gal tiesiog pasiūlė jiems sandėrį? 
Mainais į pinigus ir į pagalbą verslo reikaluose jūs gausite naujagimį 
aukojimui ir niekas nieko jūsų neklausinės. 

Tikras ištižėlis — neišdrįso jai papasakoti. 

Siuzana ir vėl prisiminė savo sapną (gal haliucinaciją, o gal tikrą 
įvykį?) klinikoje. Vyras iš „Telekomo“. Žmonės, prisidengę veidus kau- 
kėmis. O jeigu tai buvo iš tiesų, jeigu tai ne sapnas ir ne haliucinacija? 
Ar Džonas ten irgi dalyvavo, gal jis buvo vienas iš tų kaukėtų žmonių, 
tik jinai jo neatpažino? 

Fergiusas minėjo, kad Emilis Sarocinis buvo velnio įsikūnijimas. 

Tačiau Emilis Sarocinis šiuo metu būtų mažų mažiausiai šimto 
dešimties metų. 

Bet jeigu jis buvo velnio įsikūnijimas, tai šimtas dešimt metų jam 
nieko nereikštų. Jis galėtų būti ir vyresnis. 

Paskui jai dingtelėjo dar baisesnė mintis. O gal ir Arčis Varenas 
yra vienas iš jų? Įdomu, ar antradieniais po darbo jie iš tikrųjų žaidžia 
skvošą? 

O kiti jų draugai? Ji niekada nebuvo susitikusi su Džono giminai- 
čiais — jeigu jis jų ir turėjo, tai buvo visiškai nutraukęs ryšius. O jeigu 
visi jo draugai priklauso tai pačiai šutvei, jeigu jis atsivežė ją, nieko 
neįtariančią naivuolę, iš Amerikos? Padovanojo ją savo sėbrams. O visi 
Džono tauškalai, esą jis nenorįs vaikų, tebuvo priedanga, tik priemonė 
laimėti laiko, tik priemonė išsaugoti ją tam, kad vėliau galėtų atlikti 
veislinės kumelės vaidmenį? 

O, Dieve! Siuzana, ką gi tu galvoji?! 

— Siuuuzaaanaaaaaaaaa! 

Ji krūptelėjo. Šauksmas pasigirdo taip aiškiai, tarsi Keisė būtų 
buvusi čia pat, kambaryje, kartu su ja. Bumpsis vėl suskato spardytis, 
lyg būtų taip pat išgirdęs šauksmą. Atrodė, kad jis nori pasakyti: Keisei 
labai reikia tavęs. 

Siuzana apsirengė savo chalatą, tyliai atidarė miegamojo duris 
ir kaip kadaise vaikystėje pirštų galais nusėlino pro tėvų miegamąjį, 
o paskui nusileido laiptais. Įėjusi į virtuvę, paėmė telefoną ir surinko 
klinikos telefono numerį. Po keturių signalų pasigirdo balso įrašas, 
informuojantis, kad iki septintos valandos ryto komutatorius yra iš- 
jungtas. 

Nerimui vis stiprėjant, Siuzana paskambino į telefonų tinklo 
informacijos biurą ir pasiteiravo, gal galėtų sužinoti Kiparisų Uolyno 
klinikos Orindžo apygardoje skubios pagalbos skyriaus telefono nu- 
merį. Deja, operatorė jai paaiškino, kad tokio numerio nėra. 

Ir vėl pradėjo pykinti. Siuzana žvilgtelėjo į virtuvės laikrodį — jis 
rodį: trys keturiasdešimt dvi. Dar praeis trys ir ketvirtis valandos, iki 
kol kas nors klinikoje atsilieps telefonu. 

Padėjusi telefono ragelį į vietą, Siuzana pajuto, kaip ją vėl ima py- 
kinti. Tuojau pat užplūdo dar viena šleikštulio banga, ir ji suprato, kad 
netrukus pradės žiaukčioti. Vos tik atsidūrusi prie prausyklės, stipriai 
išvėmė. Vidurius degino taip, tartum juose būtų buvęs iki raudonumo 
įkaitintas žarsteklis. Netrukus dar kartą išvėmė, iš akių byrėjo ašaros. Ji 
norėjo, kad atsibustų tėvai, kad prie jos prieitų motina ir kaip vaikys- 
tėje, Siuzanai sergant, pridėtų jai prie kaktos savo ranką ir palaikytų. 
Tačiau nuo tada, kai Keisę ištiko šiurpi nelaimė, abu tėvai vakarais iš- 
gerdavo raminamųjų ir nugrimzdavo į vaistų sukeltą komos būseną. 

Siuzaną ir vėl ėmė tąsyti, kojos linko iš nuovargio taip, kad ji 
vos išstovėjo. Išvėmusi maisto likučius, vėmė nemaloniai dvokiančia 
aitria tulžimi. Galiausiai pratrūko baisiai kosėti, atrodė, plyš plaučiai, 
akis aptraukė migla, o ji tik vylėsi, kad visa tai praeis, kad skausmas 
viduriuose vis tiek atlėgs. 

Galiausiai Siuzana išsiskalavo burną, išplovė klozetą ir pasijuto 
truputį geriau, išskyrus kamuojantį nenumaldomą troškulį. Įsipylusi į 
stiklinę ledinio vandens iš šaldytuvo, išgėrė jį vienu mauku. Tada ėmė 
lipti laiptais aukštyn. Tai prilygo kopimui į kalną. Pasiekusi laiptų aikš- 
telę, stabtelėjo ir susirietė iš skausmo, laukdama, kol praeis priepuolis 
ir ji vėl galės judėti. Po valandėlės įėjusi į savo miegamąjį, atsisėdo ant 
lovos krašto. 

Kakta degte degė, Siuzana suprato, kad pakilo temperatūra. Ji buvo 
tikra — jai kažkas labai negerai, ir bijojo. Atsidurti taip toli nuo Van Rė 
nebuvo protinga. Net jeigu jis ir satanistas, ir ketina paaukoti jos kūdikį, 
vis dėlto šis žmogus yra gydytojas, maža to — geriausias iš gydytojų. Jis 
tikrai žinotų, ką reiškia šis skausmas, ir imtųsi kokių nors priemonių. 

O gal jau prasideda gimdymas? 

Tačiau ji nejautė jokių simptomų, į kuriuos atsižvelgti buvo liepęs 
Van Rė, jokių kontrakcijų, nebent šie nauji skausmai ir buvo kontrak- 
cijos. Nei kraujavimo. Nei gleivių kamščio. 

Siuzana atsilošė ir užsimerkė, bet nervai buvo per daug įtempti, 
kad galėtų užmigti. Keisė, Keisė, Keisė. 

Keisė šaukėsi jos. 

Ji ėmė svarstyti, galbūt imti ir nuvažiuoti. Būtų galima išsikviesti 
taksi. Tačiau vėl ėmė svaigti galva ir ji nebūtų pajėgusi niekur eiti. 
Dirstelėjo į laikrodį: penkios po keturių. Dar trys valandos, ir galėsiu 
tau paskambinti. Paprašysiu mamytės ar tėvelio, kad iš pat ryto mane 
pas tave nuvežtų, todėl būk rami, aš čia pat, Los Andžele, esu visiškai 
arti tavęs ir po kelių valandų pasimatysim. Aš myliu tave. 

Kažkur lagamino dugne gulėjo knyga. Siuzana priklaupė, ėmė 
naršyti po netvarkingai sudėtus savo daiktus, kol surado tai, ko ieš- 
kojo. Išsekinta netgi tokio fizinio krūvio, ji su knyga rankoje įsiropštė 
atgal į lovą. 

Tai buvo antrasis iš dviejų vadovų, kuriuos ji nusipirko okultizmo 
reikmenų parduotuvėje, Kovent Gardene. Pirmąjį perskaitė skrisdama, 
tačiau šiame buvo išsamiau nagrinėjamos ją dominančios temos. 

Siuzana vartė lapus, kol surado skyrių „Amuletai ir talismanai“ ir 
ėmė atidžiai skaityti: 


Kaip teigia egiptologas seras E. H. Volis Budas, esminis skirtumas 
tarp amuleto ir talismano yra toks, kad amuleto apsauginės galios 
nuolat veikia ir supa jo savininką, o talismanas skirtas tam tikrai 
specifinei apsaugos funkcijai atlikti. Naudojimasis šiais... 


Ji liovėsi skaityti. O susuktas į aksomą pirštas pastogėje — amule- 
tas ar talismanas? Skaitant toliau paaiškėjo, kad kaulai, dantys, plaukai, 
seilės, kraujas ir kūno dalys, anot egiptologijos specialisto, yra labai. 
geri amuletai ir talismanai. 

Bumpsis staiga įsirėmė rankutėmis. Paskui apsivertė ir vėl įsirė- 
mė, o Siuzanos atmintyje ūmai išniro „Telekomo“ darbuotojas. 

— Ko tau reikia?! — sušuko ji ir prikando lūpą, supratusi, kad 
sušuko visa gerkle. 

Aš kliedžiu. 

„Siuuuzaaanaaaaaaaaaaaaaa!“ 

Bumpsis vėl apsivertė. 

„Siuuuzaaanaaaaaaaaaaaaaa!“ 

Keisės šauksmas skambėjo desperatiškai ir tai nebuvo jos vaiz- 
duotės padarinys. 

— Gerai, — sušnabždėjo Siuzana. — Aš atvažiuoju. 

Ji persisvėrė per lovos kraštą, užsitempė blauzdines, apsirengė 
sportinį nertinį, kurį vilkėjo kelionėje, įsispyrė į batelius be užkulnių, 
apsivilko kupranugario vilnos puspaltį ir pagriebė savo rankinę. 

— Atvažiuoju, Keise, — vėl sušnabždėjo ji. — Nusiramink, aš tuoj 
pas tave atlėksiu. 

Siuzana išėjo iš miegamojo, vėl nupėdino pro tėvų miegamojo 
duris ir nulipo laiptais į apačią. Laiptai girgždėjo, bet namie niekas nė 
nesukrutėjo ir ji su palengvėjimu atsiduso. Ji nenorėjo aiškintis tėvams 
— jų veidų išraiška vakar vakare bylojo apie abejones, ar tikėti jos pa- 
sakojimu, ar dukra iš jų tik šaiposi. 

Tėvai pažadėjo Siuzanai nesakyti Džonui, kad ji yra pas juos, jei 
tik jos vyras paskambintų, ir netrukus, vos tik jie atsigulė miegoti, 
prieš pat vidurnaktį, suskambo telefonas. Siuzana nuskubėjo iš savo 
kambario prie tėvų miegamojo durų ir išgirdo, kaip tėvas sako: „Ne, 
aš... Džeila ir aš... mes nesikalbėjome su ja pora savaičių... hm, ji skam- 
bino praėjusį sekmadienį. Balsas buvo žvalus, gal kiek pavargęs, bet 
šiaip jautėsi puikiai.“ 

Uždariusi priekines namo duris, užrakino jas raktu, nenorėdama, 
kad spragtelėtų automatinė spyna, ir nuėjusi prie išsinuomoto auto- 
mobilio įsėdo. 


Dieną ji būtų užtrukusi keturiasdešimt penkias minutes, bet da- 
bar, dar prieš aušrą, Siuzana greičiau nei per ketvirtį valandos atsidūrė 
Orindžo apygardoje ir dūmė kanjono link. Jau nebelijo, bet kelias dar 
blizgėjo nuo lietaus. 

Staiga užpakalinio vaizdo veidrodėlyje ji išvydo mirkčiojant pla- 
čia juosta išsidėsčiusius švyturėlius, buvo galima pamanyti, kad jai iš 
paskos greitkeliu kyla erdvėlaivis; Siuzana susierzinusi pasuko į kraš- 
tinę kelio juostą ir tuojau pat sumažino greitį. 

Netrukus pro šalį nuskubėjo gaisrinių automobilių kolona, lydi- 
ma dviejų patrulinių policijos automobilių. O paskui juos — greitoji 
pagalba, bet ne vienas automobilis, o visas jų parkas. 

O, Dieve; ne, — Siuzana suprato, kur jie skuba. Ji išvydo raudoną 
pašvaistę, kuri atrodė per tiršta, per daug sutelkta vienoje vietoje, kad 
tai galėtų būti gatvės žibintų šviesa. 

Vis labiau sielodamasi Siuzana paspaudė akceleratoriaus pedalą, 
spidometro rodyklė šoktelėjo už devyniasdešimties mylių per valandą 
žymos, o netrukus ji jau rodė ir šimtą mylių per valandą; Siuzana porą 
mylių skriejo paskui koloną, matydama, kaip pamažu artėja atstumas 
iki jų galinių žibintų šviesų, nusekė paskui ją išvažiavimo juosta ir 
įsuko į keturių eismo juostų kelią, vedantį per nedidelį kaimelį. Pro ją 
pralėkę dar keli greitosios pagalbos automobiliai netrukus žybtelėjo 
stabdymo žibintais. Ji instinktyviai irgi nuspaudė stabdžio pedalą, 
stemplėje jausdama baimės kąsnį. Po pastarosios viešnagės tėvų na- 
muose, praėjusiais metais, kelias pasikeitė, pamanė ji. Veidrodėlyje 
pasirodė dar daugiau švyturėlių. Kai važiavo pro statybvietę, Siuzanai 
netikėtai dingtelėjo viltinga mintis, kad įvyko kažkoks stebuklingas 
sutapimas ir jie visi pasiklydo. 

Paskui negalėjo patikėti savo akimis, bet kolona ėmė sukti į kairę. 
Staiga stabdydama Siuzana pro priekinį stiklą sušuko: 

— Ne ten! Ne ten pasukote!.. 

Tačiau tuojau liovėsi. 

Ne, jie nepaklydo. 

Jie skubėjo anaiptol ne į Keisės slaugos namus. 

Jie važiavo į kitą kanjono vietą. Siuzana pagaliau prisiminė, kad 
toje pusėje, maždaug už mylios, stovi didelis medienos sandėlis. Tai 
štai kur jie lekia! 

Ji nuleido šoninį stiklą ir vėl padidinusi greitį veidu pajuto gaivų 
vėjelio dvelksmą. Viskas gerai, klinika nedega. Keisė saugi. Sirenos it 
pasiutę žvėrys kaukė tiesiai virš jos, o kūnu žliaugė prakaitas. 

— Tuoj būsiu pas tave, Keise, — tarė ji. — Tik pakilsiu prie įvažos. 

Priekyje buvo matyti baltos dorėninio stiliaus kolonos ir ant 
kiekvienos buvo išraižytas pavadinimas: KIPARISŲ UOLYNO KLINIKA. 
Siuzana įjungė dešiniojo posūkio signalą, paskui stabtelėjo ir praleido 
išvažiuojantį automobilį, — gal gydytojo, gal kurio nors iš naktinės 
pamainos darbuotojų, — kuris akimirką ją apakino priekinių žibintų 
šviesa. Netrukus ji dideliu greičiu važiavo ilgu, medžiais iš abiejų pu- 
sių apsodintu keliuku, kas penkiasdešimt jardų pristabdydama prie- 
šais „gulintį policininką“. 

Klinika buvo dailus šiuolaikiškas trijų aukštų pastatas, stovin- 
tis išilgai kanjono keteros, o pro jo langus dieną atsiverdavo puikus 


PETER JAMES * TIESA 361 


vaizdas į vandenyną ir į dykumą. Tai buvo vidutinio dydžio prabangi 
privati ligoninė, garsėjanti kokybiškomis plastinės chirurgijos paslau- 
gomis ir puikiomis sąlygomis ilgalaikės priežiūros reikalaujantiems 
pacientams, tokiems kaip Keisė. 

Didesnė pastato dalis skendėjo tamsoje, bet pirmo aukšto vesti- 
biulyje ir kur ne kur kituose aukštuose degė šviesa. Kiekvieną kartą, 
kai tik čia atvažiuodavo, Siuzana rasdavo sausakimšą automobilių 
aikštelę, tačiau dabar joje stovėjo vos keletas automobilių. 

Įvažiavusi į aikštelę, išlipo iš automobilio ir nerimaudama pa- 
žvelgė į Keisės palatos langą. Jis buvo antrame aukšte, palangę iš lauko 
pusės puošė eilė dėžučių su gėlėmis, kurias motina prižiūrėjo ištisus 
metus, bet dabar Siuzana jų neišvydo. Ore buvo juntamas silpnas de- 
gančios medienos kvapas, o nakties tylą skrodė kaukiančios sirenos. 

Kiek tik galėdama greičiau Siuzana nuėjo prie pagrindinio 
įėjimo, bet automatinės stiklinės durys, jai prisiartinus, nė nesujudėjo. 
Ant jų buvo įspėjimas: PO 22 VAL. PRAŠOME SKAMBINTI. 

Ji paspaudė skambučio mygtuką. Niekas neatsiliepė, todėl pa- 
skambino dar kartą. Praėjus visai amžinybei, durų link palengva 
atsliūkino uniformuotas apsauginis, sveriantis tikriausiai gerus tris 
šimtus svarų, įdėmiai nužvelgė Siuzaną, linktelėjo jai ir nusliūkino at- 
gal. Praėjo visa minutė ir durys pagaliau prasivėrė. 

Įėjusi į vidų, ji rado apsauginį, sėdintį prie stalo, ant kurio gulėjo 
atverstas Nacionalinės šaulių asociacijos žurnalas. 

— Kuo galiu jums padėti? 

— Ar galiu aplankyti savo seserį? 

Jis kilstelėjo antakius lyg norėdamas paklausti: „Tokiu laiku?“ 

— Ar žinote, kurioje palatoje ji guli? 

— Du šimtai keturioliktoje, Lagūnos fAlygelyje. 

Apsauginis ėmė tarškinti kompiuterio klaviatūra. 

— Pavardė? 

— Jos ar mano? 

Jis pažiūrėjo į ją pavargusio žmogaus žvilgsniu. 

— Jos. 

— Keisė Korigan. 

— O jūsų? 

— Siuzana Karter. 

Tarnautojas įsmeigė akis į ekraną, paskui dar bakstelėjo vieną 
kitą klavišą. Pasigirdo šaižus dūzgesys, ir iš įrenginio, stovinčio jam už 
nugaros, pasirodė išspausdintas leidimas. Įdėjęs jį į plastikinę kortelę, 
apsauginis ištiesė jai. 

— Žinote, kaip nueiti? 

— Taip, — ji įsegė kortelę į palto atvartą. — Ačiu. 

— Nėra už ką. Sėkmės, — atsakė jis ir grįžo prie savo žurnalo. 

Ši vieta Siuzanai priminė „Vėrn“ banko kliniką Londone. Projek- 
tuotojai kaip įmanydami pasistengė, kad ji labiau primintų viešbučio 
fojė negu ligoninės vestibiulį. Sienos buvo apkaltos šviesaus kedro 
plokštėmis, ant jų kabojo didžiuliai gobelenai, o ant marmurinių 
grindų stovėjo patogūs krėslai, augo įvairūs augalai, stovėjo vazos su 
šviežiai nuskintomis gėlėmis. Tačiau ir šioje patalpoje, lygiai taip pat, 
kaip ir banko klinikoje Londone, viską išdavė sterilumo kvapas. 

Staigus lifto kabinos trūktelėjimas sukėlė dar vieną pykinimo 
priepuolį ir galvos svaigimą. Išlipusi į mėlynu kilimu išklotą korido- 
rių Siuzana turėjo atsiremti į sieną ir užsimerkti. Kad tik neapalpčiau, 
— pagalvojo ji. — Tik ne dabar, maldauju, ne dabar. 

Jai už nugaros šnypštelėdamos užsidarė lifto durys ir korido- 
riuje tebuvo girdėti Siuzanos širdies dunksėjimas, monotoniškas oro 
kondicionierių ventiliatorių dūzgesys ir nenutrūkstamas pypsėjimas 
PYP.--PYP.--PYP---PYP. 

Siuzana atsimerkė ir nužvelgė ilgą koridorių; išilgai jo rikiavosi 
durys, o prie šių pritvirtintuose nedideliuose metaliniuose laikikliuose 
buvo nurodytas palatos gyventojo vardas. Šiame aukšte gyveno nuo- 
latinės ir ilgalaikės priežiūros reikalaujantys pacientai. Visi jie, kaip ir 
Keisė, gyveno nuolat būdami vegetacinės būsenos, o daugelis vardų 
ant durų, pro kurias dabar ėjo Siuzana, jai buvo žinomi. D. Perlmute- 
ris. Salė Šulman. Bobas Taneris. Keisė Korigan. 

Virš Keisės palatos durų žybsėjo raudona švieselė. 

Pajutusi, kad širdis kone iššoko per gerklę, Siuzana klupdama 
pribėgo prie durų ir stumtelėjusi jas atidarė. Patalpa skendėjo tamsoje, 
tik įrangos, palaikančios Keisės gyvybę ir fiksuojančios jos kiekvieną 
kvėptelėjimą, širdies plakimą ir smegenų signalus, apskritosios skalės 
skleidė blausią žalsvą ir oranžinę šviesą. Tačiau čia pat mirksėjo trys 
raudonos lemputės ir buvo girdėti įkyrus spiegiantis garsinis signalas: 
Pip-piP-pip-pip. 

Siuzana apgraibomis surado elektros jungiklį. Tą pačią akimirką 
ją iš viršaus nutvieskė ryški šviesa ir ji pamatė lovoje, kaip paprastai, 
gulinčią Keisę. Vienintelis skirtumas buvo tas, kad ji gulėjo nejudė- 
dama. Iš respiratoriaus sklido duslus pūškavimas, bet Keisės krūtinė, 
kitaip nei įprastai, nesikilnojo. 

Ji visiškai nejudėjo. 

O ir Keisės veido spalva po nosies-ryklės vamzdeliu neatrodė 
kaip visada. Jos skruostai įprastai būdavo rausvi, tarytum dabartinis 
ilgas poilsis jai būtų buvęs tik į naudą. Tačiau dabar jie neatrodė raus- 
vi, jau veikiau iškramtytos kramtomosios gumos spalvos. 

Siuzanos akys tuojau pat nukrypo į ekranus, paskui šoktelėjo prie 
elektrokardiografo apskritųjų skalių. Įprastai jose turėtų būti matomos 
smaigės. Tačiau šįsyk vietoje smaigių išvydo nemirksinčią žalią liniją, 
o kitame, šalia įrengtame, ekrane mirksėjo trys žodžiai: NETIEKIAMAS 
DEGUONIS! 

Ji staiga Žvilgtelėjo į ventiliatorių ir tą pačią akimirką suprasto, 
kas negerai: buvo ištrūkusi jungtis, jungusi Keisės kvėpavimo įrenginį 
su guminiu respiratoriaus vamzdeliu. Deguonis buvo tiekiamas be 
jokios naudos, tiesiai į patalpą. 

Šaukdamasi pagalbos, Siuzana pamėgino pašalinti gedimą. Oras 
ėjo stipria srove, todėl, vos tik sujungus abi dalis, jos ir vėl atsiskyrė. 
Buvo reikalinga sąvarža arba lipni juosta, arba kažkas panašaus. 

— GELBĖKITE! — šaukė ji. — Padėkite kas nors, padėkite! Mal- 
dauju, padėkite man! 

Netrukus ji jau šaukė išbėgusi į koridorių: 

— Gelbėkite! Gelbėkite! 

Deja, nesimatė nė gyvos dvasios. Siuzana skubiai mąstė, ką jai 
daryti. Kažkas vis tiek turėtų pasirodyti, juk yra budintis personalas, o 
dabar buvo svarbiausia kaip nors palaikyti deguonies tiekimą. Dieve, 
ar ilgai Keisė taip išgulėjo? 

Ji sugrįžo atgal į palatą, sugriebė abu sistemos galus ir pamėgino 
juos sudurti. Netrukus Keisės krūtinė nežymiai kilstelėjo ir vėl nusi- 
leido — ką gi, ji dabar vėl gauna nors truputį oro. Siuzana stebeilijo į 
seserį, į jos dailų veidą, tartum įrėmintą jos auksiniuose ilguose plau- 
kuose, — Siuzana visada žinojo, kad Keisės plaukai gražesni nei jos, 
— ir į kraupiai pilką veido spalvą. 

Ji pasilenkė į priekį ir palietė sesers veidą. Šis buvo šaltas it glais- 
tas. Jai dar niekada nebuvo tekę liesti tokios šaltos žmogaus odos. 

— PADĖEEKITEEE! — Siuzana vėl sušuko. — Prašau, prašau, pa- 
dėkite kas nors! O, Dieve, maldauju, padėkite man! 

Tą akimirką ją užklupo skausmas. Sakytum ją būtų apjuosęs plie- 
ninis lankas, kuris vis labiau veržė, o galiausiai ėmė traiškyti ją, viską, 
kas tik buvo joje. Siuzana nepajėgė kentėti, ji garsiai suriko ir susirietė 
iš skausmo. Vis dėlto kažkokiu būdu sugebėjo įsikibti į deguonies tie- 
kimo liniją ir desperatiškai laikyti sujungtas abi jos dalis. Tuo metu 
vidurius ėmė raižyti nelyginant plieno ašmenys, skausmas apėmė 
visus vidaus organus ir kančia tapo nepakeliama. Jai atrodė, kad galva 
atsiskiria nuo likusio kūno, nežmoniškai spaudė akis, atrodė, kad jos 
ims ir sprogs į vidų. 

Siuzana šaukė iš skausmo, šaukė, kad kas nors gelbėtų Keisę. 
Ūmai grindys ėmė kilti aukštyn, jos buvo jau tiesiai priešais jos veidą, 
tačiau ji stengėsi žūtbūt išsilaikyti ant kojų. Apačioje siūbavo sienos. 

Kitą akimirką jai į veidą visu smarkumu trenkėsi kilimas. 

Ji gulėjo negalėdama pajudėti, šnervėmis prisiplojusi prie kilimo. 
Jautė valymo skysčio kvapą. 

Skausmas vėl grįžo, ašmenys raižė iš naujo, plėšė žarnas ir skver- 
bėsi aukštyn. Tulžis kilo stemple į viršų, ji vėl norėjo vemti, tačiau 
visomis išgalėmis valdėsi. 

— Padėkite man kas nors, padėkite... 

Ir vis dėlto kažkokiu būdu jai pavyko išlaikyti abu deguonies tie-. 
kimo sistemos galus sujungtus, tarytum tai būtų vienintelis gyvenime 
jai likęs dalykas. 

Laikykis, Keise, nemirk, maldauju, nemirk, pasistenk dėl manęs. 

Tuo metu skausmas tapo toks nepakeliamas, kad atrodė, jog Siu- 
zanos pilve sprogo ir sprogimo banga išsiurbė iš jos viską, visą šviesą 
iš jos akių ir iš smegenų. Viską prarijo milžiniškas, nepakenčiamas 
agonijos vakuumas. 

Kai Siuzana vėl galėjo žiūrėti, vaizdas buvo labai blausus. Pir- 
miausia išvydo nepažįstamą veidą — tai buvo moteris, vilkinti baltu 
slaugės chalatu, žvilgančiais juodais plaukais, o kortelėje, įsegtoje į jos 
atlapą, perskaitė: PATĖ KOK, VYRESNIOJI BUDINTI SLAUGYTOJA. 

— Keisė, — skubėdama sušnabždėjo Siuzana. 

Slaugytoja laikė ją už riešo, bet Siuzana nesuprato, ar ji tikrina 
jos pulsą, ar tik šiaip laiko. Moters ranka buvo ištiesta per jos veidą, o 
chalato rankogalis, bemaž įgrūstas jai į burną, slopino balsą. 

— Keisė, — pakartotinai sušnabždėjo Siuzana. — Prašau... 

Tačiau jos žodžiai pranyko kartu sąmone. 

Džonas atšaukė pietų susitikimą su klientais, nes buvo pernelyg 
susirūpinęs Siuzana, kad galėtų sutelkti dėmesį į verslo reikalus, todėl 
liko užsidaręs savo kabinete ir kas pusvalandį, o gal ir dažniau, skam- 
bino į namus, tikėdamasis, jog Siuzana bus grįžusi ar bent jau palikusi 
žinutę telefono atsakiklyje. 

Deja, vienintelės žinutės visą rytą buvo padrikas statybininko 
Džo pasakojimas apie medžiagas, kurias jam būtinai reikia nusipirkti, 
Lizos Harison kvietimas Siuzanai kartu papietauti ir isteriškas, sunkiai 
suprantamas Pailos šūkavimas. 

Džonas tuojau pat paskambino į ligoninę ir pareikalavo jį su- 
jungti su intensyviosios terapijos klinika. Į skambutį atsiliepusiai 
slaugytojai jis pamelavo esąs Arčio Vareno brolis ir pasiteiravo, kokia 
jo būklė. | 

Dideliam Džono nusivylimui, Arčiui nebuvo nė kiek geriau. Jis 
vis dar neatgavo sąmonės, prie jo buvo prijungta gyvybės palaikymo 
sistema, o medikai vis dar negalėjo nustatyti diagnozės. Vienintelė ge- 
resnė žinia buvo ta, kad nepavyko aptikti insultui būdingų požymių, 
todėl neliko nieko kito, kaip tik manyti, kad Arčį užklupo paslaptingas 
virusas. Tačiau kol nepavyko nustatyti tikslios diagnozės, — jei tik tai 
apskritai pavyks padaryti, — niekas nežinojo, kokį gydymą jam skirti. 
Beliko tik laukti ir stebėti tiesiogine šių žodžių prasme. Jo būklė arba 
pagerės, arba liks tokia pati, arba dar labiau pablogės. 

Smarkiai nusivylęs Džonas padėjo telefono ragelį. Jei tik būtų gy- 
vas Harvis Adisonas, jis dabar paskambintų jam, pasiteirautų, kas yra 
geriausias neurologas šalyje, ir naudodamasis pažintimis pasirūpintų, 

kad šis nuvyktų apžiūrėti Arčio. Džonas niūriai žiūrėjo į savo kavą. Jis 
nebevaldė situacijos. Jautėsi bauginamai izoliuotas ir bejėgis. 
Siuzanos nebuvo nei pas jokią draugę, nei pas tėvus. Arba jai pa- 
kriko nervai ir ji dabar klaidžioja kur nors gatvėmis, arba pasislėpė kur 
nors viešbutyje, arba — Džonas nesiryžo daryti šios prielaidos, nors ir 
suprato, kad tai visiškai įmanoma — ją pagrobė ponas Sarocinis. 


Pusę penkių vakaro Džonas dėjo telefono ragelį į vietą po eilinio 
nesėkmingo skambučio į namus, svarstydamas, gal jau reikėtų infor- 
muoti policiją apie Siuzanos dingimą, kai su krūva spausdintų lapų į 
kabinetą įėjo Garetas Noisas. 

— Tu turbūt nė nesitikėjai, kad galėčiau tai padaryti, tiesa? — 
džiugiai paklausė jis. 

— Ką padaryti? — pasiteiravo Džonas, iš pradžių nesupratęs, 
apie ką jo kolega kalba. — Tu juos iššifravai? 

— Jei atvirai, tai ne aš. Nuo šiol tu lieki skolingas gyvo alaus eks- 
pertui iš Glosterio. Mano bičiulis už tai gali atsidurti kalėjime — turiu 
omenyje Tarnybinių paslapčių įstatymą, supranti? Tiesą sakant, pa- 
žadėjau už tai jo vaikams dar neišleistą Daktarą Niūraveidį, ir jis labai 
apsidžiaugė. 

Džonas įsmeigė žvilgsnį į spausdintą medžiagą, tačiau paskubo- 
doriai, trumpai tariant, tai tebuvo „Vorn“ banko per pastaruosius sep- 
tynis mėnesius atliktų sandorių buhalterinė knyga. Kiekvienoje eilutė- 
je nurodytas kompanijos pavadinimas, — kai kurie jam buvo žinomi, 
bet daugelis — ne, — data, disponuojamų akcijų kiekis, visų akcijų 
skaičius, disponuojamų akcijų dalis procentais, dabartinė pardavimo 
kaina ir dvylikos mėnesių aukščiausios bei žemiausios kainos. 

— Ačiū, Garetai, — padėkojo Džonas, apsimestinai džiaugsmin- 
gu balsu. — Tai puiku. 

— Tai gerai. Iki pasimatymo, — atsakė verslo partneris ir išėjo. 

Džonas pasitrynė akis, paskui, pradėdamas pirmais penkiolika 
lapų, ėmė atidžiai skaityti pavadinimus, vildamasis aptikti bet kokį 
įkaltį prieš „Vorn“ banką. 

„Credit Suisse“. „First Boston“. IBM. PAO. „Glaxo Wellcome“. 
„Dai Ichy Kan Y“. „Espirito Santo“. AOL. 

Įpusėjęs dvyliktą puslapį, jis ėmė skubėti ir kone praleido pavadi- 
nimą KIPARISŲ UOLYNO KLINIKA. 

Nustebęs Džonas akimis grįžo atgal ir perskaitė dar kartą, no- 
rėdamas būti tikras, kad nesuklydo. Sprendžiant iš nurodytų skaičių, 
praėjusių metų rugsėjo septintą „Vorn“ bankas įsigijo šimtą procentų 
Kiparisų Uolyno klinikos akcijų. 

Jis dar kartą atidžiai perskaitė informaciją, norėdamas įsitikinti, 
kad neapsiriko. KIPARISŲ UOLYNO KLINIKA. Ne, jis neapsiriko, pavadi- 
nimas jam buvo pernelyg gerai žinomas, jis pats ten ne kartą ir ne du 
lankėsi. Džonas jautė, kaip vis labiau kyla įtampa. 

Tai buvo ta pati klinika, kurioje gulėjo jaunėlė Siuzanos sesuo 
Keisė. 

Susirūpinę veidai. Daugybė akių. Ryški, akinanti šviesa. 

Skausmas. 

Atrodė, lyg du žmonės būtų bandę perplėšti ją pusiau, sukdami 
it virvę. Sukimo pojūtis vis stiprėjo, vidurius degino taip, tarytum 
ten būtų liepsnojęs Žaizdras. Siuzana, paklaikusi ir gailiai verkdama, 
atsikėlė ir mosuodama rankomis mėgino pabėgti nuo jo kuo toliau. 
Tvirtos, bet švelnios rankos paguldė ją atgal. Jai pro lūpų kamputį 
tekėjo seilės. 

Tuo metu smogė dar viena triuškinama skausmo banga ir Siu- 
zana neįtikėtinai energingai ėmė šauktis pagalbos ar bet ko. Ji nebe- 
bijojo mirties, nebebijojo nieko, kad ir kas nutiktų, tai būtų geriau už 
šią kančią. 

Netikėtai išgirdo pažįstamą balsą. 

— Pabandykite atsipalaiduoti, Siuzana. Suleisime jums anesteti- 
kų, užmigdysime jus, o atsibudusi skausmo jau nebejausite. 

Anglas, pagalvojo ji, tikėdamasi iš padrikų atminties dalelių su- 
dėti vientisą vaizdą. Anglas. Angliškas akcentas. Pagal balso kryptį 
suradusi jo veidą, Siuzana įsmeigė į jį akis ir įtemptai galvojo. Didelės 

akys. Ramus, lipšnus balsas. Žinau tave. Pagaliau prisiminė. Na, ži- 
noma. Ji dabar atpažino šias dideles akis ir galiausiai, krūptelėjusi iš 
baimės, susiejo veidą su balsu. 

Mailzas Van Rė. 

Ne ne ne ne ne ne ne. 

Mailzas Van Rė. 

Neeeeeeeeeeeeeeeeeee. 

Ginekologas stovėjo palinkęs virš jos, lyg niekur nieko, sakytum 
susitikti su Siuzana Kalifornijoje jam būtų visiškai įprastas dalykas. 

Ji papurtė galvą, vaitodama iš baimės ir maldaujamu žvilgsniu 
ieškodama kitų veidų. Padėkite man. Jūs turite man padėti. 

Ją užplūdo nauja skausmo banga ir ėmė pykinti taip stipriai, kad 
beliko tik laukti, kada priepuolis praeis. 

— Maldauju! — žioptelėjo ji. — Kas nors juk turite mane girdėti! 
Šis žmogus nori atimti iš manęs kūdikį, jis nori jį paaukoti, jis ruošiasi 
panaudoti naujagimį vienam iš savo ritualų, jis verčiasi juodąja magi- 
ja, satanizmu, maldauju, kas nors patikėkite manimi! Policijoje yra už- 
vesta jo byla, Skotland Jarde, Anglijoje, paskambinkite kas nors, mal- 
dauju, paskambinkite ir sužinosite! Nejaugi manimi niekas netiki? 

Van Rė šypsojosi jai, bet atrodė įsižeidęs. 

— Siuzana, jūs truputį kliedite ir iš tiesų nesuprantate, ką kalba- 
te. Mes neketiname daryti nieko bloga jūsų kūdikiui. Jis yra ypatingas. 
Jis bus pats ypatingiausias iš visų kada nors gimusių naujagimių, o jūs 
nepaprastai didžiuositės būdama jo motina! 

— Netikėkite juo! — sudraudė ji, vengdama gydytojo žvilgs- 
nio. — Maldauju, kas nors padėkite, — toliau šaukė nužvelgdama 
visus iš eilės veidus. — Iškvieskite policiją! Neleiskite jo! 

Jie visi spoksojo į ją susirūpinusiais veidais, nelyginant medici- 
nos studentai, sukviesti pažiūrėti neįprasto atvejo. Vienas veidas buvo 
moters, kurią Siuzana pastaruoju metu buvo mačiusi, tik neprisiminė 
nei kada, nei kur. Kortelė. Ši moteris atlape segėjo kortelę, ūmai prisi- 
minė Siuzana, susiedama jos veidą su vardu. Patė Kok. Taip, ta pati, 
kuri buvo palinkusi prie jos Keisės palatoje: PATĖ KOK. VYRESNIOJI | 
BUDINTI SLAUGYTOJA. 

— Kur aš? — pasiteiravo Siuzana. 

— Esate Kiparisų Uolyno klinikoje, Siuzana, — paaiškino Van 
Rė. — Esate puikioje vietoje, o jūs — jauna laiminga moteris. Jei būtu- 
mėte praradusi sąmonę kur nors kitur, dabar nebūtumėte su mumis. 

— Keisė? Kaip... kaip ji?.. 

Viską vėl užgožė nauja skausmo banga. 

Agonijos migloje Siuzana išvydo adatą. Dilgtelėjo riešą, paskui 
toje vietoje ji pamatė pleistrą. Jai buvo įvesta kaniulė. 

— Mums reikia palaukti jo, jis nenori praleisti šio momento, — 
išgirdo ji tylų Van Rė balsą. 

Džonas? Nejaugi jie laukia Džono? 

Skausmas silpo, o jos nerimas stiprėjo. Dairydamasi į visus iš 
eilės, išskyrus ginekologą, Siuzana vėl bandė šaukti: 

— Maldauju, patikėkite! Jis nori atiduoti mano kūdikį ponui Sa- 
rociniui. Jie visi išvien. Jie satanistai, patys tikriausi, žinau, kad sunku 
patikėti, bet jie tikrai užsiima tokiais dalykais. Jie aukoja naujagimius! 

Jie žvelgė į ją, tačiau nekreipė dėmesio. Gal negirdėjo? Gal jie ne- 
išgirdo, ką ji jiems ką tik sakė? 

Siuzanai į ranką leido kažkokį skystį, nes ji pajuto specifinį spau- 
dimą. 

Ei, kas jūs tokie? Vitrinos manekenai? Alio? Alio? 

Staiga ji pasijuto gerokai ramesnė. Į kūną smelkėsi nuovargis. 
Siuzana visus iš eilės įdėmiai nužvelgė. Jums tai nė motais? Gerai, tiek 
jau to. Jums nerūpi, ką ponas Sarocinis ketina padaryti su mano kū- 
dikiu? Labai gerai, man tas pat, darykite, ką tik norite, palieku tai jūsų 
sąžinei, tai ne mano problema. Tikrai ne. 

Ji šypsojosi jiems, tačiau jie neatsakė tuo pačiu. 

Idiotai, dingtelėjo jai. Kimšti manekenai. Ar jūs žinote, kokie 
k- k-kvaili jūs visi, jūs... 

Kažkas tyliu balsu pasiteiravo: 

— Kiek laiko ji išgyvens? 

Kitas balsas, toks pat tylus, atsiliepė: 

— Privalome išlaikyti ją gyvą, kol jis atvyks. 

Tada stojo tyla: 

Džonas grįžo namo jausdamasis psichiškai išsekęs. „Vėrn“ ban- 
kas rugsėjo mėnesį įsigijo Kiparisų Uolyno kliniką. Kodėl? 

Kodėl? 

Kuriems galams jiems reikalinga klinika Kalifornijoje? Džonas 
matė vienintelę priežastį: klinika jiems buvo reikalinga todėl, kad joje 
gulėjo Keisė. Manyti, kad tai tėra tik paprasčiausias atsitiktinumas, 
reikštų išplėsti atsitiktinumo ribas iki jam neaprėpiamo masto. 

O vis dėlto kodėl jiems taip reikėjo klinikos, kurioje buvo Keisė? 
Jis nesuprato, tačiau jautė, kad turi būti kažkoks protingas paaiškini- 
mas. Ponas Sarocinis nieko nedaro be priežasties. 

Jis patikrino, ar niekas jam nepaliko telefonu kokios nors žinios, 
paskui atidžiai apžiūrėjo namus, vildamasis, kad galbūt Siuzana buvo 
užlėkusi pasiimti daiktų, bet nieko nerado. 

Įsipylė viskio, atsisėdo virtuvėje ir prisidegė cigaretę. Siuzana 
arba pasislėpė pas kurią nors iš draugių, kuri neišduoda jos, arba... 

Tą akimirką jam dingtelėjo viena mintis. Jis paskubomis persi- 
rengė nešvariais džinsais ir senu megztiniu, atsinešė iš garažo sulanks- 
tomąsias kopėčias ir žibintą ir užsiropštė su jais į antrą aukštą. Pastatęs 
kopėčias ties durelėmis lubose, užsiropštė į pastogę. 

Pasišviesdamas žibintu, mat šviesa palėpėje buvo labai menka, 
prasibrovė palei vidinę sieną aplink dūmtraukį ir pateko į dešinę pa- 
stogės pusę, ten, kur prieš porą dienų jį buvo atsivedusi Siuzana, o jis 
savo ruožtu — detektyvą seržantą Raisą. Tolyn į šešėlį spruko kažkoks 
gyvis, tikriausiai pelė. 

Šviesos pluoštas iš tamsos ištraukė stogui dengti naudojamo 
veltinio atplaišas, nukarusias it miegantys šikšnosparniai, ir Džonas 
bjaurėdamas vėl pamatė ant kiekvienos atidengtos plokštės nupieštus 
okultinius simbolius. Jis nuleido žibinto spindulį žemyn, į sijas, ir toje 
vietoje, kur buvo atkelta izoliacinė medžiaga, išvydo dar daugiau pa- 
našių simbolių. | 

Paskui patikrino mažą metalinę dėžutę, kurią Siuzana palaikė 
skambučių konverteriu. Ji buvo kokių keturių colių ilgio, pažymėta „Te- 
lekomo“ logotipu, o iš jos išėjo pluoštas laidų laidelių. Jie buvo ploni ir jo 
neįgudusiai akiai atrodė panašūs į telefono laidus. Džonas nuslinko iš- 
ilgai jų per palėpę iki pakraigės, kur jie visi susiėjo į plastikinę skirstymo 
dėžę, vieną iš tokių, kokias jis buvo matęs jau daug kartų. 

Nekreipdamas į ją dėmesio, jis sugrįžo į tą vietą, kur buvo ati- 
dengtos sijos, priklaupė, atsargiai pastatė žibintą ir ėmė iš eilės plėšti 
likusią stogo izoliacinę medžiagą. 

Po kelių minučių pastangų perštinčiais nuo aštrių stiklo pluošto 
buvo tvarkingai prispaustas prie pagrindo, o ši dar buvo užmaskuota 
mastikos sluoksniu, todėl atrodė kaip pats nekalčiausias sandariklis. 

Pabandžius pakelti, medžiaga nė nepajudėjo. Ji buvo įgudusiai 
įtaisyta siaurame, specialiai išpjautame griovelyje ir pritvirtinta san- 
kabėlėmis. Kažkas atliko milžinišką darbą, kad paklotų šį laidą, su- 
prato Džonas, sekdamas jo kelią per kiekvienoje sijoje skrupulingai 
išgręžtas skylutes, kol pagaliau pasiekė tikslą: plastiku apvilktą mažą 
daiktelį, įleistą į lubas tiksliai toje vietoje, kur, Džono apskaičiavimu, 
buvo jų miegamasis. 

Tada jis nulipo žemyn ir sugrįžo atgal su atsuktuvų komplektu, 
pora izoliuotų plokščiareplių ir izoliacinės juostos rite. Vėl užlipęs pir- 
miausia nukirpo laidą ir abu galus apvyniojo izoliacine juosta. Paskui 
atsuko fiksavimo plokštelę, laikančią plastikinį daiktą, ir, valandėlę pa- 
sidarbavęs iš peties, atlaisvino kupolo formos įtaisą. 

Pagal savo dydį — ne daugiau kaip dviejų colių skersmens — jis 
buvo sunkokas, o smulkutis stiklinis objektyvas, kurio plotis buvo ma- 
žesnis nei ketvirtis milimetro, labai akivaizdžiai bylojo apie jo paskirtį. 
Džonas apstulbęs stebeilijo į jį. Tikėjosi pastogėje rasiąs pasiklausymo 
įrenginį, bet tik ne vaizdo kamerą. 

Nusileidęs kopėčiomis, nuėjo į miegamąjį, įjungė šviesą ir įsmei- 
gė akis į lubas. Dabar buvo aišku, kodėl jis niekada nepastebėjo šios 
kameros: skylutė tiesiai virš lovos vargu ar buvo didesnė už smeigtuko 
dūrį ir dar užmaskuota tarytum natūraliu įtrūkimu. 

Vėl sugrįžęs į palėpę, Džonas nuėjo išilgai laido priešinga kryp- 
timi, o eidamas podraug atkilnojo izoliacinę medžiagą ir po kelių mi- 
nučių rado tai, ko ieškojo: blizgančią juodo metalo dėžutę, maždaug 
pėdos ilgio, aštuonių colių pločio ir keturių colių aukščio, glaudžiai 
įleistą tarp sijų ir rūpestingai užmaskuotą dviem suklijuotomis purvi- 
nomis kietmedžio lentomis. 

Džonas nenutuokė, kokia galėtų būti šio daikto paskirtis, tačiau jo 
galvoje gimė puikus sumanymas. Palikęs prietaisą ramybėje, jis ėmėsi 

daug pastangų reikalaujančio darbo: atsekti, kur veda kiti vienuolika 
iš jo išeinančių laidų. Neilgai trukus jis aptiko antrą vaizdo kamerą, 
įmontuotą virš kambario, kurį Siuzana dekoravo naujagimiui, ir kitas 
kameras, įrengtas virš kiekvieno iš kitų kambarių svečiams, o likusieji 
laidai, išskyrus vieną, dingo sienos išdrožoje, kuri, kaip jis spėjo, vedė į 
pirmąjį namo aukštą. Neliko jokios abejonės: vaizdo kameros stebėjo 
visus aliai vieno pirmo aukšto kambarius. 

Paskutinis laidas buvo apsaugotas labiau nei visi kiti ir prijung- 
tas, kaip jis netrukus įsitikino, prie namo elektros energijos maitinimo 
tinklo. 

Leisdamasis kopėčiomis į laiptų aikštelę ir viena ranka prie kūno 
„prispaudęs sunkią metalinę dėžutę, Džonas net drebėjo iš pykčio, pasi- 
piktinęs kėsinimusi į jo asmeninį gyvenimą ir tuo pat metu giliai suneri- 
męs. Paskambinęs Garetui Noisui į namus, išgirdo tik telefono atsakiklį. 
Paskui surinko jo mobiliojo telefono numerį, manydamas, kad kolega 
laiką greičiausiai leidžia kuriame nors iš pamėgtų Kamden Tauno barų. 

Garetui atsiliepus, pasigirdo triukšmingas klegesys ir Džonas su- 
prato, kad jis bus atspėjęs. 

— Ei, Garetai, kur tu? „Hercoge'? 

Gareto balsas buvo jukus. 

— Dabar čia vyksta regiono alaus vakaras. Kaip tik šiuo metu ge- 
riu kažkokį alų pavadinimu „Nudvėsusi kiaulė“. Dėl Dievo meilės — ta 
„Kiaulė“ yra aštuonių laipsnių stiprumo! 

— Paklausyk manęs. Gerk lėtai. Norėčiau, kad tu dėl manęs už- 
mestum į kai ką akį. Palauk, kol aš atvyksiu, nenusigerk. Gerai? 

— Labai gerai, tačiau tu geriau paskubėk, — atsakė jo partneris. 

Džonas įsėdo į automobilį ir leidosi į varginančią kelionę, į 
Šiaurės Londoną, desperatiškai vildamasis, kad Garetas, jam atvykus, 
būsiąs compos mentis“. 


Nors jam ir sunkiai sekėsi susikoncentruoti į darbą, Garetas at- 
suktuvu, nukniauktu iš baro savininko, pašalino vieną išorinio dėžės 
aptaiso plokštę. 


* Pilno proto, sąmoningas (lot.). 

Tada prisimerkęs įsmeigė žvilgsnį į jos vidurius, bandydamas 
išvengti į viršų kylančių cigaretės dūmų, ir po kurio laiko nušvito iš 
džiaugsmo. 

— Taip! Oho! Čia tai bent! Tai juk aštuoni penki vienas, negaliu pa- 
tikėti! Įdomu, — džiaugėsi jis. — Tiesiog nuostabu, čia tai pasiekimas! 

Džonas laukė. Garetas toliau atidžiai tyrinėjo, kartkartėmis pra- 
trūkdamas komentuoti. 

— Galingas daikčiukas. Turiu omenyje tai, kad jo galia daug di- 
desnė, nei čia, pas tave, gali prisireikti. Žinai, kaip jis veikia? 

— Ne, todėl aš čia ir esu, — kantriai atsakė Džonas, gurkštelėda- 
mas gyvo alaus „Nudvėsusi kiaulė“ — kolega primygtinai siūlė tuojau 
pat jo paragauti, nors Džonas dar turėjo vairuoti. 

— Tai pirmoji karta, kuriai nereikalinga lėkštė, — paaiškino Ga- 
retas. 

— Lėkštė? 

— Palydovinė antena. Tai — iridis, tiesa? Vadinasi, nereikia jo- 
kios palydovinės antenos! 

Džonas suraukė kaktą. 

— Jis siunčia skaitmeninius signalus į vieną iš septyniolikos 
žema orbita skrendančių palydovų. 

— Kas tai per signalai? 

— Gali būti bet kokie — garso, vaizdo, elektroninio pašto. Juos 
gali priimti bet kas, turintis bazinę stotį, bet kurioje pasaulio vietoje. 
Aukščiausia klasė! Buvau skaitęs apie juos, bet matau pirmą kartą. Ka- 
daise norėjau tau užsiminti, kad ir mums būtų ne pro šalį įsigijus tokią 
sistemą — iš tikrųjų tai yra niekas kitas, kaip tik įmantrūs mobilieji 
telefonai. 

Garetas toliau darbavosi atsuktuvu, nelyginant mažas berniukas, 
gavęs naują žaislą, nekreipdamas dėmesio į tai, kad verslo partneris 
buvo labai tylus. 


Kai Džonas po pusantros valandos grįžo namo, raminamai vei- 
kusi alkoholio migla buvo jau beišgaruojanti, todėl jis jautėsi labai 
sunerimęs. Jeigu jų name sumontuota stebėjimo įranga susijusi su 

ponu Sarociniu, tai jis turėtų žinoti viską, kas pas juos vyksta. O ką, jei 
Harvis, apžiūrėdamas Siuzaną, pamatė tai, ko neturėjo pamatyti? Kas 
tai galėjo būti? Tačiau jeigu jis aptiko kažką negera, kodėl jiems tuojau 
pat nepasakė? 

Fergiusas mirė naktį po susitikimo su Siuzana, kurio metu pripa- 
sakojo jai apie visokius okultizmus. Kodėl? Gal jis supykdė poną Saro- 
cinį arba jį išgąsdino? O dabar be žinios dingo Siuzana. Galbūt ji pasi- 
slėpė. O gal ponas Sarocinis susirūpino ir ją pagrobė? Pastaroji versija 
atrodė labiau tikėtina, atsižvelgiant į tai, ką Džonas dabar žinojo. 

Ant virtuvinės spintelės kabliuko kabojo popieriaus lapas, ku- 
riame detektyvas seržantas Raisas buvo užrašęs savo telefono numerį. 
„Džonas jį nutraukė ir paėmė į rankas belaidį telefono ragelį. Įjungęs 
jį išgirdo informaciją, kad gautas balso pašto pranešimas. Drebančiais 
pirštais paspaudė numerį, norėdamas jį išklausyti. 

Pranešimas buvo nuo jo uošvio iš Los Andželo, o jo balsas buvo 
kupinas sielvarto. 

Siuzana atsimerkė ir išvydo tuščią patalpą. Juk čia buvo pilna 
aplink susispietusių žmonių, o dabar nebebuvo nė vieno. O gal ji tik 
įsivaizdavo? 

Ne, jie buvo tikri. Ją apėmė panika. O kūdikis? Nejaugi aš jau pa- 
gimdžiau? Nejaugi jie atėmė?.. 

Pajutusi, kad Bumpsio rankos iš vidaus stipriai spaudžia pilvą, 
Siuzana nurimo. 

— Ašjiems neleisiu, — sušnabždėjo ji. — Pažadėjau tau, Bumpsi, 
kad jie tavęs neatims. Aš neketinu... 

Skausmo priepuolis ištiko ją visiškai netikėtai — taip staiga, kad 
ji nė nenujautė jį prasidedant. O, mielas Jėzau. Siuzana sugriežė danti- 
mis, tvardydamasi, kad tik nesušuktų. Reikia žūtbūt atlaikyti, o, Dieve, 
ai, ak, na ir šunsnukis, o, o, šūdaspovelniųpovelnių, na ir skauda, oi, ne, 
maldauju, ne, maldauju, gana. 

JAU! 

VISKAS! 

Siuzana gaudė orą, burnoje jausdama amalgamos ir kraujo skonį, 
"o skruostais ritosi ašaros. Tačiau skausmas LIOVĖSI! 

O palata buvo tuščia. Nė vieno žmogaus. Nieko! Tik medicininė 
įranga, lentynos su dėžutėmis, kuriose laikomi švirkštai, buteliukais, 
chirurginėmis pirštinėmis, vienkartinėmis nosinėmis. 

Ji pabandė persisverti per lovos kraštą, išlipti iš lovos su ratukais, 
ant kurios gulėjo, tačiau kojos neklausė, atrodė, kad smegenų siunčiami 
signalai jų nepasiekia. Siuzana įsikibo į stalelio kraštą ir skausmingai 
persivertė per kairįjį šoną. Akimirką po savimi jautė tuštumą, tačiau 
tuojau pat krito galva žemyn. Vieną ranką ištiesusi, kad atsiremtų, kita 
apglėbė pilvą, saugodama Bumpsį, ir netrukus, surikusi nuo smūgio, 
žnektelėjo ant kietų gipso plytelėmis išklotų grindų. 

Kairioji ranka nepatogiai kabojo ore, tiesiai virš veido, ir Siuzana 
buvo jau bemananti, kad ją susilaužė. Tačiau greitai suprato, kad ji it 
sužvejota žuvis kabo prijungta prie lašelinės. 

Ištraukusi iš kaniulės žarnelę, abiem rankomis susiėmė pilvą, tik- 
rindama, kaip laikosi kūdikis. Bumpsis judėjo, vadinasi, viskas gerai. 
Aprimusi Siuzana atsiklaupė ant kelių ir, įsikibusi į lovos ant ratukų 
kraštą, ėmė keltis nuo grindų. Tačiau, nesuspėjus atsistoti, kojos su- 
linko ir ji vėl griuvo. 

— Atsiprašau, — sušnabždėjo ji Bumpsiui. — Atleisk man. 

Leidosi desperatiškai ropoti keturpėsčia durų link. 

— Aš išnešiu tave iš čia, Bumpsi, vis tiek kaip nors išnešiu. 

Durys buvo uždarytos. Siuzana sugriebė rankeną, stumtelėjo 
ir jos atsidarė. Anapus durų buvo koridorius, kurio tolimajame gale 
matėsi užrašas: OPERACINĖ 6. Kažkas ėjo artyn. Ji girdėjo skubius 
žingsnius ir riedant ratukus. Jai dar nesuspėjus uždaryti durų, pro šalį 
nuskubėjo du sanitarai, veždami lovoje gulintį žmogų, tačiau jos ne- 
pastebėjo. 

Siuzana ir vėl ryžtingai pabandė atsistoti. Šįsyk kojos, nors ir ne- 
tvirtai, laikė. Ji keletą sekundžių stovėjo įsitvėrusi palatos lovos krašto 
ir pasileido tik pajutusi pasitikėjimą jėgomis. Krūtinėje daužėsi širdis, 
o gal tai buvo Bumpsio širdelė. Siuzanai galvoje sukosi vienintelė min- 
tis: kaip iš čia ištrūkti. 

Tuo metu ji pamatė, kad vilki tik ligoninės chalatą, o kojos visiš- 
"kai basos. 

Kiek laiko aš čia praleidau? 

Ji žvilgtelėjo į riešą, bet laikrodis buvo nusegtas. Kitapus korido- 
riaus buvo Šeštosios operacinės langas. Apsidairiusi į abi koridoriaus 
puses, ji netvirtai nupėdino prie lango, melsdama, kad tik atlaikytų 
kojos. Sieninis laikrodis rodė dvidešimt po antros. 

Sumišusi, mintyse keisdama laiko juostas, Siuzana pamėgino 
suskaičiuoti. Ji čia atsidūrė maždaug ketvirtą valandą ryto, o dabar 
dvidešimt po antros? Tikriausiai jau po pietų, mąstė, nebent ji išbuvo 
čia ilgiau. 

Ir vėl ją persmelkė skausmo priepuolis. Vėl pasigirdo kažkieno 
balsai. Siuzana karštligiškai puolė ieškoti pabėgimo kelio. Koridorius 
„buvo ilgas, abiem kryptimis ir iš visų pusių buvo įrengtos operacinės. 
Ji leidosi bėgti, klupinėdama ir sverdėdama, tolyn nuo balsų. Skaus- 
mas stiprėjo, tačiau tai jai nerūpėjo, ji privalėjo ištverti. Prabėgo pro 
langą operacinės, kurioje virė pats darbo įkarštis, akies krašteliu pa- 
stebėjo žalių chalatų jūrą, ryškiai geltoną šviesą ir dalį apnuoginto 
žmogaus kūno. 

Kirsdama koridorių susikirtimo vietą, ant vienų durų Siuzana 
pastebėjo kabančią lentelę: PERSIRENGIMO KAMBARYS, ir įsmuko į jį. 
Jos paguodai, kambaryje nieko nebuvo. Kabyklose kabojo operaciniai 
chalatai, atviros spintelės buvo prikrautos baltų klumpių, o ant gembių 
pakabinti keli švarkai. Tačiau, nespėjus žengti nė žingsnio, viduriuose 
vėl įsiplieskė „litavimo lempa“. 

Tramdydama šauksmą, Siuzana, susirietusi ir jausdama iš burnos 
tekančias seiles, susmuko ant suoliuko. Tiknerėknebandykrėkt. Griež- 
dama dantimis, išsprogusiomis akimis, į delnus suleistais nagais ji vis 
dar priešinosi. Viduje degė, o lituoklio liepsna vis stiprėjo ir stiprėjo. 
Skausmas jau ėmė viršų, pralaimėjimas buvo jau čia pat, ji buvo be- 
prarandanti sąmonę. 

Turiu išsaugoti sąmonę. 

Siuzana matė, kaip į ją artėja grindys. 

Ji nustūmė jas nuo savęs. 

Galva sukosi tartum norėdama atsiskirti nuo kūno, išsivaduoti iš 
šios agonijos. Ji įsitvėrė į kabantį ant kablio chalatą ir visomis išgalėmis, 
sukandusi dantis, stengėsi išsilaikyti, tačiau pajuto, kad kažkaip, nors ir 

pati nesuvokė kaip, ima vyti šį baisų žvėrį tolyn, kol jis spruko į savo 
"irštvą, liepsna ėmė virpėti, prigeso ir galiausiai visai liovėsi degti. 

Siuzana sverdėdama atsistojo. Velniškai svaigo galva. Matyt, ne- 
trukus turėjo apalpti. Ne, ji negali apalpti. 

Prie jos artinosi visa kabykla operacinių chalatų, todėl Siuzana 
pasitraukė į šalį. Kad neapalptum, įsprausk galvą tarp kelių, — prisimi- 
nė ji ir pabandė tai padaryti, tačiau trukdė kūdikis. Keletą kartų giliai 
įkvėpusi pasijuto geriau. Jai jau darėsi geriau, pamažu grįžo jėgos. 

Po kurio laiko stvėrusi vieną chalatą, apsirengė jį, surišo juosteles, 
o tada sugrūdo kojas į porą baltų klumpių. Jos buvo per didelės, bet jai 
tai nerūpėjo. Iš išdavimo įtaiso paėmė kaukę, užsimovė ją ant nosies 
bei burnos ir apgraibomis suraišiojo juosteles. Iš kito įtaiso išsitraukė 
kepuraitę, kuri jai pasirodė panaši į elastinę šluostę, ir užsimaukšlino 
ant galvos. 

Apsirengusi Siuzana dirstelėjo į veidrodį, iš kurio į ją žvelgė me- 
dicinos sesuo liguistu veidu. Gerai. Nerimastingai žvilgtelėjusi į duris, 
tapšnojimu patikrino sukabintus švarkus, ieškodama kokio nors išsi- 
kišimo. Ketvirtojo švarko vidinėje kišenėje rado tai, ko ieškojo: mobi- 
liojo ryšio telefoną. 

Paspaudus maitinimo mygtuką, jis akimirksniu švystelėjo, pasi- 
girdo raminamas pyptelėjimas. Kaip tik tuo metu atsidarė durys. 

Siuzana sustingo. 

Į vidų įėjo du kostiumuoti vyrai, tikriausiai gydytojai, pamanė 
Siuzana. Jie buvo įsitraukę į pokalbį; vienas jų atsainiai linktelėjo, o 
kitas jos pusėn nė nepažvelgė. Ji prasibrovė pro juos į koridorių ir čia 
išvydo būrelį žmonių, einančių link patalpos, iš kurios ji ką tik buvo 
ištrūkusi. 

Siuzana apsisuko ir nuskubėjo į priešingą pusę, pėdoms slysčio- 
jant jai pernelyg didelėse klumpėse. Priekyje, tolimajame koridoriaus 
gale, pamatė užrašą „Avarinis išėjimas“. Ji klupinėdama puolė bėgti, 
pasiekė duris ir stumtelėjo skląstį. Durys atsidarė. 

Ji atsidūrė lauke. 

Buvo diena, nežymiai dulksnojo. Jautė atsidūrusi kažkur klinikos 
gale, ten, kur tarnybinės patalpos. Pro Žemo vienaaukščio pastato, 
greičiausiai priestato, ventiliacinę angą kilo garai. 

Virš jos buvo langai, todėl Siuzana stipriai prisispaudė prie sienos, 

kad kas nors jos nepamatytų. Kilstelėjusi telefoną, pabandė surinkti 
„911“. Pirštai stipriai drebėjo, todėl telefono ekrane pasirodė neteisin- 
gi skaičiai. Ieškodama mygtuko „Išvalyti“, sugaišo dar kelias brangias 
sekundes, paskui, ištrynusi klaidingą numerį, perrinko iš naujo. 

Kai jau ketino spausti „Skambinti“, akies krašteliu pastebėjo kaž- 
ką išeinant pro duris pačiame kiemo gale. Tai buvo uniforma vilkinti 
medicinos sesuo. Ji pažiūrėjo į Siuzaną, nusišypsojo, paskui įkišo ran- 
ką kišenėn, o kai ją ištraukė, Siuzanai kaipmat palengvėjo: tai buvo 
cigaretės. Moteris prisidegė ir užsirūkė. 

Siuzana nusigręžė ir ėmė eiti — stengėsi atrodyti kuo nerūpes- 
tingesnė, tarytum pati būtų ką tik surūkiusi cigaretę. Netrukus pasuko 
už pastato, bandydama iš ankstesnių apsilankymų pas Keisę prisiminti 
išplanavimą. Teritorija. Ilgas keliukas, besidriekiantis iki pagrindinio 
kelio, apie ketvirtį mylios. Daugiau nėra jokių kelių, tik kanjono krū- 
mynas, o toliau — myliomis driekiasi sausi brūzgynai. 

Ji ėmė krapštytis prie telefono antenos poros colių pagrindo, no- 
rėjo ištraukti anteną, bet buvo nulūžęs jos galas ir ši neišlindo. Paskui 
spustelėjo mygtuką „Skambinti“, prisidėjo prie ausies telefoną ir po 
kelių akimirkų išgirdo budinčiojo operatoriaus balsą. 

— Policiją, — paprašė Siuzana. — Prašau, skubiai. 

Sau už nugaros jau girdėjo šūksmus, apimta baimės atsigręžė pa- 
žiūrėti ir išvydo ją skubiai besivejančius du vyrus. Tuo metu pro duris 
jiems iš paskos išpuolė trečiasis, chirurgo drabužiais vilkįs vyras, su 
įtūžiu pažvelgė į bėglę ir leidosi ją vytis. 

Siuzana nusimetė nuo kojų klumpes ir klupiniuodama puolė 
bėgti. Nubėgus vos kelis žingsnius, vėl atsinaujino skausmas, bet ji ne- 
kreipdama dėmesio dar padidino tempą, mindžiodama gėlių lysves, 
kol, šokdama per alpinariumo sienelę, kluptelėjo ir užsigavo pirštą. Su- 
sverdėjo, bet šiaip ne taip išlaikė pusiausvyrą ir dar pagreitino žingsnį; 
nepaisydama sunkios naštos, bėgo tokiu greičiu, kokiu dar niekada 
nebuvo bėgusi; skuodė per drėgną nuo dulksnos, slidžią, basas kojas 
badančią žolę. 

Galų gale pasiekė gudronuotą klinikos keliuką ir juo bėgti buvo 
lengviau. Tuo metu iš kažkur pasigirdo tylus balsas: „Alio? Alio? Alio, 
kas skambina? Kas jums?“ Trumpą akimirką Siuzana nė nesuprato, iš 
kur jis sklinda. 

Ji atsigręžė. Du vyrai su kostiumais ir vienas chirurgo apranga 
"buvo vos už kelių jardų ir vis labiau artėjo. Siuzana, vos gaudydama 
kvapą, suriko į telefoną: 

— Maldauju... padėkite, aš, aš dabar esu Kiparisų Uolyno kliniko- 
je, Orindžo apygardoje. Maldauju... atvykite... jie... žudo mano kūdikį. 

Nepastebėjusi pakeliui pasipainiojusio „gulinčio policininko“, 
Siuzana už jo užkliuvo. Skaudžiai atsitrenkusi į jį pėda, netrukus jau 
bejėgiškai skriejo pirmyn, veidu tėškėsi į kelio dangą, paleido iš rankos 
telefoną ir dar suspėjo apglėbti kūdikį. 

Ją besivejančių vyrų žingsniai buvo girdėti jau visai čia pat, todėl 
Siuzana, kone paklaikusi iš baimės, nuropojo prie telefono ir beveik 
akimirksniu, pastvėrusi jį, sugebėjo atsikelti. Vyrai skuodė paskui ją 
kiek įkabindami, o chirurgo drabužiais vilkintis vyras jau tiesė į ją 
ranką. Tuo metu išgirdo gerai pažįstamą meilikaujamą balsą su mies- 
tiečiams būdingu akcentu: 

— Siuzana, stok, reikalauju liautis! 

Mailzui Van Rė sugriebus ją už peties, Siuzana atsisukusi stipriai 
smogė jam į veidą ir, didelei jos nuostabai, telefono antena įsmigo gi- 
nekologui tiesiai į akį. 
muotą medžiagą, o vaizdas ekrane būtų buvęs nuolat stabdomas. Pro 
pirštus, kuriais ji vis dar buvo įsikibusi į telefoną, veržėsi kraujas. Nu- 
kritus Van Rė chirurginei kaukei, pasirodė baisaus skausmo iškreiptas 
veidas. Tą pačią akimirką ginekologas susilenkė ir ėmė tūptis. Mobi- 
lusis telefonas, groteskiškai įsmigęs akiduobėje, išsprūdo iš Siuzanos 
gniaužtų. 

Iš baimės net inkšdama ji bandė apsisukti, tačiau nelyginant klai- 
kiame košmare neklausė kojos. Tada užsimojo kaire ranka ir kumščiu 
smogė tiesiai į žandikaulį kitam persekiotojui. Šis griebė jai už chalato, 
bet Siuzana smogė jam dar kartą, suleido dantis į jo riešą ir išsilaisvi- 
no. Kojos jau galėjo judėti, tačiau persekiotojas vėl įsikibo jai į chalatą. 
Siuzana trūktelėjo taip stipriai, kad chalatas plyšo, o ji vis tiek ištrūko, 
kluptelėjo ir vėl leidosi bėgti. Priekyje augo medžiai, už jų ėjo kelias, 
kurį ji jau buvo pastebėjusi. 

Jau nebetoli. 

Iki kelio buvo iš tiesų netoli. 

Siuzana nesidairė nei į kairę, nei į dešinę, ji tik bėgo tiesiai pro 
baltas kolonas, mosikavo rankomis ir šaukėsi pagalbos, o iš galvos ne- 
išėjo besiraičiojančio ir kruvino Mailzo Van Rė vaizdas su styrančiu 
jam iš akies mobiliuoju telefonu. Kelias buvo tuščias. Nė nestabtelėjusi 
pasuko kairėn ir pasileido nuokalne. Žingsniai buvo girdėti vos už ke- 
lių colių; kažkieno ranka sugriebė jai už peties, tačiau Siuzana vėl rado 
jėgų spurtui; toji pati ranka ir vėl sugriebė jai už peties. 

Dabar ji išgirdo sirenos kauksmą. 

Priekyje sužvilgo metalas. 

Tuo metu Siuzana išvydo nuostabiausią reginį savo gyvenime: 
priekyje, iš už kelio vingio, pasirodė policijos patrulio automobilis. Jis 
ėmė stabdyti, ir Siuzana, pareigūnui dar nesuspėjus atidaryti durelių, 
jau stovėjo prie jo šoninio lango ir žiūrėjo į jai besišypsantį mažą ir 
drūtą išpūstažandį vyruką. 

Sakytum truktelėjus didžiulę svirtį, jos viduje viskas ėmė atsileisti. 
Atsidarius automobilio durelėms, Siuzana įsitvėrė į lango rėmą ir tuoj pat 
atsidūrė stambiose, raminamai ją apglėbusiose policininko rankose. 

Tačiau tuo metu vėl atsinaujino skausmas. 

Ji pažvelgė pareigūnui į akis. 

— Maldauju, padėkite man, — pašnibždomis ištarė Siuzana. — 
Neleiskite, kad jie mane vėl ten uždarytų. 

Skausmas kirto visu smarkumu. Ji susirietė, užsimerkė ir vos ne 
vos galėjo girdėti, ką kalba žmonės. Balsai jai pasirodė tokie tylūs, ta- 
rytum būtų atsklidę iš už kelių mylių, bet jai dabar tai buvo nė motais, 
nes pasijuto saugi, saugus buvo ir jos kūdikis, jie abu buvo saugūs, 
dabar ją gynė policininkas, beliko tik kaip nors įveikti šį skausmą, ir 
tai buvo viskas, svarbu, kad buvo apsaugotas jos kūdikis, beliko tik 
nugalėti savo skausmą. 

— Atsiprašau, pareigūne, — pasigirdo balsas, — ši pacientė pa- 
kvaišusi, nes praėjusią naktį mirė jos sesuo. 

— Ši moteris kenčia nuo manijų. Ji įsivaizduoja, kad mes keti- 
name atimti iš jos kūdikį ir paaukoti kažkokiose velniškose apeigo- 
se, — tarė kitas balsas. 

— Ji labai sunkiai serga, — vėl pasigirdo pirmasis balsas. — Dėl 
gangrenuojančios cistos jai išsivystė peritonitas, kuris savo ruožtu su- 
kelia haliucinacijas. Jeigu jos skubiai neoperuosime, mirs. 

O tada Siuzana išgirdo trečią, švelnų, bet tvirtą balsą: 

— Ponia, ar girdite? Ar girdite mane? Ar girdite ką sakau? Jūs ne- 
sveikuojate ir įsipjovėte ranką. Šie mieli žmonės nori jus parvesti atgal 
į vidų. Jums tai pati geriausia vieta, o ir poilsis dabar labai reikalingas. 
Suprantate? Susirgusi visoje Orindžo apygardoje nerasite tinkamesnės 
vietos! Jie tikrai pasirūpins jumis ir jūsų kūdikiu! 

— Džonai? Ačiū, kad atskambinai, — tarė Dikas Koriganas. — 
Supranti... 

Jis kuriam laikui nutilo. Džonas laukė nekantraudamas. 

— Tai... DŽonai, aš ne... nežinau, kaip geriau paaiškinti, — tai pa- 
sakęs jis pravirko. 

Džoną ištiko panikos priepuolis. 

— Dikai, ką tai reiškia? Kas atsitiko? — jis dirstelėjo į laikrodį ir 
greitai paskaičiavęs suprato, kad Los Andžele dabar diena, dvi valan- 
dos keturiasdešimt minučių. 

Apsauga nuo realybės, kurią jam buvo suteikę prieš maždaug va- 
landą išgerti du „Nudvėsusios kiaulės“ bokalai, jau beveik nebeveikė. 

— Džonai... hm...mes... — jo uošvis stengėsi suvaldyti balsą. 

Džonas laukė, leido jam atsikvėpti. Jis visada mėgo šį vyrą, iš dalies 
todėl, kad jis priminė vieną iš ekrano dievaičių, Henrį Fondą. Henris 
Koriganas buvo tokio pat sudėjimo, toks pat santūriai orus, ir Džonui 
buvo nuoširdžiai gaila, kad sėkmė nusigręžė nuo šio žmogaus. 

— Bijau, kad nutiko kažkas labai baisaus, Džonai. Aš... aš... o, Die- 
ve... — Dikas Koriganas sukūkčiojo. 

Džonas pajuto stingdantį šaltį. O, Dieve, kas čia, po galais, vyksta? 
Kad tik Siuzanai nebūtų atsitikę nieko bloga. 

— Dikai, kas yra? Kas atsitiko? — skubiai paklausė jis. 

— Aš... aš labai atsiprašau... — uošvis vėl ilgam nutilo. — Kei- 
sė... — Dikas vargais negalais ištarė vardą, — Keisė mirė. 

Džonas suprato ne iš karto. Jam pasirodė, kad kambaryje pri- 
temo. 

— Keisė? — ji šito mažiausiai tikėjosi. — O, Dieve. Užjaučiu, Di- 
kai, labai nuoširdžiai užjaučiu. 

Tačiau širdyje, nors ir priblokštas žinios, Džonas pajuto didžiulį 
palengvėjimą vien dėl to, kad nelaimė ištiko ne Siuzaną. Nenorėdamas 
išsiduoti, jis stengėsi kalbėti kuo santūriau. 

— Kaip tai atsitiko? 

Ir vėl stojo tyla. Po kurio laiko Dikas Koriganas atsakė: 

— Ją nužudė Siuzana. 

Džonas vos neišmetė iš rankų belaidžio telefono. Pastarieji Žžo- 
džiai buvo ištarti tokiu bejausmiu tonu, kad Džonui pašiurpo nugara 
ir ėmė bėgioti šiurpuliai. 

— Ką? Dikai, ką jūs pasakėte? 

— Tai... Tai oro vamzdelis. Siuzana... kažką padarė... Jungtį... ji 
ištraukė jungtį... Aš... o, Dieve, Džonai, kas čia vyksta? 

Jis vėl pravirko. 

Džono galvoje sukosi įvairiausios mintys. „Vorn“ bankas įsigijo 
kliniką. Ar tai susiję su ponu Sarociniu? Dar viena gudrybė? 

— Betgi Siuzana Anglijoje. Ji negalėjo... 

Jo uošvis aprimo. 

— Džonai, aš tau nepasakiau tiesos... vakar vakare, kai paskam- 
binai. Tau pasakiau, kad Siuzanos pas mus nėra. Taigi ji buvo pas mus. 
Ji... hm... maldavo, kad nei aš, nei Džeila nesakytume... 

— Ji pas jus? Siuzana pas jus? Ji Los Andžele? 

Džonas nesiliovė vaikštinėjęs po kambarį. Jis prisėdo ant virtuvi- 
nio staliuko krašto, vėl atsistojo, perėjo per kambarį, atsirėmė į kriauk- 
lę, paskui apsisuko ir įsistebeilijo į langą, į savo vaiduoklišką nelaimės 
palaužto žmogaus veidą. 

— Sakote, ji pas jus? 

Džonui pasirodė, kad prislėgtame uošvio balse išgirdo kažką pa- 
našaus į irzlumą. 

— Ji yra... Šiuo metu ji yra klinikoje. Jie... Jie su ja elgiasi labai 
gerai, Džonai. Jie supranta, kad Siuzana neatlaikė nervinės įtampos. 

— Neatlaikė nervinės įtampos? 

Kažkur netoliese Džonas išgirdo uošvės balsą. 

— Ji atvyko pas mus vakar vakare... Labai blogos būklės. Aš... 
Džeila ir aš... — jis vėl nutilo. — Džonai... paklausykite, štai ir pati 
Džeila. Ji viską papasakos. 

Džonas išgirdo traškėjimą, kai uošvis perdavė telefono ragelį 
žmonai, o paskui ir uošvės balsą. Ji atrodė labai sukrėsta, bet ne tiek, 
kiek jos vyras. 

— Sveikas, Džonai, — pasisveikino ji. — Kas čia dedasi? Prašau, 
paaiškink mums, kas čia vyksta. 

— Džeila, užjaučiu jus dėl Keisės. Labai nuoširdžiai užjaučiu. 

Ir vėl tyla. 

Paskui ji tarė: 

— Ačiū tau. Tu gali įsivaizduoti, kaip mes jaučiamės. 

Džonas pasirausė kišenėje ieškodamas cigarečių. 

— Džeila, ar aš teisingai supratau Diką? Siuzana atjungė Keisės 
deguonies vamzdelį? 

— Ji nužudė savo seserį. Negaliu patikėti, Džonai, kad ji galėjo 
tai padaryti, juk ji mylėjo Keisę, mylėjo ją labiau nei... — uošvė įkvėpė 
oro, lyg būtų bandžiusi atgauti savitvardą. 

Džonas luktelėjo keletą sekundžių, o paskui tarė: 

— Ar jūs kalbėjotės su Siuzana? 

— Ji be sąmonės. 

— O kuri? 

— Klinikoje. Atrodo, gali būti komplikacijų. Aš turėjau pasira- 
šyti sutikimą, tai yra leisti ją operuoti. Jie žada skubiai atlikti Cezario 
pjūvį. 

Džonas bandė suprasti tai, ką jis girdi. 

— Tai ji vis dar tebėra klinikoje? O ką?.. 

— Policija? 

— Taip. 

Džonas ir jos balse išgirdo panašų į uošvio susierzinimą. 

— Klinika šiuo atžvilgiu elgiasi labai gražiai, DŽonai. Jie... Direk- 
torius jau kalbėjosi su mumis. Jie nenori skandalo... Man atrodo... Man 
atrodo, ne mažiau nei mes patys. 

Prieš tai Džono uošvė teiravosi jo, kas vyksta, o dabar jis jautė, kad 
atėjo jo eilė pasiteirauti to paties. Siuzana išvyko į Los Andželą ir nužu- 
dė Keisę? Jokiu būdu, tai neįmanoma, velniai rautų, kad Siuzana galėtų 
padaryti ką nors bloga Keisei. Tai buvo didelė klaida, didžiulė klaida. 

— Džeila, — tarė jis, — dabar atidžiai paklausykite manęs. Jūs 
turite išvežti Siuzaną iš tos klinikos, nedelsdami. Telefonu negaliu pa- 

aiškinti, o jei ir bandyčiau tą padaryti, jūs manimi nepatikėtumėte. 
Padarykite tai dėl Siuzanos. Pervežkite ją į bet kurią kitą, nesvarbu į 
kurią, kliniką. Prašau, padarykite tai, gerai? 

Po ilgokos pauzės uošvė atsakė: 

— Džonai, tai pati geriausia klinika visoje Kalifornijoje ir niekur 
kitur nėra tokių gerų sąlygų gimdyti. Mes esame jų klientai, o ją išvež- 
dami kitur nieko nelaimėtume. Dabar jie mums žūtbūt reikalingi. 

— Paklausykite, — neatlyžo Džonas, jausdamas stiprėjančią despe- 
raciją. — Aš atskrendu pirmuoju rytiniu reisu. Išvežkite ją iš ten tuojau 
pat, nedelsdami. Džeila, prašau, patikėkite manimi. Jie nužudys ir ją. 
foną. 

Ji padėjo ragelį. 

Mėsininkas uždėjo mėsos gabalą ant trinkos ir iškėlė peilį ilgais 
ašmenimis. Siuzana išvydo, ką jis ketina perkirsti. Tai buvo toli gražu 
ne mėsa. 

Ji metėsi pirmyn ir sušuko: 

— Ne! Tai mano kūdikis, maldauju, maldauju, nedarykite to! 
Maldauju, o, Dieve, maldaaaaaaauju! 

Peilis kirto kūną, prismeigdamas kūdikį prie lentos, ant kurios 
šis buvo paguldytas. Aplink žvilgantį plieną burbuliavo siauras kraujo 
geizeris, pasigirdo baisus, kraują stingdantis riksmas. 

Riksmas aprimo, virto kūkčiojančia rauda. O dar po kurio laiko 
— gurguliavimu. Paskui gurguliavimas virto kažkuo panašiu į kosėji- 
mą ar tarškėjimą. 

Siuzana išgirdo respiratoriaus klank-puf-klank-puf. Kažkas gau- 
dydamas orą kosėjo. 

Keisė. 

Keisė raičiojasi savo lovoje. 

Siuzana bandė ją pasiekti, bet vaizdas blėso. Tuo tarpu Keisė pasi- 
suko ir nusišypsojo. Ji atrodė laiminga, neįtikėtinai laiminga. 

Vaizdas ir toliau nyko, o galiausiai ištirpo ją gaubiančioje tam- 

soje. Siuzana dar bandė laikytis jo įsikibusi, tačiau tuo metu pajuto 
stiprėjantį skausmą, aštrų ir dar labiau aštrėjantį skausmą pilve. Skaus- 
mas buvo kitoks nei anksčiau. Jis buvo pakenčiamas, nemalonus, bet 
pakenčiamas. 

Tada jos kūnu nusirito drebulys. 

Siuzana išvydo ant žemės susmukusį Mailzą Van Rė su mobi- 
liuoju telefonu, styrančiu iš kraujais paplūdusios akiduobės, ir nuo 
sukrėtimo iškeiptu veidu. Iš baimės ėmė pilti prakaitas. 

Bėgo. Ji bėgo. 

O, Kristau, kažin ar stipriai jinai jį sužeidė? 

Tačiau kaip jis surado ją? Kaip sužinojo, kad ji čia? Tikriausiai 
Džonas jam pasakė. Džonas, matyt, paskambino jos tėvams ir kažkaip 
iš jų išgavo, kur ji šiuo metu yra, o tada pranešė Van Rė. Vadinasi, da- 
bar ir ponas Sarocinis turėtų žinoti, kad ji čia. 

Tiesiai priešais akių vokus tamsoje išvydo raudoną šviesą. Siuza- 
na atsimerkė ir suprato gulinti ant nugaros, įsmeigusi žvilgsnį į baltas 
lubas ir automatinę gaisro gesinimo sistemą jose. Akiratyje pasirodė 
veidas, nepažįstamos moters baltu chalatu, trumpais šviesiais plaukais, 
besišypsantis. Siuzana stebeilijo į ją apsiblaususiomis akimis. 

— Sveikinu, Siuzana, jūs pagimdėte mažytę mergytę! 

Siuzana abejingai žiūrėjo į ją. 

— Jūsų kūdikis, — paaiškino medicinos sesuo. — Jums gimė 
mergytė! 

Siuzana suprato žodį „kūdikis“. Kūdikis. 

— Mergytė? — sutrikusi pasiteiravo ji. Betgi Bumpsis buvo ber- 
niukas, ji buvo tikra, kad Bumpsis — tai berniukas. — O kur... kur... ji? 
Ar negalėčiau?.. 

Tuo metu, sugrįžus atminčiai, ją ūmai užplūdo gilus nerimas. 

— O Keisė? Kaip Keisė? 

Dvejonės šešėlis. 

— Keisė? 

— Mano sesuo. Kur aš? 

— Jūs esate Kiparisų Uolyno klinikoje. 

— Mano sesuo, Keisė, kaip ji? 

Plati šypsena. 

— Keisė Korigan? 

Siuzana linktelėjo. 

— Lagūnos flygelyje? Ji yra jūsų sesuo? Kokia miela mergaitė! 

Siuzana pajuto palengvėjimą. Keisei gerai, ji suprato tai iš šypsenos. 

— Kaip jūs jaučiatės? 

O kaip Mailzas Van Rė? Gal tai buvo tik sapnas? Kodėl ši moteris 
nieko nesako apie jį? Greičiausiai tai buvo sapnas. 

— Ar jums truputį skauda? 

Siuzana apie minutę galvojo. Ji jautėsi apkvaišusi, vis dar šiek tiek 
sumišusi. Gulėti aukštielninkai buvo nepatogu, todėl skaudėjo pilvą. Ji 
paaiškino tai medicinos seseriai. 

— Labai gaila, bet kurį laiką jums dar šiek tiek skaudės. Suleisiu 
ko nors skausmui numalšinti. 

— Mano kūdikis... Aš... aš turėjau pagimdyti berniuką. 

— Daugelis moterų nustemba, Siuzana. Daugybė moterų mano, 
kad joms gims berniukas, o gimsta mergaitė. Jūsų mažylė labai graži. 

Ne, jie visi jai meluoja. Siuzana nešiojo berniuką, o jie atėmė jį. 

— Ar galiu atsisėsti? 

— Pailsėkite dar kurį laiką, kol atsigausite nuo anestetikų, paskui 
nuvešiu jus į palatą ir atnešiu jūsų mergytę. 

„Dukrelė“. Siuzanai patiko šis žodis: jis teikė jai pasididžiavimo 
pojūtį. Ji pajuto nestiprų dilgtelėjimą šlaunyje, bet netrukus skausmas 
sumažėjo, tačiau visiškai neatslūgo. Paskui aplankė miglota mintis: 
Dukrelė. 

Jūs pagimdėte. 

Mergytė. 

Bumpsis buvo berniukas. 

Galvai praskaidrėjus, sustiprėjo baimė. O ką, jeigu jie ketina jai 
parodyti anaiptol ne jos, o kieno nors kito kūdikį? Tam, kad ją ap- 
mulkintų. Iš kur jai žinoti? Iš kur jai Žinoti, kad ponas Sarocinis dar 
neatėmė iš jos kūdikio? Gali būti, kad šiandien jie jį paaukos, gal jau 
dabar tai daro. Vienoje iš knygų buvo skaičiusi, kad naujagimiai savo 
nekaltumu suteikia apeigoms nepaprastą galią. 

Ji bandė pabėgti. Jie vijosi. Ji perdūrė Van Rė akį. 

Ir gerai. Jis juk buvo vienas iš jų. Jis to nusipelnė. 

Siuzana pamėgino atsisėsti ir tuojau pat susmuko atgal, surikda- 
ma pajutusi veriamą skausmą. Atrodė, tarytum jos pilvas būtų buvęs 

atvertas. Pasuko galvą pirmiau į kairę, paskui į dešinę. Tačiau galėjo 
įžiūrėti tik lašelinės stovą, diagnostinę įrangą ir plikas sienas. Taip 
pat ir laikrodį, kuris rodė dešimt minučių po septintos. Ji apsidairė, 
akimis ieškodama skambučio arba telefono, bet nieko panašaus arti 
neišvydo. 

Dabar Siuzana gulėjo ramiai, jausdama, kaip mintys vis aiškėja, 
nervindamasi dėl kūdikio, galvodama apie tai, kas praėjusią naktį 
nutiko Keisei. Apie Van Rė. Apie atjungtą Keisės deguonies tiekimo 
vamzdelį. Kas įvyko? Keisės deguonies vamzdelis. Kaip? Kaip tai ga- 
lėjo atsitikti? Gal kaltas slėgis? Kodėl ten nieko nebuvo? O kas būtų 
įvykę, jeigu ji nebūtų atvykusi ir... ir...? | 

Siuzana stengėsi prisiminti, kas atsitiko. Skausmas. Medicinos se- 
suo. Van Rė. Ji bandė pabėgti. Pasirodė policijos pareigūnas. Tai atrodė 
ir tikra, ir netikra vienu metu. 

Visa tai tikriausiai susapnavau. 

Galų gale, kai jau atrodė, kad praėjo visa amžinybė, nors laikrodis jai 
sakė, jog praslinko tik dvidešimt minučių, sugrįžo medicinos sesuo kartu 
su dviem sanitarais. Jie nuvežė ją koridoriumi į palatą ir įkėlė į lovą. 

Siuzanai buvo leista atsisėsti. Jie paramstė ją pagalvėmis. Jos lovą 
supo įvairiausia medicininė įranga: prietaisai, stovai, siurbliai, visas 
komplektas mirkčiojančių, blyksinčių ir mirksinčių ciferblatų bei ma- 
nometrų; prie jos riešo buvo prijungta lašelinės žarnelė, per kirkšnį iš 
pilvo buvo išvestas drenas, ji buvo kateterizuojama. 

Kortelė medicinos sesers atlape išdavė jos vardą ir pavardę: Greta 
Diufors. Švytėdama iš pasitenkinimo, — Siuzanai buvo įdomu, ar jos 
veido išraiška kada nors būna kitokia, — ji pranešė, kad tuojau pat at- 
neš jos dukrelę. 

Šalia Siuzanos lovos stovėjo vaikiška lovytė su rožine paklode ir 
rožine medvilnine antklode. Palatoje buvo langas, atsiveriantis į kan- 
joną, praviros durys į en suite vonios kambarį, stovėjo plačiaekranis 
televizorius, du foteliai, vaza su gėlėmis, o sienas puošė ryškūs šiuolai- 
kiniai paveikslai. Tačiau telefono nesimatė. 

Siuzana išgirdo verkiant, o netrukus pasirodė medicinos sesuo 
Diufors, kuri ramindama įnešė mažytį vaikelį rožiniais berankoviais 
apatiniais marškinėliais, gulintį tokiuose pat rožiniuose vystykluose; 
vaikelio veidas, kai jis verkė, panėšėjo į apvalią kempinę. 

— Štai kur ji! — pareiškė seselė Diufors. — Štai, tavo mamytė! 

Kol stebėjo šį mažą žmogutį, jo smulkias rankeles ir kojytes, ku- 
rios tai išsitiesdavo, tai susitraukdavo, visi Siuzanos įtarinėjimai liovė- 
si. Mergytė atrodė tokia bejėgė, tokia išsigandusi ir sutrikusi. 

Tokia nepaprastai graži. 

Siuzana instinktyviai ištiesė rankas, paėmė šį smulkų ryšuliuką 
ir nieko daugiau jai nereikėjo. Laikydama jį prie savęs ir negalėdama 
atsistebėti jo dailumu, taip pat jausdama kiekvieną krustelėjimą, ji tą 
pačią akimirką suprato, kad tai ir yra Bumpsis, tai yra tas kūdikėlis, 
kurį nešiojo savyje. Siuzana pabučiavo ją į galvelę ir pratarė: 

— Sveika, mano brangioji, viskas gerai! Viskas gerai! 

Jos kūdikis nustojo verkęs ir patenkintas sugurguliavo. 

— Štai, taip kur kas geriau, — tarė seselė Diufors. — Tik pažiūrė- 
kite, tiesiog akimirksniu padarėte jai įspūdį! 

— Ji labai graži, — džiaugėsi Siuzana. — Aš niekada nesu mačiusi 
tokio gražaus kūdikio. Juk tu graži, ar ne? Tu nepaprastai graži! 

Seselė Diufors praskleidė Siuzanos chalato priekį ir ši priglaudė 
savo dukrelės burnytę prie krūties. Pirmiausia silpnai dilgtelėjo, pas- 
kui pajuto, kaip mergytė sugriebia spenelį dantenomis ir ima Žįsti 
pieną. Nedaug trūko, kad Siuzana apsiverktų. Šis jausmas, šis mažytis 
žmogutis, jos kūdikis... Ji maitina krūtimi savo kūdikį. 

— Ji geria! — šūktelėjo Siuzana. — Ji maitinasi! 

Seselė Diufors linktelėjo galva; ji taip pat švytėjo iš džiaugsmo. 

— Argi ji ne graži? 

— Graži, — atsakė Siuzana. — Tai pats gražiausias kūdikis iš visų, 
kuriuos man yra tekę matyti. 

Kairiąja ranka atsargiai laikė mažytį ryšulėlį, savo kūdikį, užuodė 
pudrą ir muilą kūdikiams, įdėmiai žiūrėjo į raukšlėtą veidelį, į mos- 
taguojančias smulkias rankutes ir atkreipė dėmesį į plaukus. Jų buvo 
stebėtinai daug — blizgančių, raudonų it liepsna plaukų. 

— Taip, tu žavi! Mieloji mano, ar žinai, kad esi nuostabi? Taip, tu 
iš tiesų neįtikėtinai nuostabi! 

Siuzana norėjo, kad dabar ją pamatytų jos tėvai ir Džonas, ir Keitė 
Foks, ir Lizė Harison, ir visos kitos draugės; ji negalėjo atitraukti akių 
nuo jos rankų ir veido. Mano vaikelis, — galvojo ji. — Mano kūdikėlis! 
Tu — mano vaikas, tu! Iš tikrųjų! Dabar man nesvarbu visos kančios, 

kurias buvai sukėlusi, dėl to buvo verta kentėti, kiekviena akimirka buvo 
verta šio momento! 

Ji pabučiavo dukrelei kaktą, paskui pabučiavo dar kartą, o kai pa- 
kėlė akis aukštyn, seselė Diufor buvo tyliai pasišalinusi. Siuzana dabar 
buvo viena palatoje, kartu su savo kūdikiu. Staiga, ji pati nesuprato 
kodėl, ištarė: „Veritė.“ 

Sakytum pritardama, mergytė žvilgtelėjo į ją, ir Siuzana aki- 
mirksniu pajuto bendrystę su ja. 

— Tau patinka šis vardas, ar ne? Ir man patinka, tai gražus var- 
das. Veritė. O žinai, ką reiškia „Veritė“? 

Veritė ėmė žįsti stipriau, tartum būtų norėjusi atsakyti, kad ne- 
žino, kad tai nesvarbu, kad svarbu yra šis spenelis. 

— Tai reiškia „Tiesa * 

Siuzana ir toliau žiūrėjo į ją, negalėdama atitraukti akių nuo šios 
smulkios burnytės, nuo rankų, nuo trumputės nosytės, nuo šio ranko- 
se laikomo nuostabaus stebuklo. O galiausiai, kai vis dėlto atitraukė, 
išvydo priešais lovą stovintį poną Sarocinį. 

Siuzana pajuto, kaip iš baimės jos kūnu perbėgo šaltis. 

Ji dar stipriau prispaudė Veritę prie savęs. Ji jokiu būtu neketino 
atsisakyti savo kūdikio, jokiu būdu. 

Ponas Sarocinis šypsojosi. 

— Tai gerai. Nuostabu, Siuzana! Kaip laikomės? 

Siuzana neatsakė jam šypsena. 

— Puikiai. 

Jis prisiartino arčiau lovos. 

— Labai graži mergaitė. Mane informavo, kad jos svoris atitinka 
normą, nors gimė visu mėnesiu per anksti. Be to, ji sveika kaip ridikas. 
Tai tikrai nepaprastas vaikas. 

— Taip, tikrai, — atsakė Siuzana, spausdama mergytę prie savęs taip 
stipriai, kaip tik išdrįso, ir vėl nuleido akis į ją. — Juk taip, ar ne? Juk tu 
tikrai nepaprasta? Taip, taip, iš tiesų. Tu nepaprasta! Juk tu tai Žinai, tiesa? 

Pakėlusi akis Siuzana pono Sarocinio veide vėl išvydo šypseną, ir 
jos kūnu vėl perbėgo drebulys. Dabar jis nori pasakyti kažką apie Van 
Rė, pamanė ji. Tačiau nepasakė. Jis tik šypsojosi. 


* Angl. Verity — tiesa. 

— Aš ateisiu pasižiūrėti ryte, — tarė ponas Sarocinis. 

Sulig šiais žodžiais jis išėjo. 

Siuzana perkėlė Veritę prie dešiniosios krūties, o po valandėlės 
sugrįžusi seselė Diufors jai parodė, kaip padėti kūdikiui atsiraugėti, 
pakeitė už ją vystyklus ir apkamšė Veritę jos lovytėje. 

Siuzana vėl liko viena. Ji klausėsi, kaip kvėpuoja jos kūdikis, ir svars- 
tė, ką reiškia pono Sarocinio pasakymas Aš ateisiu pasižiūrėti ryte. 

Vadinasi, ponas Sarocinis neketina atimti Veritės šiąnakt? 

O ir apie Van Rėjis nieko nepasakė. Jeigu ji tikrai būtų perdūrusi 
jam akį, tai kas nors juk vis tiek būtų apie tai užsiminęs. Tai buvo sap- 
nas, klaikus sapnas, tikrų tikriausias košmaras. 

Paskui Siuzana pagalvojo, kad ji tikriausiai taip jautėsi Van Rė at- 
žvilgiu. Froidas yra pasakęs, kad emocijos, kurias nuslopiname dieną, 
išlaisvinamos sapnuose. Galbūt pyktis dėl skausmo, kurį teko kentėti 
keletą mėnesių, galbūt apgaulė, o gal ir viena, ir kita sužadino jos norą 
nužudyti ginekologą. 

Ji būtų galėjusi nužudyti šį Žmogų, suprato Siuzana, ir tai ją gąs- 
dino. Ji būtų galėjusi tai padaryti — nužudyti kiekvieną, kas tik būtų 
pabandęs atimti Veritę. 

Ji pažvelgė į patenkintą miegančio kūdikio veidelį, tokį mažytį, 
tokį trapų, tokį nekaltą. 

— Aš neleisiu, — pratarė ji. — Aš jiems neleisiu. Neleisiu jiems 
paimti tavęs, pažadu tau. 


61 


Siuzaną pažadino žingsniai. Ir tylus grojančio muzikos instru- 
mento garas. Grojo fleita. 

Ji akimirksniu atsimerkė. Durys buvo pravertos, iš koridoriaus 
į palatą krito šviesa. Jos link judėjo tamsi figūra, paskui sustojo prie 
vaiko lovelės. Šviesa grybštelėjo kairiąją veido pusę. Tai buvo ponas 
Sarocinis. 

Durys lengvai užsidarė, ir iš jo liko tik siluetas. 

Siuzana jį stebėjo virpėdama iš išgąsčio, bijodama sujudėti, ne- 
norėdama išsiduoti, kad yra nubudusi, ir mintyse save drąsino, pasi- 

rengusi šokti iš lovos, jeigu tik šis žmogus bandytų pakelti Veritę nuo 
lovelės. 

Ponas Sarocinis pasilenkė virš lovelės ir ėmė kalbėti, monotoniš- 
kai, ramiai ir dėmesingai. Jo balsas buvo žemas, todėl Siuzana vos ga- 
lėjo girdėti. Įtempusi klausą, kad išgirstų žodžius, Siuzana suprato, jog 
šios kalbos ji niekada nėra girdėjusi. Priminė lotynų, bet tai buvo kita 
kalba, mat lotynų Siuzana šiek tiek suprato — mokykloje lankė kursą. 

Ką, po velnių, jis čionai veikia? Ką jis kalba? Reginys atrodė toks 
siurrealistinis, kad Siuzana netgi ėmė galvoti, ar tik ji nemiega ir ne- 
sapnuoja. Paskui pradėjo vis labiau piktintis tokiu įsibrovimu ir mie- 
gančio kūdikio trikdymu. | 

Įsidrąsinusi paklausė: 

— Ką jūs darote? 

Ponas Sarocinis nepaisė ir tęsė savo monotonišką kalbėjimą. Po 
kurio laiko, nė nepažvelgęs į Siuzaną, nusigręžė ir išnyko tamsoje. At- 
sidarė durys, ir Siuzana akimirką galėjo labai aiškiai jį matyti bei tuo 
pat metu girdėti, tik šįkart jau aiškiau, fleitos garsus. Jis pagarbiai nu- 
silenkė Veritei, tada uždarė duris ir Siuzana vėl liko tamsoje. 

Tačiau ji buvo ne viena. 

Sušnarėjo drabužiai, prie lovytės artinosi kita tamsi figūra. Siuza- 
na nurijo seiles, gerklė buvo išdžiūvusi. Gal tai kažkoks ritualas, o gal 
pasirengimas jam? 

Šįsyk ji jau garsiau nei pirmiau, tik drebančiu balsu, pasiteiravo: 

— Kas čia? Ką jūs darote? 

Durys vėl atsidarė, ir Siuzana šviesos pluošte išvydo palinkusią 
virš lovelės moterį: tai buvo rūsčios išvaizdos vidutinio amžiaus mo- 
teris giliomis raukšlėmis paženklintu slaviškų bruožų veidu. Ji vilkėjo 
juodą megztinį iš džersio aukšta atverčiama apykakle, buvo pasida- 
binusi stambiu, negražiu papuošalu, o nuo jos sklido stiprus kvepalų 
aromatas, kuris Siuzanai priminė smilkalų kvapą. Paskui ją į palatą 
įėjo kitas žmogus, ir durys vėl užsivėrė. 

— Ką jūs darote? — paklausė Siuzana, dar labiau išsigandusi. 

Kaip ir prieš tai palatoje buvojęs ponas Sarocinis, moteris nekrei- 
pė į Siuzaną dėmesio ir ėmė žemu dainuojamu tonu, ta pačia Siuzanai 
nežinoma kalba kažką deklamuoti. Po kurio laiko ji taipogi apsisuko, 
atidarė palatos duris ir išėjo. 

Prie lovelės žengė kitas lankytojas; šiam prisiartinus, durys atsi- 
darė dar kartą ir šviesa apšvietė jo veidą. Siuzana beveik neabejojo, 
kad sapnuoja. Žmogus atrodė panašus į vyrą iš „Telekomo“, kuris buvo 
atvykęs pas juos į namus, ir į vyrą jos keistame sapne, — o gal haliu- 
cinacijoje? — matytame „WestOne“ klinikoje dirbtinio apvaisinimo 
operacijos metu. 

Atrodė, kad jis kalba ilgiau nei pirmieji du lankytojai, o kai baigė, 
užuot apsisukęs išeiti, priėjo arčiau — Siuzana aiškiai matė — ir pasi- 
lenkė virš lovos taip, kad jo veidas atsidūrė vos per keletą colių nuo jos. 
Ji jautė jo kvapą, šiltą, mėtinį, tarytum šis žmogus būtų ką tik išsivalęs 
dantis, o jo oda išdavė, kad jis buvo neseniai nusiprausęs arba išsimui- 
linęs bekvapiu muilu, ir girdėjo, kaip jis kvėpuoja — neskubėdamas, 
ilgai ir giliai traukdamas į save orą, sakytum, pamanė Siuzana, pro odą 
šnerkšdamas kokainą. 

Ji stebeilijo tiesiai į veidą, kurio negalėjo įžiūrėti, sustingusi iš iš- 
gąsčio, norėdama atsitraukti, deja, patalynė nepasidavė. Tai yra sapnas, 
aš tikriausiai visa tai sapnuoju. Maldauju, Dieve, padaryk, kad tai būtų 
sapnas. 

Virpėdama visu kūnu Siuzana jautė, kaip rieše pasiutusiai tvinksi 
pulsas. Gal taip prasideda aukojimo ritualas, apie kurį jinai buvo skai- 
čiusi? Iškilmingoji ceremonija? 

O gal jai pavyktų netikėtai pašokti iš lovos, stverti Veritę ir pa- 
sprukti? | 

Tačiau ji netgi nežinojo, kur yra drabužiai. O kur bėgti? Basomis, 
vilkint ligoninės chalatą? Vėl tiesiai į to paties policininko rankas? 

Laimei, šis žmogus pasitraukė. Atidaręs palatos duris, stabtelėjo 
ir įsmeigė į ją ilgai trunkantį keistą žvilgsnį. Atrodė, kad jis šypso. Ne- 
trukus jis išėjo. 

Durys vėl atsidarė ir pasirodė senyvas vyras invalido vežimėlyje, 
kurį stūmė Siuzanos jau matyta slaugytoja. Slaugytoja Kok. Tai buvo 
senukas primerktomis lyg neregio akimis, o jo pečius dengė pledas. 
Durys užsidarė ir jie vėl liko tamsoje. 

Siuzana girdėjo, kaip slaugytoja Kok jį privežė prie vaiko lovytės, 
o paskui išgirdo balsą, silpną ir drebantį, nuo kurio Siuzanos nugara 
ėmė bėgioti šiurpuliai. Jam intonuojant, balse buvo girdėti neapykan- 

ta, pagieža, pyktis, piktdžiuga ir puikybė, o valdinga ir hipnotizuojanti 
"retorika, kontrastuojanti su paliegusiu kūnu, priminė bjaurią, velnišką 
Hitlerio kalbėjimo manierą Niurnbergo mitinge ir giliai skverbėsi į 
jos sielą. 

Ji norėjo, kad jis greičiau išsinešdintų; jai nepatiko, kad šis senis 
dabar būna toje pačioje palatoje su jos mažyle, nepatiko, kad jis kažką 
kalba Veritei, nepatiko, kad jis su ja bendrauja. Siuzana bandė liepti 
jam pasišalinti, nieko nelaukiant, tučtuojau dingti, bet lūpos nejudėjo, 
neišėjo nė vienas žodis. Ji tik spoksojo į šio Žmogaus siluetą ir bevil- 
tiškai tirtėjo. 

Vėl atsidarė palatos durys. Įėjo dar kažkas. Pro duris prasiveržus 
šviesos pluoštui, ji, dideliam savo pasibaisėjimui, pastebėjo, koks se- 
nas yra šis invalido vežimėlyje sėdintis vyras. Mažų mažiausiai šimto 
metų. Nuo skruostikaulių karojo susiraukšlėjusi, šlakais išmarginta 
oda, o užmerktas, it saulėje besišildančio roplio akis dengė stori vokai. 
Jaunystės žymės buvo išlikusios tik kruopščiai prižiūrėtuose plaukuo- 
se, kurie buvo sušukuoti taip pat skrupulingai kaip ir pono Saricinio 
plaukai. 

Senio dantenos buvo susitraukusios, nelyginant lavono, o lūpos 
blizgėjo nuo seilių. Galėjai pamanyti, kad Veritei monotoniškai dai- 
nuoja pūvanti kaukolė. 

Išeik, prašau, išeik, nešdinkis, maldauju, išeik, išeik, TUOJAU PAT 
IŠEIK! | 

Tačiau Siuzana tik bejėgiškai verkšleno mintyse, o žodžių nebuvo 
girdėti. Senis tęsė savo velnišką litaniją, kuri liejosi iš seilėtos burnos 
trupančiais dantimis. 

Išeik, maldauju, išeik, maldauju, išeik. 

Tuo metu senis atsisuko į ją. Roplio vokai suvirpėjo, tarytum jis 
būtų ketinęs atsimerkti, ir Siuzana sustingo iš baimės. Ji nenorėjo pa- 
matyti jo akių, nenorėjo sutikti jo žvilgsnio. Kaip tik tą akimirką šviesa 
vėl pranyko ir Siuzanos širdyje auganti panika virto baimės vulkanu, 
o iš jo išsiveržusi lava ją paglemžė ir nunešė tiesiai į skaudžiai degi- 
nančią tamsą. 

Veritė verkė. 

Siuzana atmerkė akis. Langus dengė nepermatomos užuolaidos. 
Buvo vis dar tamsu, bet jau ne taip kaip prieš tai. Nakties tamsumas 
buvo įgavęs pilkus priešaušrio atspalvius. 

Veritė tebegulėjo čia pat, ačiū Dievui, ačiū Dievui, ačiū Dievui. 

Gyslomis sūkuriavo beformė ir neapibūdinama baimė. Nejaugi 
ji susapnavo visus šiuos žmones palatoje? Siuzana ištiesė ranką, su- 
ieškojo šviesos jungiklį, jį spustelėjo ir stipriai užsimerkė prieš ryškią 
šviesą. Veritė verkė stipriau. 

— Viskas gerai, mieloji, brangioji, mamytė yra čia pat. 

Siuzana atsisėdo, užmiršusi skausmą pilve, ir meilingai pažvelgė 
į Veritę. Sieninis laikrodis rodė keturias dvidešimt. Ji pasislinko arčiau 
lovytės ir paėmė dukrelę ant rankų. 

— Viskas gerai, — sušnabždėjo nuvargusiu balsu. — Tu tik tru- 
putėlį išalkai, nieko baisaus. Viskas gerai. Tu ir aš, ir viskas gerai. 


J 


Kai Siuzana vėl nubudo, kambarys buvo užlietas dienos šviesos. 
Kažkas ne taip. 

Ji nebegirdėjo Veritės. 

Apimta panikos atsisėdo lovoje, raukydamasi nuo siūlių sukelto 
odos tempimo ir pilve atlikto pjūvio dilginančio skausmo, kuris šįryt 
atrodė daug stipresnis, ir nerimastingai pažvelgė į vaiko lovelę. 

Veritė gulėjo atsibudusi ir stebeilijo į motiną savo dailiomis 
akelėmis. Apskritos juodos lėliukės spindinčio lazurito spalvos akies 
rainelėse. 

Siuzana fiziškai pajuto palengvėjimą, kad dukrelė tebėra čia. Ji 
persisvėrė per savo lovos kraštą ir nepaisydama skausmo meiliai pa- 
bučiavo dukrelei į galvą. Veritė tą pačią akimirką pravirko. 

— Vėl išalkai? Ar žinai, kad esi labai godi mažylė? Taip, taip, aš 
žinau, kad tu labai godi, bet žinok, aš nesu šios srities specialistė. Turiu 
omenyje, kad man dar neteko būti motina, o ir tu, kaip aš spėju, dar 
nesi buvusi kūdikiu, vadinasi, mes abi esame naujokės, tiesa? 

Siuzana pažiūrėjo į laikrodį ant sienos. Dešimt minučių po aš- 
tuntos ryto. 

— Atrodo, nusistatėme reguliarų keturių valandų grafiką. 

Veritė jai atsakė dar stipresniu verksmu. Sulaikiusi kvėpavimą, 
— mat kiekvienas judesys kėlė skausmą, — Siuzana iškėlė savo kūdikį 
iš lovytės, stipriai ją apglėbė ir švelniai papurtė. 

— Viskas gerai, gerai! Aš tavęs visai nekritikuoju, — raminamu 
tonu tarė ji. 

Paskui praskleidė chalato priekį ir nukreipė Veritės burnytę prie 
savo kairiojo spenelio. 

Veritė tvirtai jį sugriebė ir Siuzana net suriko iš nuostabos. 

— Aaai! Ei! Čia tai bent! Truputį atsargiau, aš irgi jautri! 

Veritė nusiramino ir patenkinta žindo toliau. Siuzana ją stebėjo. 
Staiga jai iš baimės suspaudė gerklę. Ji atidžiai tyrinėjo nepaprastai 
susikaupusį smulkutį rausvą Veritės veidelį, vis labiau mylėdama ją ir 
kartu dėl jos baimindamasi. 

Aš jokiu būdu nepaleisiu tavęs ir niekam tavęs neatiduosiu, — mąs- 
tė ji. 
kaip ji patenkinta susirango ir užmiega. 

Paskui gulėjo ir galvojo. Nors ir galėjo šiek tiek judėti, vis dėlto 
kiekvienas judesys kėlė nežmonišką skausmą, be to, dabar jos judė- 
jimo laisvė buvo suvaržyta kateterio, kanulės ir iš kirkšnies išvesto 
dreno. Ji plačiau praskleidė chalato priekį ir atidžiai apžiūrėjo siūles. 
Vaizdas buvo šiurpus, vadinasi, žaizda turėtų būti didelė, pagalvojo ji, 
nors dabar dėl to nesijaudino. 

Siuzanai reikėjo paskambinti telefonu kam nors, kas ja patikėtų. 
Savo tėvams. Ji turėjo rasti telefoną ir paskambinti, paprašyti jų atvykti 
pas ją kartu su advokatu. Jiems reikėtų kreiptis į pagalbos surogati- 
nėms motinoms liniją, pasiteirauti patarimo, kaip šiuo atveju geriau 
pasielgti, išsiaiškinti savo galimybes, paskui susisiekti su advokate, pas 
kurią Siuzana lankėsi Anglijoje, Elizabeta Freizer, tikriausiai čia turin- 
čia kolegę ir su šia bendradarbiaujančia. 

Telefonas. 

Ji apsidairė po palatą, rado tikėtiną telefono vietą, bet jo ten ne- 
išvydo, jis buvo išneštas. 

Akyse ėmė tvenktis ašaros, ir Siuzana, pajutusi širdyje kylantį įniršį, 
sugniaužė kumščius. Ji jautėsi visiškai bejėgė ir nieko negalėjo pakeisti. 

Po valandėlės į Siuzanos palatą įžengė medicinos sesuo Diufors, 
plačiai, kaip įprastai, šypsodama, su pusryčiais ant padėklo. Ji ištraukė 
kateterį, kanulę ir į kirkšnį įvestą dreną, paskui padėjo Siuzanai vargais 
negalais nupėdinti keletą žingsnių į vonios kambarį. 

— Ar jūs buvote čia praėjusią naktį? — pasidomėjo Siuzana. — 
Visą naktį? 

— Ne, baigiau budėjimą vidurnaktį, kai pasimaitino jūsų dukry- 
tė. Na, kaip, ar dar nesugalvojote vardo? 

Siuzana dvejojo. Ji nenorėjo, kad kas žinotų, bent kol kas; ji buvo 
taip apsisprendusi — apie savo kūdikį atskleisti klinikos personalui 
kuo mažiau. 

— Ne, tiek dar nesuspėjau. Juk tikėjausi berniuko... 

— Matote, taip nutinka labai dažnai. Daugybė motinų tikisi ber- 
niuko, o paskui labai nustemba. 

— Aš tai suprantu. Nė nežinau, kodėl laukiau berniuko. 

— Su mergaitėmis mažiau vargo, — linksmai, užtikrintu balsu 
atsakė seselė Diufors. 

Atsisėdusi ant klozeto Siuzana tarė: 

— Mano palatoje nėra telefono. Ar negalėtumėte padaryti man 
paslaugos ir jį atnešti? 

Tą pačią akimirką ji pastebėjo, kaip seselės veido išraiška ūmai 
sugriežtėjo. 

— Jokių problemų, — atsakė. 

— O gal galėtume padaryti dar kai ką? Vėliau. Norėčiau... Labai 
norėčiau parodyti savo mažytę savo seseriai Keisei. Ar padėtumėte 
nueiti į jos palatą? 

Seselė Diufors nusigręžė. 

— Be abejo, aš... Aš nuvesiu jus... kai būsite tvirtesnė. Nemanau, 
kad šiandien būtų tinkamas metas. 

Ji padėjo Siuzanai nusiprausti ir parlydėjo ją atgal iki lovos, padė- 
jo atsigulti, o paskui išėjo iš palatos. Siuzana priminė jai apie telefoną, 
o ši pažadėjo tuojau pat tuo pasirūpinti. 

Siuzana prisivertė sukramtyti mažytį skrebutį, nors ir nesijautė 
išalkusi, išgėrė truputį arbatos ir obuolių sulčių. Seselė Diufors su te- 

lefonu nesirodė. Siuzana paskambino virš lovos įtaisytu skambučiu ir 
netrukus išvargusi užsnūdo. 

Kai ji vėl atsimerkė, šalia lovos sėdėjo jos tėvas, o prie lovytės 
stovėjo motina ir neįprastai įdėmiai stebeilijo į Veritę. Pajutusi didžiulį 
palengvėjimą, Siuzana nusišypsojo. 

— Ačiū Dievui, — tarė ji. 

— Jos akys — kaip tavo senelės, — veik nežiūrėdama į ją prabilo 
motina. 

Prie palengvėjimo, kurį ką tik pajuto tėvus išvydusi Siuzana, da- 
bar prisidėjo ir nuogąstavimas. Siuzana nebuvo tikra, ar tik tai nėra jos 
vaizduotės padarinys, tačiau abu tėvai atrodė it patekę į keblią padėtį, 
nelyginant būtų pozavę Jano van Eiko paveikslui, o motinos balsas nu- 
skambėjo kažkaip nenatūraliai. 

— Ji juk graži, tiesa? — pasiteiravo Siuzana. 

Sieninis laikrodis rodė dešimt valandų dvidešimt penkias minu- 
tes. Dar nemažai laiko iki Veritės maitinimo. Gerai. 

Tyliai, kone šnabždėdama, Siuzana tarė: 

— Jie čia. Tie žmonės, apie kuriuos jums pasakojau, jie rado mane 
ir dabar nori atimti mano mažytę, jūs turite padėti man — mums —iš 
čia ištrūkti. 

Tėvas žvelgė į ją nieko nesakančia veido išraiška, o pro atsegtą 
languotų marškinių apykaklę buvo matyti, kaip aukštyn žemyn slan- 
kioja jo Adomo obuolys. Jis buvo nesiskutęs, o tai atrodė neįprasta: 
nors visada rengėsi kasdieniais darbininko drabužiais, tačiau niekuo- 
met iš namų neišeidavo nesiskutęs. Tėvas atrodė sulysęs ir išsekęs, oda 
suvytusi. Kadaise, kai Siuzana buvo dar vaikas, tėvas jai atrodė toks 
stiprus, o dabar, žiūrėdama į jį, matė silpną, bejėgį ir seną Žmogų. Siu- 
zana staiga pagalvojo, ar tik jis neserga. 

Paskui ji pastebėjo, kad ir jos motina atrodo taip pat išblyškusi ir 
išsekusi, lyg visą naktį būtų nesumerkusi akių. Ir sunerimusi. 

— Nosis — kaip tavo tėvo, — motina vėl prabilo nenatūraliu kaip 
ir prieš tai balsu, sakytum norėdama pakeisti pokalbio temą. — Tikrų 
tikriausia Korigano nosis. Ar matai, koks riestas jos galiukas? 

Siuzanos motina pasitraukė nuo Veritės ir ėmė vaikštinėti po 
kambarį, grąžydama rankas ir neatitraukdama akių nuo Siuzanos 
tėvo, tarytum laukdama jo pagalbos. 

— Mums... mums reikia išeiti. Jūs turite padėti man iš čia ištrūk- 
ti, — dar labiau jaudindamasi nei prieš tai išbėrė Siuzana. — Žmonės, 
apie kuriuos jums pasakojau, nejaugi neprisimenate? O personalas... 
aš manau, kad jie visi išvien. Jūs turite padėti man — mums, Veritei ir 
man — o galbūt ir Keisei ištrūkti iš čia... 

Siuzana nutilo išvydusi, kaip jos tėvai skubiai susižvalgė, ir ji vėl 
prisiminė pypsintį pavojaus signalą, siaubingą Keisės veido spalvą ir 
atjungtą deguonies tiekimo žarnelę. 

— Ar Keisei viskas gerai? — įtardama kažką negera, pasiteiravo ji. 

Tėvas vėl į ją pažiūrėjo, ir Siuzana išvydo, kaip jo Adomo obuolys 
vėl ima šokčioti — kaip visuomet, kai tėvas dėl ko nors susinervindavo. 

Džeila Korigan išėjo iš palatos ir uždarė paskui save duris. Tėvas 
sėdėjo ir tylėjo. Siuzanai pasirodė, kad jis norėtų kažką pasakyti, tačiau 
jis atsistojo ir nuėjo prie lango. 

— Nuostabus vaizdas, — tarė jis. 

Siuzana negalėjo patikėti. Drebėdama iš baimės ji tarė: 

— Tėti! Jie ruošiasi atimti Veritę! Nejaugi tu netiki manimi? — ji 
pakėlė balsą, galiausiai pratrūko šaukti, nekreipdama dėmesio net į 
miegančią Veritę. — Tėti! Dėl Dievo meilės, tu turi mane iš čia išvežti! 
Tėėėtiii! Klausyk! O, Dieve, maldauju, PAKLAUSYK manęs! 

Atsidarė palatos durys ir į vidų įėjo seselė Diufors, o jai iš paskos 
— Siuzanos motina paraudusiomis akimis, lyg būtų verkusi. 

Medicinos sesuo atsigręžė į Koriganus ir tarė: 

— Aš labai apgailestauju, tačiau šiuo metu ji pavargsta nuo visko, 
net nuo menkiausių smulkmenų. Ar negalėtumėte leisti jai šiandien . 
mažumėlę pailsėti ir aplankyti rytoj? 

Siuzanos tėvas sutikdamas linktelėjo. 

— Ne! — maldaujamai sušuko Siuzana. — Tėti, mama! Ne, nepa- 
likite manęs, jūs turite mane iš čia išvežti... jūs... 

Ji negalėjo patikėti savo akimis. Jie abu paklusniai ėjo iš palatos. 
Tėvas sustojo tarpduryje, dar sykį pažvelgė į ją keistu žvilgsniu, kuria- 
me ji pastebėjo sumišimą, gailestį ir priekaištą, ir netrukus abu dingo 
koridoriuje. 

Seselė Diufors pridėjo sau prie lūpų pirštą ir kaip visuomet džiu- 
giai tarė: 

— Siuzana, prašau, nurimkite! Pažadinsite savo dukrytę! 

— Paklausykite, jūs nesuprantate, prašau... 

Siuzana pabandė išlipti iš lovos, bet seselė ją sulaikė, uždėdama 
ant peties švelnią, tačiau kartu ir tvirtą ranką. 

— Jums ir jūsų dukrelei dabar būtinai reikalingas poilsis. 

Siuzana pakėlė į ją akis: malonus, ne tiek gražus, kiek dailus 
veidas, gal kiek per stipriai atgal sušukuoti tamsūs plaukai, tikriau- 
siai įpusėjusi ketvirtą dešimtį. Ar būtų galima tikėtis pagalbos iš šios 
moters? 

— Man... man reikia pasikalbėti su jumis, konfidencialiai. 

Seselė staiga ištiesė jai dvi piliules ir popierinį puodelį su van- 
deniu. 

— Išgerkite jas, Siuzana, ir pasijusite kur kas geriau. 

— Kas tai? 

— Vidutinio stiprumo analgetikai. 

Nepasitikėdama Siuzana apsimetė nuryjanti vaistus, o iš tikrųjų 
tik perdėjo iš vienos rankos į kitą. Paskui paaiškino: 

— Aš nenoriu čia likti, norėčiau išvykti į kitą kliniką... arba į li- 
goninę... arba namo. 

Seselė susiraukė. 

— Jūs esate geriausioje visoje Kalifornijoje gydymo įstaigoje. Ko- 
dėl norite iš čia išvažiuoti, Siuzana? 

Siuzana dvejojo. Ar ši moteris ja patikėtų, jeigu Siuzana jai papa- 
sakotų viską nuo pat pradžių? Gal tėvai elgiasi taip keistai todėl, kad 
netiki ja, todėl, kad galvoja, jog jai pasimaišė protas? 

“| — O kodėl niekas man neatneša telefono? — paklausė Siuzana. 

Seselė Diufors vėl nusišypsojo. 

— O, telefonas! Tuojau pat išspręsiu šį klausimą ir telefoną jūs 
gausite! 

Siuzana luktelėjo, kol ji išeis iš palatos, tada pakišo abi piliules 
tarp čiužinio ir jo užvalkalo. Paskui vėl pažvelgė į kietai įmigusią Ve- 
ritę, atsigulė ant nugaros ir pavargusi užsimerkė, klausydama, kada 
išgirs grįžtančios seselės Diufors žingsnius. 


400 PETER JAMES * TIESA 
63 


Džono paguodai, lėktuvas pakilo laiku ir nusileido gana anksti, 
dvidešimt minučių anksčiau nei pagal tvarkaraštį, dvyliktą keturias- 
dešimt penkios, tačiau jis sugaišo dar valandą su ketvirčiu, kol įsėdo 
į išsinuomotą automobilį ir nušvilpė greitkeliu Orindžo apygardos 
kryptimi. 

Visą skrydžio laiką, tai yra vienuolika valandų, jis tik svarstė, kaip 
geriausia pasielgti nuvykus į vietą, jausdamas viduje spirgantį pykčio 
degiklį. Ar pirmiausia bandyti įtikinti Siuzanos tėvus, kad ji pateko į 
didelę bėdą, ar vykti tiesiai į kliniką ir problemą spręsti vietoje, pagal 
susidariusią situaciją. 

Turint omenyje, ką Dikas Koriganas telefonu papasakojo apie de- 
guonies tiekimo vamzdelį, kreiptis į policiją nebūtų išmintingiausia. 
Galiausiai jis atmetė ir galimybę kreiptis į uošvius. Jam reikėjo pasi- 
kalbėti su Siuzana ir išgirsti jos pačios pasakojimą, kas atsitiko Keisei. 
Jis vis dar negalėjo patikėti, kad Siuzana būtų galėjusi padaryti ką nors 
bloga savo seseriai. Nebent... | 

Spėlionė taip ir pakibo, tarytum aukštai skrendančio lėktuvo 
pėdsakas. Nebent... nebent Siuzana, visiškai susipainiojusi savo min- 
čių labirinte, pamanė, kad nužudydama Keisę išsivaduotų iš finansinio 
įsipareigojimo padėti seseriai, o jau tada galėtų nutraukti sandėrį su 
ponu Sarociniu ir pasilikti kūdikį. | 

Pakriko nervai? 

Jam tai atrodė sunkiai įsivaizduojama. Džonas pernelyg gerai pa- 
žinojo Siuzaną. Ji buvo stipri ir mokėjo griebti gyvenimą už ragų. Tie- 
sa, Fergiuso Donlivajaus ir Harvio Adisono mirtys ją stipriai sukrėtė. 
Be to, išgąsdino Donlivajaus pasakojimas apie Van Rė ir Sarocinio 
okultinius ryšius. Nejaugi tai galėjo pastūmėti viską mesti ir išlėkti į 
Ameriką nužudyti savo sesers? Ne, jis taip nemanė. 

Buvo graži popietė, pakankamai šilta, kad automobilyje reikėtų 
ijungti oro kondicionierių. Privažiavęs dorines kolonas, stovinčias prie 
įvažiavo į Kiparisų Uolyno kliniką, Džonas sumažino greitį, o paskui 
atsargiai pravažiavo pro šalį, atidžiai apžiūrėdamas vietą. Vartai buvo 
atidaryti, ir nesimatė nieko, iš ko būtų galima spėti, kad naujieji sa- 

vininkai sustiprino klinikos apsaugą. Pieveles purslais taškė ilga eilė 
purkštuvų, o sodininkas lotynų amerikietis skiedromis išklotu taku 
stūmė vienratį su nuopjovomis. 

Kelias už parko suko į kanjoną. Džonas pavažiavo dar apie ket- 
virtį mylios, apsuko savo mėlyną „Chevrolet“, užgesino variklį ir prisi- 
degė cigaretę. Po ilgo skrydžio, išgėręs nemažai gaiviųjų gėrimų ir tik 
šiek tiek numarinęs alkį, jis jautėsi stebėtinai žvalus. 

„Vėorn“ bankas įsigijo šią kliniką prieš šešis mėnesius. 

Jie paaiškino Dikui ir Džeilai Koriganams, kad Siuzana nužudė 
Keisę, tačiau buvo nusprendę šio fakto neviešinti. 

Klinika šiuo atžvilgiu elgiasi labai gražiai, Džonai. Jie... Direktorius 
jau kalbėjosi su mumis. Jie nenori skandalo... Man atrodo... Man atrodo, 
ne mažiau nei mes patys. 

Gal jie ir nenori skandalo. Tačiau Sarocinis sekė juos ir klausėsi 
jų pokalbių nuo... įdomu, nuo kada? Gal nuo tada, kai jie persikėlė į 
naują namą? Todėl jis turėjo žinoti apie Siuzanos abejones, ar atiduoti 
jam kūdikį. Galbūt Sarocinis nutarė ją įkalinti atsargumo dėlei? Var- 
gu ar ji galėtų tikėtis teisės į vaiko globą, jeigu jai grėstų kaltinimas 
žmogžudyste? 

Džonas ėmė svarstyti, ar tik jis pats nepasiduoda prasimany- 
mams. Tačiau jau buvo bepradedąs suprasti, kad neverta stebėtis nie- 
kuo, kas susiję su ponu Sarociniu. 


Siuzanai vėl atsibudus, palatoje, šalia jos lovos, sėdėjo ponas Sa- 
rocinis ir abejingai žiūrėjo į vaiko lovytę. Jis labiau atrodė panašus į 
parodą apžiūrinėjantį muziejaus lankytoją, o ne savo vaiku besigėrintį 
tėvą. Ji neįsivaizdavo, kiek laiko šis žmogus čia rymo. 

— Labas rytas, Siuzana. Kaip jaučiatės? 

Ji kurį laiką tylėjo svarstydama klausimą. Pilvą skaudėjo taip, 
tartum jis būtų buvęs taikinys peilio mėtymo varžybose, sėdynė buvo 
aptirpusi, šlaunis badė smeigtukai ir adatos, nežmoniškai troškino ir 
skaudėjo galvą. 

— Puikiai, — atsargiai ir be menkiausios šypsenos veide atsakė ji. 

Paskui ji kažką prisiminė ir aikštingai pridūrė; 

— Jausčiausi dar puikiau, jei kas nors atneštų man telefoną. 

Ponas Sarocinis bedė pirštu į staliuką greta jos lovos ir Siuzana 
išvydo ant jo stovintį telefoną, įjungtą į lizdą. 

— Buvome išnešę jį dėl jūsų, Siuzana, saugumo, — linksmai nu- 
siteikęs atsakė jis. 

— Ką norite tuo pasakyti? 

— Manau, geriau būtų, jei jūs neprisimintumėte. Jūsų elgesys 
vakar buvo — ar sakyti? — nelabai pastovus. 

— O ką reiškia „nelabai pastovus? 

Jis kilstelėjo ranką, tarsi duodamas ženklą, kad pokalbis baigtas. 

— Kaip šįryt laikosi Veritė? 

Apstulbusi Siuzana paklausė: 

— Iš kur jūs... žinote... jos vardą? 

— Gražus vardas, labai tinkamas. 

— Kaip jį sužinojote? — ji vėl paklausė, tik šįkart tvirčiau. 

Jis kilstelėjo antakius. 

— Matyt, per daug gerai jus pažįstu, Siuzana. 

Ji papurtė galvą. 

— Ne, aš taip nemanau. Man atrodo, jūs manęs išvis, nepažįsta- 
te, — atsakė ji ir susirūpinusi pažvelgė į ramiai miegančią Veritę. 

Ponas Sarocinis nesiliovė su šypsena žvelgęs į Siuzaną. 

— Aš nepaprastai jumis didžiuojuosi. Būsite nuostabi motina, ir 
aš visada tai Žinojau. 

— Kas vyko praeitą naktį? — griežtai paklausė ji. — Kas tokie 
buvo visi tie žmonės ir ką jie manė, — jūs pats ir jie visi, — ateidami į 
mano palatą? Kas grojo? Kas grojo fleita? 

Jis tvarkingai susidėjo rankas ir pažvelgė į Veritę keistu šaltu 
žvilgsniu. 

— Tai buvo trumpa naujagimio palaiminimo ceremonija. 

— Palaiminimo? — kandžiai atrėžė Siuzana. 

Jis atsisuko ir pažvelgė į ją. 

— Mano brangioji Siuzana, jums reikės labai daug sužinoti. Ne- 
paprastai daug. 

Siuzana lediniu žvilgsniu stebeilijo į jį. 

— Pone Sarocini, Veritė yra mano kūdikis. Aš esu jos motina, 
todėl supraskite, kad jums teks skaitytis su tuo, ką pasakysiu. Jeigu dar 
kada nors norėtumėte atsivesti savo keistuolius draugus ir vidurnaktį 

surengti jiems vakarėlį mano palatoje, pirmiausia privalėsite atsiklaus- 
ti manęs, ir man visiškai nerūpi jūsų motyvai. Supratote? 

Ponas Sarocinis nukreipė žvilgsnį nuo Siuzanos į Veritę, o paskui 
vėl pažvelgė atgal. 

— Siuzana, aš žinau, kad jūs domėjotės surogatinės motinystės 
įstatymu ir kreipėtės pagalbos šiuo klausimu, bet jums nėra ko ne- 
rimauti, — jis vėl nusišypsojo. — Jums iš tikrųjų nėra ko nerimauti. 
Aš tik norėjau įsitikinti, ar jūs pamilsite šį vaikelį taip, tartum jis būtų 
tikras jūsų vaikas. Ir jūs man pateikėte įrodymą. 

Siuzana sutriko. Jis žinojo? Žinojo, kad ji lankėsi pas advokatę? 
Kaip tai? Gal tai Džonas jam papasakojo? | 

Na, žinoma. Juk Džonas susijęs su tuo. Džonas ir papasakojo jam. 

— Aš... aš ne visai suprantu, ką norite pasakyti, — atsakė ji. 

— Man atrodo, Siuzana, kad mes galėtume sėkmingai bendra- 
darbiauti — tai ir norėjau pasakyti. Mes buvome sudarę sandėrį, pagal 
kurį jūs tapote motina, tačiau aš manau, galime susitarti ir dėl to, kad 
ši mergaitė liktų su jumis. 

Siuzana žiūrėjo į jo aristokratišką veidą, sidabru padabintus plau- 
kus, į elegantiškai pasiūtą kostiumą ir į tokį pat elegantišką kaklaraištį; 
ją apėmė nuostaba, bet kartu ir įtarimas. 

— Aš galiu... pasilikti... Veritę? Jūs man leisite? Pasilikti ją? 

— Kūdikis priklauso motinai, Siuzana. 

— O jūsų Žmona? 

Jis praleido klausimą pro ausis. 

— Pasakykite man, kaip stipriai jūs mylite Veritę? 

Ji nervingai sukikeno. 

— Aš... aš nežinau, aš negalėčiau išmatuoti. Aš myliu ją visa širdimi. 

— „Si parva licet componere magnis, — atsakė ponas Saroci- 
nis. — „Jei galėtume mažus dalykus išmatuoti dideliais.“ Tai Vergilijus. 

Jis meiliai pažvelgė į Veritę, tačiau vis tiek su tam tikru šaltumu, 
lyg būtų abejingas. 

— O jūsų vyras? Kaip jūs išspręsite šį klausimą? 

Siuzana nepasitikėdama pažiūrėjo į jį. Ką jie su Džonu yra sutarę? 

— Išvydęs Veritę, Džonas... esu tikra, — ji sudvejojo. 

— Viskas, apie ką įmanoma svajoti, gali tapti tikrove, — tarė po- 
nas Sarocinis. 

Ji šnairomis žvilgtelėjo į jį, o paskui su cinizmo gaidele paklausė: 

— Vadinasi, jei pajėgčiau įsivaizduoti, kad Džonas myli Veritę, 
tuomet jis ir ją pamiltų? Ar teisingai supratau? 

— Visiškai teisingai. 

Ūmai Siuzana suprato, kas vyksta. Be abejo. 

— Mums pirmą kartą susitikus Londone, jūs mums papasakojo- 
te, kaip judu su žmona norite kūdikio, tačiau negalite, nes jūsų žmonai 
buvo pašalintas auglys. Tai jūs norėjote berniuko? Sūnaus, tai yra pa- 
veldėtojo? Todėl jūs nenorite Veritės? 

Valandėlę buvo tylu. Ji it erelis stebeilijo jam į veidą, bet vietoje 
suktumo išvydo liūdesį. 

— Siuzana, — pagaliau pratarė ponas Sarocinis. — Tąsyk jūs iš 
manęs išgirdote nedidelį nekaltą melą. 

Jis vėl nutilo, o paskui pridūrė: 

— Aš neturiu žmonos. Aš niekada nebuvau vedęs. 

Žodžiai tartum pakibo ore. Jie nepradingo, bet ilgokai neprasi- 
skverbė iki Siuzanos smegenų. Ji girdėjo juos, jie nuskambėjo it aidas, 
net keletą kartų. Bankininko veidas atrodė griežtas, tarsi jis būtų sten- 
gęsis apsisaugoti nuo savo paties emocijų. Jo akys virto dviem liūdesio 
šaltiniais. 

— Nevedęs? — nustebo ji. — Jūs... jūs ne... tai jūs neturite žmonos? 

Žvelgdama į šį žmogų, nors buvo labai apstulbusi, Siuzana pajuto 
dėl jo liūdesį. Tačiau tuo pat metu ji vis aiškiau ir aiškiau suprato, kad 
ją apmulkino, ir vėl sukilo pyktis. Ir vėl grįžo sumišimas. 

— „Nedidelį nekaltą melą * 

Jai pasirodė, kad jiems bekalbant ponas Sarocinis ėmė greitai 
senti. Jo pečiai susmuko, jis gniaužė kumščius, o kaktoje įsirėžė raukš- 
lės, nelyginant įtrūkimai. Jis kalbėjo jau ne kaip galingas, įtakingas ir 
visko matęs bankininkas, o kaip vienišas senis. 

— Siuzana, man... man nelengva tai paaiškinti. Tam neužteks 
kelių minučių. 

— Aš iš tiesų sutrikusi, nes nežinau, ko jums reikia. Kas čia vyksta? 

— Leiskite jums paaiškinti. Suprantate, esu paskutinysis labai 
senos giminės palikuonis. Mūsų giminės pradžia tiesiogine linija sie- 
kia dvidešimt penkis tūkstančius metų prieš Kristų, Didįjį Apgaviką. 
Mano pareiga — perduoti skeptrą. Aš negaliu leisti jai numirti, negaliu 

leisti, kad ši giminystės linija nutrūktų, Siuzana. Tik ne dabar, tik ne 
šiuo istorijos momentu. 

Ponas Sarocinis vėl pažvelgė į Veritę. 

— Tik ne dabar, kai išsipildė mūsų didžiausia svajonė. 

— Kas per skeptras? Kokia svajonė? 

Trumpai patylėjęs, jis atsakė: 

— Mano religija. 

Siuzana pajuto, kaip šiaušiasi sprando plaukeliai. Ji prisiminė 
Fergiuso žodžius. Ar tai įmanoma? „Velnio įsikūnijimas“. Nejaugi ji 
dabar štai čia sėdi su tikru velniu ir jo kūdikiu? 

Su savo kūdikiu. 

Kurio tėvas — žmogus, nužudęs Fergiusą? 

Nejaugi ji pastojo nuo velnio įsikūnijimo, išnešiojo ir pagimdė 
jo kūdikį? 

Ji pažiūrėjo į Veritę, paskui vėl į poną Sarocinį, jausdama, kaip 
jos kūnu nelyginant elektros srovė bėgioja šiurpuliukai. Šis žmogus 
skleidė kažkokią galią ir ji tai jautė. Jos oda bėgiojo pagaugai tarytum 
nuo statinės elektros. Bet ar gali taip būti — velnio įsikūnijimas? Ką tai 
reiškė? Ką Fergiusas turėjo omenyje? Ką reiškė velnio įsikūnijimas? Be- 
protis? Nepadoriai turtingas, didybės manija sergąs diletantas? 

Asmuo, galėjęs nužudyti Zaką Dencigerį, Harvį Adisoną, Fergiu- 
są Donlivajų? 

Sarocinį. 

— Kokia religija? — pasiteiravo ji. — Jūs juk garbinate velnią, tiesa? 

Jis nusišypsojo. Atrodė, kad jo pasitikėjimas savimi sugrįžta, o 
kartu su juo ir jo stotas, ir arogancija. 

— O jūs, Siuzana, garbinate Didįjį Apgaviką, kuris mus moko, 
kad esame prakeikti Gimtąja Nuodėme. Kad gimstame blogi, o mūsų 
prigimtis sugedusi, kad išganymą galime gauti tik iš dieviškos malo- 
nės. Mesdami pinigus į bažnyčios aukų dėžutę, — jo veidas vėl įgavo 
jam įprastą geraširdišką išraišką. — Pažiūrėkite į savo dukrytę, pažiū- 
rėkite į ją, į Veritę. Argi ji bloga? Ar sugedusi? Ar tikrai ji gimė tokia? 
Ar tikrai jūs matote ją tokią, žiūrėdama į ją, laikydama ją rankose, 
žindydama ją? Blogą, pagedusią pabaisą? Ar tikrai taip, Siuzana? 

— Tai nėra taip paprasta. 

— Taigi jūs tiesi, — ilgesingai tarė jis. — Tai ne taip paprasta 
ir mes turime apie daug ką pasikalbėti. Tai užtruks ne vieną dieną, 
Siuzana. Galbūt galiausiai jūs vis tiek nesutiksite su manimi, tačiau 
suprasite, kad mano įsitikinimai turi tvirtą pagrindą. Ir jūs sutiksite 
užauginti Veritę pagal mano papročius ir laikydamasi mano giminės 
religijos. 

Siuzana prieštaraujamai papurtė galvą. 

— Atsiprašau. Aš auginsiu savo dukrelę pagal savo papročius 
ir laikydamasi savo religijos. Jūs negalite lyg niekur nieko įsiveržti į 
mano gyvenimą ir papirkti mane, kad atsižadėčiau savo įsitikinimų. 
Aš apgailestauju, bet jie neparduodami. Taškas. 

Ponas Sarocinis linktelėjo ir liko sėdėti tylėdamas. Veritė pasu- 
kiojo galvelę ir atsimerkė. Jis pirštu palietė mergytės ranką, paskui 
atsistojo virš jos ir ėmė rodyti grimasas, norėdamas ją pralinksminti. 
Siuzanai toks jų artumas sužadino pyktį ir savininkiškumo jausmą. 

Tada tylomis, tarytum nenorėdamas, kad mažylė jį išgirstų, po- 
nas Sarocinis pareiškė: 

— Aš galiu sužlugdyti jūsų gyvenimą, Siuzana. Pakaktų vieno 
vienintelio skambučio telefonu. 

Iš tikrųjų Siuzaną labiausiai išgąsdino ne jo pasakyti žodžiai ir 
ne jo kalbėjimo maniera, o kažkas, ką ji pastebėjo pono Sarocinio vei- 
de. Ji pirmą kartą išvydo galią, didžiulę, paslaptingą galią. Ir tai atėmė 
iš jos ką tik įgautą pasitikėjimą. Pakerėta ji išlemeno: 

— Aš... Aš nesupratau... 

— Ar jums sakė, kad jūsų sesuo Keisė mirė? 

Siuzana, negalėdama patikėti, tarytum įsitikinusi, kad tai tėra žaidi- 
mas ir jis tik nori ją apstulbinti, žiūrėjo tiesiai ponui Sarociniui į akis. 

— Ką? Kąjūsė.. 

Jos balsas nutrūko. 

— Keisė? — paklausė ji, jausdama, kaip ima veržti galvą. 

Ne, jis nežaidė. Siuzanos viduriuose sūkuriavo tamsūs lediniai 
vandenys. Ponas Sarocinis išnyko iš akiračio. 

— Keisė... Mirė? 

Ne, tai klaida, kitaip negali būti. O, Dieve, maldauju, padaryk, kad 
tai būtų klaida. 

— To jums niekas nepasakojo? 

Siuzana žiūrėjo į jo veidą, skendintį migloje, tikėdamasi išvysti 
kokį nors ženklą, suteikiantį jai vilties, kad šis žmogus suklydo. 

— Mirė? — tai neįmanoma. — Keisė jautėsi puikiai, ji buvo gyva, 
ji... 

— Aš žinau, kaip stipriai ją mylėjote, Siuzana. 

Jis buvo visiškai ramus, dalykiškas. Keisė mirusi, o ponas Saro- 
cinis toks ramus. Siuzana norėjo užsipulti jį, šaukti ant jo. Tačiau ji 
kalbėjo tyliai, jos balso stygos buvo įtemptos taip, kad kone plyšo. 

— Ką? Keisė mirė? Ką jūs norite tuo pasakyti? 

Jis atlaikė Siuzanos žvilgsnį, tačiau nieko neatsakė. 

Kažkas ne taip. Keisė nėra mirusi, ji guli savo palatoje, deguonies 
tiekimo sistema... kažkas... atjungė... Siuzanos tikrovės suvokimas, at- 
rodė, blėso. Ji šniurkščiojo, akys buvo sklidinos ašarų. 

— Slaugytoja sakė... ji sakė, kad Keisei viskas gerai, ji... 

— Ji mirė, Siuzana, — atsakė jis, o jo balsas ūmai tapo ledinis. — 
Ar norėtumėte pamatyti lavoną? 

Siuzana prisidengė delnu burną, užsimerkė ir ėmė stipriai tirtėti. 

— Ne, tai netiesa. Maldauju, pasakykite, kad tai netiesa. 

— Ji mirė. 

— Kk... kada? Kada... ji... mirė? 

— Jūs, Siuzana, pati žinote atsakymą. Jūs buvote jos palatoje va- 
kar ryte, ketvirtą valandą, ir rankoje laikėte atjungtą oro vamzdelį. 

Pažvelgusi į jį, Siuzana suprato, ką jis nori pasakyti. Ašaroms te- 
kant skruostais, ji purtė galvą, negalėdama tuo patikėti. 

— O, ne, — tarė ji. — Ne, ne, ne, ne, jūs neteisingai supratote. 

— Aš mylėjau Keisę, — ji pratrūko raudoti ir tik po kurio laiko 
pajėgė suimti save į rankas, kad pajėgtų vėl kalbėti. — Aš ją labai my- 
lėjau. Sutikau gimdyti Veritę, nes troškau padėti Keisei, norėjau sumo- 
kėti už Keisės slaugą šioje klinikoje, štai kodėl sutikau. 

Siuzana ėmė kuistis, ieškodama nosinės ašaroms nusišluostyti. 

— Aš mylėjau ją, pone Sarocini, aš negalėjau padaryti jai nie- 
ko bloga... aš... — ji pratrūko taip raudoti, kad nebejstengė ištarti nė 
žodžio. 

Veritė, užsikrėtusi motinos sielvartu, taip pat pravirko. Ponas 
Sarocinis iškėlė ją iš lovytės ir įteikė Siuzanai. Mergytė beveik tą pačią 

akimirką nurimo, o kūdikis ant rankų apramino ir pačią Siuzaną. Da- 
bar ji maldaujamai pažvelgė į poną Sarocinį. 

— Prašau, pasakykite man, kad tai netiesa. 

Ponas Sarocinis atsakė: 

— Siuzana, aš tikiu, kad neketinote padaryti jai ką nors bloga, o 
jūsų elgesį nulėmė emocinė būklė, kurią tuo metu išgyvenote, ir tikiu, 
kad tuo metu jūs taip elgėtės paskatinta geriausių ketinimų. 

— Aš ne... aš nedariau to, aš nenužudžiau jos. Deguonies tiekimo 
sistema buvo sugedusi, kai įėjau į palatą. Slaugytoja... slaugytoja... Kok, 
slaugytoja Kok, paklauskite jos... 

Ponas Sarocinis pažvelgė į ją su gailesčio išraiška veide. 

— Nejaugi jūs, Siuzana, manote, kad jums patikėčiau savo kūdikį, 
jei manyčiau, jog jūs iš tikrųjų norėjote padaryti Keisei bloga? Tikiu, 
kad tai buvo laikinas proto aptemimas, beprotybės akimirka, kilusi iš 
nevilties. Tačiau ar teisėjas ir prisiekusieji patikėtų jumis? — staiga jo 
tonas vėl atšalo. — Man tereikia paimti telefoną, paskambinti policijai 
ir pateikti jiems slaugytojos Kok man duotus parodymus, ir jūs liku- 
sius dešimt savo gyvenimo metų praleisite vežiojama iš vieno kalėji- 
mo į kitą, iš vieno teismo į kitą. 

Siuzana negalėjo patikėti tuo, ką girdi, ir apimta sielvarto nelabai 
suvokė, ką šis žmogus kalba. 

— Jūs manote, kad tai padariau aš? Jūs iš tikrųjų taip manote? 

— Ar prisimenate, Siuzana, ką jūs padarėte vakar popiet? Vargu 
ar tą būtų galima pavadinti psichiškai normalaus žmogaus elgesiu. 

Ji bėgo. Siuzana prisiminė, kaip ji bėgo. Skuodė, kiek tik pajėgė. 
Mailzas Van Rė susmukęs ant žemės su akyje įstrigusiu mobiliuoju 
telefonu. Ar ponas Sarocinis norėjo tai pasakyti? Vakar popiet? 

Tai buvo ne sapnas? 

— Pagalvokite, Siuzana, dar apie kai ką. Jeigu paskambinsiu, jūs 
daugiau niekuomet neišvysite Veritės. Man bus pripažinta teisė į jos 
globą, dėl to negali būti jokių abejonių. Be to, Siuzana, labai svarbu įsi- 
dėmėti vieną dalyką ateičiai. Kalifornijos valstijoje žmogžudystei ne- 
taikomas senaties terminas. Aš galiu paimti telefoną ir paskambinti šią 
akimirką, galiu padaryti tai po dešimties metų arba po dvidešimties. 
Galbūt jums skirtų mirties bausmę, gal pavyktų išsaugoti gyvybę, o 

galbūt jus uždarytų į kurią nors iš institucijų nepakaltinamiems asme- 
nims. O galbūt ir išteisintų. 

— Maldauju, maldauju, liaukitės. 

Siuzana siaubingai drebėjo, ji stengėsi mąstyti logiškai, sugrįžti į 
tą nelemtą naktį, kai ji čia atsidūrė, prisiminti, kaip viskas vyko. Ne- 
jaugi ji galėjo tai padaryti? 

Keisė mirė. 

Ar ji būtų galėjusi tai padaryti? Nejaugi? Nejaugi ponas Sarocinis 
teisus? 

Ar ji sužalojo ir Mailzą Van Rė? Kodėl jis neužėjo pas ją? Nejaugi 
ji nužudė taip pat ir jį? | 

Van Rė neatėjo jos apžiūrėti todėl, kad išvyko į Angliją, štai 
kodėl... jeigu jis vakar tikrai būtų buvęs čia... vakar popiet... Siuzana 
jau nesiorientavo tikrovėje... Ar prisimenate, Siuzana, ką jūs padarėte 
vakar popiet? 

Drebulys purtė visą jos kūną. Ji dar stipriau apkabino Veritę, 
tartum kūdikis būtų buvęs vienintelis, kas jai dar liko tikra gyvenime. 
Galvoje sukosi vienintelė mintis, ji girdėjo labai aiškiai, sakytum būtų 
šaukusi: Ne! Ne, ji jokiu būdu negalėjo padaryti ką nors bloga Keisei. 

Tačiau tai jai priminė ne vienerių metų diskusijas su savo tė- 
vais ir gydytojais apie tai, kad, užuot Keisę gydžius, reikėtų leisti jai 
pamažu užgesti. Tai jos motina kategoriškai reikalavo dukrai skirti 
respiratorių.. Siuzana buvo perskaičiusi aibę knygų apie Žmones, pa- 
nirusius į nuolatinę vegetacinę būseną, ir buvo įsitikinusi, kad Keisei 
nereikėtų skirti respiratoriaus. Jeigu ji pati galėtų kvėpuoti — puiku, 
tačiau kokia prasmė palaikyti gyvybę, kai smegenys bemaž visiškai 
nefunkcionuoja ir ji pati nepajėgia net kvėpuoti? 

O, Viešpatie, juk ji pati norėjo, kad sesuo pamažu numirtų, labai 
norėjo. Pirmosiomis dienomis jiedu su tėvu kalbėdavosi netgi apie tai, 
ar nebūtų galima imti ir sugalvoti, kaip tai padaryti patiems. Tiesa, nė 
vienas iš jų nebūtų tam ryžęsis, nes per daug ją mylėjo. O gal ir būtų? 

Ar ji būtų galėjusi? 

Be to, jie tikėjosi stebuklo arba perversmo neurochirurgijoje. O 
juk tai buvo įmanoma, ir kol Keisė buvo gyva, išliko galimybė, kad 
vieną gražią dieną ji vėl galės šypsotis ir juoktis, galės vėl stovėti ant 
scenos prie Raudonųjų uolų ir dainuoti iš visos širdies. 

Ar prisimenate, Siuzana, ką jūs padarėte vakar popiet? 

Ponas Sarocinis pasilenkė į priekį ir smiliumi švelniai paglostė 
Veritei galvelę. 

— Siuzana, aš negalėčiau apsakyti, kaip man būtų skaudu, jei 
jums tektų visa tai išgyventi. Žinoma, ką jau kalbėti apie sunkumus, 
kuriuos man tektų patirti ieškant kitos tokios nuostabios motinos, ta- 
čiau jūs turite suprasti, kad jeigu mane priversite, aš taip ir padarysiu, 
nes jūs pati man nepaliksite alternatyvos. 

— Tai eikite ir darykite, — Siuzana linktelėjo galva į telefoną. — 
Darykite. 

— Gerai apgalvokite, Siuzana. Turiu prie savęs teisinius doku- 
mentus, įrodančius, kad esu Veritės tėvas. Aš šiandien pat išskrisiu su 
ja į Šveicariją ir jūs daugiau niekuomet jos nepamatysite. | 

Ponas Sarocinis toliau glostė Veritei galvelę; ji vėl greitai užmigo. 

Keisė mirusi. Daugiau niekas nebesvarbu. Jai jau neberūpėjo, kas 
dar gali nutikti. Jautėsi išsekusi, jos baterijos buvo išsikrovusios. Jie 
galėtų nužudyti ir ją. Umai, sakytum prieštaraudama, Veritė atsimerkė 
ir įsmeigė akis į Siuzaną; mergytė ėmė mirksėti ir galiausiai pravirko. 
Aš, — atrodė, kalba jos akys, — aš. Tai aš esu svarbi. 

Siuzana, staiga atgavusi nuovoką, prisitraukė ją arčiau savęs ir 
tvirčiau suspaudė. 

— Aš neauginsiu jos pagal jūsų nurodytas sąlygas, pone Saroci- 
ni, — tyliai tarė ji. — Aš nenoriu, kad mano dukra garbintų velnią arba 
užsiimtų kitomis jūsų siūlomomis beprotybėmis, ir aš to neleisiu, taigi 
geriau paskambinkite ir padarykite tai nedelsdamas. 

Jis pakėlė ragelį ir paprašė operatoriaus sujungti jį su Orindžo 
apygardos policijos valdyba. Siuzana žiūrėjo į šį žmogų taip, tarytum 
jis būtų buvęs siluetas tolumoje, jos mintys buvo padrikos ir nevaldo- 
mos. Keisė mirė. Veritė kažkokiu būdu susijusi su tuo. Keisė, deguo- 
nies tiekimo sistema, tamsi palata, nutrūkęs deguonies vamzdelis... ji 
dabar galėjo viską matyti kuo aiškiausiai. 

Ar galėjo? 

Ponas Sarocinis tarė į telefono ragelį: 

— Prašau mane sujungti su žmogžudysčių skyriumi. 

Siuzana užsimerkė ir girdėjo, kaip jis kalba: 

— Taip, labas rytas. Esu Kiparisų Uolyno klinikos direktorius ir 
"norėčiau pasidalyti informacija apie galimą vienos mūsų klinikos pa- 
cientės nužudymą, — jis trumpam nutilo. — Žinoma, taip, be abejo. — 
Dar viena pauzė. — Taip, žinoma... pacientės pavardė... Keisė Korigan. 

Jis ėmė tarti paraidžiui. 

Siuzanos viduje kažkas pratrūko, ir ji suriko: 

— Stok! Maldauju, ne, ne, ne! 

Veritės akys atsimerkė, jos buvo pilnos išgąsčio. Siuzana neval- 
domai raudojo. 

— Maldauju, ne, maldauju, maldauju, aš nedariau to, aš nedariau, 
maldauju. Maldauju, neatimkite Veritės, ne! — ji dar stipriau suspaudė 
dukrelę. — Maldauju, maldauju jus, leiskite man ją pasilikti, aš būsiu 
gera motina, aš pažadu! 

Siuzana vėl užsimerkė. Ji kūkčiojo ir laikė apglėbusi savo kūdikį. 

Buvo tylu. 

Tyla nesiliovė. Ji atsimerkė. Ponas Sarocinis tiesė jai telefono ra- 
gelį. Siuzana jį paėmė ir įsiklausė, nesuprasdama, ką ji turėtų pasakyti. 
Pagaliau suprato. 

Nebuvo telefono ryšio. 

Pono Sarocinio veidas švytėjo ledine šypsena. Jis paėmė iš Siuza- 
nos ragelį ir padėjo į vietą. 

— Manau, labai išmintingai padariau, kad surengiau šią repetici- 
ją. Ar ne, Siuzana? 

Ji nieko neatsakė. 

Ponas Sarocinis pridūrė, tik jau maloniau: 

— Devynioliktoji tiesa byloja, kad tik stipriausiame mūsų baimių 
sūkuryje galime išvysti tikrąją tiesą. 

Džonas pristabdė automobilį prieš „gulintį policininką“, o už jo 
vėl padidino greitį ir nuvažiavo keliuku tolyn. Prisiartinęs prie klini- 
kos pastebėjo, kad lankytojų automobiliams skirta stovėjimo aikštelė 
beveik tuščia, o tai buvo visiškai normalu. Klinikoje niekada nebūda- 
vo daug žmonių: Džonas vargu ar būtų prisiminęs nors vieną atvejį 

iš savo ankstesnių apsilankymų, kada čia būtų sutikęs ką nors ne iš 
personalo. 

Galbūt šis privatumo bei nuošalumo pojūtis ir buvo klinikos sėk- 
mės priežastis, svarstė jis, užrakindamas ševrolė ir, stebint prie vidinės 
televizijos prijungtai vaizdo stebėjimo kamerai, eidamas pro auto- 
matines paradinio įėjimo duris į prabangų, medžiu apkaltą vestibiulį. 
Šiandien tokia ramybė jam atrodė nejauki. 

— Kuo galėčiau padėti, sere? — priėmime budintis juodaodis, 
maždaug keturiasdešimties vyrukas, už mandagumą buvo vertas dip- 
lomo su pagyrimu. 

— Atvažiavau aplankyti savo žmonos Siuzanos Karter. 

— Koks jūsų vardas, pone Karteri? 

Džonas pasakė, budėtojas surinko klaviatūra tekstą ir po kelių 
sekundžių kompiuteris jau buvo atspausdinęs jo vardą ir pavardę, at- 
vykimo laiką ir leidimo numerį. Ištraukęs lapelį iš spausdintuvo, ap- 
saugininkas įdėjo jį į plastikinį laikiklį ir įteikė Džonui. Paskui paėmė į 
rankas telefono ragelį, spustelėjo mygtuką ir nerūpestingu balsu tarė: 

— Pas mane yra ponas Džonas Karteris, jis atvyko aplankyti po- 
nios Siuzanos Karter iš du nulis nulis, Monterėjaus priestate. 

Padėjęs telefono ragelį į vietą, švystelėjo Džonui savo šypsena. 

— Kas nors tuoj pat ateis jūsų palydėti, — jis parodė į čia pat 
stovinčias žemas kėdes. — Prašau, galite atsisėsti. 

— Ačiū, aš čia gerai orientuojuosi. Tik pasakykite, kur ji yra, ir aš 
susirasiu. 

Budėtojas žvilgtelėjo į jį apgailestaujančiu žvilgsniu. 

— Atleiskite, pone Karteri, bet lydime visus lankytojus — dėl 
saugumo reikalavimų. 

— Kai lankiausi čia pastarąjį kartą, taip nebuvo, — susierzinęs 
atsakė Džonas. 

Jis neatsisėdo, o suglumęs ėmė vaikštinėti aplink. Pakėlęs lanks- 
tinuką apie kliniką, pervertė jį, žvilgčiodamas į nuotraukas, kuriose 
buvo matyti palatos ir operacinės, parkas ir bendras kraštovaizdis. 
Apie naujus savininkus nebuvo užsiminta nė žodžiu. 

— Ponas Džonas Karteris? 

Jam kalbant buvo girdėti gomurinis Vidurio Europos akcentas. 
Atsigręžęs Džonas išvydo į jį žiūrintį aukštą vyrą santūria veido iš- 

raiška, trumpai kirptais plaukais ir stambiais pečiais. Jis vilkėjo tamsų 
"blizgų kostiumą, ryšėjo juodą kaklaraištį ir avėjo juodais įsispiriamais 
batais. Šis žmogus nederėjo prie bendro klinikos vaizdo. Jis priminė ne 
medicinos įstaigos sanitarą, o asmens sargybinį. 

Džonas atsargiai tarė: 

— Taip. 

— Prašyčiau. Sekite paskui mane. 

Šis vyras ėjo netvirtais žingsniais, šlubčiodamas, tarsi jausdamas 
skausmą. Džonas nusekė paskui jį iki lifto, o paskui, kol jie stovėjo ir 
laukė, jautė į save įsmeigtą įdėmų jo žvilgsnį. 

— Kaip jaučiasi mano žmona? — pasiteiravo sutrikęs Džonas, jaus- 
damasis taip, tartum jam būtų atliekama medicininė apžiūra. 

Šio vyro akyse blykstelėjo nepalankumas, lyg Džonas jam būtų 
uždavęs klausimą, kurio nevalia užduoti, bet po kurio laiko formaliai 
atsakė: 

— Jos būklė patenkinama. 

Atsidarius dvivėrėms durims, Džonas įėjo į lifto kabiną, pakan- 
kamai didelę, kad joje tilptų lova ant ratukų. Neatitraukdamas nuo jo 
akių, vyras paspaudė trečio aukšto mygtuką. 

Durys lėtai ir su trumpais pertrūkiais užsidarė, liftas ėmė kilti 
aukštyn. Patenkinama. Siuzanos būklė patenkinama. Galėjai suprasti 
kaip tik nori. Ar ją taip pat saugo? Galimas dalykas. Tam, kad nuo jos 
apsaugotų kitus pacientus? Arba, labiau tikėtina, kad neleistų jai iš čia 
ištrūkti. 

— Lėtas liftas, — pratarė Džonas, sutrikdytas vis dar įbesto į jį 
tiriamo žvilgsnio ir norėdamas nutraukti slogią tylą. 

Tačiau jam atsakydamas nepažįstamasis tik primerkė akis ir ėmė 
jį tirti dar įdėmesniu žvilgsniu. Tuo metu Džonas pastebėjo sugniauž- 
tus šio žmogaus kumščius ir net išbalusius krumplius. Jo veido raume- 
nys atrodė įtempti, o jis pats virpėjo tartum stengdamasis užgniaužti 
savo asmeninį priešiškumą Džonui. 

Išsigandęs Džonas atsilošė atgal, toliau nuo palydovo, bet už kelių 
colių buvo kabinos siena. Skydelyje, ties skaičiumi „3“, užsidegė lem- 
putė, liftas sudrebėjęs sustojo. Durys liko uždarytos. 

Nepažįstamasis pažvelgė į jas, paskui dirstelėjo į skydelį ir nu- 
spaudė mygtuką. Viskas liko kaip ir buvę. Jis pabandė dar kartą, bet 

rezultatas buvo toks pat. Paskui, staiga apimtas įniršio, smogė kumščiu 
į vienas duris. Po akimirkos smogė dar kartą, tik jau stipriau. 

Džonas stebėjo jo susierzinimo priepuolį ir nieko nesakė. Jam 
atrodė, kad užtektų tik praverti burną ir šis Žmogus savo agresiją nu- 
kreiptų į jį, nes atrodė esąs pamišęs, psichopatas, galįs pasielgti visiškai 
neprognozuojamai. 

Nepratardamas nė žodžio vyras vėl užsimojo ir šįkart trenkė į 
duris tokia jėga, kad Džonas per durų sujungimą, pačiame viduryje, 
išvydo šviesą. Žmogus trenkė dar kartą, ir dar, ir dar, ir dar, o nuo jo 
smūgių pasklido stiprus, aidintis metalo dundėjimas. Lifto kabina ėmė 
drebėti taip smarkiai, kad Džonas pradėjo nuogąstauti, jog jie staiga 
prasmegs žemyn. 

Paskui nepažįstamasis liovėsi daužęs duris ir vėl paspaudė myg- 
tuką. Kabina vibruodama pakilo dar porą colių, sustojo ir durys, lai- 
mei, atsidarė. 

Ausyse ir toliau būgnijant, o nuotaikai visai subjurus, Džonas 
nusekė paskui šį vyrą koridoriumi į nedidelį kambarį, kuriame sėdėjo 
sekretorė, visą dėmesį sutelkusi į klaviatūrą, todėl akių veik nė nepakė- 
lė. Jai už nugaros buvo praviros durys, ir jį atvedęs vyras rankos mostu 
davė ženklą pro jas įeiti. 

Džonas pateko į didelį, prabangiais baldais apstatytą kabinetą 
su juntamu silpnu cigaro dūmų kvapu ir sustojo pusiaukelėje. Prie 
stalo, lyg įrėmintas jam už nugaros kabančiomis pakeliamosiomis 
žaliuzėmis, sau iš dešinės pasistatęs galingą kompiuterį, sėdėjo Emilis 
Sarocinis. 

Džonas apstulbęs žiūrėjo į bankininką. Jam nė į galvą nebuvo at- 
ėję, kad šis žmogus gali būti čia. Džonui už nugaros tyliai spragtelėjo 
ir užsidarė durys. 

Bankininkas atsistojo ir rafinuotai šypsodamas ištiesė tvirtą 
ranką. 

— Man labai malonu jus, pone Karteri, matyti Jungtinėse Valsti- 
jose. Prašau, sėskite. 

Džonas šaltai paspaudė ranką ir liko stovėti. 

— Prašiau mane palydėti pas Siuzaną, 0 ne pas jus. 

— Viskam savas laikas, — atsakė bankininkas. 

— Noriu pamatyti ją dabar. Kaip jos sveikata? 


PETER JAMES + TIESA 415 


— Ką tik buvau pas ją. Ji jaučiasi puikiai. 

— O aš girdėjau visai ką kita. 

— Ji jaučiasi puikiai, pone Karteri, galiu jus patikinti. 

— Man jūsų patikinimai nei kiek nerūpi. 

Išlikdamas ramus, ponas Sarocinis atsakė: 

— Turbūt ne pro šalį būtų jums priminti, kad prieš metus, kai 
buvau jūsų gelbėtojas, jums tai rūpėjo. 

— Taip. Matyt, buvau visiškas idiotas. Aš nenutuokiau, kad 
jūs — visur esantis. 

Bankininkas pašaipiai nužvelgė Džoną. 

— Koks įdomus sutapimas, kad jūsų bankas nusprendė įsigyti 
vieną gydymo įstaigą, kaip tik tą, kurios pacientė yra Siuzanos se- 
suo, — sarkastiškai pridūrė Džonas. 

Kyštelėjęs ranką į švarko kišenę, jis ištraukė smulkią kupolo 
formos vaizdo kamerą ir stumtelėjo ją per stalą. — Manau, tai jūsų 
daiktas. 

Ponas Sarocinis ją atsargiai paėmė savo kaulėtais pirštais ir kurį 
laiką atidžiai apžiūrinėjo. 

— Ne, pone Karteri. Apgailestauju, bet šis daiktas man nežino- 
mas. Jei neklystu, tai yra kažkokia lempa? 

— Gana malti šūdą. Dvylika tokių radau užmaskuotų savo namo 
lubose, be jų, ten dar buvo sumontuotas palydovinis siųstuvas. Jūs 
slapta klausėtės, apie ką mudu su Siuzana kalbamės. Jūs šnipinėjote 
mus. Ar jums taip pasistodavo? Kai stebėdavote mus lovoje? Tai ne- 
žmoniška ir šlykštu. 

Bankininkas atsisėdo ir rankos mostu davė ženklą Džonui taip 
pat atsisėsti, tačiau šis nekreipė į tai dėmesio. Kurį laiką demonstraty- 
viai ir įdėmiai žiūrėdamas į Džoną ir, bent jau iš pažiūros, giliai kažką 
mąstydamas, jis paklausė: 

— Vėlesni įvykiai tik patvirtino, kad sekimas buvo išmintinga 
atsargumo priemonė, argi ne taip, pone Karteriė 

— Aš nemaniau, kad jūs praktikuojate vujerizmą, pone Sarocini. 
Kvailai tikėjausi, kad esate džentelmenas. O jūs neketinate nė atsipra- 
šyti? 

— Priešingai, pone Karteri: jūs turėtumėte padėkoti ponui Kiun- 
dzui, mano kolegai, už tai, kad jis buvo toks įžvalgus. 

Ponas Sarocinis palenkė galvą, ir Džonas staiga suprato, kad 
kabinete yra dar kažkas. Jis apsisuko ir išvydo jį čionai atvedusį vyrą. 
Pastarasis stovėjo jam už nugaros, visu kūnu užstodamas duris, ir į 
Džono žvilgsnį atsakė pašaipa akyse. 

Pono Sarocinio tonas tapo nedraugiškas. 

— Gal jūs, pone Karteri, malonėtumėte paaiškinti, kodėl jūsų 
žmona nesilaikė pono Van Rė aiškiai išsakytų nurodymų neišvykti 
iš Londono ir pramuštgalviškai, visiškai negalvodama apie kūdikio 
gerovę, atskrido čia? 

Džonas piktai atkirto: 

— Aš maniau, kad priežastis jums nėra paslaptis, nes tik vie- 
„nas Dievas Žino, nuo kada jūs galėjote girdėti viską, kas tik vyksta 
mūsų namuose. Ji buvo išsigandusi, aišku? Mirė Zakas Dencigeris, po 
jo — Harvis Adisonas, paskui — Fergiusas Donlivajus. Juos visus siejo 
tik viena — jūs. Be to, ji buvo informuota, kad jūsų stebuklingajam 
ginekologui, kurį primygtinai rekomendavote, ponui Mailzui Van Rė, 
kaip velnio garbintojui, Skotland Jarde yra užvesta byla. O dabar ir 
mano draugas Arčis Varenas yra komoje. Žinote kodėl? Todėl, kad tuo 
metu, kai tai įvyko, jis ieškojo informacijos apie jus. Paskui sužinau, 
kad „Vėrn“ bankas įsigijo šią kliniką, ir staiga miršta Siuzanos sesuo. 
O be to... 

Džonas susivaldė, kad neleptelėtų ko nors apie Emilį Sarocinį, 
tūkstantis devyni šimtai keturiasdešimt septintaisiais mirusį karo nu- 
sikaltėlį. 

Ponas Sarocinis apatiškai žvelgė į jį. 

— Tai labai rimti kaltinimai, pone Karteri. Man atrodo, kad ir jūs 
išgyvenate kažką panašaus į tą stresą, kurį teko patirti jūsų žmonai. 
Juk jūs esate pavargęs po skrydžio. Gal norėtumėte ko nors užkąsti? 
Gal galėčiau pasiūlyti kavos? 

— Aš noriu pasimatyti su Siuzana. Pirmiausia noriu išgirsti jos 
versiją apie tai, kas atsitiko, ir tik paskui klausysiuosi kitų. Supratote? 

— Žinoma, — bankininkas plačiai išskėtė rankas. — Dar kelios 
akimirkos, ir galėsite pasimatyti. Tačiau pirmiausia mums reikia kai ką 
aptarti, kad truputį geriau suprastume vienas kitą. 

Džonas papurtė galvą. 

— Ne,aš noriu pasimatyti su ja dabar. Noriu pamatyti savo žmo- 

ną dabar pat. Paskui, jei būsiu patenkintas, sugrįšiu ir galėsime pasi- 
kalbėti, o jeigu man kas nors nepatiks, paskambinsiu policijai. 

Ponas Sarocinis atidžiai pažiūrėjo į kompiuterio klaviatūrą, su- 
rinko komandą ir atsuko monitorių į Džoną. Vaizdas buvo spalvotas: 
Siuzana gulėjo lovoje, pakrypusi į šoną, ir krūtimi maitino kūdikį. Sie- 
ninis laikrodis, kuris kabojo tiesiai virš jos, rodė tokį patį laiką, koks 
buvo iš tikrųjų. Tai buvo ne įrašas, o tiesioginė transliacija. 

Džonas pajuto, kaip jį užvaldo palengvėjimas. Ji jaučiasi gerai. 
Siuzana gyva ir sveika. Ačiū Dievui. 

Jis, stipriai jaudindamasis, pasilenkė į priekį, arčiau ekrano. 

— Kada ji pagimdė? | 

— Praėjusią naktį, pone Karteri. Labai sveika mergytė. Jos abi 
laikosi tiesiog puikiai. Suprantu jūsų norą pasikalbėti su žmona, tačiau 
pirmiau jums reikia sužinoti kai ką itin svarbaus. Prašau, sėskite. Tai 
šiek tiek užtruks. 

Džonas dvejojo, paskui žvilgtelėjo per petį atgal: liokajus ir to- 
liau ryžtingai blokavo duris. Išvydus Siuzaną, pyktis šiek tiek atlėgo ir 
Džonas atsisėdo priešais poną Sarocinį, o paskui vėl įsmeigė žvilgsnį į 
ekraną. Ji dabar žiūrėjo į kūdikį, o jos veidas spindėjo neįtikimu švel- 
numu. Reginys sujaudino, bet tuo pat metu ir sukėlė didelį skausmą. 
Išsiskirti su naujagime jai bus be galo sunku. 

— Manau, jums jau pranešė apie Siuzanos sesers Keisės mirtį. 

Džonas pakėlė akis į bankininką. 

— Man telefonu paskambino Siuzanos tėvai ir papasakojo ab- 
surdišką istoriją apie tai, kad Siuzana nužudžiusi savo seserį. Tai ne- 
įmanoma, visiškai neįmanoma, kad Siuzana būtų galėjusi padaryti jai 
ką nors bloga. 

Ponas Sarocinis linktelėjo, tartum prijausdamas Džono požiū- 
riui, o paskui tarė: 

— Man labai gaila, pone Karteri, tačiau iš tiesų viskas gali būti 
dar blogiau. Jūsų žmona nužudė savo seserį Keisę ir suluošino poną 
Mailzą Van Rė. Jis neteko akies ir patyrė priekinių smegenų sužaloji- 
mą, kurio neįmanoma išgydyti. Paralyžiuota viena jo pusė nuo galvos 
iki kojų ir jis jau niekada nebegalės dirbti. 

— Van Rė? Mailzas Van Rė? — Džonas, negalėdamas patikėti, 
žiūrėjo jam tiesiai į akis. — Jos ginekologas? Ir dėl to kalta Siuzana? 

— Gaila, tačiau taip. 

Tai buvo kvailystė, visiškas absurdas. Kažkokia keista, storžieviš- 
ka išdaiga, o gal ir testas, kurį jam reikėjo išlaikyti. Jis vėl pažvelgė į 
Siuzaną, kuri tuo metu perkėlė kūdikį prie kairiosios krūties. Jis tyliai 
sukikeno. 

— Nagi, tęskite! 

Tačiau bankininkas, sprendžiant iš jo veido, nebuvo nusiteikęs 
juokauti. 

— Aš nemaniau, pone Karteri, kad jūsų romioji žmona pajėgi 
tokiems dalykams. Tačiau ar mes iš tiesų gerai pažįstame vienas kitą? 

Bankininkas sutauškino dar vieną komandą kompiuteriui. Vaiz- 
"das ekrane pasikeitė: vietoje kūdikį maitinančios Siuzanos pasirodė 
pastato išorė. Džonas, spręsdamas iš architektūros stiliaus, padarė iš- 
vadą, kad tai yra klinika, nors šios pastato dalies jis anksčiau nebuvo 
matęs. Pro duris išėjo žmogus, apsirengęs žaliais chirurgo drabužiais, 
su chirurgine kauke ant veido ir kepuraite ant galvos, rankoje jis laikė 
mobilųjį telefoną. 

Vaizdo kamera nukrypo tiesiai į veidą. 

Kurį laiką, matant tik akis, buvo sunku nustatyti, kas tai per 
žmogus, tačiau atrodė, kad tai moteris. Siuzana? Paskui, skambindama 
telefonu, ji atsismaukė nuo veido kaukę ir Džonas jau aiškiai pamatė, 
kad tai tikrai Siuzana. Staiga ji pažvelgė per petį atgal ir leidosi bėgti. 

Kitos vaizdo stebėjimo kameros rodė ją kitokiais kampais: ji per- 
bėgo gėlių lysvę, pievelę, paskui leidosi bėgti klinikos keliuku, tuomet 
pasirodė ją besivejantys trys vyrai, du iš jų buvo su kostiumais, o vie- 
nas vilkėjo chirurgo apranga. 

Džonas, apimtas siaubo, stebėjo, kas vyksta. Siuzana užkliuvo už 
„gulinčio policininko“, griuvo ant degutbetonio ir išsitiesė galva į prie- 
kį. Ji tučtuojau suskato ropoti keturpėsčia, čiupo telefoną, kuris buvo 
išsprūdęs jai iš rankos, ir netrukus atsikėlė. Vyras chirurgo drabužiais 
pavijo ją ir sugriebė už peties, norėdamas sulaikyti. Vaizdo kamera 
parodė jį kitu kampu, ir Džonas pamatė jo veidą: tai buvo maždaug še- 
šiasdešimties vyras, jis sunkiai alsavo nuo įstangos. Tą pačią akimirką 
Džonas išvydo, kaip Siuzana jam smogia ir susmeigia į akį mobiliojo 
telefoną antenos galą. 


PETER JAMES + TIESA 419 


w-- oo) 


kuris tikriausiai buvo ginekologas, lenkiantį kelius ir smunkantį prie 
žemės, su akyje įstrigusiu mobiliuoju telefonu, o paskui virstantį ant 
šono. Kamera dabar stambiu planu rodė jo veidą. Aplink telefoną sru- 
vo kraujas; Žmogus gulėjo nejudėdamas. 

Ponas Sarocinis išjungė vaizdą, paskui neskubėdamas, lyg būtų 
disponavęs amžinybe, sujungė tiltu pirštus ir per jų viršų įsmeigė į 
Džoną tiriantį žvilgsnį. 
mintyse be paliovos sukosi matytas vaizdas. 

— Kką... — jo balsas drebėjo, — ką jis norėjo jai padaryti? 

— Ponas Van Rė norėjo tik priimti naujagimį, pone Karteri. Tik 
tiek. Ji juk buvo jo pacientė. Ji nepaisė jo nurodymų likti Londone ir 
pasielgė labai kvailai — lėktuvu atskrido į Valstijas. Jis labai geranoriš- 
kai sutiko pats atvykti pas ją, kad galėtų jai padėti. 

— Kokia laimė, kad ji atvyko būtent į kliniką, kurią jūs įsigijote. 

Ponas Sarocinis ignoravo jo kandžią pastabą. 

— Gaila, tačiau Siuzanai pakrikę nervai, pone Karteri. Jos elgesys 
labai permainingas. 

Džonas pasilenkė pirmyn. 

— Tai jūs kaltinate ją? Jei būčiau nėščia moteris ir sužinočiau, 
kad mano ginekologas policijos laikomas velnio garbintoju, pabėgčiau 
lygiai taip pat, — jis iš arti įsistebeilijo bankininkui į veidą. — Galimas 
dalykas, visa tai jums buvo gerai žinoma. Galbūt todėl jūs ir reikalavo- 
te, kad Siuzana kreiptųsi tik į jį. 

Ponas Sarocinis atsitiesė, iš jo veido išraiškos buvo matyti, kad jis 
labai įsižeidęs. Tai buvo girdėti ir jo balse. 

— Pone Karteri, aš manau, kad jūsų nuomonė apie mane yra klai- 
dinga. Pripažįstu, kad slapta stebėjau jūsų žmoną, nors tai, kaip jums 
pačiam turėtų būti žinoma, neprieštarauja jūsų šalies įstatymams. Ta- 
čiau argi visais kitais atžvilgiais elgiausi su jumis nederamai? 
tikrųjų vyksta, ir kol kas negalėjo pats sau atsakyti. Gal jis tikrai labai 
klysta, kaltindamas šį žmogų? 

— Pone Karteri, aš išgelbėjau jūsų verslą ir jūsų namą, stengiausi 
nesikišti į jūsų gyvenimą. Mes buvome sudarę sutartį ir aš griežtai 

laikiausi savo įsipareigojimų. Gaila, tačiau jūsų žmona jų nesilaikė. Ji 
kreipėsi pagalbos į surogatinės motinystės grupes internete, ji tarėsi 
su advokatais, ji nesilaikė gydytojo nurodymų, ji akivaizdžiai parodė, 
kad nenori laikytis mūsų susitarimo ir ketina pasilikti kūdikį sau, dėl 
to ji ir atvyko čia, o paskui dėl tos pačios priežasties, kaip pats matėte 
apgailėtiname vaizdo įraše, visiškai pakvaišusi pabėgo iš klinikos ir 
žiauriai sužalojo poną Van Rė. 

Pono Sarocinio veidas iš pykčio tapo dar griežtesnis. 

— O dabar jūs turite įžūlumo atvykti pas mane ir apkaltinti 
kompozitoriaus bei kitų dviejų asmenų nužudymu, taip pat komos 
sukėlimu dar kitam asmeniui; be to, norite pasakyti, kad šios klinikos 
įsigijimas susijęs su jūsų žmonos sesers mirtimi. 

Ponas Sarocinis parodė į telefoną ant stalo. 

— Prašom, pone Karteri, skambinkite į policiją. Pirmyn. Manau, 
taip bus geriau mums abiem. Pakvieskite juos čia atvykti. Pasakykite, 
kad norite duoti parodymus. 

Tai taręs, jis nuleido akis, o paskui vėl pažiūrėjo į Džoną ir tęsė 
toliau: 

— Praneškite jiems, kad klinikos direktoriai irgi nori duoti paro- 
dymus. 

Jis pastūmė telefoną Džonui. 

— Prašom, nukelkite ragelį ir paprašykite, kad komutatorius jus 
sujungtų su policija. | 

Džonas stipriai suspaudė rankas. Jis pajuto, kad jos šaltos ir drėg- 
nos, toks pat buvo ir visas kūnas. Bankininko žodžius nuleido negir- 
domis. Tada šis pastūmė telefono aparatą dar arčiau, o paskui staigiu 
judesiu stumtelėjo dar kartą. Džonas įsistebeilijo į jį. Jame buvo dvi 
eilės atminties mygtukų, o kiekvienas iš jų turėjo mažytį plastikinį lan- 
gelį su jame atspausdintu pavadinimu ar vardu. Šaižiai brūkštelėjęs per 
poliruotą stalo viršų, telefono aparatas atsidūrė visiškai arti Džono. 

Jis vis dar neatitraukė akių. Negalėjo nei paskambinti, nei pažiū- 
rėti ponui Sarociniui į veidą. Atrodė, kad iš pilko plastikinio korpuso į 
jį žvelgia ant žemės susmukęs Van Rė subjaurotu veidu. 

— Gal norėtumėte, kad aš paskambinčiau už jus? 

Džonas niūriai pažvelgė į bankininką. O, Dieve, Siuzana mėgino 
pabėgti, vadinasi ji buvo apimta visiškos desperacijos. Tačiau konfron- 

tacija su ponu Sarociniu jiems dabar ne į naudą. Ji tariamai nužudė 
"Keisę, tačiau policijai apie tai niekas nepranešė. Ji subadė Van Rė, ta- 
čiau ir vėl niekas policijai nepranešė. 

Nejaugi Sarocinis nori apsaugoti Siuzaną? 

O gal jis nori kažką nuslėpti? 

— Prieš priimdamas sprendimą, pageidaučiau pasikalbėti su Siu- 
zana, — atsakė Džonas. 

Ponas Sarocinis mostelėjo ranka. 

— Ponas Kiundzas nuves jus į jos palatą... Tačiau pirmiausia no- 
rėčiau jus, pone Karteri, įspėti. Man atrodo, kalbėdamas su savo žmo- 
na, turėtumėte apdairiai rinkti žodžius. Jos psichinė būsena šiuo metu 
tikrai apgailėtina. Ji žino, nors ir nenori tuo patikėti, kad yra kalta dėl 
savo sesers mirties, nes atjungė deguonies vamzdelį. Tačiau atrodo, 
kad jai iš atminties visiškai išsitrynė pono Van Rė užpuolimas. Laimė, 
niekas kitas, išskyrus mūsų klinikos personalą, šio incidento nematė. 

Bankininkas pakreipė galvą ir žvilgtelėjo į Džoną supratingu 
žvilgsniu. 

— Laimė ar palanki aplinkybė? 

— Aš nemanau, kad Siuzana šiuo metu atlaikytų policijos ap- 
klausą. Juk ir jūs nenorėtumėte, kad jai būtų pareikštas kaltinimas 
nužudymu? O galbūt ir kaltinimas dar vienu bandymu nužudyti. Jos 
psichinė būsena dabar tokia, kad ji nepajėgia atskirti realybės nuo 
vaizduotės. Laikui bėgant, rūpestingai gydant ir slaugant, ji išgytų. Aš 
baiminuosi dėl to, jog sužinojusi apie pono Van Rė būklę ji gali visiškai 
pamesti galvą. 

„Džonas susimąstė. Siuzanos elgesys namuose pastarosiomis sa- 
vaitėmis jam kėlė nerimą, nors dabar ir nenorėjo to pripažinti nei sau 
pačiam, nei ponui Sarociniui. 

— Ji keletą mėnesių kentėjo nepaliaujamus skausmus. Todėl ne- 
nuostabu, kad... — jis prikando liežuvį. 

Ponas Sarocinis atkreipė į Džoną savo delnus. 

— Kas žino? Galbūt prie to prisidėjo skausmas kartu su stresu... 
aš tuo beveik neabejoju. Emocinė sumaištis, kurią sukėlė jos patirti 
išgyvenimai. Pagimdyti kūdikį, o paskui jį atiduoti ir daugiau niekada 
nepamatyti yra kur kas sunkiau nei žmonėms gali atrodyti. Gerokai 
sunkiau. 

— Taip, — pritarė Džonas. — Ir aš tuo jau įsitikinau. 

Ponas Sarocinis dabar pažvelgė į jį kažkokiu keistu žvilgsniu. 

— Siuzana iš visos širdies myli savo kūdikį. 

— Žinau tai, — tyliai atsakė Džonas. — Ir manau, kad būtų 
geriausia, jeigu jūs paimtumėte jį... ją... dabar. Su kiekviena minute, 
praleista drauge su mergaite, Siuzanai bus vis sunkiau atiduoti ją 
jums. Prašau, paimkite mergaitę, grąžinkite man mano verslą ir mūsų 
namą... aš nieko daugiau nenoriu. Tik paimkite ją ir leiskite mums 
gyventi savo gyvenimą. 

Atrodė, kad ponas Sarocinis stebi Džoną visą amžinybę. Jis švel- 
niai sudėjo pirštų galiukus, dar kartą padarydamas tiltą iš rankų, ir per 
. jų viršų įdėmiai žiūrėjo į svečią, įsmeigęs savo žvilgsnį į jo akis, tarsi 
būtų norėjęs perskaityti, ką jos byloja. 

Galiausiai bankininkas tarė: 

— Manau, dabar jums pats laikas nueiti ir aplankyti Siuzaną. 

Įėjus Džonui, Siuzana pakėlė išgąsčio kupinas akis, atsitraukdama 
toliau nuo jo prie pat galvūgalio ir ranka instinktyviai pridengdama 
"dukrelę, kuri ir toliau žindo jos atidengtą krūtį. 

Džonas nusišypsojo, o ji tik atsargiai ir tylėdama žvelgė į jį. Siu- 
zana atrodė išblyškusi ir išėjusi iš veido. 

— Labas, — neryžtingai pasisveikino jis, uždarydamas paskui 
save duris, jausdamas, kad ponas Sarocinis tikriausiai jį stebi. 

Jis nesidairė ieškodamas stebėjimo kameros, mat nenorėjo, kad 
Siuzana sunerimtų dar labiau. Džonas patraukė pečiais ir vėl nusi- 
šypsojo. 

— Kaip laikaisi? 

Palatoje tvyrojo šleikščiai salsvas kūdikių pudros ir švarios pa- 
talynės kvapas. Džonas užuodė ir dar kažką, tik negalėjo pasakyti 
ką — šis kvapas jam visuomet asocijavosi su naujagimiais. 

Jis smalsiai pažvelgė į kūdikį, į smulkų veidelį ir miniatiūrinės 
rankas. Nosytė — miniatiūrinė Siuzanos nosies kopija, pagalvojo jis, o 
ir raudoni it ugnis plaukai buvo paveldėti iš Siuzanos, ir tai jį labai nu- 

stebino, mat Džonas įsivaizdavo, kad kūdikis turės tik pono Sarocinio 
bruožus, o tokiu atveju situacija būtų buvusi paprastesnė. 

Apimtas emocijų, jis nuėjo per palatą prie lovos, pasilenkė ir pa- 
bučiavo Siuzaną į kaktą. Ji nereagavo. 

— Ji miela, — tarė Džonas. — Panaši į tave. Paveldėjo tavo plau- 
kus ir nosį. 

Jis norėjo paliesti mergytę. Joje buvo tiek daug Siuzanos, — da- 
bar, kai jis buvo visai arti, tai matė dar aiškiau, — tačiau galvoje nu- 
aidėjęs įspėjantis gongas privertė susivaldyti, liepė laikytis emocinės 
distancijos. 

Siuzana nuleido akis. 

— Jos vardas — Veritė, — tarė ji bejausmiu balsu. 

Po trumpos pauzės lygiai tokiu pat tonu, keistai formaliai pridūrė: 

— Mirė Keisė. 

— Girdėjau tai. 

Jis kurį laiką dvejojo. 

— Man labai gaila, brangioji, aš... — jis nebuvo tikras nei dėl savo 
jausmų, nei ką dabar reikėtų pasakyti. — Aš tave labai užjaučiu, — iš- 
lemeno. 

Tai taręs, ištiesė ranką, norėdamas ją paglostyti, paguosti, tačiau 
Siuzana ir toliau į jį nežiūrėjo, buvo įsmeigusi akis į kūdikį. Jis švelniai 
paglostė jai petį, paskui pirštu palietė jos skruostą, bet ji vis tiek ne- 
reagavo. 

— Jis sakė, kad tai aš padariau. 

Džonas akimirką luktelėjo, paskui paklausė: 

— Kas tau tai sakė? 

— Jis sakė, kad tai aš nužudžiau Keisę. Kad aš atjungiau deguo- 
nies vamzdelį. 

Džonas stebėjo, kaip viena ašara su pertrūkiais rieda jos skruos- 
tu; paskui ją nuriedėjo antra, trečia. Jis išsitraukė nosinę ir švelniai 
pridėjo Siuzanai prie skruosto. Atrodė, kad šioje palatoje guli ne jo 
žmona, o visiškai svetimas žmogus. 

— Kas tai pasakė? — vėl paklausė jis. 

— Slaugytoja. Slaugytoja Kok. Ponas Sarocinis sakė, kad jam pa- 
pasakojo slaugytoja Kok, — Siuzana ir toliau nežiūrėjo į jį. — Bet tai 
netiesa, aš ne... aš... 

Džonas nušluostė kitas ašaras. 

— Mano tėvai taip pat galvoja, kad tai aš ją nužudžiau. Tačiau aš 
jos nežudžiau, Džonai. Žmonės gali kalbėti tai, ką jie nori, galvoti tai, 
ką jie nori, bet jie negali atimti iš tavęs tiesos, ar ne? 

— Negali, — atsakė jis. 

— Ji buvo svarbiausias mano gyvenimo motyvas. 

Palatoje stovėjo pora kietų kėdžių. Džonas pakėlė vieną ir, pa- 
statęs ją arčiau lovos, atsisėdo ant jos, nekreipdamas dėmesio į nuo- 
skaudą dėl pastarųjų žmonos žodžių. 

— Aš Žinau, — atsakė jis. — Tu padarei dėl jos viską, ką galėjai. Ji 
buvo laiminga, turėdama tave. 

Džonas vėl pažvelgė į mergytę, į mažytę susiraukšlėjusią burnytę, 
kuri godžiai žindo pieną, paskui į jos plaukus, ugnies raudonumo Siu- 
zanos plaukus, ir į mažytę riestą nosytę. 

Jis ieškojo jos veide pono Sarocinio bruožų, bet nerado nė vieno. 
Mergaitė buvo tikra Siuzana, miniatiūrinė jos kopija. O gal tai tebuvo 
jo sąmoningas įsivaizdavimas. 

— Tu jai buvai pati nuostabiausia sesuo, — tęsė jis. — Tu dėl jos 
padarei viską, ką galėjai. Dėl tavęs jos gyvenimas buvo kur kas geresnis 
nei... 

Džonas nutilo ir susimąstė apie vaizdo įrašą, kuriame Siuzana 
smeigia mobiliojo telefono anetną į Van Rė akį, ir sudrebėjo. Ponas 
Sarocinis pasielgė teisingai jai apie tai neužsimindamas — ji ir taip 
buvo pernelyg sukrėsta. 

Paskui Džonas pasilenkė prie žmonos ir sušnabždėjo į ausį, ne- 
galvodamas apie tai, ar jo kas nors pasiklauso, ar ne. | 

— Aš netikiu, kad tu ją nužudei. Aš myliu tave labiau už viską 
pasaulyje. 

Siuzana pakėlė į jį akis. Jos žvilgsnis buvo trumpas, abejojantis, o 
paskui, nieko jam neatsakiusi, vėl įsmeigė akis į kūdikį. 

Jis žiūrėjo į ją suspausta širdimi. Į kokius nemalonumus jis ją 
įtraukė. Staiga pajuto neapykantą savo banko valdytojui, ponui Klei- 
kui. Dėl visko buvo kaltas ponas Kleikas su savo Biblija ant stalo. Jeigu 
šis žmogus nebūtų pakišęs jam kojos, jo verslas būtų suklestėjęs, ir 
nieko baisaus — nieko — nebūtų atsitikę. 

O dabar jo žmona guli ligoninės palatoje, yra kaltinama savo 
sesers nužudymu ir pasikėsinimu nužudyti kitą Žmogų, ir visiškai 
svetimo vyro kūdikis žinda jos krūtis. | 

O, Dieve, ir kaip jis galėjo sutikti su beprotiškais Sarocinio reika- 
lavimais? Kodėl jis buvo toks silpnas, kodėl negalėjo atsisakyti ir viską 
pamiršti? Juk jie būtų įveikę sunkumus, tiek jau to, gerai, tegul ir būtų 
žlugęs jo verslas, tegul ir būtų praradę namą, tačiau būtų turėję vienas 
kitą. O dabar juos ištiko šis košmaras, žlugdantis juos abu. 

Siuzana pažvelgė į jį ir kurį laiką nenuleido nuo jo akių, paskui 
vėl nukreipė akis į savo mergytę. 

— Ponas Sarocinis žada palikti ją man. 

— O kaip tu? — pridūrė ji, nervingai stebeilydama į Džoną. 

Pirmieji lankytojai pasirodė kitos dienos popietę, penkiolika 
minučių po antros. Tai buvo pagyvenusi ir gerokai nusigyvenusi pora; 
abu jie vilkėjo geros kokybės drabužiais, kuriuos jau prieš daug metų 
galėjo atiduoti dėvėtų drabužių supirkėjui, o gal juos buvo iš jo įsigiję, 
mąstė Džonas. 

Kortelėje, kurią segėjo moteris, buvo išspausdinta: Ponia M. 
Lebovič. Jos plaukai buvo dažyti mėlynai, lūpos apvedžiotos rubino 
spalvos lūpų dažais, pati pasidabinusi neskoningais, akį rėžiančiais 
papuošalais ir ant galvos užsidėjusi aksominę skrybėlaitę. Ponas S. 
Lebovičius rankoje laikė fetrinę skrybėlę įspaustu viršumi, ryšėjo pilką 
atspurusį kaklaraištį ir atrodė labai romus žmogus. Gali būti, kad jie 
vengrai, pagalvojo Džonas. O gal lenkai arba rumunai, arba kas nors 
panašaus. 

— Žavi mergaitė, — tarė moteris stipriu Bruklino akcentu ir, ne- 
kreipdama dėmesio į Siuzaną su Džonu, patraukė tiesiai prie kūdikio 
lovytės. 

Vyras nusekė paskui savo žmoną, jo veide atsispindėjo nuolan- 
kumas ir nuostaba. Kurį laiką jie stovėjo visiškai ramiai, nelyginant 
prieš altorių, o ne prie lovytės, ir užsimerkę tyliai kalbėjo maldą. 

Siuzanai šį scena priminė klaikų pono Sarocinio ir kitų lankyto- 
jų, taip pat ir senio invalido vežimėlyje vizitą naktį. 

— Ar jūs esate pono Sarocinio draugai? — pasiteiravo Džonas, 
akimirksniu pajutęs jiems antipatiją. 

Senukas atsargiai ištraukė iš lietpalčio kišenės senu laikraščiu 
apvyniotą ryšulį ir, nekreipdamas dėmesio į Džoną, ištiesė jį Siuzanai, 
kuri atsargiai jį stebėjo. 

— Prašau, — kreipėsi jis. — Naujagimei. 

Daiktas buvo stebėtinai sunkus, Siuzana jo vos neišmetė iš ran- 
kų. Ji atrišo elastinį kaspiną ir išvyniojusi popierių rado tamsiai žalią 
statulėlę. Tai buvo nei žmogus, nei gyvūnas, tikriausiai kažkoks mito- 
„loginis padaras, pamanė ji, per daug nesidomėdama. 

— Dėkoju, — ištarė netvirtu balsu. 

— Tai yra jos paveldas, — tarė vyras, paskui apsigręžė ir nusekė 
paskui savo žmoną, kuri jau buvo tarpduryje. | 

— Luktelėkite, — paprašė Siuzana. — Aš nežinau, kaip jūs susiję... 

Tačiau jų jau nebebuvo, ir išėjo jie greičiau nei įėjo, sakytum būtų 
pasijutę pernelyg piktnaudžiaujantys šeimininkų svetingumu. 

Ji pažiūrėjo į Džoną, žvilgsniu klausdama: „Kas jie tokie?“ 

— Ponas ir ponia Lebovičiai, — Džonas paėmė iš jos statulėlę. — 
Draugai... Jėzau, kokia sunki... Gal pono Sarocinio draugai? Giminai- 
čiai? Ką jis sakė? Tai — jos paveldas? Ką, po velnių, tai reiškia? 

Siuzana pažvelgė į ramiai miegančią Veritę. 

— O gal tai jų šeimos relikvija, perduodama iš kartos į kartą? 

Džonas apvertė statulėlę, ieškodamas kokios nors užuominos: į 
jos kilmę. Jis nelabai nusimanė apie antikvarinius dirbinius; ši statulėlė 
atrodė keista, glotni, nelyginant jūros ir smėlio nugludintas akmenėlis 
jūros pakrantėje, ir jis spėjo, kad pagaminta iš malachito. Grakščios 
kojos priminė lenktyninio žirgo kojas, liemuo atrodė žmogaus, vyro, 
o žvynuota galva buvo it grifo. Ji nebuvo bjauri, bet nebuvo ir maloni 
akiai, jau greičiau — grėsminga. 

— Jeigu tai būtų susiję su mano šeima, nemanau, kad man būtų 
labai gaila ja atsikratyti. 

— Dabar ji yra tavo šeimoje, — atsakė ji. 

Trumpą akimirką jų akys susitiko, bet paskui Džonas nusisuko į 
šalį. Siuzanos emocijos buvo tikras minų laukas, todėl jis turėjo rūpes- 


PETER JAMES * TIESA 427 


v-o- oe 


"ar ji neturi kokios nors okultinės reikšmės, bet nieko nepasakė. 

Praėjusią naktį jis miegojo palatoje, kuri ribojasi su Siuzanos 
palata. Po ginčo su ponu Sarociniu vakar dienos popietę jis su juo 
kalbėjosi tik vieną kartą, ir bankininkas jį informavo, kad turįs grįžti 
į Europą verslo reikalais, todėl leisiąs jam ir Siuzanai apmąstyti savo 
poziciją. Ponas Sarocinis Džonui pasakė, kad jis galįs pasilikti čia tiek, 
kiek jis norėsiąs, ir griežtai prisakė nepalikti Siuzanos vienos tol, kol 
ši nebus pakankamai stipri grįžti į Angliją. O Džonas ir neketino pa- 
sielgti kitaip. 
nekalbus šveicaras, daktaras Verlagas. Džono kamantinėjamas jis 
paaiškino, kad atlikdamas Cezario pjūvį pašalino nedidelę kiaušidės 
cistą ir Siuzana dabar buvo sveika, pajėgi gimdyti tiek vaikų, kiek tik 
panorėsianti. 

Tačiau jis nė Žodžiu neužsiminė apie Mailzą Van Rė ir Džonas 
pamanė, kad taip geriau, bent kol kas. Geriau pasaugoti Siuzaną, kad 
ji šio įvykio neprisimintų, bent jau iki to laiko, kol atgaus psichinę 
pusiausvyrą. 

Šįryt Siuzana ir vėl papasakojo Džonui viską, kas nutiko, kai ji 
atsidūrė Keisės palatoje. Jis norėjo tikėti ja, ir tai, ką ji papasakojo, 
atrodė tikrai autentiška. Ir vis dėlto viršum visko, it kartuvių kilpa, 
kabojo didelis klaustukas. 

Jei Siuzana sugebėjo išbraukti iš atminties Van Rė užpuolimą, tai 
galbūt ji lygiai taip pat stengėsi ištrinti ir Keisės nužudymą? 

Ar gali tikėtis, kad Sarocinis kalbėjo tiesą? 

Taip, ji tam turėjo motyvą: Keisei mirus, nebeliktų finansinių 
įsipareigojimų, neleidžiančių jai pasislėpti su Verite ir jos neatiduoti. 
Tačiau ar Siuzana dar negimusį kūdikį galėjo mylėti labiau už savo se- 
serį ir branginti jį labiau už jos gyvybę? Ne, jei ji būtų buvusi normali. 
Tačiau jeigu jai tikrai buvo pakrikę nervai... jeigu psichinė pusiausvy- 
ra buvo pažeista... kaip tokiu atveju? 

Džonui dingtelėjo, kad Siuzana jam visko neatskleidžia. Ji nepa- 
sitikėjo juo, ir tai buvo aišku. 

Praėjus dešimčiai minučių po Lebovičių vizito, atvyko kiti lan- 
kytojai. Ponas ir ponia Stounai, maždaug dešimt metų jaunesni už 

Lebovičius, apsirengę geriau už pirmuosius ir, Džono akimis žiūrint, 
kilimo taip pat iš Vidurio Europos. Kaip ir Lebovičiai, jie irgi domėjo- 
si tik Verite, faktiškai nekreipė dėmesio į Siuzaną su Džonu, išskyrus 
įteiktą savo dovaną: kaspinu perrištą dėžutę su nuostabia auksine tau- 
re viduje. Išvydęs ją Džonas gerokai apstulbo, nes ji galėjo kainuoti ne 
vieną tūkstantį. 

Lankytojai visą popietę ėjo nenutrūkstamu srautu. Susirūpinęs, 
kad tai gali trikdyti Siuzanos ramybę, Džonas kreipėsi į ginekologą ir 
pasiteiravo, ar šis negalėtų apriboti lankytojų skaičių ar net ir visiškai 
uždrausti lankyti Siuzaną, bent jau tol, kol ji sustiprės, bet dr. Verlagas 
atžariai pareiškė, jog jie yra įžymaus žmogaus, pono Sarocinio, gerbė- 
„jai, atvykę — daugelis jų per visą Ameriką — pagerbti jo naujagimio. 

Tris kitas savaites popietėmis jie neturėjo atokvėpio. Visi be išim- 
ties lankytojai buvo mandagūs, bet dauguma atrodė slapūs, bendravo 
tik su Siuzana, o Džoną ignoravo. Visi ateidavo su dovanomis. Kai 
kurios moterys patardavo, kaip prižiūrėti kūdikį, papasakodavo apie 
maitinimą, apie tai, kaip miego metu keisti kūno padėtį, apie kambario 
ir vandens temperatūrą. Siuzaną jos aprūpino vaistais nuo peršalimo, 
vaistinėmis žolelėmis Veritės kaulams, pasidalijo patarimais apie vita- 
minus, kuriais reikėtų papildyti kūdikiui skirtą pieną, kai ji bus pra- 
dėta maitinti iš buteliuko. 

Visi sveikintojai buvo vidutinio arba vyresnio amžiaus, tarp 
jų pasitaikydavo ir turtingesnių nei dauguma, ir nors jie atstovavo 
visoms rasėms, daugelis buvo baltieji, tačiau, kaip iš jų išvaizdos, pa- 
vardžių ir kartkartėmis netgi iš balsų sprendė Džonas, vyravo vidurio 
europiečiai. 

Pirmosiomis popietėmis Džonas būdavo palatoje, atidžiai stebė- 
davo lankytojus ir, kai kuriems svečiams išėjus, apsikeisdavo su Siu- 
zana ironiškais žvilgsniais. Nors Siuzana ir buvo pavargusi, vis dėlto 
buvo galima pastebėti, kad ji pamažu atgauna savo humoro jausmą. 

Daugelis dovanų buvo antikvarinės, tarp jų vyravo tamsiai žalia 
ir mėlyna spalvos, iš malachito, medžio arba marmuro, dažniausiai 
perrištos juodu šilkiniu kaspinu. Tačiau buvo ir žalvarinių, ir auksinių 
dirbinių. Didžiausia dovana pasitaikė įmantriai išraižyta lakuota juoda 
vaikiška lovelė. Ją atgabenusi pora išdidžiai pareiškė, kad ji jau keletą 
šimtmečių yra jų giminės nuosavybė. Jiems išėjus, Džonas su Siuzana 

apsikeitė pasibaisėjimo kupinais žvilgsniais. Siuzana prisipažino, kad 
negalėtų į ją ramiai žiūrėti, krėstų šiurpas, todėl Džonas netrukus iš- 
nešė lovelę ir įdėjo ją į automobilio bagažinę, o vėliau padovanojo ją 
vienai apstulbusiai porai Los Andželo priemiestyje, besiverčiančiai 
prekyba sendaikčiais. 

Tarp dovanų buvo ir smilkytuvų, ir tiglių, taip pat puodynių ir 
kitokių indų, labai daug senų juvelyrinių dirbinių, tarp kurių pasitaikė 
ir dailių, tačiau daugelis papuošalų atrodė neskoningi ir rėžė akį savo 
dideliais brangakmeniais. Siuzanai labiausiai patiko išdidžiai dovanoti 
drobiniai audiniai, tokių ji anksčiau nebuvo mačiusi nei juolab lietusi. 
Ji paprašė Džono išnešti iš palatos visas akivaizdžiai magišką reikšmę 
turinčias dovanas ir paslėpti jas taip, kad jų nepastebėtų kiekvieną 
rytą ją aplankantys jos tėvai. 

Džonas nepamiršo ir „DigiTrak“ — lankė savo klientus, įsikūru- 
sius Vakarų pakrantėje, ieškojo naujų verslo kontaktų, tačiau negalėjo 
atsiduoti darbui taip kaip anksčiau. Jis dažniausiai tik laukė palankios 
progos, mąstydamas, bandydamas suprasti, kas vyksta, stebėdamas 
Siuzaną, kalbėdamas su ja ir tikėdamasis, kad jųdviejų santykiai vėl 
taps tokie artimi, kokie buvo kadaise. Deja, visą laiką tarp jų buvo Ve- 
ritė, nelyginant plyta tarp stiklo šukių, likusių iš jų meilės. 

Siuzana Džonui vis primindavo, kad ponas Sarocinis pažadėjo 
leisti jai gyventi su Verite. Džonas jai neprieštaraudavo, manydamas, 
kad bankininkas turi tam savų motyvų. Gal ir jis susirūpinęs Siuzanos 
psichine sveikata, todėl ir leidžia jai likti su Verite, kol Siuzana su- 
stiprės psichiškai ir galės atlaikyti išsiskyrimą su dukra. Tiesa, Džonas 
jautė, kad ponas Sarocinis yra pernelyg kietaširdis, jog leistų pana- 
šiems jausmams nustelbti jo sveiką protą, o tai reiškia, kad jis turėjo 
savo kėslų. 

Jis taip pat jautė, kad šis sprendimas klaidingas. Kuo daugiau lai- 
ko Siuzana praleidžia su Verite, tuo sunkiau bus vėliau išsiskirti. Džo- 
nas pajuto ir tai, kad kuo ilgiau jis pats būna šalia mergytės, Siuzanos 
primygtinai prašomas laiko, sūpuoja ją ant rankų, kalbina ir linksmi- 
na, tuo daugiau emocijų jį apninka. Ne, jis nebūtų galėjęs pasakyti, kad 
Veritė jam tampa artimesnė, tik jautė, jog bendrauti su mažyle, kuri 
jau pradeda jį atpažinti ir yra labai mylima Siuzanos, darosi vis su- 
dėtingiau. Jau vien dėl to, kad ji — kito vyro kūdikis. Be to, Veritė jam 

buvo jau nebe tolimas abstraktus objektas, o gležnas kūdikis, toks pat 
kaip ir jis žmogus, bejėgis ir pasitikintis dviem klystančiais žmonėmis, 
Siuzana ir juo, kurie jai dabar reiškė visą pasaulį. 

Jis kas dvi dienos skambino į Angliją Pailai, tačiau jos ataskaitos 
apie Arčį būdavo vienodos. Džonas labai nerimavo dėl savo bičiulio 
būklės ir nuolat prisimindavo akistatą su ponu Sarociniu, kurios metu, 
Džonui pasidalijus savo prielaidomis apie sąsajas tarp Arčio negalios 
ir Harvio Adisono, Zako Dencigerio ir Fergiuso Donlivajaus mirčių, 
bankininkas labai pasipiktino. 

Jis vis iš naujo prisimindavo pastarojo reakciją, bandydamas nu- 
spėti, kaip į tai būtų atsiliepęs visiškai nekaltas Žmogus, ir kiekvieną 

kartą padarydavo išvadą, kad pono Sarocinio išsisukinėjimas nuo 
"tiesaus atsakymo ir priminimas apie jo tariamai garbingą elgesį, po 
kurių sekė įžūlus raginimas Džonui paskambinti į policiją, bylojo apie 
tai, jog šis žmogus kažką slepia. 

Galvoje sukosi milijonas klausimų. Užteko Siuzanai apsilankyti 
pas Harvį Adisoną, kai panoro išgirsti šio nuomonę, ir gydytojas tą 
pačią naktį mirė. Mirtis jį ištikusi neva dėl pernelyg didelės kokaino 
dozės, tačiau gal taip tik turėjo atrodyti? Vėliau Fergiusas pasidalijo 
su Siuzana informacija apie Sarocinį ir Mailzą Van Rė ir tą pačią naktį 
mirė girtas, užspringęs savo vėmalais. O ką, jeigu ir tai buvo tik akių 
dūmimas? Zakas Dencigeris mirė Niujorke, viešbutyje, padauginęs 
narkotikų. Gal tai irgi buvo surežisuota? 

Arčis Varenas, nuvykęs į savo kabinetą, elektroniniu paštu atsiun- 
tė jam bylą apie Sarocinio kompaniją, ir tą pačią naktį jį ištiko insultas, 
ojo būklė nė kiek negerėja, ir ateities prognozės atrodo niūrios. Plačiai 
paplitęs požiūris, kad okultizmu užsiimantys asmenys gali padaryti 
žalos savo aukoms per atstumą, paprasčiausiai galvodami apie jas arba 
smaigstydami smeiges į jų vaškinius atvaizdus. Gal taip nutiko ir Ar- 
čiui? 

Bet ar tai apskritai įmanoma? 

Ir kodėl visa tai atsitiko? Priežastis, dėl kurios galėjo mirti Zakas 
Dencigeris, buvo ganėtinai aiški: išgelbėti nuo jo „DigiTrak“. O dėl ko 
mirė Harvis Adisonas? Tik dėl to, kad Siuzana lankėsi pas jį, norėdama 
išgirsti jo nuomonę apie savo nėštumą? Gal tai susiję su vaisiumi, kurį 
Harviui nederėjo pamatyti arba apie kurį jis neturėjo teisės sužinoti? 

Džonas žinojo, kad Harvis yra mergišius ir vartoja kokainą. Ga- 
limas dalykas, jo mirtis iš tikrųjų buvo nelaimingas atsitikimas. Gali 
būti, kad ir Fergiusas Donlivajus mirė nuo nelaimingo atsitikimo, mat 
Siuzana buvo užsiminusi, jog Fergiusas buvo linkęs išgerti. Gali būti, 
kad Arčį pribaigė nutukimas ir besaikis rūkymas. 

Jeigu Sarocinis linkęs žudyti ir slėpti nusikaltimų pėdsakus, vadi- 
nasi, ir Siuzana nėra saugi. O Džonas? 

Ko iš tikrųjų Sarociniui iš jų reikia? 

Siuzana jam sakė, kad Sarocinis melavęs apie savo žmoną ir iš tie- 
sų nebuvo vedęs. Ji taip pat sakė, kad jis pasakojęs apie savo religiją ir 
tvirtinęs, jog Jėzus Kristus buvęs apsišaukėlis, tačiau ji nebuvo visiškai 
tikra dėl to, kas tai per religija, kurią išpažįsta bankininkas, ir ragino 
Džoną paskaityti knygas apie okultizmą, kurias ji laikė tėvų namuose, 
kelioninio lagamino dugne. 

Džonas perskaitė šias knygas. Kai kurie skyriai, iš kurių paaiškėjo 
jų name rastų magiškų simbolių reikšmė ir naujagimių svarba okultiz- 
me, jį stipriai sukrėtė. Džoną taip pat stipriai trikdė į palatą virtinėmis, 
tartum norėdami apstulbinti savo gausa, plūstantys lankytojai su savo 
magiškomis dovanomis. 

Tiek jau to, Siuzanos baimė, kad vos tik gimęs kūdikis bus iš 
jos atimtas ir paaukotas, neturėjo pagrindo, tačiau tik kol kas. Galbūt 
naujagimis jiems ir nebuvo būtinas. Gal Sarocinis Veritę laikė kuriai 
nors jo kalendoriuje svarbiai datai. Artėja Valpurgijos naktis, minima 
balandžio trisdešimtąją. O birželio dvidešimt pirmąją minima vasaros 
saulėgrįža. Liepos trisdešimt pirmąją švenčiama Javų derliaus šventė, 
tą naktį vyksta didžiulė raganų puota. O gal jis laukia rudens ekvinok- 
cijos. Arba Sovino. Trumpai tariant, švenčių yra daug ir įvairių. 

Ar jie buvo stipriai įtraukti į tai, ko patys nesuprato? 

Kokia išeitis? Atiduoti Veritę? Tačiau dabar Džonui tai neatrodė 
geriausias pasirinkimas, bent jau kol jis neturėjo tvirtų garantijų, jog 
mergaitė bus saugi. Tačiau net ir žinodamas, kad mergaitei nenutiks 
nieko bloga, jis negalėjo būti tikras dėl Siuzanos, kuri greičiausiai ne- 
būtų nusileidusi, bent jau šiuo metu. 

Džonas neprasitarė apie savo nerimą nei Siuzanai, nei jos tėvams. 
Dikas ir Džeila Koriganai sunkiai išgyveno Keisės netektį, palatoje 
buvo pasiklausoma pokalbių, o gal ir stebima vaizdo kamera, galbūt 

stebėjimo įranga buvo įtaisyta ir jų namuose, ir automobiliuose, ir dar 
vienas Dievas žino kur. 

Bejėgiškumo jausmas, prieš metus Džono patirtas pono Kleiko 
kabinete, jį vėl apėmė, tik šįsyk jis buvo daug stipresnis. Tada jis nors 
žinojo, ko griebtis ir kur ieškoti pagalbos. 

Dabar jis nežinojo nieko. 


67 


Privačiam reaktyviniam lėktuvui įsibėgėjant pakilimo taku, Siu- 
. Zana jautė po jais trinksint tako siūles. Veritė iš išgąsčio net išsižiojo, ir 
Siuzana, ją ramindama, ėmė myluoti ir švelniai guosti. Variklių gaus- 
mas sustiprėjo, lėktuvas krestelėjo ir netrukus jau slydo oro pagalve, 
greitai toldamas nuo apačioje mažėjančio Los Andželo. 

Užgulė ausis. Siuzana užspaudė nosį ir šnypštelėjo. Kaip tik tuo 
metu pravirko Veritė. Siuzana susirūpino, ar ir jai skauda jos mažytes 
ausytes. Tačiau nusprendusi, kad Veritei irgi užgulė ausis, nežinojo, 
kaip jai padėti. 

— Mielasis, ar tavo kompaktiniame diske nėra atsakymo į klau- 
simą, ką daryti, jei Veritei spengia ausyse? — paklausė Siuzana, atsi- 
gręždama į Džoną. 

Jis užsikėlė lagaminą sau ant kelių ir jį atidarė. Lėktuvui. kylant, 
visi dokumentai nučiuožė pirmyn. Pasirausęs viduje, Džonas ištraukė 
nešiojamąjį kompiuterį, jį įjungė ir įdėjo vieną iš naujausių „DigiT- 
rack“ kompaktinių diskų „Daktaro Harvio Adisono 1001 naudingas 
patarimas apie jūsų kūdikį“. Džonas ėmė ieškoti. Deja, apie ausų už- 
gulimą jame nebuvo nė žodžio. 

Veritė verkė dar stipriau. Ponas Sarocinis, įsitaisęs priešais juos 
vienoje iš atgal atsuktų sėdynių, tarė: 

— Jeigu jūs, Siuzana, imtumėte maitinti Veritę, žindimas ir riji- 
mas sumažintų slėgį jos ausyse. 

Ji pasipiktinusi pakėlė akis. Kiekvieną dieną jai buvo vis sunkiau 
ir sunkiau pripažinti poną Sarocinį esant Veritės tėvu, todėl netgi šį pa- 
tarimą ji palaikė kišimusi ne į savo reikalus. Ko jis tikisi? Gal kad ji, nė 
ne mirktelėjusi, išsitrauks krūtį ir tiesiog jo akyse ims žindyti Veritę? 

Tą pačią akimirką ją aplankė įtarimas: o iš kur jis žino, ką reikia 
daryti? Gal jis turi ir daugiau panašių kaip Veritė vaikų? Iš kitų veis- 
linių motinų? 

— Viskas bus gerai, — atsakė ji. — Ji nurims. Ją išgąsdino kylan- 
čio lėktuvo triukšmas. 

Tačiau Veritė rėkė dar garsiau, jos maža burnytė persikreipė, o 
veidelis tapo rausvai rudas. Lėktuvui pasiekus reikiamą aukštį ir išlygi- 
nus trajektoriją, Siuzana atsisegė saugos diržą ir svyruodama į šalis nu- 
sinešė Veritę link sėdynių prie nedidelio stalelio pačiame salono gale. 

Likusi viena su mergyte, ji išsitraukė kairiąją krūtį ir kilstelėjo 
arčiau jos Veritės galvą. Po akimirkos riksmas nurimo, Veritė priglu- 
tačiau ją apėmusį šiltą motinišką jausmą tuojau pat nustelbė pyktis 
ponui Sarociniui, nes jis buvo teisus. 

— Mes skrendame į Angliją, — sušnabždėjo ji. — Tu kartu su 
manimi keliauji namo. Ar lauki, kada parskrisime? 

Džonas įdėmiai apsidairė, norėdamas įsitikinti, kad Siuzanai vis- 
kas gerai, tačiau jos nepastebėjo ir, vėl sutelkęs dėmesį į kompiuterio 
ekraną, spustelėjo Įvado piktogramą, kurią atstojo smulkus Harvio 
Adisono avataras. 

Netrukus ekrane pasirodė Harvio Adisono atvaizdas. Ginekolo- 
gas atrodė perdėtai malonus ir kalbėjo jam įprastu lipšniu balsu, visas 
naujas motinas kviesdamas į savo patarimų pasaulį. Kai išvydo draugą, 
Džoną užplūdo emocijos. Vos prieš metus jis pats buvo studijoje ir ste- 
bėjo įžanginės dalies filmavimą, todėl dabar aiškiai viską prisiminė. 

Pakėlęs akis nuo kompiuterio, Džonas pamatė, kad ponas Sa- 
rocinis jį stebi. Bankininkas sugrįžo tam, kad asmeniškai palydėtų 
juos į Angliją. Sutikdamas su jo pasiūlymu skristi kartu jo asmeniniu 
lėktuvu, Džonas elgėsi labai atsargiai. Jei Sarocinis būtų sumanęs juo 
ir Siuzana atsikratyti, tai už tūkstančio mylių nuo kranto, virš Atlanto 
vandenyno, būtų tinkamiausia vieta. Tačiau tam būtų tikusi ir klinika, 
toptelėjo Džonui. Jei Sarocinio žmonės galėjo nuslėpti Keisės mirtį, tai 
jo ir Siuzanos mirtys irgi nebūtų sukėlusios daug problemų. 

Ponas Sarocinis buvo sakęs, kad civilinių oro linijų lėktuvai yra 
įvairių infekcijų židiniai, ir jie priėmė jo pasiūlymą tik dėl Veritės. 
Tačiau dabar Džonas turėjo pripažinti, kad tokia naujybė jam labai 

patiko: lėktuvas dydžiu prilygo reisiniam lėktuvui, buvo jame ir pato- 
gios lovos. Be to, Los Andželo oro uoste, jiems einant atskirai nuo kitų 
keleivių, Džonas savo kailiu patyrė, ką reiškia būti svarbiam asmeniui; 
jį viliojo galimybė nors trumpai valandėlei patekti į turtingiausiųjų 
karalystę. Tačiau ne tiek, kad jis dėl to galėtų pamesti galvą. 

— Taigi, pone Karteri, judu turėjote tris savaites mano pasiūly- 
mui apsvarstyti. Ar ką nors nutarėte? 

— Jūs man nebuvote minėjęs apie jokius terminus, — irzliai at- 
šovė Džonas. 

Bankininkas priekaištaujamai į jį pažiūrėjo. 

— Apie tai aš buvau kalbėjęs su Siuzana. Manyčiau, per pastarą- 
sias tris savaites jūs galėjote šį klausimą aptarti. 

— Siuzana vis dar šoko būsenos. Jai reikalinga psichologo kon- 
sultacija, terapija, o gal ir ilgalaikė psichiatro pagalba. Šiuo metu ji ne- 
pasitiki nei manimi, nei jumis, nei kuo nors kitu. Ji įsitikinusi, kad aš ir 
jūs esame slapta susimokę ir turime kažkokių kėslų. Nejaugi tikitės iš 
jos racionalaus mąstymo? Ji stipri mergina, ji stengiasi kaip tik įmany- 
dama, bet reikalauti iš jos daugiau mes negalime. Ji kovoja, ji stengiasi 
būti gera motina, ar jūs tai suprantate? Jei norite aptarti savo sąlygas, 
prašom, aš jūsų paslaugoms, aptarkime jas. 

— Aš leidžiu Siuzanai pasilikti kūdikį. Ar ji jums tai sakė? 

— Taip, ji susidarė tokį įspūdį. Mano nuomonė šiuo atveju tik- 
riausiai nėra svarbi. 

— Jūs esate jos vyras, pone Karteri. Jūs turite visišką laisvę atsa- 
kyti neigiamai. Ir aš jus suprasčiau. 

Džonas įdėmiai žiūrėjo į bankininką, į jo nedraugišką ir arogan- 
tišką veido išraišką, į nepriekaištingai pasiūtą kostiumą, į blizgančius 
batus, į prabangų kaklaraištį, į žmogų, kuris dabar atsilošęs, tačiau 
budrus, it saulėje besišildantis driežas, buvo įsitaisęs savo plačioje 
sėdynėje. 

— Nejaugi? — Džonas vėl nukreipė žvilgsnį į kompiuterio ekra- 
ne nejudantį, sustingusį Harvio Adisono veidą. 

Negyvą. 

— O iki kada Siuzana galės būti kartu su savo dukra? 

Ponas Sarocinis iškėlė rankas. 

— Siuzana yra Veritės motina. Iki kada motina būna su savo vai- 

ku? — jis pasilenke į priekį ir neskubėdamas sudėjo pirštus galais, taip 
iš jų suformuodamas jau pažįstamą tiltą. — Be abejo, pone Karteri, aš 
jus gerai suprantu. Jums nėra lengva. 

— Mudu su Siuzana aptarsime šį klausimą tada, kai ji gerai jausis 
ir bus pasirengusi. Tačiau aš irgi turiu jums savo sąlygų. 

Bankininkas pažvelgė į jį atlaidžiai ironišku žvilgsniu, tartum 
pralinksmintas Džono perdėto pasitikėjimo savimi. 

— Tikrai? Prašau, sakykite. 

— Norėčiau, kad Siuzanos sveikata nuo šiol rūpintųsi mūsų pa- 
čių pasirinkti medikai. 

Bankininkas nė nesureagavo. 

— O antroji? 

— Nenoriu, kad jūs mus sektumėte. Jokios pasiklausymo įrangos 
mano namuose, jokių vaizdo stebėjimo kamerų. 

— Nesuteikite man priežasties nuogąstauti, pone Karteri, ir man 
nebereikės jūsų sekti. 

— Siuzana bėgo, nes bijojo, kad galite atimti iš jos kūdikį. 

— Ši problema jau išspręsta. 

— Vadinasi, jūs mūsų daugiau neseksite? 

— Ne, pone Karteri. 

Jų žvilgsniai susitiko, ir Džonas bankininko akyse pabandė įžiū- 
rėti, ar jis kalba nuoširdžiai. Deja, nesėkmingai. 

— Trečia sąlyga: aš nenoriu, kad kas nors ir vėl padarytų ką nors 
bloga, — Džonas atidžiai stebėjo jo veidą, tačiau jame nepastebėjo 
jokios reakcijos. 

— Reikalaujate asmens sargybinio? Žmogaus, kuris saugotų Siu- 
zaną ir Veritę... ir jus? 

— Aš ne tai norėjau pasakyti, — atsakė Džonas. Dabar jis paste- 
bėjo, kad bankininkas tvirčiau sučiaupė lūpas ir prisimerkė. — Ir dar 
man reikia telefono numerių, kuriais galėčiau jums paskambinti. Aš 
noriu žinoti, kaip dažnai jūs lankysite Veritę, kas jai bus sakoma apie 
jos tėvą, taip pat ir tai, kas ją išlaikys. 

Jis nutilo ir kurį laiką dvejojo. 

— Aš noriu žinoti, kas iš tikrųjų vyksta. Kodėl jums praėjo noras 
pasiimti kūdikį? Kodėl jūs nusiteikęs atiduoti mergaitę mums? Aš to 
nesuprantu. 

— Jūsų Biblijoje, pone Karteri, yra iškalbingas sakinys, jei neklys- 
tu, šventojo Pauliaus laiške korintiečiams: „Dabar mes regime lyg per 
tamsų stiklą, o tuomet matysime aiškiai.“ Jums žinoma ši eilutė? 

— Aš žinau šią citatą, tačiau tai nėra „mano“ Biblija. Aš nesu 
religingas. 

— O ašir nereikalauju, kad jūs būtumėte religingas, pone Karteri. 
Tik noriu paaiškinti: nors mano sprendimas atiduoti Veritę motinai 
dabar jums atrodo nesuprantamas, vieną gražią dieną jūs tai suprasi- 
te. Nebūtina suprasti viską. Žmogus šioje planetoje nugyveno keturis 
šimtus tūkstančių metų, nesuprasdamas jį supančio pasaulio. Ar jūs 
nemanote, kad tai apmaudžiau negu nesuprasti, kodėl naujagimei lei- 
džiama likti su jos tikrąja motina? 

— Galbūt jūsų elgesio motyvai nėra tokie globaliniai? — atsakė 
Džonas. — Galbūt jūs tikėjotės, kad gims berniukas, o mergaitė netin- 
ka jūsų tikslams įgyvendinti. Kas žino, gal ji turi kokį nors retą geneti- 
nį sutrikimą, nuo kurio mirs arba dėl kurio taps luoša, o jūs nenorite 
terliotis su invalide? 

Ponas Sarocinis pažvelgė į Džoną tokiomis liūdnomis akimis, 
tarytum Džonas būtų jį stipriai įskaudinęs. 

— Nejaugi jūsų širdyje, pone Karteri, nėra vietos paprasčiausiam 
gailestingumui? Nejaugi jūs taip mane smerkiate, kad net negalite 
prisileisti minties, jog ir aš esu toks pat žmogus ir turiu tokius pačius 
žmogiškus jausmus? Gal todėl, kad aš, jūsų akimis, esu turčius ir jau 
vien dėl šios priežasties atsiduriu ant kažkokio pjedestalo, kur manęs 
negali pasiekti jokie žmogiški jausmai ir išgyvenimai? | 

Sielvartas, kurį išdavė bankininko balsas, užklupo Džoną visiškai 
nepasirengusį. Atrodė, nedaug trūksta, kad jis apsiverktų. Džonas ne- 
žinojo ką sakyti. 

— Dėl jūsų ir Siuzanos padariau viską, kas nuo manęs priklau- 
so, — tęsė bankininkas. — Išgelbėjau jūsų verslą ir jūsų namus, rizi- 
kavau savo garbe ir laisve, siekdamas apsaugoti Siuzaną nuo galimo 
kaltinimo žmogžudyste. Nejaugi jūs nesuprantate, kad aš pamėgau 
jūsų mieląją Siuzaną? Kad kankinčiausi matydamas ją nelaimingą? Jei 
atimsiu Veritę, visiškai išmušiu ją iš vėžių. Ir ką tuo pasieksiu? Tik pa- 
tenkinsiu senio kaprizus. 

— O jūsų žmona? — šiek tiek santūriau pasiteiravo Džonas, su- 

jaudintas šio Žmogaus, tačiau nebūdamas tikras, ar jis sako visą tie- 
są. — Siuzanai sakėte, kad neturite žmonos. 

Ponas Sarocinis nuleido akis. 

— Ar Siuzana būtų sutikusi, jei būtų viską žinojusi? Aš taip ne- 
manau. Esu tik senas žmogus, pone Karteri, senas ir vienišas, norintis 
palikti ką nors šioje planetoje po savo mirties, — jis linksėjo galva, vis 
dar nuleidęs akis. — Ačiū jums ir Siuzanai — aš tai padariau. Siuzana 
bus geresnė motina už bet kurią auklę, kurią tik pasamdyčiau. Jūs... jūs 
ir Siuzana būsite geresni tėvai ir užauginsite Veritę geriau nei aš galė- 
čiau tikėtis. Tai viskas, tai mano vienintelis siekis, tai visa tiesa, pone 
Karteri, — jis pakėlė į Džoną pavargusias akis. 

Džonas jautėsi visiškai sumišęs. Nejaugi jis tikrai suklydo spręs- 
damas apie šį žmogų? Nejaugi baisingos Fergiuso istorijos apie sata- 
nizmą buvo atėmusios iš jo sveiką nuovoką? Gal jo išvados apie ma- 
giškus simbolius pastogėje buvo pernelyg skubotos? Ponas Sarocinis 
galbūt ir vertėsi kokia nors okultizmo forma, — gal tai yra toji religija, 
apie kurią jis užsiminė Siuzanai, tik ji nesuprato jo? — tačiau juk okul- 
tizmas nebūtinai turi būti blogas, tiesa? Juk yra ir nemažai gerų žmo- 
nių, užsiimančių okultizmu, baltųjų magų ar kaip ten jie vadinami? 

Gal Sarocinis taip susikrovė sau turtus? Okultizmu? Kerėdamas? 

Mintis atrodė absurdiška. Tačiau taip pat absurdiška atrodė ir sė- 
dėti privačiame viršgarsiniame lėktuve, absurdiška ir tai, kad jo švelni 
žmona nužudė savo seserį ir kėsinosi nužudyti ginekologą, absurdiška 
tai, kad jie dabar skrido namo su kūdikiu, kurio jis net neįsivaikino, ir 
tai, kad jie gyvens nuolat meluodami, jog jis esąs tėvas, iki... 

Iki kada? 

Iki tos dienos, kai ponas Sarocinis atvykęs pareikš į ją savo teises? 

— Drįstu manyti, — tarė Džonas, — kad jūs jau grąžinsite mano 
firmos akcijas ir mūsų namo nuosavybės dokumentus? 

Atrodė, kad ponas Sarocinis buvo užkluptas netikėtai. 

— Mes, pone Karteri, buvome susitarę, kad jūs atiduosite man 
kūdikį, kai tik jis gims, ir aš tada grąžinsiu jums namo dokumentus ir 
akcijas. Tačiau taip neįvyko. Judviem nepavyko pelnyti mano pasitikė- 
jimo. Kaip galėčiau žinoti, kad jūs, grįžę į Angliją, nesumanysite, tarki- 
me, atiduoti Veritės įsivaikinti visiškai nepažįstamiems žmonėms? 

Džonas nesusivaldė: 


438 PETER JAMES * TIESA 


— Tai absurdiška! 

— Taigi, — ramiai atsakė bankininkas. — Ir aš norėčiau tikėtis. 
Tačiau Siuzana, kaip jūs pats ką tik pripažinote, yra visiškai išmušta iš 
pusiausvyros. Kas dar gali šauti jai į galvą? 

— Siuzana nusiteikusi auginti Veritę. Ji myli mergaitę labiau už 
viską pasaulyje... daug labiau nei mane. 

Ponas Sarocinis šyptelėjo. 

— Tokiu atveju viskas gerai. Tuomet jums nėra ko baimintis dėl 
akcijų arba dėl namo nuosavybės dokumentų. 

— Kada aš juos atgausiu? 

— Kai būsiu įsitikinęs, — jis nusišypsojo ir vėl patogiai įsitaisė 
sėdynėje. Paskui parodė į Džono nešiojamąjį kompiuterį. — Prašau, 
dirbkite. Neleiskite man vėl jūsų pertraukti. 

Džonas spoksojo į jį kunkuliuodamas įniršiu, ir visi įtarimai, esą 
jis galbūt klydo vertindamas šį žmogų, akimirksniu išnyko. Jis nesitvė- 
rė savame kailyje, norėjo pašokti iš sėdynės ir griebti bankininką už 
gerklės. Tačiau tokiu pykčio protrūkiu jis nieko nepasiektų. 
veidą, ir nuspaudęs keletą klavišų išvalė ekraną; gerai būtų taip pat iš- 
valyti savo mintis, pagalvojo jis, pykčiui pamažu virstant nusiminimu. 
Jam pabodo būti pono Sarocinio marionete, jis jau pavargo nuo tokio 
gyvenimo, kurį kontroliuoja šis žmogus. Jiems susidėjus su bankinin- 
ku, Džonas matė pačiame gale išėjimą. Dar prieš mėnesį jis galvojo, 
kad gimus kūdikiui viskas baigsis. 

Dabar atrodė, kad tai tik pradžia. 


Netrukus jie leisis žemėn. Siuzana sapnavo, tuo tarpu Veritė, 
motinos rankose susirietusi į kamuoliuką, nuo pieno išpampusiu pil- 
vuku, kietai miegojo. Siuzana sapnavo, kad ji yra kažkokiame erdvia- 
me, anksčiau niekada nematytame kambaryje; ji buvo jame su ponu 
Sarociniu ir atokiau, šešėlyje, tūnančiu kitu vyru; tas kitas vyras buvo 
senis invalido vežimėlyje. 

Ponas Sarocinis prabilo: 

— Siuzana, brangioji Siuzana. Atėjo metas tau suprasti, kas aš esu. 

— Kas jūs? — paklausė ji. 

— Esu įrankis, ir nieko daugiau. Esu tik Aukščiausiosios Jėgos 
įrankis, Siuzana, tik nuolankus šios Jėgos tarnas, ir nieko daugiau, pa- 
siuntinys, jungtis grandinėje, kuriai skirta laikyti ir perduoti skeptrą. 
Šis skeptras — tai genetinis kodas, kuriame saugoma iš amžių glū- 
dumos perduodamas pažinimas, visų tiesų pažinimas. Tai pažinimas, 
kurio valanda pagaliau išmušė. 

Paskui su balse girdimu kartėliu jis pridūrė: 

— Gaila, bet fiziškai nesu pajėgus perduoti šio skeptro. Aukščiau- 
sioji Jėga pasiuntė mane ieškoti dviejų kitų žmonių, kurie turi šį geną, 
o Žemėje tokie yra tik keli, tik saujelė. Tai buvo nelengva. Pirmą kartą 
sėkmė mus aplankė prieš dvidešimt penkerius metus, kai vieno senio 
kapas Bavarijoje nuvedė mane pas Afrikoje gyvenantį berniuką. 

— Ar šis berniukas, geno perdavėjas, ir yra Veritės tėvas? Ar tai 
tas vyras iš „Telekomo“? 

Siuzana jautėsi pasiklydusi, nelyginant mažas vaikelis, Alisa Ste- 
buklų šalyje. Jos balsas aidu atsimušė nuo šio kambario sienų, tartum 
ji būtų buvusi oloje. 

— Ar taijis dalyvavo tuo metu, kai... kai aš buvau apvaisinama. Kas 
yra Veritės tėvas — jūs ar anas vyras? Berniukas, kurį jūs suradote? 

— Tai nesvarbu. 

— Ne, tai svarbu. Labai svarbu. Tai reiškia viską. Aš noriu žinoti 
tiesą. Pasakykite man tiesą. 

— Jūs, brangioji mano Siuzana, esate Veritės motina, tai yra svar- 
biau už viską. 

— O tėvas? Kas jos tėvas? Ar tai anas vyras iš „Telekomo“? Vyras, 
kuris buvo „WestOne“ klinikoje? 

— Yra dalykų, kurių geriau niekada nežinoti. 

— Man reikalinga tiesa. 

— Yra daug Tiesų. 

— Prašau, pone Sarocini, nežaiskite su manimi. 

— Dvidešimt aštuntoji tiesa sako, kad kartais geriau tikėti, o ne 
žinoti. Dvidešimt ketvirtoji tiesa teigia, kad tikrovė yra tai, kuo tu tiki, 
o ne tai, kuo tu nori tikėti, — jis nusišypsojo. — Labai panašu, bet kar- 
tu ir skirtinga. Mums visiems skirta atrasti tas Tiesas, su kuriomis mes 
jaučiamės gerai, ir gyventi jomis. O jums suteikta daugiau nei bet kam 
kitam. Todėl kad vieną dieną, Siuzana, jūsų kūdikis pakeis pasaulį. 

— Kuo čia dėta aš? Kodėl mano kūdikis? 

— Todėl, kad jūs irgi turite šį geną. Jums niekada nereikia nieko 
bijoti, jūs turite didžiuotis. 

— Kas tai per genas? Kaip jūs sužinojote, kad aš jį turiu? 

— Mes dvidešimt penkerius metus ieškojome moters su šiuo 
genu, Siuzana. Galų gale praeitais metais mums pavyko. Los Andžele 
radome kapą, kuriame buvo palaidota viena ponia, Hana Rouzvel. 

— Hana Rouzvel? Mano senelė? — nustebo Siuzana. 

— Mes atlikome jos palaikų DNR tyrimą. 

— Mano senelė? 

— Šį geną turi vos keli žmonės visame pasaulyje, Siuzana, ir jė- 
gos, pranokstančios gamtos jėgas, laikė juos visus atskirai. Tai „Apo-E- 
AA“. Tai mano genties genas. 

— Raganių? 

Ponas Sarocinis ignoravo pastabą. 

— Šį geną turintis žmogus gyvens mažiausiai šimtą metų, o gal 
ir ilgiau. Tai yra stipriausias, pats atspariausias visos Žmonių rasės 
genas. Mes jį identifikavome jūsų giminėje, aiškindamiesi, kiek joje 
būta ilgaamžių. Jūsų senelė, Hana Rouzvel, sulaukė šimto vienerių. Pa- 
veldėti šį geną, Siuzana, yra didelė privilegija, ir tada, kai susitinka du 
jį turintys žmonės ir iš jų gimsta kūdikis, jis būna toks stiprus, kokio 
nebuvo visą tūkstantmetį. 

— Kodėl nebuvo? 

Dabar pono Sarocinio veidas buvo visiškai arti jos, prie pat jos 
veido, ir jis šypsojo, plačiai, iš visos širdies šypsojo. 

— Todėl, Siuzana, kad Didžiojo Apsišaukėlio sekėjai neleido. Du 
tūkstantmečius pasaulis buvo priverstas kęsti velnio sąmokslą. Mano 
genties žmonės buvo vadinami gnostikais, raganomis, eretikais. Juos 
medžiojo, persekiojo, kankino, Žiauriai žudė. 

Ratams ėmus riedėti nusileidimo taku, ėmė kratyti ir Siuzana at- 
sibudo, o kartu su ja nubudo ir Veritė. Ponas Sarocinis sėdėjo priešais, 
įsmeigęs į ją įdėmų žvilgsnį. Siuzana nusisuko, tačiau po kurio laiko atsi- 
sukusi atgal išvydo, kad ponas Sarocinis ir toliau stebeilija į ją. Ji sumišo. 

Lauke buvo gražus sekmadienio rytas. Londonas buvo pražydęs. 
Ėjo pavasaris, o lėktuvo salone, išjungus variklius ir oro kondicionie- 
rius, atrodė pats vidurvasaris. 

Tačiau kaip tik tuo metu, stiuardesei atidarius lėktuvo duris, į 
"vidų pūstelėjo toks šaltas ir stiprus vėjas, tarytum būtų atklydęs čia 
iš kažkur kitur, iš labai toli, ir dvelktelėjęs į Siuzaną arktinės žiemos 
speigu. 

Priešingai nei įspūdingas, postmodernizmo stiliumi įrengtas ad- 
vokatų kontoros priimamasis, Elizabetos Freizer kabinetas buvo ne- 
didelis ir beveik be jokių dekoracijų. Ant šiaip jau plikų sienų kabojo 
įrėmintas Atodūsių tilto piešinys. Ant darbo stalo stovėjo vyro ir dvi- 
ejų vaikų su slidėmis, pozuojančių priešais krėslinį keltuvą, nuotrauka. 
Vaza su gėlėmis. Dvi lentynos su teisine literatūra. Čia buvo ir daugy- 
bė aplankų, dalis jų sukrauta ant grindų šalia stalo, kiti sustatyti ant 
palangės taip, kad užstojo įstaigų, įsikūrusių kitapus Oldvičo, vaizdą, 
taip pat stalinis kompiuteris. 

Siuzana buvo sakiusi, kad Elizabeta Freizer yra didžiausias auto- 
ritetas vaiko teisės srityje, tam pritarė ir paties Džono advokatas. 

Jai buvo netoli keturiasdešimties. Aukšta, laiba it nendrė, rudais 
garbanotais plaukais, su senamadiškais akiniais plieniniais rėmeliais, 
apsirengusi džinsine palaidine ir juodomis kelnėmis, ji priminė radi- 
kalių pažiūrų, revoliucingai nusiteikusią, niekad galvos nepametančią 
studentę. Neatrodė nemaloni, tačiau jos trapumas vertė Džoną pasi- 
justi nepatogiai. 

Buvo atnešta kava, ir juriskonsultė pastatė jam puodelį 

— Situacija dabar visiškai kitokia nei tada, kovo mėnesį, kai pas 
mane buvo atvykusi jūsų žmona, — tarė ji. 

— Jūs buvote jai sakiusi, kad ji turi daug šansų. 

— Pone Karteri, iš jūsų sužinojau daug naujos informacijos. Pa- 
gal Žmogaus vaisingumo ir embriologijos įstatymą, donoro teisės, 
jeigu jis nėra anonimas, yra labai sudėtinga tema. Poniai Karter, kai ji 
lankėsi pas mane, patariau, kad būtų geriausia pateikti prašymą teis- 
mui imtis prevencinių priemonių, taikomų arba vienam iš tėvų, arba 
asmeniui, kuris bando elgtis kaip tėvas. 

— Tačiau pranešimas turės būti įteiktas ir ponui Sarociniui* 

— Taip. 

— Tai apsunkintų reikalą... noriu pasakyti, kad tai būtų keblu. 
Geriau būtų, kad jis nežinotų. 

— Tačiau jeigu jis nežinos, kad jam yra uždrausta atimti iš jūsų 
dukrą, tai kaip tada jį sustabdyti? — kandžiai paklausė ji. 

Džonas nežinojo, ką atsakyti. 

Ji žvilgtelėjo į didelio formato bloknotą, kuriame paskubomis 
buvo kažką pakeverzojusi. 

— Didžiausia problema šiuo atveju yra jūs žmonos psichinė 
būklė. Jūs man dar nepapasakojote, ką ji yra padariusi... tačiau, prieš 
kreipiantis į teismą, turėsite tai padaryti. Sakote, kad šis žmogus, po- 
nas Sarocinis, turi pakankamai įrodymų, kad būtų galima iškelti jai 
kaltinimus sunkiais kriminaliniais nusikaltimais? 


— Taip. 

— Arji iš tiesų kalta? 

— Ne, žinoma, ne... — jis dvejojo. — Ne. Vienu iš jų aš apskritai 
netikiu. O kitas, — Džonas prisiminė vaizdo įrašą, kuriame Siuzana 
sužeidžia Van Rė. — Tai priklausytų nuo interpretavimo. Ji gynėsi, 
tačiau manau, kad būdama tokios psichinės būsenos sureagavo per- 
nelyg jautriai. 


— O kokia, jūsų manymu, yra žmonos psichinė būsena? 

Džonas nusivaipė. 

— Manau, ji sunkiai serga. Jai nedaug trūko, kad nervų sistema 
visiškai pakriktų... o gal ji ir buvo pakrikusi... paskutiniąsias dvi nėš- 
tumo savaites. Vakar ji buvo pas mūsų šeimos gydytoją, ir jis nustatė, 
kad ji serga pogimdyvine depresija. 

— O konkrečiau? 

— Pogimdyvine psichoze. 

— Tai blogiausia. 

— Taip. 

— Vadinasi, ją kamuoja iliuzijos? Haliucinacijos? Polinkis į savi- 
žudybę? Ji labai pervargusi? 

— Taip, visi požymiai. Gydytojas išrašė antidepresantų ir žadėjo 
paskirti psichiatrę slaugytoją, kuri lankys ją namuose. Be to, jis man 
siūlė pagalvoti, ar nevertėtų laikinai pasirūpinti į namus atvykstančia 
vaikų lopšelio aukle, o gal net ir paguldyti ją į ligoninę. 

Juriskonsultė vėl dirstelėjo į savo užrašus. 

— Veritė gimė prieš tris savaites ir tris dienas. 

— Taip. 

— Jei teiktume paraišką prevencinėms priemonėms užtikrinti, 
susidurtume su rimtomis problemomis. Jei Siuzana imtų pasakoti tei- 
sėjui visa tai, ką jūs man papasakojote, tai yra apie satanizmą ir juodą- 
ją magiją, būtų sunku tikėtis jai palankaus bylos nagrinėjimo, nebent 
pateiktumėte įtikinamus įrodymus. Teisėjai žino, kad tokia veikla iš 
tikrųjų egzistuoja, tačiau dažniausiai ja užsiima įvairiausi iškrypėliai, 
kurie tik prisidengia įvairia atributika ritualiniam smurtui pateisinti. 
Ar mes turime pakankamai įrodymų, kad galėtume ką nors įtikinti? 
Būkite atviras, pone Karteri, ir man atsakykite, ar jūs iš tiesų esate įsi- 
tikinęs Veritei gresiančiu okultizmo pavojumi? 

— Aš nežinau, — atsakė Džonas. — Iš tikrųjų nežinau. 

— Savo namo pastogėje jūs aptikote kažką keista, tačiau nežinote, 
kiek laiko viskas ten išbuvo. Kas dar? 

— Nieko, — atsakė jis. — Nieko konkretaus. 

— Jūsų Žmonos baimės gali būti susijusios su jos psichine būkle. 
Ar nemanote, kad tai galėtų būti haliucinacijos? 

— Aš labai gerbiu Siuzaną, bet ji sunkiai serga. Taip, gali būti, 
kaip jūs sakote, aš paprasčiausiai neturiu supratimo. 

Atidariusi stalčių ji išėmė iš jo plastikinę dėžutę ir elegantiškai, ko 
Džonas iš jos tikrai nesitikėjo, įmetė į kavą porą dirbtinių saldiklių. 

— Manau, geriausia išeitis būtų kreiptis į teismą, kad šis, atsi- 
žvelgdamas į jūsų žmonos psichinę būklę, perimtų Veritės globą. 

— O ką tai reiškia? 

— Iš esmės tai reiškia, kad teismas turėtų užtikrinti Veritės ap- 
saugą, jis veiktų in loco parentis*. Jis priimtų Veritei naudingus spren- 
dimus ir rūpintųsi jos ateitimi. Be teismo sutikimo niekas negalėtų jos 
išvežti iš Anglijos. 

— Ir aš turėčiau paliudyti, kad Siuzanos psichinė būklė neleidžia 
jai rūpintis mergaite“ 

— Ne, mes paprašytume, kad tai padarytų psichiatras. 

— Ar apie tai turėtų būti informuotas ponas Sarocinis? 


* „Kaip vienas iš tėvų“ (lot. teis.). 

— Kaip biologinis tėvas — taip. 

Džonas papurtė galvą. 

— Tai problematiška. Bijau, kad jis gali padaryti ką nors negera. 

— Tai ir yra priežastis, dėl kurios jūs atvykote: jūs bijote to, ką jis 
gali padaryti, ar bent jau bandyti padaryti, tiesa? 

Džonas niūriai linktelėjo. 

— Taip. Tačiau tai nėra taip paprasta. 

— O arjūs įsivaizduojate, kad kreipdamiesi į teismą mes galime 
susidurti su dar viena problema? Teismas gali nuspręsti, kad ponas 
Sarocinis yra geresnis tėvas ir gali pasirūpinti Verite geriau nei jūsų 
žmona. 


69 


Garbusis daktaras Evanas Fryras ėjo mėgaudamasis nuostabia 
gegužės saulėkaita. Buvo šeštadienis, įprastai ramiausia savaitės diena, 
bet šiandien jam nebuvo eilinė diena. 

Jis vilkėjo kostiumu, o tai buvo irgi neįprasta, mat jis visada reng- 
davosi dvasininko drabužiais, o jeigu ne, tai bent jau segėdavo baltą 
apykaklę. Tačiau šiandien iš pažiūros niekas nebūtų galėjęs pasakyti, 
kad jis yra kunigas, paprasčiausiai būtų išvydęs apkūnų vidutinio am- 
žiaus ir įspūdingo stoto verslininką žilstančiais plaukais, tokią gražią 
dieną pesimistiškai persimetusį per ranką lietpaltį. 

Fryras gausiai prakaitavo, tačiau ne nuo kaitrios pavakario sau- 
lės, o dėl nervinimosi. Jis visas drebėjo. Jo veidą dengė ryžtingumo 
kaukė, bet po ja slypėjo baimė. 

O lietpaltyje buvo „Sabatier“ firmos peilis mėsai pjaustyti. 

Jis turėjo tai padaryti. Pasirinkimo nebuvo, tai turėjo įvykti, ir ne- 
delsiant. Žinia apie šį kūdikį, apie šią pabaisą, šį žvėrį, jo tautai kasdien 
teikė vis daugiau jėgų ir pasitikėjimo. 

Šį klausimą reikėjo spręsti atitinkamais kanalais ir laukti įgalio- 
jimų, tačiau jam kėlė nerimą visas šis biurokratinis mechanizmas. Tai 
užtruktų ne vienerius metus, be to, negalima atmesti galimybės, kad 
Bažnyčioje yra informatorių. O ką Bažnyčia galų gale būtų padariusi? 

Būtų išlemenusi pasmerkimą? Paskelbusi oficialų perspėjimą? Sustip- 
rinusi maldos budėjimą? Argi Bažnyčia dar turėjo dantis? 

Šį sprendimą turėjo priimti jis pats, tačiau bent suprato, — savo 
maldose jis ir prašė būtent supratimo, — kad šį jo poelgį sankcionuoja 
visi aliai vieno. 

Jam reikėjo tik vienintelio. 

Nuo šaligatvio krašto pakilęs lapų sūkurys it mirtiną kirtį nešanti 
gyvatė praskriejo tiesiai pro jo veidą. Vėjas, stiprus, ledinis ir kupinas 
įniršio, pešiojo jo trumpai kirptų plaukų šaknis, skverbėsi po oda ir 
švilpė gyslomis. Fryras jautė, kaip vėjas tampo jo sausgysles, kaip 
stingdo jo kūno prakaitą, girdėjo, kaip spiegia jo ausyse. 

Tačiau jis ryžtingai žingsniavo pirmyn, ten, kur baigiasi gatvė. Šis 
Londono rajonas jam buvo nelabai žinomas. Anksčiau niekada ne- 
buvo tekę atsidurti šioje medžiais apsodintoje gatvėje, bet jis žinojo, 
kad atėjo į reikiamą gatvę, ir žinojo tai net nepažvelgęs į lentelę su jos 
pavadinimu. Jis jautė jos buvimą. 

Evanas Fryras žengė tol, iki priėjo namą su bokšteliu. 


Temperatūra siekė arti septyniasdešimties laipsnių*. Sode Veritei 
buvo pernelyg karšta, todėl ji po sočių vidurdienio pietų miegojo savo 
kambaryje, savo lovytėje. 

Siuzana užsimerkusi gulėjo sode stovinčiame atlošiamame krės- 
le. Karolina Hadžes, agentūros atsiųsta auklė, kuriai šiandien buvo 
trečia darbo pas juos diena, sėdėjo prie sodo staliuko ir bandė surinkti 
gyvūnėlių karuselę, šįryt atvežtą Keitės Foks. 

Karolina, miela, trečią dešimtį bebaigianti dailaus sudėjimo mer- 
gina pažo šukuosena, šiandien vilkėjo kreminės spalvos palaidinuke ir 
tamsiai mėlynu klostuotu sijonu. Prie diržo buvo prisisegusi vietinio 
ryšio radijo stotelę, iš kurios galėjo girdėti kiekvieną garsą, sklindantį 
iš Veritės kambario. Tyloje buvo girdėti tik vienodas raminantis mer- 
gytės kvėpavimas. 

Siuzana išgirdo veją laistančio purkštuvo čiužėjimą anapus 
tvoros. Abu senukai buvo mirę, vienas paskui kitą, dviejų dienų 


* Pagal Farenheitą, t. y. apie 21 *C. 

laikotarpiu, ir dabar šį namą kažkas nuomojosi, nors pastatas buvo 
apgailėtinos būklės, kaip jai pasakojo visažinis tailandiečių restorano 
savininkas Lomas Kotokas. Siuzana naujųjų kaimynų dar nebuvo pa- 
stebėjusi. 

Ji jautėsi išsekusi. Daktaras Patersonas jai išrašė kažkokių kap- 
sulių, kurios vakar ją buvo pavertusios zombe. Nors ir kaip Džonas 
maldavo, šiandien ji atsisakė jas gerti. Siuzana norėjo mąstyti blaivia 
galva, tačiau jokio skirtumo ji šiandien nepajuto. Ramybės nedavė tos 
pačios galvoje kirbančios neramios mintys. Keisė. Deguonies tiekimo 
sistema. Nutraukta jungtis. Ji išlipo iš automobilio, nuskubėjo į Keisės 
palatą ir rado atjungtą deguonies tiekimo vamzdelį. Ji juk tikrai turėtų 
prisiminti, jeigu... jeigu ji?.. 

Ją nukrėtė šiurpas. Atrodė, galvoje esama uždaros kameros, į 
kurią ji negali patekti. Ji važiavo automobiliu, o paskui staiga atsidū- 
rė Keisės palatoje, su dviem atskiromis deguonies tiekimo sistemos 
dalimis. Tai, kas vyko tarp šių dviejų epizodų, atrodė, buvo paslėpta 
šioje kameroje. Toje pačioje kameroje buvo saugomas ir atsitikimas su 
Mailzu Van Rė. Ji bėgo, o paskui Mailzas Van Rė, mobiliojo telefono 
antenos perverta akimi, susmuko ant žemės. Iki šiol apie jį niekas nė 
žodžiu neužsiminė. Kaskart, kai tik ji paminėdavo šį vardą Džonui, jis 
išblykšdavo ir pakeisdavo pokalbio temą. Vakar ji paskambino į Van 
Rė kabinetą ir iš jo sekretorės, „ledo karalienės“, išgirdo, neva Mailzas 
Van Rė išvykęs iš šalies. 

Jeigu jis išvykęs, užsienyje, vadinasi, turėtų būti sveikas? 

Tačiau Siuzana vis tiek jautė, kad Džonas bando ją nuo kažko 
apsaugoti arba, ši prielaida atrodė įtikinamesnė, norėjo kažką nuslėpti 
nuo jos. Tačiau ką? Tiesą? 

Kokią tiesą? 

Gal Džonas paprasčiausiai nori laimėti laiko, todėl jai gerinasi? 
Gal jis padeda ponui Sarociniui? Kada jie atvyks paimti Veritės? Šian- 
dien? Ryt? Gal kitą savaitę? Kada? 

Džonas antradienį buvo nuvykęs pas advokatę Elizabetą Freizer. 
Sugrįžęs namo pasakė, kad jie nieko negali padaryti, nes apie kiekvie- 
ną jų veiksmą reikės oficialiai, raštu, informuoti poną Sarocinį. Eliza- 
beta Freizer apie tai nebuvo jai užsiminusi. 

Nejaugi Džonas galėjo meluoti? 

O gal prie to prisidėję ir jos tėvai? Kaskart, kai tik jie atvykdavo 
į kliniką jos aplankyti, ji be paliovos pasakodavo apie tai, kas paryčiui 

nutiko Keisės palatoje, bent jau tiek, kiek pajėgė atsiminti, tačiau, nors 
jie įtikinamai linksėdavo galvomis, viską pasakydavo jų slapukiški, 
trumpi, tačiau reikšmingi susižvalgymai. 

Kartkartėmis, sunkiausiais momentais, Siuzana susimąstydavo, o 
gal buvo ir kita priežastis, dėl kurios jie žvilgčiodavo vienas į kitą. Ne- 
jaugi man galėjo tai nutikti? Nejaugi aš kuoktelėjau? 

Gal aš psichiškai nesveika? 

Jai išdžiūvo gerklė. Šalia jos, ant žolės, stovėjo limonado butelis, 
bet Siuzana jautėsi tokia pavargusi, kad net nepajėgė ištiesti rankos. 

Nesibaigiantis lankytojų srautas vargino. Tris pastarąsias dienas 
jų namuose buvo taip pat, kaip Kalifornijoje; lankytojai labai panašūs: 
dauguma — iš Vidurio Europos, tačiau pasitaikydavo ir kitokių. Visi 
jie elgėsi mandagiai, kaip ji jau buvo įpratusi: atvykdavo pareikšti pa- 
garbos, palikdavo savo dovanas ir išvykdavo. Ir vis dėlto Siuzana kiek- 
vieno vizito metu budriai sėdėdavo prie vaiko lovytės. 

Veritė buvo gavusi tiek daug dovanų, kad jiems iškilo problema, 
kur jas visas sutalpinti. Jomis jau buvo užversti du svečiams skirti 
kambariai. Paskambino į duris. Tikriausiai jau po antros — lankytojai 
niekuomet nepasirodydavo anksčiau, lyg būtų laikęsi nerašytos man- 
dagumo taisyklės: rytas priklauso tik jai. Juos galėtų priimti ir Džonas 
arba auklė. Siuzaną apėmė paviršutiniškas snaudulys. 


Džonui teko išversti ant prieškambario grindų visą golfo krepšio 
turinį, kai stengėsi rasti kortelę-raktą nuo sporto klubo drabužinės. 
Vėluodamas ir susierzinęs jis atidarė pagrindines namo duris ir išvydo 
ant slenksčio stovintį apkūnų, gerokai suprakaitavusį, tačiau išvaizdų 
vyriškį, vilkintį kostiumu, o ant rankos užsimetusį lietpaltį. Džonui jis 
kažką priminė, ir jis netrukus suprato ką: aktorių Robertą de Niro. 

— Laba diena, — švelniu, mandagiu balsu prabilo svečias. — Aš 
esu daktaras Fryras. Buvau Fergiuso Donlivajaus draugas. 

— Hm, — atsakė Džonas. Šis vyras neatrodė panašus į gydyto- 
ją. — Taip. Labai užjaučiu. Taip. Siaubinga. 

— Taigi. Iš tikrųjų siaubinga, — pritarė Fryras. — Tragedija. Jis 
buvo nuostabus žmogus, nepaprasto intelekto. Sunku su tuo susitai- 
kyti. 

Džonui dabar ne panegirikos rūpėjo. Be to, jam visada atrodė, 
kad Fergiusas Siuzanai per daug patinka. 

— Ar mano žmona žino apie jūsų vizitą? 

— Ne, ne, aš visiškai atsitiktinai ėjau pro šalį. Tikiuosič.. 

— Siuzana šiuo metu ilsisi. Ji labai pavargusi. 

Fryras stengėsi neišsiduoti, kad ši Žinia jį nudžiugino. 

— Gal užeitumėte? Jei norite, galite luktelėti, tačiau aš nenorėčiau 
jos žadinti. 

— Gerai, jei tik nesudarysiu jums nepatogumų. 

Džonas dirstelėjo į savo laikrodį. Dvidešimt po pirmos. Jam jau 
reikėjo važiuoti. Jis išėjo į sodą ir šūktelėjo auklę. 

— Karolina, — paprašė Džonas, kai ji atskubėjo. — Pas Siuzaną 
atvyko daktaras Fryras. Jis palauks, kol ji atsibus. Ar negalėtum su juo 
pabūti? 

— Žinoma, pone Karteri, — mergina atsigręžė į kunigą. — Ar 
nenorėtumėte pasėdėti sode? 

Fryras nosine nusišluostė kaktą. 

— Ačiū jums. Jei nesudaryčiau rūpesčių, būčiau linkęs pasėdėti 
viduje, pavėsyje. 


*»-y0—- se 


Ji parodė svečiui, kur eiti. Džonas vėl priklaupė ir vėl įniko pa- 
skubomis kraustyti savo golfo krepšį. Jis išgirdo, kaip auklė klausia 
kunigo, ar jis nenorėtų ko nors išgerti, ir kunigas mandagiai paprašo 
stiklinės vandens. 


Evanas Fryras įsitaisė ant didelės, patogios sofos. Netrukus mer- 
gina atnešė stiklinę šalto it ledas vandens. 

— Gal galėčiau pakabinti? — pasiteiravo ji. 

Jis uždėjo ranką ant šalia gulinčio sulankstyto lietpalčio. 

— Ačiū, nereikia, man patogu, — nusišypsojo svečias. 

— Aš būsiu lauke, — paaiškino mergina. — Kai tik ponia Karter 
atsibus, pranešiu jai, kad atvykote. 

Padėkojęs Fryras gurkštelėjo vandens. Netrukus kažkas atidarė 
ir uždarė duris, o po minutės kitos jis išgirdo užvesto variklio ir išva- 
žiuojančio iš kiemo automobilio garsą. Paskui stojo tyla. 

Kunigas atsistojo ir nuėjo prie lango. Giliame krėsle gulėjo mote- 
ris linine suknele, tikriausiai Siuzana Karter, pagalvojo jis. Netoli jos, 
prie stalo, sėdėjo mergina, atnešusi jam gerti, ir atsidėjusi vėrė siūlą 
per kažkokį, tikriausiai judantį, objektą. Kūdikio niekur nesimatė, va- 
dinasi, jis turėtų būti kambaryje. 

Gerai. 

Su lietpalčiu rankoje skubiai nužingsniavo į koridorių, paskui 
valandėlę stovėjo ir sulaikęs kvėpavimą atidžiai klausėsi. Tyliai užlipęs 
laiptais į antrą aukštą, pavargęs ėmė greitai šnopuoti, prakaitas žliaugė 
dar labiau, o nervai buvo įtempti iki kraštutinės ribos. 

Jis vėl sustojo ir įsiklausė. Krūtinėje dunksėjo širdis, gniaužė ger- 
klę. Nuleido akis ir žvilgtelėjo žemyn, į prieškambarį, kuriame nieko 
nebuvo, paskui apsidairė po laiptų aikštelę. Čia pajuto šaltį, oras atrodė 
sustingęs, tartum iš jo būtų buvusi išsiurbta visa energija. Tolimajame 
gale išvydo paliktas pravertas duris. 

Vidinis balsas jam kuždėjo atsisakyti šios beprotiškos idėjos, nu- 
lipti žemyn, išeiti iš čia, paskui susitikti su vyskupu ir aptarti šį reikalą 
reikiamais kanalais. 

Žinoma, žinoma, taip būtų daug lengviau. Išeik iš čia. Užmiršk 
apie tai. Vakar, kai mintyse kūrė planą, viskas atrodė labai paprasta. 
Praėjusią naktį Fryras miegojo labai gerai, o šįryt atsibudo dar tvirčiau 
įsitikinęs savo teisumu ir nepaprastai drąsus. Tačiau dabar, iš tiesų at- 
sidūręs šioje vietoje, pajuto, kad ankstesnio ryžto nebeliko. 

Juolab atimti gyvybę, bet kokią gyvybę... 

Taip, Biblija pritaria tam, tačiau... 

Užsimerkęs jis pasimeldė: „O, Dieve, duok man jėgų.“ 

Paskui tyliai, kaip tik galėdamas, pirštų galais nuėjo laiptų aikšte- 
le tolyn, įslinko į kambarį ir uždarė paskui save duris. 

Oras čia atrodė toks šaltas, kad jam net užgniaužė kvapą. Iš jo 
burnos ėjo garas. Jis paskubomis apsidairė, ieškodamas oro kondicio- 
nieriaus, bet nieko tokio nepamatė. Užuolaidos užtrauktos, kamba- 
ryje prieblanda, bet ne tamsu. Dešinėje, atremta prie sienos, stovėjo 

paprasta, be jokių pagražinimų vaikiška lovytė, dailiai apgaubta baltu 
siuvinėtu lininiu audiniu, o prie jos buvo patiestas mažas kilimėlis, 
nors šiaip visur kitur kambario grindys buvo plikos. 

Jis pirštų galais priėjo prie lovytės ir baisiai drebėdamas pažvelgė 
į ją. Kūdikis miegojo, iš jo burnos kilo plonutė šilto oro juostelė. Kaip 
gali kūdikis ištverti tokį šaltį? 

Daužantis širdžiai, Fryras keletą akimirkų stebeilijo į smulkutį 
raukšlėtą veidelį, kuris baltos patalynės fone atrodė dar rausvesnis. 
Ugnies raudonumo plaukai, užmerktos akys, suspaustos plonos lūpos, 
miniatiūriniai vienos rankos pirštukai įsipainioję į medvilninės ant- 
klodės palaidą pynimą. 
| Buvo sunku patikėti, kad šis mažas padarėlis, toks gležnas ir ne- 
kaltai atrodantis, galėtų būti tai, ko jis ieškojo. Tiesa, Fryras jautė iš 
naujagimio sklindančią antgamtišką jėgą. Jautė laukinę, baisią ener- 
giją, ir suprato, kad jis neturi susvyruoti ir pasiduoti emocijoms, jis 
negali leisti abejonei įsiskverbti į savo protą. 

Dėl šalčio ir baimės kalendamas dantimis, kunigas ėmė šnabždėti 
Viešpaties maldą taip tyliai, kad žodžių beveik nebuvo girdėti. Baigęs 
melstis, jis paleido iš rankų lietpaltį ir iškėlė virš galvos aštrų nerūdi- 
jančio plieno peilį, laikydamas jo kotą abiem slidžiomis, prakaituoto- 
mis rankomis. 

Ūmai pasigirdo baisus švilpimas, jo paties venomis pulsuojančio 
kraujo garsas. 

Atrodė, buvo atidarytos visos jo kūno sklendės, atsukti visi iki 
vieno čiaupai ir kraujas švilpdamas sruvo kraujotakos sistema. Širdis 
mušė, vibravo, kilnodamasi drebėjo, o krūtinę, rankas ir kojas vėrė 
skausmas. Nežmoniškai skaudėjo galvą. Akyse aptemo, vaizdas išsi- 
liejo. Peilis barškėdamas nukrito ant grindų. 

Dusdamas Fryras trumpai kranktelėjo. 


Staiga pažadinta auklės riksmo, Siuzana išsiropštė iš savo atlošia- 
mojo krėslo. Panikos apimta mergina jau skuodė pro vidinio kiemelio 
duris. Siuzana, bėgdama laiptais jai iš paskos, šaukėsi Džono. 

Durys buvo uždarytos ir tai tik dar labiau sustiprino jos nerimą. 
Auklė nuskubėjo laiptų aikštele prie mergaitės kambario, staigiu ju- 

desiu atidarė duris ir sustingo tarpduryje. Siuzana kone įgriuvo jai iš 
paskos. 

Kambaryje ant vieno kelio klūpėjo jai nematytas vyras mirtinai 
išblyškusiu ir prakaito išpiltu veidu, o šalia jo gulėjo išskleistas lietpal- 
tis; vienas iš tų nelemtų lankytojų, pamanė ji. Širdžiai bandant iššokti 
per gerklę, Siuzana akimirksniu atsidūrė prie lovytės ir pažvelgė že- 
myn. Veritė, jos paguodai, miegojo ramų ramiausiai. 

— Ką jūs čia darote? — išgirdo ji priekaištaujant auklę. 

Nepažįstamasis, vos gaudydamas kvapą, ėmė žiopčioti: 

— Aš... aš... labai... labai atsiprašau... Aš... 

Siuzana priklaupė šalia, bandydama kuo skubiau prisiminti, kaip 
teikiama pirmoji medicinos pagalba, kurios kursą ji buvo išklausiusi 
prieš daugelį metų. Jį tikriausiai ištiko širdies priepuolis. Ji sugriebė 
nepažįstamąjį už riešo, bandydama užčiuopti pulsą, ir ją nukrėtė 
šiurpas. Kambaryje buvo labai šalta, nors galbūt jai taip atrodė dėl 


išgąsčio. 

Vyriškis apgailestaujamai išsiviepė, pirmiausia Siuzanai, o paskui 
auklei. 

— Aš... aš tik norėjau... pamatyti kūdikį... Karštis... toks didelis... 
aš... 


Siuzana pagaliau užčiuopė pulsą ir pažiūrėjo į savo rankinį laik- 
rodį. Pulsas buvo labai dažnas, širdis plakė per greitai. 

— Man jau gerai, — tarė jis, neramiai žvairuodamas į savo liet- 
paltį. — Toks karštis. Man jau gerai, labai jums ačiū. Prašau, atleiskite 
man. 

Atleidusi jo riešą, Siuzana atsigręžė į auklę, laikančią savo plašta- 
ką ant vyriškio kaktos ir tikrinančią jo temperatūrą. 

— Man atrodo, būtų geriausia, jei iškviestum greitąją pagalbą, 
nes jis neatrodo sveikas. 

Svečias papurtė galvą. 

— Ačiū, nereikia... aš... 

Jis negrabiai stvėrė nuo grindų lietpaltį, suvyniojo jį kelis kartūs 
nelyginant nešvarius skalbinius, pasikišo po pažastimi ir atsistojo. 

— Karštis, — toliau aiškino jis. — Lauke... padariau klaidą, neįsi- 
vaizdavau, kad taip šilta. 

— Bet jūs atrodote atšalęs, — paprieštaravo auklė. — Gal nesvei- 
kuoja jūsų širdis? Gal kamuoja aukštas kraujospūdis? 

— Ne, ne, nekamuoja, nieko rimto. 

— Būtų geriau, jei nusileistumėte laiptais ir keletą minučių pa- 
sėdėtumėte, — pasiūlė Siuzana. — Ar galėsite eiti? 

— Taip, taip, ačiū jums, taip, man jau gerai. 

Siuzana pirma nuėjo laiptų aikštele, o auklė, sekdama iš paskos, 
tipeno greta svečio, neatsitraukdama net lipant laiptais, kad, reikalui 
esant, jei atrodytų, kad jis griūva, spėtų sugriebti. Ji nuvedė vyriškį 
į svetainę, ten jis atsisėdo ant sofos krašto, nepaleisdamas dabar ant 
kelių laikomo lietpalčio. 

— Gal galėčiau kuo nors padėti? — pasiteiravo Siuzana. 

— Ne, aš... — jis apsidairė aplink. — Aš dar neišgėriau savo van- 
dens, dėkoju jums. 

Jis paėmė stiklinę, bet ranka drebėjo taip stipriai, kad vanduo 
tiško per kraštus. 

— Jūsų vyras prašė atvesti jį čia, — pasiaiškino Siuzanai auklė. 

— O kas jūs? — pasidomėjo Siuzana. 

— Evanas... a... Daktaras Fryras. Ar Fergiusas Donlivajus niekada 
neminėjo mano vardo? 

— Fergiusas? — Siuzanos balse buvo girdėti nuostaba. 

— Jis buvo artimas bičiulis. 

— Fergiusas Donlivajus? 

— Taip, — jis vėl gurkštelėjo vandens. Stiklinė barškėjo į dan- 
tis. — Geras žmogus. Po jo liko didžiulė tuštuma. | 

— Arjūs — teologijos profesorius? Arkidiakonas emeritas?.. 

Jis linktelėjo. 

— Taip, jis pasakojo apie jus, — jos išraiška tapo draugiškesnė. — 
Norėjau dalyvauti jo laidotuvėse, tačiau... aš buvau išvykusi. Jo mirtis 
mane labai pribloškė. Tai buvo taip... 

Fryras atsargiai dirstelėjo į auklę, o paskui Siuzanos pasiteiravo: 

— O ši panelė? 

— Karolina Hadžes, mūsų auklė. 

— Atleiskite, ponia Karter, ar mes negalėtume keletą minučių 
pasikalbėti asmeniškai? 

— Aš užlipsiu pažiūrėti Veritės, — pasisiūlė auklė ir išėjo iš sve- 
tainės, sau iš paskos uždarydama duris. 

Dvasininkas pakėlė akis į lubas ir pritilo, tartum būtų bijojęs, kad 
kas nors gali jį nugirsti. 

— Ponia Karter, kiek jums Fergiusas papasakojo apie šį kūdikį? 

Siuzana atsisėdo į krėslą priešais jį. 

— Jis buvo užsukęs popiet, prieš pat savo mirtį, kuri ištiko jį tą 
naktį. 

Ji ramiai rikiavo mintis, netikėtai pajutusi, kad galva daug švie- 
sesnė ir mintys nepalyginti aiškesnės nei iki šiol. Kunigo akivaizda ją 
veikė raminamai. 

— Jis buvo įsitempęs, tačiau kalbėjo nelabai aiškiai. Papasakojo 
kad mano ginekologui Mailzui Van Rė Skotland Jarde užvesta byla ir 
kad Van Rė dalyvavo apeigose, kuriose buvo aukojami kūdikiai. Taip 
pat apie tai, kad vyras, tokia pat kaip mano kūdikio surogatinio tėvo 
pavarde, tai yra ponas Sarocinis, prieš karą buvo garsus magas... jis 
pavadino jį velnio įsikūnijimu. 

Kunigas linktelėjo. 

Paskui Siuzana prisiminė dar kai ką. 

— Ak, tiesa. Tai man pasirodė keista. Vieną dieną, tai buvo pra- 
ėjusiais metais, mums kartu pietaujant, jis netikėtai pasiteiravo, ar aš 
neketinu gimdyti kūdikio... Atrodo, ši mintis nedavė jam ramybės. 

— Ir ką jūs jam atsakėte? 

— Aš pamelavau, atsakiau, kad neketinu, ir jis nurimo. Kūdikis 
pradėtas dirbtinio apvaisinimo būdu... Aš nežinau, ar?.. 

Jo galvoje sukosi padrikos mintys. O ką, jeigu jis dar kartą pa- 
bandytų pribaigti šitą išperą, o paskui nusižudytų pats? Ar užtektų 
drąsos? Jis galėtų užlipti laiptais į viršų pirmiau nei jos suprastų, ką 
jis daro? Jis galėtų nueiti į aną kambarį, nustumti į šalį auklę ir atlikti 
savo darbą. 

Jis turėtų tai padaryti. 0 

Nebent... Vieną kartą jis jau susimovė. O gal tai Dievo ranka jį 
sulaikė, gal tai Dievas norėjo jam pasakyti, kad yra kitas kelias, geres- 
nis. O gal jam tik pritrūko drąsos. Jis atsikvėpė ir vos girdimu balsu 
paklausė: 

— Siuzana, ar Fergiusas jums paaiškino apie tai, kas yra čia, jūsų 
namuose“ 

Nesupratusi užuominos Siuzana suraukė kaktą. 

— Jūsų kūdikiui būtina Bažnyčios apsauga. Ir jums, ir jūsų vyrui. 

— Apsauga? 

— Mums teks gerokai paplušėti — jums, jūsų vyrui ir man. Ir 
mums bus reikalinga pagalba iš šalies. Ar jūsų vyras lanko bažnyčią? 

— Ne. Ką jūs turėjote omenyje sakydamas „gerokai paplušėti'? 

Vis dar drebėdamas Fryras atsigėrė vandens. 

— Visa tai, ką jums pasakojo Fergiusas, yra tiesa, tačiau tai, apie 
ką dabar kalbu aš, susiję ne su jūsų kūdikio apsauga nuo paaukojimo, 
tai yra visiškai kas kita. 

— Kas tai? 

— Nemanau, kad turėtume aptarti šį klausimą dabar. Būtų gerai, 
jei jūs kartu su vyru atvežtumėte kūdikį pas mane, noriu pradėti nuo 
krikšto. Ir turime padaryti tai kuo greičiau. O jūs esate pakrikštyta? 

— Taip. Prašau, pasakykite man, ką visa tai reiškia. Kas jos laukia? 

Jis vėl pakėlė akis į lubas. 

— Nežinau, kiek kūdikis gali girdėti. Būtų gerai, jei judu su vyru 
atvyktumėte pas mane pasikalbėti. Tuomet būtų saugu. 

Siuzana pajuto abejonę šio Žmogaus sveiku protu. Jo akys atrodė 
it pamišėlio. 

— Veritei dar tik trys su puse savaitės, — paaiškino ji. — Ji negali 
girdėti jūsų kalbos. 

— O, jūs galite jos neįvertinti, ponia Karter. Niekada nedarykite 
šios klaidos. Prašau prisiminti tai ateityje, — Fryro veidu nuvarvėjo 
keli prakaito lašai ir jis nusišluostė nosine kaktą. — Jūsų vyras žaidžia 
golfą? | 

— Taip. 

— Jis sugrįš vakare? 

Siuzana linktelėjo. 

— Noriu, kad šįvakar judu abu apsilankytumėte pas mane, vieni. 
Ar galėtumėte? Palikite savo kūdikį namie, su aukle. Labai svarbu, kad 
mes kuo anksčiau imtumėmės savo darbo. Kūdikis kasdien vis stiprės. 
Ji vis labiau ir labiau priešinsis, ir tai padaryti jai bus vis paprasčiau. 

Tai taręs, spausdamas prie krūtinės lietpaltį, svečias atsistojo. 

Siuzana kuo skubiausiai norėjo užduoti jam keletą svarbių klau- 
simų. 

— Prašau, — kreipėsi ji į kunigą. — Gal galėtumėte?.. 

— Turiu eiti, — Fryras ją pertraukė. — Nemanau, kad gerai darau 
būdamas čia. Aš jums padėsiu, tačiau jūs ir jūsų vyras turite manimi 
pasitikėti. Aš... ar... ar galėčiau išsikviesti taksi? 

— O kur jums reikia? 

— Į Londono centrą... Bromptono gatvė. 

— Yra labai nebloga vietinė minitaksi firma, o ir paslaugos piges- 
nės nei juodųjų taksi. Gal galėčiau pati iškviesti? 

— Ačiū jums, — padėkojo jis. 

Siuzana nuėjo į virtuvę ir surinko telefono numerį iš kortelės, 
kabančios ant sienos. Ji buvo taip išsigandusi, kad paklausta vos su- 
gebėjo padiktuoti savo namų adresą. Fergiusas Donlivajus labai pa- 
lankiai kalbėdavo apie Evaną Fryrą. Pernelyg palankiai, kad Siuzana 
galėtų palaikyti jį pamišėliu. 

Sugrįžusi atgal į svetainę, rado svečią vėl prisėdusį ant sofos 
sudėtomis priešais veidą rankomis, užsimerkusį ir besimeldžiantį. 
Nenorėdama trukdyti, ji atsistojo tarpduryje ir laukė iki jis baigs, o 
atmintyje išniro sutrikęs Fergiuso žvilgsnis prie pietų stalo praeitais 
metais ir jo susijaudinimas jų paskutinio susitikimo metu. 

Pasigirdo skambutis. Nejaugi taksi jau atvažiavo? Taip greitai? Ji 
nuėjo prie durų ir atidarė. Gatvėje prie namo stovėjo mėlynas dengtas 
fordas su antena ant stogo ir dirbančiu varikliu. Ji atsisuko į kunigą, 
norėdama jį pakviesti, tačiau šis, spausdamas prie krūtinės lietpaltį, 
jau ėjo koridoriumi. 

— Mano taksi? 

— Taip. Atrodo, taip. 

Fryras jai ištiesė savo vizitinę kortelę ir maldaujamai pažvelgė į 
akis. 

— Tai mano namų adresas ir telefono numeris. Ar atvyksite šįva- 
kar su savo vyru pas mane į svečius? 

Ji vylėsi, kad jai pavyks įkalbėti Džoną. 

— Aš nesu tikra dėl laiko, kada jis grįš namo, — tai tarusi kažką 
prisiminė. — Tačiau auklė... Kaip tik šįvakar ji su draugu eina į kon- 
certą. Pažadėjau jai, kad galės. 

— Tiek jau to, užsukite vėliau. Bet kurią valandą, kai tik galėsite. 
Ar atvyksite? 

Siuzana linktelėjo. 

— Aš pasikalbėsiu su ja. Gal kelioms valandoms išsikviesime kitą 
auklę. 

— Gerai. 

Ji žvilgtelėjo į kortelę. 

— Prašau, daktare Fryrai, paaiškinkite man, ką turėjote omeny- 
je sakydamas, kad Veritė „vis labiau ir labiau priešinsis '? Priešinsis 
kam? 

— Leiskite tai paaiškinti vakare, asmeniškai, — atsakė jis. 
| Tada, dar kartą neramiai pažvelgęs aukštyn, į laiptų aikštelę, sve- 
čias išskubėjo pro duris ir nulipęs prienamio laiptais nuėjo prie taksi. 

Siuzana matė, kaip jis atidarė galines automobilio dureles ir įsi- 
ropštė vidun. Tą akimirką ji pastebėjo šmėkštelint vairuotojo veidą, 
kai šis plačiai šypsodamas atsisuko į kunigą jo pasveikinti. 

Ji net išsižiojo iš nuostabos. 

— Ne, — sušnabždėjo Siuzana. — Ne. Ne. Ne. 

Kunigui nespėjus nė uždaryti durelių, taksi automobilis sužvieg- 
damas padangomis staiga truktelėjo iš vietos. 

Krečiama šiurpo ji paskubomis nusileido laiptais žemyn ir puolė 
bėgti. 

— Stok! — šaukė ji. — Stop! Šokit lauk! Daktare! Daktare Fryrai! 
Šokit! O, maldauju, šokit lauk! 

Ji bejėgiškai skuodė paskui automobilį, stebėdama, kaip jis vis 
tolsta ir tolsta. Žybtelėjo stabdžių žibintai, tačiau ties sankryža gatvės 
gale jis tik truputį pristabdė, tada pasuko į dešinę ir dingo iš akių. 

— Stok! — tuščiai šaukė ji. — Prašau, sustok! Dėl Dievo meilės, 
lipk lauk! | 

Siuzana suklupo ant kelių pačiame kelio viduryje ir pratrūko rau- 
doti. Vairuotojo veidas buvo įsirėžęs jos atmintyje. Ta pati šypsena. 

Ta pati šypsena, kurią buvo mačiusi anksčiau, kai jis buvo atvy- 
kęs taisyti telefonų. Ta pati šypsena buvo jo veide, kai artinosi prie jos 
klinikoje. Taip, tai buvo jis. Ji nė neabejojo. 

Vairuotojas buvo žmogus iš „Telekomo“. 

Džonas žaidė puikiai. 

Pirmą kartą per daugelį pastarųjų savaičių jis jautėsi atsipalaida- 
vęs. Buvo išgėręs porą bokalų alaus, išgirdo keletą naujų anekdotų. Jo 
vargai su Siuzana ir Sarociniu kelioms laimės valandoms pasitraukė į 
šalį. Įvažiavęs į savo gatvę, jis mintyse pakartotinai peržvelgė kamuo- 
liuko skrydį virš medžių į keturioliktąją duobutę, matė, kaip kamuo- 
liukas atsimuša į kuolelį ir įriedėdamas į duobutę uždirba jam „erelį“ ir 
galutinę pergalę. Mintyse švęsdamas laimėjimą, sustojo prie namo. 

Kažkas buvo ne taip. 

Kur Siuzanos automobilis? 

Pirmoji į galvą atėjusi mintis buvo „vagystė“, mat, jiems grįžus iš 
Valstijų, Siuzana dar nė karto nevairavo automobilio. Jos mažas VW 
jau daug savaičių stovėjo ant betonuotos aikštelės, šalia namo. 

Džonas įpuolė į namą, kur jį pasitiko laiptais skubiai besilei- 
džianti auklė, išsičiustijusi, pasidažiusi ir vilkinti puošniu moterišku 
dviejų dalių baltu kostiumu. Iš jos veido išraiškos Džonas nusprendė, 
kad kažkas atsitiko. | 

— O, aš pagalvojau, kad grįžta ponia Karter, — tarė ji. 

— Ji išvažiavo? Automobiliu? 

— Su Verite, — susirūpinusiu balsu atsakė ši. 

— Kurė 

— Nežinau, pone Karteri. 

— Ką tai reiškia nežinau? — jis ūmai užsipuolė merginą, tačiau 
tuojau pat dėl to pasigailėjo. — Atsiprašau. 

Ji supratingai nusišypsojo. 

— Kai tik ponas... kunigas... išvyko, ponia Karter pasiuntė mane 
nupirkti maisto prekių. Grįžusi atgal neradau nei jos, nei Veritės. 

— Kuriuo laiku tai įvyko? 

— Apie antrą valandą. 

— Ir ji neužsiminė, kad ruošiasi kur nors važiuoti? 

— Ne. 

Džonas dirstelėjo į rankinį laikrodį. Buvo septinta valanda dvi- 
dešimt minučių. 

— Aš susirūpinau, pagalvojau, gal kas nors atsitiko Veritei ir ji 
išvežė ją pas gydytoją arba į ligoninę, — paaiškino auklė. 

Paskui ramesniu nei jos išvaizda balsu pridūrė: 

— Esu tikra, kad ji greitai grįš. 

— Penkios valandos? Ko tas kunigas norėjo? 

— Aš nežinau, — nuoširdžiai atsakė mergina. 

— Ar tai tas pats žmogus, kuris buvo atvykęs, man išeinat? 

— Taip. 

— Ar jūs negirdėjote, ką jis pasakė mano Žmonai? 

— Ne, jis norėjo pasikalbėti su ja asmeniškai. 

Džonas suglumęs pažiūrėjo į auklę. 

— O jums jis nieko nesakė? 

— Ne. 

— Niekas neskambino, niekas neatsiuntė jokios žinutės? 

— Ne, niekas nieko. Buvo atvykę keletas žmonių, kurie norėjo 
aplankyti ponią Karter ir mergaitę... Jiems paaiškinau, kad jos greitai 
sugrįš. 

Mergina susijaudinusi nutilo. 

— Ak, ir dar štai kas... Aš nežinau, ar tai turi kokios reikšmės, 
tačiau kunigui išvažiuojant ponia Karter puolė vytis automobilį. Neži- 
nau, gal jis ką nors pamiršo, bet sugrįžusi ponia atrodė apimta baisaus 
sielvarto. 

Džonas suraukė kaktą ir ėmė galvoti. 

— Fryras. Daktaras Fryras. Ar jo tokia pavardė? 

— Aš... aš manau, kad jis taip prisistatė. 

Gatvėje pasigirdo automobilio signalas. Auklė jau ėjo prie durų, 
bet Džonas buvo greitesnis ir priėjęs prie durų išvydo gatvėje, prie 
namo, stovintį išklerusį „Citroėn 2CV“ dirbančiu varikliu. Prie vairo 
sėdėjo kažkoks jaunas vyrukas. | 

— Tai mano draugas, — tarė auklė. — Aš tuojau nueisiu pas jį ir 
pasakysiu, kad negalėsiu važiuoti kartu... Bandžiau jam paskambinti, 
bet jis visą dieną praleido kriketo varžybose. 

— Jūs važiuojate į koncertą, ar ne? 

— Aš atšauksiu jį, pone Karteri. Ketinau jam tai pasakyti, kai jis 
atvažiuos. Nenorėjau niekur eiti, kol nesugrįš ponia Karter. 

— Eikite, — tarė Džonas. — Nėra reikalo sugadinti visą vakarą. 

Ji abejojo. 

— Ar nemanote, kad aš?.. 

— Eikite, — tarė jis. — Gero vakaro! 

— Jūs tikrai? 

— Taip. 

Ji atrodė patenkinta. 

— Ačiū! 

Mergina linksmai pamojavo automobilio vairuotojui, tada nu- 
skuodė atgal pasiimti krepšio. Paskui, pažadėjusi Džonui sugrįžti kuo 
anksčiau, išbėgo į kiemą. 

Džonas atitempė iš savo automobilio bagažinės golfo krepšį ir 
vežimėlį, įkišo juos į spintelę po laiptais, o mintys galvoje vis sukosi. 
Ne, Sarocinis jos neišsivežė. Jeigu ji ir Veritė būtų išvežtos jėga, tai Siu- 
zana nebūtų išvažiavusi savo automobiliu. Tai kurgi ji? 

Gal vėl išvyko atgal į Ameriką? 

Ne, tikrai ne. 

Tuomet kur? 

Jis nuėjo į virtuvę, pakėlė telefono ragelį ir paskambino į telefonų 
tinklo informacijos biurą. Atsiliepus operatorei, Džonas pasiteiravo, 
ar yra jų sąrašuose kanauninkas Fryras, ir padiktavo kelis galimus pa- 
vardės variantus. 

Jam nurodė du telefono numerius. Vienas buvo namų, Brompto- 
no gatvėje. Kitas — Londono universiteto koledžo. Džonas pirmiausia 
paskambino namų telefonu, bet išgirdo tik telefono atsakiklį. Tada jis 
paliko žinutę su prašymu kanauninkui Fryrui kuo greičiau jam pa- 
skambinti. Paskui surinko universiteto telefono numerį. 

Niekas neatsiliepė. 


Dėl dvigubų langų kambaryje viešpatavo klaiki tyla. Už langų 
buvo gražus vakaras, todėl Londono kontūrai, tartum nudažyti tam- 
siai raudonais dryžiais, buvo įgavę rausvą atspalvį. 

Veritė godžiai žindo. Už jos stovintis televizorius buvo įjungtas, 
tačiau begarsiu režimu. Siuzana nuotolinio valdymo pultu perjungi- 
nėjo kanalus, tačiau beveik nieko nematė. Lygiai taip pat vangiai ji 
dabar perjunginėjo savo minčių kanalus. 


460 PETER JAMES * TIESA 


Ji verkė. Ji verkė visą pavakarę. Galvojo apie-Evaną Fryrą. Kas jam 
atsitiko? Tas pats, kas nutiko Fergiusui, Harviui, Zakui Dencigeriui, o 
gal ir Arčiui Varenui? Ji daug kartų, kas pusvalandį, skambino jo kor- 
telėje nurodytais telefono numeriais, desperatiškai norėdama išgirsti, 
kad jam nenutiko nieko bloga, kad jis namie, kad ji tik įsivaizdavo 
taksi automobilyje mačiusi vyro iš „Telekomo“ veidą. 

Ji verkė ir dėl Fergiuso netekties. Jis žūtbūt norėjo jai kažką papa- 
sakoti, tačiau ji nesiklausė, o jei ir klausėsi, tai ne taip, kaip reikėjo. 

Siuzana, ar Fergiusas jums paaiškino apie tai, kas yra čia, jūsų 
namuose? 

Jūsų kūdikiui būtina Bažnyčios apsauga. Ir jums, ir jūsų vyrui. 

Siuzanai maitinant Veritę, mergaitė rankele glostė mamos krūtį. 
"Siuzana nuleido akis į dukrelę, jausdama jai nepaprastą artumą ir mei- 
lę. Sunku patikėti: tai buvo jos kūdikis, ji nešiojo šį žmogutį savo kūne, 
o dabar savo kūnu ją maitina. 

O, jūs galite neįvertinti jos, ponia Karter. Niekada nedarykite šios 
klaidos. Prašau, prisiminkite tai ateityje. 

Mergytė savo baltuose medvilniniuose drabužėliuose atrodė to- 
kia žavi, tokia nekalta, nuostabi. Argi ji galėtų pasikeisti? 

Žmogus ir „Telekomo“. Nejaugi vieną dieną jis atvyks ir ją pa- 
keis? 

Mintys vėl nedavė ramybės. Rožinis atspalvis už lango tamsėjo. 

Fergiusas bandė ją perspėti, tačiau ji neklausė. Jis stengėsi jai pa- 
aiškinti, ką ji gali pagimdyti, tačiau ji nenorėjo nė girdėti. | 

— Aš jiems neleisiu, — sušnabždėjo Siuzana. — Jie tikisi vieną 
dieną ateiti ir pasiimti tave, o paskui panaudoti savo apeigoms. Tačiau 
taip nebus. Aš jiems niekada neleisiu. Niekada. Aš tai pažadėjau tau dar 
tada, kai buvai mažytis Bumpsiukas mano pilvelyje. Ar prisimeni? 

Kai Veritė baigė maitintis, Siuzana atidarė savo rankinę ir iš jos 
išėmė kortelę su telefono numeriu, kurią jai buvo davęs ponas Saro- 
cinis, patikindamas, kad šiuo numeriu jam galima prisiskambinti ir 
dieną, ir naktį. Ji paskambino. 

Jis atsiliepė, telefonui pyptelėjus antrą kartą. , 

— Pone Sarocini, — kreipėsi ji. — Tai Siuzana Karter. 

Po trumpos pauzės pasigirdo malonus bankininko balsas: 

— Sveika, Siuzana, kaip laikotės? 

— Noriu, kad dabar jūs atidžiai manęs paklausytumėte. Šiuo 
metu esu keturioliktame Londono „Hiltono“ viešbučio aukšte, su Ve- 
rite ant rankų. Jeigu nepadarysite taip, kaip jums nurodysiu, aš kartu 
su ja iššoksiu pro langą. 

— Leiskite man su ja pasikalbėti, — paprašė Kiundzas. 

Jis pats nuvažiavo limuzino klasės mersedesu į Hitrou oro uostą, 
nes norėjo būti kartu su ponu Sarociniu, kai šis vyks pas Siuzaną. 

— Tik nuvežk mane, Stefanai, į „Hiltoną“ Parko skersgatvyje, ir 
nieko daugiau. Ar šis viešbutis tau žinomas? 

Ponas Sarocinis sėdėjo ant galinės automobilio sėdynės. Jau buvo 
tamsu, todėl Kiundzas veidrodėlyje neįžiūrėjo pono Sarocinio veido ir 
dėl to jautėsi nepatogiai. Ponas Sarocinis buvo blogai nusiteikęs ir dėl 
to Kiundzas irgi jautėsi nepatogiai. Kiundzas norėjo, kad šeimininkas 
nuvažiuotų į susitikimą gerai nusiteikęs, nes baiminosi dėl Siuzanos. 
Ji elgėsi kvailai; jam reikėjo su ja pasikalbėti, reikėjo perspėti, kaip pa- 
vojinga supykdyti poną Sarocinį. 

Oi, Siuzana, Siuzana, mano brangioji Siuzana, ir kodėl tu tai pa- 
darei? 

Buvo šeštadienio vakaras, didelis judėjimas. Kol išvažiavo iš oro 
uosto, užtruko keturiasdešimt penkias minutes, o kai sustojo prie 
įėjimo į viešbutį, buvo jau beveik vienuolikta valanda. Pro sukamąsias 
duris išėjo linksmai nusiteikę, vakariniais drabužiais vilkintys žmonės. 

Visą kelionę ištylėjęs ponas Sarocinis prabilo tik dabar: 

— Palauk čia. 

Galinės durelės atsidarė. Kiundzas išgirdo šnarant banknotus, 
netrukus durininkas jau stovėjo priešais automobilį, modamas ranka 
ir rodydamas, kaip įsukti į laisvą vietą sausakimšame viešbučio kieme. 
Neramia širdimi jis stebėjo, kaip ponas Sarocinis įeina į viešbutį. Pas- 
kui pažvelgė aukštyn. Siuzana buvo kambaryje: daugelyje langų buvo 
šviesu, kažkuris iš jų turėjo būti jos. 

Prašau, Siuzana, tik būk protinga, ak, prašau, būk protinga mergai- 
tė. Aš nenoriu, kad man tektų tave bausti. 

Kiundzas kasdien stengėsi išvengti minčių apie kūdikį, tačiau 
nieko negalėjo pakeisti. Ponas Sarocinis buvo pažadėjęs, kad vieną 
dieną jis bus katu su Siuzana. Jis, Siuzana ir Veritė, visi trys drauge, 
visa šeima, vienovė, trejybė. Jis troško paimti mergaitę, šį mažą žmo- 
gutį rusvais Siuzanos plaukais, savo dukrą, savo rankomis, laikyti ją 
prie savęs ir matyti, kaip ji žiūri jam į akis, kaip tiesia į jį savo rankas, 
ir girdėti ją sakant: Tėveli! 

Deja, ji žiūrėjo į akis Džonui Karteriui. 

Per pastarąsias keturias savaites jis patyrė naujus ir painius jaus- 
mus. Jis regėjo pasaulį naujoje šviesoje, regėjo pasaulį, kuris sukasi 
jau nebe aplink jį, o aplink šį mažą vaikelį. O, kaip jis norėjo apglėbti 
Siuzaną savo rankomis, švelniai ją pabučiuoti ir pasakyti, kad tai jis, o 
"ne ponas Sarocinis yra mergaitės tėvas ir kad jie nuo šiol amžinai bus 
kartu, kad jis saugos ją ir Veritę. Daugiau niekas jų nebeįskaudins. O, 
kaip jis norėjo jai pasakyti, kad ponas Sarocinis pritarė jų meilei! 

Ak, Siuzana, ar tu kada nors suprasi, kaip aš myliu tave? O tavo 
kūdikis, ne, mūsų kūdikis? O ji? Prašau, brangioji, tu dabar turi elgtis 
protingai, dabar negalima žaisti su ponu Sarociniu. 

Tu negali rizikuoti mūsų būsima laime. 

Emilis Sarocinis išėjo iš lifto keturioliktame aukšte, susiorienta- 
vo koridoriuje pagal kambarių numerius, tada pasuko į kairę, paėjėjo 
koridoriumi ir sustojo prie kambario 1401. Ant durų buvo užkabinta 
lentelė NETRUKDYTI. Jis paspaudė durų skambutį. 

Niekas neatsiliepė. 

Paskambino dar kartą, tik jau ilgiau. Vėl luktelėjo. Paskui dar 
kartą paskambino. 

Pagaliau pasigirdo atkabinamos grandinėlės dzingtelėjimas. Pas- 
kui spragtelėjo spyna. Po akimirkos durys atsidarė, o už jų ponas Sa- 
rocinis išvydo augalotą barzdylą baltu frotiniu chalatu. Lovoje sėdėjo 
šviesiaplaukė mergina, ant grindų dryksojo išmėtyti odiniai apdarai. 

— Kas tu toks, velniai griebtų? — ryškiu airišku akcentu paklau- 
sė vyras. 

— Atvykau susitikti su Siuzana Karter, — nei kiek nesutrikęs 
šaltakraujiškai atsakė ponas Sarocinis. 

— Su kuo? — nuoširdžiai nustebo Žmogus. 

— Su Siuzana Karter, — pakartojo jis. 

— Supainiojai sušiktus kambarius! — durys užsitrenkė. 

Siuzana Karter, stebėdama pro priešais esančio tūkstantis keturi 
šimtai antrojo kambario durų akutę, matė, kaip ponas Sarocinis apsi- 
suka ir nueina. Aštuntą valandą vakaro sočiai pavalgiusi Veritė miego- 
jo kuo ramiausiai. 


— Kodėl tu, Stefanai, nepatikrinai? Kodėl negalėjai dėl manęs įsi- 
tikinti, ar Siuzana tikrai yra ten, kur sakė? 

— Londone yra dar ne vienas „Hiltono“ viešbutis, — atsakė 
Kiundzas. — Galimas dalykas, kad... 

— Ne, — atkirto ponas Sarocinis. — Tai neįmanoma. Ji tiksliai 
nurodė. Parko skersgatvis, „London Hilton“, tūkstantis keturi šimtai 
pirmas numeris. Pas juos neužsiregistravo jokia Siuzana Karter. Jie 
nieko nežino apie jokią pas juos apsistojusią moterį su kūdikiu. 

Kiundzas pajuto, kaip jį užplūsta džiaugsmas dėl to, kad Siuzanos 
čia nėra. Jis buvo išsigandęs dėl jos; niekada nežinai, ką gali padaryti 
ponas Sarocinis, kai jis supyksta, bet dabar atsitiko paradoksalus daly- 
kas. Siuzanos čia nebuvo ir ponas Sarocinis negalėjo padaryti jai nieko 
bloga. Vadinasi, Siuzana saugi. Tačiau tai tik dar labiau įsiutino poną 
Sarocinį. Taigi jai dabar gresia dar didesnis pavojus. 

Ak, Siuzana, aš taip tavimi didžiuojuosi. Lik laisva, bėk, slėpkis, tik 
lik laisva, kartu su mūsų kūdikiu, mudviejų kūdikiu, mudviejų dukra! 

Nelauktai Kiundzo galvoje ėmė ryškėti planas. Jeigu jam pavyktų 
ją rasti, jis galėtų padėti jai pasislėpti. Jis galėtų neprileisti pono Saro- 
cinio prie Siuzanos. 

Tačiau tai reikštų nelojalumą ponui Sarociniui. Jis nė karto per 
savo gyvenimą nebuvo nelojalus ponui Sarociniui. Jis net neįsivaiz- 
davo, kad galėtų toks būti, nors ir labai norėtų. Jis bijojo net tokios 
minties. 

Tačiau mintis apie tai, ką ponas Sarocinis gali priversti jį padaryti 
Siuzanai, kaip ją nubausti, jį dar labiau išgąsdino. Kartkartėmis jis už- 
simerkęs vis dar girdėdavo Klaudijos riksmus ir tą jam buvo sunku 
pakelti. Jis nežinojo, kaip jam reikėtų ištverti Siuzanos šauksmą, ir 
bijojo, kad jis, galimas dalykas, to neištvertų. 

— Aš surasiu ją, — tarė jis, kai mersedesas sustojo šalia pono 
Sarocinio klubo. 

— To nereikės, Stefanai. Siuzana man vėl paskambins. Ji praradu- 
si pusiausvyrą. Kai žmonės netenka pusiausvyros, su jais reikia elgtis 
labai atsargiai, visada tai atsimink. Grįžk į savo butą Grafo dvare. Ryte 
tau paskambinsiu. 


Kiundzas pirmą kartą nepakluso pono Sarocinio nurodymams. 
Jis nevažiavo namo, bet pasuko į Pietų Londoną, į gatvę, kurioje gyve- 
no Karteriai, ir sustojo per saugų atstumą nuo jų namo. 

Jis matė Džono Karterio BMW, tačiau Siuzanos folksvageno ne- 
buvo nė ženklo. Išjungęs automobilio variklį, Kiundzas ūmai pajuto, 
kaip jį apima didelė baimė. Nejaugi ponas Sarocinis žino, kad jis čia? 
Ką jis jam padarytų, jeigu tai paaiškėtų? 

Kiundzas žinojo atsakymą. Tačiau jis žinojo ir tai, kad ponas Sa- 
rocinis gali nesužinoti, jog jis čia. Nebent, ir Kiundzas pagalvojęs apie 
tai vėl sunerimo, nebent jis pajustų Kiundzo baimę. Tačiau Kiundzas 
tuo abejojo. Tikriausiai tik ne šįvakar. Juk ponas Sarocinis buvo pavar- 
gęs po kelionės, jau buvo vėlus metas, jis turbūt eina miegoti. 

Surizikuoti buvo verta. Kiundzas dabar galėjo ryžtis viskam. 

Jis liko sėdėti mersedese, stebėjo, klausėsi. Auklė buvo nenuspėja- 
ma. Ji bet kuriuo metu galėjo grįžti į namus, o gal ji jau buvo namuose, 
nors greičiausiai dar ne, jos balsas čia nebuvo užfiksuotas nuo pusės 
aštuntos vakaro. Norėdamas paprasčiausiai tuo įsitikinti, Kiundzas 
paskambino savo mobiliuoju ir aktyvavo nuotolinio balso perklau- 
symo funkciją. Vien tik Džono skambučiai draugams, teiraujantis, gal 
kas nors buvo matęs Siuzaną. Skambutis į policiją ir informacija apie 
tai, kad jo žmona, esanti nestabilios psichinės būsenos, dingo iš namų 
kartu su jų naujagime. 

Gal Džonas Karteris tikrai nežinojo kur ji. O gal tai tik neblogas 
triukas. 

Kiundzas norėjo pats surasti Siuzanai auklę, bet jam tai buvo už- 
drausta. Ponas Sarocinis primygtinai tvirtino, kad Veritė turėtų augti nor- 
malioje aplinkoje. Jis net Kiundzui priminė Dvidešimt trečiosios tiesos 
žodžius: „Girdžiu ir pamirštu, matau ir prisimenu, darau ir suprantu.“ 

Ponas Sarocinis norėjo, kad Veritė suprastų tai, ką daro. Kad gy- 
ventų normaliame pasaulyje ir tokiu būdu geriau jį suprastų. Kai ji bus 
vyresnė, tada jie pradės savo darbą. O iki to laiko reikėjo ją apsaugoti, 
tačiau nieko daugiau. 

Jam labai pravertė laikotarpis, kai Siuzanos ir Džono Karterių tris 
savaites nebuvo namie. Kiundzas galėjo paslėpti stebėjimo įrangą taip, 
kad niekas niekada jos nerastų, nebent išardytų visą namą atskiromis 
plytomis, bet ir tai vargu, ir jis tuo nepaprastai didžiavosi. 

Pasinaudojęs savo raktu, įsmuko pro pagrindines duris į vidų, 
atsargiai jas uždarė ir tyliai nupėdino po laiptais, ten, kur jis būtų 
nepastebimas nei išėjęs iš virtuvės, nei iš svetainės. Jis išgirdo Džoną 
kalbant telefonu, jo balsas sklido iš svetainės. 

Kiundzas kurį laiką stovėjo sustingęs, uosdamas Siuzanos kva- 
pus, mėgaudamasis jais. Kaip gera ir vėl taip stipriai jausti jos kvapą. 
Šiam namui būtinai reikėjo šito: jos kvapų; jai išvykus į Ameriką, na- 
mas be jos kvapų buvo virtęs apleista vieta. O dabar Siuzana vėl buvo 
visur, aplink jį, ir jis jautėsi beprotiškai laimingas. 

Jis jautė, kad ji vėl grįžo namo. 

Tačiau dabar stipriai padvelkė viskiu ir cigaretės dūmais. Nors 
ir labai nenoriai, vis dėlto Kiundzas liovėsi uostęs Siuzanos kvapus ir 
ėmė koncentruotis į savo užduotį. Jis vogčiom nusėlino iki pat plačiai 
atidarytų svetainės durų ir įdėmiai žvilgtelėjo į kambarį. 

Televizorius rodė vaizdą, bet garsas buvo išjungtas. Džonas Kar- 
teris sėdėjo ant sofos, nugara į jį, ir kalbėjo telefonu, kaip Kiundzas 
spėjo, su kažkuo iš ligoninės personalo. 

Kiundzas kantriai laukė, o neapykanta šiam žmogui, stebint jį, 
su kiekviena sekunde vis labiau augo, stiprėjo, kol galiausiai jį visiškai 
užvaldė nelyginant jame tūnantis demonas ir nuvedė pirmyn, artyn; ir 
pagaliau, tyliai, be jokio garso, įveikęs kelis jardus kilimu, jis atsidūrė 
šalia Džono. Televizoriaus ekrane du prie laužo sėdintys vyrai rūkė 
vieną cigaretę po kitos ir kalbėjo, nors dabar Kiundzas jų ir negirdėjo, 
bet puikiai žinojo apie ką — apie gyvenimo prasmę. Jis jau buvo matęs 
šį filmą anksčiau: vyrai pliurpė niekus, erzino jį ir tada, ir dabar, ir tik 
dar labiau sustiprino jo pyktį. 

Jis palaukė, kol Džonas baigs kalbėti ir padės ragelį į vietą, o tada 
prabilo: 

— Labas vakaras, pone Karteri. 

Džonas atsigręžė. Kiundzas smogė jam trimis coliais žemiau 
smakro, kaip buvo išmokęs karate treniruotėse, ir nutrenkė jį nuo 
sofos ant grindų, tačiau smūgis nebuvo toks stiprus, kad sulaužytų 
Džonui sprandą. Kiundzas nenorėjo jam greitos mirties. 

Džonas tysojo ant žemės, vos gaudydamas kvapą ir springdamas, 
apkurtęs, jausdamas kaukolę varstančius skausmus, ir apstulbęs žvel- 
gė į virš jo stovintį aukštą, stambų vyrą. Paskui, sukaupęs visas jėgas, 
atsirėmė delnais į grindis, bandydamas išlaikyti pusiausvyrą ir keltis. 
Kiundzas spyrė jam po smakru, sutrupindamas žandikaulį ir išmušda- 
mas kelis dantis, o paskui šiurkščiai apvertė jį ant nugaros. 
| Apsvaigęs, bet nejausdamas skausmo, Džonas stebeilijo tiesiai į 
Kiundzą. Pamažu ėmė rūšiuoti savo mintis. Kas jis toks? Pamišėlis? 
Plėšikas? Ką, po velnių, jis?.. Netrukus pajuto, kad regėjimas gerėja, o 
mintys tampa nuoseklesnės. Veidas. Matytas. Klinikoje, Kalifornijoje. 
Jis priminė aną vyrą, liokajų, jį nuvedusį į pono Sarocinio kabinetą tą 
dieną, kai Džonas nuskrido į Ameriką. 

Kiundzas, stovintis tiesiai virš Džono, rankas sugrūdęs į kišenes, 
prabilo: 

— Pone Karteri, pasakyk man, kur išvažiavo Siuzana. 

Džonas bandė kalbėti, tačiau žandikaulį suskaudo taip stipriai, 
kad jis net suriko. Susiėmęs rankomis už kraujais paplūdusio smakro, 
jis sumurmėjo: 

— Než... nežinau. 

Jis stengėsi galvoti logiškai. Ar tik ne Sarocinis jį atsiuntė? 

Žvelgdamas į po juo sudribusį Džoną, Kiundzas jam jautė tokią 
stiprią neapykantą, kad pačiam atrodė, jog neatlaikys, plyš pusiau. Ar 
dabar džiaugiėsi, pone Karteri? — norėjo paklausti jis. — Ar tau dabar 
malonu taip pat, kaip dulkinant Siuzaną? 

Kiundzas norėjo šiam žmogui padaryti visko tiek daug, kad net 
nežinojo, nuo ko geriau pradėti. 

— Aš dabar pakankinsiu tave, pone Karteri, ir labai smarkiai. Ar 
supranti mano motyvus? 

Džonas suglumęs žvelgė į jį. 

— Aš ne... ji... popiet... ji išvyko... nesakė... 

— Tu neteisingai mane supratai, pone Karteri. 

Kiundzas šyptelėjo jam. Jis norėjo, kad Džonas Karteris atsipalai- 
duotų, nurimtų, įsiklausytų. Jis norėjo, kad šis žmogus suprastų, kodėl 
yra baudžiamas. Jis norėjo, kad Džonas pajustų dėkingumą. Tryliktoji 
tiesa byloja, kad visas dėkingumas kyla iš bausmės. Džonas būtų dė- 
kingas, jeigu galėtų suprasti, iš tikrųjų suprasti, koks nepaprastai svar- 
bus yra šis kūdikis, kurį pagimdė jo žmona. 

Tą akimirką, Kiundzui nespėjus nė sureaguoti, Džonas Karteris 
sugriebė ranka mažą, tvirtą stalelį ir iš visų jėgų trenkė jam į blauzdą. 

Iš nuostabos riktelėjęs Kiundzas žengtelėjo atatupstas ir visu 
ūgiu griuvo ant sofos atramos. Džonas Karteris pašoko ant kojų ir jau 
skuodė pro duris į prieškambarį. Jausdamas skausmą ir dėl to tik dar 
labiau įsiutęs, Kiundzas šlubčiodamas puolė jam iš paskos. 

Džonas jau buvo prie laukujų durų ir sugriebė „Banham“ užrakto 
rankeną, bet ši nepajudėjo nė iš vietos. O, Dieve! Nuleistas spynos kaiš- 
tis. Vos sugraibęs savo virpančiais pirštais Džonas kilstelėjo jį aukštyn, 
paskui dar kartą. Durys prasivėrė, bet tik keletą colių — kilpoje garsiai 
kaukštelėjo saugumo grandinėlė, — ir trūktelėjusios sustojo vietoje. 

Jis iš nevilties jas užtrenkė. Kaip, po galais, galėjo užsikabinti 
durų grandinėlė? Kaip? Kaip? Kaip? Jis čiupo ją pirštais, bet tuo pat 
metu stipri ranka, nutvėrusi jį už plaukų, smarkiai trūktelėjo atgal. 
Kojos nuo smūgio į jas sulinko, ir Džonas, iš nevilties raudodamas, 
krito aukštielninkas. 

Apimtas įsiūčio Kiundzas visu svoriu atsistojo ant Džono deši- 
niojo kelio girnelės ir šią sutrupino. 

Nuo patirto skausmo ir šoko Džonas mėšlungiškai stryktelėjo 
nelyginant lėlių teatro marionetė. Apimtas agonijos jis net užstau- 
gė, tada krito atgal ir raičiodamasis, sukiodamas galvą į visas puses, 
kumščiais ėmė kulti grindis. Garsiai vaitodamas jis sukiojosi į kairę ir 
į dešinę, tačiau tai neapmalšino nežmoniško skausmo, kuris it įkaitinti 
peiliai varstė kūną. 

Dieve, leisk man greičiau numirti, — pagalvojo jis. — Leisk man 
numirti. Maldauju, sutinku su bet kuo, bet tik atimk šį skausmą, pribaik 
mane, maldauju, pribaik. Jis pirštais įsitvėrė į kilimą, dantimis įsikibo 
į jo pluoštą, staugė, vaitojo, jam atrodė, kad nuo skausmo iš akiduobių 
iššoks akys, plyš ausys, skils kaukolė. 

Tada užpuolikas vėl apvertė jį ant nugaros ir užmynė batu kaklą, 
prispausdamas Džono galvą prie grindų. 

Akių obuoliai buvo išsprogę, veidu sruvo prakaitas, o jis duso ir 
vis stengėsi įkvėpto oro, jausdamas, kad springsta savo krauju. Kiun- 
dzas šypsojosi. 

— Pirmoji tiesa, pone Karteri sako, kad skausmas pagimdo tikrą 
meilę. Norėčiau, kad pagalvotum apie tai. Taip pat norėčiau, kad sup- 
rastum, jog taip darau norėdamas padėti Siuzanai. Jeigu tu žinotum, 
kuo aš rizikuoju, kad galėčiau padėti jai, tu pamiltum mane, pone 
Karteri, tikrai pamiltum. O dabar prašau susikaupt, gerai pagalvot ir 
atsakyt į mano klausimą: kur ji? 

Jis stipriau primynė koja Džono kaklą. Pernelyg stipriai. Trakš- 
telėjo kaulas, Džono Karterio akys išsprogo, ir jis ėmė gargaliuoti. 
Kiundzas atleido, bet tik truputį. 

— Ššššne... šššnau, — sunkiai atsidusdamas pratarė Džonas, — 
nežinau. Aš nešnau. Prašššau, patikėk. 

Kiundzas iš kišenės išsitraukė mažą lenktinį peiliuką ir atlenkė 
geležtę. 

— Man nepatinka, kai tu myliesi su savo žmona, pone Karteri. Aš 
pasistengsiu, kad ateityje negalėtum to daryti. 

Tebestovėdamas Džonui ant kaklo, Kiundzas iš lėto sulenkė ke- 
lius ir ėmė lenktis pats, jausdamas stiprų skausmą savo kairėje kojoje. 
Paskui sugriebė Džono kelnių diržą ir trūktelėjęs atsegė. 

Džonas siaubingai suriko; jis purtėsi visu kūnu, įnirtingai mosi- 
kavo rankomis. 

Tuo metu Kiundzas sau už nugaros išgirdo triukšmą. 

Jis atsigręžė. Namo durys buvo praviros, apsauginė grandinė 
įtempta. | 

— Ei? Pone Karteri? Ei? 

Tai buvo auklė. Kiundzas atpažino ją iš balso ir delnu užspaudė 
Džonui burną. 

— Einu! — šūktelėjo jis. — Uždarykite duris, kad galėčiau atka- 
binti grandinėlę. 

Durys užsidarė. Kiundzas mąstė žaibiškai. Jis nutvėrė Džoną 
už dešiniojo riešo ir, taikydamas per veną, giliai jį perrėžė, paskui tą 
pačią sekundę lygiai taip pat perrėžė ir kairįjį riešą. Tada nuskubėjo į 

virtuvę ir ten stabtelėjo pakišti peilio po vandens srove iš čiaupo ir jo 
nušluostyti. Netrukus atkabino užpakalines duris, išsmuko į sodą ir 
peršokęs tvorą atsidūrė tamsiame parke, kuriuo paskubomis patraukė 
prie mersedeso. 

Automobilį buvo palikęs pakankamai toli, todėl auklė, kurią jis 
aiškiai atpažino prienamio šviesoje, vargu ar galėjo išgirsti, kaip jis 
užvedė variklį. O be to, visą dėmesį ji buvo sutelkusi į duris. Jis matė, 
kaip mergina vėl mėgina jas atrakinti, kaip jas stumdo po keletą colių, 
kol galų gale grandinėlė pati išlindo iš kilpos. 


Kai Kiundzas po dvidešimties minučių grįžo namo, jo laukė 
pono Sarocinio balso pranešimas: „Ryt, dešimtą ryto, manęs laukia 
pasimatymas su Siuzana. Paimsi mane nuo klubo devintą. Šįsyk ji 
manęs neapvils.“ 


72 


Buvo lietingas sekmadienio rytas, pliaupė vasaros liūtis. Kiun- 
dzas vairavo mersedesą vienodu septyniasdešimties mylių per valan- 
dą greičiu kalvotu Bakingemšyro užmiesčio greitkeliu. Kelio ruožas, 
kuriuo jie dabar važiavo, buvo trijų juostų, su dviguba balta linija, kuri 
tai iš vienos, tai iš kitos pusės virsdavo brūkšnine, leidžiančia lenkti. 
Laikrodis prietaisų skydelyje rodė devintą penkiasdešimt. 

Eismas ta pačia kryptimi buvo vangus; kas kita — priešinga, 
Londono, kryptimi. Pro šalį praūžė didžiulis sunkvežimis, aptašky- 
damas lietaus vandeniu priekinį stiklą taip, kad Kiundzas nebematė 
kelio, ir sudrebindamas į sūkuriuotą srautą patekusį limuziną. Jis per- 
jungė valytuvus į greitesnį režimą. 

Ponas Sarocinis nieko neužsiminė apie praėjusią naktį, ir Kiun- 
dzas pamanė: tai reiškia, kad šeimininkas nenutuokia apie jo nepa- 
klusnumą. Šiaip ar taip, tačiau jis vis tiek nuogąstavo, kad ponas Saro- 
cinis gali apie tai užsiminti. 

Kiundzas šįryt atsibudo prislėgtas ir labai susirūpinęs. Užuot 
džiūgavęs dėl to, kad atkeršijo Džonui Karteriui, jis jautėsi nusivylęs. 

Ir nesuprato kodėl. Kiundzas jautėsi esąs nešvarus, sakytum jam būtų 
reikėję išsimaudyti, nors ką tik buvo nusimaudęs po dušu. Išvydęs Siu- 
zaną jis pasijaustų visiškai kitaip. Tada jis pasijaustų puikiai. 

Deja, šiandien jį baugino pono Sarocinio nuotaika. Ji buvo bloga, 
daug blogesnė negu vakar. Jis net neprisiminė, kad ponas Sarocinis 
kada nors būtų buvęs taip blogai nusiteikęs. Jis bijojo to, ką ponas Sa- 
rocinis gali liepti jam padaryti Siuzanai. 

— Vakar vakare, Stefanai, — prabilo ponas Sarocinis. 

Kiundzas įsitempęs nepratarė nė žodžio. 

— Vakar vakare, kai Siuzana Karter man paskambino antrą kar- 
tą, — Kiundzas stebėjo jo veidą veidrodėlyje, sunerimęs, kad ponas 
-Sarocinis ims ir pasiteiraus apie Džoną. 

Bankininkas žiūrėjo pro šoninį stiklą, glostė sau smakrą, laukda- 
mas tinkamo momento tęsti savo kalbą. 

— Tai štai, Stefanai, ji man paaiškino, kad norėjo sužinoti, ar 
galinti pasitikėti manimi, tai yra ar aš tikrai atvyksiu vienas. Todėl ji 
vakar mane išbandžiusi. 

Bloga lemiantis pono Sarocinio tonas tik dar labiau sustiprino 
Kiundzo nerimą. 

— Ji matė tavo veidą, Stefanai. Kai vežei tą baisųjį kunigiūkštį, 
daktarą Fryrą. Ji matė tavo veidą. 

Kiundzas tai žinojo. Jis pats matė jos veidą, o iš Siuzanos akių su- 
prato, kad jinai jį atpažino. | 

— Taip, tai buvo klaida, — atsakė jis. 

Šią problemą jis galėjo išspręsti. Išvydęs Siuzaną, jis būtų galėjęs 
viską paaiškinti, ir ji būtų supratusi. Tai buvo tik šlykštus kunigiūkštis, 
parazitas. Iš jo liko tik atminimas. 

— Per daug klaidų, Stefanai. Man atrodo, tavo meilė šiai moteriai 
neleidžia tau blaiviai galvoti. 

Šiurkštus, priekaištaujantis pono Sarocinio tonas sukėlė šiurpu- 
lius, kurie perbėgo Kiundzo kūnu. Jam nesuspėjus nė prasižioti, ponas 
Sarocinis tęsė: 

— Tu nuolat klysti, Stefanai. Aš jau nepajėgiu suskaičiuoti tavo 
klaidų, kurias padarei pastaruoju metu. Tu leidai Siuzanai Karter pa- 
bėgti į Jungtines Valstijas. Tu leidai kunigui, daktarui Fryrui, vienam 

patekti į Veritės kambarį. O ir dabar tu nepaklusai mano nurodymui. 
"Tu vakar vakare tuojau pat negrįžai namo, į butą Grafo dvare, bet nu- 
važiavai į Karterių namus. 

Kiundzas sustingo. Užpakalinio vaizdo veidrodėlyje jo žvilgsnis 
kelią. Kaip? Kaip? Kaip tai? 

Tada jis suprato, ir jį vėl nukrėtė šiurpas, tik daug stipresnis. 
Žinoma. Auklė. Ponas Sarocinis neleido jam surasti auklės, sakė, kad 
auklė turi būti atrinkta visiškai atsitiktinai. Tačiau pono Sarocinio gy- 
venime nieko, visiškai nieko, nebūdavo atsitiktinio. 

Ponas Sarocinis įtaisė šią auklę pas Karterius prižiūrėti ne tik 
Veritę. Ji buvo pasamdyta šnipinėtų jį. 

— Siuzanos Karter psichika yra labai nestabili. Telefonu ji man 
priminė tai, ką buvau pažadėjęs jos vyrui: kad daugiau niekas nebus 
nužudytas ir kad daugiau jie nebus sekami. Dabar ji grasina nužudyti 
kūdikį ir nusižudyti pati. Tvirtina, kad jeigu dar kada nors tave pa- 
matys, ji nužudys Veritę. 

— Aš jai viską paaiškinsiu, — drebėdamas tarė Kiundzas. — Aš 
ją nuraminsiu, ji supras. 

— Aš negaliu prisiimti tokios rizikos, Stefanai, — pono Sarocinio 
balsas buvo grėsmingas, o tai reiškė, kad jo žodžiai neatšaukiami. 

Kiundzas toliau vairavo tylėdamas. 

— Tai tu kaltas dėl susidariusios situacijos, Stefanai, ir aš leisiu 
tau pasirinkti, kaip iš jos išeiti. Arba tu nužudysi Siuzaną Karter, arba 
tu nematysi jos per amžius. 

— Aš negaliu jos nužudyti, — tyliai atsakė jis. 

Jie artėjo prie lėtai važiuojančio vano. Kiundzas pagreitino no- 
rėdamas aplenkti, tačiau priešinga kryptimi plūdo ištisas automobilių 
srautas. Jis grįžo atgal. 

— Tuomet niekada prie jos neprisiartinsi. 

— Bet mano pareiga — išmokyti Veritę Tiesų, — bandė aiškinti 
Kiundzas. 

— Veritė gimė žinodama visas Tiesas, Stefanai. Būtent todėl ji ir 
yra nepaprasta. Todėl ji yra unikali. Jai nereikia, kad kas nors ją išmo- 
kytų Tiesų. Su amžiumi ji viską supras. Tiesos bus jos antroji prigimtis. 
Kaip ir daugelis kitų dalykų. 

— Jūs man pažadėjote, kad Siuzana bus amžinai mano. 

— Dvidešimt septintoji tiesa byloja, kad nieko nėra amžina. Tai 
entropijos dėsnis. Bėgant laikui natūraliai didėja netvarka. Net paža- 
dai nėra amžini, Stefanai. 

Kiundzas vėl nutilo. Jis pabandė įsivaizduoti, kaip žudytų Siuza- 
ną, bet negalėjo. Jis bandė įsivaizduoti, kaip reikėtų gyventi ir daugiau 
niekada jos nebepamatyti. Negalėjo. 

Kas lauktų Siuzanos, jeigu jis nebegalėtų jos apginti? Ji buvo per 
daug laisvos dvasios, ji buvo per daug valinga. Kada nors ji ir vėl su- 
pykdytų poną Sarocinį. 

O kas tada? 

Galvoje aidėjo Klaudijos aimanos. 

Jis vėl suktelėjo vairą, norėdamas pamatyti kelią priešais vaną. 
Tolumoje artėjo didžiulis autofurgonas. Buvo galima suspėti, laiko už- 
tektų, jeigu tik jis spustelėtų akceleratorių. 

Tačiau Kiundžzas vėl grįžo atgal. Paskui, žiūrėdamas į pono Saro- 
cinio atvaizdą veidrodėlyje, tarė: 

— Aš apvyliau jus. Esu nedoras. Penktoji tiesa sako: „Vienintelis 
tikras apsivalymas yra sunaikinimas.“ 

Kiundzas staiga pasuko vairą į dešinę. Mersedesas išniro iš už 
vano ir kryptelėjo tiesiai į priešpriešinio eismo juostą. 

Siuzana, mano mylimoji, tai darau dėl tavęs, nes labai tave myliu, 
daug labiau nei tu pajėgtum suprasti. 

Kiundzas ir vėl išgirdo Klaudijos riksmą. O paskui, pirmą kartą 
gyvenime, jis išgirdo rėkiant poną Sarocinį. 

Tai buvo svarbiau už viską. 

Didžiulis autofurgonas kliudė limuzino bortą, sulamdė jo stogą, 
paskui ėmė stumti po jo ratais pakliuvus; suknežintą kledarą į priekį, 
kokius du šimtus jardų, ir tik tada, nuslydęs į šalikelę, sustojo plačiame 
griovyje. 

Po akimirkos iš jo kabinos iššoko sveikas vairuotojas, o merse- 
deso bake sprogęs ir ugnies kamuoliu virtęs benzinas savo liepsnose 
pasiglemžė ir autofurgoną. 


Epilogas 


Cakt... cakt... cakt... cakt... cakt... 

Garsas Siuzaną varė iš proto. Jai iki kitos savaitės galo reikėjo 
baigti redaguoti Fergiuso Donlivajaus raštų antologijos rankraštinį 
variantą, todėl dirbo prie jo visą savaitgalį. Ši knyga buvo jos idėja, be 
to, ji įkalbėjo „Maglan Lowry“ pavesti vienam labai protingam, moks- 
lo temomis rašančiam žurnalistui, prieš kelerius metus visiškai atsi- 
tiktinai parašiusiam trumpą biografinę apybraižą apie Evaną Fryrą, 
surinkti mokslininko Donlivajaus veikalus į viena. 

Procesas vyko lėtai, todėl nesavanaudiškas darbas užtruko pen- 
kerius metus, tačiau ji jautė, kad Fergiuso atžvilgiu pasielgė teisingai, 
ir tai bus duoklė Fergiuso atminimui. 

Cakt... cakt... cakt... cakt... cakt... 

Tai buvo girdėti ir per lubas. Tai buvo ta nelemta smiltpelė Bezė, 
kurią jie prieš dvi savaites padovanojo Veritei penktojo gimtadienio 
proga. Ji vis bėgo ir bėgo, sukdama jos narvelyje įtaisytą bėgtakį. Ret- 
sykiais jai net atrodydavo, kad Veritė gyvūnėlį specialiai versdavo taip 
bėgioti. Kaskart, kai tik Siuzana susikaupdavo darbui, smiltpelė ne- 
delsdama pradėdavo savo prakeiktą aerobikos užsiėmimą. 

Siuzana šiuo metu buvo užstrigusi viename sudėtingame knygos 
skyriuje. Tai buvo viena iš daugelio Fergiuso minčių apie laiko teori- 
jas. Ji prisiminė, kaip vieną kartą jau bandė perprasti šį fragmentą; tai 
buvo paskutinioji Fergiuso parašyta knyga, išleista jau po jo mirties. 
Atsiliepimai apie šią knygą buvo geri, tačiau ji nebuvo taip graibstoma, 

kaip Siuzana tikėjosi. Vis dėlto ji guodėsi, kad leidinys Fergiusui būtų 
patikęs: palankūs kolegų atsiliepimai jam visuomet reiškė daugiau nei 
parduodamų knygų skaičius. 

Laikas yra kreivė, o ne tiesė. Linijinis laikas yra iliuzija; mes egzis- 
tuojame erdvės ir laiko kontinuume. 

Kartais ji vildavosi, kad tai tiesa, kad laikas tėra iliuzija ir žmonės 
nemiršta, ir nesiliauja egzistavę taip paprastai, kaip gali atrodyti, kad 
kiekvienas kada nors egzistavęs Žmogus egzistuoja ir dabar. Tačiau to- 
kia viltis turėjo spragų. Ji norėjo, kad Fergiusas ir dabar egzistuotų. Ir 
Harvis Adisonas. Bet ne ponas Sarocinis. 

Stalo stalčiuje ji laikė laikraščio iškarpą apie pono Sarocinio 
mirtį: Siuzanai ji nuolat patvirtindavo, kad jis tikrai miręs. Tai buvo 
trumpa, vos kelių eilučių informacija apie tai, kad šveicarų bankinin- 
kas Emilis Sarocinis ir jo vairuotojas Stefanas Kiundzas žuvo, kai jų 
mersedesas kelyje A413, Bakingemšyro grafystėje, trenkėsi į sunkve- 
žimį su priekaba. 

Ji truputį apstulbo, tačiau nenusivylė, kai nė viename laikraštyje 
nerado nekrologo ponui Sarociniui. 

Cakt... cakt... cakt... cakt... cakt... 

Siuzana žvilgtelėjo į laikrodį. Ketvirta valanda po pietų. Po valan- 
dos Džonas grįš iš golfo klubo, o paskui netrukus jie turės išvykti drau- 
ge. Jis žaidė su Arčiu Varenu, kuris pagaliau visiškai atsigavo po insulto 
ir dabar jautėsi gerai, nors gydytojai jam nerekomendavo žaisti skvošo. 

Cakt... cakt... cakt... cakt ... cakt... 

Siuzana susierzinusi pakėlė akis į lubas ir šūktelėjo: 

— Verite! Nutildyk tą bjaurybę! 

Triukšmas bemaž tą pačią akimirką liovėsi. Tyla! Nuostabi, bran- 
gi tyla! 

Ne, Veritė nebuvo triukšmadarė, netgi priešingai: jos tylumas 
kartais versdavo sunerimti. Ji buvo vienišė, sunkiai rasdavo bendrą 
kalbą su kitais vaikais ir buvo linkusi laiką leisti viena, sėdėdama 
savo kambaryje, ryte rydama knygas arba žaisdama kompiuteriu. Jos 
mokyklos mokytojai sakė, kad ji pagal savo amžių atitinka aukštesnįjį 
mokymosi lygį, tikriausiai todėl, kaip teigė mokyklos direktorė, kad 
yra vienintelis vaikas šeimoje, o jos motina — literatė. 

Ji su Džonu trejus metus bandė pradėti naują kūdikį, tačiau kol 

kas nesėkmingai. Jie buvo atlikę daugybę įvairiausių testų; paaiškėjo, 
"kad nėra jokių kliūčių, trukdančių jiems susilaukti vaikų. Paprasčiau- 
siai to dar neįvyko. Kol kas. 

Siuzana širdyje nešiojo vieną paslaptį: ji labiau už viską norėjo 
tikėti, kad Džonas yra Veritės tėvas. Kartkartėmis, nors šia tema Džo- 
nas ir nemėgo kalbėti, kai matydavo jį besišnekučiuojantį arba be- 
žaidžiantį su Verite, jai atrodydavo, kad ir jis pats tuo tiki. Ir tai buvo 
įmanoma, kaip ji sau dažnai primindavo. 

Nors Veritė gimė neišnešiota, mėnesiu anksčiau, tačiau ji buvo nor- 
malaus ūgio ir visus stebino gera sveikata. Kas žino, gal ji buvo pradėta 
mėnesiu anksčiau nei visi manė ir Džonas iš tikrųjų buvo jos tėvas. 

Kas keli mėnesiai Siuzaną aplankydavo tas pats keistas sapnas, 
jame ponas Sarocinis sėdėdavo šalia jos lovos. Jis liūdnai šypsodavo 
ir sakydavo: „Siuzana, Dvidešimt aštuntoji tiesa byloja, kad kartais 
geriau tikėti, o ne žinoti.“ 

Siuzana širdyje nešiojo ir dar kai ką. Tai buvo pokalbis su ponu 
Sarociniu, įvykęs jos palatoje, klinikoje, gana greitai po Veritės gimi- 
mo. Jis jai pasakė: Pažiūrėkite į savo dukrytę, pažiūrėkite į ją, į Veritę. 
Argi ji bloga? Ar ji sugedusi? Ar tikrai ji gimė tokia? Ar tikrai jūs matote 
ją tokią, žiūrėdama į ją, laikydama ją rankose, žindydama ją? Blogą, pa- 
gedusią pabaisą? Ar tikrai taip, Siuzana? 

Ji karštai tikėjo, kad Veritė gimė tyra ir nekalta, kaip ir visi kūdi- 
kiai. Tai, kaip jie auga ir keičiasi, vienodai priklauso nuo jų asmenybės 
formavimo šeimoje ir nuo genų. Jeigu jiedu su Džonu Veritei perteiks 
pakankamai meilės ir globos, šilumos ir žmogiškumo, jiems pavyks 
įveikti net ir blogiausius Veritės paveldėtus genus. Jiems pavyks su- 
ardyti pono Sarocinio planus Veritės atžvilgiu, nors jis būtų planavęs 
blogiausia. 

Kaip tik todėl ji nusprendė niekada nesinaudoti auklės paslau- 
gomis ir dirbti namie neetatine redaktore. Ji norėjo daugiau laiko 
praleisti drauge su Verite. Ji norėjo būti geriausia motina, kokia tik 
įmanoma būti. 


Netrukus po penktos Siuzana išgirdo atidarant namo duris, pas- 
kui subarškėjo golfo lazdos, dunkstelėjo prieškambaryje ant grindų 

statomas krepšys. Netrukus į jos kambarį šlubuodamas įžengė Džo- 
nas, įdegęs ir žavus, ir pabučiavo ją į kaktą. 

— Labas, — tarė jis. 

Jis dabar visada šlubčiojo, tačiau, laimei, tai buvo vienintelis pri- 
minimas apie jų namuose įvykusį žiaurų užpuolimą. Gydytojai tvir- 
tino, kad gyvybę jam išgelbėjo auklės supratingumas. Policija taip ir 
nesurado užpuoliko, neišsiaiškino ir užpuolimo motyvų. Džonas tik 
miglotai prisiminė nusikaltėlį, tačiau tam, kad Siuzana būtų visiškai 
tikra dėl jo asmenybės, jo apibūdinimo užteko. Ji Džonui pasakė, kad, 
jos manymu, jis buvo vienas iš pono Sarocinio pakalikų, tačiau apie 
aną naktį „WestOne“ klinikoje jam niekada neužsiminė. 

— Labas, brangusis, — atsakė ji. — Kaip sekėsi? 

— Gerai. Žaidžiau puikiai. 

— Laimėjai? 

— Pralošiau aštuonioliktame... Nugalėtojas paaiškėjo paskutinia- 
jame varyme, kurį Arčis sužaidė puikiai. Dabar noriu tik vieno — greit 
išsimaudyti po dušu. Ar važiuosime? 

— Taip, žinoma, — Siuzanos akyse pasirodė susierzinimas. 

— Gerai, jokių problemų. Tuojau būsiu pasirengęs. O kur Veritė? 

— Ji viršuje. Žaidžia savo kompiuteriu tą naująjį tavo žaidimą 
„Nykstančios rūšys“. 

— Arjai patinka? 

— Aha, spėju, kad taip. 

Siuzanai kartais būdavo sunku atspėti, ką Veritė galvoja. 

— Tokią gražią dieną jai būtų ne pro šalį pažaisti kieme. 

— Ir man taip pat, — šyptelėjo Siuzana. — Atrodo, nerodau jai 
tinkamo pavyzdžio. Eisiu, padėsiu jai apsirengti. 

Užlipusi laiptais, Siuzana koridoriumi patraukė į Veritės kambarį. 
Durys kaip paprastai buvo uždarytos. Įėjusi į vidų ji rado Veritę, vil- 
kinčią marškinėliais trumpomis rankovėmis ir vaikišku kombinezonu 
ir sėdinčią priešais kompiuterio ekraną. Mergaitė įdėmiai į kažką ste- 
beilijo. Jos veidas atrodė tartum įrėmintas ilgų rusvų plaukų, o aplink 
burną nuo susirūpinimo spaudant klavišus ir stumdant po kilimėlį 
pelę susimetusios raukšlės. Siuzana išgirdo trimituojant dramblį. 

— Kaip sekasi, mieloji? 

Veritė kilstelėjo ranką, prašydama jos netrukdyti. 

— Perkraustau dramblius į naują girdyklą. 

Siuzana priėjo prie smiltpelės narvelio ir dirstelėjo į jo vidų. 

— Labas, Beze, tu buvai pernelyg įsismaginusi... 

Smiltpelė nejudėdama gulėjo šonu ant narvelio grindų. 

Siuzana dirstelėjo į Veritę. Jėzau, ar ji nepastebėjo? Ji atsargiai 
atidarė narvo dureles, — mat Bezės dantys buvo labai aštrūs ir prieš 
savaitę buvo jai stipriai įkandusi, — ir pirštu švelniai palietė gyvūnėlį. 

Jis buvo sustingęs. 

Veritė tebesėdėjo įnikusi į žaidimą. Siuzana paėmė smiltpelę į 
ranką ir pasidėjusi ją ant delno atidžiai apžiūrėjo. Ji suraukė kaktą. 
Gyvūnėlio galva buvo keistai nusukta į šoną. Palietusi ją suprato, kad 
ji kabo per daug laisvai, sakytum būtų prilaikoma tik odos, o ne kaulo. 
Paskui jos burnoje ir virš priešakinių dantų išvydo kraują. 

Pe nugarą perbėgo šaltukas. 

— Verite, — prabilo ji keliomis oktavomis aukštesniu nei įprastai 
balsu. — Kas atsitiko Bezei? 

— Bezė mirė, — nerūpestingai paaiškino Veritė, toliau sau judin- 
dama pelę ir spragsėdama klavišais. 

— Kaip tai atsitiko? 

— Ji erzino tave ir aš nusukau jai kaklą. Tai geriausias būdas. 

Mergaitė pasilenkė į priekį ir dar iš arčiau įsižiūrėjo į ekraną. 

Siuzana neįsivaizdavo, kaip jai geriau pasielgti. 

— Tu nužudei Bezę? Nužudei savo gyvūnėlį? O aš maniau, kad 
Bezę myli. 

Veritė nusibraukė jai ant veido užkritusius plaukus. Paskui visiš- 
kai ramiai pažvelgė į motiną ir atsakė: 

— Tikrą skausmą patiri tik tada, kai įskaudini tą, kurį myli. 

— Ką? — apstulbusi paklausė Siuzana. 

Veritė nusigręžė ir tęsė žaidimą. 

Siuzana priėjo prie dukrelės ir uždėjo jai ant peties ranką. 

— Mieloji, ką tu pasakei? 

Veritė vėl atsisuko į ją, su tokiu nuožmumu išsisukdama nuo 
Siuzanos rankos, kad ši net krūptelėjo. 

— Palik mane ramybėje! 

— Jau beveik pusė šeštos, tau reikia rengtis, važiuosime į baž- 
nyčią. 

— Nevažiuosiu į bažnyčią. Aš nenoriu į bažnyčią. Mes važiuojame 
į ją kiekvieną savaitę, ir tai yra nuobodu, todėl aš daugiau nebenoriu, — 
ji pravirko, o galiausiai ėmė šaukti. — Nenoooriuuunenoooriuuu! 

Į kambarį įėjo Džonas. 

— Kas, po velnių?.. 

Išvydęs Siuzanos rankoje smiltpelę, jis nutilo. Siuzanos akys at- 
rodė šaltos it ledas. 

Ji priklaupė ir laisva ranka ištraukė kompiuterio laidą iš lizdo sie- 
noje. Atsistojusi sugriebė Veritę už marškinių apykaklės ir trūktelėjo 
ją nuo kėdės. 

— Mes kaip tik ruošiamės į bažnyčią, — džiugiai paaiškino 
Siuzana. 

Siuzana ir Džonas Kerteriai beprotiškai myti 
vienas kitą, jų gyvenimas tiesiog idealus, 
išskyrus vieną bėdą: jiems gresia finansinis 
žlugimas. Reikia manyti, surogatinės motinos 
kito vyro kūdikiui vaidmuo neturėtų pakenkti 
tokiems geriems jų santykiams? Jau vien todėl, 
kad paslaptingasis ponas Sarocinis siūlosi 
išgelbėti jų namą ir verslą, kitaip tariant, viską, 
ko jie uoliai siekė. 


Tai, kas iš pradžių atrodo kaip tobula išeitis, 
neilgai trukus tampa situacija be išeities. 
Siuzanos nėštumas komplikuojasi, ją kankina 
skausmai, tačiau niekas nepasako kodėl. 
Paaiškėja, kad Sarocinis yra nepaprastai 
įtakingas, o Siuzana ima abejoti viskuo, kas iki 
tol atrodė akivaizdu. Supratusi, kokia siaubinga 
Sarocinio paslaptingų galių kilmė, ji išsigąsta 
dėl savęs ir dėl Džono, bet labiausiai dėl savo 
dar negimusio kūdikio... 


Šiurpinanti fantazija apie žmogaus pavergimą jį 
įbauginant. Romanas, nuo kurio neįmanoma 
atsiplėšti. - Minette Walters 

